
TARTALOM. 


ELSŐ     KÖNYV. 

Őskor. 

jE7ső  fejezet.  A  vándorlások  korszaka. 

1.  §.  Eredetük,  ősi  hazájuk.  1.  lap.  2.  §.  Eredetük  az  ősregék  szerint.  3. 
1.  3.  §.  Belső  viszonyok.  4.  1.  4.  §.  Vándorlásuk  Lebediába.  Álmos.  5.  1. 
5.  §.  Költözésök  Atelközbe.  Árpád.  6.  1.  6.  §.  Bolgár  háború.  7.  1.  7.  §. 
KiköltözésÖk  Atelközböl.  8.  1. 

Második  fejezet.  Honfoglalás. 

1.  §.  Beköltözésök  mai  hazájokba.  10.  1.  2.  §.  Követség  Szalánhoz.  Erdély 
elfoglalása.  11.  1.  3.  §.  Szövetség  Arnulffal.  Hadjárat  Szvatopluk  ellen. 
12.  1.  4.  §.  Az  alpári  ütközet.  A  pusztaszeri  gyűlés.  13.  1.  5.  §.  A  r  Pan- 
nonföld meghódoltatása.  14.  1.  6.  §.  A  honfoglalás  befojezéso.  Árpád 
halála.  15.  1. 

Harmadik  fejezet.  A  rablókalandok  korszaka. 

1.  §.  Zsolt  fejedelem.  18.  1.  2.  §.  Taksony  fejedelem.  21.  1.  3.  §.  Gejza 
fejedelem.  23.  1. 

MÁSODIK  KÖNYV. 

Az  Árpádházbeli  keresztény  királyok.  097—1301. 

Első  fejezet.  A  kereszténység  s  az  alkotmányos  királyság  megalapítása.  997 — 1114- 

I.  §.  István  mint  fejedelem.  26.  1.  2.  §.  István  megkoronáztatása.  Belső 
rendezkedés.  27.  1.  2.  §.  István  buzgalma  a  kereszténység  megalapítá- 
sában. Gyula  lázadása.  31.  1.  3.  §.  Zavarok  a  trónöröklés  miatt.  István 
halála.  32.  1.  4.  §.  Péter  kormányralépte  s  elűzetése.  34.  1.  5.  §.  Samu 
harczai  á  trónért  s  bukása.  35.  1.  6.  §.  Péter  másodszori  uralma.  A 
pogányság  lázadása.  36.  1.  7.  §.  Endre  országlata.  A  kereszténység  hely- 
reállítása. 37.  1.  8.  §.  Háborúk  Henrikkel.  37. 1.  9.  §.  Viszályok  Endre  és  Béla 
közt.  39.  1.  10.  §.  Béla    országlata.    A    pogányság    utolsó    lázadása.    39.  1. 

II.  §.  Salamon  nyugtalankodása.  Béla  halála.  40.  1.  12.  §.  Salamon 
királysága.  Viszályai  a  vezérekkel  s  kibékülése.  41.  1.  13.  §.  Salamon 
megbukta.  43.  1.  14.  §.  Gejza  országlata.  43.  1.  15.  §.  Sz.  László  király- 
sága. Egyezkedés  Salamonnal.  44.  1.  16.  §.  Horvátország  meghódoltatása. 
Kunok  betörése.  45.  1.  17.  §.  A  szabolcsi  gyűlés.  László  halála.  46.  1.  18. 
§.  Kálmán  trónralépte.  A  keresztes  hadak  átvonulta.  48.  1.  19.  §.  r  Kál- 
mán viszályai  Álmossal.  49.  1.  20.  §.  Dalmatia  meghódoltatása.  Álmos 
lázadása.  Kálmán  halála.  51.  1. 

Második  fejezet.  A  görög  befolyás.  1114—1196. 

1.  §.  II.  István  trónra  lépte  s  háborúi.  52.  1.  2.  §.  Görög  háború.  Vak. 
Béla  István  halála.  52.  1.  3.  §.  II.  Béla  trónralépte.  Az  aradi  gyűlés.  Béla 
halála.  54.  1.  4.  §.  II.  Gejza  trónralépte.  A  szászok  megtelepedése.  Borics. 
Keresztesek.  55.  1.  5.  §.  Mánuel  tervei.  Gejza  halála.  56.  1.  6.  §.  III- 
István  harczai.  II.  László  és  IV.  István  ellenkirályokkal.  57.  1.  7.  §.  Má- 
nuel tervei  Bélával.  III.  István  halála.  58.  1.  8.  §.  III.  Béla  trónralépte. 
Pártoskodások.  59.  1.  9.  §.  Dalmatia  visszafoglalása.  60.  1.  10.  §.  Galiczia 
visszafoglalása.  Béla  keresztfogalma  s  halála.  61.  1. 


VI  Tartalom. 

Harmadik  fejeset.  Nemzeti  visszahatás.  1196 — 1235. 

1.  §.  Imre  király  viszályai  Endrével  s  halála.  62.  1.  2.  §.  II.  Endre  trón- 
ra le'pte.  Lázongások.  Gertrúd  megöletése.  64.  1.  3.  §.  Keresztes  hadjárat. 
Zavarok  66.  1.  4.  §.  Endre  viszályai  Bélával.  Az  aranybulla.  67.  1.  5.  §. 
Viszályok  a  király  s  főnemesség  közt.  Endre  halála.  69.  1. 

Negyedik  fejezet.  A  királyság  harcza  az  oligarchiával ;  az  országi  a  barbár 
népekkel  1235—1301. 
1.  §.  IV.  Béla  trónralépte.  A  kunok  bevándorlása.  71.  1.  2.  §.  A  tatárok 
betörése  s  pusztítása.  72.  1.  3.  §.  Az  ország  helyreállítása.  75.  1.  4.  §. 
Háborúk  Fridrikkel,  Ottokárral.  76.  1.  5.  §.  Béla  viszályai  fiával  s  halála 
76.  1.  6.  §.  V.  István  országlata.  79.  1.  7.  §.  IV.  László  trónralépte.  Há- 
ború Ottokárral.  Szövetség  Habsburg  Rudolffal.  80.  1.  8.  §.  László  rendet- 
len élete.  80.  1.  9.  §.  László  megöletése.  82.  1.  10.  §.  III.  Endre  trónra- 
lépte. 83.  1.  11.  §.  Róbert  Károly  fellépte.  Endre  halála.  85.  1. 

HARMADIK  KÖNYV. 

Az  Anjouliáz  és  örökösei.  1301—1439. 

EUő  fejezet.  Az  Anjou  királyok. 

1.  §.  Venczel  és  Róbert  Károly  ellenkirályok.  87.  1.  2.  §.  Ottó  és  Róbert 
Károly  ellenkirályok.  88.  1.  3.  §.  Róbert  Károly  trónralépte.  Pártviszályok. 
89.  1.  4.  §.  A  királyság  erősödése.  91.  1.  5.  §.  Zách  Felicián  merénylete. 
Oláh  háború.  93.  1.  6.  §.  Károly  gondoskodása  fiairól.  94.  1.  7.  §.  Károly 
halála.  95.  1.  8.  §.  I.  Lajos  trónralépte.  Nápolyi  hadjáratok.  96.  1.  9. 
§.  Az  ősiség  és  kilenczedadó.  99.  1.  10.  §.  Háború  a  lithvánokkal  Dal- 
matia  visszavétele.  100.  1.  11.  §.  Viszályok  Károly  császárral.  Bolgáror- 
szág meghódoltatása.  101.  1.  12.  §.  A  lengyel  korona  átvétele.  Velenczei 
háború.  103.  1.  13.  §.  Az  örökösödés  szabályozása.  Lajos  halála.  104.1.  14. 
§.  Mária  országlata.  Belzavarok.  107.  1.  15.  §.  Kis  Károly  trónbitorlása. 
108.  1.  16.  §.  A  királynék  fogsága.  109.  1.  17.  §.*  Zsigmond  trónralépte. 
Mária  halála.  110.  1. 

Második  fejezet.  Az  Anjouk  örökösei. 

1.  §.  Zsigmond  harczai  a  nápolyi  párttal.  A  király  fogsága.  111.  1.  2.  §. 
A  lázadás  elfojtása.  113.  1.  3.  §.  Belintézkedések.  114.  1.  4.  §.  Zsigmond 
császárrá  választása.  Az  egyházi  szakadás.  115.  1.  5.  §.  Háború  az  ozmán- 
nal és  Velenczével.  116.  1.  6.  §  A  honvédelem  szabályozása.  118.  1.  7.  §. 
Békekötés  a  huszitákkal.  Zsigmond  halála.  119.  1.  8.  §.  Albert  országlata, 
121.  1. 

NEGYEDIK  KÖNYV. 

A  Hunyadyak  kora.  1439-1490. 

Első  fejezet.  Hunyady  János  befolyása. 

1.  §.  I.  Ulászló.  Pártzavarok.  123.  1.  2.  §.  Hunyady  harczai  a  törökkel 
124.  1.  3.  A  várnai  veszedelem.  126.  1.  4.  V.  László  királysága.  A  kapi- 
tányok kormánya.  127.  1.  5.  §.  Hunyady  kormányzóvá  választatása. 
Országgyűlések.  128.  1.  6.  §.  A  rigómezei  ütközet.  129.  1.  7.  §.  Giskra 
zavargása.  Czillei  ármányai.  231.  1.  8.  §.  Hunyady  győzedelmei  a  törökön 
és  Czillein.  132.  1.  9.  §.  Hunyady  Nándorfehérvárnál,  halála.  134.  1.  10.  §t 
Czillei  megöletése.  Hunyady  László  s  a  király  halála.  137.  1. 

Második  fejezet.  I.  Mátyás  uralkodása. 

1.  §.  Királyválasztás.  138.  1.  2.  §.  A  Garay  párt  lázadása.  Háború  a  csá- 
szárral. 140.  1.  3.  §.  Török  háború.  Koronázat.  141.  1.4.  §.  A  zsebrákok  és 
Erdély  lázadása.  143.  1.  5.  §.  A  cseh  háború.  144.  1.  6.  §.  Bellázadás. 
147.  1.  7.  §.  A  cseh  háború  vége.  148.  1.  8.  §.  Az  első  háború  Fridrik 
császárral.  149.  1.  9.  §.  A  kenyérmezei  ütközet.  150.  1.  10.  §.  A  második 
háború  Fridrikkel.  152.  1.  11.  §.  Corvin  János.  xMátyás  halála.  153.  1.  12. 
§.  Kormányának  eredményei.  154.  1. 


Tartalom.  VII 

ÖTÖDIK  KÖNYV. 

A  nemzeti  sülyedés  a  Jagellóház  alatt.  1490—1526. 

1.  §.  II.  Ulászló  megválasztása.  157.  1.  2.  §.  A  fekete  sereg  feloszlatása.  159. 
I.  3.  §.  Zavargások.  161.  1.  4.  §.  Szövetségek  a  török  ellen.  164.  1.  5.  §. 
Szapolyai  törekvései  a  királyi  székre.  164.  1.  6.  §.  A  király  búskomorsága. 
166.  1.  7.  §.  Kuruez  háború.  167.  1.  8.  §.  Szapolyai  zavargásai.  Ulászló 
halála.  168.  1.  9.  §.  II.  Lajos  trónralépte.  Zavargások.  170.  1.  10.  §. 
Sabácz  és  Nándorfehérvár  eleste.  171.  1.  11.  §.  A  nemesség  viszályai.  172. 
1.  12.  §.  A  rákosi  és  hatvani  gyűlések.  174.  1.  13.  §.  A  kalandos  társulat. 
176. 1.  14.  §.  A  mohácsi  veszedelem.  177.  1.  15.  §.  Egyházi  állapotok. 
Reformatio.  180.  1. 

HATODIK  KÖNYV. 

A   német   és    török,    nemzet    és   országveszélyeztetö    befolyás    korszaka. 

1526-1604. 

1.  §.  Szapolyai  és  Ferdinánd  ellenkirályok.  183.  1.  2.  §.  Sznlejmán  ujabb 
hadjárata.  Bécs  ostroma.  185.  1.  3.  §.  Az  ellenkirályok  harczai.  Szulej- 
mán  harmadik  hadjárata.  186.  1.  4.  §.  Gritti  tervei  s  halála.  188.  1.  5.§. 
A  nagyváradi  béke.  János  halála.  190.  1.  6.  §.  Buda  ostroma.  Szulejman 
negyedik  hadjárata.  192.  1.  7.  §.  Békealku  Ferdinánd  és  Izabella  közt. 
Szulejman  ötödik  hadjárata.  193.  1.  8.  §.  Erdély  átadása.  Utjesenits 
halála.  195.  1.  9.  §.  Török  háború.  Temesvár  eleste.  Eger  ostroma.  197. 
1.  10.  §.  Ferdinánd  halála.  199.  1.  11.  §.  Miksa  harcza  és  békekötése  II. 
Jánossal.    199.  1.  12.  §.    Báthory   István    fejedelem.    Miksa    halála.    201.  1. 

13.  §.  Vallásügy.  202.  1.  14.  §.  Rudolf  trónralépte.  204.  1.  15.  §.  A  15 
éves  török  háború.  Győr  eleste.  204.  1.  16.  §.  Esztergom  visszavétele. 
Eger  eleste.  A  keresztesi  ütközet.  Győr  visszavétele.  206.  1.  17.  §.  Erdé- 
lyi viszonyok.  208.  1.  18.  §.  Belviszonyok.  210.  1. 

HETEDIK  KÖNYV. 

A  nemzeti  visszahatás  és  felkelések  időszaka.  1604—1711. 

Első  fejezet.  Bocskay  felkelésétől  a  linczi  békekötésig. 

I.  §.  Bocskay  felkelése.  A  bécsi  és  zsitvatoroki  békekötések.  211.  1.  2. 
§.  Rudolf  lemondása.  213.  1.  3.  §.  Mátyás  trónralépte.  214.  1.  4.  §.  Erdé- 
lyi viszonyok.  Bethlen  Gábor  fejedelemmé  léte.  Mátyás  halála.  215.  1.  5. 
§.  II.  Ferdinánd.  A  30  'éves  vallási  háború  kezdete.  Bethlen  első  támadása. 
217.  1.  6.  §.  A  beszterczei  gyűlés.  A  nikolsburgi  békekötés.  218.  1.  7.  §. 
Bethlen  második  támadása.  220.  1.  8.  §.  Bethlen  harmadik  támadása. 
Békekötés.  221.  1.  9.  §.  Behtlen  halála.  I.    Rákóczy  György.  223.    1.  10.  §. 

II.  Ferdinánd  halála.  224.  1.  11.  §.  Vallási  viták.  A  végvárak  állapota. 
225.  1.  12.  §.  Rákószy.  Gy.  támadása.  A  linczi   békekötés.    226.    1.    13.    §. 

III.  Ferdinánd  halála.  228.  1. 

Második  fejezet.  Kényuralom  az  1681-ki  gyűlésig. 

14.  §.  II.  Rákóczy  György  lengyel  hadjárata  s  veszedelme.  229.  1.  15.  §. 
A.  sz.  gothárdi  ütközet.  A  vasvári  békekötés.  232.  1.  16.  §.  Közelégület- 
lenség.  Vesselényi  stb.  összeesküvése  234.  1.  17.  §.  A  lázadás  kitörése. 
Kivégeztetések.  236.  1.  18.  §.  Belviszonyok.  Ujabb  lázongás.  237.  1.  19.  §. 
A  lázadás  Tökölyi  alatt  növekedik.  239.  1.  20.  §.  Tökölyi  szövetsége  a 
törökkel.  240.  1. 

Harmadik  fejezet.  Szabadulás  a  török  járom  alól. 

21.  §.  A  15  éves  török  háború.  A  török  megveretése  Bécsnél,  Párkány- 
nál. Érsekújvár  megvétele.  241.  1.  22.  §.  Buda  visszavétele.  A  mohácsi 
ütközet.  Pétervárad  bevétele.  243.  1.  23.  §.  Az  eperjesi  vértörvényszék. 
A  kir.  örökösödés.  244.  1.  24.  §.  Ujabb  győzedelmek  a  törökön.  A  karló- 
czai  békekötés. '246. 1.  25.  §.  Belviszonyok  II.  Rákóczy  Ferencz  fogsága.  248. 1, 


VIII  Tartalom. 

Negi/edik  fejezet.  Bákóczy  felkelése. 

26.  §.  A  felkelés  kezdete.  250.  1.  27.  §.  I.  József  trónralépte.  Békealku.  251. 
1.  28.  §.  Rákóczy  erdélyi  fejedelemsége.  Az  ónodi  gyűlés.  253.  1.  29.  §. 
A  felkelés  hanyatlása.  257.  1.  30.  §.  A  szatmári  békekötés.  József 
halála.  2(30.  1. 

NYOLCZADIK  KÖNYV. 

A  kibékülés  és  a  nemzeti  gyöngülés  időszaka.  1711—1780. 

1.  §.  Károly  kormánykezdete.  Török  háború.  263.  1.  2.  §.  A  pragmatica  sanctio. 
265.  1.  3.  §.  Töi:ök  háború.  Károly  halála.  266.  1.  4.  §.  Mária  Terézia 
trónralépte.  267.  1.  5.  §.  Az  osztrák  örökösödési  háború  270.  1.  6.  §.  Belin- 
tézkedések.  271.  1.  7.  §.  A  hét  éves  háború.  273.  1.  8.  §.  Belviszonyok. 
274.  1.  9.  §.  Lengyelország  felosztása.  Mária  Terézia  halála.  276.  1. 

KILENCZEDIK  KÖNYV. 

II.  József  korszaka.  1780—1790. 

1.  §.  József  trónralépte.  278.  1.  2.  §.  Fináncz  és  sajtószabályok.  279.  1.  o.  §. 
Egyházi  reformok.  280.  1.  4.  §.  Politikai  reformok.  282.  1.  5.  §.  Uj  adórend- 
szer, összeírás.  284.  1.  6.  §.  Hóra  lázadása.  285.  1.  7.  §.  Az  úrbér  rende- 
zése. 287.  1.  8.  §.  A  megyék  eltörlése.  288.  1.  9.  §.  A  törvényszékek 
rendezése.  289.  1.  10.  §.  Földfelmérés.  290.  1.  11.  §.  Belzavarok  Magyar- 
országban. 291.  1.  12.    §.  Az  újítások  eltörlése.  József  halála.  292.  1. 

TIZEDIK    KÖNYV. 

A  nemzeti  s  alkotmányos  visszahatás.  1790—1825. 

Első  fejezet.  Áz  alkotmány  helyreállítása. 

1.  §.  II.  Leopold  trónralépte.  Országgyűlés.  294.  1.  2.  §.  Leopold  halála. 
297.  1.  3.  §.  I.  Ferencz  trónralépte.  Franczia  háború.  297.  1.  4.  §.  Az 
első  franczia  háború.  302.  1.  5.  §.  Martinovicsféle  mozgalom.  303.  1.  6.  §. 
A  campoformioi  békekötés.  303.  1.  7.  §.  A  második  franczia  háború  304.  1. 

Második  fejezet.  A  nemzeti  ellenzék  ébredése. 

1.  §.  Az  1802-ki  országgyűlés.  305.  1.  2.  §.  A  harmadik  franczia  háború. 

ELSŐ  FEJEZET. 
A   vándorlások   korszaka. 


1.  §.  Eredetük,  ősi  hazájuk. 

A  magyarok  eredete,  őstörténete  mesés,  homályos,  bizonytalan, 
mint  minden  más  ősnépé.  A  régiségbu várok  egész  köteteket  írtak  össze 
róla,  a  nélkül  hogy  eddigelé  sikerült  volna  azt  világosságba  állítani. 
Némelyek  a  magyart  eredeti  ősfajnak,  a  hajdani  parthnsokkal,  mások  a 
pelasgokkal  azonosnak,  állítják ;  azt,  a  csinai  irók  szerint,  egy  tukiue 
irffevü  népből  szárniazottnak,  —  ismét  mások  a  finn  népcsalád  egy  tag- 
jának mondják.  Es  ezek,  különböző  véleményeik  szerint,  annak  bölcső- 
jét, őshazáját  majd  a  déli,  majd  végre  az  éjszaki  Ázsiába  helyezik. 

Mindezeknél  helyesebbnek  tartandó  azok  véleménye,  kik  a  nem- 
zeti őshagyományokat,  nyelv  és  idomrokonságokat  is  kellőleg  számba- 
véve,  a  nélkül  hogy  eredetök  legelső,  talán  örökre  homályban  mara- 
dandó szálait  makacsabbul  vitatnák,  abban  állapodnak  meg :  hogy  a 
magyar  nép  tagja  az  ural-altáji,  vagyis  kun-skitha  népcsaládnak,  s 
vérrokona  a  hun  vagy  kun,  a  kozár,  bolgár,  avar  vagy  várkun,  palócz, 
orosz,  úz,  besnyő  népeknek,  melyekkel  ugyanazon  egy  nyelvet  beszélte. 
E  népek  közöl  kisebb  nagyobb  csapatok,  részint  költözködéseik  közben 
csatlakoztak  a  magyarokhoz,  részint  utóbb,  mai  hazájukba  telepedtek 
meg  közöttök.  A  megtelepülés,  valamint  a  honfoglaláskor,  ugy  később 
is  tömeges  volt ;  minél  fogva  e  népek  szintoly  könnyen  megőrizhetek  s 
bizonyosan  meg  is  őrzik  vala  nemzeti  nyelvöket,  ha  az  különbözött 
volna  a  magyartól,  mint  megőrzötték  a  magokét  a  magyarok  közt  lakó 
más  ajkú  népfajok.  De  a  mennyire  történelmi  emlékeink  terjednek, 
semmi  nyomára  sem  akadunk  annak,  hogy  ezen  népek  a  magyartól 

lényegesen  különböző  nyelvet  beszéltek  s  külön  testalkati  idomokkal 
bírtak  volna.  A  különbség,  mely  nyelvökben  létezett,  fenáll  az  máiglan 
a  kun,  palócz,  székely,  göcsei  és  csángó  szój árasokban ;  s  ez  maga 
is  eléggé  bizonyítja  e  népek  ugyanazon  eredetét,  egy  törzsből  szár- 
mazását. 

E  népek  a  mesés  Szkithiában  a  Volga,  más  néven  Atil  folyam  s 
az  Ural  és  Altáji  hegységek  vidékein  tanyázva,  egymással  hol  barátsá- 
gos, hol  ellenséges  viszonyban  éltek.  A  biztosabb  történelmi  adatok  sze- 
rint első  volt  köztök  a  hun  törzs,  mely  a  többiek  felett  hatalomra  jut- 
ván s  azokat  egyesítvén,  a  negyedik  század  közepe  felé  a  Volga  vidékén 
egy  nagy  birodalmat  alkotott.  Innen  utóbb  Európába  is  átnyomúltak, 
s  a  Tisza  és  Duna  vidékein  megtelepedvén,  Etele  királyuk  alatt  a  messze 
nyugatra  és  délre  is  kiterjesztek  va.la  hatalmukat.  Mig  a  hatalmas 
király,  kit  a  régi  krónikák  Isten  ostorának  neveznek,  maga  a  keleti  s 
nyugoti  római  birodalomban  folytatta  hódításait,  roppant  birodalma 
keleti  részének  kormányára,  honi  hagyományaink  szerint,  a  maga  öcs- 
csét,  Budát,  külföldi  emlékek  szerint,  fiai  egyikét,  Ellákot  küldötte  volt 
a  Don  és  Volga  folyamhoz. 

Etele  birodalmának  a  nagy  király,  halálával  történt  szétbomlása 
után  a  különféle  hun-szkitha  népek,  kozárok,  besnyők,  bolgárok,  úzok, 
magyarok  stb.  a  Volga  és  Don  folyamok  vidékein  hullámzának  ide  s 
tova ;  kikről  azonban  e  korból  csak  töredékes  tudósításokat  mutathat 
fel  a  történelem.  Az  úzok,  besnyők,  bolgárok  éjszakkelet  felé  — ,  a 
kozárok  az  alsó  Volgánál  a  Kaspi,  vagy  rólok  elnevezett  Kozár-tenger 
s  a  Kaukáz  hegység  éjszaki  részein  alkotának  külön  országokat.  A 
magyarok,  amazoknál  számra  nézve  kisebb  törzs,  ugy  látszik,  már  ekkor 
az  azovi  tenger  partvidékén,  a  Don  folyam  torkolatánál  tanyáztak, 
melyet  honi  emlékeink  Dentumogeriának,  vagyis  dontövi  Magyarország- 
nak neveznek;  és  a  kozároknak  mindazon  harczaikban  szövetséges  tár- 
saik valának,  melyeket  azok  az  ötödik  század  végétől  fogva  a  perzsák- 
kal s  arabokkal  a  Kaukáz  hegység  vidékein  folytattak.  A  hetedik  és 
nyolczadik  században  a  kozárok  hatalma  mindinkább  növekedett ;  nem- 
csak Chersonest,  a  mai  Krímet,  elfoglalták  ;  hanem  éjszaknyugat  felé  a 
Dnéper  és  Neszter  folyamok  felső  részein  tanyázó  ruthen-szláv  népeket 
is  adózóikká  tették.  De  mióta  az  oroszok,  kiket  warangoknak  is  nevez- 
nek, a  ruthenektől  meghivatván  s  velők  egybeolvadván,  az  orosz  biro- 
dalom alapjait  megvetették :  a  kilenczedik  század  második  felétől  kezdve, 
Oroszország  új  fejedelmei,  a  ruthen  törzseket  a  felső  Dnépernél  mind- 
inkább kiszabadították  a  kozárok  uralma  alól. 

A  magyarokról  ezen  egész  idő  alatt  igen  keveset  tudunk ;  leg- 
alább világos,  kétségtelen  adatokat  nem  nyújt  rólok  a  történelem, 
hihetőleg  azért,  mivel  kisebb  törzset  képezvén,  nagy  zajt  a  világban  nem 
ütöttek,  sem  valamely  hatalmas  birodalmat  nem  alkottak.  Igen  való- 
színű, hogy,  mint  említők,  a  Don  tövénél,  annak  keleti  partjain  tanyázva, 
folytonosan  szövetséges  társaik  voltak  légyen  a  kozároknak.  Csak  a 
g§4   884-ik  évvel  kezdődnek  rólok  mind  a  nemzeti  hagyományok,  mind  más 

történelmi  kútfők  bizonyosabb,  világosabb  adatai.  De  mielőtt  ezek 
szerint  történeteiket  megkezdenők ,  lássuk  röviden ,  mit  mondanak 
eredetökről,  őshazájokról  s  bel  viszonyaikról  a  nemzeti  ősregék,  hagyo- 
niányok. 

2.  §.'  A  magyarok  eredete  az  ősregék  szerint. 

Az  óriási  testalkatú  Nemrot,  Jafetnek,  a  Noe  fiának  ivadéka,  a 
nyelvek  összezavarása  után  a  bábeli  toronynál,  Evilát  földére,  a  későbbi 
Perzsaország  éjszaki  vidékére  költözött,  s  feleségével,  Enettel,  két  fiat 
nemzett,  Hunyort  és  Magyart.  Történt  egykor,  hogy  a  két  testvér  a 
Kaukáz  hegység  erdeiben  vadászván,  egy  nőstény  szarvasra  bukkant,  mely 
miután  őket  a  meoti  tenger  lápjaiba  vezette,  eltűnt  szemök  elől.  A  test- 
vérek a  szarvast  nyomoztukban  bejárván  a  vidéket,  annak  gazdag  rétjeit 
igen  alkalmasnak  látták  baromtenyésztésre.  Visszatértek  tehát  atyjuk- 
hoz, s  tőle  a  kivándorlásra  engedelmet  nyervén,  minden  marháj  okkal 
együtt  megtelepedtek  a  dús  növényzetű  tartományban. 

Öt  évig  lakott  már  a  két  testvér  az  új  hazában  vesztegen,  mig 
egykor  kedvük  támadt  azt  bővebb  vizsgálat  alá  vetniök.  Elindulának 
tehát;  s  midőn  a  pusztákon  barangolnának,  a  keleti  szellő  énekhango- 
kat hoz  vala  füleikbe.  A  kíváncsi  vándorokat  a  hang  egy  nőcsoportra, 
a  berek  fiainak  leányaira  vezette,  kik  a  kürt  ünnepét  ülvén,  férjeik  s 
fivéreik  nélkül  vigadoznak  vala  sátraik  alatt.  Hunyor  és  Magyar  meg- 
örültek a  véletlen  találmánynak,  s  a  hölgyeket  minden  vagyonukkal 
együtt  gyorsan  beragadták  tanyájokra.  Volt  pedig  az  elrablott  hölgyek 
közt  két  ritka  szépségű  hajadon,  Dulának,  az  alánok  fejedelmének  leá- 
nyai, kiknek  egyikét  Hunyor,  másikát  Magyar  vette  feleségül.  És  ezek- 
től származott  aztán  az  idővel  nagygyá  vált  hun  és  magyar  testvér 
nemzet. 

Számos  évek  múlva  annyira  megszaporodának  a  két  testvér  iva- 
dékai, hogy  a  tartomány,  melyben  laknak  vala,  nem  nyújthatott  már 
nekik  elegendő  táplálatot.  Hazájuktól  éjszakra  a  mesés  Szkithia  feküdt, 
melynek  határait  éjszakról  a  jeges  tenger,  keletről  az  Ural  hegység,  dél- 
keletről a  sós  homokpuszták  és  a  Kaspi  tenger,  nyugatról  a  Don  folyam 
képezé.  Kikémlelvén  tehát  e  tartományt,  annak  lakosait  kiűzték,  s  a  nép 
egy  része  az  új  hazában  elterjedvén,  azt  birtokába  vette,  mig  a  más  rész 
ősi  lakhelyein  maradt.  Hunyor  maradékai  a  tartomány  éjszakkeleti 
részét  a  Volgán  tul  szállották  meg ;  Magyar  ivadékai  pedig  a  Don  tövé- 
től fölfelé,  a  folyam  bal  partján  terjeszkedtek  el  s  ütötték  fel  sátraikat, 
kik  aztán  dontői  magyaroknak,  s  hazájok  Dontő-Magyarországnak 
neveztetett. 

Minél  inkább  elszaporodott  a  két  rokon  nép  s  minél  több  és 
különfélébb  népekkel  jött] érintkezésbe,  annál  inkább  különvált  egymás- 
tól. A  hunok  inkább  kitéve  lévén  a  vándor  népek  rohanásainak,  mint  az 
azovi  tenger  s  egy  roppant  sivatag  pusztaság  által  fedett  magyarok, 
ezeknél  harcziasbak,  zordonabb  erkölcsűek  lettek.  Harminczkét  nemze- 
dék tűnt  le  az  életből  a  nemzetalkotó  két  testvér  halála  óta,  midőn  a 

hunok  a  negyedik  századközepe  táján,  bizonytalan  mi  okból,  elhatároz- 
ták, hogy  hazáj okból  kivándorolnak ;  s  mig  a  magyarok  a  Don  tövénél 
állandóan  megmaradtak,  amazok  rettentő  sereggel,  melyben  minden 
nemzetségből  tiz  ezerén  számláltattak,  nyugati  Európa  felé  útnak  indu- 
lának,  s  miután  vándorlásuk  alatt  számos  népeket  legyőztek  s  adózókká 
tettek,  végre  a  Duna  s  Tisza  folyamok  vidékein  telepedének  le ;  utóbb 
pedig  az  ötödik  század  közepe  felé,  midőn  a  világhirü  Etele,  kit  isten 
ostorának  neveznek  vala,  jutott  a  fejedelemségre,  onnan  hordották  szét 
az  egész  nyugati  világra  diadalmas  fegyvereiket. 

De  a  roppant  birodalom,  melyet  Etele  király  alkotott,  nem  sokáig 
maradt  feun  az  alapitó  halála  után.  Fiai.  Aladár  és  Csaba,  az  örökség 
felett  viszálkodván,  egymás  ellen  fegyverre  keltek.  A  háború  a  nemzet 
veszedelmével  végződött.  Aladár  népe  egészen  tönkre  jutott;  Csaba  pe- 
dig csak  mintegy  15  ezerrel  menekült  Görögországba  a  viszálkodókra 
rohant  szomszéd  népek  irtó  fegyvere  elől.  Néhány  ezerén  Csabától  el- 
szakadván, Dáciába,  a  mai  Erdélybe  futottak  s  annak  keleti  hegyes  vi- 
dékét szállották  meg.  Ezeknek  ivadékai  utóbb  a  beköltözött  magyarok- 
kal Székely  néu  alatt  egyesülvén,  mind  máig  fenmaradtak.  Csaba,  kinek 
anyja  görög  császárleány  volt,  Marcián  császártól  barátságosan  fogad- 
tatván, néhány  évig  Görögországban  maradt ;  azután  pedig  népe  marad- 
ványaival ősei  hónába,  a  Don  mellékére  költözött,  s  mind  haláláig  nem 
szűnt  meg  ösztönözni  a  magyarokat,  költözzenek  Pannonföldére  s  Etele 
országát  visszafoglalván,  álljanak  boszút  ellenségeiken. 

3.  §.  A  magyar  nép  belső  viszonyai. 

Mintegy  négy  század  folyt  le  Etele  halála  s  népe  maradványainak 
visszaköltözte  óta  a  nélkül,  hogy  a  dontői  magyarok  közt  nevezetesb 
események  történtek  volna.  Az  egész  nép  108  nemzetségből  állott,  s  hét 
külön  törzsökre  vagy  hadra  oszlott,  melyeknek  nevei  következők ;  Nyék, 
Kü  r  t,  T  a  r  j-á  n,  Jenő,  Kara,  K  a  z  a  és  M  e  g  y  e  r,  melytől  hihetőleg 
a  magyar  elnevezés  származott.  Mindenik  törzsöknek  külön  vezére,  vaj- 
dája volt,  kiket  a  nép  közönségesen  csak  a  Hétmagyarnak  nevezett. 
Egymás  felett  ezek  semmi  felsőséggel  sem  birtak,  s  független  hata- 
lommal kormányozták  törzsökeiket ;  nehogy  azonban  az  ellenséges 
szomszéd  népektől  egyenként  legyőzessenek,  szoros  szövetségben  álltak 
egymással. 

E  nép  számos  évekig  nyugodtan  élt  hazájában,  mely  haldús 
folyamokban  s  vadas  erdőkben  bővelkedett,  és  baromtenyésztéssel,  halá- 
szat s  vadászattal  töltötte  idejét;  földet  nem  mívelt;  házakat  mestersé- 
gesen nem  épített,  hanem  sátorok  alatt  lakván,  legelőről  legelőre  ván- 
dorolt számos  barmaival.  Eledelül  nyájaik  és  csordáik  tejét  s  húsát, 
folyamaik  halát  s  erdeik  vadjait  használták ;  ruházatjokat  vászonból, 
nyuszt,  menyét,  juh  s  más  állatok  bőréből  készítették.  A  nép  erkölcse 
az  őskorban  oly  jámbor,  szelíd  s  feddhetetlen  volt,  hogy  bűn  alig  talál- 
tatott benne;  másét  nemkivánták,  mert  mindnyájan  gazdagok  voltak; 
barmuk    számos,    eledelök  s  ruházatjok    felesen,    aranyuk    s    ezüstjök 

bőségben  volt,  mert  folyamaikban  találtatott.  De  időfolytával  ezen  ártat- 
lan erkölcsöket  igen  megváltoztatta  a  más  népekkel  beállott  sűrűbb 
érintkezés.  Számos  háborúkba  keveredvén,  elszilajodtak,  kegyetlenekké 
s  oly  bosszúállókká  lettek,  hogy,  ha  a  vett  sérelmet  kellé  megtorlaniok, 
nagynak  semmi  áldozatot  sem  tartottak.  Harczias,  kalandor-szellemet 
öltvén  magokra,  legkedveltebb  foglalkodásukká  lőn  a  harcz  és  rabló- 
kalandok, melyeket  közönségesen  iszonyú  pusztítással  gyakoroltak ; 
bátorságban,  az  ijj  és  nyil  használatában,  kopj  avetésben  minden  szomszéd 
népeket  felülmúltak. 

Vallásuk  hasonló  volt  azon  népekéhez,  melyeknek  ősi  hazájokban 
szomszédjaik  voltak.  Egy  fő  lényt  imádtak,  ki  mindeneket  alkotott,  fen- 
tart  és  igazgat ;  ennek  tiszteletére  közönségesen  dombokon,  mintegy 
hozzá  közelebb,  s  a  berkek  szent  homályában  áldozatokat  mutattak  be 
leölt  marháikból ;  legbecsesebb  marháj  ok  a  ló  lévén,  nagyobb  ünnepé- 
lyek alkalmával  fehér  mént  vágtak  le  áldozatul.  E  fő  lényt  istennek  s 
az  áldozatokat  áldomásnak  nevezték.  Az  istenen  kivül,  kinek  adományá- 
ból hittek  jőni  minden  jót,  minden  szerencsés  eseményt,  tisztelték  a 
levegőt,  vizet,  tüzet  és  földet,  kivált  pedig  a  napot,  mint  oly  lényeket, 
melyek  által  szokta  az  isten  nyújtani  jótéteményeit.  Ezeknek  tiszteletére 
az  áldomásokon  dalokat  énekeltek.  A  jó  szellemen  kivül  nagy  szerepet 
játszott  vallásukban  egy  hatalmas,  de  az  istennek  alája  vetett,  gonosz 
szellem,  kit  ármánynak,  másként  ördögnek  neveztek  ;  ettől  származtatták 
ők,  mint  sok  más  nép  is,  a  világon  előforduló  minden  roszat,  mit  a  jó 
isten  fogalmával  nem  tudtak  megegyeztetni.  Hitték  továbbá  a  lélek  hal- 
hatatlanságát s  egy  túlvilági  jobb  életet.  Halottjaikat  leginkább  folya- 
mok mellé,  vagy  dombokon  temették  el,  s  azoknak  emlékezetét  gyász- 
torral s  énekkel  ülték  meg.  Különösen  szent  volt  előttök  az  eskü,  melyet 
vérök  ontásával  s  átkokkal  szoktak  erősíteni.  Voltak  papjaik  is,  kiket 
táltosok  vagy  jósoknak  neveztek.  Ezek  az  áldomásoknál  leölt  állatok 
belrészeiből  jövendő  eseményeket  jósiának;  a  vezérek  tanácsosai,  a  nép 
bölcsei,  orvosai,  költői  voltak,  kik  azt  az  áldomásokon,  gyásztorokon  áhí- 
tatra, a  lakomákon  s  nemzeti  ünnepeken  kobzaik  kíséretében  elzengett 
hősdalokkal  dicsvágyra  gerjesztik,  vagy  más  szelídebb  érzeményékre 
ébresztik  vala.  A  nép  irántok  határtalan  tisztelettel  viseltetett. 

4.  §.   Vándorlásuk  Lebsdiába.  Almos. 

A  kilenczedik  század  elején  a  hét  fejedelmi  személy  egyikének  neve 
Ogyek  (Ugek)  vala  a  dontövi  magyar  hazában  (Dentumogeriában).  0 
819-beh  egy  más  vajda  leányát,  Emesét  vette  nőül,  kitől  Álmos  fia  szü-  819. 
letett.  A  fiúnak  már  születését  is  csodás  hír  jelölte.  Emese  nehézkes 
állapotjában  isteni  jelenést  látott  álmában:  egy  turul  (karvaly)  tűnt 
felelőtte,  mely  fejét  keblére  hajtván,  őt  megtermékenyíté .;  majd  egy 
fényes  patakot  lát  vala  eredni  ágyékából,  mely  messze,  idegen  földre 
elszármazott.  Az  álomfejtők  ebből  azt  jósolák,  hogy  magzatjától  messze 
földön  hatalmas  királyok  fognak  származni.  Az  isteni  jóslatú  gyermek- 
ből, ki  ezért  neveztetek  vala  Almosnak,  testre,  lélekre  kitűnő  férfiú  lett. 

Arcza  barna,  de  szép  metszésű  ;  szemei  nagyok  s  feketék  ;  termete  sugár, 
magas;  kezei  izmosak,  ujjai  hosszúk.  Lelkét  annyi  erény  s  jelesség  éke- 
síté,  hogy  szemlátomást  az  isten  kegyelme  volt  vele ;  ő  kegyes,  jóakaró, 
adakozó,  vitéz,  bölcs  vala,  bölcsebb  s  hatalmasabb  minden  más  főnöknél ; 
miért  ezek  az  ő  tanácsa,  segélye  nélkül  semmihez  sem  fogtak. 

A  bölcs  és  vitéz  férfiú  tanácsára  és  segélyére  soha  sem  volt  na- 
854.  gyobb  szüksége  a  magyar  népnek,  mint  884-ben.  Az  úzoktól  nyomott 
harczias,  hatalmas  besnyők,  a  Volgán  átkelvén,,  a  magyarok  tanyáira 
csaptak,  s  őket  kivándorlásra  kényszerítik  vala.  Ok  tehát  a  Don  folya- 
mon tömlők  és  lápok  segélyével  átkelvén,  annak  jobb  partjain,  a  fekete- 
tenger  éjszaki  részein,  az  úgynevezett  lebedi  síkon,  Lebediában,  telepe- 
dének le.  E  föld  a  kozárok  birodalmához  tartozott ;  de  a  kozár  fejedelem 
nemcsak  nem  akadályozta  megtelepedésöket,  hanem  velők  még  szoro- 
sabb szövetséget  kötött  a  nyugtalan  úzok  és  besnyők  ellen.  Hogy  e  szö- 
vetség a  sógorság  kötelékei  által  is  szorosabbra  füzessék,  Előd  vajdának, 
a  Hétmagyar  egyikének  egy  előkelő  kozár  nemzetségből  származott  nőt 
adott  feleségül.. 

•5.  §.  Költözésük  Atéíközbe.  Árpád  fejedélemmé  választása. 

A  lebedi  térségen  azonban  csak  három  évig  élhetett  nyugton  a 
magyar  nép.  A  besnyők  a  Don  folyamon  is  átkelvén,  újabb  támadáso- 
kat intéztek  ellenök.  A  nagyszámú  ellenségnek,  mely  ereje,  hatalma  miatt 
kankarnak  is  neveztetett,  nem  volt  képes  ellentállni  a  számra  nézve 
is  kisebb,  de  még  azért  is  gyöngébb  magyar  nép,  mivel  eddigelé  feje- 
delmök,  ki  egész  nemzet  fölött  hatalommal  birna,  nem  lévén,  közöttök 
egység  nem  létezett.  Ütközetet  vesztvén,  két  részre  szakadának :  az  egyik 
kisebb  rész  a  Don  folyamon  meg  visszakelvén,  a  Kaukáz  hegység  vidé- 
kére, Perzsia  szomszédságába  költözött,  honnan  még  később  is  sokáig 
összeköttetésben  maradt  elszakadt  törzsével ;  a  másik,  nagyobb  rész, 
nyugat  felé  vándorolt.  A  Dnéper  folyamon  átúsztatván,  azon  földre 
érkezének,  melyet  a  Bug,  Neszter,  Pruth  és  Szereth  folyamok  metszenek 
keresztül,  s  melyet  e  miatt  Atelköznek,  folyamközti  tartománynak, 
neveznek  emlékeink.  E  földön,  melyben  a  folyamok  neveiről  a  mai  Bes- 
sarabiára  s  Moldvára  ismerünk,  egészen  az  Al-Dunáig  kiterjesztek 
tanyáikat. 

E  költözés  következtében  a  magyarok  messzebbre  estek  a  kozá- 
roktól ;  s  ezeknek  kánja  nem  örömest  látta  volna,  hogy  a  szövetség 
köztök  e  miatt  megtáguljon.  Látta  azt  is,  hogy  a  magyarok  gyöngesé- 
gének fő  oka  egységök  hiánya ;  tanácsolá  tehát  nekik,  választanának 
magok  közöl  fejedelmet,  kinek  hatalma  az  egész  nemzetre  kiterjedjen.  A 
tanács  tetszék  a  magyaroknak,  kik  az  egység  hiányának  bal  következ- 
ményeit oly  súlyosan  érezték.  A  törzsek  és  nemzetségek  főnökei  tehát  egy 
nagy  nemzeti  tanácsban  gyűltek  össze,  hogy  fejedelmet  válasszanak.  Va- 
Iának  pedig  a  szerződő  hét  vajda  nevei  a  következők :  Álmos,  Árpád 
atyja;  Előd,  Szabolcs  atyja;    Ond,    Ete  atyja;  Tas,  Léi  atyja ;  Huba, 

kitől  a  Szemere  nemzetség  vette  eredetét ;  Kond,  Csörsz  atyja,  és  Töhö- 
töm, Horka  atyja,  kinek  fia  volt  Gyula  és  Zombor. 

A  bölcs  Almos,  mint  mondók,  legnagyobb  tekintélylyel  birt  a 
nemzetben ;  de  ennek  most  nemcsak  tanácsra,  hanem  még  inkább  had- 
vezérre volt  szüksége,  ki  a  nyugtalan  szomszédoktól  eredhető  újabb 
veszélyt  tőle  erős  karral  elhárítsa.  A  nép  főnökei  e  végett  a  férfikor  virá- 
gában lévő,  észre,  tanácsra,  vitézségre  valamenyiök  közt  kitűnő  Árpádot, 
alkalmassabbnak  látták  a  fejedelemségre,  mint  a  vénsége  miatt  gyön- 
gülő atyját,  Álmos  vajdát.  Árpádot  tehát  kozár-módra  paizson  fölemel- 
vén, vezérökké,  fejedelmökké  nevezték  ki,  mondván:  „a  mai  naptól 
fogva  téged  ismerünk  vezérünknek,  parancsolónknak ;  a  hova  szeren- 
cséd vezetend,  mi  követni  fogunk."  Ezt  mondván  a  vajdák  s  a  nemzet- 
ségek fejei,  vallásos  esküt  tőnek.  Felmetszett  karjaikból  a  szent  edénybe 
mindnyájan  néhány  csepp  vért  eresztvén,  átkot  mondának  azokra,  kik 
a  nemzeti  szerződést  valaha  megszegnék.  A  szerződvény  hat  pontban 
lön  megállapitva,  melyek  következők:  1.  Mig  Árpád  nemzetsége  él,  a 
nemzet  fejedelme  mindig  abból  legyen.  2.  A  mit  közös  erővel  szereznek, 
abban  mindnyájan  igazságosan  részesüljenek.  3.  Miután  a  vajdák, 
főnökök  Árpádot  s  utódait  szabad  akaratból  választották  a  fejedelem- 
ségre :  az  ország  tanácsából,  kormányából  sem  magok  sem  utódaik  soha 
ki  ne  zárassanak.  4.  Ha  utódaik  közöl  valaki  hűtlenné  válnék  a  feje- 
delem iránt,  vagy  viszályt  támasztana  közte  s  a  főnökök  között,  a 
bűnösnek  vére  ontassék,  mint  az  ő  vérök  folyt  az  eskünél ,  melyet 
Árpáddal  egyetemben  végrehajtottak.  5.  Ha  e  szerződést  valaki  akár 
a  vezér,  akár  a  főnökök  utódai  közöl  valaha  megszegné,  örökre  kiát- 
kozott legyen  a  nemzet  kebeléből.  6.  A  ki  a  nemzeti  gyűlésekre  megje- 
lenni nem  akar,  kettéhasíttassék.  E  szerződés  fényes  bizonyítványa 
eleink  szabadság-  s  rendszeretetének  és  józan  értelmességének. 

6.  §.  Bolgár  háború  888-ban. 

A  hét  törzs  e  szerződés  által  egy  nemzetté  olvadván,  magát  nem- 
csak a  védelemre  erősebbnek  érezte,  hanem  még  támadó  háborúra  is 
hajlandó  lett.  I^eni  sokára  e  nemzeti  gyűlés  után  VI.  Leo  görög  császár 
Niketász  vezérét  követül  küldé  hozzájok,  hogy  őket  Simeon  bolgár 
fejedelemellen,  kinek  országa  az  Al-Duna  jobb  partján  feküdt,  szövet- 
séges társakul  hívná  meg.  A  szövetség  elfogadtatott,  s  midőn  a  görögök 
888-ban  a  Dunára  hajóhadat  küldöttek ,  a  magyarok  Árpád  egyik 
fiának  vezérlete  alatt ,  kit  Leo  utóda ,  Constantin  Porphirogeneta 
császár,  Liuntikának  nevez,  a  Dunán  átkelvén,  a  bolgárokat  három 
ütközetben  megverték,  hazájokat  elpusztították,  s  aztán  tömérdek  zsák- 
mánynyal tértek  vissza  Atelközbe. 

Á  görögök  e  hadjárat  alatt  bámulva  szemlélték  a  magyarok  hada- 
kozási  módját,  szerkezetök  rendszerét,  miket  maga  Leo  császár  követ- 
kezőleg ír  le  hadmütanában :  „A  turkok  —  igy  nevezi  mindenütt  a 
magyarokat  —  népes  és  szabad  nemzet,  mely  minden  kényelem  s  élve- 
zetnél inkább  arra  törekvő,  hogy  ellenségeit  legyőzze.  Ezen  nép,  mely 

egy  fejedelem  alatt  van,  ki  a  vétkeseket  szigorúan  lakoltatja,  a  fára- 
dalmakat, a  hideget,  meleget  tűrni  tüdő,  a  szükségletekben  való  fogyat- 
kozást föl  sem  vevő.  Nagyon  óvatosak  s  terveiket  titokban  tartók, 
pénz  vágy  ok  s  telhetetlenek,  a  szerződéseket  könnyen  megszegik.  Ellen- 
ségeiket nem  annyira  kézzel  s  erővel,  mint  a  kedvező  alkalmat  kilesve, 
csellel,  meglépésekkel,  szükségleteinek  elfogásával  ügyekeznek  legyőzni. 
Fegy verők  vért,  kard,  íjj  és  lándzsa  vagy  kopja ;  a  csatákban  sokan 
kettős  fegyvert  viselnek,  kopját  és  íjj at,  mind  a  kettőt  szükség  szerint 
használók;  űzetve  a  nyilat  jobban  szeretik.  De  nemcsak  magok  vannak 
fegyverbeu,  vértezve,  hanem  az  előkelők  lovai  is  vassal  borítvák  eleiken. 
A  lóhátról  való  nyilazásban  igen  gyakorlottak.  Kiséretökben  sok  a  ló 
és  teherhordó  barom,  részint,  hogy  élelmet  s  italukra  tejet  kapjanak 
belőlük,  részint,  hogy  annál  többeknek  látszassanak.  Sánczokba  nem 
szállauak,  hanem  a  törzsek  és  nemzetségek  szerint  vannak  elszélyedve, 
s  lovaikat  télen  nyáron  legeltetik.  Háború  idején  lovaikat  sátraik  köze- 
lében béklyóban  őrzik  a  had  rendezkedéseig,  mit  éjjel  szoktak  megkez- 
deni. Örseiket  messze  állítják  ki,  hogy  meg  ne  lépethessenek.  Csatában 
ezredenként  'állnak  össze,  egymástól  oly  kis  távolságra,  hogy  az  egész 
hadrend  egynek  látszik.  Van  tartalék-seregök  is,  melyet  vagy  csel- 
hányásra  vagy  a  megnyomott  hadosztály  megsegítésére  fordítanak. 
Pogygyászukat  a  hadrend  mögött  oldalt  hagyják  őrség  védelme  alatt. 
Legiükább  szeretik  a  távolról  csatázást,  az  ellenség  cselbe  ejtését  s  bekerí- 
tését, a  színlelt  hátrálásokat  s  visszafordulásokat,  és  a  "szétszórt  csatá- 
zást. Ha  elleneiket  megszalasztották,  hevesen  ntánok  nyomulnak,  semmi 
másra  nem  gondolva,  mint  az  üldözésre  ;  ők  nem  elégednek  meg,  mint 
a  rómaiak  s  más  népek,  az  ellenségnek  egy  ideig  üzésével  s  vagyonának 
felzsákmánylásával ;  hanem  mindaddig  sarkukban  vannak,  mig  őket 
teljesen  szét  nem  verik,  erre  minden  módot  felhasználva.  .  .  .  Nagy 
lévén  barmaik  száma,  a  habomban  nem  szeretik  a  szűk  legelőt ;  de  a 
sík  puszta  vidék  s  az  ellenségnek  tömötten  rendezett  lovassága  is  elle- 
nökre van ;  szintúgy  nem  szeretik  a  kézviadalt  a  nehéz  gyalogsággal. 
.  .  .  Nagyon  szomorítja  őket,  ha  közőlük  némelyek  a  rómaiakhoz  pár- 
tolnak ;  mert  többféle  törzsből  állván  s  haszonvágyók  lévén,  attól  félnek, 
hogy  egész  tömeg  követi  őket. 

7.  §.  KiJcöltözésöJc  Atélközből  Árpád  fejedelem  alatt. 

A  bolgár  háború  újabb  veszedelmet  hozott  eleinkre,  mintha  az 
istenboszú  sújtotta  volna  őket,  hogy  az  enyészetnek  indult  görög  biro- 
dalom gyámolítása  végett  bolgár  rokonaikra  agyarkodtak.  Simeon  bol- 
gár fejedelem  általok  megaláztatván,  a  görögökkel  békét  kötött,  s.  a 
magyarok  ellen,  régi  ellenségeikkel,  a  besnyőkkel,  lépett  szövetségbe, 
azon  törvén  fejét,  miként  álljon  boszút  országa  elpusztításáért.  Az 
889.  alkalom  erre  már  889-ben  ajánlkozott,  midőn  a  magyarok  az  éjszak  felé 
tanyázó  szláv  törzsek  ellen  intéztek  hadjáratot.  Míg  a  magyar  hadak 
nagyobb  része  e  végett  távol  vala,  Simeon  a  Dunán  átkelvén,  dél 
felől ,  a  besnyők  pedig  ugyanakkor  kelet  felől  a  honmaradt  magya- 

rokra  rohantak,  tanyáikat  elpusztították,  sokakat  bennök  leöltek,  a 
többieket  éjszak  felé  szorították.  Az  elveszettek  közt  volt,  ugy  látszik, 
Liuntika,  Árpád  fia  is,  mert  ezentúl  semmi  nyoma  az  emlékekben  ;  s 
köztök  volt  hihetőleg  az  agg  Álmos  is,  mert,  bár  Béla  király  névtelen 
jegyzőjének  krónikája  őt  Munkácsig  hozza,  más  emlékek  szerint  e 
tájakon  halt  meg. 

Árpád  s  a  vajdák  a  veszedelemről  értesülvén,  nem  reménylék, 
hogy  tanyáikat  a  két  hatalmas  ellenségtől  visszafoglalhassák  ;  mert  a 
besnyők  azokon  mindjárt  megtelepedének.  A  magyarok  tehát  ismét 
tovább  költözének  éjszak  felé,  a  ruthenektől,  kik  orosz  vezéreik  alatt 
nem  rég  szabadították  fel  magokat  a  kozárok  uralma  alól,  némi  tarto- 
mányokat elfoglalandók.  A  feladat  azonban  nem  vala  könnyű,  mert 
közeledtük  liirére  az  oroszok  a  szomszédságukban  tanyázó  kunokat  — 
vagy,  a  görög  írók  szerint,  a  kozároknak  egy  a  fejedelem  ellen  fellázadt 
törzsét,  a  kabarokat  — ,  a  szláv  emlékek  szerint  pedig  a  palóczokat  — 
segedelmükre  híván,  vitézül  ellentálltak.  A  szerencse  azonban  a  magya- 
roknak szolgált.  Az  oroszok  és  szövetségeseik,  a  kunok,  vagy  kaba- 
rok, palóczok  megveretvén,  Kiew  városába  futamodtak,  s  látván,  hogy  a 
magyaroknak  ott  sem  fognak  ellentállhatni,  követeket  küldenek  Árpád- 
hoz, kérvén  őt,  ne  űzné  ki  őket  lakjaikból ;  kelne  át  inkább  a  havas  hegye- 
ken Pannonfölclére :  e  föld,  mondák,  igen  szép  és  termékeny,  a  Duna, 
Tisza  s  más  folyamok  által  öntöztetik ,  melyek  haldűsak ,  virányaik 
legelőkkel  bővelkedők ;  e  földet  most  kevert  szláv,  bolgár,  oláh  népek 
lakják,  kiket-  könnyen  meghódoltathat. 

A  hagyományok  Pannonfőldről ,  mint  Etelének ,  a  nagy  hun 
királynak  országáról,  még  éltek  a  nép  ősmondáiban;  és  midőn  e  földet 
most  említtetni  hallak,  ellenállhatatlan  vágy  ragadta  meg  kebleiket  oda 
vándorolniuk,  s  azt,  mint  Etele  örökségét,  elfoglalniuk.  Árpád  ennél- 
fogva hajlott  az  oroszok  kérelmeire ,  s  békét  igért,  ha  tiz  ezer  gíra 
ezüstöt,  s  bizonyos  mennyiségű  himmenyét,  nyest,  czobolybőrt  s  más 
ruhaneműt  adnak  a  béke  árául ;  miket  azok  örömest  megadtak. 

De  nagyobb  nyeremény  lőn  a  sarcznál  rajok  nézve  az,  hogy  a 
kunok  vezérei  valamennjáen  minden  népökkel  egyetemben,  s  az  orosz 
főnökök  közöl  is  számosan  hozzájok  csatlakozni  s  velők  harczolni 
kívántak  a  szerzendő  hazáért.  Valának  pedig  a  kun  vezérek  nevei  követ- 
kezők: Ede,  Edömér,  Ete,  Böngér,  Acsád,  Vojta  és  Ketel.  Árpád 
s  a  vajdák  örömmel  fogadták  az  új  szövetségeseket,  különben  is 
vérrokonaikat,  akár  kunok,  akár  kozárok,  akár  palóczok  voltak  légyen 
azok.  Ezek  is  ünnepélyesen  megesküdtek  tehát  az  atelközi  szerződ- 
vényre. » 

Az  összes  vándor  nép  ezután,  ruthen  kalauzoktól  vezettetve,  La- 
domér  városához  érkezett,  melynek  fejedelme  ajándékokkal  ment  vala 
Árpád  elejébe.  A  magyarok  itt  három  hétig  pihenték  ki  a  hosszú  út 
fáradalmait ;  s  miután  a  ladoméri  fejedelemtől  is  két  ezer  gíra  ezüstöt, 
száz  gíra  aranyat  s  nagy  mennyiségű  drága  bőröket,  háromszáz  fel- 
szer számozott  lovat'  s  ezer  teherhordó  ökröt  vettek  ajándokul,  sátraikat 

felszedvén,  Halics  felé  inclulának.  Ennek  fejedelme  is  drága  ajándékok- 
kal kérlelte  rneg  Árpádot,  melyek  közt  három  ezer  gíra  ezüstöt  s  két- 
száz- gíra  aranyat  említenek  krónikáink. 

A  pihenés  itt  egy  egész  hónapig  tart  vala.  Es  ekkor  történhetett, 
hogy  a  székelyek,  —  kikről  nemzeti  krónikáink  mondják,  hogy  Etele 
nagy  birodalmának  szétoszlása  ntán  Csigle  földén,  az  erdélyi  havasok 
közt,  kerestek  volt  menedéket,  s  azóta  rabonbánjaik  igazgatása  alatt 
függetlenségükkel  együtt  nemzetiségűket  mindeddig  megőrzötték,  — 
hírét  vévén,  hogy  a  rokon  magyar  nép  Árpád  vezérlete  alatt,  Etele 
birodalmának  visszafoglalására  megindult ,  követeket  küldenek  vala 
Árpád  üdvözlésére,  s  öt  Zandirham,  fő  rabonbán  s  valamennyi  nemzet- 
ségeik nevében  szintén  fejedelmökké  fogadták.  Árpád  nagy  örömmel 
vette  a  testvérnép  csatlakozását,  s  az  atelközi  szerződvény  kőre  met- 
szett hat  pontjával  bocsátá  őket  vissza  Zandirhamhoz,  ki  aztán  az  egész 
népet  Bondvárra  gyűjtvén,  a  szövetség  pontjait  felolvastatta,  s  azokat 
ünnepélyes  áldomás  közben  véres  esküvel  pecsételtette  meg. 


MÁSODIK  FEJEZET. 
Honfoglalás. 

1.  §.  BéköltözésÖk  mai  hazójoTcba. 

Míg  a  vándor  nép  Halics  táján  pihen  vala,  a  bölcs  Árpád  gondo- 
san kitudakolá  az  elfoglalandó  haza  minden  körülményeit.  A  .halicsi 
vezér,  csak  hogy  kelletlen  vendégeitől  meneküljön,  nem  győzé  nekik 
eléggé  magasztalni  a  föld  gazdagságát,  termékenységét.  Elbeszélte 
nekik,  hogy  e  földet  nyugatról  a  Dunáig  Etele  halála  után  a  rómaiak, 
utóbb  az  avarok  foglalták  el,  s  most  német  és  szláv  népek  legeltetik  ott 
nyájaikat;  a  Duna  és  Tisza  közti  földet  Keán  bolgár  fejedelem  hódol- 
tatta  meg  egészen  a  havasokig,  s  most  annak  ivadéka  Zalán  birja ; 
nyugot-éjszak  felé  Szvatopluk  morva  fejedelem  uralkodik ;  a  Tiszán  túl 
a  Marostól  a  Szamosig  s  az  Ingvány  erdőig  Marót  fejedelem  kozár  népe 
tanyáz ;  a  Marostól  dél  felé  a  Dunáig  Glád  bolgár  fejedelem  birtoka 
terjed ;  a  Szamoson  túl  a  mai  Erdély  Gyalu  oláh  fejedelem  parancsai- 
nak hódol. 

Örömmel  hallá  Árpád,  hogy  ennyi  részre  van  szakadva  az  elfog- 
lalandó haza  ;  s  miután  népe  magát  kipihente,  ismét  indulót  fúvatott. 
A  halicsi  vezér  örömében  két  ezer  íjjászt  s  háromezer  parasztot  kül- 
dött előre,  kik  utjokat  a  Havas  erdein  keresztül  egyengetnék.  S  igy 
ereszkedék  le  aztán  a  vándor  nép  még  889-ben,  a  vereczkei  szóro- 
889.  son,  a  Latorcza  folyam  mentében,  a  mai  Beregvármegyébe ;  s  az  első 
helyet,  melyet  annyi  munka  s  fáradság  után   elfoglalt,  Munkácsnak 

nevezte.  Árpád  e  helyet  nyomban  megerősítteté,  negyven  napig  időzvén 
körülötte. 

A  megijedt  szláv  lakosság  főbbjei  közöl  számosan  hízelegve 
közeledtek  Árpádhoz  s  neki  önként  hódolának.  Ugyanezt  kívánta  a 
fejedelem  Ungvár  kapitányától,  Szalánnak  e  vidéken  helytartójától,  kit 
a  magyarok  Laborcznak  honosai  Dukának  neveztek.  De  ő  sem  hódolni 
nem  akarván,  sem  ellentállni  nem  mervén,  midőn  Ungvárból  a  közelgő 
magyarok  elől  Zemplén  felé  siet  vala,  elfogatott  s  egy  patak  szélén  fel- 
akasztatott, mely  máiglan  Laborcza  vizének  neveztetik.  Ungvár  rövid 
megszállás  után  feladta  magát.  Az  első  vár  megvételét  négy  napi  lak- 
mározással  ülte  meg  a  reményre  ébredt  nép.  A  gondos  Árpád  azonban 
több  irányban  hódító  csapatokat  külde  ki  a  Tiszáig  s  Bodrogig  és  az. 
egész  földet  birtokába  vette.  A  szláv  lakosság  jobbára  mindenütt  ellent- 
állás nélkül  hódolt,  kivált  miután  meggy őződék,  hogy  a  hódolóknak 
semmi  bántalmok,  s  csak  az  ellentállók  osztoznak  Laborcz  sorsában. 

2.  §.  Követség  Szálánlioz.  A  Nyírség  s  Erdély  elfoglalása. 

Szálán  fejedelem,  ellentállásra  felkészülve  még  nem  lévén,  fenye- 
getéssel akart  a  magyarokra  ijeszteni.  Követe  által  meginté  Árpádot : 
a  Bodrogon  tul  ne  merészelne  terjeszkedni,  különben  a  görögök  s 
bolgárok  hatalmát  viszi  reá.  „Bár  a  föld,  mely  a  Tisza  s  Duna  közt 
Bolgárországig  terjed,  —  válaszolá Árpád, — egykörösének,  a  hatalmas 
Etele  királynak  birodalmához  tartozott,  nem  a  fenyegetéstől  félve, 
hanem  barátságból  Szálán  iránt,  megelégszik  avval,  ha  e  vidéket  a  Sajó 
folyamig  neki  békésen  átengedi,  s  a  Dunából  egy  korsó  vizet,  Alpár 
mezejéről  egy  nyaláb  füvet  küld  neki,  hogy  lássa,  oly  édes-e  ott  a  fü, 
mint  elhagyott  ősi  honában,  s  oly  jó-e  a  Duna  vize,  mint  minő  a  Doné." 
E  válaszszal  Ond  és  Ketel  vajdák  azonnal  Szalánhoz  indulának,  egy- 
szersmind tizenkét  fehér  nemes  lovat,  ugyanannyi  tevét  és  kungyer- 
meket, nejének  tizenkét  ruthen  leányt  és  szintannyi  aranyos  szövetű  s 
drága  prémezetü  ruhát  vivén  magokkal. 

Szálán,  ki  még  roszabb  üzenettől  tartott,  színlelt  Örömmel  fogadá 
az  ajándékot :  a  kért  földet  a  Sajóig  átengedte,  s  a  korsó  dunavizet  s  a 
nyaláb  alpári  füvet  más  drága  ajándékok  kíséretében  küldé  meg  Árpád- 
nak. De  a  görögöknél  s  bolgároknál  mindent  elkövetett,  hogy  őket 
a  maga  segélyezésére  indítsa.  —  A  jó  hírt,  melylyel  a  követek  visz- 
szatértek,  három  napi  áldomással  ülte  meg  a  nép.  Majd  Árpád  is  a 
Hegyaljára  lovagolt  a  nemzet  főbbjeivel,  hogy  lássák  a  földet,  melylyel 
új  hazájok  nagyobbodott.  Es  azt  mindnyájan  oly  szép  és  szerencsés 
szerzeménynek  tekintik  vala,  hogy  a  helyet,  melyről  szemeik  az  alföld 
mérhetetlen  síkjainak  szemléletében  elmerültek,  Szerencsnek  nevezték. 
Nem  is  késett  Árpád  fegyveres  csapatokat  kiküldeni,  melyek  Ede  és  Edö- 
mér  kun  vajdák  alatt  a  Sajó  völgyét  le  egészen  a  Mátráig,  más  részről Bars 
vezérlete  alatt  a  Hernád  völgyét  fel  egészen  a  Tátráig  meghódoltatták. 

Míg  a  követség  Szalánnál  járt,  Árpád  a  tiszántúli  vidékre  Marót 
fejedelem  ellen  is  intézett  hadjáratot,  kit  a  magyarok  sokn ej űsége  miatt 

890.  Mén-Marótnak  neveztek  el.  Árpád  ugyanis  890  folytában  Biharba, 
Marót  székvárosába  is  küldött  követet,  általa  a  Szamos  folyam  vidékének 
s  a  Nyírségnek  átengedését  kívánván  Maróttói ;  midőn  pedig  ez  taga- 
dólag válaszolt,  Tast,  a  Léi  atyját,  Szabolcsot,  az  Előd  fiát  és  Töhötö- 
möt  küldé  ki  törzseik  fegyveres  népével  Marót  ellen.  A  kozár  fejedelem 
nem  inert  velők  megütközni,  s  csak  a  Kőrös  folyam  védelmére  szorít- 
kozék.  Szabolcs  tehát  a  róla  nevezett  vármegyét  meghódoltatván,  a 
lakosság  segedelmével  egy  várat  épített,  melynek  saját  nevét  adta  ;  majd 
Tassal  együtt  a  Nyírséget  vette  a  magyarok  birtokába,  s  onnan  Szatmár 
alá  szállván,  három  napi  vívás  után  ezt  is  megvették,  s  a  Meszes  heg}r- 
ségig  nyomultak.  Ezalatt  Töhötöm  s  fia  Horka  az  Ermelléket  foglalták 
el  Ziláhig.  Töhötöm,  Árpádtól  engedelmet  nyervén,  ezután  a  Meszes 
szorosain  keresztül  Erdélybe  tört,  s  annak  fejedelmét  Gyalut  az  Almás 
folyam  mellett  megvervén  s  megölvén,  egész  tartományát  elfoglalta,  s 
a  nép  előkelőit  hűségre  esküdtette.  A  hely,  hol  ez  történik  vala,  máiglan 
Esküllőnek  neveztetik.  Töhötöm  itt  népével  meg  is  telepedvén,  vajdá- 
jává lett  a  tartománynak.  Szabolcs  és  Tas  ezalatt  a  Kőrös  és  Szamos 
közti  föld  meghódoltatását  végezték  be,  de  a  Maróttói  vitézül  megvé- 
dett Kőrösön  át  nem  törhettek. 

E  győzedelmek  hírével  Árpád  újabb  követséget  külde  Szalánhoz, 
kívánván  tőle,  engedné  még  át  a  Zagyváig  nyúló  földet  is,  melyre  fog- 
lalásainak kikerekítése  végett  van  szüksége.  Szálán  még  sem  készült 
vala  fel  a  harczra,  s  bár  kelletlen,  de  kénytelen  volt  megegyezni.  A 
birtokba  vett  földeket  Árpád  azonnal  kiosztá  a  nemzetségek  között. 
A  Mátra  tája  Ede  és  Edömér  kun  törzseinek  jutott,  hol  máiglan  paló- 
czok  laknak.  Szinte  kun  nemzetségek  szállottak  meg  Acsád  és  Böngér 
vajdáikkal  a  Sajó  vidékén,  a  mai  Borsödmegyében,  mely  Borstól,  a 
Böngér  fiától  nyerte  nevét.  A  méltányos  fejedelem,  mint  látszik,  leg- 
előbb új  kun  alattvalóit  elégítette  ki  a  szerzett  hazában. 

3.  §.  Szövetség  Armilffal  s  hadjárat  Szvatopluk  ellen. 

Az  új  foglalás  által,  mefynek  határát  nyugat  felé  a  Mátrahegy- 
ség jelölte,  a  magyarok  birtoka  szomszédjává  lett  a  Nagy-Morvaország- 
nak, melyen  most  Szvatopluk  fejedelem,  hatalma  tetőpontján  állva 
uralkodik  vala.  E  hatalmas  férfiú,  daczolva  a  német  királyokkal,  azon 
egész  földet,  mely  a  cseh  és  lengyel  határoktól  a  Dráváig  nyúlik,  egye- 
sítette a  maga  uralma  alatt,  s  azon  veszélylyel  fenyegeté  a  német  biro- 
dalmat, hogy  annak  ellenében  mind  az  éjszaki,  mind  a  déli  szláv  tör- 
zseket'egy  állammá  tömöríti.  Arnulf,  a  keleti  Frankország  királya,  már 
több  évek  óta  hasztalan  ügyekezett  megtörni  Szvatopluk  hatalmát.  A 
magyarok  feltünte  Nagy-Morvaország  keleti  határain  erre  most  kivánt 
alkalmat  szolgáltatott.  0  tehát  szövetségre  szólítá  fel  követei  által 
Árpádot  oly  módon,  hogy  mig  ez  keletről,  ő  maga  nyugat  felől  ugyanazon 
időben  támadná  meg  a  hatalmas  szláv  fejedelmet. 

Kedvezőbb  alkalmat  kívánni  sem  lehetett  volna  a  magyaroknak 
a  végre,  hogy  új  hazájokat  nyugat  felé  még  inkább  kiszélesíthessék. 

Árpád  tehát,  a  szövetséget  örömmel  fogadván,  Huba  és  Bors  vajdákat 
s  a  maga  nagybátyjának,  Hüleknek  fiait,  Szovárdot  és  Kadocsát  egy 
hatalmas  sereggel  indítá  meg  nyugat  felé  a  Mátra  alól.  Ezek  a  Garan 
folyamig  ellentállás  nélkül  nyomulván  előre,  két  részre  oszták  hadai- 
kat :  Bors  a  Garan  völgyén  fölfelé  hodoltatá  meg  a  vidéket  s  a  folyam 
mentében  két  várat  épített,  Barst  és  Zólyomot ;  a  többiek  a  Nyitra 
folyamig  robogtak,  s  ott  Zobort,  Szvatopluk  nyitrai  vezérét,  ki  egj 
erős  haddal  állá  utjokat,  megverték  s  elfogták,  és  mivel  hódolni  nem 
akart,  a  róla  nevezett  hegyen  felakasztották.  Zobor  hadának  marad- 
ványai hasztalan  kerestek  Nyitravár  falai  mögött  menedéket :  két  napi 
kemény  vívás  után  ez  is  a  győzők  hatalmába  esett.  Nyitra  elestét 
követte  Galgóczé,  Semptéé,  Trencsényé  s  több  más  váraké  a  Vág  vidékén. 
A  győzedelmes  vezérek  ezután  e  folyamon  is  átkelvén,  a  tartományt 
egészen  a  Morva  folyamig  s  a  Dunáig,  felfelé  pedig  a  Kárpátokig  meg- 
hódoltatták, s  a  nép  előbbkelőit  foglyaikká  tették.  De  a  bölcs  Árpád 
őket ,  hogy  ellenségből  hű  alattvalókká  legyenek ,  megesküdtetvén, 
nemcsak  szabadon  bocsátotta,  hanem  javaik  birtokában  is  meghagyta. 
Nyitra  várának  s  az  újdon  szerzett  tartománynak  a  győztes  Huba  lett 
parancsnokává.  Más  részről  Arnulf  is  győzedelmet  nyert  Szvatoplukon, 
s  ennek  nem  sokára  bekövetkezett  halálával  vége  szakadt  Nagy  Morva- 
országnak. Egymás  közt  viszálkodó  fiai  ellen  Árpád  könnyen  megőriz- 
hette az  új  szerzeményt. 

4.  §.  Az  alpári  ütközet.  Szálán  birodalmának  elfoglalása.  A  pusztaszeri  gyűlés. 

Míg  Huba  és  társai  a  Garan  és  Vág  vidékét  meghódoltatták,  Árpád 
a  többi  hadakkal  a  Zagyva  táján  Szalánt  tartá  őrszemekkel,  mert  alig 
kételkedhetett,  hogy  ez  hasznára  fordítandja  az  alkalmat,  melyet  a 
magyarok  nagy  részének  másfelé  elfoglaltatása  nyújt  neki  országa  áten- 
gedett^ részeinek  visszavételére.  Es  valóban  nem  sokára  gőgösen  rá  is 
izent  Árpádra,  takarodjék  el  azonnal  elfoglalt  földéről.  Hagyományaink 
szerint  Árpád  azon  válaszszal  bocsátá  vissza  a  követet,  hogy  Szálán, 
midőn  neki  a  dunavizet  s  az  alpári  füvet  átküldte,  azok  jelképe  alatt  az 
egész  Duna  és  Tisza  közti  tartományt  eladta  neki  a  tizenkét  fehér  lóért. 
Seregével  ezután  haladék  nélkül  megindult  Szálán  ellen,  ki  a  görög  csá- 
szár s  a  bolgár  fejedelem  segélyhadaival  is  erősödvén,  Titelből  már  útban 
vala.  Az  ellenséges  hadak  Álpár  pusztáin  találkoztak  egymással.  A 
magyarok,  miután  Léi,  a  Tas  fia,  harsány  kürtjével  csatára  jelt  adott, 
atelközi  hazájok  elpusztítása  miatt  boszútól  égve  rohantak  a  bolgárokra, 
kik  a  magyarokéhoz  hasonló  módon,  hasonló  fegyverrel  harczolva,  Szá- 
lán seregének  fő  erejét  képezték.  A  honalkotás  eszméje  ellenállhatatlan 
erőt  öntött  karjaikba:  Szálán  seregének  nagyobb  részét  elvesztette ;  ő 
maga  Bolgár-Fehérvárban  keresett  menedéket. 

E  diadal  után  Árpád,  táborát  a  Körtvéltóhoz  vezetvén,  a  Gyü- 
mölcsös erdő  mellett  szállott  meg,  s  a  nemzet  nagyaival  harmincznégy 
napig  tanácskozott  az  ország  ügyeiről.  Részletes  tudósítást  e  gyűlés 
eredményeiről  nem  adnak  emlékeink,  s  csak  annyit  mondanak,  hogy  a  jo- 

gok  s  kötelességek,  a  nép,  a  főrendek  s  a  fejedelem  közti  viszonyok  szabá- 
lvoztattak:  megkatároztatott,  miként  szolgáljon  a  nép  a  fejedelemnek  s 
elöljáróinak;  hogyan  tartassék  Ítélet  a  bűnös  felett,  s  mi  legyen  minden 
vétek  büntetése.  Azonban  e  néhány  szó  is  elég  arra,  hogy  higyjük,  ruiké- 
pen  mind  az  ország  felosztásának,  mind  a  később  kifejlett  várszerkezet- 
nek itt  vettettek  meg  alapjai.  A  későbbi  kifejlést  tekintve,  ugy  látszik, 
hogy  az  országban  talált  számos  várakat,  mint  a  hon  védelmének  fok- 
helyeit, már  Árpád  állam-javak  gyanánt  tartotta  fenn,  a  nemzetségfők- 
nek azokban  nem  örökbirtoki,  hanem  csak  kormányzói  jogot  adván.  A 
várak  körül  letelepült  nép  két  harmada  azoknak  őrizetére  rendeltetett, 
s  a  föld  nagy  része  közöttök  hadi  szolgálataik  díjául  örökös  bérbirtok- 
ként osztatott  fel.  Ezek  őrizték  aztán  váraikban  a  hazát,  mig  a  többi 
szabad  nép  rabló  kalandokra  járt  a  szomszéd  országokba.  A  helyet,  hol 
a  nemzeti  tanács  tartatott,  a  nép  azontúl  Szernek  nevezte,  s  emlékét 
Puszta-Szerben  raáiglan  fentartotta. 

Bevégezvén  a  tanácskozást,  Árpád  seregével  az  egész  duna-  s  tisza- 
közti tartományt  birtokába  vette,  s  a  Száva  tövénél  a  Dunán  átkelvén, 
hadának  egy  osztályát  Nándor-Fehérvár  ellen  küldötte.  A  szerencse  itt 
is  kedvezett.  Simeon  bolgár  fejedelem  újabban  is  megvetvén,  csakéven- 
kinti  adó  Ígéretével  bírhatta  rá  a  győzteseket,  hogy  őt  birtokában  meg- 
hagyják. A  magyar  had  innen  a  Ráczföldre,  s  annak  vezérét  elfogván, 
Horvátországba  az  Adria  tenger  partjaiig  nyomult;  Spalatót  megvette, 
a  tartományt  meghódoltatta;  azután  pedig  a  Száván  visszakelvé*n,  az 
előkelőbbek  fiaival,  kiket  a  tartomány  hűségének  zálogául  hoztak  magok- 
kal, diadalmasan  tértek  vissza  a  Bodrog  táján  táborozó  Árpád  feje- 
delemhez. 

E  győzelmekről  Árpád  a  Duna  virányain  vezette  vissza  seregeit, 
s  a  kun  Csepelről  elnevezett  nagy  szigetet,  mely  neki  biztonsága  miatt 
igen  megtetszett,  elfoglalván,  fejedelmi  székhelyéül  választotta,  s  benne 
családja  számára  tüstént  fényes  házakat  építtetett;  miben  aztán  őt  a 
nemzet  nagyai  is  utánozták,  s  magának  mindenik  lakot  készíttetett.  Ez 
alatt  Szovárd  és  Kadocsa  a  Tiszán  átkelvén,  a  mostani  temesi  bánság- 
ban uralkodó  Glád  fejedelmet  támadták  meg;  kit  miután  meggyőztek, 
s  Árpád  hűségére  megesküdtettek,  a  Dunán  is  átkeltek,  s  ha  emlékeink- 
nek hihetünk,  egész  Philippopolig,  s  onnan  az  Adria  partján  Durazzó 
városig  kalandoztak;  Szovárd  pedig  a  Ráczföldön,  feleséget  vévén,  ott 
megtelepedett,  s  népe  még  halála  után  is  a  tartományban  maradt;  miért 
is  szobamagyaroknak,  azaz  bolond  magyaroknak  neveztettek. 

5.  §.  A  Faunon  föld  megliódoltatása. 

Míg  a  hét  vezér  künn  kalandozott,  Árpád  a  Csepel  szigetéről 
kikelvén,  a  Rákos  folyóig,  onnan  pedig  a  Dunán  által  Ecilburgba  (Bu- 
dára), az  Etele  városába,  vezette  hadait,  s  azt  minden  ellentállás  nélkül 
birtokába  vette.  Bámulattal  töltötték  el  a  magyar  népet  az  itt  talált 
nagyszerű  kőépületek,  s  örömükben  több  napig  a  dalnokok  és  zenészek 
édes  hangjai  közt  a  lakmározás  kéjeinek  engedték  át  magokat.  Az  éte- 

lek  és  italok  a  fejedelemnek  s  főbb  szeméteknek  arany,  a  köz  vitézek- 
nek ezüst  edényekben  hordattak;  „mert  a  szomszéd  tartományok  javait 
mind  az  ő  kezeikbe  adta  Isten."  A  lakomákat  hadi  játékok  s  bajnoki 
mulatozások  váltották  fel.  Árpád  pedig  becses  ajándékokkal  s  adomá- 
nyozásokkal jutalmazta  mind  vezéreinek  vitézségét,  mind  a  hozzája 
csatlakozott  számos  idegenek  hűségét. 

Huszad  napon  a  mulatságoknak  vége  szakasztatván,  seregeit  a 
fejedelem  három  részre  osztotta.  Ezeknek  egyike  Baranyavárt  kevés  nap 
alatt  elfoglalván,  a  tartományt  a  Dráváig  kódoltatta  meg;  másika  Vesz- 
prémet vette  meg,  s  az  új  hazát  egészen  a  Lapincs  folyamig,  mely  máig- 
lan  határait  képezi,  terjesztvén  ki,  a  Karántföldre  is  becsapott;  maga 
Árpád  a  harmadik  részszel  a  bodóháti  (utóbb  Vértes)  hegység  alján 
nyomult  előre ;  és  miután  a  morva  szlávok  seregét  Bánhidánál  egy  eldöntő 
ütközetben  megverte,  a  Sz.-Márton  hegyén  ütötte  fel  táborát,  s  onnan 
hódoltatá  meg  a  Rába  és  'Rábcza  vidékeit. 

A  nagy  részben  elfutott  vagy  kiűzött  lakosság  helyét  a  sereg  nyo- 
mában mindenütt  a  magyar  népség  szállotta  meg.  A  róna  földről  szár- 
mazott nemzet  nem  igen  kedvelte  a  hegyes,  bérezés  vidéket,  s  a  benta- 
lált  népet  ott  békében  hagyta  élni,  megelégedvén  annak  hódolatáyal. 
A  Tisza  és  a  Duna  közt  elnyúló  nagy  síkot  azonban,  valamint  a  Dunán- 
tulfekvő,  szelíd  dombokkal  változatos,  gazdag  tartományt  kizárólag 
magának  tartotta  meg.  Itt,  Fehérvár  vidékén,  foglalt  maga  Árpád  is 
földeket  nemzetsége  számára.  A  Vértesalja  Előd  vajdának  és  fiának 
Szabolcsnak  jutott  osztályrészül;  Bulcs  Szálában,  a  Balaton  táján  tele- 
pedett meg  nemzetségével;  a  Sárvíz  mentében  Vojta,  Baranyában  Ede 
szállá  meg  népével.  Örs  vajda  már  elébb  a  Sajó  és  Zagyva  között,  Ond 
a  Nyírségben  telepítette  meg  nemzetségét. 

A  Csepel  szigetére  visszatérő  Árpádot  még  azon  évben  Zsolt  fiá- 
nak születése  örvendeztette  meg.  A  görög  irók  Liuntikán  kívül,  ki  Atel- 
közben  esett  el,  még  Tarkost,  Jelest. és  Jutóczot  említik  Árpád  fiaiul; 
de  ezek  hihetőleg  a  vívott  harezokban  hullván  el,  az  új  haza  megalko- 
tásakor már  nem  voltak  életben:  s  igy  az  újdon  szülött  Zsolt  lőn  hivatva, 
fentartani  a  halhatatlan  honalkotó  nemzetségét.  Születését  több  napi 
vendégséggel  s  harczi  játékokkal  ülte  meg  az  egész  nemzet. 

6.  §.  A  honfoglalás  befejezése.  Árpád  halála. 

Még  csak  az  egy  Marót  vala  az  ország  elébbi  fejedelmei  közöl,  ki 
Árpádnak  nem  hódolt,  mert  891  óta  békében  hagyták  őt  eleink  a  Kőrös  891 
és  Maros  között.  Most  azonban,  midőn  kis  országa  már  minden  felől 
magyar  birtok  által  környeztetett,  az  Erdélylyel  való  kapcsolat  végett ' 
sem  lehetett  tovább  tűrni  függetlenségét.  Árpád  tehát  Velők  és  Öcsöd 
vajdákat  küldé  meghódoltatására.  A  lefolyt  öt-hat  év  alatt  Marót  oly 
hatalomra  látá  vergődni  maga  körül  a  magyarokat,  hogy  ellentállni  sem 
volt  többé  bátorsága,  s  Bihar  várából  az  Ingvány^  erdőségbe  menekülvén, 
miután  Bihar  is  meghódolt ,  követeket  külde  Árpádhoz,  s  kére  őt,  ne 
fosztaná  meg,  mig  él,  reá  nézve  már  ugy  sem  veszélyes  tartományától. 

Xeki  egy  kis  leányán  kivül  ugy  sincs  más  örököse:  fogadná  tehát  ezt 
Árpád  a  maga  fiának  Zsoltnak  jegyesévé,  s  halála  ntán  hadd  örökölje 
az  ifjú  pár  békében  a  tartományt.  Árpádnak  tetszett  a  követség  be- 
széde: Bihart  a  megalázott  Maróinak  azonnal  visszaadatá,  leányát  pedig 
Zsoltnak  eljegyezvén,  a  maga  udvarába  hozatta. 

Á  bölcs  ,  előrelátó  Árpád  a  gyermekpár  nász  ünnepélyét  is  nem 
sokára  megtartotta  a  nemzetségfők  gyülekezetében.  Az  összetartás  még 
nagyon  laza  volt  a  külön  törzsek  között;  a  fejedelmi  méltóságot  pedig, 
a  nemzeti  egység  e  fő  kapcsát,  hosszú  idő  s  hagyomány  még  nem  szen- 
tesítette meg.  Nehogy  tehát  az  egyetértés,  melyet  eddig  a  honszerzés 
s  az  ő  bölcs,  igazságos  kormánya  tartott  össze,  halála  után  felbomoljon, 
idején  gondoskodék  utódáról  s  általa  az  egység  megszilárdításáról.  A 
nemzet  fejei,  kiknek  a  nász  után  e  kívánságát  előadta,  hasznosnak  lát- 
ták ez  intézkedést,  s  magokat  Zsolt  iránt  az  atelközi  szerződés  szerint 
esküvel  kötelezvén,  őt  fejedelmökké  kiáltották. 

Marót,  leányának  násza  után,  már  a  második  évben  meghaláloz- 
ván,  országát  vejére  hagyta  örökségül.  És  most  Árpád  megelégedéssel 
tekinthetett  a  lefolyt  nyolcz-kilencz  év  bajnoki  munkáira,  melyek  őt  és  ' 
nemzetét  azon  egész  földnek  birtokába  juttatták,  melyet  a  félkörben 
elnyúló  Kárpát  hegyláncz,  a  Duna,  Dráva  és  Száva  folyamok  s  a  Lajtha- 
hegység  oly  szép  egészszé  kerekít  ki.  A  külön  nemzetségek  megteleped- 
téből  tapasztalván,  hogy  az  elfoglalt  új  haza  nemzetének  több  mint 
elégséges,  nehogy  a  tovább  terjeszkedés  által  a  nemzeti  összefüggést 
lazítsa,  megszűnt  a  további  foglalásoktól  s  gondjait  azontúl  népe  bel- 
ügyeinek s  terjedelmes  országának  rendezésére  fordítá.  A  társasági 
viszonyokat  az  uj  hazában  is  egészen  a  honvédelem  s  már  a  régi  frigy- 
rendszerben is  megvolt  hadszerkezet  alapjára  fektette.  A  későbbi  kifej- 
lés bizonyossá  teszi, r mit  már  Béla  király  névtelen  jegyzőjének  króni- 
kája is  említ,  hogy  Árpád  az  országban  talált  vagy  újdon  épített  vára- 
kat azok  vidékével  s  földnépével  együtt,  mint  a  haza  védelmének  fok- 
helyeit, nemzeti  javak  gyanánt  tartotta  fenn,  a  nemzetségfőknek  azok- 
ban nem  örökbirtoki,  hanem  csak  kormányzói  jogot  adván.  A  várak 
körül  letelepült  nép  két  harmada  azoknak  őrizetére  rendeltetett.  Ezek 
lőnek  saj átlag  az  ország  katonái,  annak  védelmére  mindig  készen  állni 
kötelesek.  És  ekként  a  vármegyei  szerkezetnek,  melyet  utóbb  Sz.  István 
bővebben  kifejtett,  már  a  honszerző  Árpád  vetette  meg  alapjait. 

De  a  harczot,  kalandokat  megszokott  nép  sokáig  nem  maradha- 
tott nyugton  új  hazájában.  E  harczvágy  s  a  kincsszomj,  melyet  az  új 
hazában  nyert  gazdagság  még  inkább  ingerlett,  a  külföldre  űzte  őtet, 
mióta  benn  ellenségre  nem  találtak.  S  ezóta  a  nemzet  pezsgő  vérű  fia- 
talsága kalandos  hadjáratokban  kereste  újság-,  harcz-,  kincsvágyó  ke- 
délyének kielégítését.  A  törzsökfejek,  kik  osztályrészüket  még  azután 
is  terjedt  hatalommal  kormányozták,  gyakran  a  fejedelem  tudta  nélkül 
is  kicsaptak  a  külföldre,  hogy  onnan  zsákmánynyal  terhelve  térjenek 
vissza  tanyáikra.  De  az  újságvágyon,  a  kincsek  utáni  sóvárgáson  felül, 
úgy  látszik,  egy  magasabb  eszme  is  ösztönzé  hadjárataikra  eleinket : 
félelmessé  kívánták  tenni  a  magyar  nevet  a  szomszéd  nemzetek  előtt,  s 

egyszersmind  meggyöngíteni  akarták  ezeket,  hogy  űj  hazájokat  fegy- 
verhatalnmk  híre  s  félelme  által  is  biztosítsák.  Első  szerencsés  kaland- 
jaik, melyeket  ínég  a  honfoglalás  szakában  a  görög  birodalom  tarto- 
mányaiba s  a  Karántföldre  tőnek,  őket  elhízottakká  tévén  s  tömérdek 
kincsek  birtokába  juttatván,  ellenállhatatlan  ingerül  szolgáltak,  mind 
messzebb  és  sűrűbben  intézniök  kalandos  hadjárataikat  a  külföldre.  — 
Es  a  mit  óhajtanak,  teljesedett.  Nevök  majdnem  félszázadig  félelem  és 
rettegés  tárgya  lett  a  távol  déli  és  nyugati  országokban:  erejök,  fegy- 
verhatalmuk sokáig  .meggyőzhetetlennek  tartatott.  Kegyetlenségökről, 
melynek  hírét  a  félelem  nagyítá,  a  legmesésebb  mondák  keletkeztek  a 
külföldön,  mintha  leölt  ellenségeik  szíveit  gyógyszer  gyanánt  ették, 
szomjukat  verőkkel  oltották  volna;  istenhez  nyilvános  könyörgések 
intéztettek:  mentené  meg  a  népet  a  magyarok  nyilaitól,  melyek  előtt 
számra  nagyobb  hadak  sem  mertek  megállani. 

Kalandjaikat,  mint  említők,  mindjárt  Pannonföld  elfoglalásakor 
megkezdek  Bajorországba,  melyet  50  mértföldnyire  pusztítottak  el.  Még 
nagyobb  hírt  szerzett  nevöknek  az  Olaszországba  899-ben  intézett  had-  899. 
járatuk.  Berengár  olasz  királyt  a  Brentánál  egy  véres  ütközetben  meg- 
vervén, melyben  20  ezer  olasz  hullott  el,  az  egész  országot  pusztítva, 
zsákmányolva  kalandozták  be.  Felverték  a  gazdag  Milánót ,  Páviát, 
Bresciát,  s  a  Pón  is  átkelvén,  egészen  Pármáig  sNonantuláig  hatoltak. 
Berengár  csak  a  következő  évben  nagy  öszveg  pénzzel  bírhatta  rá  a 
dűlókat,  hogy  országából  kitakarodjanak.  A  haza  hozott  tömérdek  zsák- 
mány a  következő  években  Németországba  készté  őket;  s  bár  egyes 
különvált  csapatok  néha  vereséget  szenvedtek,  mindaddig  nem  szűntek 
ismételni  betöréseiket,  míg  Árpád  maga  véget  nem  vetett  kalandos  had- 
járataiknak. \A.  bölcs  fejedelem  meggyőződvén,  miképen  az  eddigi  be- 
csapások elegendők  arra,  hogy  a  külföld  a  magyarok  fegyverhatalmát 
megismerje  s  félje;  s  tartván  attól  is,  nehogy  az  ilyféle  pusztító  had- 
járatok, igen  gyakran  ismételtetvén,  a  nyugati  népeket  az  új  haza  ellen 
egységesebb  támadásra  ingereljék:  a  nemzetségek  fejeinek  megegyez- 
te vei  maga  tiltá  be  e  kalandos  hadjáratokat. 

A  907 -ik  évben  nagy  gyász  érte  a  nemzetet:  a  honalkotó  fejede-  907. 
lem,  ki  majdnem  húsz  évig  oly  bölcseséggel  s  erélylyel,  annyi  kormány- 
zói s  hadvezéri  dicsőséggel  intézte  a  nemzet  sorsát,  megszűnt  élni.  Te- 
temei, ősi  szokás  szerint  megégettetvén,  hamvai  egy  patak  fejénél  temet- 
tettek el,  mely  akkoron  kőmederben  folyt  le  Etele  városába,  O-Budára. 
A  hálás  utódok  sírja  helyén  utóbb,  a  kereszténység  fölvétele  után,  egy 
templomot  építettek  a  halhatatlan  fejedelem  emlékére ,  mely  a  szűz 
Mária  Fehéregyházának  neveztetett. 


Horváth  M. 

HARMADIK  FEJEZET. 
A  rabló  kalandok  korszaka. 

1.  §.  Zsolt  fejedelem. 

Zsolt,  atyja  halálakor,  gyönge  kora  miatt  a  kormányra  még  elég- 
telen lévén,  a  nemzet  főnökei  a  közügyekről  intézkedendők,  gyűlést  tar- 
tottak. Mindenek  előtt  kormányzókat  s  fővezéreket  választanak,  kik  a 
nemzetet  Zsolt  felnőttéig  békében,  hadban  igazgatnák.  A  közbizodalom 
Léit,  a  Tas  fiát,  Bulcsot,  a  Bogát  fiát  és  Botondot,  a  Kolpán  fiát  emelte 
a  magas  méltóságra.  Azután  pedig,  mivel  az  érdekek  súrlódása  a  gyara- 
podó államban  természetszerűleg  növekedett,  egy  főbírót  is  választot- 
tak, ki  a  pörlekedő  feleket  megnyugtassa,  a  gonosztevőket  megbüntesse, 
s  mindenkinek  törvényt  szolgáltasson. 

Árpád  halálának  híre  nagy  mozgalmat  okozott  Németországban. 
Azt  hitték,  a  magyarok  hadi  szerencséje  Árpád  nevéhez  van  kötve,  s 
utóda  alatt  könnyen  elbánhatnak  a  nemzettel.  Lajos  király,  Liutpold 
bajor  herczeg,  Ditmár  salzburgi  érsek  és  számos  más  egyházi  s  világi 
urak  már  307-ben  egy  sereggel  törtek  az  országra,  a  magyarokat  Pan- 
nonföldről kiűzni  szándékozók.  Mint  egykoron  Nagy-Károly  a  várkunok 
ellen,  ugy  ők  is  most  három  hadra  oszták  erejöket ,  melyek  ketteje  a 
Duna  két  partján  nyomult  előre,  harmadika  hajókon  úszott  le  a  Dunán. 
De  a  magyar  vezérek,  Léi,  Bulcs  és  Botond,  jól  felkészülve  fogadták 
őket,  s  hadaikat  egyenkint  oly  nagy  csapással  verték  vissza,  hogy  az 
Ennsburgban  hátramaradt  Lajos  király  is  sietve  vonult  vissza  országa 
belsejébe.  A  győzedelmes  magyarok  ezután  pusztító  árként  özönlék  el 
Németországot,  s  miután  Burghardt  thüringeni  herczeget.  ki  útjokat 
állá,  szintén  megverték  s  megölték,  egész  Szászországot,  Thüringent, 
magát  Bréma  városát  is  feldúlták.  Lajos  király  csak  nagy  öszveg  pénz- 
zel s  adófizetés  Ígéretével,  mit  azonban  nem  teljesített,  bírhatta  őket 
végre  a  hazatérésre. 

A  következő  években  nem  volt,  ki  határt  bírt  volna  vetni*  a  pusz- 
tító, szilaj  csapatoknak.  910-ben  az  ifjú  Lajos  király  még  egyszer  meg- 
kisérlé  az  ellenállást,  de  Augsburgnál  ismét  megveretett ;  s  a  győzedel- 
mes magyarok  még  a  Rajnán  is  átkelvén,  nyugati  Frankországba  vitték 
a  dúlást,  s  onnan  roppant  zsákmányt  hoztak  haza  magokkal.  A  félelem 
és  rettegés  mind  nagyobb  lett  Németországban  a  szilaj  lovas  csapatok- 
tól, melyeket  a  lassú  gyalog  német  hadak  mármár  győzhetetleneknek 
tekintenek.  S  így  lőn,  hogy  a  német  s  frank  tartományok  majd  egyike, 
majd  másika  csaknem  évenkint  kebelében  látta  a  rettegett  vendégeket. 
A  magyarok  viszont  oly  vakmerőkké  lőnek  elbizakodásukban,  hogy 
nemcsak  apróbb  csapatokkal  is  nagy  távolságra  merészeltek  nyomulni, 
hanem,  mintha  már  nem  is  ellenség  földén  volnának,  gondatlanokká, 
vigyázatlanokká  lettek  kalandjaikon  ,  fegyelmök  egészen  meglazult. 
913.  Ennek  köszönheté  Arnulf  bajor  herczeg,  hogy  913-ban  egy  csapatjokat 

az  Inn  folyanmál  keményen  megverhette.  E  vereség  azonban  legfölebb 
vigyázóbbakká  tette,  de  nem  tartóztatta  vissza  betöréseiktől  a  merész 
kalandorokat,  kiknek  becsapásait  egyébiránt  az  is  megkönnyíté,  hogy 
a  német  fejedelmek  egymással  a  gyermek-Lajos  utóda,  Konrád  király 
alatt  is  folyton  viszálkodtak.  Arnulf  bajor  herczeg  még  maga  is  meg- 
hívta  őket  Konrád  ellen,  de  a  herczeg  legyőzetvén,  Zsolt  fejedelemnél 
Magyarországban  keresett  s  talált  menedéket  egészen  918-ig,  midőn  918. 
a  meghalt  Konrád  helyett  a  szász  Henrik,  ki  Madarász  melléknevet 
viselt,  választatott  királyivá.  Arnulf  ekkor  visszament,  s  míg  ő  élt,  tar- 
tománya is  ment  maradt  a  vendégszeretet  elveit  szentül  megtartó  ma- 
gyaroktól. 

Ezóta  leginkább  Olaszország  lett  czélja  becsapásaiknak,  hova 
Berengár  maga  hívta  meg  őket  ellenségére,  Rudolf  burgundi  királyra. 
Bogát  és  Tas  921-ben  vittek  segélyt  Berengárnak ;  Rudolfot  megver-  921. 
ték,  és  segély ök  díjául  Olaszországot  egészen  Apuliáig  felzsákmányiák, 
honnan  aztán  csak  a  következő  évben  tértek  haza.  924-ben,  a  megölt  924. 
Berengár  halálát  megboszúlandók,  ismét  betörtek  Lombardiába,  a  gaz- 
dag, népes  Páviát  felégették,  onnan  Burgundiába,  Langueclocba  nyo- 
multak, de  a  déli  gyümölcsök  étkezéséből  támadt  nyavalyák  miatt  onnan 
nem  sokára  ismét  a  piemonti  havasokon  s  Lombardián  keresztül  jöttek 
vissza  hazájokba. 

A  következő  évben  ismét  Szászország  lett  kalandjaik  színhelyévé. 
Henrik  király,  bár  ellenök  már  évek  óta  készüle,  magát  még  gyöngé- 
nek érezvén,  Warlaon  várából  tétlenül  nézte  országa  pusztítását.  Tör- 
tént azonban,  hogy  a  magyarok  egy  előkelő  vezére  elfogatván,  a  király- 
hoz vitetnék.  A  magyarok  roppant  váltságdíjat  Ígértek  érette  Henrik- 
nek; de  ez  csak  azon  feltétel  mellett  hajlott  kívánságukra,  hogyországa 
kilencz  évig  megkíméltessék,  miért  a  fogoly  szabadon  bocsátása  mellett 
még  évi  adót  is  igért.  A  béke  ekként  meg  is  köttetvén,  a  magyarok  an- 
nak tartama  alatt  nem  háborgatták  Németországot,  időközben  a  görög 
birodalom  tartományaiba  intézvén  hadjárataikat.  Henrik  király  ügye- 
sen használta  fel  a  béke  idejét.  Több  várat  épített,  nagyszámú  lovas- 
sereget alakított,  miben  a  nyugati  népek  eddigelé  hiányt  szenvedtek,  s 
fegyveres  népét  nagy  szorgalommal  tanítá  be  a  magyarokkal  való  hada- 
kozás modorába. 

Ekként  felkészülve  lévén,  midőn  a  béke  ideje  letelt,  az  adó  további 
fizetését  kereken  megtagadta.  A  magyarok  nem  késtek  Szászországba 
önteni  pusztító  hadaikat;  midőn  azonban  Merseburgot  vívják  vala, 
Henrik  is  ott  termett  jól  begyakorlott  számos  hadaival,  s  őket  ütközetre 
kényszeríté.  A  magyarok  szokott  módjok  szerint,  színlett  futamlással 
hátráltak,  hog}7  nyilaikat  a  németek  ellen  a  távolból  használhassák.  E 
cselnek  elébb,  midőn  jobbára  gyalog  ellenséggel  harczolának,  mindig 
jó  sikerét  tapasztalták;  de  most  csalatkoztak:  a  német  lovasság  a  futam- 
lóknak  is  Romában  maradt,  mi-  annyira  megzavarta  a  kalandorokat, 
hogy  harczra  többé  meg  sem  fordulván,  némi  veszteséggel  haza  iram- 
lottak.  Ez  volt  az  első  jelentékenyebb  győzedelem,  melyet  a  német  ha- 
dak nyertek  a  magyarok  felett.. 

2* 

Míg  Henrik  élt,  nem  is  háborgatták  eleink  Németországot    De 

937.  937-ben,  midőn  már  szövetségesük,  a  bajor  Arnulf,  sem  vala  többé  élet- 
ben, egy  nagy  csapat  ismét  betört  Bajorországba,  s  onnan  Alemaniát  s 
az  egész  keleti  Frankországot  bekalandozván,  Wormsnál  átkelt  a  Raj- 
nán s  egészen  az  Atlanti  Óceánig  száguldozék,  pusztítva,  rabolva  min- 
denütt. A  viszályokba  merült  franczia  fejedelmek  sehol  sem  állák  utjo- 
kat.  Ok  tehát  Francziaországban  kincsekkel  megrakodva,  Kis-Burgun- 
dián  keresztül  átcsaptak  Olaszországba.  Itt  még  gazdagabb  martalék 
várta  őket  Capuában,  Beneventben,  a  montecasinoi  klastrom  táján, 
honnan  aztán,  kaland-  és  zsákmányvágyuk  egyaránt  kielégítve  lévén, 
harmad  évben  tértek  vissza  hazájokba. 

938.  Kevesebb  szerencsével  járt  938-ban  Thüringenben,  Szászország- 
ban egy  más  csapat,  mely  Ottó  új  király  erejét  veté  próbakőre.  De  Szász- 
országban, melynek  népét  Henrik  már  jól  betanította  volt,  megtört  a 
magyarok  fegyverének  varázsa.  A  kalandorok  nagy  veszteséggel  kény- 
teleníttettek  visszafordulni.  Ezután  csak  is  inkább    Olaszország   felé 

942.  intézték  becsapásaikat.  Egy  csapat  942-ben  innen  ismét  Francziaor- 
szágba  tört,  mert  Hugó  olasz  király  tiz  véka  ezüstön  vásárla  tőlök  békét. 
A  kalandorok  még  Spanyolországba  is  átrobogtak,  Cordovát  tűzvén  ki 
czélokul.  De  kalauzok  egy  víztelen,  köves  sivatagon  vezette  őket  keresz- 
tül, miért  őt  harmadnapon  megölték  s  visszatértek. 
944.  Sokkal  mostohább  szerencse  várta  őket  944-ben  Bajorországban, 

hol  Welsnél  nagy  vereséget  szenvedtek.   Ez  még  a  görög  császárt  is 
934.  annyira  felbátorítá,  hogy  az  adót,  melylyel  934  óta  évenkint  megvál- 
tani szokta  volt  tartományai  nyugodalmát,  most  szintén  megtagadta. 
De  a  magyarok  azonnal  megjelentek  ismét  Trácziában,  s  nem  is  távoz- 
tak elébb,  mintsem  a  császár  az  adófizetés  folytatására  újonnan  is  köte- 
lezte magát.  A  görög  politika  e  béke  ideje  alatt  egy  titkos  terven  mü- 
ködék,  mely  bár  teljesen  nem  sikerült,  hatás  nélkül  még  sem  maradt  a 
magyarok  erkölcseinek  átalakítására.   A  görög  kormány  azt  kívánta, 
hogy  a  béke  biztosítása  végett  egy  előkelő  magyar  vezér  tuszúl  a  byzan- 
czi  udvarban  lakjék.  A  magyarok  reáálltak,  s  elébb  Bulcs,  utóbb  Gyula 
vajda  hosszabban  időztek  Byzanczban.  A  görögöknek  az  volt  terve,  hogy 
ezen  urakat  a  keresztény  vallásra  édesgessék,  s  általok  aztán  a  népben 
is  utat  nyissanak  a  kereszténységnek.  E    végett  nemcsak  kincsekkel 
halmozták  el,  hanem  még  patríciusokká  is  kinevezték  őket.  Balcs  ugyan 
hajthatatlan    maradt  ;  de  Gyula   megkeresztelkedett,   s  haza   térvén, 
egy  Hyerotheus  nevű  szerzetest  is  hozott  magával,  s  környezetében  is 
terjeszté  a  görög   vallást.    Gyula   leánya   Sarolta,  utóbb    Géjza   feje- 
delem nejévé  lett,  s  az  utat  férjénél  is  elkészítette  a  kereszténység  fel- 
vételére. 

A  nemzet  ezentúl  több  évig  nyugalomban  maradt,  mit  a  harcz- 
fiaknak  az  örökös  kalandokon  lett  megfogy ása  s  Ottó  király  ellenséges 
szándokai  egyaránt  javasoltak.  Zsolt  emezekről  értesülvén,  országa  nyu- 
gati határszéleit  kezdé  erősíteni.  Vasmegyében s  a  Fertő  táján  nemrég 
bevándorolt  besnyőket  s  magyar  fajú  oroszokat  telepített  le,  s  általuk 
947.  egy  várat  építtetett,  mely  Kőszegnek  neveztetett.  947-ben  pedig  még  a 

kormány  gondjait  is  letenni  kívánta  vállairól,  Taksony  fiára  ruházván 
át  a  fejedelmi  hatalmat :  három  év  múlva  aztán  élni  is  megszűnt. 

2.  .§.  Taksony  fejedelem  947—072. 

A  még  csak  16  éves  Taksony,  elődei  példája  szerint,  szintén  hadi 
kalandok  által  vágyott  magának  hírnevet  szerezni,  s  évenként  hol  egy, 
hol  más  tartományban  találjuk  barangoló  hadait.  Uralkodásának  mind- 
járt első  évében  Lombardiára  csapott  seregeivel,  s  annak  királyát  II. 
Berengárt  reákényszerítette,  hogy  szintúgy  mint  előde,  Hugó  tette  volt, 
tiz  véka  ezüstön  váltsa  meg  országa  békéjét.  A  németek  ellen  azonban 
Taksonynak  sem  kedvez  vala  a  szerencse,  s  miután  948-ban  s  két  év  948. 
múlva  ismét  érzéken}7-  csapást  szenvedett,  nem  is  háborgatta  egy  ideig 
Németországot. 

De  954-ben  maga  Ottó  királyfia,  Liudulf  herczeg,  atyja  ellen  több  954. 
más  urakkal  együtt  fellázadván,  hivta  be  ismét  a  magyarokat.  Bulcs 
vnjda  nagy  hadat  vezetett  a  herczeg  segélyére ;  de  ez  atyjával  megbé- 
külvén, pénzzel  elégítette  ki  őt.  Bulcsnak  sem  volt  kedve  megütközni 
az  ellene  indult  Ottóval,  s  Wormsnál  a  Rajnán  átkelvén,  Francziaor- 
szágra  csapott,  s  miután  annak  déli  részeit  bejárta,  Olaszországon  ke- 
resztül tért  meg  hazájába. 

A  dús  zsákmány,  melyet  e  hadjárat  eredményezett,  a  következő 
955-ki  évben  újra  hívatlanul  is  becsalta  eleinket  Németországba.  Es  955. 
most  Bulcs,  Botond  és  Léi  vezérek  alatt,  számosabban  mint  valaha, 
özönlék  el  Bajorországot,  de  ez  úttal  vesztökre.  Míg  Botond  a  Majna 
felé  robogott  zsákmánylani,  Bulcs  és  Léi  Agostát  szállották  meg.  Ottó 
király  ekkoron  már  kibékült  lázadóival,  s  a  birodalom  összes  erejével 
lepte  meg  az  ostromlókat.  Aharcz,  mely  aug.  10-én  a  város  alatt  víva- 
tott, felette  heves  és  öldöklő  vala,  de  végre  is  a  magyarok  teljes  legyőze- 
tésével  végződött.  A  német  évkönyvek  szerint  negyvenezernél  több 
magyar  veszett  el  a  harezmezőn  s  a  Lech  folyamban/Bulcs  és  Léi  töb- 
bekkel együtt  elfogatván,  aranyián  czaiktól,  melyek  nyakaikon,  s  más 
arany  s  ezüst  ékszereiktől,  melyek  ruházatok  szélén  függenek,  megfosz- 
tattak, s  utóbb  Regensburgban  felakasztattak.  Fogoly  társaik  egy  része 
elevenen  temettetett  el,  mások  a  halál  különféle  kínos  nemeivel  ölettek 
meg.  A  vert  had  maradványait  az  útja  közben  mindenütt  feltámadt  föld- 
nép annyira  megfogyasztotta,  hogy  a  hagyomány  szerint  csak  heten  ér- 
keznek vala  vissza  hazájokba;  kiket  aztán  a  még  szerencsétlenségében 
is  büszke  nemzet,  hogy  a  gyáva  megfutásnál  ők  is  inkább  nem  válasz- 
tották a  bajnoki  halált,  gyászmagyaroknak  gúnyolván,  szolgaságra  kár- 
hoztatott. Még  utódaik  is  megvetett  koldusokként  bolyongtak  a  hazában . 
mígnem  őket  Sz.  István  király  az  esztergami  Sz.  Lázár  klastromának 
adományozta,  mely  időtől  fogva  Sz.  Lázár  szegényeinek  neveztettek. 
Botond,  társai  veszedelméről  értesülvén,  boszúból  minden  foglyait  leö- 
lette, s  miután  a  német  had  egy  osztályát  megverte,  iszonyú  pusztítások 
közt  tért  vissza  hazájába. 

Az  augsburgi  ütközet  mind  a  magyar    mind    a  német   nemzetre 

jelentékeny  társadalmis  politikai  átalakulásnak  lőn  kútfejévé.  A  magya^ 
rokra  nézve  ez  lett  egyik  fő  indokává,  hogy  a  rabló  kalandokkal  mind- 
inkább felhagyván,  békés  foglalkozásokhoz,  földmiveléshez,  műiparhoz 
szokjanak,  mik  nélkül  államintézmények,  a  szó  szorosabb  érteimébem 
nem  is  képzelhetők  ;  ez  hatott,  bár  közvetve,  siettetőleg  a  keresztény- 
ség fölvételére,  miután  a  békésebb  közlekedést  lehetővé  tette  a  magyar 
és  német  nemzet  között.  A  német  birodalomra  nézve,  a  fölött,  hogy  a 
német  nemzeti  érzetét,  önbizodalmát  hatalmasabban  fölébresztette  ;  ezen 
ütközet  következménye  lett  az  is,  hogy  a  határgrófságok,  melyek  a  ma- 
gyarok betörései  miatt  megszűntek  volt, -Magyarország  egész  hosszában 
helyreállíttattak,  s  a  birodalom  politikai  felosztása  mindinkább  azon 
alakot  nyerte,  melyet  aztán  több  századon  keresztül  birt.  Ezen  korban 
vetette  meg  II.  Ottó  császár  pártfogása  alatt  Berchtold  és  Luitpold  test- 
vérpár az  éjszak  keleti  grófságban,  Ostmarkban,  melyet  utóbb  Austriá- 
nak  neveztek,  a  két  századon  át  virágzott  Babenberg  fejedelmi  ház  alap- 
ját. Ekkoron  (igyekezett  Piligrin  püspök  is  fölemelni  a  passaui  egyház 
hatalmát,  mely  nem  sokára  szintén  befolyást  vala  gyakorlandó  a  ma- 
gyarok megtérítésére. 

Németországgal  a  magyarok  ezentúl  már  nem  martalékért,  ha- 
nem a  haza  határainak  védelmében  harczoltak  néha-néha  a  végeken. 
A  bolgár  és  görög  tartományokba  mindazáltal  még  ezután  is  becsap- 

960.  kodtak,  midőn  a  görögök  az  adófizetést  megszűntetni  akarták.  960-ra 
egy  nagy  hadi  kalandot  jegyeznek  fel  emlékeink,  mely  alatt  a  magya- 
rok Botond  vezérlete  alatt  egészen  Konstantinápolyig  hatoltak,  s  maga 
a  vezér  egy  nevezetes  párbajban  győzött  meg  egy  óriási  termetű  görögöt. 
Ez  óta  alig  múlt  el  egy  év  is,  mely  kisebb-nagyobb  csapatokat  nem  vitt 
volna  a  görög  birodalom  tartományainak  pusztítására.  Péter  bolgár  fe- 
jedelem ellentállni  képtelen,  mivel  Byzanczból  sem  nyert  segedelmet, 
oly  szerződést  kötött  Taksonynyal,  melynél  fogva  a  maga  tartományán 
szabad  átmenetet  engedett  a  dúló,  zsákmányló  csapatoknak  Thrácziába. 

970.  970-ben  Szvatoszláv  orosz  fejedelem  is  szövetséget  kötött  a  magyarok- 
kal, s  együtt  dúlták  egy  ideig  a  birodalmat,  mígnem  Bardasz  görög  ve- 
zér által  Drinápolynál  megveretvén,  azontúl  a  görög  birodalmat  is  meg- 
szűntek háborgatni. 

Taksony  e  vereség  után  még  két  évig  élt ;  de  attól  tartván,  ne- 
hogy a  külföldiek,  kik  a  magyarok  rabló  kalandjai  miatt  oly  sokat  és 
sokáig  szenvedtek,  egyesülve  támadják  meg  az  országot,  nemcsak  bé- 
két parancsolt  alattvalóinak,  hanem  arról  is  gondoskodék,  hogy  orszá- 
gát ilyféle  megtámadások  ellen  biztosítsa,  a  megfogyott  harczosok  szá- 
mát új  rokon  fajúakkal  szaporítsa.  A  besnyők  földéről,  mely  Erdélyen 
túl  a  magyarok  Atelközében  létezett,  Thonuzóba  vezérökkel  egy  besnyö 
gyarmatot  szállított  be  a  Tisza  mellé,  a  Kémei  földön,  az  abádi  rév  tá- 
ján rendelvén  el  tanyáit.  Még  számosabban  vándoriának  be  bolgár  né- 
pek ;  nem  azon  aldunai  bolgárokból,  kik  már  szláv  fajokkal  keveredtek 
össze,  hanem  a  magyarral  ugyanazon  s  legfölebb  szójárásban  különböző 
nyelvet  beszélő  Volga  vidéki  bolgárokból.  E  bolgárok  két  rajban  érke- 
zének az  országba.  Az  elsőt  Bille  és  Bokcsa  testvérek  vezették,  kiket 

Taksony  Pest  várával  adományozott  meg,  népök  nagyobb  részét  azon- 
ban az  ország  külön  vidékein  osztotta  fel.  A  másik  csapat  Hetény  ve- 
zérlete alatt  jött  be,  mely  aztán,  ugy  látszik,  a  mai  temesi  tartományban 
telepíttetett  meg.  E  bolgár  telepek,  mivel  már  beköltözésök  idején  az 
izlam  valláshoz  tartoztak,  s  abban  egészen  a  XIII.  század  közepéig  meg- 
maradtak, emlékeinkben  izmaelitáknak  neveztetnek. 

Taksony  972-ben  szűnt  meg  élni.  Sirját  a  hagyomány  azon  hely-   972. 
ségbe  helyezé,  mely  Pest  megyében,  a  Duna  mellett,  máiglan  az  ő  ne- 
vét viseli. 

3.  §.  Géjza  fejedelem  972—907. 

Géjza  még  atyja  életében  a  Konstantinápolyban  megkeresztelke- 
dett Gyula  vajdának  Sarolta  nevű  leányát  vette  nőül,  ki  őt  nem  sokára 
egy  fimagzattal  ajándékozá  meg,  de  maga  kevéssel  utóbb  meghalt.  Fe- 
jedelemmé lévén,  atyjának  utolsó  éveiben  tett  rendelkezései  szerint  a 
rabló  kalandokat,  melyektől  békésebb  természeténél  fogva  is  idegenkedettr 
a  nemzet  fejeivel  tartott  tanácskozások  után  ő  is  eltiltotta.  De  I.  Ottó- 
császár  a  fejedelem  békés  hajlamainál  erősebb  biztosítást  is  kivánt  arra, 
hogy  a  szilaj  erkölcsű  nemzet  mindenkorra  felhagyjon  betöréseivel  a 
német  birodalomba ;  s  ily  biztosítást  csak  abban  látott,  ha  a  keresztény 
vallásra  térnek.  E  végett  Brúnó  verduni  püspököt  mindjárt  972-ben 
követül  küldé  be  Géjzához ;  ki  aztán  a  következő  évi  húsvétkor  viszont  972. 
követséggel  tisztelte  meg  a  császárt  Quedlinburgban.  A  magyar  köve- 
tek itt  forma  szerint  békét  kötöttek  a  császárral,  melynek  föltételéül, 
úgy  látszik,  az  lőn  kikötve,  hogy  Géjza  a  papoknak,  kik  az  evangélium 
hirdetése  végett  az  országba  fognának  jőni,  szabad  bejövetelt  s  védel- 
met biztosítson.  Jelen  volt  itt  Miciszláv  lengyel  fejedelem  is ;  s  igen  va- 
lószínű, hogy  szintén  itt  s  a  császár  eszközlése  által  köttetett  a  házas- 
ság is  Géjza  és  Miciszláv  nővére,  Adelhaid  között. 

Az  új  fejedelemné,  kit  a  szlávok  Beleknigninek,  vagy  is  szép 
úrnőnek  neveztek,  kétségkívül  utasítást  is  vitt  magával  Géjza  udva- 
rába, hogy  férjét  a  keresztény  vallás  fölvételére  indítani  ügy  ekézzék. 
A  szép  és  erőteljes  nő,  ki  férjével  versenyt  lovagolt,  vadászott,  pohara- 
zott,  nagy  hatást  gyakorolt  a  különben  alattvalói  iránt  szigorú,  sőt  néha 
kegyetlen  Géjzára :  ő  lett  az  uralkodó  mindenben,  mi  férje  hatalom- 
körébe esett. 

E  befolyások  alatt  Géjza  megengedte,  hogy  a  keresztények  az  or- 
szágba jöhessenek,  itt  békésen  élve,  vallásukat  gyakorolhassák,  papok, 
szerzetesek  az  evangeliom  hirdetése  végett  bevándorolhassanak.  Egy 
Wolfgang  nevű  svábországi  szerzetes  első  volt  a  bejött  térítők  között. 
Majd  Piligrin,  passaui  püspök,  vette  át  a  térítés  ügyét,  s  több  papot, 
szerzetest  küld  vala  az  országba.  A  püspök  egy  levelében  már  974-ben  974. 
azt  írta  a  pápának,  hogy  a  magyarok,  kik  közt  különben  is  annyi  a  ke- 
resztény rabszolga,  hogy  számra  uraikat  is  meghaladják,  egyáltaljában 
nem  idegenek  a  keresztény  vallás  fölvételétől ;  s  nemcsak  keresztény 
szolgáiknak  megengedik,  hogy  azt  gyakorolhassák,  hanem  magok  is 
már  mintegy  öt  ezerén  megkeresztelkedtek.  Annyi  bizonyos,  hogy  a  ma- 

gyarok  mindig  türelmesek  voltak  a  másként  hivők  iránt ;  a  türelem  pe- 
dig könnyen  utat  nyithatott  a  keresztény  vallásnak.  Igen  hihető  az  is, 
hogy  Gyula  példáját  már  elébb  is  számosan  követték  törzsökében,  s  tag- 
jaivá lettek  a  keleti  egyháznak,  s  tán  épen  azért  neveztetett  nálunk  ó- 
hitnek  a  görög  szertartású  keresztény  vallás,  mivel  a  hazában  első  volt, 
s  csak  utóbb  alakíttatott  át  rómaivá. 

975,  A  reménvdús  kezdetet  azonban  már  975-ben  megakasztották *a 

Németországban  kitört  zavargások.  I.  Ottó  meghalálozván,  utóbb  II. 
Ottó  ellen  Henrik  bajor  herczeg  fellázadt,  s  Géjzával  is  szövetséget  kö- 
tött a  király  ellen.  Piligrin  püspök  ellenben  buzgó  híve  maradt  Ottónak, 
"s  így  ellenséges  viszonyba  keveredett  Géjzával.  Missionariusai,  üldözés- 
től félvén,  mindjárt  a  viszályok  kezdetekor  kivonultak,  vagy  mint 
ellenség  emberei,  ki  is  űzettek  Magyarországból.  Piligrin  utóbb  Baben- 
bergi  Luitpolddal  is  szövetségben  állott,  s  részt  vett  ennek  harczaiban, 
melyeket  Ausztriának  kiszélesítése  végett  folytatott  a  magyarokkal ; 
miért  ezek  több  ízben  el  is  pusztították  a  püspök  jószágait.  E  körül- 
mények közt  Piligrin  kénytelen  volt  felhagyni  minden  térítési  terveivel. 
E  villongások  azonban  más  papokat  nem  gátoltak  meg  egészen 
a  térítés  müvének  folytatásában.  Némelyek  szerint  Szt.  Brúnó  püspök 
is  némi  sükerrel  hirdette  köztök  az  evangéliumot,  sőt  még  Géjza  meg- 
kereszteltetését  is,  de  hibásan,  neki  tulajdonítják.  A  magyarok  töme- 
gesebb megtérítésének  dicsősége   Sz.   Adalbert  prágai  püspököt  illeti, 

993.  ki  993-ban  vagy  a  következő  évben  jött  az  országba,  s  itt  huzamosab- 
ban időzvén,  a  fejedelmi  család  tagjait  is  ő  öntötte  le  a  keresztvízzel. 
Géjzának  első  nejétől,  Saroltától  született  fia,  ki  némelyektől  Vojknak 
neveztetik,  a  keresztségben  pedig  István  nevet  nyert.  Adalbert  keresz- 
telte meg,  úgy  látszik,  Géjza  testvérét  is,  Mihályt,  s  annak  fiait,  Szár- 
Lászlót,  és  Vazult.  Ösztönzéseire  vetette  meg  Géjza  a  pannonhegyi 
apátságnak  is  alapjait  az  általa  behozott  Sz.  Benedek  rendi  szerzetesek 
számára,  kiknek  apátjává  Adalbert,  midőn  az  országból  távozott,  a  maga 
barátját  Asztrikot  nevezte  ki. 

Nejének  s  a  körülötte  lévő  térítőknek  ösztönzéseire  Géjza,  úgy 
látszik,  néha  kényszeríté  is  alattvalóit  a  keresztény  vallás  felvételére. 
De  ez  által  nem  sokára  oly  elégületlenséget  keltett  föl  maga  ellen  a 
nemzetben,  hogy  már-már  lázadástól  kellett  tartania.  E  miatt  aztán 
nemcsak  felhagyott  buzgalmával ;  hanem  a  forrongó  kedélyeket  meg- 
nyugtatandó, az  ősi  vallás  szerint  is  áldozott  az  istennek,  s  midőn  ezért 
a  szigorú  Asztriktól  megintetett,  azt  válaszolá,  hogy  ő  elég  gazdag  és 
hatalmas  mind  a  két  módon  áldozni  az  istennek. 

De  Géjza,  ezen  engedékenységét  az  ősvalláshoz  ragaszkodó  alatt- 
valói iránt  már  nem  látta  elegendőnek  ezek  lecsillapítására,  s  hogy  ma- 
gát és  István  fiát  a  támadható  lázadás  ellen  megerősítse,  a  bajor  Hen- 
rikkel s  általa  III.  Ottóval  még  szorosabb  összeköttetésbe  lépett.  Be- 
látván az  okok  súlyát,  melyek  népének,  hogy  a  keresztény  népek  szom- 
szédságában megmaradhasson,  a  keresztény  vallásra  térését  mulhatat- 
laniil  szükségessé  teszik,  támaszt  is  akart  szerezni  fiának,  kire  a  nagy 
munka  várakozik  vala.  E  végett  Henrik  leányát  Gizelát  István  számára 

hitvesül  kérette.  Henrik  sunokaöcscse,  a  császár,  Géjza  törekvéseit  elő- 
mozdítani óhajtván,  szivesen  megegyeztek  a  házasságban  ;  de  Istvánnak 
esküvel  kellett  fogadnia,  hogy  népe  megtérítését  komolyan  munkába 
veendi.  A  menyegző,  mely  űgy  látszik,  már  995-ben  történt  meg,  mint-  995. 
egy  kezessége  lőn  annak,  hogy  a  magyar  nemzet  kiengesztelődni  akar 
a  keresztény  Európával.  A  római  császári  család  sarjadékával  kötött  e 
házasság  által  lépett  be  tulajdonképen  Magyarország  az  európai  álla- 
mok körébe. 

így  tekintették  akkoron  e  házasságot  mindenütt  Európában.  Már 
elébb  is  jöttek  ngyan  Géjza  udvarába,  midőn  Adelhaiddal  egybekelt, 
némely  idegen  urak  és  vitézek :  ilyen  volt  egyebek  közt  Adeodat,  san- 
severinói  gróf,  Tata  alapítója,  kire  István  fia  nevelését  bízta  volt.  De 
István  házassága  óta  Gizellával  mind  többen  költöztek  be  s  telepedtek 
le,  kivált  a  német  urak  közöl  az  országban.  Ilyenek  voltak:  Tibold,  a 
tannenbergi  grófok  nemzetségéből,  kitől  a  Babocsayak  származának ; 
Hunt  és  Pázmán  testvérek  s  híres  vitézek  Svábországból ;  Wenczellin 
wasserburgi  gróf,  ki  a  Ják  nemzetségnek  adta  eredetét ;  a  hennebergi 
grófok,  Wolfger  és  Hederik,  a  Hedervári  nemzetség  ősei ;  a  meisseni 
Buzad,  a  nürnbergi  Hermann ;  a  cseh  Radován,  Bogát,  Lodán  s  többen 
mások,  kik  mindnyájan  számos  fegyveres  néppel  telepedének  le  a  feje- 
delemtől nyert  terjedelmes  javaikon.  Géjza,  miután  a  kereszténység  föl- 
vételének ekként  utat  tört,  997-ben  megszűnt  élni.  Istvánon  Sarolta  997. 
fián,  egyetlen  fimagzatán  kivül  Adelhaidtól  több  leánygyermeke  maradt, 
kiknek  egyike  Boleszláv  lengyel  fejedelemnek,  másika  Urseolo  Ottó  ve- 
ién czei  dogénak,  harmadika  Sámuel  magyar  úrnak  lett  hitvesévé. 

MÁSODIK  KÖNYV. 
AZ  ÁRPÁD-HÁZBEM  KERESZTÉNY  KIRÁLYOK  997— 1301. 


ELSŐ  FEJEZET. 


A  kereszténység  s  az  alkotmányos  királyság  megalapítása 

997—1114. 


1.  §.  István  mint  fejedelem. 

Midőn  Géjza  raeghalálozott,  a  kereszténységnek  még  csak  némi 
árnyéka  létezett  a  magyarok  közt :  annak  megalapítása  Istvánnak  lett 
hivatásává  s  kötelességévé  azon  Ígéret  után,  melylyel  magát,  midőn 
Gizelát  nőül  vette,  a  császári  ház  iránt  lekötötte.  0,  kinek  a  nemzet  már 
elébb  hódolt,  midőn  atyja  halála  után  a  kormányt  átvette,  24 — 25  éves 
férfiú,  telve  lelkesedéssel  a  nagy  czél  iránt,  melyet  magának  életfela- 
datul tűzött  ki,  telve  erélylyel  s  elszántsággal  leküzdeni  miuden  nehéz- 

i  ségeket,  melyek  nagy  czéljában  gátolhatnák,  buzgó  és  szilárd  akarattal 
fogott  a  térítéshez.  Gondoskodván  mindenek  előtt,  hogy  legyen  elég 
pap  a  nép  oktatására,  rendeletet  bocsátott  ki,  hogy  magát  mindenki 
megkereszteltesse,  hagyjon  fel  a  pogány  vallás  szertartásaival,  s  bocsássa 
szabadon  keresztény  rabszolgáit.  S  ez  iránt  jó  példát  adandó,  a  maga 
birtokában  lévő  rabszolgákat  fel  is  szabadította. 

De  alig  hirdette  ki  ezen  parancsait,  azonnal  újabb  lángra  gyu- 
ladt  a  már  atyja  alatt  is  nyilatkozott  ingerültség.  Veszélyes  forrongás 
terjedt  el  az  országbari,  s  a  fejedelemtől  kegyelt  németek  üldözése  elő- 
jele volt  a  lázadásnak.  Kolpán,  somogyi  vajda,  maga  köré  gyűjtvén  az 

998.  elégületleneket,  a  lázadás  zászlaját  998-ban  nyilván  kitűzte.  István,  e 
zavargás  hirére,  a  hozzá  hű  nemzetségeket  s  a  bevándorlott  német  urak 
zászlóaljait  összeszedvéű,  miután  Esztergomnál  Hunt  és  Pázmán  vité- 
zektől német  módra  karddal  öveztetett,  seregeit  az  erős  karú  Venczellin 
vezérlete  alatt  a  Veszprémet  ostromló  Kolpán  ellen  indította.  A 
harcz  előtt  István  fogadalmat  tett,  hogy  ha  isten  neki  győzedelmet 
adand,  Somogy  termékeinek  tizedét  a  sz.  Márton  hegyén  még  atyja 
által  építtetni  kezdett  kolostornak  adományozza.  Az  ütközet  heves,  a 
diadal  sokáig  kétséges  volt,  mígnem  Venczellin  a  harcz  tüzében  Kol- 

pánnal  találkozván,  őt  párviadalban  megölte ;  mire  a  vezére  vesztett 
had  futásban  keresett  szabadulást.  Kolpán  teste  megnégyeltetvén,  ret- 
tentő például  az  ország  négy  részében  függesztetett  fel.  E  diadal  elha- 
tározta a  kereszténység  s  azzal  járó  míveltség  győzedelmet  a  pogány 
vadság  felett. 

•  E  győzelem  atán  István  keményebb  eszközökhöz  nyúlt  a  keresz- 
tény vallás  terjesztésében.  Parancsot  hirdetett  az  országban,  miszerint 
mindenki  szabadság  s  jószágvesztés  alatt  köteleztetett  a  kijelölt  határ- 
napig megkeresztelkedni ;  a  szomszéd  Német-  s  Olaszországba  pedig 
követeket  küldött ,  kik  papokat  hínának  be  a  térítés  munkájának 
végrehajtására.  Sőt,  hogy  a  köznép  megtérítése  kevesebb  akadályra 
találjon,  annak  főnökeit  öumaga  is  apostoli  buzgalommal  tanította  Jézus 
vallására. 

Pár  év  múlva  látván  a  fejedelem,  hogy  a  térítés  kivánt  sükerrel 
halad,  az  új  egyház  rendezéséhez  fogott.  Az-  országot  tiz  egyházi 
megyére  osztá,  s  mindeniket  fekvő  birtokkal  s  tizedadóval  gazdagon 
megajándékozván,  püspökökkel  is  ellátta.  A  sz.  Benedek  szerzeteseinek 
számára  Sz.  Márton  hegyén,  Pécsváradon,  Szalaváron,  Bakonybélben 
'és  Zobor  hegyén  kolostorokat  alapított.  Mivel  pedig  mindezen  intéz- 
kedéseknek a  kereszténység  feje,  a  római  pápa  által  is  meg  kellett 
erősíttetni,  az  1000-ik  év  elején  Asztrikot,  a  sz.  Mártonhegyi  apátot,  1000. 
Rómába  küldötte,  kérvén  általa  II.  Silvester  pápát,  hogy  a  megtért 
magyarokat  a  keresztények  sorába  írná,  s  a  megalapított  püspöksé- 
geket s  tett  intézkedéseket  erősítené  meg.  Ugyanezen  alkalommal,  a 
kor  szokása  szerint  a  pápától  koronát  is  kéretett,  hogy  a  királyi  czím 
fölvétele  s  fényesebb  méltósága  által  magának  népe  előtt  nagyobb 
tekintélyt  szerezzen ;  egyszersmind  pedig  megakadályozza,  nehogy  a 
német  császárok  a  kereszténység  fölvétele  miatt  valamely  hatóságot 
kezdjenek  gyakorolni  Magyarország  felett.  Silvester  annyi  ezrek  meg-  , 
térítésén  örvendve,  nemcsak  a  tett  intézkedéseket  megerősítette,  hanem 
jövőre  is  joggal  ruházta  fel  őt  a  magyar  egyház  ügyeit  rendeznie; 
s  a  kért  koronán  kivűl,  apostoli  buzgalmának  jeléül,  kettős  keresztet 
is  küldött  számára,  szívére  kötvén  egyszersmind,  hogy  a  keresztény 
rabszolgákat  szabadságba  helyezze. 

2.  §.  István  megkoronáztatása;  az  ország  belviszonyainak  rendezése. 

István,  kezéhez  vévén  a  pápától  küldött  koronát,  s  vele  1000-dik  1000. 
évi  aug.  15-én  magát  s  Gizela  nejét  Esztergomban  megkoronáztatván, 
első  királya  lőn  a  magyaroknak.  De  nem  egyedül  a  királyi  czím  fölvé- 
tele teszi  ez  évet  történetünkben  egy  új  korszak  kezdetévé:  ettől 
veszi  eredetét  az  atelközi  ős  szerződés  alapjain  nyugvó  alkotmányunk 
bővebb  kifejtése  is.  Látta  István,  hogy  az  ország  igazgatásának  eddigi 
alakja  a  körülményekhez  többé  nem  illő,  nem  elegendő.  Kolpán  láza- 
dása meggyőzte  őt,  hogy  a  nemzetségfők  hatalma,  bár  némileg  már  a 
vezérek  alatt  is,  még  inkább  pedig  'az  idegen  urak  bevándorlása  s  más 
újabb  események  által  meggyöngíttetett,  mindazáltal  mégis  oly  nagyr. 

liogy  nemcsak  a  királyi  méltóságra  nézve  veszélyessé  válhatik,  hanem 
az  ország  részeinek  kellő  összefüggését  is  gátolja.  Ezenkívül  a  keresz- 
tény vallás  által  lassankint  átalakuld  erkölcsi  állapotok  s  az  új 
királyi  méltóság  is  múlhatlauul  szükségessé  tette  az  igazgatás  modo- 
rának megváltoztatását  s  az  alkotmány  bővebb  kifejtését.  Erre  István,  a 
bevándorlott  német  urak  és  papok  tanácsa  szerint,  még  vezérsége  alatt 
elkészült ;  koronáztatása  után  pedig  a  nemzetségfők,  bevándorlott  urak 
s  püspökök  gyülekezetében  népével  új  szerződést  kötvén,  új  kormány- 
formát adott.  Kételkednünk  nem  lehet,  hogy  ezen  intézkedéseknél  némi 
részben  a  szomszéd  német  föld  szolgált  a  német  püspököktől  s  uraktól 
környezett  királynak  példányul.  Az  új  alkotmány  s  ko.rmányforma 
vázolatban  következő : 

1.  Középpontúi,  melyre  minden  átalakítási  intézkedéseit  irányozta, 
a  királyságot  tűzte  ki,  melynek  fényét,  erejét  és  méltóságát  nevelni 
szükségesnek  látta;  ennek  érdekében  szabályozta  tehát  a  közigazgatást, 
s  osztotta  fel  az  országos  hatalmakat.  A  trónbirtokot  Árpád  nemzetsé- 
gének biztosítván,  a  felségi  jogokat,  minők :  az  egyház  ügyeinek  ren- 
dezése, a  béke  s  háborújog,  elhatározó  befolyás  a  törvényalkotásba, 
végrehajtó  hatalom,  jószágadományozás  stb.  —  bővebben  kifejtette  s 
megerősítette.  Hogy  az  igazgatást  könnyítse,  egyszersmind  pedig,  a 
külföldiek  példájára,  udvarának  nagyobb  fényt  szerezzen,  több  udvari 
fő  tisztségeket  alkotott.  Első  volt  ezek  közt  a  nádorispán,  kinek 
hatóságát  udvarán  kivűl  is  az  egész  országra  kiterjesztette,  s  az  igaz- 
gatás és  igazságszolgáltatásban  segédévé  tette.  Követte  ezt  az  udvar- 
bíró, kiből  idő  folytával  országbíró  lett ;  akincstartó,  ki  a  királyi 
jövedelmeket  kezelte,  s  több  más  udvari  főtisztek. 

2.  A  papságot  a  néposztályok  közt  első  rangra  emelvén,  s  magas 
állását  gazdag  földbirtok  s  tizedadó  által  biztosítván,  három  ország- 
rendet alkotott:  a  főpapságot,  főnemességet  (mely  a  régi 
törzsök  s  nemzetségfők  utódaiból  s  a  bevándorlott  urakból  állott,  kik 
királyjobbágyoknak ,  uraknak  neveztettek)  és  a  köznemességet, 
mely  osztályba  a  magyar  nép  vitézlő  részét  sorozta  ;  ezek  nemes  király- 
szolgáknak hivattak.  Mind  a  három  rendnek  kellő  részvétet  biztosított 
az  országhatalom  egyik  fő  ágában,  a  nemzeti  gyűléseken  gyakorlandó 
törvényalkotásban  ;  minélfogva  ámbár  az  akkor  még  nagy  hatalmú 
főrendeknek  sokkal  nyomatékosabb  volt  befolyása,  törvénynyé  mégis 
csak  az  vált,  miben  mind  a  három  rend  többsége  megegyezett,  s  aztán 
a  királytól  megerősíttetett.  A  két  világi  rend  személy-  és  birtokjogát 
egyenlővé  tette ;  személyeiket  a  törvény  által  minden  önkény  ellen  bizto- 
sította ;  birtokaikra  pedig  tökéletes  tulajdoni  s  örökös  jogot  enge- 
dett, melytől  csak  felségsértési  vagy  honárulási  bűn  miatt  lehessen 
megfosztatniok.  Mind  a  két  világi  rendet  István  egyedül  a  király  és 
nádor  hatósága  alá  rendelte,  s  a  törzsök  és  nemzetségfők  hatalmát  a 
köznemesség  felett  megyszüntette. 

3.  Hogy  fejedelmi  hatalmának  a  nemzetségfők  ellenében  erőt  s 
átalakítási  intézkedéseinek  sükert  szerezzen,  a  vármegyei  intézetet, 
melynek  némi  nyonxa  már  a  vezérek  alatt  is  van,  bővebben  kifejtette. 

Fentebb  említők,  hogy  Árpád  az  ország  elfoglalásakor  bentalált  várak 
naoy  részét  országjavakként  a  fejedelem  számára  tartotta  fenn.  István 
e  várakat  s  az  azokhoz  tartozó  földeket  elidegeníthetlenekké  tette,  kormá- 
nyukra várispánokat  rendelt,  kik  utóbb  főispánoknak  neveztettek  ; 
s  őrizetökre  egy  vitézlő  osztályt,  várjobbágyokat  alapított,  kik 
közé  számos  keresztény  beuszülötteket  is  fölvett.  E  várjobbágyokat 
különféle  kiváltságokkal  ajándékozta  meg ,  s  mintegy  alsóbb  rendű 
nemesekké  tévén,  egyedül  hadi  szolgálatra  kötelezte.  Díjokúi  a  várjó- 
száo'okból  bérbirtokot  rendelt,  mely  hadi  szolgálat  föltétele  alatt  apáról 
fiúra  szállana.  E  vitézlő  rend  századokra  s  tizedekre  osztva,  mind 
hadi  mind  polgári  viszonyaiban  a  várispán  s  ennek  nd  v  a  rb  í  r  ój  a 
által,  ki  utóbb  alispán  czímet  nyert,  kormányoztatott,  Ugyanezek  ható- 
sága alatt  állott  a  szolgai  állapotban  lévó  többi  v  á  r  n  é  p  is,  mely  ben- 
szülöttekből  és  hadi  foglyokból  alakult.  Mi  a  várjobbágyok  birtokán 
felül  a  várjavakból  felmaradt,  a  várnép  közt  osztatott  fel  haszonvételül, 
miért  ők  a  várak  körül  tett  személyes  szolgálaton  felül  földeik  termé- 
keinek felével  adóztak.  Ezen  adó  egyharmada  a  várispánnak  jutott 
szolgálata  díjául,  a  többi  a  királyi  jövedelmekhez  tartozott.  —  Ezeken 
távul  még  különféle  feltételes  szolgálatokra  kötelezett  nép  lakott  az 
országban  elszórt  terjedelmes  királyi  jószágokon.  Ilyenek  voltak  a 
királyi  udvarnokok,  tárnokok,  vadászok,  lovászok, 
szol  őmí  velők  stb.,  kik  az  országot  igazságszolgáltatás  végett  gyakran 
körüljárt  királynak  személyesen  szolgálni,  annak  asztalát  s  udvarát  a 
szükségesekkel  ellátni  köteleztettek.  Mindezek  saját,  de  a  várispántól 
hihetőleg  függésben  lévő  ispánjaik  alatt  álltak. 

A  királyéhoz  hasonló  módon  rendezték  el  lassankint  udvaraikat 
és  jószágaikat  a  nagyobb  birtokú  nemesek  is ;  a  jószágaikon  lakott 
népet,  mely  fölött  a  várispán  ez  időben  még  semmi  hatósággal  sem 
birt,  részben  hadi,  részben  udvari  szolgálatra,  vagy  a  föld  haszonvéte- 
léért termesztményadóra  kötelezvén.  Mind  ezen ,  részben  valóságos 
részben  föltételes  szolgálat  alá  vetett  népen  kivül  még  szabadok  is 
laktak  a  megyékben,  kik  részint  az  uraktól  leikök  üdvössége  végett 
szabadon  bocsátott  ben  szülöttekből,  részint  a  külföldről 
bevándorlott ,  többnyire  iparüző  vendégekből  álltak.  Ezeknek 
személye  s  vagyona  törvény  által  biztosíttatott ;  s  a  királynak  fizetett 
adón  kivül  semmi  teher  alá  nem  vettettek.  Ezek  emelték  lassankint, 
leginkább  a  nagyobb  biztosságot  nyújtott  várak  környékén  s  püspöki 
székhelyeken  a  városokat. 

4.  Az  igazgatás  és  igazságszolgáltatás  végett  István 
magának  s  utódainak  kötelességévé  tette,  a  vármegyéket  a  nádorispán 
kíséretében  időről  időre  meglátogatni.  Mindenütt,  hol  a  király  egy 
időre  megszálla,  a  vidéken  lakott  egyházi  s  világi  urakból  törvény 
szék  alakult,  melyen  a  király  vagy  nádor  elnöklete  alatt  mind  a 
nemesek  és  szabadok,  mind  a  várakhoz  tartozott  nép  pörös  ügyei  fölvé- 
tettek s  megítéltettek.  Mivel  azonban  a  király  s  a  nádorispán  évenkint 
minden  megyét  meg  nem  látogathatott,  a  kisebb  ügyek  elintézésére^ 
úgy  látszik,  már  István,  megyénkint  két  nemesi,  másként  király- 

szolga-bírót  rendelt,  kik  a  törvényszékre  jövő  királynak  eleibe 
mentek,  s  neki  vagy  nádorispánjának  a  pörös  ügyeket  előadták.  A  tör- 
vénykezési módról  igen  keveset  foglal  magában  István  törvényköny- 
vének hozzánk  jutott  töredéke;  hihető  azonban,  hogy  mikről  a  későbbi 
királyok  törvényei  rendelkeznek,  nagyrészben  már  István  által  tétettek 
gyakorlatba.  Ezek  szerint  a  törvényszék  elébe  a  bélyegesek  hívták 
meg  a  királyi  bélyeg  előmutatásával  a  vádlott  feleket ;  a  törvénykezés 
élő  szóval  folyt ;  az  igazság  kinyomozására  tanúvallatás  és  eskü  hasz- 
náltatott ;  tanúságot  szabad  ellen  csak  szabad,  pap  ellen  csak  egyházi 
személy  tehetett.  Hihető,  hogy  fontosabb  s  mégis  kétes  esetekben  az 
istenítéletek,  tüzes  vas-  és  forró  vízpróba,  már  István  alatt  is 
szokásban  volt.  A  megyebirónak  ítéletéért  egy  évig  jót  kellett  állnia, 
mialatt  a  vesztett  fél  ügyét  a  király  elébe  fölebb  vihette.  Ezen  fölebb- 
viteli  joggal  a  várjobbágy  is  élhetett  ispánja  ellenében  ;  de  ha  a  fölebb- 
vitelnél  is  vesztett,  tíz  arany  forint  bírságot  kellett  fizetnie  gyanúsított 
várispánjának. 

A  büntető  törvényt  István  a  középkor  szellemében  a  viszonzás 
(talio)  és  sarcz  vagy  birság  és  a  vér  pénz  (mulcta)  eszméire  alapította. 
A  honárulók,  s  a  harmadszor  lopáson  kapott  orvok  halállal,  a  felség- 
sértők jószág  vesztéssel  és  száműzéssel,  a  más  tagjait  megcsonkítok 
hasonló  csonkítással,  a  gyilkosok  azonban  legtöbb  esetben  csak  vér- 
pénzzel bünhesztettek.  A  gyilkos  férj,  megölt  feleségeért,  ha  ispán  volt 
50,  ha  nemes  10,  ha  várjobbágy  5  tinót,  más  gyilkolásért  a  szabad  110 
úgynevezett  penzát  köteleztetett  fizetni  a  megölt  rokonainak;  csak  a 
ki  mást  karddal  Ölt  meg,  esett  a  kard  alá.  A  gyújtogatás,  a  közbéke 
megzavarása,  hamis  eskü,  nőrablás,  s  több  e  féle  bűnök  birsággal  s 
egyházi  büntetéssel,  böjttel  s  más  testi  sanyargatással  fenyíttettek.  A 
menedékjog,  a  honárulókat  kivéve,  minden  bűnre  kiterjesztetett. 
Menedékhelyül  a  templomok  s  más  szentelt  helyek,  a  király  és  vár- 
ispánok udvarai  szolgáltak. 

5.  Egyike  István  legnevezetesb  intézkedéseinek  a  honvédelem 
szabályozása.  Hogy  a  nemzeti  s  vallási  nagy  átalakulás  alatt  kitörhető 
lázadások  ellen  királyi  székét,  s  az  oly  atyai  gonddal  ápolt  új  intézmé- 
nyeket biztosítsa,  egy  hatalmas,  egyedül  az  ő  parancsától  függő,  érde- 
keivel összehangzó  hadra  volt  szüksége  Istvánnak.  0  tehát  a  honvé- 
delmi rendszert  is  újonnan  szabályozta.  A  nemzeti  hadsereg  mellett  egy 
más,  ettől  lényegesen  különböző  királyi  sereget  állított  fel,  melynek 
fő  alkotó  részét  a  már  fentebb  említett  várjobbágyok  tették.  Ezeken 
kivül  azonban  még  más  elemeket  is  vett  föl  a  királyi  seregbe.  A 
keresztény  vallás  terjedése  óta  számos  szerencse-lovag  jött  részint 
egyedül, részint  zászlóaljakkal  az  országba;  István  ezeknek  s  több  magyar 
származásúaknak  is  az  adományozott  örökbirtokon  felül  gazdag  bér- 
birtokot is  adott,  melyet  aztán  azok  átörökíthető  joggal  ugyan,  de  oly 
feltétel  alatt  birnának,  hogy  a  királyt  hadjárataiban  egy-egy  fegyveres 
csapattal  kisérjék,  s  e  hadi  szolgálat  tekintetében  mind  magok,  mind 
népeik  egyedül  a  király  korlátlan  akaratától  függjenek.  Ezek  rendesen 
ispán,  comes  czím  alatt  fordulnak  elő  emlékeinkben.  De  ezeken  kivül 

még  számos  olyan  kisebb  s  nagyobb  bérbirtokot  is  osztott  ki  István  a 
szabadok,  s  a  keresztény  vallás  behozatalával  felszabadítottak  közt, 
melyekhez  nem  várőrizet,  hanem  a  királyi  seregben  való  szolgálat,  s 
egy  két  fegyverviselő  állításának  kötelessége  volt  kapcsolva.  Ezeket 
katonák,  milites  czímmel  nevezik  emlékeink.  Végre,  ugy látszik, 
még  díjas  vitézeket  is  tartott  István  szolgálatában,  jobbára  a  szabad- 
ságba helyezett  keresztényekből,  kikben  az  ősi  vallás  eltörlése  miatt 
támadt  forrongás  alatt  jobban  bízhatott.  Nem  tudhatni  azonban,  hogy 
ily  díjas  hadat  szükség  esetében  kivezetni  nem  maga  a  nemzet  kötelezte-e 
a  királyt,  s  nem  e  kötelesség  alapjául  tüzettek-e  ki  mindjárt  István 
alatt  a  várnéptől  szedett  adó,  a  bányajövedelem  s  a  terjedelmes  királyi 
jószágok  ?  melyek  eleitől  fogva  elidegeníthetlenek  lévén,  úgy  látszik,  a 
honvédelem  alaptőkéjéül  rendeltettek.  Későbbi  királyaink  legalább  a 
zsoldos  had  állításának  s  ez  által  az  ország  védelmének  kötelességét 
egy  hangon  elismerik. 

E  királyi  sereg  mellett,  mely  a  belbéke  fentartására  s  a  kisebb 
kül  ellenségek  visszatorlására  rendeltetett,  némi  nem  lényeges  változást 
kivéve,  régi  alakjában  fenmaradt  anemzeti  sereg,  melynek  akkor, 
midőn  az  országot  nagyobb  veszély  fenyegette,  kellett  felülnie  az  ország 
védelmére.  A  honvédelem  helyettesítést  nem  tűrő  kötelessége  volt 
minden  nemesnek.  Alapját  e  kötelességnek,  mely  egyenesen  a  polgári 
társaság  fogalmából  ered,  a  nemesi  szabadság,  személy  és  birtokjog 
tette  ;  minél  fogva  a  nemesség  minden  más  tehertől  és  szolgá- 
lattól fölmentve  volt,  hanem  az  alapszerződés  szerint  az  országha- 
talomban s  az  ország  birtokában  is  osztozott  fejedelmével.  Ez  volt  oka 
annak,  miért  az  alkotmány  kebelébe  fölvett  s  a  nemesség  minden  jogai- 
ban részsített  főpapság  is  köteleztetett  a  honvédelemre.  Mert  az  ország- 
hatalomban való  részesülés,  személyszabadság  és  birtokjog  elválhatlan 
kapcsolatban  volt  a  honvédelmi  kötelességgel.  Es  ebben  oly  követke- 
zetes volt  ezen  korban  alkotmányunk,  hogy  ama  jogok  minden  birto- 
kosait, fejedelmet,  papságot  és  nemességet  egyenlően  kötelezte  a  sze- 
mélyes hadi  szolgálatra;  s  a  nemesség  harczolni  nem  volt  köteles,  ha 
fejedelme  által  személyesen  nem  vezettetett.  A  főnemesek  azonban  a 
személyes  hadi  szolgálaton  kivül  birtokaik  nagyságának  arányában 
magokkal  még  bizonyos  számú  vitézeket  is  köteleztettek  vezetni  a 
királyi  zászló  alá. 

2.  §.  István  buzgalma  a  keresztény  vallás  terjesztése  körül.  Gyula  lázadása. 

István  e  nagy  fontosságú  országszabályozás  után  ismét  a  keresz- 
tény vallás  terjesztésére  fordította  egész  munkásságát.'  A  püspöki 
•székhelyeken  Német-  és  Olaszországból  behívott  építőmesterek  által 
templomokat  emeltetett,  melyek  közt  az  esztergomi  és  székesfehérvári 
legkitűnőbbek  voltak.  Egyebütt  minden  tíz  falu  által  építtetett  egy 
közös  templomot.  Egyházi  öltözetek  s  egyéb  szerekkel  ezeket  nagy 
részben  önmaga  látta  el ;  a  szükséges  könyvek  beszerzését  és  paptartást 
pedig  a  püspököknek  tette  kötelességükül. 

De  ezen  buzgó  apostoli  foglalkodásában  mindjárt  királysága 
második  évében  fegyverzörgés  zavarta  meg  Istvánt.  A  pogányság  még 
nem  volt  egészen  legyőzve ;  sokan  csak  félelemből  tértek  volt  az  új 
vallásra  a  nélkül,  hogy  értelmök  annak  igazságáról  a  nyelvökben  nem 
igen  jártas  egyházi  férfiak  által  meggyőzethetett,  szívok  annak  isteni 
szellemétől  átmelegedett  volna;  azon  felül  pedig  még  a  tizedadó  is 
szálka  volt  az  adózáshoz  nem  szokott  elégületlenek  szemében.  E  forron- 
gásban a  Konstantinápolyban  megtért  Gyula  testvérének,  Zombornak 
fia,  II-dik  Gyula  erdélyi  vezér  s  a  király  rokona,  tűzte  ki  a  lázadás 
zászlaját.  Gyula  a  király  minden  intéseinek  daczára  sem  a  keresztségét 
fölvenni,  sem  az  új  alkotmányos  rendhez  simulni  nem  akart;  sőt,  miután 
a  pogány  valláshoz  ragaszkodó  magyarok  közöl  is  számosan  hozzá 
menekültek,  Keán  besnyő  fejedelemmel  szövetséget  kötvén,  az  országot 
pusztítani  kezdette.  István  tehát  haddal  ment  a  lázadó  megbüntetésére, 
s  őt  megvervén,  két  fiával  együtt  börtönbe  záratta,  Erdélyt  pedig 
Zoltán  vajda  igazgatására  bízván,  a  keresztény  vallás  gyorsabb  ter- 
jesztése végett  Gyulafehérváron  püspökséget  alapított. 

De  Gyulának  veszedelme  Keán  szilaj  népét  nem  rettente  vissza 
1003.  Erdély  pusztításától ;  miért  István  1003-ban  őt  saját  tartományában, 
Moldvában,  kereste  fel  seregével.  Az  út  veszélyes  volt ;  mert  Keán  a 
hegyek  közé  vonult  népével.  Végre  mégis  sikerült  Istvánnak  őt 
harczra  kényszeríteni,,  melyben  miután  Keán  elesett,  s  hada  megfu- 
tott, egész  tábora,  a  Görögországban  rablott  kincseivel  együtt  a  győző 
kezébe  esett.  István  e  martalékot  a  budai  és  székesfehérvári  templom 
építésére  fordította. 

A  béke  helyreállván,  több  évek  alatt  háboríttatlanúl  szentelhette 
István  a  keresztény  vallás  és  az  új  országrend  szilárdítására  buzgó 
munkálkodását.  Gondjaiban  osztozva  működött  oldalánál  Gizela  királyné, 
és  míg  István  templomokat  s  kolostorokat  épített,  s  az  ifjúság  okta- 
tására iskolákat  állított,  a  királyné  azalatt  egyházi  díszruhákat  készít- 
getett  asszonyaival.  Nevezetes  ezek  közt  azon  aranynyal  gazdagon 
hímzett  palást,  mely  mind  máig  koronázási  öltönyül  szolgál  kirá- 
lyainknak. 

A  buzgó  munkálkodást,  melylyel  István  országát  mind  vallási, 
mind  polgári  tekintetben  ápolá,  szép  süker  jutalmazta ;  a  keresztény 
vallás  és  az  új  országrend  mindinkább  erősödött,  a  nép  pedig  mívelődni 
kezdett.  A  kézmüvek  s  földmívelés,  miktől  előbb  a  magyar,  mint 
szolgai  munkától,  idegen  volt,  gyarapodtak ;  a  rendes  foglalkodás  pedig, 
egyesülvén  az  új  vallás  szelíd  tanaival,  s  a  szabadon  bocsátott  vagy 
bevándorlott  németek  példáinak  hatásával ,  az  erkölcsöket  szelídíté, 
a  rablásokat  s  a  pogány  vadság  egyéb  bűntetteit  mindinkább 
gyérítette. 

3.  §.  Zavar  oh  a  trónöróköclés  miatt.  István  halála. 

De  azon  örömérzetet,  nielytyel  az  ország  emelkedő  jóléte  a  jámbor 
király  fáradalmait  jutalmazta,  a  sorsnak  egy  súlyos  csapása  zavarta  meg- 

Gyermekei  közöl  érettebb  korra  csak  Imre  herczeg  jutott,  kiben  az  atyá- 
nak minden  öröme,  a  királynak  minden  reménye  központosult.  Atyjá- 
nak őrszeme,  s  tudós  jámbor  nevelőjének,  az  utóbb  vértanúvá  lett  Gel- 
lért csanádi  püspöknek  gondos  felügyelése  alatt  már  huszonnégy  éves 
ifjúvá  növekedett  Imre ;  s  a  megtört  erejű,  beteges  István  az  ország 
kormányát  is  áttenni  szándékozott  fiatal  vállaira;  már  a  nap  is  meg 
volt  határozva,  melyen  az  ország  rendéi  a  megkoronázandó  ifjú  fejede- 
lemnek hódolnának.  De  István  nem  élhette  meg  ezen  atyai  örömet : 
Imre  hat  nappal  elébb,  1031-ki  sept.  2-kán  az  örök  életre  költözött.      1031. 

E  csapás  óta  a  bánatos  király  szívét  súlyos,  aggodalom  gyötré 
utóda  s  a  hon  jövendője  miatt.  Élt  ugyan  még  több  Árpád  vérű  herczeg  : 
Vazul  Mihálynak,  István  nagybátyjának,  s  Endre,  Béla  és  Levente,  Szár- 
Lászlónak,  Vazul  testvérének  fiai.  De  István  egyet  sem  talált  közölök 
alkalmasnak,  kire  az  ország  kormányát  nyugott  szívvel  rábízhassa.  Va- 
zul kicsapongó,  feslett  életű  volt,  miért  őt  István  többször  el  is  záratta. 
László  fiai  pedig  nem  látszottak  elég  szilárdaknak  a  keresztény  vallás- 
ban. Habozásait,  kit  válaszszon  ezek  közöl  utódává,  még  hitvese,  Gizela 
királyné  is  nevelte,  ki  a  négy  Árpádfit  nem  kedvelvén,  Pétert,  Urseolo 
Ottó  velenczei  berezegnek  és  István  nővérének  fiát,  óhajtá  kitűzetni. 
Péter,  atyjának  megbukta  után  néhány  év  előtt  jött  vala  az  országba,  s 
a  királytól  testőrei  hadnagyává  neveztetett.  Gizela  tőle,  úg^  látszik  több 
engedelmességet,  a  kormányra  több  befolyást  remélt,  mint  az  Árpád  fiáktól. 

István  mindazonáltal  Péter  fölemelésében  a  vérszerződés  megsze- 
gését láthatá,  s  végre  is  a  hosszabb  vezeklés  által  j  avultnak  hitt  Vazulra 
esett  választása :  Budát,  udvari  emberei  egyikét  tehát  Nyitrára  küldé 
érette.  De  Gizela,  ki  vallásos  buzgalom  mellett  fondor,  cselszövő  vala,  • 
értesülvén  a  király  szándokáról,  Péterrel  s  az  őt  pártoló  idegenekkel  a 
szerencsétlen  Vazul  ellen  összeesküdött.  István  követét  annak  tulajdon 
fia,  Sebős,  által  megelőztetvén,  Vazul  szemeit  kiszúraták,  füleibe  forró 
ólmot  öntetének.  István  keserves  könyeket  hullatott  az  elnyomorított 
herczeg  fölött ;  de  rokonának  megcsonkítói  felett  nyomozást  intézni 
már  nem  volt  ereje  a  testileg  és  lelkileg  elcsigázott,  jobbára  ágyban 
fekvő  királynak.  Csak  javasolni  tudja  még  Szár-László  fiainak,  mene- 
küljenek a  veszély  elől,  mely  hihetőleg  őket  is  fenyegeti.  S  ezek  tán 
nyomára  is  jutottak,  hogy  a  tőle  függő  testőrsereg  által  hatalmas  Péter 
valóban  cselt  hány  ellenök,  s  külföldre  menekültek. 

Gizela  és  Péter  ekként  uraivá  lettek  a  térnek  ;  mert  István,  kit 
az  utolsó  események  még  inkább  elbusítának,  folyton  ágyhoz  szegezve, 
már  csak  árnyékává  lett  az  elébb  oly  erélyes  királynak.  S  néhány  go- 
nosz udvarnok,  hihetőleg  Péter  czinkosai,  már  így  sem  akarta  őt  tovább 
tűrni  az  életben.  Az  összeesküdtek  egyike  egy  nap  estéjén  gyilkos  szán- 
dékkal lép  vala'be  a  király  háló  teremébe.  De  a  gondviselés  nem  engedé 
ily  gonoszul  elveszni  az  érdemteljes  királyt.  A  gyilkos,  midőn  a  király 
ágyához  közeiedék,  iszonyú  szándékától  megborzadva,  fegyverét  elejti 
s  térdre  esve  könyörög  kegyelemért. 

István  nem  sokáig  élte  túl  az  élete  ellen  szőtt  merényletet.  1038-  1038. 
ban  augusztus  15-én  megszűnt  élni.  Eltakarítására  roppant  néptömeg 

gyűlt  össze  Székesfehérvárott,  hol  meghűlt  tetemei  a  boldogságos  szűz 
templomában  arany  koronával  ékesített  fehér  márvány  koporsóba  té- 
tettek nyugalomra.  Negyvenöt  év  múlva  Imre  fiával  együtt  a  szentek 
sorába  iktatta  öt  az  egyház,  ki  korának  legnagyobb  fejedelme,  egy 
középkori  király  példányképe  vala.  Jobb  keze,  annyi  jótétemény  oszto- 
gató] a,  máiglan  enyészetlen,  sok  viszontagság  után  Dalmátországból 
visszakerülvén,  Budán  tar  tátik,  mint  a  magyar  kereszténység  legdrágább 
ereklyéje. 

Péter  és  Samu  királyok  országlata  1038—1046. 

4.  §.  Péter  kormányra  lépte  és  elúzetése. 

Istvánnal  a  béke  is  eltűnt  az  országból,  és  zavarteljes  időszak  állott 
be,  mely  alatt  a  trón  birtokáért  vívott  harczok  többször  felriasztották 
a  nemzetet  nyugalmából.  Péter,  kit  a  cselszövényes  Gizela  István  halála 
után  a  királyi  méltóságra  emelt,  könnyelműsége  s  aljas  viselete  által 
nem  sokára  elvesztette  a  jobbak  bizodalmát.  Mindjárt  első  tettei  aggo- 
dalommal töltötték  el  a  nemzetet.  Seböst,  a  Vazul  megnyomorítóját 
udvarába  híván,  kegyekkel  tetézte  ;  ellenben  az  özvegy  királynét,  kinek 
István  rendelete  szerint,  a  kormányban  vele  osztoznia  kell  vala,  szabad- 
ságától megfosztván,  egy  várba  záratta.  Tűrték  ezt  egy  ideig  a  főrendek  ; 
de  miután  kérelmeikkel  a  királynénak  szabadságot  nem  eszközölhettek, 
őt  végre  erőhatalommal  helyezték  szabadságba.  Még  inkább  sérté  a 
magyar  urakat  az,  hogy  Péter  őket  mellőzvén,  sőt  nyilván  megvetvén, 
egyedül  olaszokkal  s  németekkel  társalkodók ;  az  udvari  s  főispáni  tiszt- 
ségeket idegenekkel  töltötte  be,  s  egyedül  ezek  tanácsával  élt ;  a  Szár- 
László  fiaihoz  szító  főrendüeket  száműzte  s  jószágaikat  önkegy éltjeinek 
ajándékozta;  másrészről  pedig  színlett  vallásossága  mellett  a  legdur- 
vább kicsapongásokra  vetemedett.  A  nemzetben  Péter  e  viselete  által 
nem  sokára  oly  ingerültséget  s  oly  gyűlöletet  keltett  föl  maga  ellen, 
hogy  a  főrendek  elhatározták,  őt  a  királyi  székről  legelső  kedvező  alka- 
lommal megbuktatni.  Péter  a  lázadási  készületekről  értesülvén,  kegyet- 
lenséggel akarta  őket  engedelmességre  szorítani  s  trónját  megerősíteni; 
1<>41.  mi  által  azonban  csak  veszedelmét  sietteté.  Mert  midőn  1041-ben,  Bra- 
ciszláv  cseh  fejedelmet  segítendő,  Henrik  császár  ellen  hadjáratra  ment, 
távollétét  a  főrendek  felhasználván,  fegyveresen  összegyűltek,  s  őt  a 
királyi  méltóságtól  megfosztották.  A  sietségben,  melylyel  a  lázadás 
végrehajtatott,  nem  lévén  az  uraknak  idejök  a  kibujdosott  Árpád  vérű 
vezéreket  fölkeresniök,  a  lázadás  fejét,  Samu  nádorispánt,  sz.  István 
húgának  férjét,  ültették  a  királyi  székbe.  Péter  a  majdnem  átalános  láza- 
dás  ellen  hasztalan  erőködvén,  sógorához,  Albert  osztrák  herczeghez 
futamodott. 

5.  §.  A  trón  birtoka  végett  támadt  háború.  Samu  kegyetlensége  s  bukása. 

Péternél  azonban  Samu  sem  volt  méltóbb  a  királyi  székre,  ámbár 
öt  a  köznép  Apa  vagy  Aba  melléknévvel  tisztelte  meg.  Hogy  a  nép  kod- 

vét  még  inkább  megnyerje,  Péter  rendeleteit  Samu  mindjárt  megkoro- 
náztatása  után  eltörülte,  s  annak  kegyeltjei,  a  németek  s  olaszok  ellen 
szabad  folyást  engedett  a  nép  boszújának.  De  Péter  sem  tűrte  egyked- 
vüleg  koronája  elvesztet,  s  Albert  sógora  által  Henrik  császárnál  mindent 
elkövetett,  neki  még  jobbágyi  hűséget  s  évenkinti  adót  is  Ígért,  hogy  öt 
megengesztelje  s  védelmére  birja.  Samu,  a  császár  ellenséges  készüle- 
teiről értesül  ven,  seregeivel  Németországra  ütött  s  azt  három  irányban 
is  pusztíttatta.  Henrik  a  háborúra  emiatt  igazabb  okot  nyervén,  1042-ki  1042. 
őszön  Péterrel  az  országba  jött,  Haimburgot  s  Pozsonyt  elfoglalta  és  a 
Duna  balpartját  pusztította.  Samu  nem  bátorkodott  megmérkőzni  a  csá- 
szárral, s  az  ország  belsejébe  vonult.  A  főrendek  tehát,  hogy  hazájokat 
a  további  pusztítástól  megmentsék,  a  császárral  a  béke  iránt  kezdenek 
alkudozni.  Henrik  eleinte  Péter  visszahelyezését  sürgette ;  de  megért- 
vén a  magyarok  nyilatkozataiból,  hogy  ők  készebbek  a  harezot  megújí- 
tani, mint  Pétert  visszafogadni,  s  ezenfelül  a  közelgető  tél  által  is  visz- 
szavonúlásra  intetvén,  megelégedett  a  magyarok  azon  Ígéretével,  hogy 
Samu  helyébe  a  külföldön  élő  vezérek  egyikét  emelik  a  királyi  székbe, 
s  hadát  az  országból  kivezette. 

Sámuel  pártja  azonban  még  hatalmasabb  volt,  mintsem  a  császár- 
nak adott  ígéretet  teljesíteni  lehetett  volna.  Henrik  tehát,  Péter  unszo- 
lásaira 1043-ban  megint  hadat  vezetett  az  országba.  Samu  ellentállás  104:>. 
helyett  ismét  alkudozáshoz  folyamodott,  és  sikerült  is  neki  Henriket  a 
Lajtán  túl  fekvő  tartomány  átengedésének  Ígérete  által  visszavonulásra 
indítania.  De  a  béke  még  ezután  sem  tért  meg  a  pártokra  szakadt  or- 
szágban. Samu  látván,  hogy  az  urak  közöl  sokan  a  Szár-László  fiaihoz, 
mások  Péterhez  szítanak,  az  alsóbb  rendű  nemesség  ragaszkodása  s  a 
gyanúsabb  főrendűek  üldözése  által  ügyekezett  magát  királyi  székében 
megerősíteni.  Egyebek  közt  egykor  tanácskozás  ürügye  alatt  számos 
egyházi  s  világi  urat  Csanádra  híván,  közűlök  mintegy  negyvenet  merő 
gyanúból  elfogatott  s  kihallgatás  nélkül  megöletett. 

A  főrendek  nagy  része,  e  zsarnoki  kegyetlenségtől  fölingereltet- 
vén,minden  áron  szabadulni  óhajtott  Abától ;  mivel  pedig  magokat  az 
alrendüektől  pártolt  király  ellen  gyöngéknek  érezték,  többen  közülök  a 
császárhoz  futottak,  s  tőle  a  zsarnok  ellen  segedelmet  kértek.  Ez  alatt 
Péter  is  mindent  mozgásba  tett,  hogy  koronáját  visszanyerje.  A  pápa 
pártfogását  megnyervén,  általa  egy  részről  a  császárt  segélynyújtásra 
ösztönöztette ;  más  részről  pedig  a  magyarokat  egyházi  átokkal  fenye- 
gette, ha  őt  visszafogadni  tovább  is  vonakodnának.  A  császár,  ennyi 
felől  ostromoltatván,  annál  készebb  volt  Pétert  gyámolítani,  minthogy 
ez  neki  újonnan  jobbágyi  hűséget  igért ;  Aba  pedig  a  lajtántúli  tarto- 
mányt ígérete  szerint  mind  eddig  át  nem  adta.  1044  nyarán  tehát  Péter-  io44. 
rel  ismét  megjelent  az  országban,  s  miután  a  pápai  brevét  kihirdette,  a 
Győrnél  táborzó  Samu  ellen  indult.  A  harcz  mind  addig  kétes  volt,  míg 
nem  a  magyar  urak  nagy  része  Samutól  elpártolván,  Péterhez  szökött. 
Samu  a  futásban  keresett  menedéket,  de  Péternek  utána  iramlott  csapa- 
tától elfogatván,  megöletett. 

6.  §.  Péter  másodszori  trónralépte  s  elűzetése.  A  pogányság  lázadása  a  keresz- 
ténység ellen. 

A  Samun  nyert  diadal  után  Henrik  Péterrel  Székesfehérvárra  ment, 
sott  a  rendek  által  pártfogolt] ának  újonnan  hódolati  esküt  mondatott. 
Péter  ellenben,  ígérete  szerint,  de  a  magyarok  ellenzésétől  méltán  tart- 
ván, még  most  csak  titkon,  jobbágyi  hűséget  esküdött  a  császárnak. 

Azonban  Pétert  kiállott  viszontagságai  jobbá,  bölcsebbé  nem  tet- 
ték; sőt  azontúl  a  német  császár  pártfogásában  bizakodván,  még  zsar- 
nokiabb  módon  kezdett  bánni  a  magyarokkal ,  kivált  az  elébb  Samu 
pártjához  tartozókkal;  többeket  elfogatott  s  megöletett,  másokat  jószá- 
gaiktól fosztott  meg.  Hogy  pedig  az  elégedetlenségnek  e  miatt  emelke- 
1045.  dett  szózatait  a  császár  tekintélye  által  elfojtsa,  őt  1045-ben  ismét  az 
országba  hívta,  s  neki  a  főrendek  gyülekezetében  hódolata  jeléül  egy 
koronát  s  lándzsát  átnyújtván, újonnan  jobbágyi  hűséget  igért.  Deroszabb 
módot  nem  választhatott  volna  Péter  iugadozó  királyi  székének  meg- 
erősítésére. Miután  az  országban  híre  futott,  hogy  a  haza  függetlensé- 
gét elárulta,  a  szabadságukra  büszke  magyarok  közöl  számosan  Csaná- 
don titkon  összegyűlvén,  elhatározták,  hogy  Pétert  másodszor  is  meg- 
buktatják^ a  száműzöttEndrét,  Szár-László  fiát,  hívjákmeg  a  királyságra. 

Endre,  Béla  és  Levente  testvéreivel  a  sz.  István  alatt  támadt  zavargás- 
ban elébb  Cseh-,  azután  Lengyelországba  menekült  a  fenyegető  veszély 
elől.  Bélát  itt  vitézsége  nem  sokára  kedvezőbb  állapotba  helyezte.  II. 
Miciszláv  lengyel  király  az  időben  épen  háborút  viselt  a  hűtlenné  lett 
pomeráni  vezér  ellen,  és  serege  egy  osztályának  vezérletét  a  vitéz  Bélára 
bízta.  A  szerencse  kedvezett  Bélának ;  mert  nemcsak  hogy  fényes  dia- 
dalt aratott,  hanem  párviadalban  magát  az  ellenséges  vezért  is  meg- 
ölte;  miért  a  hálás  királytól  Rihéza  leányát  s  a  meghódított  tartományt 
nyerte  vitézsége  jutalmául.  Endre  egy  ideig  testvérénél  tartózkodott ; 
de  Lengyelorságban  Miciszláv  halála  után  zavargás  támadván,  külön- 
féle viszontagságok  közt  Oroszországba  vándorlott,  hol  Jároszláv  feje- 
delemtől nemcsak  vendégszeretőleg  fogadtatott,  hanem  Anasztázia  leá- 
nyát is  feleségül  nyerte. 

Ide  küldöttek  tehát  a  Péterrel  elégületlen  magyarok  követeket, 
kik  Endrét  a  trónra  meghínák.  A  vezér  hajlandó  volt  követni  honfitár- 
sai meghívását;  s  ipjától  egy  fegyveres  csapatot  nyervén  kiséretül,  nem 
sokára  az  országhatáraihoz  érkezett;  s  miután  kémei  által  a  magyarok 
indulatáról  s  a  belviszonyokról  bővebb  tudósítást  vett,  Abaújvár  táján 
a  lázadók  seregével  egyesűit. 

Azonban  már  nemcsak  Péter  elűzése  volt  a  felkeltek  egy  részének 
czélja.  A  közzavarban  a  pogányság  is  újra  föltámadott  a  még  nem 
eléggé  erős  kereszténység  ellen.  A  lázadás  fejei:  Vatha,  Viska  és  az 
erdélyi  Gyulának  fogságukból  megszabadult  fiai,  Bua  és  Boknya,  teli 
gyűlölettel  a  kereszténység  ellen,  csak  azon  feltétel  alatt  Ígértek  Endré- 
nek segedelmet,  ha  a  kereszténységet  kiirtani  s  ősi  vallásukat  vissza- 
állítani engedi.  Endre  a  meglepetés  első  pillanatában  erőtelen  lévén 
ellentállani  a  féktelen  seregnek,  s  nem  is  tudván,  mennyire  terjed  az 

ősi  valláshoz  ragaszkodók  száma  az  országban,  szenveclöleg  viselte  magát 
a  lázadók  kívánsága  iránt.  Ezek  a  hallgatást  megegyezésnek  vévén, 
iszonyú  dühösséggel  támadták  meg  a  keresztény  vallást  s  a  hozzá  szí- 
tókat: a  templomokat  s  a  kereszténység  más  emlékeit  lerombolták,  a 
papokat  és  püspököket,  a  németeket  s  olaszokat  felkonczolták ,  s  ősi 
pogány  vallásuk  szerint  kezdenek  élni  s  áldozni  az  istennek.  E  féktelen 
zavargás  áldozatává  lett  több  másokkal  együtt  Gellért  csanádi  püspök 
is,  kit  a  lázadók  a  mind  máig  róla  nevezett  hegy  bérczeiről  ledobtak  s 
mivel  még  életben  találtaték,  agyonszúrtak. 

Péter,  ellentállni  erőtelen  lévén,  a  lázadok  seregének  közeledtekor 
futásnak  eredt,  de  a  lázadóktól  eléretvén,  elfogatott  s  megvakíttatott. 
Némelyek  szerint  nem  sokára  meghalt  fehérvári  börtönében;  mások 
szerint  pedig,  börtönéből  kiszabadulván,  egészen  1055-ig  élt  s  első  fele- 
ségének halála  után  még  Judithot,  Braciszláv  cseh  fejedelem  özvegyét 
is  nőül  vette  volna. 

I.  Endre  országlata.  1046—1061. 

7.  §.  A  lázadás  lecsöndesítése  s  a  leereszteni/  vallás  helyreállítása. 

Endrének,  mihelyt  a  királyi  széket  elfoglalta ,  első  gondja  lőn, 
magát  Henrik  császár  ellen  biztosítania.  Biyonyosnak  tartá,  hogy  a 
császár,  ki  az  országot  már  hűbéri  tartományaként  tekinti  vala,  annak 
az  ő  befolyása  nélkül  lett  elfoglalását  s  Péter  megbuktatását  nem  hagyj  a 
boszúlatlanúl.  Mihelyt  tehát  sükerűlt  a  lázadás  dühét  némileg  lecsilla- 
pítnia,  Henriknek  tudtára  adta,  hogy  valamint  Péter  megbuktának, 
úgy  a  pogányság  föltámadásának  sem  ő  az  oka ;  hogy  azokat,  kik  Pétert 
megvakították,  példásan  megbüntette,  a  keresztény  vallást  pedig  kitel- 
hetőleg  helyreállítandja.  De  Henrik,  sejtvén  e  követségből  Enclr  egy  ön - 
geségét,  engesztelhetlen  maradt,  s  fenyegetve  követelte  tőle,  hogy  a 
koronáról  mondjon  le,  s  az  arról  való  rendelkezést  egészen  bízza  reá. 
Nagyobb  nyomatékot  azonban  most  szavainak  nem  adhatott,  a  német- 
alföldi zavargással  lévén  elfoglalva. 

Endre  e  részről  békességet  nem  remélvén,  annál  nagyobb  gonddal 
ügyekezett  belügyeit  jó  karba  állítani.  Midőn  a  lázadás  csillapultával 
tapasztala,  hogy  a  keresztény  valláshoz  anép  nagyobb  része  hű  maradt,  s 
csak  Vatha  pártja  szegül  annak  ellene,  1047  elején  Székesfehérvárra  1047. 
országgyűlést  hirdetett;  s  miután  ott  magát  megkoronáztatta,  szigorú 
törvényeket  hirdetett  ki  az  országban,  melyek  által  a  keresztény  val- 
lásra visszatérni  s  a  pogány  szokásokkal  felhagyni,  a  lerombolt  tem- 
plomokat fölépíteni,  s  az  Istvántól  megállapított  rendhez  simulni,  min- 
denkinek fej-  és  jószágvesztés  büntetése  alatt  parancsoltatott.  E  tör- 
vények s  a  büntetés,  mely  ezek  szerint  a  pogányság  több  makacs  köve- 
tőin végrehajtatott,  kevés  idő  alatt  elfojtották  a  lázadást,  s  a  rend  és 
béke  lassankint  mindenben  helyreállott. 

8.  §.  A  Henrik  császárral  viselt  háborúk. 

Azonban  Henrik  engesztelhetlensége  s  háborús  készületei  ,még 
mindig  aggodalomban  tartották  a  királyt.  Endre,  ismervén  a  maga 

gyöngeséget  s  járatlanságát  a  harczok  vezérlétében,  minden  reményét 
testverében,  a  férfias  lelkű,  erős  karú,  vitéz  Bélában  helyezte,  s  őt  azon 
ígérettel,  hogy  az  ország  harmad  részét  vezéri  czímmel  neki  adja,  s 
fiú  gyermeke  magának  még  nem  lévén,  örökségben  a  koronát  is  reá 
hagyja,  az  országba  visszahívta.  Béla  örömmel  fogadta  a  meghívást, 
s  nejével  és  két  fiával  beköltözvén,  az  ország  harmad  részét  majdnem 
független  kormányhatalommal  vette  által.  Az  ország  e  megosztása, 
mit  később  az  árpádi  királyok  több  ízben  követtek,  számtalan  belvil- 
longásoknak  lőn  forrásává,  s  egyik  fő  okává  annak,  hogy  a  királyi 
hatalom  idővel  igen  meggyöngült  s  végetlen  pártzavargás  töltötte  be 
a  hazát. 

1050.  A  háború  Henrikkel  1050-ben  apróbb  csatákkal  kezdődött  Haim- 

bnrg  határszéli  vár  körül,  melynek  a  németek  általi  megerősítését  Endre 
meggátolni  ügyekezett.  A  következő  évben  maga  Henrik  két  sereggel 
jelent  meg  az  orsság  határain,  melyek  egyikét  Braciszláv  cseh  fejede- 
lem vezérlete  alatt  a  Duna  bal  partján  indítá  meg,  másikát  maga  a  jobb 
parton  vezette ;  Gebhard  regensburgi  püspök  pedig  a  Dunán  élelemsze- 
rekkel terhelt  hajókon  bocsátkozott  az  országba.  Braciszláv  egészen  a 
Garan  folyamig  ellentállás  nélkül  nyomult  előre;  a  császár  ellenben 
nagy  akadályokra  talált.  Béla  a  vidékről,  merre  Henrik  hada  jött,  a 
lakosokat  s  marháikat  elhajtatta  s  minden  eleségül  szolgálhatót  elvite- 
tett vagy  fölégettetett. 

Rémülve  látá  Henrik  a  pusztaságot  mindenfelé,  merre  csak  haladt ; 
a  Duna  felé  intézé  tehát  menetét,  hogy  éhező  hadának  hajóiról  szerez- 
zen eleséget.  De  Béla  Gebhard  püspököt  egy  csel  által  akkoron  már 
arra  kényszerítette  volt,  hogy  mind  maga  a  hajóhaddal  kitakarodjék, 
mind  Braciszlavot  visszatérésre  indítsa.  Henriknek  nem  maradt  más 
választása,  mint  gyorsan  hazafelé  indítani  az  éhségtől  már  hullongó 
harczosait.  Most  azonban  Béla  mindenfelől  reárohant  hadaival,  úgy 
hogy  a  császár  csak  gyors  futással  menthette  meg  hada  maradványait. 
A  vert  had,  hogy  könnyebben  futhasson,  még  vértéit  is  elhányá,  s  útjá- 
ban a  nép  annyi  vértet  talált,  hogy  a  Bodóháti  hegységet  azóta  Vér- 
tesnek nevezte. 

Endre,  még  e  diadal  után  is  kész  lévén  magára  nézve  terhes  föl- 
tételek alatt  kötni  békét,  nem  csak  Henrikhez  követeket  küldött,  ha- 
nem a  pápa  köz  bej  árasáért  is  folyamodott.  De  a  szégyen  s  boszű  ösztö- 
nétől tüzelt  császár  sem  a  követekre,  sem  Leo  pápa  személyes  közbeve- 

1052.  tésére  nem  hajtott,  s  1052-ben  seregeit  ismét  az  országba  vezette  s 
Pozsonyt  ostrom  alá  fogta.  Szerencséje  azonban  ez  úttal  sem  volt  ked- 
vezőbb; mert  miután  a  Dunán  lebocsátott  eleséges  hajóit  egy  Zoth- 
mund,  mások  szerint  Kond  nevű  ügyes  búvár  megfúrta  s  elsülyesztette, 
Henrik  éhségtől  s  ellenségtől  egyaránt  nyomatván,  kénytelen  volt  dics- 
telenül visszatérni.  A  béke  ezután  a  pápa  újabb  sürgetéseire  a  követ- 
kező évben  helyreállott ;  szerinte  a  császár  megtartotta  ugyan  a  Lajtán 
túl  fekvő  tartományt,  de  minden  igényelt  főúri  jogáról  lemondott.  Endre 
hálául  a  németeken  vett  győzedelemért  a  sz.  Benedek  szerzeteseinek 
Tihanyban  kolostort  épített. 

9.  §. .  Viszálykodás  a  fejedelmi  testvérek  közt.  Endre  halála. 

A  béke  áldásait  a  német  háború  után  nem  sokáig  éldelhette  az 
ország ;  mert  a  külháborút  belvillongás  váltotta  fél,  mire  maga  Endre 
adott  okot.  0  ugyanis,  miután  1052-ben  fia  született,  Bélának  a  trón-  1052* 
örökösödés  iránt  tett  Ígéreteit  visszahúzta ,  és  Salamon  fiát,  kinek  a 
Henrik  császár  leányát  Judithot  jegyzé  el,  hét  éves  korában  megkoro- 
náztatta. Béla,  ámbár  a  koronázáson,  midőn  a  szertartások  alatt  e  sza- 
vak énekeltettek:  „Légy  ura  a  te  véreidnek,"  boszúságát  el  nem  titkol- 
hatta, nem  szegült  ellene  a  király  akaratának.  De  az  udvari  hízelgők 
nem  sokára  elhintették  a  testvéri  gyűlölet  magvát.  Es  Endre,  teli  gya- 
núval öcsese  ellen,  kinek  ereje  tartotta  fenn  eddig  királyi  székét,  hinni 
kezdé,  hogy  míg  Béla  él,  fiának  jövendője  mind  addig  nincs  biztosítva. 
Végprőbára  akarta  tehát  vetni  a  vezér  indulatát  s  őt  1058-ban  Vár-  io58. 
konyha  magához  hívatta.  Nyugágyon  fekve,  lábainál  a  koronával  s  egy 
karddal,  a  királyság  és  vezérség  jelképeivel,  fogadá  Bélát;  s  előadván, 
miképen  az  ország  java  kivánja,  hogy  a  meghasonlásnak  vége  szakasz- 
tassék,  szabadságot  adott  neki  tetszése  szerint  a  koronát  vagy  kardot 
választani,  Ígérvén,  hogy  a  mit  választand,  annak  birtokában  hagyja. 
Azonban  Vida  és  Ernyei  udvari  embereknek  már  elébb  parancsul  volt 
adva,  hogy  Bélát,  ha  választása  a  koronára  esnék,  tüstént  vágják  le. 
Béla,  kit  Miklós  ispán  a  terembe  léptekor  e  kevés  szóval:  „ha  életed 
kedves,  a  kardot  válaszd,"  a  veszélyre  figyelmessé  tőn,  a  kardhoz  nyúlt 
ugyan,  de  a  megsértett  szív  keserűségével  távozott  az  udvarból ;  s  midőn 
életét  az  udvaronczaitól  felbujtott  király  tőrei  ellen  még  azután  sem 
látná  bátorságban,  családjával  együtt  Lengyelországba  futott,  eltökélve, 
hogy  megboszúlja  bátyjának  méltatlan  cseleit. 

Endre,  a  háborút  elkerülhetlennek  látván,  Németországból  kért 
.segedelmet,  s  mintha  vesztét  előérzette  volna,  fiát  és  nején  is  oda  kül- 
dötte. Mitől  Endre  félt,  nem  sokára  beteljesedett:  Béla  1060-ban,  lotio. 
Boleszláv  lengyel  király  kíséretében  az  országba  jött,  s  miután  serege 
.számos  magyar  vitézekkel  szaporodott,  a  király  hadát  a  Tiszánál  meg- 
verte. A  szerencsétlen  király,  némelyek  szerint  futtában  az  elveszett 
ütközet  után  lováról  lebukván,  agyongázoltatott ;  mások  szerint  Mosony- 
nál  elfogatván,  Zirczre  vitetett  s  ott  kevés  idő  múlva  meghalt.  Elte- 
mettetett az  általa  épített  tihanyi  zárdában. 

I.  Béla  országlala  1061—1063. 

10.  §.  Béla  javításai.  A  pogányság  utolsó  lázadása. 

Béla  diadalmas  hadától  még  a  harcztéren  királylyá  kiáltatván, 
Boleszláv  kíséretében  Székesfehérvárra  ments  magát  megkoronáztatta. 
Az  ország  a  szent  István  halála  óta  majdnem  szünetlen  dúló  harczok 
s  belvillongások  zajában  nagy  rendetlenségbe  sülyedt :  a  szent  Istvántól 
felállított  polgári  szerkezet  s  kormányrend,  és  evvel  együtt  a  király 
tekintélye  megingatva,   a  keresztény  vallás  meggyöngítve  vala.   Béla 

érzette  hivatása  fontosságát,  s  nagy  buzgalommal  fogott  a  nagy  mun- 
kához, mely  által  országának  a  rendet,  nyugodalmat  s  jólétet,  magának 
;i  királyi  széket  biztosítsa.  Endre  pártfeleinek  közbocsánatot  hirdetett, 
s  azokat,  kik  Németországból  visszatértek,  birtokaik  s  hivatalaikba  visz- 
szahelyezte;  a  Salamonnal  még  kün  tartózkodók  javait  s  rokonait  pedig 
védelme  alá  vette;  a  Péter  korából  fenmaradt  törvénytelen  adózást 
eltörülte  stb.  Miután  pedig  a  háborgást  ekként  lecsillapította  s  a  szíve- 
ket nagylelkűsége  által  megnyerte ,  az  ország  állapotának  gyökeres 
javítása  végett  Fehérvárra  országgyűlést  hirdetett,  melyre,  hogy  az 
alkotandó  törvények  a  nép  tudtára  könnyebben  eljuthassanak,  minden 
helységből,  mások  szerint  csak  minden  vármegyéből  két  követet  rendelt 
megjelenni. 

Az  üdvös  szándék  azonban  majdnem  veszélyt  hozott  a  hazára.  Az 
országgyűlésre  a  meghívottakon  kivűl  roppant  sokaság  jelent  meg,  mely 
Vatha  fiától,  a  számos  jósnőiről  s  konok  pogány  indulatáról  elhírhedt 
Jánostól  és  társaitól  lázító  beszédek  által  leibujtatván,  iszonyú  zajjal 
kívánta,  hogy  engedelem  adassék  neki  a  pogány  vallásra  visszatérnie, 
a  papokat  s  tizedszedőket  agyonvernie  ,  a  templomokat ,  kereszteket  s 
harangokat  szétrombolnia.  A  király  szelíd  intéseire  fenyegetés  lőn  a 
válasz ;  mire  Béla ,  látván  ,  hogy  a  felbőszült  tömegen  ész  és  tekintély 
nem  fog,  színleg  meggondolásra  három  napot  kért  s  híveivel  a  várba  zár- 
kózott. „És  a  lázadó  nép  vezérei  emeltebb  helyekről  gonosz  beszédeket 
hirdetének  a  keresztény  vallás  ellen,  a  nép  pedig  ujjongva  nyilvání- 
totta tetszését. "  A  határidő  eltelt,  s  lázadók  még  iszonyúbb  fenyegeté- 
sek közt  újíták  meg  kívánságokat.  A  püspökök  s  rendek  már  remegni 
kezdenek,  midőn  a  hadi  csapatok,  melyeket  a  király  a  szomszéd  várak 
és  megyékből  rögtön  összegyűjtött  s  a  lázadók  háta  mögé  rejtett,  adott 
jelre  a  dühöngő  népre  rohanván,  azt  széllyel  verték.  Az  elfogottakat 
Béla,  István  törvénye  szerint  szolgasággal,  a  főczinkosokat  pedig,  s  ezek 
közt  Jánost  is,  a  Vatha  fiát,  halállal  büntette.  Ez  volt  hazánkban  utolsó, 
jelentékenyebb  harcza  a  pogányságnak  a  kereszténységgel.  A  kedélyek- 
ből azonban  nem  sikerült  rögtön  kiirtani  a  régi  valláshoz  való  ragasz- 
kodást, s  a  berkekben  titkon  gyakorlott  áldozatokat  s  más  pogány  szer- 
tartásokat csak  sz.  László  és  Kálmán  szigorú  törvényei  szüntették  meg 
végképen.  A  kereszténység  nem  minden  erőszak  nélkül  ünnepelte  ugyan 
diadalát ;  de  annyi  vérontásba  ez  nálunk  még  sem  került,  mint  némely 
más  országokban. 

11.  §.  Az  anyagi   érdekek  gyarapítása.    Salamon  nyugtalankodása.   Béla   halála. 

Helyreállván  a  béke  s  némileg  megerősödvén  a  sz.  István  alkotta 
polgári  rend,  Béla  az  országnak  anyagi  állapotát  kezdé  javítani:  a  népet 
állandó  lakhelyre  szoktatta  s  az  által  a  földmívelést,  mely  még  keve- 
sektől űzetett,  terjesztette;  a  kézmüvek  s  kereskedés  gyarapítása  végett 
a  vásárokat  szaporította  s  vasárnapról  szombatra  tette  által ;  hogy  az 
adásvevésben  még  járatlan  népet  a  zsidó  kalmárok  csalásai  ellen  némileg 
biztosítsa,  a  mérlegeket  szabályozta  s  több  czikkelyek  árát  meghatá- 

rozta ;  a  kereskedést ,  mely  nagy  részben  csere  által  folyt ,  megkö- 
nyítendő ,  több  ezüst  pénzt  veretett ,  melyekből  negyven  tőn  egy 
bizanczi  aranyat.  Ezen  s  hasonló  üdves  rendeletei  által  pedig  elany- 
nyira  gyarapította  országát,  hogy  az  gazdagodni  s  mindennel  bővel- 
kedni kezd  vala. 

Ezen  belintézkedések  közt  folyton  figyelemmel  tartá  Béla  Német- 
országot is,  mert  mivel  Salamon  néhány  főrendüekkel  még  ott  tartóz- 
kodék,  onnét  a  hazát  új  háború,  királyi  székét  pedig  veszéiy  fenyegette. 
Hano  kölni,  Adalbert  bremeni  érsek  s  Ottó  bajor herczeg,  kik  akiskorú 
IV.  Henrik  császár  alatt  a  birodalmat  igazgatták,  Salamont  a  királyi 
székbe  emelni  s  Magyarhont  Németországgal  hűbéri  viszonyba  állítani 
szándékoztak.  Béla,  miután  békeajánlatai  el  nem  fegadtattak,  mihelyt 
itthon  csöndet  szerzett ,  a  megtámadást  azonnal  megelőzte ,  s  hogy 
Erneszt  osztrák  herczeget  a  nála  tartózkodó  Salamon  kiadására  szorítsa, 
tartományára  hadat  küldött.  De  Erneszt  a  magyar  sereget  megvervén, 
az  országba  tört  s  Mosonyt  elfoglalta.  A  háborúnak  azonban  nem 
sokára  véget  vetett  Bélának  1063  elején  történt  hirtelen  halála,  melyet  1063. 
Dömösőn,  némelyek  szerint  a  királyi  széknek ,  melyen  ült,  vagy  a 
háznak,  melyben  vala,  összeroskadása,  okozott.  Eltemettetett  a  maga 
építette  szegszárdi  monostorban.  így  boszúlta  meg  a  nemesis  —  mond 
az  évkönyv  —  az  Endrén  elkövetett  igazságtalanságot.  A  derék  király 
halála  azonban  nagy  veszteségére  volt  a  már  rövid  kormánya  alatt  is 
üdülő  hazának. 

Salamon  király  1063-1074. 

12.  §.  Salamon  s  a  vezérele  közti  első  villongás.  Ezek  diadalai  a  kibékülés  után. 

Béla  három  fia,  Géjza,  László  és  Lambert,  tisztelvén  Salamonnak 
megkoronáztatása  által  nyert  jogát,  s  talán  Isten  kezét  sejtvén  atyjok 
szerencsétlen  esetében,  ellenére  a  királyul  Géjzát  óhajtó  országrendek 
unszolásainak,  Salamont  követeik  által  tudósították,  hogy  készek  a 
koronát  neki  önként  átengedni,  ha  őket  az  ország  harmad  részének 
birtokában,  melyet  egykor  atyjok  tartott,  nem  háborítandja.  Salamon 
ezt  megígérvén,  a  császár  kíséretében  Fehérvárra  jött,  s  magát  újonan 
megkoronáztatta. 

A  béke  azonban  nem  sokáig  tartott  a  királyi  rokonok  között.  A 
gyermek  király  az  álnok  Vidának  tanácsaira  hajolván,  bátyjai  tói,  kiknek 
koronáját  köszönhette,  az  ország  harmad  részét  megtagadta.  A  vezérek 
rokonuknál,  Boleszláv  lengyel  királynál,  kerestek  az  üldözések  ellen 
menedéket,  s  tőle  hadat  nyervén,  Salamont  megtámadták  s  Mosonyba 
kergették.  Desiderius  győri  püspök  közbevetésére  azonban  a  béke 
helyreállott :  Salamon  az  ország  harmad  részét  a  vezéreknek  vissza- 
adta, ezek  pedig  őt  Pécsett  még  azon  évben  harmadszor  is  megko- 
ronázták. 

Tíz  évig  éldelte  ezután  az  ország  a  béke  áldásait.  És  míg  Sala- 
mon derék  nagybátyjainak  tanácsára  hallgat  s  hozzájok  rokoni  szere- 

tettel  ragaszkodik  vala,  a  hazának  jóléte  gyarapült,  tekintélye  növe- 
kedett ;  mert  nem  volt  ellenség,  ki  azt  büntetlenül  megsérthette  vagy 
há boríthatta  volna.  Derék  nagybátyjai  vitézségének  Salamon  számos 

1065.  diadalt  köszönhetett.  1065-ben  sógoruk,  Zvoinimir,  horvát  fejedelem 
ügyét  Berthold  karantán  berezeg  ellen  pártolván,  ezt  megverték  s 
amannak   veszélyben  forgott   tartományát  biztosították.    Hasonlókép 

1069.  diadalt  nyertek  1069-ben  Ottó  morva  fejedelmen,  ki  az  országra  törvén, 
Trencsényig  pusztítani   bátorkodott.    Nagyobb    baj   érte  az  országot 

1070.1070  táján.  Az  úzok,  mások  szerint  kunok  Erdélyen  keresztül  az 
országba  jöttek  s  Biharig  mindent  tűzzel  vassal  pusztítanak ;  de  bün- 
tetlenül ezek  sem  maradtak.  Salamon  a  vezérekkel  Erdélyben,  Doboka 
táján  érte  utói  a  nagy  martalékkal  már  épen  kitakarodni  készülő  vad 
csordát.  Ozúl  kun  vezér,  Cserhalmon  várta  be  a  megtámadtatást ;  de  a 
•  kedvező  állás  sem  menthette  meg  őt  a  veszélytől ;  mert  a  magyaroktól 
körülvétetvén,  majdnem  egész  seregével  együtt  levágatott.  László  e 
harezban  különösen  kitűntette  nagy  erejét  s  vitézségét :  a  hegyen  első, 
a  reá  rohant  ellen  közöl  négyet  levágott,  az  ötödiktől  ugyan  sebet  ka- 
pott, de  ez  is  tüstént  halálos  csapást  vett  érczkarjától.  Nem  sokára 
ezután  a  harcz  tüzében  látja,  miként  egy  kun,  martalékát,  egy  magyar 
hölgyet,  lovára  emelvén,  vele  futásnak  ered.  László  utána  vágtat,  s  a 
pogányt  levágván,  a  hölgyet  megszabadította. 

Míg  ekként  a  király  s  a  vezérek  az  ország  külön  vidékein  több 
háborúban  harczolának,  a  besnyők,  használva  az  alkalmat  s  védetve 
Niketász  belgrádi  görög  várnagytól,   az  ország   határait   több  ízben 

1072.  háborgatták.  így  történt  1072-ben  is.  A  király  ezt  nem  hagyhatta 
büntetlenül ;  a  vezérek  kíséretében  tehát  a  rablók  ellen  hadat  vezetett, 
s  azokat  a  Dunán  átkergetvén,  Niketászt  Belgrádban  ostrom  alá 
fogta.  A  város  azonban  igen  erős  vala,  s  már  a  harmadik  hónapban 
daczolt  a  várvívásra  csekély  készületi!  magyar  haddal,  midőn  egy 
fogoly  magyar  leány  a  várost  több  helyt  felgyújtván,  az  innét  támadt 
zavarban  az  ostromlóknak  alkalmat  nyújtott  a  városba  töruiök  s  azt 
elfoglalniuk.  Niketász  őrségének  maradványával  a  fellegvárba  vonult ; 
de  az  ellentállást  hasztalannak  látván,  ennek  feladását  is  megígérte,  ha 
magának  s  őrseregének  szabad  elköltözés  engedtetik.  A  föltételt  a 
király  Géjza  tanácsára  elfogadta;  mire  Niketász  a  várból  kitakarodván, 
egyenesen  Géjza  állomására  ment,  s  magát  az  ő  ótalmába  ajánlotta. 
Vida,  a  vezérek  kaján  ellensége,  nem  mulasztotta  el  ez  alkalmat  arra 
fordítani,  hogy  a  bizalmatlanság  csiráit  a  király  szívében  ismét  kikeltse. 
Gyalázatos  fortélyainak  hatása  mindjárt  a  martalék  felosztásánál  mutat- 
kozott. Salamon  Vida  tanácsára  a  foglyokat  is  felosztatni  kívánta ;  de 
Géjza,  becsületszavát  megszegni  nem  akarván,  az  ótalma  alatt  volt 
őrséget  szabadon  bocsátotta;  mit  aztán  a  király  Vida  ingerlésére  avval 
boszúlt  meg,  hogy  a  vezéreknek  a  martalékból,  melyben  máskor  a  király- 
lyal  egyenlően  osztoztak,  kisebb  részt  adott.  A  vezérek,  bár  ez  által 
érzékenyem  megsértettek,  békeszeretetből  elfojtották  boszúságokat. 

13.  §.  Ujabb  ciszálkodás  a  királyi  rokonok  közt.  Sálamon  megbuktatása. 

• 

Dukasz  Mihály,  görög  császár,  Géjzának  a  Niketász  s  katonái 
pártfogásáért  következő  évben  egy  tisztelkedő  követség  által  drága 
ajándékokat  s  ezek  közt  egy  arany  koronát  küldött,  mely  utóbb  a  sz. 
Istvánéval  összeforrasztatván,  mind  máig  alsóbb  részét  teszi  a  magyar 
koronának.  Alig  értesült  erről  Vida  s  már  is  újra  felszította  a  viszál- 
kodás tüzét,  mind  addig  bujtogatván  a  királyt,  míg  Végre  az  hinni 
kezdé,  hogy  Géjza  a  királyságra  sóvárg.  A  gyanúval  megtelt  Salamon 
tehát  V'ida  tanácsai  szerint  cselt  hányt  a  herczegnek.  Azon  ürügy  alatt, 
hogy  a  görögök  ellen  a  háborút  folytatandja,  a  vezéreket  táborába 
hivatta,  eltökélve  rajtok  erőszakot  tenni.  De  ezek  sejtették  a  veszélyt, 
s  míg  Géjza  a  királyhoz  ment,  László  és  Lambert  hadaikkal  Biharban 
maradtak,  testvéröket,  ha  veszély  fenyegetné,  megmentendők.  De  erre 
most  nem  volt  szükség :  Salamon,  tervét  elárulva  látván,  a  görögökkel 
csakhamar  békét  kötött  s  Géjzát  hazabocsátotta  ;  az  elválásnál  azonban 
annyira  elárulta  ellenséges  indulatát,  hogy  Géjza  a  belháborút  már 
elkerülhetlennek  látván ,  segédhadakért  Lászlót  Orosz- ,  Lambertet 
Lengyelországba  küldötte.  Salamon  Henrik  császárnál  sürgetett  segít- 
séget. Czélt  azonban  egyik  fél  sem  ért  a  szomszédoknál,  s  a  királyi 
rokonok  a  főrendek  közbenjárására  1074-ben  békét  kötöttek.  1074. 

De  a  kibékülés  nem  volt  őszinte  Salamon  részéről.  Vida  bujto- 
gatására  mindjárt  a  békekötés  után  megegyezett,  hogy  Géjza  vadászat 
alkalmával  orgyilkos  keze  által  vesztessék  el.  De  Géjza  a  cselszövényről 
titkon  értesülvén,  a  veszélyt  kikerülte,  s  Lászlót  tüstént  sógorukhoz, 
Ottó  morva  fejedelemhez,  küldvén  segélyhadért,  maga  a  Tisza  felé 
vonult.  Azonban  Salamon  Marchard  karantán  herczeg  hadaival  is 
erősödvén,  nem  várta  be  László  visszajöttét;  s  Géjzát  azonnal  űzőbe 
vette.  Kemencsnél  Szabolcsban  ütközetre  került  a  dolog  ;  s  Géjza,  három 
zászlóaljától  elárúltatván ,  megveretett.  Szerencsére  már  útban  volt 
László  a  morva  sereggel,  s  a  megfutamlott  Géjzát  Vácznál  táborába 
fogadta.  Nem  sokára  megérkezett  Salamon  is,  ki  diadalmámorában  meg- 
vetvén a  béketanácsokat  s  nagybátyjainak  számra  kisebb  hadát,  Mo- 
gyoród táján  tüstént  harczra  kelt ;  de  egy  véres  ütközetben,  melyben 
az  istenboszú  Vidát  is  elérte,  hada  megveretett ;  maga  Salamon  csak 
nagy  bajjal  menekülhetett  Bátor  Opos  vitézsége  által  Pozsonyba ;  midőn 
pedig  ott  a  háborút  ellenzett  anyjától  s  nejétől  szemrehányásokkal 
fogadtatott  volna,  még  azokat  is  bántalmakkal  illette,  s  nagybátyjai 
ellen  segélyt  keresendő,  Németországba  távozott. 

Géjza  király  1074-1077. 

14.  §.  A  Salamonnal  folytatott  harcsák  s  alkudozások.  Géjza  halála. 

A  diadalmas  Géjza  Lászlóval  s  az  urakkal  Fehérvárra  sietett,  az 
ország  védelméről  intézkedendő ;  de  a  koronát  amazok  ösztönzésére 
sem  akarta  elfogadni,  mert  Salamon  nem  akart  lemondani  a  király- 

1075.  ságról,  sőt  Henrik  császárt,  kinek  hat  várost  s  évenkinti  adót  igért,  1075- 
ben  reábirta,  hogy  védelmére  hadat  hozzon  az  országba.  Géjza  nagyobb 
erőt  ellene  rögtön  nem  küldhetvén,  a  német  had  elöl  Endre  király  példája 
szerint,  minden  lakost  s  marhát  elhajtatott,  minden  eleséget  elvitetett 
vagy  megégettetett ;  mi  által  aztán  a  császárnak  éhséget  szenvedő  hadát 
visszavonulásra  kényszerítette. 

Salamon  ezután  a  császártól  segedelmet  többé  nem  remélhetvén, 
a  pápához  folyamodott,  hogy  mit  a  császár  fegyverrel  nem  eszközöl- 
hetett, ő  szentsége  eszközlené  tekintélye  által.  Szerencséje  azonban  itt 
sem  volt  kedvezőbb.  VII.  Gergely  keményen  megfeddette  őt,  hogy  a 
czászár  alá  akarta  vetni  az  országot,  mely  sz.  István  királytól  sz.  Péternek 
ajánltatván,  a  római  sz.  szék  főurasága  alá  tartoznék.  Géjzát  pedig 
megintette,  hogy  az  országot  minden  külf ej  edelem  befolyásától  függeí- 
lenül  ügyekezzék    megtartani  a  szent  szék  iránti  engedelmességben. 

1075.  Géjza  a  pápa  által  is  bátoríttatván,  1075-ben  megkoronáztatta  ugyan 
magát,  de  a  pápa  igényeit  ő  is  mellőzte ;  miért  is  utóbb  Gergely  pápa, 
hihetőleg  a  Salamonnak  Rómában  lakó  anyósa,  Ágnes  özvegy  császárné 
kérelmeire,  az  elébb  kegyelt  Géjzától  Salamonhoz  kezdett  hajolni,  s  a 
magyar  püspököket  titkon  megintette,  hogy  Géjzát  engedékenységre 
birni  ügyekezzenek. 

1076.  Salamon  e  pártfogásról  értesülvén,  1076-ban  ismét  nyugtalan- 
kodni kezdett  az  ország  szélein  elfoglalva  tartott  váraiból ;  miért  őt 
László  vezér  Pozsonyban  ostrom  alá  fogta,  s  már  már  kényszeríté  is  a 
maga  megadására,  midőn  Géjza  az  ostromot  feloldatván,  vele  újra  a 
békéről  kezdett  alkudozni.  A  gyöngéd  lelkiismeretű  Géjza,  a  karácsonyi 
ünnepeket  Szegszárdon  tartván,  Dezső  kalocsai  érsek  békére  intő  beszé- 
détől annyira  megillettetett,  hogy  eltökélé  magát,  Salamonnak  a  koronát 
visszaadnia,  ha  ez  őt  s  testvéreit  az  ország  harmadának  háboríttatlan 
birtoka  iránt  biztosítja.  De  a  főrendek  idegenkedése  az  állhatatlan 
Salamontól  megnehezítette  az  egyezkedést,  míg  végre  Géjzának  még 
ugyanazon  évben  történt  hirtelen  halála  az  ügynek  egészen  más  fordu- 
latot adott. 

I.  Sz.  László  király  1077-1095. 

15.  §.  Egyezlcedés  Salamonnal.  Törvényalkotás. 

Géjza  halála  után  az  ország  rendéi  a  könnyelmű,  változékony  Sala- 
mont mellőzvén,  az  erényei  s  vitézsége  miatt  közkedvességü  Lászlót 
választották  királynak,  ki  emlékeink  szerint  korának  legszebb  férfia, 
népénél  egy  fejjel  magosabb  és  szellemileg  is  jóval  nagyobb  vala,  s  kinek 
már  nemes  termete  s  méltóságos  tekintete  is  hirdette  méltóságát.  De  a 
gyöngéd  lelkiösmeretü  fejedelem,  bár  a  kormányt  átvette,  megkoronáz- 
tatni még  is  mindaddig  nem  akarta  magát,  míg  Salamont  egyességre  s 
a  koronáról  önkéntes  lemondásra  birnia  nem  sükerül.  Az  alkudozások 
azonban  a  változékony  Salamonnal  mind  hosszabbra  nyúltak,  s  László 
azokat  végre  megunván,  a  koronát  neki  visszaadni  szándékozott.  De  a 
főrendek  ebben  megegyezni  épen  nem  akartak ;  mit  látván  Salamon, 

1081-ben  végre  oly  feltétel  "alatt  mondott  le  a  koronáról,  hogy  királyi  1081. 
czímét  megtartsa,  s  rangjához  illő  kitartást  nyerjen.  Ezután  László 
magát  végre  megkoronáztatta. 

Miután  kételkedni  nem  lehet,  hogy  e  koronázás  az  ország  rendéi- 
nek gyülekezetében  történt,  az  is  igen  hihető,  hogy  László  ezen  ország- 
gyűlésen alkotta  polgári  törvényeinek  egy  részét,  míg  más  részét  egy 
más,  Pannonhalmán  tartott  országgyűlésen  szerzetté.  Fő  tárgya  e  törvé- 
nyeknek a  közigazgatás,  a  polgári  s  büntető  igazság.  Honunk  azon  kori 
belső  állapotának  megismertetése  végett  szükséges  e  törvények  közöl 
néhányat  elszámlálni. 

A  büntető  igazság  tárgyában  az  igen  elhatalmazott  orzások  meg- 
gátlása  végett  rendeltetett,  hogy  a  tolvaj,  bárminő  rendbeli  legyen,  a 
büntetéstől  még  akkor  se  mentessék  fel,  ha  a  kárvallott  vele  békében 
megegyezett.  Minden  tetten  kapott  tolvajra,  ki  tiz  pénznél  nagyobb 
értékű  tárgyat  lopott,  kegyelem  nélkül  halál  mondatott ;  kisebb  lopá- 
sok egyik  szem  vesztésével,  a  legkisebbek,  ha  a  tolvaj  szolga  volt,  orr- 
csonkítással bünhesztettek  ;  a  szabad  személy  pedig  a  lopott  jószág 
tizenkétszeres  értékében  s  egy  ökörben  marasztaltatott  el.  Ismételt  lopás- 
nak mindig  halál  lőn  a  díja.  Ha  lopásról  egy  egész  helység  esett  gya- 
núba, minden  tizedik  lakos  forró  vízpróba  alá  vettetett.  Azon  nemes,  ki 
másnak  lakára  tört,  javait  és  szabadságát  veszté.  A  gyilkos  a  király  Íté- 
lete elébe  vitetett ;  jószágai  pedig  egy  harmadában  családjának,  más  két 
harmadában  a  meggyilkolt  rokonainak  adattak.  Más  bűnök  különféle 
bírságokkal  fenyíttettek. 

Az  igazságszolgáltatás  tekintetében  általánosan  rendeltetett : 
hogy  a  bűnös  megvizsgálása  harmadnapon  túl  ne  halasztassék ;  az  íté- 
let pedig  polgári  ügyekben  legfölebb  egy  hónap  alatt  meghozassék.  A 
megyebíró  hivatalos  bélyegével  szokta  a  feleket  megidézni,  s  kivéve  a 
papokat  és  ispánokat  (comites)  mindenkit  megidézhetett.  Ki  bélyegét 
vévén,  meg  nem  jelent,  első  s  másod  ízben  öt  forint  bírságot  fizetett, 
harmad  ízben  ügyét  vesztette  el.  Ha  valaki  a  biró  ítéletével  meg  nem 
elégedett,  ügyét  egy  év  alatt  a  királyhoz  vagy  nádorhoz  fölebb  vihette ; 
polgári  ügyekben  a  felek  egyezésre  léphettek.  A  nádor  csak  akkor  küld- 
hette a  bélyegét  a  pörös  felekre,  midőn  a  királyi  udvarban  volt,  otthon 
csak  az  udvarnokok  s  az  önként  hozzá  menők  felett  bíráskodhatott.  A 
megyei  bírák  végre  csak  megy  éj  ök  nemessége,  a  várispánok  pedig  csak 
a  várjobbágyok  s  várnép  felett  mondhattak  ítéletet. 

16.  §.  Salamon  újabb  nyugtalankodása.  Horvátország  újabb  meghódítása.  A  kunok 

betörései. 

Salamon  a  békekötés  után  nem  sokára  ismét  bujtogatni,  sőt  a 
király  élete  ellen  is  cselt  szőni  kezdett,  miért  László  őt,  míg  jobbulása 
jeleit  adná,  Visegrád  várába  záratta.  Innét  azonban  Salamon 
1083-ban,  midőn  István  király  és  Imre  herczeg  a  szentek  közé  1083. 
Írattak,  szabadságba  tétetvén,  nyugtalan  indulatától  Németországba 
űzetett.  De  midőn  ott  Judith  nejét  magától  idegennek  tapasztalta,  a 

belzavarokba  bonyolult  Henrik  császártól  pedig  segedelmet  koronája 
visszaszerzésére  nem  remélhetett,  hosszú  bolyongás  után  Moldvába. 
Kutesk  kun  fejedelemhez  utazott  s  őt  azon  Ígérettel,  hogy  ha  országát 
visszanyerni  segíti,  Erdélyt  neki  adja  s  leányát  nőül  veszi,  László  király 

1086.  ellen  háborúra  ingerelte.  Kutesk  ezen  Ígéretek  által  elcsábíttatván,  1086- 
ban  hadával  az  országba  tört  s  rablás  és  pusztítás  közt  egész  Munká- 
csig haladt ;  de  e  tájon  Lászlótól  megveretvén,  nagy  veszteséggel  tért 
vissza  hazájába.  Ezután  Salamon  a  Pruth  folyam  táján  lakó  besnyők- 
hez  szökött,  s  velők  a  görögök  ellen  vitt  s  elvesztett  harcz  után  többé 
nem  láttatván,  bizonytalan  hol  és  mikor  halt  meg.  Némelyek  mond- 
ják, hogy  a  csatában,  vagy  azután  saját  kíséretétől  öletett  meg.  Mások 
szerint  különféle  viszontagságok  után  Dalmátországba  költözvén, 
Póla  város  mellett  remetéskedett,  s  több  évekig  bűnbánó  életet  viselt 
volna. 

t08  l.  Időközben  László  az  1084-ben  támadt  egyházszakadást,  —  mely 

szerint  III.  Viktor  törvényes  pápának  IV.  Henrik  császár  a  maga  által 
választott  III.  Kelement  állítá  ellenébe,  —  ügyekezett  kiegyenlíteni  az 

1087.  1087-ki  birodalmi  gyűlésbe  küldött  követei  által.  Gondjait  azonban  nem- 
sokára másfelé  vonták  saját  országának  érdekei.  Zvoinimir  horvát  feje- 
delem halála  után,  annak  özvegye,  Ilona,  László  testvére,  több  főren- 
dűekkel    Lászlót  hívta  meg  a  belzavarok  lecsillapítása  végett.  0  tehát 

1089.  1089-ben  hadát  a  Dráván  átvezetvén,  a  lázongókat  legyőzte,  s  a  tarto- 
mányt egészen  a  Kulpa  folyamig  elfoglalta.  Már  a  tengermelléki  váro- 
sok megvételére,  vala  menendő,  midőn  értesült,  hogy  a  kunok  ismét  az 
országba  törtek  s  azt  tűzzel  vassal  pusztítják.  László  tehát  Álmos  vezért, 
Géjza  fiát,  hadának  egy  részével  Horvátországban  hagyván,  annak  más 
részével  a  rabló  kalandorokra  sietett.  Ezek  miután  Erdélyt,  Szabolcsot 
és  Bihart  pusztították,  foglyokkal  és  gazdag  martalékkal  terhelve,  már 
épen  visszaindulának,  midőn  a  magyaroktól  a  Temes  folyam  mellett 
utóiérettek.  László,  gyorsaságtól  remélve  szerencsét,  rövid  pihenés  után 
a  királyi  vérszínű  zászlót  maga  ragadta  kezébe,  s  a  sokkal  számosabb 
ellenségen  fényes  diadalt  nyert.  A  kun  had,  miután  Kopulcs  vezér,  népe 
színével  elesett,kegyelemre  adta  meg  magát.  Mondják,  hogy  a  kalandorok 
közöl  csak  egy  szabadult  volna  meg,  ki  társai  veszedelmét  honosainak  hí- 
rül vitte.  A  foglyoknak  csak  szolgaság  s  a  keresztény  vallás  fölvétele  közt 
adatott  választás ;  mire  azok  ez  utóbbit  választván,  a  Tisza  és  Zagyva 
közt,  a  mai  Jászságban  telepíttettek  meg.  A  honmaradt  kunok,  fenye- 
getve követelték  vissza  fogoly  társaikat ;  de  László  őket  megelőzvén, 
hadával  az  Aldunánál  rajtok  ütött.  Ákos  vezéröket  párviadalban  meg- 
ölte, seregöket  pedig  szétverte ;  s  ekként  betöréseiktől  az  országot  sok 
időre  megmentette. 

1091.  E  háborút  végezvén  László,  1091-ben  ismét  Horvátországba  ment, 

a  polgári  s  egyházi  ügyeket  ott  jobb  karba  állítandó.  E  végre  a  magyar 
alkotmányt  e  tartományra  is  kiterjesztvén,  azt  szorosabban  Magyaror- 
szághoz kapcsolta,  s  Almos  vezért  fejedelmévé  rendelte  ;  a  keresztény 
vallás  erősítésére  pedig  Zágrábban  püspökséget  alkotott. 

Az  ország  határam  a  béke  s  bátorság  ezután  biztosítva  volt ;  de 
benn  a  törvényes  rend  még  nem  erősödött  meg  eléggé;  és,  mi  László 
figyelmét  különösen  magára  vonta,  a  pogány  vallásnak  még  mindig  vol- 
tak, bár  titkon,  hívei  a  nép  között.  Ennek  kiirtása  végett  tehát  1092-  1092. 
ben  az  egyházi  s  világi  főrendeket  Szabolcsban  összegyűjtvén,  velők  szá- 
mos törvényeket  alkotott,  melyek  közöl  a  nevezetesbek  következők  :  a 
megromlott  templomok  fölépíttessenek ;  ünnepeken  s  vasárnapokon  a 
munkától,  kereskedéstől  s  vadászattól  pénzbüntetés  alatt  mindenki  meg- 
szűnjék és  isteni  szolgálatra  menjen ;  a  templomtól  messze  fekvő  hely- 
ségekből legalább  néhányan  jelenjenek  meg,  kik  három  kenyeret  s  egy 
gyertyát  kötelesek  vinni  magokkal ;  a  pogány  szertartások  berkekben  s 
patakoknál  eltiltattak.  Rendeltetett  továbbá,  hogy  ki  az  egyházi  böjtö- 
ket megszegi  vagy  halottját  nem  egyházi  személy  által  temetteti  el,  a 
tomplom  udvarában  tizenkét  napi  böjt  alá  vettessék;  azon  római  szer- 
tartásinak, kik  a  magyar  egyház  szokása  szerint  böjtölni  nem  akarnak, 
az  országból  kitakarodjanak ;  az  izmaeliták,  vagy  is  mohammed  vallású 
bolgárok,  kik  a  keresztény  vallásra  térni  nem  akarnak,  vagy  ahhoz  a 
keresztség  fölvétele  után  nem  hívek,  lakjaikból  kiűzetvén,  más  helysé- 
gek lakosai  közt  osztassanak  fel.  Ezeken  felül  az  egyházi  kormányt  s 
fegyelmet,  az  istenítéleteket  stb.  illetőleg  számos  törvények  alkottattak. 

A  belügyektől  Lászlót  nem  sokára  ismét  háborúba  hívták  az  ország 
érdekei.  Ulászló  lengyel  fejedelemtől  az  oroszok  ellen  szövetségesül 
kéretvén,  annál  készebb  volt  elfogadni  a  meghívást,  minthogy  az  oroszok 
a  kunokat,  midőn  Magyarországba  törtek,  tartományaikon  mindig  sza- 
badon átbocsátották.  1093-ban  tehát  seregét,  Halicsba,  más  nevén  Veres-  1093. 
Oroszországba  vezette,  s  annak  fejedelmét  egyedül  megjelenése  által 
annyira  megijeszti  vala,  hogy  az  magát  László  pártfogása  s  főúri  hatalma 
alá  vetette.  László  őt  meghagyta  ugyan  tartománya  birtokában,  de  erre 
a  magyar  korona  jogát  megalapította. 

Tizennyolcz  évi  kormánylatának  bölcsessége  s  igazsága,  számos, 
háborúiban  tanúsított  vitézsége  s  keresztény  lovagias  szelleme  által  nem 
csak  népét  tette  László  hatalmassá  s  boldoggá ;  hanem  magának  is  oly 
hírt  s  tekintélyt  szerzett,  hogy  midőn  Európa  fejedelmei  1095-ben  a  1095. 
piacenzai  egyházi  gyűlésben  a  szent  föld  visszafoglalása  végett  az  ara- 
bok ellen  keresztes  háborút  határoztak,  a  különféle  nemzetekből  alko- 
tandó sereg  fővezéréül  közakarattal  Lászlót  választották.  A  vallásos 
király  örömmel  fogadta  a  szent  zsinatnak  ezt  hírül  hozó  fényes  követ- 
ségét ;  de  a  fővezéri  tisztet  már  nem  viselhette,  mert  pár  hónap  múlva 
e  megtiszteltetése  után  megszűnt  élni.  Tetemei  Nagyváradon  takaríttat- 
tak el.  A  magyar  nemzet  három  évig  gyászolta  e  harczban  és  békében 
egyaránt  nagy,  kegyes  és  igazságos  fejedelmét,  ki  egy  középkori  lovagias 
király  tökéletes  példányképe  volt,  s  kit  a  nagy  melléknévvel  szint  oly 
jogosan  dicsőíthet r  a  világ,  mint  tiszteli  őt  szentnek  a  keresztény 
anyaszentegyház.  O  volt  az,  ki  a  forradalmat,  melyet  a  kereszténység 
behozatala  a  magyar  népben  előidézett,  teljesen  befejezte  ;  az  ellentéte- 

ket,  melyek  a  keresztény  vallás  tanai  s  a  nemzet  ősi  fogalmai  s  erköl- 
csei közt  léteztek,  kiegyenlítette ;  az  öszliangzást  a  nemzet  új  intézmé- 
nyei és  ősi  jelleme  közt  helyreállította.  A  kereszténység  az  ő  kormánya 
alatt  ülte  meg  teljes  diadalát ;  mert  annak  szellemét  ő  olvasztá  össze  a 
nemzet  egyéniségévél. 

Kálmán  király  1095—1114. 

IS.  §.  A  fellázadt  horvátok  megfékezése.  A  keresztes  hadak  átvonulása  az 

országon. 

Kálmán,  Géjza  királynak  legidősebb  fia,  a  könyvek  s  tudományok 
szeretete  miatt  a  néptől  Könyves  Kálmánnak  neveztetett.  László, 

1080.  kinek  figyermeke  nem  volt,  őt  némelyek  szerint  még  1089-ben  kor- 
mánytársúl  s  utódául  választotta ;  mások  szerint,  mivel  selyp,  kancsal 
s  púpos  hátú  volt  volna,  miut  a  királyi  méltóságra  alkalmatlant,  pap- 
ságra szánta;  de  ő  attól  idegenkedvén  ,  Lengyelországba  futott  s  csak 
László  szándokainak  megváltozása  után  tért  vissza.  De,  ha  talán  igaz 
is,  hogy  testén  hibák  találtattak,  lelki  tulajdonságaira  nézve  még  is  oly 
kitűnő  volt,  szellemére  nézve  korát  oly  igen  túlhaladta,  hogy  attól  meg 
sem  értetett;  sőt,  mivel  a  megszokott  előítéletek  ellen  nyíltan  kikelni 
bátorkodott,  sokaktól  még  rágalmakkal  is  illettetett,  kiket  mindazáltal 
kormányának  története  s  fényes  eredménye  legjobban  megczáfol. 

Alig  futott  híre  László  halálának,  midőn  egy,  Péter  nevű,  hatal- 
mas horvát  főrendü  az  Álmostól  kormányzott  Horvátországot  zavarba 
bonyolította.  A  gyönge  Almos  a  lázadást  elfojtani  nem  birván,  testvé- 
rénél, Kálmánnál  keresett  segedelmet ;  ki  aztán  nem  csak  Pétert  meg- 
alázta, hanem  az  alkalommal  élvén,  néhány  tengermelléki  várost  is  elfog- 
lalt, s  Almosnak  Magyarország  harmad  részét  adván  kárpótlásul,  Hor- 
vátországot egészen  magyar  kormány  alá  vetette. 

Míg-  Kálmán  Horvátország  rendezésével  foglalkodék,  azalatt  II. 
Orbán  pápa  a  clermonti  zsinatban  Palaestina  visszafoglalására  kereszt- 
háborút hirdetett;  mire  az  egész  nyugati  Európa  mozgásba  jött,  és 
számtalanok  ragadtak  fegyvert,  hogy  a  szent  földért  harczoljanak.  A 
vezérséggel  László  halála  után  Kálmán  kináltatott  meg,  ki  azonban  a 
kormány  gondjaival  elfoglalva  lévén,  azt  el  nem  fogadta ;  de  a  keresz- 
teseknek, ha  kellő  fegyelemben  tartatnak,  szabad  átmenetet  igért  az 

109G.  országon.  Az  első  csapat  Gauthier  Walther  vezérlete  alatt  1096-ban  jó 
rendben ,  s  azért  Kálmántól  is  vendégszeretőleg  fogadtatva,  vonult 
keresztül  az  országon;  de  Zimonyban  néhányan  oly  kicsapongást  tőnek, 
hogy  alakosok  erőszakhoz  nyúlni  kény teleníttetvén,  őket  fegyvereiktől 
megfosztották.  Nem  sokára  megjelent  egy  másik,  40  ezerből  álló  had 
is,  melyet  maga  Amiensi  Péter,  a  híres  zarándok  vezérlett.  Kálmán  ennek 
is  megengedte  az  átmenetet;  sőt  szükségleteik  kielégítését  könnyítendő, 
azon  tájakra,  hol  a  sereg  átnienendő  vala,  élelmi  szereket  is  vitetett.  E 
csapat  is  tűrhető  rendben  haladt  egész.  Zimonyig ;  de  midőn  annak 
falain  meglátták  a  keresztesektől  minap  elszedett  fegyvereket,  melyeket 
most  a  lakosok  mintegy  intésül  tűztek  a  falakra,  dükösségre  gyulád- 

ván,  a  várost  ostrom  által  megvették  s  feldúlták.  Péter  hadát  két  más 
csapat  követte,  egyik  12  ezernyi,  Volkmár — ,  másik  15  ezernyi,  Gott- 
schalk  vezérlete  alatt.  A  türelmes  király  még  ezeknek  is  adott  enge- 
delmet az  országon  átköltözniök.  De  Volkmár  serege  a  néptől,  melyet 
zsarolni  s  pusztítani  kezdett,  Nyitra  táján^  majdnem  egészen  felkon- 
czoltatott ;  Gottschalk  hadát  pedig,  midőn  Ovárott  a  lakosok  ellen  fék- 
telenül kegyetlenkednék,  a  hirtelen  ott  termett  Kálmán  verte  szét. 

Alig  szabadult  meg  e  csapatoktól  az  ország,  mintha  az  egész  nyu- 
gat vándorlásnak  indult  volna,  már  ismét  egy  roppant,  mintegy  200 
ezernyi  sereg  jelenté  magát  gróf  Emico  vezérlete  alatt  az  ország  hatá- 
rain. Erőszakos  tetteiknek  hírére,  melyeket  e  keresztesek  Németország- 
ban, kivált  a  zsidók  ellen  elkövettek,  Kálmán  az  átmenetet  tőlök  meg- 
tagadta. Az  e  miatt  dühösségre  fakadt  keresztesek  Ovárt  ostrommal 
megvették  s  feldúlták,  azután  pedig  Mosonyt  szállották  meg.  Ezt  maga 
a  király  vitézül  védelmezte  ugyan;  de  a  roppant  kereszthad  erejének 
az  aránylag  kicsiny  őrhad  meg  nem  felelhetett.  A  vár  két  helyen  már 
annyira  meg  volt  rongálva,  hogy  megmentése  csaknem  lehetetlennek 
látszott.  A  bátor  lelkű  király  azonban  az  őrséget  hatályos  szavaival  még 
egyszer  föllelkesítvén,  oly  erővel  rohant  a  győzelméről  már  nem  is  kétel- 
kedő ellenségre,  hogy  ez,  megfoghatatlan  ijedtségtől  meglepetve,  futás- 
nak eredt,  s  részben  az  utána  nyomuló  őrsereg  boszúfegy vérétől,  részben 
a  Lajta  folyamban  s  a  várost  környező  mocsárokban  majdnem  egészen 
megsemmisíttetett. 

E  gyülevész  csoportok  után  még  ugyanazon  évben  érkezett  az 
ország  határaihoz  Bouilloni  Gottfried,  lothringeni  herczeg,  száz  ezernyi 
jól  fegyelmezett  seregével.  A  vezér  megértvén,  hogy  az  elébbi  keresztes 
hadak  kicsapongásaik  miatt  verettek  meg,  mielőtt  az  országba  lépne, 
fényes  követség  által  kért  a  királytól  szabad  átmenetet;  s  nemcsak 
becsület  szavára  fogadta,  hogy  hadát  kellő  fegyelemben  tartja,  hanem, 
miután  Kálmánnal  Sopronyban  személyesen  találkozott,  saját  testvérét  • 
is,  Balduini,  nejével  együtt  kezesül  adta  a  királynak.  Kálmán  tehát  nem 
csak  szabadtn  átbocsátotta  a  lovagias  vendégeket,  hanem  a  fő  vezért 
egy  gazdag  tábori  sátorral  megajándékozván,  a  többieket  pedig  barát- 
ságosan megvendégelvén,  önmaga  egészen  Zimonyig  elkísérte. 

19.  §.  A  király  s  Almos  vezér  közti  viszálykodás.  A  tarczali  országgyűlés. 

A  keresztes  hadak  átvonulása  után  a  hízelgő  udvaronczoktól  fel-  . 
bujtott  Álmos  vezér  kezdettnyugtalankodni.  Már  szemközt  álltak  Tisza- 
Várkonynál  a  testvérek  hadai ,  midőn  a  zászlós  főrendek  mind  a  két 
pártról  összebeszélvén,  elhatározták,  hogy  egymás  ellen  harczolni  nem 
fognak.  Kálmán  tehát  békét  kötött  testvérével;  de  föltette  magában, 
hogy  a  várispánok  és  egyéb  főrendek  hatalmát,  mihelyt  a  körülmények 
engedik,  lehetőleg  összeszorítandja.  miután  tehát  népe  szükségeinek  s 
az  igazgatás  hiányainak  bővebb  megismerése  végett  az  országot  gon- 
dosan körülutazta,  1100-dik  évben  Tarczalra  országgyűlést  hirdetett.  1 100. 
Az  itt  alkotott  s  úgy  látszik,  magyar  nyelven  szerkesztett  törvényköny- 
vet csak   latin   fordításban  s  töredékekben   bírjuk,  melyek  leginkább  a 

királyi  hatalom  s  tekintély  erősítését  tárgyazzák ,  s  e  végre  a  királyi 
jövedelmeket,  katonai  szolgálatot,  a  király  s  a  vezér  jobbágyai  közti 
viszonyokat  s  az  igazságszolgáltatást  szabályozzák.  Alkotmányunk  tör- 
ténetének s  a  kor  szellemének  ismerete  végett  szükség  ezekből  a  főbb 
pontokat  kiemelnünk. 

1.  A  királyi  várjószágok,  melyek  sz.  István  utódai  által  elidegenít- 
tettek, foglaltassanak  vissza.  Azon  nemesi  jószágokban,  melyek  sz.  Ist- 
ván előtt  és  által  adomány oztattak,  a  tökéletes  tulajdoni  birtokjog,  minél 
fogva  azokat  megszakadás  esetében  is  el  lehetett  adni  vagy  átörökíteni, 
újonnan  megerősíttetett.  Az  utóbbi  királyok  adományai  azonban  csak 
ágbirtokoknak  nyilváníttattak,  miszerint  ha  az  adományostól  és 
férfitestvéreitől  egyenes  vonalban  származott  féríiág  kihal,  ismét  a 
király  kezére  jussanak. 

2.  A  várispánok  hatósága  s  tiszti  köre  a  körülmények  szerint 
bővebben  meghatároztatott.  E  törvények  szerint  kötelessége  volt  a  vár- 
ispánnak a  megyéjében  lakó  várnép  adóját  (a  termesztmények  felét) 
századosai  által  beszedetni  és  Sz.  Mihálynap  táján  Eaztergomba  küldeni, 
melyből  aztán  ő  egy  harmadot  kapott  díjúi.  Ha  a  határszéli  várme- 
gyékben az  ellenség  betöréséről  kezdett  hír  szárnyalni,  a  várispán  köte- 
les volt  a  királyt  erről  tüstént  két  lovas  hírnök  által  tudósítani.  A 
határszéli  várispánok  ezenkívül  még  a  kereskedésre  és  vámra  is  tartoz- 
tak felügyelni  stb. 

3.  A  mindinkább  fejledező  polgári  élet  az  igazságszolgáltatásban 
is  újabb  intézkedéseket  kivánt.  E  végre  tehát  Kálmán  minden  egyházi 
megyében  új  törvényszéket  alkotott,  birákúl  a  püspököt,  várispánokat 
s  más  főbb  kir.  tisztviselőket  rendelvén.  E  törvényszéknek,  mely  Fülöp 
s  Jakab  apostolok  és  sz. -Mihály  ünnepének  hetében  ült  össze ,  alája 
vetetne  az  egyháziak  s  világiak,  az  ispánok  és  főbb  királyi  tisztek  egy- 
más közti  pöreit;  sőt  még  a  megyei  nemesség  birája  ellen  is  itt  lehetett 
panaszt  emelni.  A  nemesség  azonban  mégmiudigamegyebírák,  a  nádor 
és  a  király  törvényszéke  alá  tartozott.  A  bíró,  esküttje  által  hajtatta 
végre  az  Ítéletet,  mely  ha  igazságtalan  volt,  a  nádori  vagy  püspöki  tör- 
vényszék előtt  mind  a  ketten  bevádoltattak  s  bünhesztettek ;  a  kár, 
melyet  a  vesztett  fél  az  igazságtalan  Ítélet  végrehajtása  által  szenvedett, 
a  bíró  vagyonából  pótoltatott. 

4.  A  büntető  törvény  tekintetében  Kálmán,  a  számos  visszaélést 
meggátlandó,  az  istenitéleteket  a  püspöki  székhelyekre  szorította.  Korát 
messze  túlhaladó,  müveit  szellemére  mutatnak  azon  törvényei,  melyek 
szerint  a  boszorkányokat,  mik,  úgymond,  nincsenek  ítélet  alá  vonatni 
megtiltotta,  a  tagcsonkításokat  pedig,  melyekkel  a  lopások  bünhesztet- 
tek, legtöbb  esetben  más  testi  büntetéssel  vagy  birsággal  cserélte  föl. 

•  5.  A  királyi  jövedelmek  nevelésére  királyi  adó,  a  városokban  s 
határszéleken  pedig  vámadó  rendeltetett.  Királyi  adóul  a  szabadosok  8, 
a  letelepült  idegenek  7,  a  királyi  udvarnokok  4  dénárral,  a  földmívelő 
várnépek,  mint  már  hihetőleg  Isván  alatt  is,  a  földtermék  felével  adóz- 
tattak. A  papok  és  nemesek  paraszt  jobbágyai  csak  uraiknak  adóztak. 
A  vásáradó  fejében  az  eladó  saját  termesztményeitől,  sz.  István  törvénye 

szerint  egyszeresen,  egyéb  árukért  kétszeresen  adózott.  A  kivitt  s  beho- 
zott árukért  a  határszéleken  azok  értékének  huszada  volt  fizetendő.  — 
Ezeken  kivül  számos  törvényeket  megújított,  vagy  újakat  alkotott  Kál- 
mán a  keresztény  vallásra  és  az  egyházi  fenyítékre  vonatkozólag. 

20.  §.  Dalmátország  meghódoltatása.  Almos  vezér  lázadása  s  megvakíttatása. 

Kálmán  halála. 

így  rendelkezvén  Kálmán  az  ország  belügyeiben,  1102-ben  a'H02. 
nyugtalankodó  Horvátországba  vezette  hadait;  miután  pedig  ott  békét 
szerzett,  egy  úttal  Trau,  Zára,  Spalatro  városokat  Dalmátország  s  az 
adriai  szigetek  nagy  részével  együtt  elfoglalta,  s  magát  1103-ban  Bielo-  1103. 
grád,  máskép  Zara-Vecchia  városában  a  tartomány  királyává  koronáz- 
tatta. E  mellék  tartományok,  melyeknek  birtokára  Velencze  is  vágyott, 
ezentúl  kiválólag  foglalkodtatták  Kálmán  gondjait,  ki  azokban  Velencze 
ellenében  tengeri  hatalomra  is  ügyekezett  feljuttatni  a  magyar  király- 
ságot. 

Míg  Kálmán  Horvát-  s  Dalmátországban  tartózkodék,  azalatt 
meghalt  neje,  Buzila,  Roger  siciliai  fejedelem  leánya,  kivel  István  fiát 
nemzette.  Hazatérte  után  Predslavát,  Szviatopolk  kievi  nagy  herczeg 
leányát  vette  feleségül;  de  gyanús  erkölcse  miatt  tőle  hamar  elidegened- 
vén, őt,  miután  az  udvari  törvényszéktől  bűnösnek  találtatott,  haza 
küldötte.  Ott  szülte  Predslava  a  szerencsétlen  Boricsot ,  ki  később  az 
országot  annyiszor  nyugtalanította. 

E  családi  bajt  nem  sokára  hosszas  belvillongások  váltották  fel. 
Míg  Kálmán  1105-ben  a  velenczeiektől  felbujtott  Zárát  s  más  tengeri  1105. 
városokat  engedelmességre  szorítani  ügyekezett,  azalatt  Almos  vezér, 
ki  az  elvesztett  Horvátországba  sóvárgott  vissza ,  némely  nyugtalan 
elműektől  fölingereltetvén,  alattomban  V.  Henrik  császárhoz  utazott 
s  tőle  segedelmet  kért  bátyja  ellen,  de  sükeretlenül.  Kálmán  előtt  nem 
volt  ugyan  titok  utazásának  czélja,  visszatértében  őt  mind  a  mellett  is 
barátságosan  s  csak  azon  szelíd  intéssel  fogadta:  máskor  ne  hagyná 
tartományát  oly  sokáig  ispánjai  önkényére.  De  a  nyugtalan  lelkű  Almos 
1107-ben  ismét  háborogni  kezdett,  s  Lengyelországból  uémi  segédnépet  1107. 
hozván,  Abaúj  várt  elfoglalta.  Kálmán,  ki  seregével  nyomban  ott  termett, 
s  a  vezér  terveit  meghiúsította,  ismét  kegyelmébe  vette  a  bűnbánót.  A 
béke  azonban  állandó  ezután  sem  lett.  A  nyugtalan  vérétől  űzött  Almos 
a  következő  évben  ismét  a  császárhoz  futott,  s  őt  végre  reábirta,  hogy 
Szviatopolk  cseh  fejedelem  társaságában  az  országba  hadat  vezessen. 
De  miután  Henrik  Pozsonyt ,  négy  hétig  süker  nélkül  ostromolta,  a 
testvérek  ismét  békét  kötöttek,  s  Almos  Palaestiuába  vándorolt,  honnan 
csak  1112-ben  tért  vissza.  f  1112. 

Kálmán  a  szent  földről  megtért  Almost  barátságosan  fogadta ; 
de  a  nyugtalan  embert  annyi  viszontagság,  annyi  dugába  dőlt  terv 
sem  tette  okosabbá.  Alig  hogy  hazatért,  már  is  egy  messze  ágazó  össze- 
esküvést szőtt  a  király  és  annak  fia  ellen,  mely  azonban  ideje  korán 
fölfedeztetett.  A  türelmét  vesztett  s  már  különben  is  igen  beteges  Kál- 
mán  végre,  hogy  fiának  a  trónt  biztosítsa.  Almost  elfogatá,  s  némely 

híveinek  ingerléseire  hajolva,  felháborodott  indulatában  öt  fiával,  az  öt 
éves,  ártatlan  Bélával  együtt  megvakíttatván,  a  dömösi  kolostorba 
záratta.  Kálmán  e  tettét,  mely  talán  csak  egyetlen,  de  jnenthetleii  folt 
1111.  történetében,  nem  sokáig  élte  túl.  Kínos  fejfájás  közt  1114  elején  meg- 
halt az  erőteljes,  szilárd,  felvilágosodott  fejedelem,  ki  mívelt  szelleme  s 
országa  iránt  szerzett  érdemei  miatt  méltán  számláltatik  legjelesb  ki- 
rálvaink  közé. 


MÁSODIK  FEJEZET. 

A  görög  befolyás  időszaka   1114 — 1196. 
II.  l*t van  király  1114—1131. 

1.  §.  Háború  Velencéével,  Ausztriával  s  az  oroszokkal. 

II.  István  13  éves  gyermek  volt,  midőn  atyja  halála  után  az 
ország  rendéitől  megkoronáztatott.  Kiskorúsága  alatt  Lőrincz  eszter- 
gami  érsek  és  János  nádor  tartotta  az  ország  kormányát,  melyből 
azonban  Kálmánnal  együtt  annak  erőtel j-es  szelleme  is  eltűnt.  Alig 
vette  ezt  észre  a  Dalmátország  birtokára  vágyó  Velencze,  már  is  hábo- 
rúra készült,  s  az  egész  tartományt  oly  gyorsasággal  elfoglalta,  hogy 

111G.  Ordelafo  Falieri  dogé  magát  1116-ban  már  Horvát-  s  Dalmátország 
herczegének  neveztette.  István,  kit  a  bűntettei  miatt  száműzött  Solt 
főispán  a  csehekkel  háborúba  kevert,  nagyobb  erőt  mindjárt  nem  küld- 
hetett a  tartomány  megmentésére ;  de  miután  a  csehekkel  békét  kötött, 

1117.  a  velenczei  hadat  Zára  mellett  megverte  s  az  1117-ben  kötött  fegy- 
vernyugvás föltételei  szerint,  a  velenczeiek  birtokában  maradt  Zárát 
kivéve,  ismét  az  egész  tartományt  a  magyar  korona  alá  vetette. 

Dalmátország  visszafoglalása  után  az  ifjú  király  hírszomja  több 
háborúba  bonyolította  az  országot,  melyekben  sem  ez  hasznot,  sem 
maga  István  dicsőséget  nem  aratott.  Osztrákországot  István  kétszer  is 
megtámadta  a  Lajtán  túli  tartományért,  melyet  még  Samu  király  vesz- 
tett el ;   de  Leopold  herczeg  a  cseh  fejedelemmel  szövetséget  kötvén, 

1119.  Istvánt  1119-ben  kétszer  megverte  s  Vas  megyének  nagy  részét  el- 
pusztította. Nagyobb  dicsőséget  az  orosz  háború  sem  hozott  Istvánnak. 

1123.  melyre  1123-ban  mint  Jaroszláv  szövetségese  vezette  hadait.  Eleinte 
kedvezett  ugyan  neki  a  szerencse :  de  midőn  Jaroszláv  Vladimír  város 
ostrománál  elesett,  s  István  e  miatt  boszúra  gyúltan  az  erős  várost, 
teljék  bármibe,  megvenni  akarta,  a  magyar  zászlóaljak  vezérei  kinyi- 
latkoztatok, hogy  verőket  nem  fogják  tovább  hasztalanul  ontani,  s 
magokkal  együtt  őt  is  hazatérni  kényszerítették. 

2.  §.  Belvülongásolc.  Görög  háború.  A  vaJc  Béla  l'oronaöröhössé  hineoestetése. 

István  halála. 

Azon  időtájban,  midőn  István  az  orosz  háborút  bevégezte,  néhány 
ezer  kun  család    vándorolt  be  Tatár   ?ezér.  alatt   az   országba,   kiknek 

István  a  mai  Kis-Kunságban  adott  lakhelyeket.  István  ezóta  mindig  a 
kunok  társaságában  élt  s  oly  kicsapongó  életet  viselt,  hogy  egészsége, 
életereje  szemlátomást  fogyott.  A  kedvezések,  melyeket  a  kunokra  hal- 
mozott s  a  kegyetlenség,  melyet  a  velők  súrlódásba  jött  magyarokon 
elkövetett,  elégületlenséget  s  lázongó  mozgalmakat  keltettek  az  ország- 
ban ,  melyeknek  következtében  a  megvakított  Almos ,  életét  féltvén, 
1127-ben  Konstantinápolyba  Piroska  (Irene)  császárnéhoz,  sz.  László  1127. 
leányához  futott.  István,  kit  ez  inkább  sértett  mint  aggasztott,  harag- 
jában az  álmospártiakon  iszonyúan  kegyetlenkedett;  miért  ezek  közöl 
többen  kerestek  Görögországban  menedéket;  Bélának  pedig,  kit  Pál 
püspök  s  Otmár  főispán  a  pécsváracli  monostorba  rejtett ,  nehogy  a 
kegyetlen  király  rajta  töltse  atyja  elleni  boszúságát,  holt  hírét  költöt- 
ték. István  fenyegetve  követelte  Comnen  János  császártól  Álmos  és  hívei 
kiadatását;  s  midőn  a  helyett  a  császárnétól  inkább  rokonilag  megfed- 
detett volna,  a  császárnak  háborút  izent,  azt  adván  okúi,  hogy  Brani- 
zova  lakosai  a  magyar  kereskedőkön  igazságtalanságot  követtek  el.  A 
háború  változó  szerencsével  folyt  mindaddig,  míg  Álmos  vezér  1129-ben  112!). 
meghalt,  s  a  költséges  hadjáratokat  mind  a  ketten  megunván,  békét 
kötöttek. 

Istvánt  a  békekötésre  bellázadás  is  kényszeríté ;  mert  midőn  kicsa- 
pongó élete  következtében  oly  súlyos  betegségbe  esett,  hogy  halála  töb- 
bektől bizonyosnak  tartatnék,  Iván  és  Bors  főnemesek  pártjaiktól  magokat 
királylyá  választatták.  Szerencsére,  a  lázadás  még  nem  igen  hatalmazott 
el,  midőn  a  béke  a  görögökkel  helyreállott;  mert  bár  Istvánnal  a  rendek 
nagyobb  része  elégedetlen  volt,  Borsot  és  Ivánt  mégis  csekély  pártjai- 
kon kivűl  senki  sem  akarta  királynak  elismerni.  A  lázadást  tehát  könnyen 
el  lehetett  nyomni ,  s  az  elfogott  Iván  kivégeztetése  s  az  elillant  Bors 
száműzetése  után  az  ország  ismét  lecsöndesült. 

De  bár  könnyen  sikerült  is  helyreállítani  a  belbékét,  miután  mégis 
a  nemzetben  mind  nagyobb  pártszakadások  támadtak  a  trónöröködés 
miatt,  Istvánt  nagy  aggodalom  szállotta  meg  utóda  iránt.  Ily  körül- 
mények közt  történt ,  hogy  Pál  püspök  s  Otmár  főispán  bizodalmas 
beszélgetés  közben  a  királynak  fölfedezték,  hogy  Béla,  Álmos  vezér  fia, 
bár  vak,  de  viruló  ifjú,  elrejtve  él  még  Pécsváradon.  István,  ki  magát 
e  fölfedezés  által  súlyos  gondtól  látta  fölmentve,  örömmel  vette  a  hírt, 
mely  neki  alkalmat  adott,  az  ártatlan  ifjúnak  a  Kálmántól  rajta  elkö- 
vetett kegyetlenségért  némi  kárpótlást  nyújtani;  őt  tehát  tüstént  udva- 
rába hozatta,  s  kormány  társsá  emelvén,  Ilonával,  Uroz  szerb  fejedelem 
leányával,  egybe  házasította. 

Ez  volt  Istvánnak  utolsó  rendelkezése  a  közügyekben;  a  mind- 
inkább súlyosodó  nyavalya,  melyet  magának  kicsapongásai  által  szerzett, 
őt  azontúl  folyton  az  ágyhoz  kötötte.  Midőn  felgyógyulásához  már 
semmi  remény  sem  volt,  a  kegyelt  kunoktól  elébb  megsértett  magyar 
urak  elfojtott  boszúj oknak  féket  eresztvén,  azok  ellen  föltámadtak.  A 
már  tehetetlen  király  azzal  vigasztalta  a  panaszló  kegyelteket,  hogy 
minden  megölt  kunért  tíz  magyart  áldozand  fel,  ha  felgyógyul.  De 
iszonyú  igéretét  teljesítenie  már  nem'  volt  hatalmában ;  mert  e  kedély- 

1131.  ingerülés  által  nyavalyája  súlyosbodván,  meghalt  1131-ben.  Halála  előtt 
bűneinek  bocsánatát  megnyerni  óhajtó,  a  kor  eszméi  szerint  szerzetes 
öltözetet  vett  magára. 

Béla,  a  vak.  1131—1141. 

3.  §.  Az  aradi  országgyűlés.  Borics  nyugtalankodása.  Béla  halála. 

Bélában  egy  jó  szivü,  de  gyönge  fejedelem  ült  a  királyi  székre, 
ki  alatt  leginkább  a  lelkes,  de  boszűvágyó  királyné  ragadta  magához 
az  ország  kormányát.  Ilona,  mihelyt  a  trónra  jutott,  eltökélte  magában 
véres  boszút  állni  mindazokon ,  kik  férje  vakságának  okozói  voltak. 
Almosnak  a  király  atyjának  egykori  párthívei  s  azok  utódai  készséges 
eszközökül  ajánlkoztak  a  boszú  végrehajtására.  Törvényes  úton  ezek  nem 
remélhették  elérni  czéljokat,  mert  az  urak,  kiket  sújtani  akartak,  sokan 
és  hatalmasok  valának:  váratlanul  kellett  tehát  lecsapnia  boszúnak.  A 
király  által  e  végre  országgyűlést  hirdettettek  Aradra,  hova  aztán  nagy- 
■  számú  fegyveres  népet  vittek  magokkal.  A  világtalan  király  szemlélete, 
ki  nejétől  vezetve  lépett  fel  trónjára,  szánakozást  ébreszte  a  gyülekezet- 
ben. „Hü  nép,  urak  és  nemesek  —  szólalt  meg  ekkor  Ilona,  —  az  isten 
mindegyiteknek  adott  szemet,  hogy  lássatok:  mi  az  oka,  hogy  egyedül 
urunk,  királyunk  van  megfosztva  szeme  világától?  Kiknek  tanácsából 
érte  őt  e  csapás?  És  a  bűnösök  elfogják-e  kerülni  boszútokat  ?"  A 
királyné  szavai  nagy  hatást  tettek  a  rendek  kedélyére.  Beszédét  iszonyú 
zaj  váltotta  fel,  s  a  tömeg  fegyvert  rántván,  egy  csoport  úrra  rohant, 
kikre  a  tény  intézői  újjal  mutatának.  Hatvannyolczan,  kik  a  király  vak- 
ságának okozói  voltak,  vagy  kiket  a  magán  boszú  jelölt  ki  áldozatul, 
nyomban  irgalom  nélkül  felkonczoltattak ;  mások  magkötöztetvén  bör- 
tönbe hurczoltattak ;  mások  javaiktól  fosztattak  meg  és  száműzettek. 
E  kegyetlenség  azonban  Bélától,  bár  neki  abban  aligha  volt  része, 
sokakat  elidegenített,  s  kevéssel  utóbb  nagy  veszélyt  hozott  fejére.  A 
leöltek  s  elfogottak  rokonai  a  számüzöttekkel  együtt  Boricshoz,  Pred- 
szlavának,  Kálmán  hűtlen  feleségének  fiához,  Lengyelországba  futottak, 
s  őt  a  trón  elfoglalására  hívták.  Borics  nem  sokáig  hagyta  magát  unszol- 
tatni  s  lengyel  és  orosz  hadaktól  segíttetve,  a  Szepességbe  jött,  ott 
várandó  be  a  pártjához  szítok  megérkeztét.  Béla  értesülvén  a  veszélyről, 
hadait  tüstént  összegyüjté ;  mielőtt  azonban  vetélytársa  ellen  megindult, 
Ilona  tanácsára,  ki  némely  urak  hűségét  gyanúsnak  látá,  a  nagyokat 
összehíván,  ama  kérdést  kivánta  tőlök  elhatároztatni:  vájjon  törvényes 
fia-e  Borics  Kálmánnak?  S  midőn  némelyek  Predszlava  bűnéről  kétes 
választ  adtak,  Borics  párthíveinek  tartatván,  az  adott  jelre  azonnal  levá- 
gattak. Béla  ezután  a  Sajó  mellett  ütött  tábort  a  Boricséval  szemközt. 
De  az  ország  nagyai,  mielőtt  ott  ütközetre  keltek  volna,  kísérletet  tőnek, 
ha  nem  sikerülne-e  az  ügyet  békésen  elintézniök.  Követeik  által  tehát 
a  lengyel  és  orosz  vezéreknek  megizenték,  hogy  az  ország  rendéi  magok 
legjobban  tudják,  kinek  kelljen  rajtok  uralkodnia;  s  méltánytalanság 
volna  a  lengyel  s  orosz  uraktól,  a  magyarokra  oly  királyt  akarniok  erősza- 

kölni,  kit  ők  Kálmán  törvényes  fiának  s  királyoknak  elismerni  soha  sem 
fognak.  Es  az  intésnek  kivánt  hatása  lett:  az  oroszok  és  lengyelek,  részint 
ezért,  részint  mivel  ez  alatt  a  cseh  Szobieszláv,  Béla  szövetségese,  Len- 
gyelországba tört,  Boricsot  elhagyták  s  haza  mentek.  Borics  az  ekként 
meggyöngült  hadával  harczra  szállni  nem  bátorkodván ,  hasonlókép 
visszavonult  ugyan;  de  1133-ban  magával  a  lengyel  királyival  tért  visz-  1133. 
sza,  ki  fogadást  tőn  vejének,  hogy  elébb  nem  hátrál,  mint  sem  őt  a  trónra 
fölemelte.  Azonban  Béla,  ki  az  osztrák  Leopoldtól  is  nyert  segéd  hadat, 
most  is  készen  várta  ellenét,  s  őt  mindjárt  az  első  harczban  elhatározó- 
lag  megvervén,  az  országból  kikergette. 

A  vetélytársától  e  diadal  által  megszabadult  Béla  azontúl  béké- 
ben kormányozott,  gyámolítva  mindenben  nejétől  a  lelkes  Ilonától. 
Nehogy  halála  után  fiai  közt  viszálykodás  támadjon,  az  örökösödést  eleve 
meghatározta:  Géjzának,  a  legidősbnek,  Magyar-,  Horvát-  s  Dalmátor- 
szágot, Lászlónak  a  feleségével  szerzett  Rámát  vagyis  Bosnyaország 
egy  részét ,  Istvánnak  pedig  a  Szerémséget  rendelvén  osztályrészül. 
Mondják,  hogy  Béla  utóbb,  vaksága  unalmait  elűzendő,  bővebb  borital- 
hoz szokott  volna,  minek  következtében  udvari  főtisztjei  igen  nagy 
hatalomra  jutottak,  melylyel  aztán  nem  ritkán  visszaéltek.  Béla  virágzó 
korában,  kormányának  tizedik  évében  halt  meg,  nyugalmában  gyara- 
podva hagyván  hátra  az  országot.  Kormányának  legnevezetesb  ered- 
ménye az,  hogy  az  említett  két  vérengző  jelenet  s  nejének  szigorúsága 
által  a  régi  nemzetségfők  utódainak  az  előtt  igen  nagy  hatalma  meg- 
töretett, s  annak  romjain  a  királyé  annál  inkább  emelkedett. 

II.  Géjza  országlata.  1141—1161. 

4.  §.  A  szászok  megtelepítése.   Borics  újabb  nyugtalankodása.  A  keresztesek 

átmenete  az  országon. 

Géjza  mintegy  10  éves  gyermek  volt,  midőn  atyja  halála  után 
harmadnapra  megkoronáztatott.  Kiskorúsága  idejére  az  ország  rendéi 
Belus  nádort,  a  király  anyjának  testvérét  s  az  esztergomi  érseket  tették 
kormányzókká.  Ezek  első  intézkedéseinek  egyike  nagy  fontosságú  volt 
az  ország  míveltségi  s  ipari  állapotjára.  Ez  időben  történt  ugyanis,  hogy 
a  Rajna  torkolata  s  Gravelin  közt  lakott  flamand  eredetű  nép  hazáját, 
melyet  eddig  nem  csak  a  tenger  kiöntései  ellen  megvédett,  hanem  a 
míveltség  magas  fokára  is  emelt,  a  meggátolhatlan  áradások  ellen  tovább  • 
nem  védhetvén,  hálásabb  lakhelyt  lőn  kénytelen  keresni.  A  Szepesség 
és  Erdély  déli  része  a  kunok  s  más  kalandor  népek  gyakori  betörései 
miatt  már  majdnem  egészen  pusztává  lett.  A  kormányzók  tehát,  érte- 
sülvén ,  hogy  a  derék ,  szorgalmas  nép  a  Németországot  sanyargató 
éhség  miatt  Szászországból  is,  hova  pár  évvel  elébb  húzódott  volt  hazá- 
jából, kivándorolni  szándékozik  ,  azt  meghívták  s  különféle  jogok  és 
szabadalmakkal  megajándékozván,  az  említett  tartományokban  telepí- 
tették meg.  Ezen  telepek  azután  számos,  mind  máig  virágzó  városokat 
alkottak,  a  föld  és  bányamívelést,  kézműveket  s  kereskedést  szorgalmok 
s  példájok  által  szebb  gyarapodásnak  indították. 

Az  új  kormány  alatt  Borics  ismét  próbálni  kezeié  szerencséjét. 
Miután  Boleszláv  lengyel  király  meghalt,  Németországban  keresett  segít- 
séget a  magyar  királyi  s*zék  elfoglalására.  És  sikerült  is  neki  egy  osz- 
trák haddal  Pozsonyt s  vidékét  birtokába  keríteni;  szerencséje  azonban 
most  sem  sokáig  tartott.  A  magyar  kormányzók,  az  ország  hadát  ösz- 

1146.  szeszedvén,  nemcsak  őt  kiűzték,  hanem  1146-ban  az  osztrák  herczegen 
is  fényes   diadalt  vettek  s  tartományának   nagy  részét  elpusztították. 

E  közben  Bemard,  a  nagy  tekintélyű  clairvauxi  (olv.  clervói)  apát, 
mint  egykor  az  amiensi  remete  Péter,  ismét  egész  Európát  felizgatta  a 
szent  föld  visszafoglalása  végett;  s  a  népek  roppant  csoportokban  indu- 

1147.  Iának  Palaestina  felé.  1147-ben  Konrád  császár  vezérlete  alatt  egy 
iszonyú  sereg,  melyben  mintegy  70  ezer  lovas,  és  200  ezer  gyalog  szám- 
láltatott, minden  fegyelem  nélkül,  orozva  s  rabolva  ment  keresztül  az 
országon.  Sokkal  jobban  viselte  magát  a  franczia  sereg,  melyet  amaz 
után  VII.  Lajos  király  15  nap  alatt  kellő  fegyelemben  vezetett  át.  E 
hadban  volt  a  szerencsétlen  Borics  is,  ki,  miután  fölfedeztetett,  árulás- 
tól tartván,  sebes  futással  Konstantinápolyba  menekült. 

5.  §.  Orosz  háborúk.  Mánuél  császár  ellenséges  tercei.-  Belviszályok.  Géjza  halála. 

Géjza  azt  hivén,  hogy  Borics  leginkább  éjszakról  remélhet  sege- 
delmet, magát  e  részről  biztosítandó,  Fruzsinát,  Izaszláv  orosz  nagy- 
herczeg  testvérét,  vette  nőül,  mely  összeköttetés  őt  aztán  számos  hábo- 
rúba keverte.  Az  orosz  fejedelmek  ez  időben  folytonos  viszálkodásban 
lévén,  Géjza  is  öt  esztendeig  majdnem  évenkint  küldött  vagy  személye- 
1  sen  vezérlett  hadakat  Izaszláv  segedelmére,  míg  végre  ennek  elleneit 
legyőzte  s  békére  kényszerítette. 

Az  orosz  háború  még  nem  végeztetett  be,  midőn  Géjza  egy  másikba 
bonyolódott  a  görögökkel,  melynek  nagy  befolyása  lett  az  országra. 
Csudomil  szerb  fejedelem,  Géjza  anyának  testvére,  tartományát  a  görög 
uraság  alól  kiszabadítani  óhajtván,  Géjzát  hívta  segítségre.  A  görög 
császári  széken  ekkor  Comnen  Mánuel  ült,  égy  nagy  szellemi  tehetse- 
gekkel felruházott,  dicsvágyó,  harezban  erős,  békében  cselszövényes, 
mvasz  fejedelem,  az  enyészetnek  indult  keleti  császárság  utolsó  nagy 
embere,  ki  miután  Ázsiában  az  araboktól  nyomattatott ,  Európában 
törekvék  birodalma  határait  tágítani,  s  kinek  nem  csekélyebb  volt  a 
terve,  mint  a  hajdani  nyugati  császárság  tartományait  is  hatalma  alá 
hódítani.  Géjza  annál  hajlandóbb  volt  ellene  nagybátyának  segedelmet 
nyújtani,  mivel,  mint  hallá,  Comnen  a  minap  hozzá  menekült  Boricsot 
nemcsak  jó  reményekkel  táplálja,  hanem  őt,  Magyarország  meghódítá- 
sát illető  terveiben  eszközül  tűzvén  ki,  egyik  rokonával  össze  is  házasí- 
totta. De  a  szerb  fejedelemnek  adott  segítség  kivánt  alkalmul  szolgált 
1152.  Máuuelnek  Magyarország  ellen  nyíltan  föllépnie.  Miután  tehát  1152- 
ben  Csudomilt  hódolásra  kényszerítette,  a  még  Oroszországban  hada- 
kozó Géjzának  távollétét  felhasználván,  az  országba  jött  s  hadának  egy 
részével  Zimonyt  megszállotta,  másikkal  a  dunántúli  vidéket  pusztítva 
kalandozta  be.  A  veszélyről  értesült  Géjza,  az  orosz  háborúnak  tüstént 

veget  vetett  s  hadával  a  császár  ellenébe  sietett;  de  Mánuel  őt  be  nem 
várta,  híineni  miután  Borics  által  a  bánságban  is  pusztíttatott,  mintha 
országokat  nyert  volna,  fényes  diadalmenetben  tért  vissza  fővárosába. 

De  Géjza  sem  hagyta  országa  pusztítását  boszúlatlanúl.  1153-ban  1153. 
hadát  az  Aldunához  vezetvén ,  Havasalföld  s  Bolgárország  egy  részét 
pusztította.  Mánuel  ezután  békét  kötött  ugyan;  de  a  következő  évben 
annak  ellenére  ismét  nyugtalaníttatta  Borics  által  a  magyar  tartomá- 
nyokat. A  háborúnak,  mely  ebből  eredt  s  majdnem  két  évig  változó  . 
szerencsével  folyt,  csak  Borics  halála  vetett  véget,  ki  egy  csatában  saját 
kun  vitézétől  öletett  meg. 

E  háború  folytában  a  nagyravágyó  István  vezér  is  fellázadni 
készült  királyi  bátyja  ellen:  de  terve  fölfedeztetvén,  Mánuelnál  keresett 
menedéket,  s  őt  a  háború  folytatására  ösztönözte.  A  császár  azonban 
Ázsiában  az  arabokkal  lévén  elfoglalva,  kénytelen  volt  békét  kötni  s 
Géjzának  megígérni,  hogy  a  szökevény  vezérnek  segedelmet  nem  nyújt. 
István  tehát  Németországban  próbálta  meg  szerencséjét;  de  miután  az 
olasz  háborúval  elfoglalt  Fridrik  császárt  sem  bírhatta  Géjza  ellen  had- 
meuetre,  ismét  visszatért  Konstantinápolyba.  Itt  találta  István  testvérét 
is,  László  bosnya  vezért,  kit,  bizonytalan  miért,  a  király  hasonlóképen 
megfosztott  tartományától.  Mánuel  nem  adhatott  ugyan  most  nekik 
segedelmet;  tervei  kivitelére  mindazáltal  őket  egykor  használhatni 
remélvén,  mindkettőjüket  vendégszeretőleg  fogadta,  sőt  Istvánnak  egy 
rokonát,  Mária  herczegnőt,  feleségül  is  adta. 

Á  görögök  részéről  békét  nyervén  Géjza  király,  1160-ban  Dal- 1160. 
mátországba  vezette  seregét,  hol  Zára  még  II.  István  óta  Velencze  bir- 
tokában vala.  Géza  tehát  a  várost  elfoglalván,  az  egész  tartománynyal 
együtt  második  fiának,  Bélának,  Örökségévé  rendelte.  Azontúl  pedig  az 
ország  belügyeire  s  István  első  szülötte  örökösödésének  biztosítására  for- 
dította gondjait,  melyek  közt  1161-ben,  életének  32;dik  évében  hirte-  1161. 
len  meghalt.  Istvánon  s  Bélán  kivül  még  két  fiat,  Árpádot  s  Géjzát  s 
több  leány  gyermeket  hagyott  hátra  maga  után. 

III.  István,  II.  László,  IV.  István.  1161—1173. 

6.  §.  Mánuel   cselszö  vényei.  III.  István  diadala  az  ellenkirályokon. 

Alig  koronáztatott  meg  atyja  tetemeinek  eltakaríttatása  után  a 
még  csak  12  éves  III.  István,  midőn  a  cselszö  vényes  Mánuel,  ez  időt 
legalkalmasbnak  látván  arra,  hogy  Magyarországot,  régi  tervei  szerint, 
főúri  hatalma  alá  vesse,  vagy  legalább  a  Szeremséget  elfoglalja,  két 
védenczét  egy  hatalmas  sereg  kíséretében  Szerbországba  hozta ,  s  a 
magyaroktól  fenyegetve  követelte ,  hogy  ama  régibb  példák  szerint, 
melyeknél  fogva  a  királyi  széket  a  meghalt  királynak  nem  kiskorú  fia, 
hanem  testvére  öröklötté,  védenczét,  István  vezért  fogadják  el  királyok- 
nak. A  válasz,  melylyel  a  görög  követ  visszaküldetett,  illő  vala  egy 
szabad  nemzet  rendéihez:  ők  —  mondák  ezek  —  ily  szokásról  semmit 
sem  tudnak  hazájokban,  hol  mindig  a  király  idősb  fia  ült  atyja  székébe, 

István  vezért,  ki  magát  a  görög  pártfogás  által  minden  magyar  előtt 
gyűlöltté  tette,  már  azért  sem  ismerhetik  királyuknak,  mivel  a  nemzet 
idegen  fejedelem  hűbéresét,  minő  a  vezér,  uralni  nem  akarja. 

A  rendek  későbbi  viselete  azonban  nem  felelt  meg  e  férfias  válasz- 
nak;  mert  miután  Mánuel  hadát  Nándorfehérvárhoz  vezette,  a  világi 
urak  közöl  sokan  részint  a  császár-  erős  hadától  való  félelem  miatt, 
részint  s  még  inkább  a  görög  pénz,  Ígéretek  s  ajándékok  csábjai  által 
eltántoríttatván,  a  törvényes  királytól  elpártoltak,  s  nem  ugyan  István 
vezért,  ki  a  görög  érdekekbe  már  házasságánál  fogva  is  egészen  beszö- 
vetett, hanem  öcscsét,  László  vezért,  emelték  királylyá.  Mánuel,  ki  szinte 
nem  tartá  tanácsosnak  az  ügyet  tűhegyre  hajtani,  miután  István  vezér- 
nek az  ország  harmadrészét  eszközölte  ki,  e  választásban  is  megnyugo- 
dott és  hazatért.  III.  István  törvényes  király,  a  többségtől  magát  elha- 
gyatva látván,  a  püspökök  nagyobb  részével  Pozsonyba  vonult,  honnan 
aztán  Bánífy  Lukács  esztergami  érsek  a  bitorlóra  egyházi  átkot  hirdetett. 
És  mintha  valóban  ez  átok  súlya  nehezedett  volna  Lászlóra,  a 
1162.  bitorlott  trónon  sokáig  ő  nem  ülhetett:  fél  év  múlva,  1162.  elején  meg- 
halt, s  királyságának  a  néven  kivűl  alig  maradt  egyéb  nyoma.  Halála 
után  István  vezérnek  bár  nehezen,  de  görög  segélylyel  végre  mégis  sike- 
rült a  trónt  elfoglalnia,  melyet  azonban  nyugton  ő  sem  birhatott  sokáig. 
Hogy  magát  a  királyi  széken  fent  arthassa,  kénytelen  volt  Mánuelt  meg- 
hívni a  lázongók  lecsöndesítésére.  De  épen  az  lőn  veszedelmének  oka, 
mire  hatalmát  alapítani  szándékozott.  A  magyarok  alig  hogy  arról  érte- 
sültek, miképen  István  Mánuelnek  a  Szerémséget  Ígérte  oda  segedel- 
méért, azonnal  majdnem  mindnyájan  III.  Istvánhoz  állottak,  s  annak 
zászlói  alatt  a  bitorlót  meggyőzvén ,  az  országból  kikergették.  István  a 
hadával  közelgő  Mánuelhez  futott ;  de  a  magyarok  is  nyomban  utána 
küldöttek  követeiket ,  kik  a  császárnak  megvinnék ,  hogy  az  ország 
mindenre  kész  inkább,  mint  sem  vedenczét  királyának  elfogadja. 

7.  §.  Mánuel  tervei  Béla  vezér  iránt.  Dalmátország  elfogláltatása.  III.  István  halála. 

A  görög  császár,  másod  ízben  is  tapasztalván  a  nemzet  idegen- 
ségét védeneze  iránt,  nehogy  annak  további  pártolása  által  a  magyaro- 
kat maga  ellen  még  inkább  fölingerelje  s  terveit  önmaga  hiúsítsa  meg, 
erőszak  helyett  cselszövényhez  nyúlt.  Barátságot  színlelve  a  nemzet 
iránt,  késznek  nyilatkozott  a  vezér  pártolásától  elállani,  s  III.  Istvánt 
királynak  elismerni,  de  oly  feltétel  alatt,  hogy  Béla  vezért,  a  király 
öcscsét,  kit,  mint  monda,  a  császári  trón  örökösévé  tenni  s  leányával 
összeházasítani  szándékozik ,  vele  Konstantinápolyba  ereszszék  és  a 
Szerémséget  számára  átengedjék.  A  király  és  hívei,  örülve  a  hosszas 
viszályok  ily  békés,  sőt  a  jövendőre  nézve  ily  fényes  kimenetelének, 
Mánuel  ajánlatát  elfogadták  s  Bélát  a  görög  követnek  azonnal  átadták. 

Lehet,  hogy  Béla  iránti  szándéka  őszinte  volt  a  császárnak,  ki  fiú 
örökössel  még  nem  birván  ,  a  két  ország  egyesítését ,  ha  magának  nem 
sikerülne,  talán  a  vezér  által  óhaj tá  végrehajtatni.  Annyi  bizonyos,  hogy 
Bélát,  kinek  nevét  Alexiusra  változtatta,  nagy  gonddal  nevelteté  s  des- 

pota  czímmel  ruházta  fel.  Hogy  azonban  III.  István  iránti  barátsága 
nem  egyéb  volt  színlelésnél,  n}álván  megmutatta  az  által,  hogy  haza 
indultában  seregének  egy  részét,  Ígérete  ellen,  István  vezérnél  hagyta 
a  király  háborgatására;  midőn  pedig  a  nyugtalankodó  vezér  a  magyarok- 
tól megveretett,  és  a  Szerémség  is  visszafoglaltatott,  Mánuel  1163-ban  1163. 
ismét  Péter  váradra  jött,  s  onnét  elébb  haza  sem  tért,  míg  a  Szerémséget, 
állítólag  Béla  számára,  újonnan  birtokába  nem  vette.  De  a  ravasz  csá- 
szár ismét  megszegte  adott  szavát,  seregének  egy  részét  István  vezér 
gyámolítására  megint  hátrahagyván.  A  király  e  csalárdság  miatt  méltó 
haragra  gyúlt  és  Istvánt  1163-ban  Zimonyban  ostrom  alá  fogta,  s  1163. 
miután  a  vezér  érvágás  alkalmával  megmérgeztetett ,  a  várost  s  vele 
együtt  az  egész  tartományt  elfoglalta.  Boszú  szállta  meg  e  hír  hallat- 
tára Mánuelt,  s  míg  egy  részről  a  német  császárt,  Velenczét,  az  osztrák 
és  orosz  fejedelmeket  mind  egyszerre  fölingerelte  István  ellen,  más 
részről  maga  is  sereggel  jött  az  ország  széleire ,  s  nemcsak  a  Szerémsé- 
get,  hanem  Dalmátországot  is  elfoglalta,  mint  melyet  Bélának  még  az 
atyja  tűzött  volna  ki  osztályrészül.  Két  évig  változó  szerencsével  folyt 
ezután  a  háború;  de  Dalmátországot  István  végre  mégis  kénytelen  volt 
Mánuel  birtokában  hagyni. 

A  császárnak  még  mind  eddig  nem  lévén  fiú  örököse,  úgy  látszik, 
valóban  elhatározott  szándéka  volt,  Bélát  a  maga  utódává  tenni:  neki 
már  leányát  is  eljegyezte,  a  birodalmi  rendeket  pedig  a  hódolati  esküvel 
is  lekötötte.  Azonban  1170-ben  egy  váratlan  eset  az  egész  kormánj^po-  117<>. 
litikát  megváltoztatta  Konstantinápolyban.  Mánuel,  második  feleségétől 
fiat  nyervén,  azt  mindjárt  csecsemő  korában  megkoronáztatta;  egyszer- 
smind pedig  Bélát  nemcsak  minden  öröködési  igényeitől,  hanem  leánya 
kezétől  is  megfosztotta,  s  a  császárné  húgával  adta  össze.  Ezóta  Béla 
csak  terhére  volt  Mánuelnek,  ki  nem  sokára  lelt  is  módot  tőle  szaba- 
dulni. István,  a  még  alig  24  éves,  magas  lelkű  ifjú  király,  ki  az  ország 
függetlenségét  Mánuel  ármány-  s  fegyverhatalma  ellen  annyi  szilárd- 
sággal védelmezte,  egykorú  irók  tanúsága  szerint,  1173-ban  méreg  által  1173. 
hirtelen  meghalt;  mi,  ha  való,  csak  Mánuel  tette  lehetett. 

III.  Béla  korinánylata.  1173-1196. 

8.  §.  Pártmozg  almák.  Béla  győzedelme. 

III.  István  hirtelen  halála  után  az  ország  pártokra  szakadt  a  király- 
választásban. Azok,  kik  a  korona  törvényes  örököséhez,  Bélához  szítot- 
tak, követeik  által  tüstént  tudtára  adák  a  királyi  szék  megürültét.  Mánuel 
császár  tehát  egy  görög  had  kíséretében  bocsátá  el  a  vezért;  elébb  azon- 
ban megesküdtette  őt ,  hogy  nemcsak  igényeiről  lemond  a  császári 
székre,  hanem  annak  javát  is  minden  módon  elősegítendi.  Ezen  eskü  híre 
hamar  elterjedt  az  országban,  s  oly  igen  megsúlyosította  Béla  ügyét, 
hogy  elébb  két  hatalmas  pártot  kellett  meggyőznie,  mintsem  a  koronát 
fejére  tétethette.  E  pártok  egyike  a  nehézkes  királyné  szülését  kívánta 
bevárni;  másika  ellenben  Fruzsina  öreg  királynéval  Béla  testvérét,  a 
magyar  erkölcsű,  derék  ifjúvá  nőtt  Gézát  akarta  a  trónra  emelni. 

Bártffy  Lukács,  esztergami  érsek,  azon  párthoz  tartozván,  mely  az 
ifjú  királyné  szülését  kívánta  bevárni,  Bélát  ismételt  felszólításra  sem 
akarta  megkoronázni.  Béla  tehát,  mivel  e  szertartás  végrehajtását  a  régi 
szokás  egyedül  az  esztergami  érsek  jogául  szentesítette,  Sándor  pápához 
folyamodott:  vagy  kényszerítené  Bánffyt  a  koronázásra,  vagy  ez  esetben 
más  püspökre  ruházná  át  e  jogot.  Míg  azonban  a  válasz  Rómából  meg- 
érkezett, Géza  vezér  elannyira  nyugtalankodék,  hogy  Béla  kénytelen  lön 
öt  elfogatni  s  őrizet  alá  tétetni.  E  részről  némileg  biztosítva  lévén,  min- 
dent ráfordított,  hogy  az  urak  hajlandóságát  megnyerje.  Mívelt,  kelle- 
mes erkölcsei  s  elhatározott  szilárdsága  által  valóban  sikerült  is  napról 
napra  többeket  magához  hódítani.  Szerencséjére  az  özvegy  királyné 
gyermeke  is  mindjárt  születése  után  meghalt;  minek  következtében 
pártja  nem  kevésbbé  nagyobbodott,  mint  az  által  hogy  a  papságot,  mely 
eleinte  Bélának  az  ó  hit  iránti  hajlamától  tartott,  jogai  fentartásáról  s 
római  vallás  pártfogásáról  biztosította.  És  így  történt,  hogy  Béla  az 
ország  rendéinek  többségét  nem  sokára  pártjához  számította  s  magát 

1174.  1174-ben,  a  kalocsai  érsek  által,  kit  a  pápa  ez  esetre  felhatalmazott, 
Székesfehérváron  megkoronáztatta. 

Azonban  Géza  vezér  pártja  s  annak  feje,  Fruzsina  királyné,  ki 
ifjabb,  önnevelte  fiához  jobban  szított,  nem  szűnt  meg  alattomban  mun- 

117-5.  kálkodni;  maga  a  vezér  pedig,  miután  pártja  által  1175-ben  fogságából 
kiszabadíttatott,  elébb  Ausztriában,  utóbb  Csehországban  keresett  igé- 
nyei kivívhatására  segedelmet.  Látta  Béla,  hogy  itt  csak  szigorúság 
vethet  határt  a  pártmozgalmaknak;  miért  a  vezér  kiszabadítóit  kemé- 
nyen megbüntette:  Vatha  főispánt  megvakíttatta,  István  kalocsai  érse- 
ket hivatalától  megfosztotta;  anyját  pedig  Fruzsina  királynét,  elébb 
tisztes  őrizet  alá,  később ,  annak  saját  kívánságára ,  Görögországba 
vitette;  a  szökevény  vezért  végre,  miután  Szobieszláv  cseh  fejedelemtől 
kiadatott,  fogságba  tétette,  hol  a  szerencsétlen  azután  15  évig  tespedett. 

• 
9.  §.  Bélintézliedésék.  Dalmátorszúg  visszafoglalása. 

Géza  vezér  elcsukatása  után  önmagától  megszűnt  a  pártzajlon- 
gás.  A  két  év  folytában,  Béla  annyi  jeles  fejedelmi  tulajdonságot,  oly 
magas,  erőteljes  szellemet  tüntetett  ki  magában,  hogy  a  gyanú  s  ide- 
genség helyét,  melylyel  eleinte  fogadtatott,  mindinkább  köztisztelet  és 
szeretet  foglalta  el;  minek  következtében  aztán  időt  nyert  a  hazának 
sokféleképen  megzavart  vagy  fejletlen  belső  viszonyait  rendezni.  Min- 
denek előtt  az  orvokat  s  rablókat,  kik  a  háborgó  időkben  mód  felett 
elszaporodtak,  szigorú  rendszabályok  által  fékezte  meg.  A  király  mél- 
tóságával meg  nem  férhetőnek  s  igen  hiányosnak  is  látván  a  közigaz- 
gatás eddigi  módját,  miszerint  minden  nyilvános  és  magános  ügyek 
egyedül  élőszóval  tárgyaltattak,  minden  panasz  a  királynak  is  szemé- 
lyesen adatott  elő  a  felektől:  Béla  tehát,  a  görög  kormány  példája  sze- 
rint, egy  udvari  caucellariát  állított  fel,  melyben  azontúl  minden  köz  és 
magán  ügyek,  jószágbevallások,  panaszok,  folyamodások,  Ítéletek  stb. 
írásba  foglaltatnának,  s  irott  szó  bizonyítaná  az  ítéleteket,  biztosítaná  a 


Háborúk  Halics  és  Dalmatia  miatt.  61 

birtokot.  Ezen  intézkedés  által,  mely  a  királyi  tekintélyt  erösíté,  egy- 
szersmind az  ázsiai  kormánymodor  is  megszűnt  s  a  közigazgatás  euró- 
paibb színt  öltött  magára;   a  királyi  jegyző   vagy  cancellár  hivatala 
pedig  nagy  fontosságra  jutott.  Igen  valószínű,  hogy  a  pohárnok  ,  lovász-, 
ajtónállómesterek  udvari  főtisztségejt  is  a  Konstantinápolyban  keleti 
fényhez  szokott  Béla  hozta  divatba.  Nem  kevesebb  gondot  fordított 
Béla  az  ország  társadalmi  s  anyagi  érdekeire:  egyebek  közt,  látván, 
hogy  a  nép  nagy  része  még  sátorok  alatt  lakik  s  csak  baromtenyész- 
téssel foglalkodik,  ezeket  állandó  lakokra  szorította,  s  a  földmívelést, 
városi  rendet,  ipart  s  míveltséget  minden  módon  ügyekezett  gyarapítani. 
Míg  Mánuel  élt,  Béla  öt  nemcsak   nem  háborgatta  Dalmátország 
birtokában,  hanem   1176-ban  segedelmet  is  küldött  neki  az  iconiumi  1176. 
szultán  ellen.  Midőn  azonban  Mánuel  1180-ban  meghalt,  a  király  Dal-  1180. 
mátországot  tüstént  visszafoglalta,  s  1182-ben  még  Zára  is,  mely  régtől  1182. 
fogva  Velenczét  uralta,  meghódolt  a  magyar  koronának.  A  következő 
években  Velencze  többször  harczolt  ugyan,  de  állandóbb  süker  nélkül,- 
a  szigetekért  s  a  tengerparti  városokért:  mert 'ezek  magok  is  inkább 
kívántak  függeni  a  magyar  királytól,  ki  jogaikat  épségben  tartá,  s  keres- 
kedelmöknek  kedvezett,  mint  a  zsarnoki  szellemű  Velenczétől.  1188-ban  1188. 
végre  II.  Fridrik  császár  két  évre  békességet  eszközi ött  ki  Béla  és  a 
köztársaság  között,  miszerint  az  egész  tartomány  magyar  uraság  alatt 
maradt. 

10.  §.  Halics  visszafoglalása.  A  keresztesele  hadjárata.  Velenczei  háború.  Béla 

Jceresztfogadalma  és  halála. 

Az  alatt,  míg  a  tengerparton  a  velenczei  háború  folyt,  maga  Béla 
több  felé  is  hadakozott.  Egy  részről  ugyanis  Mánuel  örököseit  a  bitorló 
Andronik  ellen  védelmezte ;  miután  pedig  ez  amazokat  megölte,  Béla 
hadával  Bolgárországba  tört,  Nisszát  s  vidékét  elfoglalta,  és  Izsákot 
Andronik  ellen  a  trónra  segítvén,  neki  Mária  leányát  nőül  adta  s  Nisszát 
visszaeresztette.  Más  részről  a  pártokra  szakadt  Halicsot,  hová  a  rendek 
egy  részétől  meghívatott,  meghódoltatta,  s  másod  szülöttét,  Endre  vezért 
rendelte  kormányára.  De  Endre  nem  maradhatott  sokáig  a  tartomány 
birtokában :  az  ellenpárt  a  lengyel  Kázmért  hívta  be  ellene,  kitől  aztán 
Endre  kiűzetett.  A  háború  újabb  kitörését  azonban  a  lengyel  urak 
közbenjárásuk  által  meggátolván,  az  ügy  akként  intéztetett  el,  hogy 
Halicsot  a  magyar  korona  főurasága  alatt  Jaroszlavics  Wladimir  birja. 

Ez  időtájban  a  bátor,  vállalkozó  Szeaheddin  szultán  győzedelmei 
a  keresztesek  felett  ismét  nagy  mozgásba  tették  a  nyugati  Európát. 
Miután  Jeruzsálemet  a  keresztények  elvesztették,  a  nyugati  népek  III. 
Kelemen  pápa  sürgetéseire  ismét  seregenkint  zarándokolnak  vala  a  sz. 
földre.  1189-ben  maga  Fridrik  császár  is  egy  roppant  hadat  vezérlett  1189. 
át  az  országon.  Béla  nemcsak  vendégszeretőleg  fogadta  őt,  hanem  egyik 
leányát  is  eljegyezte  a  császár  fiának.  Fridrik  Bélát  is  ügyekezett  a 
hadjáratra  reábirni;  de  mivel  a  fegyverszünet  Velenczével  nem  sokára 
lejárandó  vala,  a  király,  bár  különben  nem  volt  is  idegen  a  vállalattól, 
nem  látta  tanácsosnak  országát  hosszabb  időre  elhagynia.  Azt  azonban 

nem  ellen zé,  hogy  Géjza  vezér,  kit  a  császár  közbevetésére  fogságából 
szabadon  bocsátott,  egy  zászlóaljjal  a  keresztes  hadhoz  szegődjék. 

1190.  Hogy  Béla  helyesen  itélt  Velencze  szándékairól,  már  az  1190-ik 

év  eseményei  bizonyították.  Alig  telt  le  a  fegyverszünet  ideje,  s  a  köz- 
társaság már  is  megindította  hajóhadát  a  dalmát  városok  ellen.  De  Béla 
ezt  most  készebben  fogadta,  mint  valaha.  A  béke  idején  ugyanis  oly 
tekintélyes  hajóhadat  alkotott,  nagy  részben  a  tengerparti  városok  keres- 
kedő hajóiból,  hogy  mielőtt  a  velenczei  gályák  a  dalmát  partokon  kiköt- 
hettek volna,  azokon  a  Traui  foknál  fényes  győzedelmet  vőn ;  minek 
következtében  Velencze  ismét  két  évi  fegyverszünetet  kötött.  Ezután 
sem  sokkal  több  szerencsével  újította  meg  a  háborút  Velencze ;  mert  bár 

1198.  1193-ban  sikerült  is  néhány  dalmát  szigetet  elfoglalnia,  de  a  Frangepán 
testvérek  azok  nagyobb  részét  ismét  visszavették.  A  vitéz  testvéreket 
Béla  Modrus  vármegye  örökös  grófságával  s  összes  jövedelmeivel  aján- 
dékozta meg  hasznos  szolgálataikért. 

Ugyanez  évben  halt  meg  a  hős  Szeaheddin  szultán  is  Palaestiná- 
ban, s  halálának  híre  új  reményeket  ébresztett  a  keresztény  világban  a 
sz.  föld  visszafoglalása  iránt.  Ugy  látszik,  ez  időben  tett  Béla  is  foga- 
dást, asz.  földre  keresztes  hadat  vezetni;  mely  szándékában  mindazáltal 
őt  eleinte  a  velenczei  háború,  utóbb  a  havasalföldi  lázadás,  végre  pedig, 

1196.  midőn  a  hadjáratra  már  minden  készületeket  megtett,  az  1196-ik  év 
tavaszán  történt  halála  mindenkorra  meggátolta.  Halálát  közeledni 
érezvén,  Imre  fiát,  kit  még  1185-ben  megkoronáztatott,  országainak, 
Endrét  pedig  nagy  kincseknek  s  azokkal  együtt  keresztfogadalmának 
örökösévé  rendelte.  Alatta  az  ország  nem  kevéssé  gyarapodott  jólétben 
és  műveltségben.  Margit  királyné,  Fülöp,  franczia  király  testvére,  kit 
Béla  második  házasságban  1186-ban  vett  feleségül,  nemcsak  simább 
franczia  szokásokat  hozott  magával  az  udvarba,  honnan  azok  utóbb 
némileg  a  nemesi  rendbe  is  átszivárogtak;  hanem  az  országot  is  szoro- 
sabb kapcsolatba  tette  Francziaor szaggal.  Ezóta  ifjaink  közöl  többen 
tudományszomjas  kebellel  látogatták  a  párisi  főiskolát,  honnan  haza- 
térvén, s  az  ország  főbb  hivatalaiba  jutván,  a  tudományokat  magok  is 
terjesztették.  Béla  hozta  be  a  ciszterciek  szerzetét  is  az  országba,  a  sz. 
gotthárdi  apátságot  alkotván  számukra. 


HARMADIK  FEJEZET. 

Nemzeti  visszahatás  1190—1325- 
Imre  és  III.  László  király.  1196— 1205. 

1.  §.  Endre  vezér  lázadásai.  Imre  és  László  halála* 

III.  Béla  halála  után  nem  sokáig  maradt  az  ország  békességben. 
Endre  vezér  az  atyjától  kereszthadszedésre  hagyott  kincseken  barátokat 
és  sereget  Imre  ellen  szerzett,  kitől  Horvát-  s  Dalmátországot  követelte 

s  el  is  foglalta.  A  békét  1198-ban  a  pápa  és  püspökök  helyreállították  1198. 
ugyan  a  viszálkodók  között,  oly  módon,  hogy  Endre  ez  elfoglalt 
tartományok  birtokában  maradt;  de  a  villongások  a  következő  évben 
újra  kitörtek,  s  a  legyőzött  Endre  Osztrákországba  futott.  A  német 
fejedelmek  keresztes  hadjáratra  készülvén,  a  testvérek  közt  1200-ban  1200. 
ismét  békét  szereztek,  úgy  mindazáltal,  hogy  mind  a  ketten  keresztes 
háborúba  költözzenek ;  távoliétök  alatt  az  országot  Leopold  osztrák 
herczeg  kormányozza ;  s  ha  Imre  elesnék,  a  korona  Endrére  szálljon. 

De  Endre,  mihelyt  tartományait  a  békekötés  szerint  visszanyerte, 
azonnal  megfeledkezett  a  keresztes  hadjáratról ;  Imrét  pedig  háborúk 
gátolták  adott  szavának  beváltásában.  Mindenekelőtt  Istvánnal  a 
magyar  korona  fennhatósága  alatt  álló  szerb  fejedelemmel,  kellett 
harczolnia,  ki  független  királyi  hatalomra  törekedett ;  Imre  őt  megbuk- 
tatta, s  helyébe  testvérét,  Vulkánt,  emelte  a  fejedelemségre.  Majd  ismét 
Velencze  ragadt  fegyvert  a  dalmát  városok  ellen,  s  a  franczia  kereszte- 
sekkel egyesülvén,  Zárát  megvette.  A  pápa,  ki  igen  óhajtotta,  hogy 
Imre  a  kereszténység  ügyét  gyámolítani  a  sz.  földre  menjen,  Velenczét, 
egyházi  átokkal  fenyegetvén,  békére  kényszerítette ;  a  keresztes  hadjá- 
ratnak azonban  ismét  újabb  akadályai  támadtak.  Mert  miután  Imre  az 
időközben  született  fiát  1203-ban  utódává  nevezte:  Endre,  reményét  az  1203. 
uralkodásra  megsemmítve  látván,  bátyja  ellen  harmadszor  is  föllázadt. 
Boszúra  gyúlva  sietett  a  király  nyugtalankodó  öcscse  ellenébe.  Az 
ellenséges  hadak  már  csatarendben  álltak,  és  a  tárogatók  is  megfúvattak 
a  harcz  kezdetére,  midőn  az  Endre  adakozásai  s  még  nagyobb  Ígéretei 
által  megvesztegetett  nemesség  a  királytól  hirtelen  Endre  táborába 
pártolt.  Ügy  látszók,  a  király  semmi  módon  sem  kerülheti  már  ki  a 
veszedelmet :  megütközni  e  csekély  hadával  bizonyos  veszteség  volt 
volna  ;  megfutamlania  a  lázadóktól  minden  felől  környezettnek  szintén 
nem  lehetett.  Ekkor  a  nyilvános  veszély  rendkívüli  merényletre  báto- 
rítá  az  elszánt  királyt,  mely  váratlan  kimenettel  vetett  véget  a  polgári 
háborúnak.  Elhányván  fegyvereit,  veszőt  vőn  kezébe,  s  Endre  csata- 
rendjei közé  indult,  harsány  hangon  kiáltva,  hogy  „majd  meglátja,  ki 
merészli  ura  s  királya  ellen  fölemelni  szentségtörő  kezeit!"  A  megle- 
pett lázadók,  mintha  az  emberinél  valamely  magasabb  erő  hatott  volna 
rajok,  bámulva  nyitának  utat  a  köztök  méltóságos  önérzettel  elhaladó 
királynak,  ki  midőn  öcscséhez  ért,  őt  karjánál  megragadja,  táborából 
kivezeti,  s  híveinek  általadván,  Keene  várába  záratja.  És  a  lázadók  hada 
bocsánatért  esdve  borúit  le  a  királyi  felség  előtt.  Endre  nagyravágyó 
neje,  a  meráni  Gertrúd,  e  testvéri  háborgások  fő  szítogatója,  hazájába 
küldetett  vissza. 

Ekkép  elhárítva  lőn,  mi  eddig  a  keresztfogadalom  teljesítését 
leginkább  gátolta,  s  Imre  a  pápa  újabb  sürgetéseire  késznek  is  nyilat- 
kozott szavát  beváltani,  mihelyt  László  fiát  megkoronáztatja.  De  a 
jámbor  szándék  ezután  sem  teljesedhetett :  Imre  fiának  megkoronáz  - 
tatása  után  súlyos  betegségbe  esett,  melyből  többé  fel  sem  lábbadt. 
Midőn  látná,  hogy  életéhez  többé  nincsen  remény,  gondjait  leginkább 
fia  öröködésének  biztosítására  fordította.   Tudván,  hogy  halála  után 

Endrét  pártja  kiszabadítandja,   nagylelkűség  által  akarta  őt  leköte- 
lezni :   előhozatta   fogságából   és  fia   gyámjává   s   nagykorúságáig  az 

1204.  ország  kormányzójává  rendelte.  Imre  ezután  1204-ben  nem  sokára 
meghalt. 

De  Endre  szívére  sem  haldokló  bátyjának  nagylelkű  bizodalma, 
sem  a  királyi  gyermekről  gondoskodó  pápának-  intései  nem  hatottak 
elég  mélyen.  A  rég  óhajtott  hatalmat  valahára  kezeiben  látván,  vele  a 
királyi  ezímet  is  kezdé  igényleni.  Mindjárt  kormánya  kezdetén  Lász- 
lónak az  atyjáról  reámaradt  kincseit  lefoglalta;  Constantia  özvegy 
királynét  pedig  a  közügyekben  minden  befolyástól  megfosztotta. 
Nevelte  a  feszültséget  Endre,  nejének,  a  meráni  Gertrudnak  nagyra- 
vágyása s  viszálkodása  Constantia  királynéval.  Miért  ez,  midőn  magát 
már  majdnem  fogolyként  korlátoltatni  tapasztalná,  híveinek  tanácsára, 

1205.  fiával  s  a  koronával  1205-ben  Leopold  osztrák  herczeghez  menekült. 
A  lovagias  herczeg,  szánakozva  az  árva  s  anyja  sorsán,  késznek  nyilat- 
kozott, fegyverrel  védelmezni  jogaikat.  De  alig  vezette  át  hadát  az 
ország^  határain,  midőn  László  halála  a  háború  okát  megszűntetvén, 
Endrével  békét  kötött  s  a  koronát  is  visszaadta,  Constantia  ezután 
hazájába,  Aragóniába  költözött,  s  nem  sokára  II.  Fridrik  császárral 
lépett  házasságra. 

II.  Endre  országlata.  1205-1235. 

2.  §.  Lázongások  a  gyönge  kormány  alatt.  A  királyné  meggyilkoltatása. 

A  belzavarokban,  melyeket  Endre  az  Imre  országlása  alatt  támasz- 
tott, annyiszor  megsértettek  a  nemesség  jogai  s  annyira  megcsökkent 
a  királyság  hitele  s  tekintélye,  hogy  Endrének,  midőn  magát  a  csecsemő 
László  halála  után  megkoronáztatta,  eddig  szokatlan  esküvel  kellett 
ígérnie,  hogy  a  nemesség  jogait  és  szabadalmait,  a  korona  méltóságát 
s  érdekeit  fentartandja.  De  ezen  eskü  egyszersmind  azt  is  bizonyítja, 
hogy  a  nemesség  hatalma  a  lefolyt  zavarok  közt  igen  megnőtt,  s  hogy 
azon  befolyás  ellenében,  melylyel  eddig  idegen  elvek  s  elemek  hatottak 
az  országra ,  élénk  nemzeti  visszahatás  keletkezett.  De  az  ingatag, 
gyönge  lelkű  Endre  nem  birt  az  ekként  nyilatkozó  nemzeti  erővel,  mely 
aztán  a  korlátokon  túlhágván,  zajlongással  töltötte  el  az  országot. 

A  belzavarok  kezdetére  azon  önkényes  uralkodás  adott  alkalmat, 
melyet  Endre  a  szeszélyes,  de  bátor  királynénak  maga  s  az  ország  felett 
engedett.  Gertrúd,  mihelyt  férjével  a  trónra  jutott,  azonnal'  behívta 
Berthold  és  Ekbert  testvéreit,  a  királyt  pedig  reávette,  hogy  az  idős- 
120G.  biket  a  kalocsai  káptalan  által.  1206-ban  érsekké  választassa.  A  pápa 
azonban  nem  akarta  hivatalában  megerősíteni  a  még  igen  fiatal,  tudat- 
lan Bertholdot ;  miért  Endre,  nejének  kívánsága  szerint  őt  kárpótlásul 
a  megtagadott  czímért,  a  közönségesen  csak-  Bankbánnak  nevezett, 
tekintélyes  Bór  Benedek  helyébe  horvát-  s  dalmátországi  bánná  nevezte 
ki.  A  magyar  urak  már  elébhis  boszankodva  nézték  azon  nagy  megkü- 
lönböztetést és  befolyást,    melyben   Gertrúd,  a  magyarokat  megvető, 

felfuvalkodott  testvéreit  a  legérdemesb  férfiak  melló'ztével  részesíté : 
s  ezen  újabb  igazságtalanság,  mely  a  köztiszteletben  álló  Bankbánon 
elkövettetett,  annyira  fölingerlé  őket  az  önkényes  királyné  s  az  általa 
vezetett  király  ellen,  hogy  1209-ben,  míg  a  király  Halicsba  járt,  az  ott  1209. 
támadt  zavargást  lecsöndesíteni,  az  elégületlenek  titkon  összeesküdvén, 
elhatározták  a  királyt  megbuktatni  és  a  III.  Béla  idejében  Konstanti- 
népolyba  menekült  Géjza  vezér  fiait  meghívni  a  kormányra.  A  titkos 
terv,  ideje  korán  fölfedeztetvén,  meggátoltatott  ugyan  ;  de  mivel  En- 
drének sem  az  összeesküvés  részeseit  megbüntetni,  sem  az  elégület- 
lenség  okait  megszüntetni  nem  volt  elég  ereje  vagy  bátorsága,  a  kedé- 
lyek ingerültsége  folyton  növekedett  s  nem  sokára  véres  jelenésekben 
tört  ki. 

A  gyönge  király ,  hogy  tekintélyét  e  zavarok  között  nevelje, 
szilárdság  helyett  oly  fonák  eszközökhöz  nyúlt,  melyek  a  királyság  s 
vele  együtt  az  ország  erejét  majdnem  egészen  elnyelték,  az  alkotmányt 
meggyöngítették,  az  alsóbb  szabad  osztályok  romjain  a  főnemesség 
hatalmát  mód  felett  nagyították,  s  utóbb  a  zavarokba  sülyedt  országot 
a  berohant  műveletlen  népek  martalékává  tették.  Endre  ugyanis,  hogy 
ingadozó  trónját  híveinek  szaporítása  által  erősítse,  számos  koronái  s 
várjavakat  elajándékozott,  s  egész  vármegyéket  örökösen  egyes  főne- 
meseknek adományozott.  E  rendszabálynak  nem  sokáig  maradhattak  el 
káros  következései :  a  királyi  jövedelmek,  melyeknek  nagyobb  részét  a 
várjószágok  tették,  oly  igen  megcsökkentek,  miszerint  Endrének  új 
jövedelemforrásokról  kellé  gondoskodnia,  hogy  udvarának  a  királyné 
fényűzése  miatt  megszaporodott  költségeit  fedezhesse.  Endre  tehát  oly 
rendeletet  bocsátott  ki,  miszerint  a  régi  pénz  évenkint  újjal  váltassék 
be,  s  ez  alkalommal  annak  egy  része  a  kincstár  nyereményéül  (lucrum 
camerae)  essék.  E  szokatlan  teher  új  neheztelést  vont  az  udvarra ;  a 
királyné  különösen  arról  vádoltatott,  hogy  a  maga  s  testvérei  számára 
kincseket  gyűjt  a  szokatlan  adóból.  Mind  e  mellett,  bár  az  elégületlenek 
gáncsai  már  is  sűrűn  hallattak,  még  újabb  okokat  is  nyújtott  Endre  a 
a  panaszokra.  Sürgetései  által  a  pápánál  végre  kieszközölte,  hogy  Ber- 
thold  a  horvát  bán,  kalocsai  érsekké  kenessék :  mi  több,  kevés  idő  múlva 
őt  Bács  és  Bodrog  vármegyék  főispánjává  is  kinevezte.  A  szerencsé- 
jétől elkapott  ifjú  gőgje  s  kíméletlensége  által  nem  sokára  ezután 
annyira  elkeserített  néhány  urat,  hogy  azok  fegyveres  erővel  törtek  reá, 
jószágait  elpusztították,  őt  magát  méltatlanságokkal  illették. 

Ez  azonban  csak  kezdete  volt  a  lázadásnak,  mely  egy  gyalázatos 
tett  által  még  inkább  felgyújtatván ,  a  királynéra  halált  hozott.  A 
királyné  valamelyik  testvére  a  nem  rég  nádorispánná  lett  Bankbán 
nején,  Gertrúd  tudtával,  erőszakot  követett  el ;  miért  a  szörnyen  meg- 
sértett férj  barátai  s  rokonai,  Simon  bán,  Péter  bihari  főispán  s  mások 
összeesküdvén,  1214-ben  a  királynak  Halicsban  távolléte  alatt  a  királyi  1214. 
palotára  törtek  s  Gertrudot  összevagdalták.  A  zavarban  a  palota  kira- 
boltatott s  a  királyi  pecsét  is  eloroztatott.  Ekbert  csak  futással  mene- 
kült meg  a  bizonyos  haláltól;  Berthold  is,  midőn  életét  veszélyben  látná, 
a  királyné  kincseivel  Németországba  futott.  A  fő  bűnösök,  talán  az  egy 

Péter  úr  kivételével,  ki  családostul  kivégeztetett,  úgy  látszik,  külföldre 
futva  kerülték  el  a  szörnyű  hír  hallatára  visszasietett  király  boszúját; 
de  javaik  elkoboztattak.  A  gyönge  király  különben  sem  birt  erélylyel 
fellépni  a  zavargók  ellenében ;  s  az  urak  közöl  többen,  még  inkább 
felbátorodva,  már  arról  is  gondolkodának,  hogy  Endre  idősb  fiát,  Bélát 
emeljék  a  trónra,  s  a  gyermek  alatt  aztán  magok  intézzék  az  ország 
ügyeit.  Ez  ugyan  korán  tudtára  esett  Endrének,  s  az  e  végre  felkért 
pápa  tekintélye  s  fenyegetései  által  sikerűit  a  zivatart  feje  felől  elhá- 
rítnia.  Bölcsebb,  erélyesebb  mindazáltal  e  veszélyek  után  sem  lett  Endre 
kormánylatában ;  sőt,  hogy  híveit  szaporítsa,  némely  rósz  tanácsosok 
javaslatára,  a  királyi  s  várjószágokat,  noha  azok,  mint  a  honvédelem 
alaptőkéi,  elidegeníthetlenek  voltak,  azután  is  pazarolta,  s  az  által 
magát  s  királyságát  mindinkább  gyöngítette. 

3.  §.  Keresztes  hadjárat.  Az  országban  támadt  zavarók. 

Miután  a  kedélyek  valamennyire  lecsillapodtak,  Endre  a  pápa 
sürgetései  következtében,  valahára  elhatározta  magát,  teljesíteni  az 
atyjától  reászállott  keresztfogadalmat.  Nehogy  pedig  távolléte  alatt  fiai 
közt  az  örökség  miatt  viszályok  támadjanak,  első  szülöttét  Bélát  magyar, 
másod  fiát,  Kálmánt,  halicsi  királylyá  koronáztatta,  s  emezt  a  tarto- 
mány birtokába  be  is  helyezte.  Majd,  a  hadjárat  költségeire  pénzt  szer- 
zendő,  az  egyházak  fölösleg  kincseit,  s  ezek  közt  Gizela  első  király- 
nénak Veszprémben  őrzött  koronáját  lefoglalta ;  a  réginél  roszabb 
pénzt  veretett  s  ennek  amavval  felváltását  zsidók  és  izmaelitákra, 
mohammed  vallású  bolgárokra,  bízta.  így  felkészülve  lévén,  János  eszter- 
1217.  gomi  érseket  Béla  mellé  kormányzóul  rendelte,  s  1217-ben  az  osztrák 
Leopold,  a  meráni  Ottó  és  Ekbert,  s  több  egyházi  s  világi  urak  kísé- 
retében 10  ezer  lovas  és.  számos,  többnyire  német  gyaloggal  Spalatóba, 
onnan  zárai  s  velenczei  hajókon  Palaestinába  utazott.  Endre  azonban 
inkább  áhítatos  zarándok,  mint  ellenséges  hadvezér  volt  a  szent  földön. 
Mert  miután  a  visszavonult  arabokat  ütközetre  nem  bírhatta,  a  galileai 
tengernél  tábort  ütött,  s  jámbor  zarándokként  járta  be  azon  helyeket, 
melyeket  hajdan  a  Megváltó  látogatásai  által  megszentelt.  Végre 
miután  a  Tábor  hegye  ellen  intézett  ostrom  alatt  meggyőződött,  hogy 
a  keresztesek  közt  kitört  egyenetlenség  miatt  sükerrel  nem  munkál- 
kodhatik,  országából  pedig  nyugtalanító  hírek  érkeztek,  három  hónapi 
távolléte  után  hadait  visszavezette. 

Az  országot  Endre  nagy  zavarban  lelte.  A  főispánok  és  más 
főnemesek,  megvetvén  a  kormányzó  érsek  tilalmait,  számos  királyi, 
egyházi  s  várjószágokat  elfoglaltak ,  a  köznemességet  elnyomták ,  a 
kincstárt  kirabolták.  A  zsidók  s  izmaeliták  a  népet  az  adószedéssel  s 
pénzváltással  annyira  zaklatták,  hogy  sokan,  magoknak  jobb  sorsot 
szerzendők,  azoknak  vallására  tértek,  mások  az  adószedőket  agyon- 
verték. Kálmán  végre  a  fellázadt  Halicsból  kiűzetett.  A  gyönge  király, 
a  helyett  hogy  férfias  erővel  látott  volna  a  zavargások  megszűnteté- 
séhez,  a  pápát  fárasztá    végtelen  panaszaival.  Mindenekelőtt  Kálmán 

tíát  óhajtá  Halicsba  visszahelyezni ;  de  elébbi  gondatlan  pazarlásának 
következései  kezeit  kötve  tartották.  A  várjobbágyok  s  a  királyi  hadban 
táborozásra  kötelezett  bérbirtokosok  annyira  megfogytak,  hogy  azokból 
elegendő  sereget  már  nem  gyűjthetett;  a  hatalmasbaktól  elnyomott 
köznemesség  a  király  felszólítására  mit  sem  hajtván,  míg  jogai  helyre 
nem  állíttatnának,  fegyvert  fogni  vonakodott ;  pénz,  melyen  zsoldos 
had  fogadtatnék,  a  kirabolt  kincstárban  nem  volt.  Endre  tehát-,  hogy 
a  pillanat  szükségeit  fedezze,  hibát  hibára  halmozott :  a  főrendeket 
ujabb  adományokkal  iigyekezett  hadállításra  indítani.  Nagy  bajjal 
sikerült  végre  Halicsba  sereget  küldenie ;  de  a  szerencse  ennek  sem 
kedvezett:  a  hadvezére,  Gyula  nádor,  1219-ben  megveretett  s  Kál-  1219. 
mánnal  együtt  fogságba  esett ;  kiket  aztán  Endre  csak  két  év  múlva, 
Halicsról  lemondván,  szabadíthatott  meg. 

Ezalatt  Magyarországban  is  mindinkább  meggyültek  a  bajok. 
Endre,  ki  magát  a  keresztes  hadjárat  alatt  adósságokba  is  verte,  hogy 
örökös  pénzzavarából  kivergődjék,  Imre  özvegyének  Esztergomban  a 
jeruzsálemi  lovagrend  házában  letett  30  ezer  ezüst  gírányi  kincsét  lefog- 
lalta; az  egyházi  jobbágyokat  adó  alá  vetette,  rósz  pénzt  veretett,  s  Dénes 
nádor  tanácsára,  minden  jövedelmek  kezelését  zsidók  és  izmaelitákra 
bízta ;  miknek  következtében  aztán  végetlen  panaszok  s  lázongó  mozgal- 
mak támadtak  az  országban.  Ezektől  indíttatván  Béla,  az  ifjabb  király, 
midőn  atyját  szokott  hanyagságában  látná  vesztegleni,  végre  maga  tőn 
kísérletet  a  bajok  orvoslatára.  Néhány  lelkesebb  hazafival  tanácsot  tart- 
ván, atyjánál  szót  emelt  s  előadá :  hogy  az  ország  fenyegető  veszedelme 
leginkább  az  alkotmánynak  a  királyi  várjavak  elpazarlása  által  okozott 
felforgatásából  származik ;  s  nincs  más  mód  szabadulni  a  haza  életerén 
dúló  zavarból,  mint  a  törvénytelen  adományok  visszavétele  által  a  mód 
felett  meggazdagodott,  s  azért  most  jogot  s  törvényt  büntetlenül  tapodó 
főnemesek  ellenében  a  királyi  hatalomnak  tekintélyt  s  nyomatékot  sze- 
rezni, az  elnyomott  alsóbb  nemességet  jogaiban  helyreállítani. 

De  Béla  hazafiúi  szózatát  nagy  boszúsággal  s  ellenszegüléssel  fogad- 
ták a  féktelen  urak ;  s  nemcsak  terve  ellen  összeszövetkeztek,  hanem  őt 
magát  is  gúnynyal,  méltatlansággal  illeték.  Es  a  jó  ügy  vesztett  az  önzés 
fondorlatai  ellenében.  A  halicsi  háború  miatt  megszorult  király,  hogy  a 
szükséges  hadat  kiállíthassa,  kénytelen  volt  az  uraknak  esküvel  Ígérnie, 
hogy  adományait  vissza  nem  vonja.  De  a  lelkes  Béla  nem  ernyedett  az 
üdvös  munkában,  s  midőn  a  maga  erejét  annyi  akadály  ellenében  elég- 
telennek látná,  a  pápához  folyamodott.  III.  Honorius  értesülvén  az 
ország  szomorú  állapotjáról  s  a  bajok  okairól,  Endrét  1220-ban  komo-  1220. 
lyan  meginté,  vonná  vissza  törvénytelen  adományait ;  fölmenté  őt  egy- 
szersmind az  eskütől  is,  mely ly el  az  urak  irányában  kötelezte  volt  magát, 
hogy  adományait  tőlük  soha  vissza  nem  veszi. 

4.  §.  Az  Endre  s  Béla  közti  viszálykodás.  Az  arany  bulla. 

Azonban  a  pápa  közbevetésének  sem  lett  kivánt  foganata ;  mert 
bár  Endre  1221-ben  több  rendeletet  bocsátott  ki,  melyek  szerint  az  erő-  1221. 

szakosan  elfoglalt  várjavakat  visszaadatni,  s  az  elnyomott  kisebb 
nemesek  s  várjobbágyok  jogait  az  e  végre  kinevezett  bírák  által  hely- 
reállíttatni parancsolta;  de  az  urak  e  rendeletet  megvetették,  s  hogy  annak 
végrehajtását  meggátolják,  még  a  királyi  atya  s  fiú  közt  is  viszályko- 
dást  támasztottak.  Fortélyaik  s  Jolánta  idősb  királyné  közbenjárása  által 
reá  bírták  Endrét,  hogy  Bélát  forrón  szeretett  nejétől  elválaszsza.  Béla 
e  miatt  nem  annyira  atyja,  mint  gonosz  tanácsosai  ellen  fegyvert  ragadt ; 
az  uraktól  elnyomott  köznemesség  nagy  részben  pártjára  állott,  s  az 
1222.  urak  javait  pusztítani  kezdé.  1222-ben  már  szemközt  állottak  az  atya 
és  fiú  ellenséges  hadai :  a  papságnak  azonban  még  idején  sikerült  békét 
eszközölni.  E  békekötés  eredménye  lett  aztán  ama  híres  szabadságlevél, 
az  úgynevezett  arany  bulla,  mely  az  első  királyok,  kivált  a  sz.  Ist- 
ván által  megállapított,  de  azóta  sokban  megsértett  alkotmányt  helyre- 
állította, s  annak  a  jövő  századokban  is  alaptörvényül  szolgált.  Főbb 
pontjai  következők : 

1.  A  nemesség  ügyeinek  elintézése,  sérelmeik  orvoslata  végett  a 
király  Székesfehérváron,  sz.  István  király  napján,  évenkint  gyűlést  tart- 
son, melyen  minden  nemes  tetszése  szerint  megjelenhet.  Törvényes  idé- 
zet s  kihallgatás  nélkül  a  nemest  elfogni  s  büntetni  nem  szabad.  A  neme- 
sek, ha  fiörökösük  nincs,  jószágaikról,  a  leányokat  illető  negyeden  kivűl, 
tetszésök  szerint  intézkedhetnek.  A  nemes  és  jószága  ment  minden  adó- 
tól, jobbágyai  felett  úri  hatalommal  bir ;  táborozni  csak  az  ország  hatá- 
rain belül,  védő  háborúban  köteles ;  ha  a  király  zászlai  alatt  külföldre 
megy,  a  királytól  zsoldot  nyer ;  de  a  kimenni  nem  akarókat  e  miatt 
törvény  elébe  nem  lehet  állítani ;  külföldön  táborozni  csak  a  bérbirto- 
kos ispáuok  és  zsoldosok  köteleztetnek. 

2.  Az  ajándékozott  királyi  s  várjavak  visszavétessenek  ;  jövőben 
pedig  egész  várkerületeket,  mik  a  honvédelem  alaptőkéi,  a  király  ne 
ajándékozzon  el.  Idegennek  a  király  az  országtanács  megegyezte  nélkül 
jószágot  sem  ingyen  sem  pénzért  nem  adhat ;  azokat,  melyeket  eddig 
adományozott,  a  magyarok  kiválthatják.  Kamraispánok  só  és  harmiczad- 
tisztek  csak  nemesek  lehetnek ;  a  zsidók  és  szerecsenek  (mohamedán 
bolgárok)  minden  hivataltól  elmozdíttassanak.  A  főnemesek,  midőn  a 
királyhoz  vagy  a  királylyal  utaznak,  a  nemesekre  ne  szálljanak ;  szol- 
gáival őket  a  király  se  terhelje  stb. 

3.  A  főispánnak  a  nemesség  s  annak  jobbágyai  felett,  a  pénz  s 
tizedügyeket  kivéve,  semmi  hatósága ;  a  főispán  udvarbírája,  vagy  is  az 
alispán,  egyedül  a  várnép  felett  bíráskodjék,  s  ha  azt  zsarlásai  által 
megrontja,  hivatalától  fosztassék  meg.  A  nemesség  s  jobbágyai  ügyeit 
a  szolgabírók  ítélik  meg,  s  ezeken  felül  a  nemesek  egyedül  a  nádor  ható- 
sága alatt  állanak  ;  de  a  fej-  s  jószágvesztést  magok  után  vonó  esetek- 
ben, a  király  híre  nélkül,  a  nádorispán  sem  mondhat  ítéletet.  A  király 
udvarbírája,  csak  midőn  a  király  udvarában  vagyon,  azon  kívül  csak  a 
már  ott  megkezdett  pörökben  bíráskodhatik.  A  törvényszerüleg  elma- 
rasztaltakat a  hatalmasok  védelmökbe  ne  fogadják.  Két  hivatalt  a  nádor- 
ispánon, a  horvátországi  bánon  s  a  király  és  királyné  udvarbíráján  kívül 
senki  sem  viselhet.  Mindezek  után  pedig  a  király  még  azt  is  kénytelen 

volt  megerősíteni,  hogy  „ha  ezen  törvényeket,  maga,  vagy  valamely 
utóda  megsértené,  az  urak  és  nemesek,  hűtlenség  bűne  nélkül,  ellen- 
monclhassanak  s  fegyverrel  is  ellenszegülhessenek."  E  törvények  hét  pél- 
dányban íratván  meg,  azok  közöl  egy  egy  a  király,  a  nádorispán,  az 
esztergomi  érsek,  a  kalocsai  káptalan,  a  templom  és  jános  vitézek  s  a 
pápa  levéltárába  tétetett. 

5.  §.  A  várjavak  visszavétele  miatt  vívott  liarcz  a  királyság  és  főnemesség  között. 
Az  1231-ki  országgyűlés.  Endre  halála. 

A  jó  törvények  megalkottattak,  de  végrehajtásuk  ezer  akadályra 
talált.  Az  urak,    kiknek  a  várjavakat  visszaereszteniök  kellett  volna, 
mindent  ráfordítottak,    hogy  a  törvényt  kijátszhassak.  Nem  láttak  e 
végre  jobb  módot,  mint  a  törvény  szigorú  végrehajtását  sürgető  Béla 
ellen  atyját  fölingerelni.  Sikerült  is  tervök  annyira,  hogy  Béla  bátor- 
sága tekintetéből   kénytelennek   látta  magát,    nejével  együtt  Leopold  1224. 
osztrák  herczeghez  menekülni;    míg  végre  1224-ben  a  pápa  s  az  osz- 
trák berezeg  a  viszályokat  oly  módon  egyenlítette  ki,  hogy  Béla  Horvát- 
és  Dalmátországban  uralkodjék.  Ezután  úgy  látszik,  Endre  is  szilárdabb 
kezekkel  ragadta  meg  a  kormányt ;  savárjavak  visszavétele  iránt  annál 
inkább  hajlott  Béla  sürgetéseire,  mennél  sajnosabban  érezte  már  pazar- 
lásának szomorú  következéseit.  Az  adományos  nagyok  most  más  eszkö- 
zökhöz nyúltak,  hogy  a  király  szándékait  meghiúsítsák.  Dénes  nádor- 
ispán s  mások  rábeszélték  Endrét,  hogy  a  javak  visszavételét,  a  német- 
rend  vitézeinek  ajándékozott  Bárczaságon  kezdje  meg,  nem  kételkedvén, 
hogy  a  pápa  ellenzésén  az  ügy  ismét  hajótörést  fog  szenvedni.  De  most 
csalatkoztak  reményökben  :  Endre  a  nevezett  tartományt  a  pápa  min- 
den ellenzése  mellett  is  visszavette,  s  a  szász  ispán  hatósága  alá  vetette. 
Utóbb  pedig,  a  megkezdett  munka  folytatása  végett,  a  szilárd  lelkű  Bélát 
Horvátországból  Erdély  s  a  tiszai  megyék  kormányára  tette  át,  hol  épen 
legtöbb  javak  valának  elidegenítve.  Az  ifjú,  munkás  Béla  itt  egészen 
helyén  volt,  s  miután  a  nehéz  munkára  nemcsak  atyjától  különösen  meg- 
bízatott, hanem  a  pápától  is  sürgettetik  vala,  nagy  buzgalommal  kezdé 
meg  az  elpazarlott  javak  visszafoglalását.  A  meg  nem  szokott  szigorú- 
ság azonban  annyira  fölingerlett  néhány  urat,  kik  törvénytelenül  szer- 
zett javaiktól  megválni  nem  akartak,  hogy  összeesküdvén,  az  atya  s  fiú 
királyt  elveszteni  s  a  trónra  Fridrik  császárt  szándékoztak  meghíni.  Az 
összeesküvés  azonban  fölfedeztetett,  s  a  gonosz  szándék  meghiúsíttatott 
ugyan ;  de  a  zavargásokat  forrásukban  elfojtani  már  nem  volt  elegendő 
ereje  a  királyságnak.  Ehhez  járult,  hogy  Endre  szünetlen  pénzszükségben 
lévén,  a  kamra  jövedelmek  kezelését,  ellenére  az  1222-ki  törvénynek, 
ismét  zsidókra  és  szerecsenekre  bízta ;  mi  a  nyomorúság  poharát  csor- 
dultig megtölté.  Sokan  a  nép  közöl,  hogy  magokat  a  zsarlásoktól  meg- 
mentsék, a  zsarlók  vallására  tértek ;  mások,  hogy  a  kíméletlenül  besze- 
dett adót  megfizethessék,  gyermekeiket  kényszeríttettek  eladni.  Másrész- 
ről a  papság  és  kisebb  nemesség  is  hangosan  panaszkodott :  amaz,  hogy 
javaitól  erőszakosan  megfosztatik  s  törvénytelen  adókkal  terheltetik ; 

emez,  hogy  az  1222-ki  törvények  ellenére  a  főnemességtől  még  egyre 
igazságtalanul  elnyoinatik. 

E  panaszok  s  az  általánosan  elterjedt  zavarok  megszüntetése  végett 

1231.  Endre,  az  ifjabb  király  s  Róbert  érsek  sürgetésére,  1231-ben  ismét  ország- 
gyűlést tartott,  melyen  az  arany  bulla,,  több  pótlékkal  kiegészítve,  meg- 
erősíttetett. Az  új  pontok  közöl  nevezetesbek  a  következők.  A  nemesség 
még  zsoldért  sem  köteles  külföldön  táborozni ;  az  erőszakosan  elfoglalt 
egyházi  javak  adassanak  vissza ;  a  papok  ügyeiben,  a  házassági  porök- 
ben  csak  egyházi  hatóság  ítélhet ;  idegen,  ha  meg  nem  honosul,  tiszt- 
séget nem  viselhet ;  a  törvényesen  elítélt  nemesek  javait  a  király  elfog- 
lalhatja, de  azokat  pusztítatnia  nem  szabad,  nehogy  az  ártatlan  jobbágyok 
is  szenvedjenek ;  a  zsidók  a  kamrai  ügyektől  ismét  eltiltattak,  stb.  E 
törvények  teljesítésére  mind  a  két  király  esküvel  kötelezte  magát ;  az 
esztergomi  érseknek  pedig  jog  adatott,  a  királyt,  ha  szavát  be  nem  vál- 
taná, egyházi  átokkal  sújtania. 

Ezen  újabb  rendeletek  s  a  királyi  javak  visszavételének  folyamat- 
ban lévő  munkája  nagy  reményekkel  kecsegtették  a  javításokban  buzgón 
fáradó  Bélát.  De  hogy  Endrének  most  sem  volt  eltökélt  szándéka  vagy 
ereje  a  köznyomort  megszüntetni  s  az  alkotott  törvényeket  végrehajtani, 
eléggé  kitűnt  abból,  hogy  Dénes  nádor,  a  nyomor  fő  okozója,  azután  is 
tisztségében,  kegyenczei  pedig,  a  zsidók  és  szerecsenek,  a  királyi  jöve- 
delmek kezelésénél  maradtak;  mi  több,  néhányan  közölök  még  királyi 
bérbirtokot  is  nyertek.  Róbert  érsek  tehát,  miután  a  királyt  a  törvé- 

1232.  nyék  végrehajtására  többször  süker  nélkül  intette  volna,  1232  végén  a 
nyilvános  isteni  szolgálatot  az  egész  országban  eltiltotta  ;  Dénes  nádort, 
Samu  kincstartót  és  Miklós  tárnokmestert  pedig  egyházi  átokkal  súj- 
totta. A  zaj,  mely  e  miatt  a  hazában  támadt,  mélyen  megilletni  látszék 
Endrét,  ki  miután  az  érseknél  kérelmeivel  czélt  nem  ért,  a  pápához 
folyamodott  az  egyházi  tilalom  megszüntetése  végett.  IX.  Gergely  ezért 
Jakab  praenesti  bíbornok-püspököt  küldé  az  országba.  De  Endre  csak 
a  nyomor  idején  színié  jobbulást :  s  alig  vonatott  vissza  az  egyházi  bün- 
tetés, ő  fogadalmairól  már  is  megfeledkezvén,  minden  intések,  sőt  fenye- 
getések daczára  sem  teljesítette  Ígéreteit ;  s  a  helyett,  hogy  a  mondhatlau 
zavarban  sülyedt  ország  rendezéséről  gondoskodott  volna,  Fridrik  osz- 
trák herczeggel  kezdett  háborúskodni ;  azon  felül  pedig,  Béla  s  Kálmán 
fiainak  ellenszegülésére  nem  ügyelve,  Beatrixxal,  Aldobrandini  esztei 

1234.  őrgróf  leányával,  1234-ben  harmadik  házasságra  lépett.  De  ezután 
néhány  hónap  múlva  meghalt.  Az  özvegy  királyné,  kit  Endre  jó  remény- 
ben hagyott,  Olaszországba  viszszatérvén,  nemsokára  István  nevű  fiát 
szülte,  atyját  az  utóbb  király lyá  lett  III.  Endrének. 

A  királyság    harcza    az   oligarchiával;   az  országé  a  keleti, 
műveletlen  népekkel.   1235 — 1301. 

IV.  Béla  kormáuylata.  1235    1270. 

1.  §.  Béla  törekedései  a  királyi  tekintélyt  helyreállítani ;  s  az  e  miatt    támadt  lá- 
zadás. A  kunok  bevándorlása. 

Atyjának  halála  után  Béla  végre  szabadabban,  felsőbb  hatalomtól 
nem  gátolva,  munkálkodhatott  tervein,  melyek  által  a  lesülyedt  királyi 
tekintélyt  fölemelni,  s  a  nemzet  újjászületését  eszközleni  már  Endre  alatt 
is  törekedett.  De  nagy  részben  már  késő  volt  ügyekezete.  Az  ország  álla- 
pota, midőn  ő  kormányra  lépett,  mondhatlanúl  zavart,  felforgatott  vala, 
Az  Endrének  hosszú  gyönge  országlata  alatt  támadt  pártraszakadások, 
az  önhasonleső  urak  ármánykodása,  melylyel  az  újító  tervnek  ellene 
szegültek,  annyira  elfojtották  s  megmérgezték  a  nemzet  erkölcsi  érzetét, 
hogy  Béla  minden  erőködése  által  sem  valósíthatta  átalakítási  czéljait ; 
s  kormánya  első  felének  története  szomorú  bizonyságot  nyújt  az  iránt : 
mily  veszedelembe  sülyeszti  magát  a  nemzet,  ha  a  rend,  jog  és  köteles- 
ség viszonyai  fölforgattatnak. 

Mihelyt  Béla  magát  atyja  halála  után  mászodszor  is  megkoronáz- 
tatta, első  törekvése  volt  a  királyi  tekintélyt  helyreállítani,  s  az  urak 
féktelen  hatalmát  megtörni.  E  végre  az  ország  bajainak  legfőbb  okozóit 
keményen  megbüntette:  Dénes  nádort  megvakíttatta,  néhány  urat  meg- 
öletett, másokat  száműzött  vagy  Örökös  börtönbe  vettetett.  A  királyi 
tekintély  megerősítése  végett,  a  világi  uraknak  a  király  előtt  ülniök 
megtiltván,  a  tanácsterembe  hozott  székeiket  tűzre  hányatta,  s  III.  Bélá- 
nak azon  rendeletét,  miszerint  a  királyhoz  intézendő  folyamodások  írásba 
tétessenek,  megújította.  Azután  országgyűlést  tartván,  oly  törvényt 
alkottat  vala,  hogy  minden  elidegenített  várjavak  az  e  végre  kinevezett 
birák  által  kinyomoztassanak  s  visszavétessenek ;  atyjának  pedig  min- 
den adományozásai  végett  elébe  terjesztessenek. 

A  királyi  s  várjavak  visszavételét  az  új  törvények  értelmében  kér- 
lelhetlen  szigorúsággal  kezdte  meg  Béla ;  de  erőteljes  kormánya,  mint 
előre  is  gyanítható  vala,  nemsokára  lázadásra  ingerelte  a  féktelenség- 
hez  szokott  urakat ;  s  többen  közölök  Fridrik  ausztriai  herczeget  hívták 
meg  a  királyi  székre.  Az  erőteljes  Bélának  azonban  e  lázadás  csak  újabb 
ösztönül  szolgált,  alkotott  rendszabályait  még  szigorúbban  végrehaj- 
tania. Mihelyt  tehát  az  ország  határain  ellenségesen  megjelent  Fridri- 
ket  megszalasztotta,  s  tartományának  pusztítása  által  békét  vásárlani 
kényszerítette,  az  idegen  kézen  lévő  várjavakat  minden  személyváloga- 
tás nélkül,  hol  jó  szerével  nem  sikerült,  erőszakkal  is  visszavette  a  bitor- 
lóktól. 

Azonban  mennél  több  erőt  fejtett  ki  Béla  üdvös  czéljának  valósí- 
tásában, annál  inkább  nőtt  a  keserűség  és  boszúság  az  urakban  a  meg 
nem  szokott  férfias  kormány  ellen.  E  körülmények  közt  érkezett  az 
P2:;(J.  országba  1239-ben  Kuthen  kun  királynak  követsége,  ki  miután  az  Euró- 
pába nyomult  tatároktól  vagy  inkább  moguloktól  megveretett  s  hazá- 
jából kiszoríttatott,  magát  és  népét  befogadtatni  kérte  az  országba.  Béla, 
kinek  eddig  a  főrendek  elleni  küzdelmeiben  alig  volt  egyéb  támasza  szi- 
lárd jelleménél,  a  kunokban  tetemesen  gyarapodni  remélte  erejét  mind 
a  nyugtalankodó  urak,  mind  a  tatárok  ellen,  ha  ezek,  mitől  félni  méltán 
lehetett,  Magyarországot  is  meglátogatnák.  A  kérelemre  tehát  örömmel 
hajolván,  a  hontalan  népet,  mely  mintegy  40  ezer  családból  állott,  befo- 
gadta, s  oly  feltétel  alatt,  hogy  a  keresztény  vallásra  térjen,  a  Duna  s 
Tisza  között  letelepítette. 

Azonban,  mit  Béla  a  maga  s  országa  javára  válandónak  remélt, 
nemsokára  csak  a  zavart  s  veszedelmet  nagyította.  A  műveletlen  kun 
nép,  megszokott  rablásait,  mintha  ellenség  földén  volt  volna,  itt  is  űzvén, 
a  már  polgárisodottabb  erkölcsű  magyarokat  több  félekép  megsértette. 
Béla,  hogy  e  bajon  segítsen,  a  magyar  és  kun  főrendek  gyűlésében  azt 
határozta,  hogy  a  kunok,  különben  a  magyarok  minden  jogaiban  osz- 
tozandók,  a  megyékben  osztassanak  fel  a  benszülöttek  között,  s  mennél 
elébb  vegyék  fel  a  keresztségét.  Kuthennek  maga  a  király  lőn  kereszt- 
atyja. E  rendelkezés  azonban  nagy  ingerültséget  szült  a  kunok  közt, 
kik  vésztőket  látták  e  szétszóratásukban.  Másrészről  az  összeütközések, 
viszályok  is  mindinkább  szaporodtak,  s  midőn  azoknak  kiegyenlítésében 
Béla  a  jövevényeknek  látszanék  inkább  kedvezni,  a  magyar  urak  gyü- 
lölsége  is  nőttön  nőtt  a  király  és  a  kunok  ellen. 

2.  §.  A  tatár  oh  betörése  s  pusztítása. 

Ez  alat't  a  vihar,  mely  Kuthent  országától  megfosztotta,  hazánk 
felé  is  mindinkább  közeledik  vala.  A  tatárok  Ázsiát  pusztító  ár  gyanánt 

1240.  feldúlván,  Európát  tűzték  ki  kalandjaik  színhelyéül,  s  1240-ben  már 
Kiev,  Lodomér  és  Halics  is  martalékául  esett  a  vad  csoportoknak.  Béla 
ennek  hírére  Hédervári  nádort  az  ország  határaira  küldé,  hogy  azokat, 
mennyire  lehet,  megerősítse ;  a  várjobbágyokat,  nemeseket  s  urakat 
pedig  fölszólította,  hogy  a  felülésre  magukat  mindig  készen  tartsák.  A 
fenyegető  hírek  azonban  nem  találtak  mindenütt  hitelre  az  országban. 
Voltak  sokan,  kik  állították,  miszerint  azokat  csak  a  papság  koholta, 
nehogy  a  nem  rég  hirdetett  laterani  zsinatban  megjelenni  köteleztes- 
sék ;  mások,  kik  a  hírnek  hitelt  adtak,  a  kunokat  gyanúsították,  mond- 
ván :  hogy  a  tatárokkal  szövetségben  állnak,  s  csak  kémlelés  végett  előz- 
ték meg  azokat,  velők,  mihelyt  .bejőnek,  egyesülendők.  Hadi  készületről 
azonban  igen  kevesen  gondolkodtak.  A  pénzetlen  király,  e  hanyagsá- 
got látván,  hogy  mennél  nagyobb  zsoldos  sereget  szedhessen,  a  királyi 
jövedelmeket  zálogba  veté;  azután  pedig,  részint  hogy  a  kunok  ellen 
támadt  ingerültséget  lecsillapítsa,  részint  a  hadi  készületeket  előmoz- 

1240.  dítsa,  1241  elején  Budán  országgyűlést  tartott. 

De  az  országgyűlés  nem  hozta  meg  a  kiváiit  sükert ;  sőt  a  gyanú 
s  ingerültség  annyira  öregbedett  a  kunok  ellen,  hogy  Béla  kénytelen- 
nek látta  magát,  a  kunok  néhány  főbbjeit  Kuthennel  együtt  őrizet  alá 
tétetni.  A  vész  azonban  mindinkább  közeledett.  Nemsokára  futár  érke- 
zett a  nádortól,  hírül  hozó,  hogy  Batu  kán  már  az  ország  határain  áll 
iszonyú  seregével,  melynek  a  nála  lévő  maroknyi  néppel  lehetetlen 
ellentállnia.  A  király  segedelmet  neki  ugyan  nem  küldhetett,  de  a  me- 
gyékbe tüstént  parancsot  bocsát  vala,  miszerint  a  nemesség,  a  megyei 
zászlóaljak  s  a  kunok  mennél  előbb  Pestre  gyűljenek ;  egyszersmind 
pedig  Fridrik  osztrák  herczeget  is  segélynyújtásra  szólította.  Négy  nap 
múlva  a  hírnök  után  maga  Hédervári  nádor  érkezett  Pestre  a  szomorú 
hírrel,  hogy  Batu  kán  a  fákkal  eltorlaszolt  határokon  áttörvén,  a  ma- 
gyar hadat  majdnem  ötszáz  ezernyi  seregével  tönkre  tette. 

Néhány  nap  múlva,  épen  virágvasárnapján,  a  Pest  körül  magas 
lánggal  világító  faluk  hirdették  a  viharként  -szétáradt  tatár  előhadnak 
megérkeztét.  Kálmán  vezér,  a  király  öcscse,  a  horvát  haddal  s  néhány 
megyei  zászlóalj  ekkor  már  Pesten  vala  ;  de  a  király  az  ország  egész  had- 
erejét s  a  már  útban  lévő  kunokat  is  bevárni  akarván,  a  tatár  csapatokkal 
melyek  majdnem  a  városig  száguldozának,  harezba  szállni  késedelmezett. 
Ugrin,  kalocsai  érsek  azonban,  zászlóaljával  szerencsét  próbálandó,  egy 
portyázó  tatár  csapatot  megtámadott ;  de  elbizottságáért  majdnem  éle- 
tével s  hadának  vesztével  lakolt.  Megérkezett  e  közben  Fridrik  osztrák 
herczeg  is,  de  oly  kevés  emberrel,  mintha  csak  harezjátékra  indult  volna. 
Magát  azonban  mind  e  mellett  is  kitűntetni  vágyván,  egy  tatár  csapat- 
tal, mely  a  város  közelében  száguldozott,  csatára  kelt,  azt  megszalasztá 
s  a  futamlók  közöl  egyet  fogva  hozott  magával  a  városba.  Szerencsét- 
lenségre az  épen  egy  volt  azon  kunok  közöl,  kik  hazájok  feldúlatása 
után  a  győzőkkel  egyesülvén,  most  azok  előhadában  szolgáltak.  E  körül- 
mény s  annak  híre,  hogy  Váczot  is  a  kún  előhalad  gyújtotta  fel,  a  kunok 
ellen  annyira  felbőszíté  a  magyarokat,  hogy  Fridrikkel  egyesülvén, 
Kuthent,  a  király  minden  ellenzése  daczára,  egész  családjával  s  több  kún 
főemberrel  együtt  felkonczolták.  De  a  kunok  sem  hagyták  boszúlatlanúl 
véreik  s  királyuk  veszedelmét :  sokan  közölök  a  tatárokhoz  csatlakoz- 
ván, velők  együtt  kezdik  vala  pusztítani  az  országot ;  mások,  miután 
boszújok  tüze  meghűlt,  Bolgárországba  vándoriának. 

E  szerencsétlen  előzmények  után  Béla  látván,  hogy  az  elmaradt 
megyei  zászlóaljakra  s  a  nemesekre  hasztalan  várakozik,  táborát  meg- 
indítá.  Alig  értesült  erről  a  tatárvezér,  előhadának  tüstént  visszavonu- 
lót fúvatott,  s  hogy  elszéledt  seregeit  összegyűjthesse,  a  Sajón  átkelvén, 
Zemplénben,  a  Tisza  partján,  állapodott  meg.  Béla  némely  szerencsés 
csatárzatok  után  a  Sajón  innen,  a  Mohi  pusztán  ütötte  fel  táborát  s  azt 
szekerekkel  erősítette  meg.  A  királyi  seregben,  mely  mintegy  65  ezer, 
de  gyakorlatlan  katonából  áll  vala,  épen  nem  oly  szellem  uralkodott, 
mely  az  aggódó  királyt  bizalomra  gerjeszthette  volna.  Némelyek  szinte 
kívánták,  hogy  seregök  egy  kis  csapást  szenvedjen,  s  a  király  annak 
következtében  kénytelen  legyen  keresni  az  urak  kedvét  s  felhagyni  újító 
terveivel ;  mások  a  magyar  had  számában  bízva,  megvetették  az  ellen- 

séget,  kit  szintoly  könnyen  legyőzhetni  véltek,  mint  eleik  hajdan  visz- 
szaűzték  az  országba  jött  más  vad  népeket.  De  néhány  nap  múlva  meg- 
változtak e  vélemények.  A  tatár  eleinte  a  Sajó  hídján  a  magyar  táborral 
szemközt  próbálta  meg  az  átmenetet ;  de  miután  onnan  Kálmán  vezér- 
től nagy  veszteséggel  visszafizetett,  egy  hadosztály  az  éj  csöndjében  a 
tábor  felett  egy  gázlón  ment  át  a  folyamon,  s  a  magyarokat  körül  vévén, 
mielőtt  csatarendben  állhattak  volna,  hevesen  megtámadta.  A  magyar 
sereg,  mely  az  előbbi  nap  győzedelme  után  gondatlanul  álomba  merült 
vala,  a  tatárok  heves  rohanása  által  nagy  zavarba  ejtetett  az  igen  szűkre 
szorított  táborban,  és  egy  iszonyú,  inkább  mészárlat  mint  harcz  után, 
futásban  keresett  menedéket.  A  két  érsek,  több  püspök,  számos 
világi  urak  a  sereg  nagy  részével  a  harczmezőn  halva  maradtak ; 
a  futamlók  az  üldözőktől  jobbára  leölettek ;  az  ország  közepe  felé  két 
napi  út  hosszán  sűrűen  hevertek  a  megölettek  tetemei.  Kálmán  herczeg 
megsebesültén  Dalmátországba  futott,  hol  azután  sebeiben  nemsokára 
meghalt.  A  király,  kit  hívei,  a  két  Forgách  és  Rugacs  fiai,  Dénes  és 
Barnabás,  néhány  másokkal  csak  nagy  bajjal  menthettek  meg  az  üldözők 
fegyvereitől.  Árván  keresztül  Pozsonyba  futott ;  onnan  pedig,  a  még 
Pestről  hazament  Fridrik  herczegtől  meghivatván,  Ausztriába  költözött. 
Semmi  roszat  nem  gyanítva,  látogatta  meg  Béla  megbékült  ellenségét, 
de  Fridrik,  alig  hogy  hatalmában  látta  a  szerencsétlen  fejedelmet,  tüs- 
tént levetette  álarczát,  s  a  minapi  háború  költségeiért  s  azon  öszvegért, 
melyen  akkor  a  békét  megvásárlá,  kárpótlásul  10,000  ezüst  gírát  követelt, 
s  annak  fejében  Bélának  minden  kincseit,  melyeket  neje  magával  vitt, 
rabló  gyanánt  elvette,  s  ezen  felül  a  királyt  még  Vas,  Soprony  és  Mosony 
vármegyék  átengedésére  kényszerítette.  Béla,  Fridriktől  megszabadul- 
ván, elébb  sz.  Mártonba,  majd  Szigetre,  onnan  pedig,  miután  II.  Frid- 
rik császártól  s  a  pápától  segedelmet  nem  nyerhetett,  Horvátországba, 
1242.  végre  pedig  1242-ben  az  őt  itt  is  üldöző  tatárok  elől  családostól  Veglia 
szigetére  vonult. 

A  győztes  tatár  had  rohanó  vizárként  terjedt  el  a  védetlen 
megyékben  egész  a  Dunáig,  mely  neki  egy  ideig  határt  szabott.  A 
városok  és  faluk,  merre  a  vad  nép  járt,  mindenütt  rommá  lettek,  a 
rónaság  lakosai  nagy  részben  felkonczoltattak  ;  az  asszonyokat  a  tatárok 
nejei,  a  gyermekeket  fiaik  játék  s  mulatság  gyanánt  öldösték  le ;  a 
hegyes  vidéken  az  erdők  s  barlangokban  többeknek  sikerült  megsza- 
badulniuk. Az  aratás  idejéig  ekként  pusztítva,  barangolt  a  vad  nép  a 
védetlen  országban,  midőn  végre  Batu  kán,  nehogy  hada  eleségben 
hiányt  szenvedjen,  a  király  nevében  néhány  fogoly  által  leveleket  Íratott, 
s  az  erdők  s  hegyekbe  rejtezett  népet  rendes  munkáinak  folytatására 
visszahívta.  A  felszólításnak  sokan  hitelt  adtak  s  elhagyott  lakjaikba 
visszaköltözvén,  tatárokkal  s  kunokkal  vegyülten,  tatár  birák  alatt  egy 
ideig  békében  éltek  s  végezték  munkáikat.  De  alig  lett  vége  a  szüretnek, 
midőn  a  megcsalatott  nép,  mely  az  iszonyú  pusztítás  után  már  örülni 
kezdett  a  beállott  békének,  helyenkint  egyszerre  összegyűjtetvén,  nagy 
részben  felkonczoltatott,  a  harczra  termett  férfiak  pedig  a  sereghez 
adattak. 

A  Duna  jobb  partja  az  egész  nyáron  át  megkímélve  maradt;  de 
az  1242-ki  kemény  tél,  rnely  a  folyamot  befagyasztá,  oda  is  utat  nyitott 
a  vad  kalandoroknak,  s  így  e  vidék  is  hamar  sivataggá  vált,  néhány 
erősebb  váron  kivül,  melyeket  az  ostromra  fel  nem  készült  ellenség  nem 
tudott  megvenni.  A  gondviselés  végre  megsokalta  a  földig  sújtott 
ország  szenvedéseit.  Oktai  fokán  halálának  hírére,  az  örökösödést  igénylő 
Batu  mintegy  másfél  évi  kalandozás  után  vad  csordáit  kivezette,  s  a 
magával  vitt  foglyokat  a  határszéleken  nagy  részben  leöletvén,  Moldván 
keresztül  Európából  kitakarodott. 


3.  §.  Az  ország  helyreállítása. 

Béla,  midőn  Veglia  szigetéről  visszatért,  leirhatlan  pusztulásban 
s  nyomorúságban  találta  az  egy  év  előtt  még  virágzó  országot.  A  hegy- 
üregekbe s  erdőkbe  rejtezett  nép  is  visszatért  lassankint  elpusztult  lak- 
jaiba, mely  azonban  annyira  megfogyott,  hogy  az  al vidéken  több  napi 
út  hosszában  és  széltében  is  csak  rothadó  holttetemek  s  azokon  élődött 
ragadozó  állatok ,  fehérlő  csontok,  elpusztult  helységek  s  ezekben 
kormos  épületromok,  de  ember  sehol  sem  volt  látható.  A  magas  füvei 
benőtt  utakon  csak  a  feketélő  csonka  tornyok  valának  a  rejtekeikből 
kibújt,  honukra  alig  ismerő  lakosok  kalauzai.  És  mintha  még  nem  volt 
volna  csordultig  megtelve  az  inség  pohara,  miután  a  tatárok  mindent 
fölemésztettek  vagy  megrontottak,  iszonyú  éhhalál  kezdé  pusztítani  a 
szerencsétlen  lakosokat ;  s  e  csapás  nem  kevesebb  martalékot  ejtett 
mint  a  tatárok  kegyetlensége.  Volt  vidék,  hol  a  dühöngő  éhség  ember- 
evésre kényszerített,  s  emberhús,  más  név  alatt,  nyilvánosan  áruitatott ; 
egy  névtelen,  mint  később  maga  megvallotta,  nyolcz  embert  s  hatvan 
gyermeket  vágott  le  a  rettentő  szükségben.  Mindezekhez  járult  meg, 
hogy  a  farkasok  is,  a  szerte  fekvő  holttetemek  szagától  becsalatván, 
annyira  elszaporodtak,  hogy  a  lakokra  törvén,  a  gyermekeket  anyjaik 
kebeléről  is  elragadtak.  Végre  még  sáskacsapás  is  sújtotta  a  szánandó 
országot. 

De  a  hallatlan  inség  nem  törte  meg  a  derék  Béla  lelkét.  Mihelyt, 
mi  legsürgetőbb  volt,  az  éhséget  külföldről  nagy  költséggel  szerzett 
gabona  s  igás  barom  által  némileg  lecsillapította,  fáradhatlan  buzga- 
lommal kezdé  meg  az  ország  helyreállításának  nagy  munkáját.  Az 
elesett  egyházi  s  világi  tisztviselők  helyébe  újakat  nevezett ;  a  szét- 
szórt s  Bolgárországba  költözött  kunokat  behíván  s  öszszegyűjtvén,  a 
mai  Kunságba  telepítette  le,  s  a  nádorispán  hatósága  alá  vetette ;  a 
többi  néptelen  vidékre  a  szomszéd  német  és  szláv  tartományokból 
különös  kedvezések  mellett  új  lakosokat  szállított.  A  megyei  kato- 
naságot, melynek  nagyobb  része  elveszett,  szaporítandó,  számos  királyi 
udvarnokot  s  másokat  is*  várjobbágyi  rangra  emelt ;  az  elveszett  okle- 
veleket megújíttatá,  a  birtokokban  támadt  zavar  eligazítása  végett  a 
megyékbe  bizottmányokat  nevezett.  Végre,  tapasztalván,  mily  jó  mene- 

dékül  szolgálnak  ily  vad  népek  betöréseinél  az  erősségek,  a  régi  várakat 
kijavíttatta  s  újakat  építtetett,  az  urak,  nagyobb  birtokosok  által  is 
ugyanazt  tétetvén. 

4.  §.  Háborúk  az  osztrák  Fridrikkel  és  Ottokárral. 

Míg  a  király  országának  helyreállításán  ekkép  munkálkodék, 
1244.  Velencze  ez  alkalmat  használván,  1244-ben  Zárát  elfoglalta.  Béla  már 
csak  azért  is  kénytelen  volt  eltűrni  a  veszteséget,  mert  boszúfegyverét 
mindenekelőtt  Fridrik  osztrák  herczegre  akarta  emelni,  kitől  a  veszély 
napjaiban  oly  gyalázatosan  megsértetett.  E  végre  a  cseh  és  karán  tán 
1246.  fejedelmekkel  szövetséget  kötött,  s  1246-ban  maga  is  sereget  gyűjtött. 
De  Fridrik  a  szövetségeseket  egymás  után  nagy  gyorsasággal  legyőzte, 
s  a  kettős  diadal  által  neki  bátorodva,  sietett  a  határokon  betört  magyar 
had  ellenébe ;  szerencséje  azonban,  mely  eleinte  itt  is  kedvezni  látszék, 
most  örökre  leáldozott ;  mert  midőn  a  megfutamlott  kunokat  űzőbe 
vette  volna ,  a  magyaroktól  körűivétetvén ,  Frangepán  Bertalantól 
megöletett.  Béla  ezután  visszafoglalta  a  három  vármegyét  is,  melyet 
tőle  Fridrik  1241-ben  elvett. 

E  háború  azonban  újabbat  vont  maga  után.  Az  elesett  Fridrik  a 
babembergi  család  utolsó  sarjadéka  lévén,  tartományait  mind  Béla, 
mind  Ottokár,  cseh  fejedelem,  szerette  volna  elfoglalni.    A  háború  e 

1254.  miatt  változó  szerencsével  folyt  egész  1254-ig,  midőn  végre  a  pápának 
sikerült  a  felek  közt  oly  feltétel  alatt  eszközleni  békét,  hogy  Béla 
Stiriát,  Ottokár  pedig  Ausztriát  birja  osztályrészül.  Béla  az  új  birtokot 
István  fiának  adta  s  mellé  a  brebiri  grófot ,  Horvátország  bánját, 
tette  kormányzóvá.  De  Ottokár  ezután  sem  nyugodott,  s  alattom- 
ban   mindaddig    bujtogatta    a   stájer    rendeket    a    magyar   kormány 

1260.  ellen,  mignem  azok  1260-ban  Istvánt  elűzvén,  fejedelmökűl  őt  vá- 
lasztották meg.  Ebből    ismét   hosszas  viszály  támadt,  melynek  csak 

1262.  1262-ben  oly  módon  lett  vége ,  hogy  Béla  Stájerország  birtokáról 
örökre  lemondott. 

E  békealkudozások  egészen  még  be  sem  fejeztettek,  midőn  a 
tatárok  Nogáj  kánjok  alatt  ismét  betörni  fenyegetőzének  az  országba ; 
s  épen  ez  tette  Bélát  oly  engedékenynyé  is  Ottokár  iránt.  Most  azonban 
ment  maradt  tőlök  az  ország ;  bár  azt  mondók  sem  hiányoznak,  hogy 
a  vad  nép  valóban  betört,  de  már  a  határszélekről  nagy  csapással 
veretett  vissza. 


5.  §.  Viszálykodások  Béla  és  István  fia  közt.  Béla  halála. 

De  bár  a  béke  Ottokárral  helyreállott,  s  bár,  mint  látszik,  a  tatá- 
rok sem  törtek  vala  be,  az  ország  még  sem  élvezhette  huzamosan  a 
nyugalmat.  Már  1262-ben  súlyos  viszály  támadt  Béla  s  idősb  fia  István 
között,  kit  még  1248-ban  megkoronáztatott  volt.  A  béke  Ottokárral 
kettős  házasság  által    erősíttetett    meg:  a  cseh  király  Kunegundát, 

Bélának  Anna  leányától  ésRatiszláv  orosz  herczegtől  született  unokáját 
jegyzé  el  magának ;  ellenben  Béla  a  maga  hason  nevű  másod  szülött 
fia  számára  Ottokár  unoka  húgát,  Katalint,  a  brandenburgi  Ottó 
leányát,  szerezte  meg  jegyesül.  Béla  herczeg  kedvencze  volt  nemcsak 
Mária  anyakirálynénak,  hanem  atyjának,  az  öreg  királynak  is,  s  ez 
most  gazdagabban  kivánván  ellátni  kiházasítandó  kedves  fiát,  más 
osztályt  tön  fiai  között;  Istvánnak  Erdélyt  s  a  moldvai  kuuságot, 
Horvát-  és  Dalmátországot  pedig,  miket  István  mint  az  első  szülöttet 
s  ifjabb  királyt  illető  vezérséget,  már  koronáztatása  óta  birt  vala,  Béla 
herczegnek  adta  osztályrészül,  s  azt  még  Baranya,  Somogy,  Szála  s 
Valkó  megyékkel  is  megtoldotta.  E  miatt  elébb  meghasonlás,  majd  nyilt 
háború  fejlett  ki  az  apa  és  első  szülötte  közt,  ki  Horvátországot  magának 
követelte  vezérségül.  Béla  király  boszúságában  hadat  küldött  fiára,  ki 
megveretvén,  egy  ideig  bujdosni  kényteleníttetett.  De  nemsokára  meg- 
fordult a  szerencse,  s  az  ifjabb  király  két  izben  is  megverte  atyjának 
vezéreit.  Béla  haragjában  most  még  Ottokártól  is  kért  segedelmet,  s 
maga  állott  hadai  élére.  A  püspököknek  mindazáltal  sikerűit  a  békét 
köztök  helyreállítani,  mely  aztán  Pozsonyban  ünnepélyes  szerződéssel 
meg  is  köttetett. 

Bár  azonban  e  szerződvény  1262  végén  Poroszlón  újabban,  a 
következő  évben  pedig  Zokolban  harmadszor  is  megerősíttetett,  tartós 
a  béke  azután  sem  lett ;  mert  a  viszály  fő  oka,  Horvátország,  utóbb  is 
Béla  herczeg  birtokában  maradt,  és  Istvánnak  csak  néhány  vár  s  a 
sójövedelem  egy  része  adatott  Erdély  mellé  kárpótlásul.  1264-ben  már  1264. 
ismét  nyilt  háborúban  állott  egymással  a  két  király ;  s  most  már  a  püs- 
pökök is  két  pártra  szakadtak.  A  pápának  ugyan  még  ekkor  is  sike- 
rült a  felekkel  letétetni  a  fegyvert;  de  1267-ben  harmadszor  is  kitört  a  1267. 
viszály.  Béla  király  most  annyira  felbőszült  fia  ellen,  hogy  annak  még 
nejét  s  gyermekeit  is  elfogatta  pataki  várában,  magát  pedig  elsőszü- 
löttségi jogától  is  megfosztottnak  nyilvánította,  Béla  herczeget  szán- 
dékozván kinevezni  utódává.  De  István,  seregét  a  Duna  felé  vezetvén, 
Ilsvaszegnél,  melyet  ma  Issaszegnek  nevezünk,  s  egy  újkori  ütközet  is 
neveztesse  teszen,  az  ellene  küldött  Henrik  nádort  megverte,  s  ezt 
magát  is  foglyává  tette.  Győzedelmet  mindazáltal  mérséklettel  érvé- 
nyesítette az  ifjabb  király,  s  a  pápa  és  püspökök  közbenjárása  mellett 
harmadszor  is,  és  most  mindenkorra  kibékült  atyjával,  Horvátország 
birtokát  azontúl  is  Béla  öcscsének  hagyván,  kit  azonban  nemsokára 
elvitt  a  halál. 

E  hosszas  viszálykodásoknak  az  apa  s  fiúkirály  között  igen  káros 
hatása  lett  az  ország  bel  viszonyaira.  Az  1264-ki  békeszerződés  szerint 
a  nemesség  azon  király  pártjára  állhatott,  a  kiére  tetszett ;  minek 
következtében  a  rend  s  igazságszolgáltatás  megzavartatott,  mert  a  ki 
egyik  párton  bűntettei  miatt  az  igazság  kezétől  félt,  a  másikon  mene- 
déket talált.  Más  részről  a  királyok  párthíveiket  szaporítani  akarván, 
nemcsak  mód  felett  kedveztek  a  nemességnek,  hanem  azt  is  behunyt 
szemmel  nézték,  midőn  hatalmas  párthíveik  a  várakhoz  tartozó  földeket 

erőszakkal  foglalták  el  s  a  várjobbágyokat,  kik  a  királyi  sereg  fő  erejét  s 
a  trón  legerősebb  támaszát  alkották,  elnyomván,  önszolgálatjokba  állani 
kényszerítették.  Könnyíté  az  urak  e  törekvését  az,  hogy  a  tatárpusztítás 
után  számosan  várakat  építettek  jószágaikon,  mit  különben  az  ország 
bátorságának  tekintetéből  maga  Béla  is  sürgetett.  Es  így  történt,  hogy 
az  urak  hatalma,  a  némileg  helyreállott  királyi  tekintély  rovására,  ismét 
igen  gyarapodott ;  a  nemzet  életébe  oly  mélyen  beszőtt  vármegyei 
intézet,  a  honvédelem  kipótolhatlan  kárára  mind  alább  sülyedett,  és 
azon  egész  átalakítás  is  megakadt,  melyet  Béla  kormánya  elején  oly 
dicséretes  szilárdsággal  kezdett  volt  nleg. 

De  nemcsak  a  király  hatalma  s  tekintélye  csökkent  a  hosszú 
belviszályok  alatt ;  hanem  a  csekélyebb  birtokú  nemesség  is  elnyomatott 
s  megrövidíttetett  jogaiban  a  hatalmas  főnemesektől.  A  panaszuk  e  miatt 
oly  hangosak  lőnek,  hogy  Béla,  ki  különben  is  ezen  osztálytól  várta 
királyi  székének  gyámolítását  a  hatalmas  főnemesség  ellenében,  mihelyt 
fiával  1267-ben  békét  kötött,  szükségesnek  látta  azonnal  országgyűlést 
hirdetni,  melyben  aztán  következő  törvények  alkottattak  :  1.  A  nemesség 
jobbágyai  se  kamrai  adó,  se  szállásolások  által  ne  terheltessenek.  2.  A 
várak  és  királyi  udvarnokok  elidegenített  földjei  visszaadassanak,  s  az 
azokon  összegyűlt  szabad  lakosok  kiváltságaikkal  háboríttatlanul  éljenek. 
3.  Nemes  személyt  törvényes  elítélés  előtt  elfogni  nem  szabad.  4.  A 
nemesek  tetszésök  szerint  akár  az  apa,  akár  a  fiúkirály  pártjára  állhat- 
nak ;  s  javaik  ezért  el  ne  pusztíttassanak.  5.  A  nemességnek  jószágai, 
melyeket  a  szabad  királyi  helységek  lakosai,  vagy  az  udvarnokok  és 
várjobbágyak  elfoglaltak,  visszaadassanak.  6.  Ha  valamely  nemes  mag- 
talanul s  végrendelet  nélkül  hal  meg,  jószágait  a  király  ne  foglalja  el, 
mielőtt  a  rokonok  meg  nem  hallgattattak.  7.  A  nemeseket  akaratj ok 
ellen  külháborúba  menetelre  kényszeríteni  nem  lehet.  8.  A  király  Fehér- 
váron sz.  István  napján  évenkint  törvényszéket  tartson,  melyre  minden 
megyéből  két  vagy  három  nemes  is  megjelenjen,  kik  előtt  minden- 
nemű károk  és  sérelmek  orvosoltassanak.  Ha  valamely  nemes  a 
táborban  magtalanul  hal  meg,  mind  ősi,  mind  szerzett  javai  nemzet- 
ségére szálljanak.  10.  A  nemesek  ügyei  írásbeli  folyamodás  nélkül 
intéztessenek  el. 

E  gyűlés  után  István,  ifjabb  király,  az  országhatárain  kalandozó 
bolgárok  ellen  vezette  seregét,  s  Bodont  elfoglalván,  Bolgárország  nagy 
részét  a  magyar  korona  alá  vetette.  Innen  hazatérvén,  Mária  leányát 
L269.  1269-ben  Martell  Károlynak  Anjou  (olv.  ánzsu)  Károly  siciliai  király 
fiának  jegyezte  el.  E  házasság  utóbb  nagy  fontosságot  nyert  az  ország 
történetében,  ebből  származván  az  utóbb  királylyá  lett  Róbert  Károly. 
Ugyanez  évben  halt  meg  Bélának  hasonnevű  fia,  ki  Tótországban  vezér- 
kedett, s  kevés  időre  utána  Mária  királyné  is,  kinek  kilencz  leánya 
közöl  Margit,  Erzsébet  és  Anna  azért  említendők,  mivel  az  első,  a 
Nyulak-szigetén  apácza  lévén,  a  szentek  közé  igtattatott ;  a  második  a 
bajor  Henrikkel  lépvén  házasságra,  Ottó  királynak  lett  anyjává ;  a 
harmadik  végre  nagyanyja  volt  az  utóbb  királylyá  választott  Venczel- 
nek.  E  két  veszteség   az  elaggott  Bélát  mély  bánatba  ejté,  mely  aztán 

1270-ben  őt  is'sírba  vitte.  Béla  kétségkívül  jeles  király  vala  :  az  ő  kitartó  1270. 
buzgalmának  köszönhette  az  ország  helyreállíttatását,    midőn  a  tatár 
pusztítás  után  oly  közel  volt  a  feloszláshoz. 

V.  István  országlata.  1270—1272. 

6.  §.  Háború  Ottokárral.  István  halála. 

V.  István  mindjárt  kormánya  kezdetén  háborúskodni  kezdett 
Ottokár  cseh  s  osztrák  fejedelem  ellen,  mi  rövid  uralkodásának  nagyobb 
részét  elfoglalta.  Okot  erre  Anna  húga,  az  orosz  Ratiszlav  özvegye  s 
Ottokár  napa,  szolgáltatott,  ki  a  haldokló  Bélától  némely  családi 
kincseket  elvévén,  azokkal  vejéhez,  Ottokárhoz  futott.  Ezenkivül  néhány 
urak  is,  kik  Béla  életében  Istvánnak  ellenségei  voltak,  most  bosszújától 
félvén,  szintén  Ottokárhoz  menekültek  s  váraikat  is  annak  védelme  s 
főurasága  alá  bocsátották.  István  tehát,  miután  az  elvitt  kincs  és  az 
átfutott  urak  kiadását  hasztalan  követelte,  1270  vége  felé  Stájerországba 
tört,  s  annak  és  Ausztriának  egy  részét  elpusztítván,  mintegy  20  ezer 
fogolylyal  tért  vissza  az  országba.  Ottokár,  a  habsburgi  Rudolftól  is 
háborúval  fenyegettetvén,  az  ellenségeskedést  folytatni  nem  látta  taná- 
csosnak, s  Istvánnal  1271-ben  békét  kötött,  mely  szerint  a  családi  1271. 
kincset  s  az  átfutott  urakat  kiadni  Ígérte. 

István  ezután  a  belügyekre  fordítá  figyelmét,  s  egyebek  közt  a 
szepesi  városok  szabadalmait  megerősítette  s  egynémivel  meg  is 
toldotta.  E  városok  közönsége  e  szabadságlevél  szerint  a  királyi  zászlók 
alá  50  vitézt  állítani,  évenként  390  ezüst  gírával  adózni  köteleztetvén, 
minden  egyéb  terhek  alól  fölmentetett.  Ugyanazon  időben  újította 
meg  István  az  egri  püspökség  elveszett  adománylevelét  is,  mely  arról 
nevezetes, '  hogy  szerinte  az  egri  püspök  a  király  negyedszülött  fiát 
nevelni,  s  ennek  híjában  a  koronaörököst  tartozott  részesíteni  jöve- 
delmeiből. 

Habsburgi  Rudolf  e  közben  mindent  elkövetett,  hogy  a  magyaro- 
kat Ottokár  ellen  szövetségre  birja.  Es  sikerűit  is  az  urak  közöl  többe- 
ket, nevezetesen  Pektári  Joakim,  brebiri  grófot  s  tótországi  bánt,  részére 
nyernie.  De  István  a  helyett,  hogy  az  osztrák  ügyekbe  avatkozott  volna, 
1272-ben  inkább  a  polgári  háborúba  keveredett  Szerbország  lecsönde-  ^272. 
sítésére  vezette  hadait.  Míg  azonban  ő  távol  járt,  az  említett  Pektári, 
hogy  őt  Rudolffal  szorosabb  viszonyba  hozza,  Endrét,  a  király  másod 
fiát,  titkon,  de  hihetőleg  a  királyné  megegyeztével,  Németországba  vitte, 
Klementinát,  a  Rudolf  leányát,  neki  eljegyezni  szándékozván.  István, 
midőn  fiának  ellopatásáról  hírt  vett,  a  forró  nyár  daczára  lóhalálában 
hajtott  a  gyermekorv  után,  mielőtt  azonban  őt  elérhette  volna,  a  szo- 
katlan erőködés  miatt  hirtelen  meghalt:  ha  tovább  él,  valószínűleg 
egyike  leendett  legjelesebb  királyainknak. 

IV.  (Kun)  László  országlata.  1272—1290. 

7.  §.  Belzavarok.  Háború  Ottokárral;  szövetség  Hábsburgi  Rudolffal. 

IV.  László,  kit  a  kunokkal  való  társalgásáról  Kun-Lászlónak 
neveztek,  atya  halálakor  csak  10  éves  gyermek  lévén,  a  kormányt  Erzsé- 
bet királyné  s  Pektári  Joakim  vette  át,  kik  azonban  önkényök  által  oly 
zavargást  támasztottak,  hogy  azok  közt  maga  a  királyné  is  elfogatott 
s  Turul  várába  záratott;  Béla  vezér,  macsói  bán,  IV.  Béla  király  Kon- 
stanczia  leányának  fia,  a  németújvári  Henriktől  megöletett;  Lászlót 
pedig  nemsokára  megkoronáztatása  után  Kaplonyi  Endre  még  meg  is 
korbácsolta.  E  zavargás  alatt  némely  urak,  kik  a  kormányzó  Joakim- 

127?>.  tói  üldöztetvén,  Ausztriába  futottak,  az  országot  1273-ban  Ottokárral 
is  háborúba  keverték,  mely  mind  a  két  részről  nagy  elkeseredéssel  visel- 
tetett. A  magyarok  Ottokár  hadi  készületeiről  értesülvén,  Ausztriába 
törtek  s  annak  egy  részét  elpusztították;  mit  aztán  Ottokár  viszont  a 
Duna  vidékének  egész  Győrig  s  Komáromig  dúlásával  boszúlt  meg.  A 
háborút  azonban  tovább  folytatni  egyik  résznek  sem  volt  kedve:  a 
magyarokat  a  folyton  tartó  belzavarok,  Ottokárt  a  német  császárválasz- 
tás és  egy  más  hatalmas  ellenség  foglalta  el. 

1273.  A  német  fejedelmek  a  császári  trónnak  hosszú  üressége  után  1273- 

ban  végre  Rudolfot,  az  erőteljes,  nagy  tekintélyű  hábsburgi  grófot 
választották  római  császárrá.  De  Ottokár,  ki  maga  is  vágyott  e  koro- 
nára, őt  uráliak  elismerni  s  a  hűbéri  esküt  letenni  nem  akarta.  így  áll- 
ván az  ügyek,  mind  Rudolf  mint  Ottokár  kereste  a  magyarok  barátságát. 
Az  Ottokártól  szenvedett  sérelmek  azonban  még  elevenebb  emlékezet- 
ben valának,  mintsem  hogy  ő  a  magyarokat  megengesztelhette  volna ; 

1275.  László  tehát  1275-ben  Rudolf  császár  részére  hajólt,  s  vele  a  kevély  cseh 
király  ellen  szövetséget  kötött.  Ottokár  a  szövetségesek  hadától  legyő- 
zetvén, csak  oly  feltétel  alatt  nyerhetett  békét,  hogy  minden  német 
tartományairól  mondjon  le,  s  Csehországot  is  hűbéri  hódolattal  vegye 
át  a  császár  kezéből;  Lászlónak  pedig  a  minapi  háborúban  elfoglalt 
határszéli  várakat,  s  a  még  mindig  nála  lévő  családi  kincset  adja  vissza. 
De  a  béke  nem  sokáig  tartott.  Ottokár  megbánván  a  reá  nézve  oly  káros 
és  lealázó  békét,  mihelyt  észrevette,  hogy  a  Rudolf  s  László  közti  barát- 
ság némely  kellemetlen  kérdések  miatt  meghűlt,  ismét  háborúra  készüle, 
s  bár  Rudolf  a  szövetséget  Lászlóval  megújította,  1278-ban  még  is 
fegyvert  fogott.  Rudolf  ez  úttal  kevés  segedelmet  nyerhetett  a  német 
fejedelmektől;  ellenségén  mindazáltal,  ki  az  ütközetben  maga  is  elesett, 
a  magyarok  segedelmével  teljes  diadalt  nyert,  mely  által  a  hábsburgi 
ház  fényét  és  hatalmát  maradandólag  megalapította. 

8.  §.  A  király  feslett  erkölcse  miatt  támadt  zavargások.  László  elzáratása. 
Bocid  javulása,  győzedelmei  a  kunok  és  tatárok  felett. 

Lászlónak  az  Ottokár  ellen  vitt  harczból  azon  egyetlen  haszna 
volt,  hogy  a  többször  említett  családi  kincset  valahára  visszanyerte : 

míg  azonban  ö  távol  járt,  a  hatalmas  Németújvári  Iván,  Ottokártól  fel- 
bujtatván, az  országban  nagy  zavargást  támasztott,  melyet  aztán  László 
nemcsak  hogy  le  nem  csillapított,  hanem  maga  is  mindinkább  öregbített 
feslett  erkölcsei  által.  Néhány  főrangú  kunoktól,  kikkel  anyjáról  rokon- 
ságban vala,  elcsábíttatván,  az  ország  gondjait  elvetette,  s  idejét  egészen 
a  kunok  társaságában  tölte;  kun  öltözetet  s  erkölcsöket  vőn  fel,  s  a 
hatalmaskodásaik  miatt  megunt  magyarokat  udvarából  eltávolítván,  a 
fő  tisztségeket  s  a  kincstár  kezelését  kunokra  bízta,  végre  még  erényes 
nejét,  Erzsébetet,  Károly  nápolyi  király  leányát  is  megvetvén,  kaczér 
kun  asszonyokkal  a  bujaság  törteiméibe  merült.  A  király  e  viselete 
mondhatlan  zavart  okozott  az  ország  mind  világi  mind  egyházi  ügyei- 
ben :  a  kegyelt  kunok,  kik  régi  vallásukhoz  még  mindig  konokul  ragasz- 
kodtak, a  keresztény  papokat  elűzték,  s  az  egyházi  s  világi  urak  jószá- 
gain számtalan  hatalmaskodást  űznek  vala. 

III.  Miklós  pápa  az  ország  ezen  állapotjárói  értesíttetvén,  1279-  127í>- 
ben  Fülöp  formianoi  püspököt  küldötte  be  a  vallás  veszélyeinek  elhárí- 
tása s  a  belzavarok  lecsillapítása  végett.  A  király  eleinte  hajolni  látszott 
a  józan  intésekre  s  a  pápai  követ  minden  tanácsában  megegyezett :  a 
kunok  társaságát  elhagyván,  nejét  magához  vette  ;  a  követ  javaslatára 
országgyűlést  tartott,  melyben  az  elfoglalt  egyházi  javak  kiadatását,  a 
kunok  megtérítését  s  állandó  lakokra  szorítását  esküvel  ígérte,  s  azok- 
nak egyházi  és  polgári  állapotját  újonnan  szabályozta :  minderre  a 
meghívott  kun  urak  is  hajlandóknak  nyilatkoztassa  végzések  teljesí- 
tését kezesekkel  is  biztosították.  Fülöp  püspök  ezután  az  egyházi  fegye- 
lem s  jogok  helyreállítása  végett  Budán  még  zsinatot  is  tartott;  László 
azonban,  látván,  hogy  annak  némely  határozatai  királyi  hatalmának 
rövidségére  vannak,  a  városi  tanácsbelieknek  megparancsolta,  hogy  a 
papságot  a  városból  zárják  ki,  s  az  étekszerek  lefoglalása  által  szétosz- 
lani kényszerítsék.  Maga  pedig  minden  Ígéreteiről  megfeledkezvén,  ismét 
a  kunok  társaságába  s  elébbi  életmódjára  tért  vissza  ;  sőt  midőn  a  pápá- 
tól e  miatt  fenyegető  intéseket  vett  volna,  annak  követét  is  elfogatta. 

A  püspökök  s  néhány  világi  urak  tehát  látván,  hogy  az  elcsábí- 
tott ifjú  mind  magának  mind  az  országnak  veszedelmére  indul ,  őt 
Fintha  nádor  vezérlete  alatt  elfogták,  s  tisztes  őrizet  alá  tévén,  nejét 
is  mellé  adták. 

A  fogság  s  a  pápának  és  nápolyi  királynak  intelmei  józanabb 
gondolatokra  birták  a  változékony  Lászlót;  elébbi  Ígéreteit  teljesítette 
s  a  kunokra  hozott  rendszabályait  szigorúan  végrehajtatta.  Még  inkább 
megerősítette  őt  javulásában  a  kunok  azon  vakmerősége,  minélfogva  a 
rajok  küldött  parancsok  miatt  1282-ben,  Oldamur  főnökük  vezérlete  1282. 
alatt,  föllázadtak  s  az  országot  szerte  pusztították.  László  ekkor  fogsá- 
gából kiszabadíttatván,  a  lázadókat  a  Hód  tavánál  megverte  s  a  futam- 
lókat Erdélyen  keresztül  az  országból  kiűzte.  A  többieket  pedig,  kik  a 
lázadásban  részt  nem  vettek,  állandó  lakhelyekre  s  a  keresztény  vallás 
fölvételére  kényszerítette. 

Egy  ideig  ezután  valóban  egészen  megjavúltnak  látszott  az  ifjú 
király,  s  a  sokáig  zavarban  volt  ország  belügyeit  kitelhetőleg  iparkodott 

helyreállítani.  De  volt  is  szüksége  a  hazának  erőteljes  kormányra,  mert 
a  hódtavi  ütközetből  megszabadult  Oldamur  a  nogáji  tatárokat  felbujt- 
L285.  ván,  1285-ben  egy  roppant  sereggel  tört  be  az  országba.  Mielőtt  László 
időt  nyerhetett  volna  seregeit  összeszedni,  az  eláradt  szilaj  csordák,  mái- 
egész  a  Dunáig  s  oly  kegyetlenül  pusztítanak,  hogy  a  Béla  alatt  szen- 
vedett nyomor  megújulásától  lehetett  tartani.  Szerencsére  a  mindent 
elpusztított  vad  népet  éhség  s  ragályos  nyavalyák  kezdek  fogyasztani ; 
midőn  pedig  e  miatt  visszatérni  kényszeríttetnének,  László  őket  űzőbe 
vévén,  több  véres  csatákban  megverte  s  kiűzte,  a  számos  foglyokat  több 
megyékben  felosztva  telepítette  le.  Ezek  alapították  aztán  a  mind  máig 
tatár  melléknévvel  jelelt  számos  helységeket. 

i).  §.  Ujabb  zavarok  a  Mrály  visszaesése  miatt  elébbi  feslett  életébe.  László  meg- 

(jijilkoltatása. 

A  remények  azonban,  melyeket  a  megtért  király  a  jobb  hazafiak- 
ban gerjesztett,  nemsokára  ismét  meghiúsultak.  László  e  győzedelme 
után  újra  az  elébbi  fertőbe  merült ;  sőt  miután  ipa,  a  szicíliai  király 
meghalt,  féktelensége  ezen  tartalékot  is  elvesztvén,  nemcsak  az  erköl- 
csiségnek, hanem  a  külilleclelemnek  korlátait  is  áthágta :  nejét  a  Nyu- 
lakszigetén kolostorba  záratta,  s  Ínséggel  gyötrötte :  Eduát,  egy  kun 
főnemes  leányát  ágyasául  vette ;  s  a  kunok  és  tatárokkal  sátorok  alatt 
lakván,  az  ország  ügyeivel  mitsem  gondolt.  így  lőn,  hogy  az  elébbi  ren- 
detlenség és  zavar  az  országban  ismét  megújult :  a  király  pártfogásá- 
ban bizakodó  kunok  a  magyar  urak  és  papok  javait  büntetlenül  pusz- 
tították ;  másrészről  a  főnemesek  hatalmokat  a  királyi  tekintély  rová- 
sára mód  felett  kiterjesztették,  s  a  várjószágokat,  a  királyi  jövedelmek 
s  a  honvédelem  nagy  kárára,  elfoglalták ;  hatalmaskodás,  erőszak  s  a 
féktelenség  egyéb  következései  árasztották  el  az  országot.  A  köznemes- 
ség nagy  része,  a  hatalmasabb  főnemesektől  elnyomatván,  kénytelen 
lőn  ezek  zászlói  alatt  szolgálni ;  a  főispánok,  kiknek  ezelőtt  a  pénz  és 
tizedügyeiket  kivéve,  a  nemesség  felett  semmi  hatalmok  sem  volt,  azt 
mindinkább  hatóságuk  alá  vetették ;  mit  maguk  a  nemesek  is  siettettek 
azáltal,  hogy  más  féktelen  főnemesek  hatalmaskodásai  ellen  a  főispá- 
noknál kerestek  védelmet.  A  már  erősödni  kezdett  városi  polgárság 
hasonlókép  elnyomatott ;  az  éledező  ipar  és  kereskedés,  a  szünetlen 
zavargásban  megsokasodott  rablók  és  zsiványoktól  elállott  utak  bátor- 
talansága miatt,  ellankadt.  A  parasztság,  korlátlan  önkénynek  lévén  kitéve, 
annyira  elszegényedett,  hogy  igás  barom  hiányában  önmaga  kényte- 
leníttetett  szükség  alkotta  két  kerekű  talyigáját  vonni,  mely,  a  király 
kormányának  szellemét  bélyegzőleg,  László  szekerének  neveztetett. 

Az  ország  ezen  állapotjában  a  főrendek  jobbjai,  kivált  a  püspö- 
kök, a  pápa  tekintélyében  kerestek  a  fölösen  meggyült  bajoknak  orvos- 
1287.  latot.  IV.  Honorius,  kérelmeikre  hajolván,  a  királyt  1287-ben  több-rendü 
leveleiben  intette  magas  állásához  illő  viseletre,  az  ország  és  egyház 
iránti  kötelességeinek  buzgóbb  teljesítésére  ;  s  végre  még  egyházig  átok- 
kal is  fenyegette  öt,  ha  atyai  intései  foganatlanok  maradnának.  Esnem 

is  volt  egészen  sükeretlen  a  pápa  közbelépte  :  az  inkább  csak  könnyelmű 
s  rósz  társaság  által  elcsábított,  mint  gonosz  szívű  László  egy  időre 
ismét  magába  szállott.  De  e  javulás  is  csak  tünékeny  vala.  A  pápa  tehát 
látván,  hogy  intései  foganatlanúl  hangzanak  el,  a  püspökök  tanácsára 
a  pogány  kunok  és  tatárok  ellen  keresztháborút  hirdettetett.  De  a  gyü- 
levész had,  a  kereszt  zászlói  alatt  mindennemű  kicsapongásokra  vete- 
medvén, csak  a  zavart  nagyobbítá,  mígnem  az  e  miatt  megboszankodott 
László  azt  szétverte. 

E  zavargások  alatt  már  az  ország  politikai  egysége  is  veszélyben 
forgott.  Csák  Máté,  trencsényi  főispán  a  Vágvölgyén  csaknem  függet- 
len hatalmat  kezdett  bitorlani ;  Németújvári  Iván  az  osztrák  herczeggel 
a  király  tudtán  kivűl  háborút  viselt,  melyben  az  ország  kárára  majdnem 
egész  roppant  birtokát,  Kőszeget  mintegy  30  helységgel  elvesztette. 
Másrészről  az  ország  melléktartományaiban  is  megcsonkíttatott:  a  hali- 
csi  fejedelmek  magukat  függetlenekké  tették;  Uroz  szerb  fejedelem  a 
macsói  bánságot,  Velencze  a  Dalmát  tengermelléket  foglalta  el. 

Mindezzel  semmit  sem  gondolva,  csak  állati  vágyainak  élt  a  köny- 
nyelmű  László,  ki  már  Eduát  is  megunván,  tatár  leányokkal  űzte  újabb 
szerelmi  kalandjait.  De  hihetőleg  épen  ezáltal  szerzetté  magának  kora 
veszedelmét.  Edua,  mellőztetése  miatt  boszúra  gyúlván,  Árbocz,  Törtei 
és  Kemencs  rokonaival  a  király  ellen  összeesküdött,  s  őtx  1290-ben,  1290. 
Keresztszeg  mellett ,  az  éj  homályában  meggyilkoltatta.  így  halt  el 
László  életének  virágában,  28  éves  korában,  nem  a  természettől,  mely 
őt  jeles  tulajdonokkal  ruházta  fel,  hanem  nevelése  által  elhanyagolva, 
a  rósz  társaság  csábjainak  s  könnyelműségének  esvén  áldozatául. 

III.  Endre  országlala.  1290—1301. 

10.  §.  Pártzajlongások.  Endre  harczai  a  vetélytársak  ellen. 

IV.  László  halála  után  még  csak  egy  féfiú  volt  életben  Árpád  nem- 
zetségéből ;  Endre,  a  testvérétől,  IV.  Bélától,  száműzött  István  herczeg 
és  Morosini  Katalin  velenczei  gazdag  patriciushölgy  fia,  kit  Kun-László 
az  országba  híván,  Tótország  vezérévé  nevezett.  Endre  egész  kormánya 
pártzajlongások  közt  folyt  le.  Németújvári  Iván  már  akkor  is  útját 
állta  s  foglyává  tette  őt,  midőn  László  halála  után  Tótországból  a  trón 
elfoglalása  végett  Fehérvárra  sietett.  És  bár  Rumi  Tódor  fehérvári  pré- 
post, Kalotai  Gyerő,  Kemény,  baranyai  főispán,  Ogyoz  s  más  urak  buzgó 
pártolása  őt  néhány  nap  múlva  szabadságba  helyezte,  minek  következ- 
tében Endre  július  végén,  1290-ben,  magát  meg  is  koronáztathatta ; 
mindazáltal  még  azután  is  sok  ellensége  maradt.  Alig  terjedt  el  László 
halálának  híre,  azonnal  több  trónkövetelő  lépett  fel,  kik  közt  az  urak 
mindannyi  pártra  szakadoztak.  Mindenekelőtt  egy  ál  Endrével  kellett 
megküzdenie,  ki  magát  Kun-László,  még  1277-ben  meghalt  Endre  test- 
vérének adta  ki.  Ezt  ugyan  könnyen  sikerűit  kiűznie  az  országból ;  de 
annál  több  lett  a  baja  a  két  másik  vetélytárssal :  Albert  osztrák  herczeg- 
gel és  a  nápolyi  Martell  Károlylyal.  Rudolf  római  király  már  augusztus 

31-kén  egy  okmányt  bocsáta  közre,  melyben  az  országot  német  biro- 
dalmi hübémek  nyilvánította,  és  fiára,  Albert  lierczegre  ruházta.  Mar- 
tell  Károly  pedig,  Máriának,  V.  István  király  leányának  és  Sánta  Károly 
siciliai  királynak  fia,  mihelyt  Kun-László  haláláról  értesült,  a  pápa 
követe  által  magát  magyar  királyivá  koronáztatta.  Károly  pártjára  kelt 
maga  IV.  Miklós  pápa  is,  ki  színleg  Kun-László  halála  körülményeinek 
megvizsgálása  végett,  valóban  pedig,  hogy  Károly  útját  a  trónra  egyen- 
gesse, János  ezinói  püspököt  azonnal  követül  küldé  az  országba,  kije- 
lentvén, hogy  mivel  ezen  ország  többfelekép  az  apostoli  székhez  tartozik, 
a  fölött  csak  ennek  van  joga  rendelkezni. 

Endre  e  vetélytársak  közt  mindenek  előtt  Albert  ellen  fordítá 
minden  ügyekezetét ;  mert  ez,  nem  hajtván  a  pápa  ama  nyilatkozatára 
s  tilalmaira,  sereggel  jött  az  országba,  s  Pozsonyt,  Nagyszombatot  vidé- 
keikkel együtt  egészen  a  Vágig  elfoglalta.  Endre,  hogy  nagyobb  erővel 
állhasson  ellent  a  trónkövetelőnek,  ki  Venczel  cseh  királylyal  már  az 

1291.  ország  felosztása  fölött  is  egyezkedék,  az  1291-iki  februárban  Székes- 
fehérvárra közönséges  országgyűlést  hirdetett,  s  ott  egy  szabadságleve- 
let adott  ki,  mely  által  minden  osztályt  kielégítvén,  magának  mind  az 
urak,  mind  a  nemesek  ragaszkodását  biztosította.  És  mihelyt  seregei 
összegyűltek,  nagy  hatalommal  tört  be  Ausztriába,  s  azt  több  irányban 
elpusztítván,  magát  Bécset  is  megszállotta.  Albert  most,  ki  atyjában, 
az  időközben  meghalt  Rudolfban,  legerősebb  támaszát  is  elvesztette  volt, 
s  a  birodalmi  fejedelmektől  is  hasztalan  sürgetett  segedelmet,  ellentállni 
képtelen,  békét  kért.  A  szerződés  aztán  meg  is  köttetett,  feltételül  sza- 
batván egyebek  közt :  hogy  Albert  ne  csak  minden  magyarországi  fog- 
lalmányait  visszaereszsze,  hanem  igényeiről  is  mondjon  le  az  ország 
trónjára. 

Most  már  Martell  Károlytól  sem  volt  többé  oka  félnie  Endrének. 
A  trónkövetelő  különben  is  —  hihetőleg,  mivel  a  pápai  követ  által  érte- 
sült, hogy  még  a  papság  pártolására  sem  számolhat,  —  nem  nagy 
tevékenységet  fejtett  ki,  csak  a  dalmát  tengeri  városokat  csábítgatá 
magához  némi  kereskedelmi  kedvezmények  Ígéretével.  Endre,  hogy  még 

1292.  e  törekvések  sükerének  is  elejét  vegye,  az  1292-dik  év  egy  részét  a  hor- 
vátországi részeken  tölte,  s  a  tartomány  kormányát  édes  anyjára  s  nagy- 
bátyjára, Morosini  Albertre,  bízta.  Ugyanekkor  a  tengeri  bánságot  örök 
joggal  a  brebiri  grófokra,  Pál,  György  és  Mladin  testvérekre  ruházta, 
csak  azt  kötvén  ki,  hogy  háborúban  ötszáz  fegyveressel  szolgáljanak 
zászlai  alatt.  Martell  Károlyt  tulaj  donkép  csak  a  pápa  pártfogása  teheti 
vala  veszélyessé  Endrére  nézve.  Megnyugvására  szolgált  tehát  ennek  az, 
hogy  IV.  Miklósnak  1292-ben  történt  halála  után  a  pápai  szék  két 
évnél  tovább  üresen  maradt.  Hogy  azonban  magát  új  pápa  választásá- 

1293.  nak  esetére  a  trónkövetelő  ellen  biztosítsa:  1293-ban  Albert  osztrák  s 
Henrik  bajor  herczegekkel  és  Venczel  cseh  királylyal  szövetséget  kötött. 

12!tő.  De  Martell  Károly  már  1295-ben  meghalt:  fia  pedig,  Róbert  Károly. 
kire  a  maga  igényeit  átörökölte,  még  kis  korú  gyermek  vala. 

11.  §.  Bele  iszonyok.  Róbert  Károly  fellépte.  Endre  halála. 

Endre,  vetélytársaitól  e  módon,  legalább  egy  időre,  megszabadul- 
ván nagy  buzgalommal  fogott  az  ország  zavarteljes  belügyeinek  rende- 
zéséhez. Eddig  az  urakkal,  mivel  hogy  segedelmökre  is  szüksége  volt, 
pártoskod  ásuktól  is  méltán  tarthat  vala,  csinnyán  kellett  bánnia  :  most, 
a  trón  birtokában  magát  megerősödve  érezvén,  irányukban  is,  kiktől  a 
legtöbb  rendetlenség  származott,  erélyesebben  kezde  fellépni.  A  megyékbe 
egyebek  közt,  bizottmányokat  küld  vala,  melyek  a  lefoglalt  királyi 
javakat  s  más  jövedelmeket  bitorlóiktól  visszavennék.  De  evvel  darázs- 
fészekbe nyúlt  a  jó  király:  az  urak  egyátaljában  nem  akartak  megválni 
igazságtalan  birtokaiktól ;  s  a  szigor  sem  tetszett  nekik,  mely ly el  Endre 
a  fékteleneket  bűntette.  Ezek  tehát  miud  számosabban  ellenségeivé 
lettek,  s  Róbert  Károlyt  kezdek  pártolni,  kit  most  VIII.  Bonifácz  pápa 
minden  módon  a  magyar  trónra  kívánt  emelni.  0  a  hübérileg  tőle  függő 
Nápolyban  1297  elején  oly  módon  szabályozta  a  trónörökösödést,  hogy  1293. 
Róbert  Károly,  kit  az  különben  egyenes  vonalban  illet  vala,  abból  kizá- 
ratván, világosan  a  magyar  trón  megszerzésére  utasíttatott.  E  végett 
nevezte  ki  Bonifácz  Péter  szerzetest,  Mária  nápolyi  királyné  káplánját 
is  spalatói  érsekké ;  ki  aztán  Dalmát-  és  Horvátországban  oly  buzgó 
ügynöke  lett  Róbert  Károlynak,  hogy  még  a  brebiri  grófok  is  ennek 
pártjára  állottak. 

Endre  eleinte  megvetni  látszók  a  trónkövetelő  s  a  szent  szék  e 
törekvéseit ;  vagy  a  szigora  által  megsértett  s  tőle  elpártolt  féktelen 
urak  mind  inkább  növekedő  zavargásai  által  gátoltatott  azok  korláto- 
lásában.  Mert  mind  súlyosabb  idők  álltak  be  reá  rézve :  Németújvári 
Iván,  Csák  Máté,  Lóránt,  volt  erdélyi  vajda,  s  más  hatalmas  urak  mind 
több  s  nagyobb  zavarral  tölték  el  az  országot,  az  egyháziakat  és  nemes- 
séget egyaránt  elnyomván,  javaikat  pusztítván  s  foglalván.  A  király, 
magát  mind  ezek,  mind  Róbert  Károly  ellen  erősítendő,  Fennena  hit- 
vesének halála  után  Ágnest,  Albert  herczeg  leányát,  önmagának  — ,  a 
maga  leányát  pedig,  Erzsébetet,  Venczel  cseh  király  hasonnevű  fiának 
jegyezte  el ;  s  ez  alkalommal  szövetségét  is  megújította  a  két  fejedelem- 
mel. Benn  pedig,  hogy  az  eláradt  zavargásoknak  gátot  vessen,  1298-ban  1298. 
Pestre  közönséges  országgyűlést  hirdetett,  melyben  a  zavargó  urak 
kizárásával,  a  papság  és  nemesség  orvoslatot  szerezne  az  ország  bajai- 
nak. Mennyire  elhatalmaztak  e  bajok,  magukból  az  itt  alkotott  törvé- 
nyekből legvilágosabban  kitűnik.  Meg  arról  is  szükségesnek  ítéltetett 
törvényt  alkotni,  hogy  a  királynak  a  kellő  tisztelet  megadassék.  Egyéb- 
iránt végzéssé  lett :  hogy  az  erőszakosan  elfoglalt  javak  mind  a  koro- 
nának, mind  a  papságnak  s  nemességnek  három  hónap  alatt  múlhatat- 
lanul visszaadassanak,  s  a  ki  e  törvénynek  nem  engedelmeskedik,  egyházi 
átokkal  sújtassák.  Űj  várakat  a  király  engedelme  nélkül  senki  se  épít- 
hessen ;  a  rablóvárak  pedig  erőhatalommal  is  lerontassanak.  A  király 
mellett  folyton  két  püspök  s  egy  nemesi  választmány  tartózkodjék,  a 
törvények  pontos  végrehajtására  ügyelendő.  Sz.  György  napján  a  jövő 
évben  is  országgyűlés  tartassák  a  Rákos  mezején  stb. 

De  e  törvények,  bár  azokra  az  urak  nagy  része  is  megegyezését 
jelentette  ki,  már  csak  holt  betűk  maradtak.  A  pártviszályok  sokkal 
inkább  el  valának  már  hatalmazva,  mintsem,  hogy  azok  által  akár  a 
királyi  tekintélyt  visszaszerezni,  akár  a  fő  és  alrendü  nemesség  közt 
eláradt  háborgást  elfojtani  lehetett  volna.  Nagy  baj  volt  Endrére  nézve 
az  is,  hogy  Ladomér,  a  derék  erélyes  esztergami  érsek,  meghalálozott  s 
utóda,  Gergely,  szinte  a  trónkövetelő  Róbert  Károly  pártjára  állott,  és 
magát  Rómában  teljes  hatalmú  pápai  követté  neveztetvén,  mindinkább 
csökkenti  vala  a  törvényes  király  híveinek  számát.  A  dalmát  városok  s 
Horvátország  nagy  része,  számos  urakkal  együtt,  már  nyilván  Károlyt 
vallák  királyuknak. 

A  múlt  országgyűlésen  Endre  törvénynyé  emeltette  volt,  hogy  ha 
a  zavargó  engedetlen  urakat  saját  erejével  meg  nem  fékezhetné,  kül- 
segedelmet  is  hozhasson  be  ellenök.  Szövetségesei  azonban,  Albert  osz- 
trák herczeg  s  Venczelcseh  király,  most  a  birodalmi  zavarokkal  valának 
elfoglalva ;  s  amannak  inkább  Endre  küldött  segélyt  Adolf  ellenkirály 

1299.  megbuktatására.  Maga  tehát  1299-ben  ismét  csak  a  rákosi  gyűlésben 
keresett  orvoslatot  a  közbajok  ellen.  De  most  már  ezt  is  meggátolta 
Gergely  érsek,  ki  oda  nemcsak  maga  meg  nem  jelent,  hanem  pártfelei- 
vel Veszprémben  szinte  gyűlést  tartván,  követei  által  Endrét  a  rákosi 
gyűlésen  az  egyház  háborgatójának  vádolta,  és  a  pápától  nyert  felha- 
talmazásánál fogva,  a  többi  püspöknek  is  megparancsolta,  hogy  Rákos- 
ról azonnal  távozzanak  s  Veszprémben  ő  mellette  gyűljenek  össze.  A 
püspöknek  ugyan,  bár  utóbb  az  érsek  által  egyházi  átokkal  is  fenyeget- 
hettek, nem  fogadtak  szót ;  de  a  rákosi  gyűlés  mégis  minden  eredmény 
nélkül  oszlott  széjjel. 

A  király,  ki  egy  idő  óta,  mintha  e  zavargások  miatt  apathiába 
sülyedt  volna,  nagyon  gyöngén  viselte  magát,  most  egy  kissé  ismét  eré- 
lyesebben kezdett  föllépni ,  s  a  Németújváriak  ellen,  kik  leginkább 
háborogtak,  hadat  küldvén,  Sümeg  és  Kőszeg  váraikat  megvétette.  De 
a  pártos  urak  ezt  avval  viszonzák,  hogy  Brebiri  Györgyöt  Nápolyba 
küldöttek,  s  általa  Róbert  Károlyt  Horvátországba  hozatván,  Zágráb- 
ban megkoronázták.  Most  már  Endre  is  komolyabban  kezdett  valahára 
gondolkodni  a  trónkövetelő  visszanyomásáról,  miben  őt  most  ipja,  az 
osztrák  Albert  is,  —  ki  Adolf  vetélytársát  végre  legyőzvén  s  megölvén, 
a  római  királyság  birtokába  jutott,  —  őt  minden  erejével  segélyezni 

1301.  ígérkezett.  A  hadjárat  Károly  és  pártja  ellen  1301  nyarára  végzéssé  lett 
a  szövetségesek  közt.  De  Endre  ezen  évnek  már  kezdetét  is  alig  élte 
meg ;  ő  úgy  látszik,  általában  gyönge  egészségű,  több  idő  óta  gyakrab- 

1301.  ban  betegeskedett  s  pár  hónapi  sínylődés  után  1301 -ki  január  14-én 
megszűnt  élni.  Benne  kihalt  a  honalapító  Árpád  nemzetségének  férfi 
ága ;  mert  első  házasságában  Fennától  csak  Erzsébet  leánya  született, 
a  második  házasság  pedig  Ágnessel  meddő  maradt. 

HARMADIK    KÖNYV. 
AZ  ANJOUHÁZ  S  ÖRÖKÖSEINEK  KORSZAKA,  1301-1439. 


ELSŐ  FEJEZET. 

Az  Anjou  királyok. 


Venczel  és  Róbert  Károly  ellenkirályok.  1301-1304. 

1.  §.  A  királyválasztási  pártviszályok.  Mohert  Károly  s  Venczel  megkoronázta- 

tása;  s  emennek  lemondása. 

Az  Arpád-nemzetség  utolsó  férfiának,  III.  Endrének,  halála  után 
a  királyválasztás  joga  visszaesett  a  nemzetre.  Az  ország  hatalmasabb 
nagyai,  önérdekeiket  tartván  szemeik  előtt,  a  jog  gyakorlatában  több 
pártokra  szakadoztak,  melyek  közöl  kettő ,  a  többinél  hatalmasabb, 
kiválólag  magára  vonja  figyelmünket.  Egyik  párt,  mely  már  Endrének 
is  annyi  bajt  okozott,  s  az  Anjou  nemzetségből  származott  Róbert 
Károlyt  Zágrábban  meg  is  koronázta,  vezérének  Pál  brebiri  grófot  s 
horvát  bánt  és  Gergely  választott  esztergomi  érseket,  pártfogójának 
pedig  magát  VIII.  Bonifácz  pápát  vallotta.  A  másik,  nemzetiebb  párt, 
János,  kalocsai  érsek,  és  Csák  Máté,  trencsényi  főispán,  vezérlete  alatt, 
a  nemzet  királyválasztási  jogát  épségben  megtartani  óhajtván,  határo- 
zottan ellenszegült  Károlynak,  kit  a  pápa  nevezett  királylyá,  és  Ven- 
czel cseh  királyt,  Annának,  IV.  Béla  leányának  unokáját,  kínálta  meg 
a  koronával. 

A  pápa,  Károly  ügyének  gyámolítása  végett,  Miklós  osztiai  püs- 
pököt mindjárt  Endre  halála  után  teljes  hatalommal  küldötte  az  országba, 
ki  aztán  Károlyt  a  horvát  bán  segedelmével  Esztergomba  vitte  s  másod- 
szor is  megkoronáztatta.  De  ezen  iljabb  pápai  avatkozás  még  több  ellen- 
séget szerzett  Károlynak ;  s  németújvári  Iván,  ki  tőle  még  Endre  életé- 
ben elpártolt,  őt  Esztergomból  Gergely  érsekkel  együtt  kiűzte.  Károly, 
pártjától  segedelmet  rögtön  nem  nyerhetvén,  Rudolf  osztrák  herczeghez 
menekült,  Gergely  pedig  Olaszországba  vonult,  hol  aztán  1303-ban  egy  1303. 
népzendülés  alkalmával  megöletett. 

A  győztes  párt  ezalatt  Venczellel  is  megkötötte  a  szerződést.  0,  a 
cseh  és  lengyel  tartományokban  fölös  elfoglaltatását  adván  okúi ,  a 
koronát  maga  számára  nem  fogadta  el  ugyan,  hanem  12  éves  Venczel 

Hát  ajánlotta  a,  magyaroknak.  Csák  Máté,  a  Neme túj váriak  Émás  párt- 
fők,  azon  reményben,  hogy  még  függetlenebbűl  fognak  uralkodni  a 
gyönge  gyermekkirály  alatt,  az  ajánlatban,  minden  nehézség  nélkül 
megegyeztek,  s  Venczelt,  kit  atyja  egy  cseh  haddal  hozott  be,  Fehér- 
várra vitték  és  nevét  a  nemzetiesb  Lászlóra  változtatván,  János,  kalocsai 
érsek  által  megkoronáztatták. 

De  Venczel  sem  örülhetett  a  trón  háboríttatlan  birtokának.  Egy- 
részről Károly  párthivei  a  dunántúli  megyékben  szünet  nélkül  hábo- 
rogtak: másrészről  a  pápa  meghagyta  követének,  hogy  Venczel  hata- 
lomgyakorlatát minden  lehető  módon  gátolja  meg;  Venczel  cseh  királyt 
pedig  a  miatt,  hogy  fiát  a  szent  szék  rendelkezése  alá  tartozó  országnak 
királyává  koronáztatni  engedte,  szemrehányásokkal  illetvén,  jogainak 
bebizonyítása  végett  a  sz.  szék  elébe  idézte.  Venczel,  a  rendek  többsé- 
gének választásából  eredő  jogaira  támaszkodván,  a  pápa  ismételt  fel 
szólítására  valóban  megjelent  követei  által  a  sz.  szék  előtt.  Az  ítélet 
azonban,  mint  előre  is  látható  volt,  Károlynak  kedvezett ;  minek  követ- 
keztében az  ország  rendéi  a  Venczelnek  mondott  hűségeskü  alól  föl- 
mentettek, azokra  pedig,  kik  tőle  négy  hónap  alatt  elállni  vonakodnának, 
egyházi  átok  hirdettetett. 

Ezen  ítélet  Venczeltől,  ki,  már  ifjú  korában  is  feslett  erkölcsű 
lévén,  különben  sem  nyerhet  vala  kedvességet,  számos  urat  elijesztett; 
Károly  híveit  pedig  oly  bátrakká  tette,  hogy  Budán  Venczelt,  noha 
sikeretlenül,  ostromolni  is  kezdették.  A  dunántúli  megyék  már  nagy 
részben,  Horvátország  egészen  Károlynak  hódolt,  s  vele,  a  pápa  felszó- 
lítására, Rudolf  osztrák  herczeg  is  szövetséget  kötött.  E  körülmények 

1304.  közt  a  cseh  király  fiát  méltán  féltvén,  1304-ben  seregével  az  országba 
jött,  s  miután  Esztergomban  a  templom  és  levéltár  kincseit  rabló  mód- 
jára lefoglalta,  a  koronát  pedig  csel  által  kezére  kerítette,  fiával  együtt 
tért  vissza  Csehországba. 

Ottó  és  Károly  ellen -királyok.  1305—1308. 

2.  §.  Ottó  meglcoronáztatása,  harczai  Károly  pártjával,  elfogatása  s  mcgszökte. 

Csák  Máté  s  párfelei,  Venczeltől  magukat  kijátszatva  látván, 
mivel  Károly  elfogadása  által  a  nemzet  jogait  még  mindig  veszélyez- 
tetve látták,  Ottó  bajor  fejedelmet,  Erzsébetnek,  IV.  Béla  leányának 
fiát,  hívták  meg  a  királyi  székbe,  feltételül  szabván  egyszersmind,  hogy 
a  koronát  Venczeltől  kiváltsa.  Ottó,  kinek  e  föltételt  az  idősb  Venczel- 
nek időközben  történt  halála  után  nem  volt  nehéz  teljesítnie,  a  Rudolf 

1305.  herczegtől  ellene  hányt  cseleket  szerencsésen  kikerülvén,  1305-ben  az 
országba  érkezett,  s  Benedek  veszprémi  püspök  által  még  azon  évben 
megkoronáztatott. 

De  Károly  sem  nézte  nyugton  az  új  vetélytárs  trónra  emeltetését, 

s  az  osztrák  Rudolftól  segedelmet  nyervén,  a  Rába  s  Lajta  közti  vidé- 

(    ket,  jobbára  a  Németújváriak  jószágait  elpusztította,  mit  aztán  ezek 

Ausztria  egy  részének  dúlásával  viszonoztak.  így  folytak  a  kölcsönös 

pusztítások  egész  1306  nyaráig,  midőn  Rudolf  herczeg  .seregeit,  Venczel  1306. 
meggyilkoltatása  után,  Csehország  elfoglalására  vezérelte.  Károly  ennek 
következtében  segedelmet  tőle  nem  nyerhetvén,  Dalmátországba  vonult, 
s  újra  a  pápához  folyamodott  közbenjárásáért.  A  szent  széken  ekkor, 
Bonifácz  halála  után,  V.  Kelemen  ült,  ugyanaz,  ki  elébb,  mint  tosztiai 
püspök  s  pápai  követ,  járt  Károly  ügye  mellett  az  országban.  0  vala- 
mint elébb,  ügy  most  is  melegen  pártolta  Károlyt,  s  igényeinek  támo- 
gatására követet  igért  küldeni ,  Albert  császárt  pedig  segélyezésére 
szólította. 

Ennek  hírére  a  megrettent  Ottó  az  ország  nagyainak  szorosabb 
csatlakozásában  keresett  támaszt  királyi  székének.  Mindenek  felett  Apor 
Lászlót,  a  hatalmas  erdélyi  vajdát,  ki  Endre  halála  óta  csaknem  feje- 
delmi hatalmat  bitorolt,  ügyekezett  megnyerni,  s  e  végett  leányát  nőül 
kérette  meg.  De  Apornak  a  korona  s  leánya  iránt  más  tervei  voltak ; 
hogy  tehát  a  gyönge  Ottót,  kit  megvetett,  kelepczébe  keríthesse,  leányát 
neki  odaígérte ;  midőn  azonban  Ottó  jegyesének  látogatására  Erdélybe 
utazott,  a  kényúr  őt  elfogatta  s  a  koronától,  melyet  az  féltékenységé- 
ben minden  útain  magával  hordozott,  megfosztotta,  magát  börtönbe 
záratta. 

Az  elégedetlenség,  mely  a  hiú  s  gyáva  Ottó  iránt,  kivált  annak 
elfogatása  után  közönségessé  lett,  mind  jobbra  fordította  Róbert  Károly 
ügyét,  főleg  miután  a  pápa  levele  is  kihirdettetett,  melyben  a  magyarok 
Ottótól  elállani  intettek,  ennek  pedig  a  királyi  czím  letétele  egyházi 
átok  büntetése  alatt  megparancsoltatott.  Míg  ezután  azok,  kik  elébb 
Ottó  pártján  álltak,  új  királyválasztás  fölött  vitatkozának,  Tamás,  esz- 
tergálni érsek,  hogy  a  fejetlenség  szülte  zavaroknak  valahára  vége 
szakadjon,  az  ország  rendéit  1307-ben  Rákosra  gyűjtötte.  A  nagy  szám-  1307. 
mai  összesereglett  rendek,  már  maguk  is  megunván  az  országban  eláradt 
viszályokat ,  esküvel  kötelezték  magukat ,  hogy  a  királyválasztáson 
Károlyra  szavaznak;  a  letartóztatott  királyi  jövedelmeket  visszaadják,  s 
a  köznemesség  megsértett  jogait  helyreállítják;  azokat  pedig ,  kik  e 
határozatoknak  magukat  alá  nem  vetnék,  a  haza  ellenségeinek  tekin- 
tendik. 

Még  inkább  előmozdította  Károly  ügyét  az,  hogy  Ottó,  1308  ele-  1308. 
jén  Serényi  Imre  segedelmével  börtönéből  megszabadulván,  Lengyelor- 
szágon keresztül  hazájába  menekült.  A  királyi  czímről  ugyan  mind 
haláláig,  mely  1312-ben  történt,  nem  mondott  le ;  de  Magyarország-  1312. 
ban  őt  senki  sem  tartá  többé  királyának. 

Róbert  Károly  országlata.  1308-1342. 

3.  §.  Károly  megválasztatása ;  kétszeri  megkoronáztatása.  Pártviszályok. 

Ottó  távozta  után  Gentilis  bíbornok  s  pápai  követ  nemsokára  meg- 
érkezett az  országban,  s  Ígéretei,  rábeszélései  által  Károly  elleneit,  egy 
időre  még  magát  Csák  Mátét  is,  kivel  személyesen  találkozott,  megen- 
gesztelvén, a  hatalomviselők  által   130  8 -ki  novemberre  Pestre  király-  1308, 

választó  országgyűlést  hirdettetett.  Az  urak  ott,  a  pápai  befolyást  még 
mindig  gyanús  szemmel  néző  Csákon  és  Aporon  kivül,  kik  maguk  he- 
lyett csak  követeket  küldöttek,  majdnem  mindnyájan  megjelentek,  s  a 
bíbornok  a  zavargásokba  belefáradt  nemzet  békereményei  közt  nyi- 
totta meg  a  gyűlést.  Midőn  azonban  megnyitó  beszédében  a  szent  szék 
főúri  hatalmáról  vigyázatlanabbúl  szólana,  kevésen  múlt,  hogy  Károly 
ügyét  egészen  meg  nem  rontotta.  Az  urak,  nemcsak  nagy  zajjal  sza- 
kaszták félbe  a  szónokot,  kijelentvén,  miképen  abban  soha  sem-fognak 
megegyezni,  hogy  a  római  pápa  adjon  királyt  az  országnak  :  hanem  azt, 
régi  törvényes  szokás  szerint,  maguk  akarják  megválasztani ;  ám  aztán, 
nem  bánják,  erősítse  meg  a  bíbornok  az  egyház  nevében  a  választottat. 
Es  hogy  minden  további  vitának  elejét  vegyék,  e  jogukat  azonnal  gya- 
korlatba is  tévén,  Róbert  Károlyt,  kit  már  a  múlt  évben  is  önszántuk- 
ból választottak  meg,  újra  egy  értelemmel  királyukká  kiáltották.  A  követ 
sem  akarta  tovább  feszegetni  az  elvkérdést  s  az  eredménynyel  teljesen 
megelégedve,  örömmel  kimondta  megerősítését.  Az  urak,  nemesek,  ez 
után  a  pápai  követtel  kezet  csaptak,  Károlyt  megölelték,  megcsókolták, 
neki  hűséget,  engedelmességet  fogadván,  mit  aztán  a  bíbornok  felhívására 
esküvel  is  pecsételtek. 

A  nemesség  szétoszlása  után  a  király,  s  a  pápai  követ  még  hosz- 
szabban  is  tanácskozik  vala  az  egyházi  s  világi  urakkal,  kik  aztán  oly 
végzést  alkottak,  hpgy  Károly  megválasztása  országúi  is  kihirdettessék, 
s  mindazok,  kik  őt  elismerni  vonakodnának,  egyházi  átokkal  sújtas- 
sanak. Mivel  sz.  István  koronája  még  Apor  László  kezébe u  létezik,  azért 
hozzá  követek  menjenek ;  ha  pedig  ő  azt  kiadatni  nem  akarná,  egy  új 
korona  készíttessék,  mely  a  bíbornok  által  megáldatván,  teljes  érvényű 
legyen,  s  a  jövő  évi  júniusban  ünnepélyesen  Károly  fejére  tétessék. 

Apor  a  sz.  koronát,  mint  előre  gyanították,  valóban  nem  adta  ki, 
1309  s  a  koronázás  1309-ki  jun.  15-kén  egy  újdon  készült  koronával  hajta- 
tott végre.  De  ezen  harmadszori  koronázás  sem  adott  nagyobb  biztos- 
ságot Károlynak  s  békét  az  országnak.  Az  egyházi  átok,  melyet  a  bíbor- 
nok az  ellenfélre  mindjárt  a  koronázás  után  kihirdetett,  ettől  föl  sem 
vétetett,  s  csak  szorosabb  összetartást,  konokságot  szült  közöttök.  Hatás- 
talan maradt  azon  két  gyülekezet  is,  melyet  Gentilis  a  püspökökkel 
Pozsonyban  s  Udvardon  tartott ;  minek  következtében  a  főpapok,  lát- 
ván, hogy  csak  a  szent  koronával  való  koronázás  adhat  az  ügyeknek 
jobb  fordulatot,  azontúl  minden  törek vésőket  annak  kiváltására  fordí- 
1310.  tották.  1310  tavaszán  ez  végre  Tamás  érseknek  s  Omode  nádornak 
sikerülvén,  a  nádor  szent  István  napjára  országgyűlést  hirdetett,  melyen 
aztán  Károly  újra  s  egy etér telin üleg  királylyá  választatván,  sz.  István 
koronájával  negyedszer  is  megkoronáztatott.  Mátén  kivül  jelen  volt  ez 
ünnepélyen  minden  hatalmasabb  főnemes ;  s  egyetértésök  annyira  meg- 
nyugtatta a  pápai  követet  Károly  jövendője  iránt,  hogy  további  mara- 
dását fölöslegesnek  látván,  az  országból  eltávozott. 

A  béke  azonban  nem  sokáig  tartott.  Csák  Máté  haragra  gerjedvén 
az  átok  miatt,  melyet  Gentilis  távozta  előtt  ellene  kihirdetett,  az  eszter- 
gami,  váczi  s  nyitrái  főpapok  s  más  királypártiak  jószágait  egész  Pestig 

tűzzel  vassal  pusztította ;  azután  pedig  a  Szepesség  fele'  fordulván,  szá- 
mos várat  elfoglalt,  az  apróbb  nemeseket  pártjára  hajolni  kényszerítette, 
s  Komáromtól  a  Kárpátokig  az  egész  Vágvölgyön,  mely  róla  aztán 
Mátyusföldének  neveztetett,  független  fej  edeimi  hatalommal  uralkodott ; 
a  népet  önkénye  szerint  adóztatta,  pénzt  veretett,  udvarát  királyi  módra 
főtisztekkel,  nádorral,  kincstartóval  látta  el.  A  király,  ki  ellen  más  rész- 
ről a  dalmát  városok  birtokára  vágyó  jVelencze  is  háborút  viselt,  csak 
1312-ben  vezethetett  Máté  s  pártfelei  ellen  nagyobb  hadi  erőt.  De  bár  1312. 
a  kényúr  hadain  elhatározó  diadalt  nyert  Rozgony  táján  ;  hatalmát  mind 
azáltal  még  sem  törhette  meg :  Csák  Máté  azután  is  megtartotta  füg- 
getlen hatalmát,  Károly  mindezt  kénytelen  volt  tűrni  erőtlensége  miatt, 
melybe  őt  a  honvédelem  régi  rendszerének  felbomlása  s  a  királyi 
javak  és  jövedelmeknek  a  féktelen  urak  által  történt  lefoglalása 
sülyesztette. 

E  körülmények  között  örömmel  fogadta  Károly  1314-ben  a  csá-  1314. 
szári  koronára  vágyó  osztrák  Fridiiktől  ajáulott  kölcsönös  védelmi  szö- 
vetséget. Ennek  segedelmével  aztán  a  pártosok  hadain  több  apró  csa- 
tákat nyert  ugyan,  s  Csáktól  Komáromot  és  Visegrádot  is  visszafoglalta ; 
midőn  azonban  a  belkékét  minden  erőködése  daczára  sem  állíthatta 
helyre,  úgy  látszik,  megunván  a  zavarokat,  s  elszomorodván  tehetetlen- 
ségén, udvarát  a  háborgások  színhelyétől  távol  eső  Temesvárra  tette  át, 
s  ott  a  kormányügyek  helyett  lovagi  játékokkal  töltötte  idejét.  E  mun- 
kát] ansága  miatt  azonban  a  pártviszályok  ismét  oly  erőre  kaptak,  hogy 
a  főpapok,  kiknek  jószágait  Trencséni  Máté  legsúlyosabban  látogatta, 
1318-ban  őt  nemcsak  a  pápának  bevádolták,  hanem  a  Kalocsán  tartott 
zsinatjokból  egyházi  átokkal  is  fenyegették,  ha  országgyűlést  nem  hir- 
det s  a  megsokasodott  bajokat  orvosolni  nem  ügyekszik.  Károly  a  pápá- 
tól is  megfeddetvén,  a  gyűlést  valóban  megtartotta,  s  miután  VII.  Hen- 
rik császár  leányával  második  házasságra  lépett,  a  kormányügyekre  is 
nagyobb  gondot  kezdett  fordítani.  De  tetemesen  meg  is  könnyíté  azt 
ezután  Csák  Máténak  még  ugyanezen  (1318)  évben  történt  halála,  kit  1318. 
a  néprege  szerint  a  testéből  tetmett  tetvek  kínos  halállal  öltek  meg.  Párt- 
felei közöl  többen,  maga  Zách  Felicián,  Máté  nádorispánja,  is  hűséget 
esküdött  ezután  Károlynak.  Néhányan  azonban  még  tovább  is  rabláso- 
kat űztek  sziklaváraikból,  s  ostorai  voltak  a  népnek  és  iparnak,  míg 
végre  a  király  1324-ben  fészkeikből  azokat  is  kikergette. 

4.  §.  A  királyság  erősödése  belintézkedésék  s  külszerzödések  által. 

Miután  Csák  Mátéban  a  fejetlenség  s  belháborgások  legerősebb 
támasza  kidőlt,  s  lassanként  a  többi  zavargók  is  megtörettek,  s  a  béke 
és  rend  helyreállott,  Károly  nagy  gonddal  kezdé  fonni  egyes  szálait 
azon  hálónak,  melylyel  utóbb  majdnem  az  egész  éjszak-keletet  rqszint 
eldöntő  befolyása,  részint  főúri  hatalma  alá  kerítette,  s  az  Anjouházat 
és  Magyarországot  világtörténelmi  fontosságra  emelte.  Az  ország  bel- 
ügyeiben jobb  igazgatási  rendet  alapított,  a  trónt  nagyobb  fényre  s 
erőre  emelte ;  a  kül  viszony  okban  pedig  egy  mindenbe  avatkozó  politi- 
kát kezdett  meg,  melynélfogva  minden  alkalmat  megragadt,  minden 

eszközt,  pénz-  és  fegyvererőt  mozgásba  tett,  hogy  befolyását  tiöveszsze 
s  fejedelmi  házának  hatalmát  megalapítsa. 

A  belügyekben  a  kincstár  és  hadügy  lévén  a  királyi  hatalom  főté- 
nvezői,  annál  nagyobb  gondot  fordított  mind  a  kettőre,  minthogy  épen 
azok  hanyatlottak  leginkább  a  hosszú  zavargások  alatt.  A  régi  várszer- 
kezet nagy  részben  felbomlott :  minek  következtében  a  honvédelem  igen 
meggyöngült;  a  királyi  s várjószágok  elpazaroltattak  vagy  erőszakosan 
lefoglaltattak :  mi  a  kincstár  szegénységét  vonta  maga  után.  A  kincstár 
érdekében  tehát  Károly  az  arany  és  ezüst  bányákat  szorgalmasabban 
kezdé  míveltetni ;  de  mivel  e  módon  szükségeit  eléggé  még  nem  fedez- 
hette, jobb  eszköz  híjában,  eleinte  II.  Endre  példája  szerint  a  pénznek 
újért  beváltása  s  ebből  származott  kamrai  nyereség  által  akart  magán 
segíteni ;  utóbb  azonban  a  kamaranyereséget  állandó  adóval  cserélte  fel, 
mely  szerint  minden  jobbágy  néhány  dénárt  köteleztetett  fizetni  a  kama- 
ranyereség váltságáúl.  Ezenkívül  évenként  minden  nagyobb  ünnepen 
a  papságtól  is  bizonyos  ajándékokat  szedett.  De  ezen  önkényes  adóz- 
tatás a  papságnak  sok  panaszra  adott  okot. 

Czélszerübbek  voltak  Károly  rendszabályai  a  hadrendszer  tárgyá- 
ban, melynek  helyreállítását  mindjárt  első  i  kormány  éveiben  megkez- 
dette. E  végre  a  szolgai  viszonyban  lévő  várnépből  számosokat  várjob- 
bágyokká emelt,  a  táborozásra  kötelezett  népeket,  például  a  Borostyán 
és  Újvár  közti  határőröket,  kik  a  hosszú  zavargás  alatt  elszéledtek, 
szolgalatjukba  visszahelyezte ;  a  jászokat,  kiket  némely  urak  jobbá- 
gyaikká tettek,  felszabadította,  s  a  királyi  sereg  fegyveresei  közé  visz- 
szaállította ;  az  elidegenített  várjószágokat  pedig,  mennyire  lehetett, 
kinyomoztatta  s  visszafoglaltatta.  De  a  várrendszert  lehetetlen  volt 
már  annyira  helyreállítania,  hogy  arra  bizton  támaszkodhatott  volna. 
Hogy  tehát  hadi  erejét  kellőleg  nevelje,  élénk  lovagi  szellemet  s  a  fegy- 
verszolgálatban vetélkedést  ügyekezett  fölkelteni  a  nemességben,  mely 
büszkeségre,  pazar  fényűzésre  s  bajnoki  munkára  különben  is  hajlandó 
volt.  E  végre  fényes  czímereket  osztogatott,  mik  nálunk  addig  nem  igen 
voltak  divatban  ;  lovagi  harczjátékokat  rendezett,  melyeket,  hogy  irán- 
tok érdeket  gerjesszen,  a  nemesekkel  önmaga  is  vívott.  Hogy  a  főneme- 
seket vitézeik  számának  szaporítására  ösztönözze,  azoknak,  kik  nagyobb 
csapatokat,  vagy,  miként  már  e  korban  is  neveztettek,  bandériumokat 
állítottak,  megengedte  azokat  saját  czímereikkel  ékesített  zászlóik  alatt 
vezetniök  a  csatára.  Végre  minthogy  a  királyi  tisztviselők  az  ország 
határain  kivül  is  szoktak  a  királyival  táborozni,  hogy  e  tisztségeket  a 
hatalmasabb  főnemesek  is  inkább  keressék,  a  királyi  tanácsosok,  főis- 
pánok s  udvari  főtisztek  hatalmát  s  befolyását  nevelte :  ugyanazon 
egyénre  több  tisztséget  is  ruházott ;  azokat  pedig,  kik  tisztséget  nem 
viseltek,  a  megyei  hatóság  alól  kiváltságolta.  Es  ekként  a  nemesség 
hiúságát,  hivatalvágyát  s  magánhasznát  egyaránt  felizgatván,  oly  hadi 
erőt  gyűjtött  maga  körül,  mely  által  benn  és  künn  nagy  tekintélyt  s 
hatalmat  szerzett  királyi  székének. 

De  nemcsak  hadi  erő,  hanem  következetes  politikája  s  diploma- 
tiai  ügyessége  által  is  tudott  Károly  befolyást  szerezni  magának  a  kül- 

föld  ügyeibe.  Szerencsés  lépés  volt  e  tekintetben  már  azon  házasság  is, 
melyre  Beatrix  nejének  halála  után,   1320-ban  Erzsébettel,  Lokietek  1320. 
Ulászló,  lengyel  király  leányával  lépett ;  mert  azon  kivül,  hogy  e  házas- 
ságban több  gyermeket  nemzett,  ez  vetette  meg  alapját  ama  nevezetes 
eseménynek  is,  minélfogva  utóbb  a  lengyel  korona  a  magyarhoz  kap- 
csoltatott, s  az   ország  hatalmának  fénypontjára  jutott.  Nem  kevéssé 
nevelte  Károly  befolyását  a  külföldön  az  is,  hogy  a  bajor  Lajos  és  osz- 
trák Fridrik  ellencsászárok  közt  1322-ben  támadt  viszálkodásba,  mint  1322. 
emennek  szövetségese,  beavatkozván,  az  egyességet  köztök  három  év 
múlva  helyreállította;  1328-ban  pedig  János  cseh  király  és  az  osztrák  1328. 
herczegek,  Fridrik,  s  Albert  közt  keletkezett  háborgásban  viselte  a  béke- 
bírói szerepet,  a  feleknek  oly  megelégedésére,  hogy  azok  aztán  vele 
újabb  szövetséget  kötöttek. 

5.  §.  Zách  Felicián  merénylete.  A  havasalföldi  háború. 

Károly  befolyása  s  tekintélye  e  szövetségek  s  avatkozások  által 
mind  hatásosabb,  országlata  mind  fényesebb  lőn.  De  bármennyire  hízel- 
kedett is  ez  különben  a  magyarok  büszkeségének,  népszerűséget  Károly 
ekkor  még  mind  a  mellett  sem  nyerhetett  az  országban.  Mind  kormá- 
nyának szelleme,  mind  udvartartása,  melyet  a  Visegrádon  emelt  fényes 
királyi  lakba  tön  át,  sokkal  inkább  különbözött  az  elhunyt  nemzeti 
királyokétól,  mintsem  hogy  avval  a  nemzet  már  is  megbarátkozhatott 
volna ;  sőt  azon  olasz  ledérség  s  hiúság,  mely  az  eddig  nálunk  ismeret- 
len fényű  udvarban  uralkodik  vala,  a  szigorúbb  s  komolyabb  elkölcsü 
nemzetben  némi  idegenséget  s  visszahatást  is  keltett  fel,  mely  aztán 
1330-ban  iszonyú  jelenetben  tört  ki,  s  mellék  darabúi  szolgál  a  meráni  1330. 
Beatrix,  II.  Endre  király  neje,  meggyilkoltatásához.  Zách  Felicián,  mióta 
Csák  Máté  halála  után  Károlynak  hűséget  esküdött  egyike  volt  legbi- 
zodalmasabb  tanácsosainak ;  s  leánya  a  szép  Klára  is,  mint  sok  más 
úrnak  gyermeke,  az  udvarban  lakott,  palotahölgye  lévén  a  fényűzést 
kedvelő  királynénak.  Történt  azonban,  hogy  a  királyné  testvére,  Kázmér 
lengyel  herczeg  Visegrádon  látogatóban  lévén,  a  kelepczébe  kerített 
Klárán  erőszakot  követett  el.  A  leánya  gy alázatának  hírén  haragra 
gyúlt  atya,  boszúját  időközben  hazatért  Kázméron  nem  tölthet  vén,  a 
királynén  vágyott  azt  kielégíteni,  kiről  azt  hitte,  n hogy  a  herczegnek 
segítségére  volt  a  gyalázatos  tett  elkövetésében.  Őrjöngő  indulatában 
kivont  karddal  rohant  az  épen  ebédnél  ülő  királyi  családra,  s  dühösen 
vagdalózván,  a  király  karját  könnyű  sebbel  megvérzette,  a  királynénak 
pedig  a  fiai  védelmére  emelt  jobbjáról  négy  ujjat  levágott;  de  mielőtt 
gyilkos  szándékát  végrehajthatta  volna,  az  előugrott  szolgáktól  földre 
teríttetett  s  felkonczoltatott.  A  gyilkos  merénylet  miatt  iszonyúan  bün- 
hesztetett  az  egész  szerencsétlen  család :  a  szánandó  Klára  kéz,  orr  és 
fülcsonkítva  hurczoltatott  körül  a  városban  ;  Felicián  egyetlen  fia  lófarkra 
köttetett ;  öregebb  leánya  bárd  alatt,  veje  börtönben  halt  meg,  s  egész 
nemzetsége  harmad  íziglen  vagy  kivégeztetett,  vagy  jószágaitól  meg- 
fosztatván az  országból  kiűzetett. 

Alig  szabadult  meg  Károly  e  veszélyből,  ugyanazon  évben  még 
nagyobbá  esett.  Tamás  erdélyi  vajdától  és  Szécsy  Dénestől  a  főurasága 
alatt  lévő  Bazarád  Mihály,  havasföldi  vajda,  ellen  fölingereltetvén,  őt 
haddal  támadta  meg,  a  nélkül,  hogy  igaz  oka  volt  volna  a  háborúra. 
Bazarád  csak  Tamással  húzott  ujjat,  de  a  királynak  tartozó  hűséget  nem 
sértette  meg ;  sőt  még  akkor  is,  midőn  Károly  hadával  közelgett,  hűsé- 
get s  hadi  költségéért  kárpótlást  ígért  neki,  ha  tartományát  a  háború 
nyomoraitól  megkiméli.  De  az  említett  uraktól  fölingerlett  király  sem  a 
követek  kérelmeire,  sem  a  többi  urak  tanácsára  nem  figyelt,  és  seregét  a 
tartományba  bevezette ;  midőn  azonban  a  hegyszorosokba  hátrált  oláho- 
kat vigyázatlanúl  űzőbe  vette  volna,  egy  völgy  torokban  azoktól  megtá- 
madtatván, hada  megveretett,  maga  pedig  csak  álruhában  menekülhetett 
meg  a  haláltól.  Bazarád  ezután  Károly  haláláig  függetlenül  kormányozta 
tartományát. 

6'.    §.    Károly  a  nápolyi  trón  örökségét  Endre,  a  lengyelországiét  Lajos  fiának 

szerzi  meg. 

A  havasalföldi  veszteséget  hamar  elfeledte  Károly  amaz  élénk 
diplomatiai  munkásságban,  melyet  aztán  családa  érdekében  egész  hévvel 
s  ügyes  tapintattal  folytatott.  Ugyanazon  kéz,  mely  által  egykor  a 
magyar  trónra  emeltetett,  fosztá  meg  őt  utóbb  atyai  örökségétől,  Ná- 
polytól és  Salemótól.  Károly  a  magyar  trónra  jutván,  legalább  Salernót 
követelte  a  pápától,  de  mind  hasztalan ;  a  pápa  még  akkor  sem  hajlott 
kérelmére,  miután  Róbert  nápolyi  királynak  egyetlen  fia  s  örököse  meg- 
halt. Károly  tehát  megszűnt  a  maga  számára  követelni  a  koronát, 

1328.  melynek  örököséül  Róbert  király  1328-ban  Johanna  unokáját  rendelte; 
hanem  azután  csak  azon  munkálkodott,  hogy  Endre  másodszülött  fia, 
Johannával  házasságra  lépjen,  s  az  ifjú  pár  Róbert  halála  után  egyenlő 
joggal  örökölje  az  országot.  A  pápa  s  Róbert  király  végre  megegyezett, 

1333.  s  Károly  1333-ban  Endrét  nagy  pompával  Nápolyba  vitte,  hol  aztán 
az  ifjú  pár  egymásnak  eljegyeztetett  s  trónörökösnek  rendeltetett. 

E  közben  Ulászló,  lengyel  király,  meghalálozván,  Károly  a  pár- 
tokra szakadt  rendeket  a  királyválasztó  országgyűlésen  arra  birta,  hogy 
sógorát  Kázmért,  Ulászló  fiát,  emeljék  a  királyi  székre.  A  két  király 
ezóta  szoros  barátságban  élt  egymással,  s  hihetőleg  már  ekker  elvé- 
gezték egymás  között,  hogy  a  lengyel  korona  Kázmér  magtalan  halála 
után  Károly  első  szülöttére  szálljon.  Annyi  bizonyos,  hogy  Károly  ezután 
mindenügyekezetét  e  czél  elérésére  fordította.  Ez  volt  oka  annak,  hogy 

1335.  1335-ben  a  tatárok  ellen,  kik  Lengyelországot  háborgatták,  oly  roppant 
hadat  vezérlett,  hogy  a  vad  népen  nyert  fényes  diadalt  maga  a  pápa  is 
a  magyar  fegyvernek  tulajdonította.  Ez  vezérelte  Károlyt  azon  diplo- 
matiai munkálkodásaiban  is,  melyek  által  ő  Kázmért  még  ugyanazon 
évben  minden  elleneivel  kibékítvén,  ügyességének  fényes  bizonyítvá- 
nyát adta.  Henrik,  sléziai  herczeg,  halála  után,  tartománya  a  viszály- 
kodás almájává  lőn  Kázmér  és  János  cseh  király  között,  kinek  fia  azt 
cseh  hűbér  gyanánt  azonnal  el  is  foglalta.  Hosszas  viszálykodásban 
volt  ezen  kivül  Kázmér  a  német  renddel  is  némi  birtokok  miatt   l\á- 

roly  mind  a  két  ügyben  közbeveté  magát,  s  a  fejedelmeket,  a  viszályok 
békés  eligazítása  végett,  Visegrádra  hívta.  A  két  királyon  kivül  megjelent 
még  János  fia  a  sléziai  berezeg,  három  főrangú  németrendi  lovag  és 
több  más  fejedelmi  személyek.  Az  alkudozások,  melyeket  fényes  lakomák 
s  lovagi  játékok  váltának  fel,  48  nap  múlva  kívánt  véget  értek  :  Kázmér 
lemondott  Sléziáról,  s  azon  felül  20  ezer  ezüst  gírát  kötelezett  a  cseh 
királynak ;  ez  ellenben  az  igényelt  lengyel  királyi  czímet  tette  le  s  némi 
lengyel  tartományt  eresztett  vissza  Kázmér  birtokába.  Károly  a  cseh 
királynak  fizetendő  öszvegért  a  kezességet  magára  vállalta,  sőt  500 
arany  gírát  Kázmér  helyett  tüstént  kifizetett.  Elintéztettek  ezután  a 
lengyel  király  s  a  németrend  közti  viszályok  is ;  és  Károly  gazdag 
ajándékokkal  bocsátotta  el  a  regényes  Visegrádról  vendégeit,  kiknek 
szivét  általában  annyira  megnyerte,  hogy  elsőszülöttének,  Lajosnak,  a 
cseh  király  Margit  leányát  nőül  Ígérte ;  a  morva  herczeg  pedig  1337-ben  1337. 
arra  kötelezte  magát,  hogy  Kázmér  halála  után  Lajost  a  lengyel  trónra 
segítendi.  E  czélra  maga  Kázmér  is  oly  sükerrel  dolgozott  a  lengyel 
főrendeknél,  hogy  azok  Lajost  1339-ben  koronaörökösnek  választották^  1339. 
feltételül  szabván  egyebek  közt,  hogy  az  elszakadt  Pomerániát  saját 
költségein  foglalja  vissza. 

7.  §.  Az  új  adórendszer.  Károly  halála. 

E  sokfele  összeköttetések  a  külfej  ed  elmekkel  s  a  királyi  udvar- 
tartás fénye  oly  nagy  költségeket  kivánt ,  hogy  azokat  Károly  kincs- 
tára rendes  jövedelmeiből  már  nem  igen  fedezhette ;  s  nem  ritkán  oly 
módok  által  ügy  ekézett  szükségeit  pótolni,  melyeket  törvényeseknek 
tartani  nem  lehetett.  A  papság  iránt  adakozó  volt  ugyan  Károly, 
miképen  számos  oklevelei  tanúsítják ;  de  aztán  adományainak  kamatait 
is  bőven  meg  szokta  venni.  A  főpapoktól  minden  új  évben  rendkívüli 
ajándékokat  szedett ;  a  megürült  püspökségek  jövedelmeit,  s  a  meghalt 
főpapok  hagyományát  lefoglalta,  az  újaktól  pedig  javadalmaik  átvéte- 
lekor nagy  öszvegeket  követelt.  De  ezen  eszközök,  mind  a  mellett  is 
hogy  számtalan  panaszt  szültek,  a  kincstár  szükségeit  mindenkor  még 
sem  fedezhették.  Hasonlókép  elégtelen,  sőt  káros  finanezforrásnak  mu- 
tatkozott mindinkább  a  kamrai  nyereség,  is,  mely  azon  felül,  hogy 
kezelése  sok  bajjal  járt,  a  kereskedelmet  is  lankasztá,  s  épen  a  szegény 
néposztályt  terhelte  legsúlyosabban ;  miáltal  könnyen  belháborgásra 
adhatott  alkalmat.  Ezen  adó  káros  voltát  ő  már  elébb  is  átlátta,  s  a 
nemesség  jobbágyainak  egyenes  adójával  kívánta  felváltatni;  de  a 
nemesség  határozottan  ellenzetté  a  jobbágyok  kezén  lévő  jószágok 
megadóztatását.  Utóbb  azonban  ebben  is,  mint  sok  másban,  megbarát- 
koztatta  Károly  a  magyarokat  a  nyugat  országtani  eszméivel,  s  1342-ben  1342. 
egy  nagy  országtanácsban  új  adórendszert  alkotott,  mely  szerint  minden 
jobbágy  telekre  ,  vagy  az  akkori  kifejezés  szerint ,  minden  kapura,  18 
denárnyi  évi  adó  vettetett.  Ugyanezen  alkalommal  szabályozta  Károly 
;i  pénzügyet  is  czélszerübben,  mi  nagy  hasznára  vált  a  kereskedelemnek. 
Azelőtt  t.  i.  a  kamrai  nyereség  szaporítása  végett  az  ezüst,  melyből  a 

pénz  veretett,  mind  több  s  több  rézzel  vegyíthetett,  miszerint  aztán 
végre  ezüst  és  réz  egyenlő  mennyiségben  volt  a  pénzben,  s  egy  gíra 
tiszta  ezüstből  két  gírányi  dénár  veretett ;  az  új  pénzláb  szerint  azonban 
Károly  csak  félannyi  rezet  engedett  vegyíttetni  az  ezüst  közé;  minek 
következtében  négy  régi  dénár  lőn  egyetértékü  bárom  újjal.  Károly 
verette  a  legelső  honi  aranypénzt  is,  mely  aztán,  mivel  a  ílorenczi 
aranyokkal  mind  alakra  mind  értékre  nézve  egyenlő  volt,  idővel  forintnak 
neveztetett.  Egy  , arany  forint  ez  időben  90  jó  ezüst  dénárt  foglalt 
magában. 

Es  ez  volt  utolsó  munkája  Károlynak,  ki  még  ugyanazon  év 
nyarán  meghalt,  s  a  lengyel  király  és  a  morva  herczeg  jelenlétében, 
nagy  fénynyel  temettetett  el  Székesfehérvárott.  0  kétségkívül  egyike 
volt  legjelessebb  fejedelmeinknek,  ki  az  országot,  mely  pártokra 
szakadva,  elpusztulva  és  szegényedve  jutott  kormánya  alá,  nemcsak 
lecsöndesítette,  hanem  gazdaggá  és  nagy  nyomatékúvá  is  tette  Európa 
politikai  mérlegében.  Azokon  kivül, miket  már  előadánk,  nevezetes  még 
kormánytörténetében,  hogy  ő  a  városoknak  s  mely  azokban  lakott,  a 
polgári  rendnek,  többféle  jogokat,  kiváltságokat  adott ;  miáltal  az  ipart 
s  kereskedelmet  tetemesen  előmozdította.  Nagy  dicsőségére  válik  az  is, 
hogy  az  istenítéleteket,  nevezetesen  a  forró  víz-  és  tüzes  vas-próbát 
egészen  eltörülvén,  olasz  és  franczia  példák  szerint  a  rendes  perfolyamot 
s  törvénykezést  megalapította.  A  párviadalt  azonban,  mely  a  nemzet 
bajnoki  szelleménél  fogva  igen  meggyökerezett  szokássá  vált,  s  mit  a 
lovagi  becsület  tekintetében  uralkodó  eszmék  is  támogattak,  ő  sem 
tiltotta  meg. 

I.  <Nagy)  Lajos  korniáiiylata.  1342—1382. 

8.  §.  Első  Tcormánytettei.  A  nápolyi  események  s  hadjáratok. 

A  17  éves,  maga  iránt  nagy  reményeket  ébresztett  Lajos,  atyja 
halála  után  magát  a  nemzet  örömnyilatkozatai  közt  megkoronáztatván, 
azonnal  a  kiürült  kincstárt  ügyekezett  jobb  karba  állítani,  s  az  atyjától 
kevéssel  halála  előtt  alkotott  új  adórendszer  életbeléptetése  s  az  idegen 
kezeken  lévő  királyi  jövedelmek  visszavétele  végett  a  vármegyékben 
külön  gyűléseket  tartatott.  Történt  azonban,  hogy  Tamás  vajda  az 
erdélyi  szászokat  is,  kik  kiváltságaik  szerint  a  kamrai  adózás  fejében 
évenként  1200  ezüst  gírát  fizettek,  rá  akarta  szorítani  az  új  kapuadóra; 
miért  a  szabadságait  féltékenyen  őrző  szász  nép  a  vajda  ellen  föllázadt. 
Lajos  ennek  hírére  tüstént  Erdélybe  vezette  hadait,  s  nemcsak  a  láza- 
dást minden  vérontás  nélkül  lecsöndesítette ;  hanem  egyszersmind 
.Sándor  havasalföldi  vajdát,  az  országtól  elszakadt  Bazaracl  Mihály  fiát 
is  hüségesküvel  kötelezte  le  a  magyar  korona  iránt. 

Ezután  számos  évek  alatt  kiváltképen  a  nápolyi  királyság  ügye  s 

Endre  testvérének  szomorú   sorsa  foglalkodtatá  Lajos  királyt.  Róbert 

1343  nápolyi  király  1343-ban  meghalálozván,  az  elébbi  szerződés  ellenére, 

o\j  végrendeletet  hagyott  maga  után,  hogy  a  korona  egyedül  Johannára, 

8  ennek  halála  után  Mária  húgára  szálljon ;  Endre  pedig,  a  Johanna 
férje,  csak  kormánysegéd  és  salernói  herczeg  legyen.  Mihelyt  Róbert 
tetemei  eltakaríttattak,  az  udvari  fondorlatok  azonnal  megkezdődtek  a 
gyűlölt  magyar  herczeg  ellen,  s  a  16  éves,  férjétől  idegen  Johanna, 
ámbár  a  végrendelet  szerint  csak  25  éves  korában  vehette  volna  át  a 
kormányt,  a  pápa  engedelmével  magát  megkoronáztatta. 

Lajos,  öcscsének  panaszos  leveleiből  értesülvén ,  hogy  udvari 
ármánykodásoknak  lett  tárgyává,  anyját,  Erzsébetet,  1343-ban  roppant  1343. 
kincscsel  küldte  Nápolyba.  Az  olasz  párt  azonban  meghiúsított  minden 
lépést,  melyet  Erzsébet  királyné  tett  a  pápánál.  VI.  Kelemen  negsemmi- 
sítette  ugyan  Róbert  végrendeletét ;  de  az  országot  pápai  hűbér  gya- 
nánt ő  is  Johannának  adta.  Erzsébet  erre  kinyilatkoztatá,  hogy  Endrét, 
kinek  már  életét  is  méltán  félté  a  cselszövények  között,  magával  haza 
hozza ;  de  utóbb  az  ily  lépés  következményeitől  tartó  álnok  Johanna 
ígéreteitől  rábiratván,  e  szándékától  elállott,  s  1344  elején  Endre  nélkül  1344. 
tért  viszza  Nápolyból.  Ezután  sikerült  ugyan  Lajosnak  nagy  ajándékival 
engedelmet  nyerni  a  pápától  Endre  megkoronáztatására ;  de  a  cselszö- 
vényes  Johanna  nemcsak  annak  végrehajtását  meggátolta,  hanem  pártja 
által  Endrét  1345  nyarán  Aversában  meg  is  gyilkoltatta.  1345. 

A  szörnyű  hír  hallatára  Lajos  tüstént  követet  küldött  Avignonba 
a  pápához  s  kivánta  tőle,  hogy  Johannát,  koronájától  megfosztván,  a  bűn 
részeseivel  együtt  szigorúan  büntesse  meg,  s  Endre  fiának,  az  időközben 
született  Károlynak  nagykorúságáig  Nápolyt  öcscse,  István  herczeg 
kormányára  bízza.  A  pápa  akként  válaszolt,  hogy  Johannától,  mielőtt 
a  bűn  reá  bizonyodnék,  a  joggal  birt  országot  el  nem  veheti,  nyomo- 
zást azonban  a  bűnösök  felett  tartatni  el  nem  mulaszt.  A  birói  nyomo- 
zások ezután  megkezdettek  ugyan ;  de  miután'  a  hatalom  birtokában 
lévő  párt  azoknak  oly  irányt  adott,  miszerint  csak  azok  végeztettek  ki, 
kiknek  vallomásai  a  királynéra  s  a  királyi  herczegekre  veszélyt  hoz- 
hattak volna:  Lajos,  látván,  hogy  ez  úton  nem  nyer  elégtételt,  szilárdan 
elhatározta  magát,  Nápolyba  hadat  vezetnie.  De  szándékának  végre- 
hajtásában több  időre  meggátolta  őt  Velencze,  mely  Zárát  1345-ben  1345. 
megtámadta.  E  tengeri  város  birtoka  most  annál  fontosabb  volt  a 
királyra  nézve,  minthogy  seregeinek  Nápolyba  szállítására  csak  ez 
adhatott  volna  elegendő  hajót.  Elébb  tehát  ide  kényteleníttetvén  vezetni 
hadait,  még  egyszer  megkérte  a  pápát,  tartana  Endre  gyilkosai  felett 
újabb  vizsgálatot.  Hajlott  is  a  pápa  Lajos  kérelmére ;  de  Johanna  s  a 
kir.  berezegek  nem  engedték  munkálkodni  az  e  végre  Nápolyba  küldött 
pápai  követet. 

így  állván  az  ügyek,  Lajos  Velenczével,  mind  a  mellett  is,  hogy 
az  Zárát  1346-ban  megvette,  békét  kötött,  s  miután  hajóhadat  sere-  134c 
gének  áttételére  sem  Genuától  sem  a  siciliai  kormányzótól  nem  kap- 
hatott, a  szárazföldön  készült  megtenni  a  hosszú  utat,  s  Kont  Miklóst 
1347  elején  egy  hadosztály lyal  előre  küldötte.  Johanna,  ki  időközben  1347. 
Tarenti  Lajost  választá  férjének,  ismételt  kérelmek,  a  pápa  fenyege- 
tések által  ügy  ekézett  őt  visszatartóztatni  a  hadjárattól ;  de  Lajos 
azokra  nem  hajtván,  útnak  indult,  s  Olaszországon  keresztül,  meggyil- 

Horváth  M.  7 

kolt  testvére  képét  egy  nagy  fekete  zászlón  lobogtatva  elöl,  ment  be 
Aversába.  Jöttének  hírére  Johanna  Francziországba  hajózott ;  de  az  öt 
királyi  herczeg  Aversába  jött  Lajos  kívánatára,  A  boszúálló  király 
Durazzói  Károlyt,  kit  legbűnösebbnek  talált,  ugyanazon  teremben, 
melyben  Endre  megfojtatott,  lenyakaztatta ;  a  többi  négyet  pedig 
Magyarországba  vitette.  Aversából  hadait  Nápolyba  vezette,  s  miután 
a  bűnösökre  itt  is  szigorú  ítéletet  mondott,  az  ország  megtartása  felől 
kezdett  rendelkezni.  Magát  a  két  Sicilia  királyának,  az  anyjától  hátra- 
hagyott kisded  Martell  Károlyt,  Endre  árváját,  Calabria  herczegének 
kiáltatta  ki ;  új  tisztviselőket  rendelt  s  végre  Apor,  más  nevén  Laczkfy 
Istvánt,  kormányzóvá  nevezvén,  négy  hónap  múlva  a  kis  Martell  Károly - 
lyal  együtt  tért  vissza  az  országba,  hol  a  gyermek  kevéssel  utóbb 
megszűnt  élni. 

De  Apor  nem  sokáig  lehetett  békében  Nápoly  kormányán. 
Johanna  a  népet  több  helyt  fellázította  a  magyar  kormány  ellen ;  s 
utóbb  maga  is  visszatérvén,  annyira  kezdé  szorongatni  a  többször 
győzedelmes,  de    számos  csatáiban  megfogyott  magyar  hadat,  hogy 

1350.  Lajos  1350-ben  kénytelen  volt  másodszor  is  hadat  vezetni  a  lázongó 
országba.  Most  azonban  már  több  helyt  megátalkodott  ellentállásra 
talált ;  Canosát,  hol  maga  is  ostromhágesóra  lépett  s  meg  is  sebesítte- 
tett,  —  Salernot,  melynek  vidékén,  a  Negro  folyam  árjától  elsodort 
Szeredayt  önélete  koczkáztatásával  mentette  meg,  —  -  Aversát,  hol  ismét 
az  elsők  közt  lépett  a  falakra,  s  végre  Nápolyt  is  csak  hosszabb  ostrom 
után  vethette  ismét  hatalma  alá.  Pár  hétre  a  főváros  megvétele  után 
követ  érkezett  hozzá  a  pápától,  azon  Ígéretet  hozván,  hogy  ő  szentsége 
Johanna  felett  újra  törvényes  nyomozást  tartand,  s  őt,  ha  bűnösnek 
találtatik,  országától  is  megfosztja;  ellenkező  esetben  pedig  a  hadi  költ- 
ségek fejében  300  ezer  arany  lefizetésére  szorítandja,  de  azon  feltétel 
alatt,  hogy  őt  Lajos  azontúl  ne  háborgassa;  végitélet  hozataláig 
maradjon  minden  miként  van ;  az  országtól  addig  is  mind  Lajos  mind 
Johanna  távol  legyen.  Lajos  a  Nápolyban  kitört  lázadásban  is  újabb 
bizonyítványát  vévén  annak,  hogy  a  magyar  kormánytól  idegenkedő 
országot  békében  soha  sem  bírhatja,  a  föltételeket  elfogadta,  s  Apor 

1350.  Endrét  seregeinek  egy  részével  hátrahagyván,  még  1350  végén  visz- 
szatéft  hazájába.  Fél  év  múlva  pedig,  midőn  a  pápa  Johannát  elegendő 
bizonyítványok  híjában  a  bűnvád  alól  fölmentette,  ámbár  ez  ítélet  ellen- 
kezett meggyőződésével ,  szavát  még  is  beváltván ,  nem  csak  többi 
hadait  viszszahivatta,  s  a  Visegrádon  fogva  tartott  négy  herczeget 
szabadon  bocsátotta,  hanem  a  300  ezer  aranyat  is  megvetőleg  elengedte 
Johannának,  őt  a  nemesis  lassú,  de  mégis  iszonyúan  bekövetkezett 
boszűjára  hagyván.  Es  így  végződik  a  nyolcz  éves  viszály  és  háború, 
mely  egy  regéi^es  kalandként  szövődik  be  a  nemzet  életébe,  minden 
jelentékenyebb  következés  nélkül,  azon  egyet  kivéve,  hogy  a  művészet 
teremtményeivel  gazdag  Olaszországban  sokat  tapasztalt  urak  haza- 
térvén, a  társas  életet  egynémiben  szépítették. 

9.  §.  Az  ősiség  és  kilenczedadó  megállapítása. 

Eddigi  hadjárataiban  meggyőződött  Lajos ,  hogy ,  miután  a 
hadrendszer  régi  alapja,  a  várszerkezet,  majdnem  egészen  elenyészett, 
külháborúira  csak  úgy  vezethet  jelentékenyebb  hadat,  ha  egy  részről 
maga  számos  zsoldost  fogad,  más  részről  a  főnemesi  családok  nagyobb 
zászlóaljakat  vezetnek  segedelmére.  Amaz  a  királyi  kincstár,  emez  a 
főnemesség  jövedelmeinek  szaporodását,  birtokaik  fentartását  tette 
szükségessé.  E  czélok  elérése  végett  tehát  Lajos  1351-ben  országgyü-  1351, 
lést  hirdetett,  mely  aztán  oly  hatalmas  fordulatot  hozott  a  nemzet 
polgári  életébe,  hogy  annak  eredményei  annyi  viszontagságteljes  száza- 
dokon keresztül  a  legújabb  korig  fenmaradtak. 

A  magyar  nemesség  eddig  oly  tökéletes  sajátsági  joggal  birta 
jószágait,  hogy  azokról  a  magszakadás  esetében  is  egészen  kénye  sze- 
rint rendelkezhetett.  A  hűbéri  eszmék  és  birtokelvek  azouban  a  magya- 
rok közt  is  lassankint  mindinkább  elterjedtek,  s  Károly  alatt  már  több 
eset  fordult  elő,  miszerint  a  nemesek,  jószágaikat  elidegeníteni  szándé- 
kozván, ámbár  azt  birtokjoguknál  fogva  szabadon  tehették  volna,  még 
is  a  királyhoz  folyamodtak  előleges  megegyezéseért.  Lajos  e  birtokjog 
körüli  új  eszmét  és  elvet  igen  alkalmasnak  találta  a  családok  elsze- 
gényedésének meggátolására  s  hadképességök  gyarapítására :  ha  ugyanis 
a  családok  tagjainak  megtiltatnék  jószágaikat  elidegeníteni,  és  szokásba 
hozatnék,  hogy  a  jószágok  a  nemzetségek  egyik  vagy  másik  tagjának 
magszakadása  esetében  is  a  nemzetség  birtokában  maradjanak,  ez  képessé 
válnék  nagyobb  zászlóaljakat  is  kivezetni.  A  mily  hasznosnak  látta  pedig 
ezt  a  családok  gazdagságának  fentartására  :  szintoly  nyereséges  kárpót- 
lást remélt  az  elődeitől  elpazarlott  várjószágokért  abban,  ha  a  kihaló 
nemzetségek  jószágai  a  kincstárra  lennének  szállandók.  Midőn  tehát  az 
országgyűlésen,  a  nemesség  kérelmére,  II.  Endre  szabadságlevelét  (az 
arany  bullát)  megerősítette,  annak  a  szabad  birtokjogot  magában  foglaló 
negyedik  czikkét  úgy  módosítá ,  hogy  az  örökös  nélkül  elhaló  nemesek 
jószágaikról  ezután  ne  rendelkezhessenek;  hanem  minden  ősi  javaik 
testvéreikre  s  azok  maradékaira,  ezek  hiányában  pedig  a  kir.  kincstárra 
szálljanak.  Es  ez  volt  eredete  hazánkban  az  ősiségnek  és  fiskálitásnak, 
mely  aztán  több  századon  keresztül  az  újabb  időkig  divatban  maradt. 

Lajos  a  nemesség  birtokjoga  iránt  ekként  intézkedvén,  gondját 
egyszersmind  arra  is  kiterjeszti  vala,  hogy  mind  az  uraknak  elegendő 
költségök  legyen  a  tőlök  kivánt  nagyobb  zászlóaljak  kiállítására,  mind 
a  királyi  kincstár  jövedelmei  gyarapodjanak,  nagyobb  zsoldos  hadak 
fogadhatására.  E  végre  tehát  rendelte,  hogy  a  parasztok  ezután  mind  a 
királyi,  mind  az  egyházi  s  nemesi  jószágokon  termesztményeik  kilen- 
czed  részével  adózzanak  uraiknak.  Ezenkívül  pedig  a  parasztságra  nézve 
még  két  törvényt  alkotott ,  melyeknek  egyikében  a  jobbágyok  ügyeit 
egészen  földesuraik  hatósága  alá  rendelte,  s  ezeknek  úgynevezett  patri- 
moniális  hatalmát  a  parasztság  fölött  megalapította ;  másikában  pedig 
a  parasztság  szabad  költözését,  melyet  már  az  1298-iki  rákosi  oszrág- 
gyülés  is  megerősített,  szintén  a  földesurak  engedelmétől  föltételezte. 

Míg  a  főnemességről  ekként  gondoskodott,  a  kisbirtokú  közne- 
mességről sem  feledkezett  meg  Lajos  :  annak  jogait  is  helyreállította, 
s  a  főnemességel  mindenben  egyenlő  kiváltság  és  szabadságnak  tette 
részesévé.  A  többi,  e  gyűlésen  alkotott  törvények  közöl  méltók  még 
említésre :  hogy  a  szülék  és  rokonok  bűneiért  az  ártatlan  gyermekeket 
s  rokonokat  büntetni  megtiltatott ;  a  kapuadó  minden  jobbágy  telektől 
három  máriás  garasra  szabatott ;  az  egyháziak  világi  ügyekben  világi 
törvényszék  alá  vettettek  stb. 

10.  §.  Háború  a  litlwánókJcál  a  tatárokkal;  Moldva  megJiódoltatása.  A  dalmát 
városok  visszavétele.  Az  oroszok  bevándorlása. 

Azon  szoros  összeköttetés,  melyben  Lajos  Lengyelországgal,  mint 
annak  kijelelt  örököse  áll  vala,  őt  több  ízben  szólította  háborúra.  Míg 
ő  Nápolyban  járt,  a  lithvánok,  megvetvén  Kázmér  király  gyöngeségét, 
Lengyelországban  pusztítva  kalandoztak  s  Halicsot  elfoglalták.  Lajos, 

1351.  hazatérte  után  segedelemre  szólíttatván,  1351-ben  még  az  országgyűlés 
előtt  hadat  vitt  ellen ök,  s  a  párviadalban  legyőzött  Keistut  vezéröket 
csak  oly  feltétel  alatt  bocsátá  szabadon,  hogy  a  keresztény  hitet  mind 
maga  fölvegye,  mind  népében  terjeszsze.  Halicsot  ezután  100  ezer  arany 
váltságbéren  Lengyelországhoz  eresztette.  A  következő  évben  ismét  a 
Moldvában  lakott  tatárok  nyugtalanították  Kázmér  tartományait ;  de 
Lajos  ezeken  is  fényes  diadalt  vőn  Apor  Endre  által,  ki  Atlamos  feje- 
delmet a  harczban  megölvén,  a  tatárokat  Krimig  visszanyomta,  Mold- 
vát pedig  a  magyar  korona  urasága  alá  hódította.  Míg  azonban  a  magyar 
sereg  Moldvában  táborozik  vala,  a  lithván  fejedelem  is  újra  fegyvert 

1353.  fogott  s  Wladimirt  elfoglalta;  1353-ban  pedig  a  tatárokkal  szövetkez- 
vén össze,  Halicsot  is  pusztítani  kezdé.  De  Lajos  sem  hagyta  büntet- 
lenül a  szószegést.  A  következő  évben  200  ezernyi  hadat  vezetvén  ellene, 
öt  minden  elfoglalt  lengyel  tartományok  visszaadására ;  a  szövetséges 
tatár  fejedelmet  pedig,  kinek  a  Dnéper  és  Bug  folyamokat  szabta  ki 
nyugati  határúi,  évenkénti  adófizetésre  s  a  keresztény  hit  fölvételének 
ígéretére  szorította.  Egy  úttal,  e  győzedelem  után,  igényeit  is  megújí- 
totta Lajos  Lengyelország  birtokára. 

Lejárt  e  közben  ideje  ama  fegyverszünetnek  is,  melyet  Lajos,  a 
nápolyi  ügygyei  levén  elfoglalva,  Velenczével  kötött.  A  büszke  köztár- 
saság, Lajos  hadi  szerencséjétől  tartván,  meghosszabbítását  kérte  ugyan 
a  békeidőnek  ;  de  a  király,  ki  a  minap  elvesztett  Zára  birtokát  nélkü- 

1350.  lözni  tovább  nem  akarta,  1356-ban  háborút  izent;  s  míg  maga  hadait 
Istriába,  Velencze  tartományába,  vezette,  Csúzy  János  horvát  bánt  a 
dalmát  városok  elfoglalására  küldé.  A  szerencse  mind  a  két  részről 
annyira  kedvezett  Lajos  fegyverének,  hogy  Velencze,  miután  Dalmát- 
országban több  várost,  Istriában  pedig  Treviso  vidékét  elvesztette,  Incze 
pápa  közbejárásáért  folyamodott.  Lajos  azonban  hallani  sem  akart  a 
békéről,  míg  Velencze  egész  Dalmátországról  nem  mond  le.  Bár  a  pápa 
kedvéért  félévig  fegyvernyugvást  engedett;  de  annak  eltelte  utána 

1357.  háborút  1357-ben  ismét  s  oly  szerencsével  folytatta,  hogy  a  köztársaság 

a  következő  évben  végre  nem  csak  Dalmátország  birtokáról  örökre 
lemondott ;  hanem  még  24  hadi  hajót  is  kiállítani  igért  a  királynak, 
midőn  ez  kivánandja.  Két  jelenet  e  háború  folytában  nem  kisebb  hírt 
8  tiszteletet  szerzett  még  az  ellenség  előtt  is  Lajosnak,  mint  maga  hadi 
dicsősége.  Történt,  hogy  Treviso  ostroma  alatt  a  meghalt  Gradenigo 
helyébe  az  ostromlott  város  kormányzója,  Delfino,  választatott  meg  her- 
czegül.  A  fejét  vesztett,  zavarban  lévő  Velencze  azon  kérelemmel  járult 
tehát  a  királyhoz,  bocsátaná  ki  Delfinot,  hogy  a  kormányt  átvehesse. 
Es  Lajos,  bár  a  kérelem  megtagadása  által  sokat  árthatott  volna  Velen- 
czének,  Delfinot  mégis  azonnal  kibocsátá  a  városból.  Kevéssel  ezután 
Baldachini  Julián,  velenczei  nemes  ajánlkozott  a  tanácsnak,  hogy  12 
ezer  aranyért  s  Castelfrank  várért  Lajos  királyt  élve  vagy  halva  kezére 
keríti.  A  tanács  azonban,  vagy  mivel  a  díjat  sokalta,  vagy  tiszteletből 
a  lovagias  király  iránt,  az  ajánlatot  nem  fogadta  el,  s  midőn  aztán 
utóbb  békéért  könyörgött,  ezen  eseményt  is  felhozta  kérelmének  támo- 
gatására. Lajos  erről  értesülvén,  a  békekötés  után  látni  óhajtá  a  férfit, 
s  tőle  magától  hallani  a  merénylet  tervét,  mi  végre  őt  sértetlenség  biz- 
tosítása mellett  magához  hivatta,  s  aztán  gazdagon  megajándékozva 
bocsátotta  vissza. 

Bevégezyén  a  velenczei  háborút,  1359-ben  engedett  valahára  1359. 
Lajos  a  pápa  óhajtásának  is,  ki  őt  több  évek  óta  ösztönözte  hadjáratra 
a  Boszniában  mindinkább  terjedő  paterinus  eretnekek  ellen.  De  Kont 
Miklós  nádor,  kire  a  had  vezérletét  bízta,  végre  is  veszteséggel  kényte- 
leníttetett  visszavonulni.  Nagyobb  szerencsével  harczolt  ugyanazon  idő- 
ben maga  Lajos  a  pártos  Uroz  szerb  fejedelem  ellen,  kit  az  elfoglalt 
macsói  bánságtól  megfosztván,  a  magyar  fenhatóság  elismerésére  reá- 
szorított. A  római  kath.  hitet  azonban  hasztalan  törekedett  e  tarto- 
mányban terjeszteni;  mert  mihelyt  a  magyar  had  kitakarodott,  az  ősi 
vallásához  hü  nép  is  azonnal  megszegte  igéretét.  Valamint  pedig  itt, 
úgy  azon  oláh  népnél  sem  érte  czélját  térítő  buzgalmával,  mely  még 
Kun-László  alatt  települt  meg  Mármaros  és  Bereg  vármegyében :  sőt  ez, 
mivel  vallása  gyakorlatában  magát  gátoltatni  látá,  a  király  távollété- 
ben, Bogdán  Drágos  vezérlete  alatt,  a  tatároktól  nagy  részben  pusztán 
hagyott  Moldvába  vándorolt.  Lajos  a  szerb  háború  után  tüstént  hadat 
vezérlett  ugyan  Bogdán  ellen ;  de  látván,  hogy  az  elszánt  népet  csak 
nagy  áldozattal  lehetne  a  hegyszorulatokban  legyőznie,  megelégedett 
azzal,  hogy  Bogdán  hűséget  s  évenkénti  adót  igért.  A  néptelenné  lett 
Mármarost  és  Bereget  aztán  Koriatovich  Tódor,  a  száműzött  s  több  évek 
óta  Magyarországban  élő  lithván  herczeg,  népesítette  meg,  ki  Munkács 
urává  neveztetvén,  számos  orosz  családot  telepített  le  a  lakóitól  elha- 
gyott vidéken. 

11.  §.   Viszálykodás  IV.  Károly  császárral.  Bolgárország  meghódolt atása. 

Ama  hír  és  dicsőség  által,  melyet  Lajos  eddigi  uralkodása  alatt 
künn  fényes  győzedelmeivel,  benn  bölcs  kormányával  aratott,  számos 
tisztelőket  s  csodálókat,  de  ezek  mellett  irigyeket  s  elleneket  is  szerzett 

magának.  Ezen  utóbbiak  közé  tartozott  IV.  Károly  császár  is,  ki,  mint 
látszik,  császári  koronáját  féltette  tőle  azon  okból,  mivel  Lajos  az  osz- 
trák Albert  halála  után,  régi  szerződéseit  annak  fiával,  Rudolffal,  1359- 
ben  megújította;  s  mivel  Lajos  a  következő  évben  segedelmet  küldött 
IV.  Incze  pápának  a  birtokait  háborgató  Visconti  Barnabo,  milanói 
fejedelem  ellen,  kivel  a  császár  titkon  egyetértett.  A  feszültséget  még 
1361.  inkább  nevelte  az,  hogy  Károly  1361-ben,  midőn  Lajos  a  magyar  s 
morva  határszélek  kiigazítása  végett  hozzá  követeket  küldött,  ezek  előtt 
Erzsébetet,  Lajos  anyját,  becstelen  szókkal  illette.  A  követek  erre  kije- 
lenték, hogy  csak  vér  moshatja  le  a  királyné  becsületén  ejtett  foltot,  s 
a  császárnak  háborút  izentek.  Az  anyja  iránt  határtalan  tisztelettel 
viseltető,  lovagias  király  teljesen  megelégedett  követei  tettével  s  hábo- 
rúra készült.  A  pápának  azonban  sikerült  az  ellenségeskedés  komolyabb 
kitörését  meggátolni,  s  a  feleket  békealkudozásra  indítani.  Ezek  s  az 

1364.  osztrák  herczeg  1364-ben  e  végett  Brünnben  személyesen  találkoztak,  s 
ismét  barátokká  lévén,  családaik  örökösödését  js  akként  határozták  meg, 
hogy  Csehország,  a  luxemburgi  ház  kihalta  után,  az  osztrák  házra  száll- 
jon ;  ha  pedig  ez  halna  ki  elébb,  akkor  Ausztriát  a  magyar  királyi  ház, 
s  ennek  magvaszakadtával  a  luxemburgi  ház  nyerje  örökségben. 

Az  ok,  mely  miatt  a  pápa  a  béke  helyreállását  a  két  fejedelem 
közt  oly  igen  sürgeté  s  azt  maga  Lajos  is  óhajtá,  a  török  nép  hatalmá- 
nak mind  nagyobb  terjedése  volt  Európában.  E  hódító ,  szilaj  nép, 
Drinápolyt  megvévén,  Bolgárországot  kezdé  háborgatni:  minek  követ- 
keztében Sziszmán ,  bolgár  fejedelem ,  szövetségesökké  szegődött ,  s 
Havasalföldet  és  Szerbországot  velők  együtt  megtámadta.  Lajos  tehát, 
mihelyt  nyugati  ügyeit  békésen  elintézte,  azonnal  háborúra  készült. 

1365.  1365-ben  Vlajkó  havasalföldi  fejedelemmel  egyesülvén,  Bodont  meg- 
vette, s  miután  Sziszmánnak  80  ezernyi  bolgár-török  hadát  egy  véres 
ütközetben  megverte,  a  Duna  balpartján  elnyúló  tartományt  is  hatalma 
alá  hódította,  melyet  aztán  Apor  Dénes  kormányára  bízott. 

E  fényes  diadal  után,  —  melynek  emlékére  Lajos  Mária-Czelben 
templomot  épített,  s  azt  mind  máig  ereklyeként  őrzött  egyházi  szerek- 
kel ajándékozta  meg,  —  a  török  több  évig  békében  hagyta  a  mellék- 
tartományokat. Nem  sokára  azonban  magának  a  királynak  térítő  buz- 
galma okozott  újabb  háborút.  E  részeken  jártában,  Lajos  számos  térítő 
szerzetest  rendelt  be  mind  az  elfoglalt  Bolgárországba,  mind  Havasal- 
földre. Tűrte  ezt  egy  ideig  Vlajkó  fejedelem ;  de  alattomban  háborúra 
1369.  készült,  s  1369-ben  a  veszedelmet  nem  is  gyanított  Apor  Dénes  bánt 
Bodonból  kiűzvén,  magát  Oláh-  és  Bolgárország  királyává  kiáltatta, 
a  térítőket  részint  megölette,  részint  kikergette.  De  nem  sokáig  dicse- 
kedhetett Vlajkó  a  független  hatalommal;  mert  ámbár  az  ellene  küldött 
Apor  Miklós  erdélyi  vajdát  a  hegyszorosokban  majdnem  egész  hadával 
együtt  levágta:  de  utóbb  Lajostól  több  ütközetben  megveretvén,  csak 
oly  feltétel  alatt  nyerhetett  békét  s  maradhatott  meg  tartományában, 
hogy  a  kath.  egyház  kebelébe  térjen.  Ennek  teljesítése  által  azonban 
annyira  megnyerte  Lajosnak  kegyelmét,  hogy  ez  őt  még  Fogaras  föl- 
dével s  a  Szörényi  bánsággal  is  megajándékozta. 

12.  §.  A  lengyel  korona  átvétele.  A  harmadik  velencsci  háború. 

A  szerződések,  melyeket  Lajos  a  lengyel  korona  érdekében  tett, 
1370-ben  őt  valahára  czéljára  vezették.  Kázmér  király  ez  évben  meg-  1370. 
halt ;  s  Lajos  a  rendektől  meghívatván,  Erzsébet  anyjával  Krakóba 
utazott  s  magát  megkoronáztatta.  A  telet  aztán  ott,  az  ország  ügyeinek 
szabályozásával  töltötte  Lajos,  s  csak  a  következő  év  tavaszán  tért 
vissza  Magyarországba,  lengyel  születésű  anyját,  Kázmér  testvérét, 
hagyván  hátra  a  kormányon.  De  Erzsébet  nem  nyerhetett  népszerű- 
séget a  pártokra  szakadt  országban ;  s  Lajos  a  köz  elégületlenség 
lecsillapítása  végett  1374-ben  a  lengyel  rendekkel  Kassán  országgyü-  1374. 
lést  tartott.  Itt  azonban  miután  a  telekadót  egyharmadára  szállította, 
annyira  megnyerte  a  lengyelek  szivét,  hogy  ezek  az  örökösödési  jogot  a 
király  leányaira  is  kiterjesztették.  A  békesség  mindazáltal  azután  sem 
lett  állandó,  kivált  miután  Erzsébet  királyné  ismét  visszament  az  országba. 
Lajos  tehát  anyja  helyett  László  oppelni  herczeget  küldötte  a  kor- 
mányra; midőn  pedig  a  lengyeleket  ezzel  sem  látta  megelégedve,  1377-  1377. 
ben  még  egyszer  személyesen  megjelent  a  nyugtalankodók  között;  a 
lithván  fejedelmet,  ki  Szandomir  tartományban  pusztításokat  űzött, 
megverte  s  békére  szorította;  a  tartományokban  aztán  külön  helytar- 
tókat rendelt,  főigazgatóvá  pedig  a  krakkói  püspököt  nevezte.  Egyúttal 
végre  Halicsot  is  visszakapcsolta  Magyarországhoz,  és  Czudar  Péter 
kormányára  bízta. 

E  közben  Velenczével  harmadszor  is  kitört  a  háború.  Miután 
Lajos  a  bolgár  Sziszmánt  megalázta,  a  törököktől  mindinkább  szoron- 
gatott Palaeologosz  János,  görög  császár,  elébb  követek  által,  utóbb 
Lajost  személyesen  is  meglátogatván,  segedelmet  kért  a  birodalomban 
magát  mindinkább  megfészkelő  török  ellen;  s  hogy  kérelme  foganatos 
legyen,  esküvel  igérte  Lajosnak,  miszerint  családjával  együtt  a  kath. 
egyház  kebelébe  térencl,  ha  őt  a  veszedelmes  ellenségtől  megszabadítja. 
Lajos  nem  volt  idegen  a  hadjárattól,  kivált  miután  a  császár  1369-ben 
vallását  Rómában  valóban  meg  is  változtatta.  Lajos  tehát  felszólítá 
Velenczét,  készítené  fel  azon  24  hadi  hajót,  melyeket  az  utolsó  béke- 
kötés szerint  tartozott  kiállítani  szolgálatára.  De  a  tengeri  hatalmára 
féltékeny  köztársaság  ezt  most,  különféle  mentségekkel  állván  elő,  meg- 
tagadta; miért  aztán  Lajos,  a  török  ellen  tervezett  hadjárattal  felhagy- 
ván ,  a  szószegő  köztársaságot  készült  megbüntetni.  Lengyelország 
zavargó  állapota  miatt  1377-ig  kénytelen  volt  ugyan  elhalasztani  e 
szándékát;  de  időközben  mindent  megtőn,  mit  a  háború  megkezdésére 
szükségesnek  látott:  Carrarai  Ferencz  páduai fejedelemmel,  azaquilejai 
patriarchával,  a  friauli  urakkal,  végre  Genuával  is  szövetséget  kötött 
ellene;  Tvartkó  bosnya  fejedelmet  pedig,  nehogy  Velenczéhez  szítson, 
királyi  czímmel  ajándékozván  meg,  szorosabban  érdekébe  vonta. 

De  a  büszke  Velencze  megvetni  látszók  Lajos  készületeit;  sőt 
újabb  okot  is  adott  a  háborúra  az  által,  hogy  a  dalmát  sónak  a  maga 
birtokaiba  vitelét  megtiltotta;  a  páduai  fejedelem  ellen  annak  tartó- 

Hiányában  titkon  lázadást  törekedett  készíteni ;  végre  pedig  a  követet 
is  kevélyen  ntasítá  vissza,  ki  által  Lajos  a  sérelmekért  elégtételt  kívánt. 
A  király  tehát  szövetségeseivel  szárazon  és  vizén  egyszerre  támadta 
meg  a  büszke  várost.  A  szerencse  kivált  a  tengeren,  eleinte  Velenczé- 

1379.  nek  szolgált;  de  1379-ben  Doria  András,  agenuai  hajóhad  vezére,  ten- 
geren, a  magyar  hadak  szárazon  fényes  diadalt  nyervén,  annyira  szo- 
rongatták az  ellenséget,  hogy  a  kevély  signoria,  már  magát  Velenczét 
is  féltvén,  békéért  könyörgött.  A  feltételek  azonban,  melyeket  Lajos 
elébe  szabott,  oly  kemények  s  lealázok  voltak,  hogy  azokat  a  velenczei 
tanács  el  nem  fogadhatta.  Egyebek  közt  kívánta  Lajos,  hogy  a  velen- 
szei  herczeg  mindig  a  magyar  királytól  erősíttessék  meg ;  ennek  az  éven- 
kint  50,  most  egyszerre  hadi  költség  fejében  500  ezer  aranyat  fizessen; 
a  magyar  zászló,  a  magyar  korona  fenhatóságának  jeléül,  minden  ünne- 
pen kitüzessék  a  sz.  Márk  tornyára.  A  háború  tehát  újra  megkezdetett ; 

1381.  de  időről  időre  az  alkudozások  is  folytattattak,  míg  végre  1381-ben, 
miután  Velencze  a  tengeren  ismét  szerencsésebb  kezdett  lenni,  a  béke 
következő  feltételek  alatt  köttetett  meg :  Velencze  Lajosnak  évenkint 
7000  aranyat  fizetend ;  Lajos  ellenben  Pagó  szigetéről  s  a  dalmát  sóval 
űzött  kereskedésről  mond  le  ;  a  velenczei  kereskedők  a  magyar  birtok- 
ban, s  a  magyar  alattvalók  a  köztársaság  réveiben,  a  hatalmak  kölcsö- 
nös engedelme  nélkül  nem  hajózhatnak. 

13.  §.  Durazzói  Károly  nápolyi  királylyá  létele.  Az  öröködés  elrendelése.  Lajos 

halála  s  jelleme. 

Hogy  Lajos  fényes  győzedelmei  után  a  magyar  kereskedésre  nézve 
ily  káros  békét  kötött  Velenczével,  annak  leginkább  Durazzói  Károly 
s  a  nápolyi  ügyek  valának  okai.  Volt  pedig  Durazzói,  vagy  mint  nálunk 
neveztetik,  Kis-Károly,  unokaöcscse  azon  Durazzói  Károlynak,  kit 
Lajos  első  nápolyi  hadjárata  alkalmával  Aversában  lefejeztetett.  Ot 
Lajos  1362-ben,  még  gyermektelen  lévén,  oly  szándékkal  hívta  be  az 
országba,  hogy  koronáinak  örökösévé  teszi,  s  nem  sokára  aztán  Horvát- 
s  Dalmátország  vezérévé  ki  is  nevezte.  O  volt  a  velenczei  háborúban 
hadvezére  is  a  magyar  seregnek.  Történt,  hogy  XI.  Gergely  pápának 

1378.  halála  után  1378-ban  VI.  Orbán  emeltetett  a  szent  székbe.  De  az  új 
pápa  nem  tetszék  Johanna  nápolyi  királynénak,  s  ő  az  avignoni  bíbor- 
nokok  által  VII.  Kelement  választatta  ellenpápává.  Orbán  ezért  a  király- 
nét egyházi  átokkal  sújtotta,  s  Nápoly t,  mint  pápai  hübért,  Lajosra 
ruházta,  ki  aztán  e  jogát  Kis-Károlynak  engedte  át.  Johanna  ellenben, 

1379.  gyermekei  nem  lévén,  1379-ben,  épen  midőn  királyunk  Velenczének 
ama  súlyos  béke  föltételeket  szabta,  Anjou  Lajos  franczia  herczeget 
nevezte  ki  örökösévé.  Kis-Károly  ezóta  hanyagabban  viselte  Velenczé- 
vel a  báhorút,  s  nem  szűnt  meg  kérni  a  királyt,  kötne  mennél  előbb 
békét  Velenczével,  s  őt  segítené  Nápoly  elfoglalásában.  Lajos  tehát  e 
körülményektől  indíttatván,  a  köztársasággal  az  említett  föltételek  alatt 
békét  kötött,  s  Kis-Károlynak  egy  sereget  adott ,  melylyel  igényeit 
kivívnia  Nápolyba  menne,  esküvel  kötelezvén  őt  elébb,  hogy  leányainak 

örökséget  nem  háborgatandja.  Károly  ezután  Nápoly  t  Rómában  a  pápá- 
tól hübérűl  átvévén,  Johanna  seregét  megverte,  őt  magát  elfogta  s  utóbb 
börtönében  megfojtatta. 

Lajos  eközben,  erejét  naponkint  fogyni  érezvén,  saját  gyermekei- 
nek örökségéről  is  gondoskodott.  Idősb  leányát,  Máriát  már  elébb  Zsig- 
mondnak, IV.  Károly  császár  fiának,  Hedviget  pedig  Vilmos  osztrák 
berezegnek  jegyezvén  el,  azt  ohajtá,  hogy  koronái  osztatlanul  szálljanak 
Máriára.  A  magyarok  eziránti  megegyeztéről  nem  lehetett  semmi  két- 
sége; de  a  pártokra  szakadt  Legyeiország  méltán  aggodalmat  gerjesztett 
Lajos  lelkében.  Ez  okból  tehát  1382  elején  a  lengyel  főnemeseket  1382. 
Zólyomba  gyűjtötte;  hol  aztán  sikerült  is  azokat  rábirnia,  hogy  Máriá- 
nak és  Zsigmondnak  hódoljanak.  Zsigmond  ezután,  hogy  az  ország 
szokásaival  ismerkedjék,  Lengyelországba  utazott.  Lajos  azonban,  né- 
pének őszinte  bánatára,  még  ugyanazon  évben  megszűnt  élni  Nagy- 
szombatban, honnan  tetemei  Székesfehérvárra  vitettek  a  királyok 
sírtboltjába. 

Lajost  az  utókor  Nagy  melléknévvel  tisztelte  meg,  és  ő  megérdem- 
lette  azt.  Korának  fejedelmei  közt  ő  kétségkivül  első,  magas  lelkének 
csodálatára  egyaránt  kényszerítette  alattvalóit,  kik  magán  és  nyilván 
életének  tanúi  valának,  szintúgy  mint  a  külföldet,  hova  híre  s  nyoma- 
tékos befolyása  elhatott.  Az  európai  hírt  s  általános  tiszteletet  ő  leg- 
inkább lovagias  erényei  által  vívta  ki  magának.  0  egy  tökéletes  közép- 
kori lovag  volt,  a  vallásosság  hő  buzgalmával,  a  vitézség  regényességé- 
vel, a  nőnem  iránti  udvariasság  egész  bensőségével. 

Külpolitikája  hasonló  volt  atyjáéhoz ;  a  külügyekbe  ő  is  örömest 
avatkozott  a  végett,  hogy  családja  hatalmát  emelje  ;  pénzereje,  fegyver- 
hatalma és  személyes  tulajdonai  által  őis  egyeztetői,  békebírói  szerepet 
tudott  magának  kivívni :  Kázmér  király  számára  egész  tartományokat 
foglalt;  a  pápát,  az  osztrák  s  bajor  fejedelmeket  védelme  alá  fogadta; 
s  míg  fejedelmi  parancsa  az  adriai,  balti  s  fekete  tenger  határáig  hang- 
zott, befolyása  eldöntőleg  hatott  egész  Európában. 

De  még  maradandóbbak  voltak  Lajos  kormányának  eredményei 
az  ország  belső  állapotjára  nézve.  0  a  királyságnak,  mely  tekintélyét 
az  utolsó  Árpádok  alatt  elvesztette,  vakító  fényt  és  erőt  kölcsönözött ; 
magának  pedig,  nagyszerű  és  szép  lovagi  jelleme,  bátorsága  s  igazság- 
szeretete által  oly  népszerűséget  szerzett,  minővel  sz.  László  óta  egy 
királyunk  sem  dicsekedhetett.  Hiba  volt  azonban,  hogy  megelégedvén 
azzal,  miszerint  személyes  tulajdonai  által  a  királyságnak  tekintélyt 
szerzett,  az  országgyűlések  sűrűbb  tartása,  a  vármegyék  helyhatóságá- 
nak kifejtése  s  a  hatalmasabb  főnemesek  megkorlátozása  által  azt  mara- 
dandóbb alapokra  nem  állította,  meg  nem  szilárdította.  Ennek  elmu- 
lasztása okozta  azt,  hogy  alig  hunyt  el  a  dicsőített  nagy  király,  némely 
főnemesek  lázadása  a  trónt  már  is  alapjaiban  megingatta,  az  országot 
pedig  hosszá  zavargásba  sülyesztette. 

Az  igazságszolgáltatást  illetőleg,  atyja  nyomdokain  járván,  az 
eltörlött  istenítéletek  helyébe  állított  rendes  törvénykezési  formákat 
tökélesíté  s  az  igazság  kiszolgáltatását  gyorsította ;  mi  végre  gyakran 


106  III.  Könyv.  Az  Anjouház  s  örökösei. 

álruhába  rejtőzve  is  látogatta  az  ország  külön  vidékeit,  s  tudakozódott 
a  tisztviselők  felől.  Nem  kisebb  volt  Lajos  buzgalma  az  anyagi  érdekek 
gyarapításában.  A  földmívelésre  károsan  hatott  ugyan  a  parasztok  kilen- 
czed  adója,  az  urak  hatósága  jobbágyaik  felett  és  az  ősiség;  egészben 
véve  mindazáltal  még  is  emelkedett  az,  a  növekedő  ipar  és  kereskedés 
mellett.  Legszebb  eredményt  mutatott  a  szőlőmívelés,  mit  a  lengyelek- 
kel élénkségre  jutott  kereskedés  tetemesen  gyarapított.  A  városokat, 
az  ipar  e  bölcsőit,  Lajos  sokféle  kedvezésekkel  ápolta.  Pozsony,  Besz- 
tercze,  Kőszeg,  a  szepesi  s  több  más  városok  e  korban  nyerték  szaba- 
dalmaikat. Nevezetes  az  ipar  történetében,  hogy  a  czéhek,  miket  a  sze- 
pesi és  erdélyi  szász  városok  honosítottak  meg,  e  korban  terjedtek  el, 
és  szabályozhattak  czélszerübben.  De  leginkább  a  kereskedelem  vonta 
magára  mint  elébb  Károlynak,  úgy  Lajosnak  is  gondoskodását,  s  oly 
fokra  is  emelkedett  az  e  korban,  milyenen  még  soha  sem  volt  addig. 
Nagy  hasznára  vált  a  kereskedelemnek,  hogy  Lengyelország,  az  aldunai 
tartományok,  s  az  adriai  tengerpart  mind  egy  kormány,  egy  úr  alatt 
egyesűit ;  a  többi  szomszéd  országokkal  pedig  szerződések  által  élénkíté 
Lajos  a  közlekedést.  A  bécsi  kereskedőknek  már  Károly  adott  hazánk- 
ban kiváltságot,  mit  aztán  Lajos  megújított  ;  hasonló  szabadítékot  nyer- 
tek a  prágai,  nürnbergi  és  boroszlói  kereskedők.  Nagy  gondja  volt 
pedig  arra  Lajosnak,  hogy  valamint  ő  pártfogása  alá  vette  a  külföldi 
kereskedőket :  úgy  a  honiak  is  jól  fogadtassanak  a  külföldön.  S  így  tör- 
tént, hogy  mind  ezek  távolabb  fekvő  országokba  is  eljártak,  mind  ama- 
zok sűrűbben  jöttek  be  ;  számosan  pedig,  kivált  olaszok,  le  is  telepedtek 
az  országban.  Különösen  élénk  volt  az  átmeneti  kereskedés,  mely  kelet 
felé  vette  útját;  Brassó,  Szeben  és  Besztercze,  Erdélyben,  rakhelyei 
lőnek  a  keleti  árúknak,  melyeket  aztán  kereskedőink  a  szomszéd  tar- 
tományokba szállítottak.  A  belkereskedésnek  kivált  a  pénz  szabályo- 
zottsága, az  utak  bátorsága  s  a  városok  szaporodása  adott  élénkséget. 
Azonban  a  kornak  hibás  fogalmain,  melyek  szerint  egyedárúságot 
szülő  kiváltságok,  árumegállító  jogok  stb.  pazar  kézzel  osztogattat- 
tak,  Lajos  sem  birt  felülemelkedni. 

Lajos  vallásos  buzgalma  az  egyházi  életnek  is  elevenséget  köl- 
csönzött. 0  benne  tökéletesen  kifejlődött  vallási  iránya  is  a  lovagi- 
ságnak, mi  egész  jellemét  oly  vonszóvá  tette.  És  e  vallásosság  az 
országra  sem  maradt  hatás  nélkül.  0  a  pogányság  maradványait,  melyek 
a  kunok  közt  még  nem  ritkán  találtattak,  egészen  kiirtotta ;  a  zsidókat 
pedig,  kik  térítő  buzgalmának  ellenszegültek,  kiűzte  az  országból.  A 
tisztelt,  szeretett  király  példája  a  nemesség  keblében  is  számos  köve- 
tökre talált :  a  lovagi  vallásosság  s  egyház  iránti  ragaszkodásnak  e 
korban  számos  bizonyítványait  adják  emlékeink.  Több  úr  tartott  maga 
mellett  szerzetest,  ki  neki  gyóntatóúl,  tanácsadóul,  titoknokul  szolgált; 
őt  útjaiban  követé,  ételét  s  italát  megáldá,  fegyvereit,  ruháit  s  egész 
környületét  megszentelé.  Azonban  nem  tagadhatni,  hogy  a  szív  tiszta- 
sága s  a  kedély  igazi  ájtatossága  nem  mindig  párosult  a  vallásosság  külső 
formáival.  —  Hasonló  volt  azon  hatás  is,  melyet  Lajos  csodált  erényei 
s  lovagi  jelleme  az  erkölcsök  és  szokások  tekintetében  gyakorolt  az  őt 

környező  nemességre.  A  fényűzés,  mely  a  magyarnak  különben  is  tulaj- 
dona, a  társas  élet  mívelödése  által  új  táplálékot  nyert  a  csillogó  fényű 
királyi  udvar  példájában,  melyet  Lajos  Visegrádról  az  Újbucla  hegyén 
emelt  nagyszerű  palotába  tett  át.  Nemcsak  a  főrangú  nemesek,  hanem 
még  a  szomszéd  fejedelmek  is  nyereségnek  tartották,  a  királyi  udvarban 
neveltetni  gyermekeiket.  —  Mindezek  mellett  végre  a  tudományokról 
sem  feledkezett  meg  Lajos.  Az  ő  koráig,  ki  a  magosabb  tudományokban 
óhajtá  magát  kiművelni,  külföldi  egyetembe  kényteleníttetett  utaznia, 
hazainak  hiányában.  0  ebben  is  kielégíté  a  szükséget,  az  olasz  egyetem- 
nek alakjára  Pécsett  főiskolát  állítván  fel. 

I.  Mária  magáimra!  kodása.  1382—1385. 

14.  §.  A  horvátországi  zavargások. 

A  nagy  király  tetemeinek  eltakarítására  összegyűlt  rendek  annak 
16  éves  leányát,  Mariát,  mindjárt  a  temetés  utáni  napon  megkoronáz- 
ták ;  a  kormányt  azonban  nagykorúságig  nem  Zsigmondnak,  kit  az 
ország  gyámja  czímével  tiszteltek  meg,  hanem  Erzsébet,  özvegy  királyné 
kezeibe  adták.  Az  ország  nagyai  közt  tisztségére,  személyes  tulajdonaira 
nézve,  legkitűnőbb  volt  Garay  Miklós  nádor,  kit  Lajos  alacsony  sorsból 
emelt  e  főméltóságra.  Bátorsága,  ügyessége,  hű  ragaszkodása  a  királyi 
családhoz  őt  nem  sokára  legkedveltebb  emberévé,  egyedüli  tanácsosává 
tették  a  kormányzó  királynénak  ;  de  boszúvágya  s  kevélysége,  melynél 
fogva  vetélytársat  maga  mellett  nem  tűrt,  s  a  többi  zászlósokat  befo- 
lyásoktól megfosztotta,  számos  országnagyot  fölingerlett  a  szerencsén 
s  általa  Erzsébet  ellen  is ;  és  nem  sokára  végnélküli  zavar  és  lázongás 
terjedett  el  a  hazában. 

A  békét  legelébb  is  a  hálátlan  Tvartkó  bosnya  király  bontotta  fel, 
több  dalmát  várost  elfoglalván ;  Horváthy  János,  tengermelléki  bán 
pedig,  Garay  által  hivatalától  megfosztatván,  Horvátországban  is  izgatni 
kezdett.  Még  nagyobb  aggodalmat  okozott  Lengyelország,  hol  a  köny- 
nyelmü  Zsigmond  Önkényes  kormánya  annyira  fölingerelte  a  különben 
is  pártoskodáshoz  szokott  urakat,  hogy  azok  egy  gyülekezetökben  Hed- 
viget választották  királynéjokúl.  Erzsébet  anyakirályné  mindent  meg- 
kísértett, hogy  a  lengyel  koronát,  Lajos  akarata  szerint,  Máriának  meg- 
tartsa ;  de  végre,  nehogy  azt  mind  a  két  leánya  elveszítse,  kénytelen 
volt  Hedviget  átadni  a  lengyeleknek,  kik  őt  aztán  1384-ben  megkoro-  1384. 
názván,  Jagelló  Ulászló  lithván  fejedelemmel  házasíták  össze. 

Ez  alatt  Horvátországban  is  lángra  gyúlt  a  lázadás,  melyet  Hor- 
váthy János  és  testvérei,  Pál  és  László,  amaz  zágrábi  püspök  és  a  vrá- 
nai  pörjel,  Palisnay  János,  támasztottak.  Erzsébet  királyné,  Garay  ta- 
nácsára Laczkfy,  másként  Laczkovics  Istvánt  küldé  ki  a  zavargást  lecsil- 
lapítani ;  de  Laczkovics,  Palisnayval  és  a  Horváthyakkal  titkon  nem 
sokára  maga  is  szövetségbe  lépett,  és  semmit  sem  tett  abból,  mi  tőle 
váratott.  A  királynék  tehát  1383  végén  személyesen  látogatták  meg  a 
nyugtalan  tartományt.  Míg  ott  mulatának,  szinleg  minden  hódolt ;  de 


108  III.  Könyv.  Az  Anjouhúz  s  örökösei. 

alig  tértek  vissza,  a  zavarok  azonnal  megújultak,  s  az  álarczot  végre 
Laczkovics  is  levetette.  1384  elején  a  lázongó  párt  Nápolyba  követet 
küldött,  s  Kis-Károlyt  a  magyar  trónra  hívta  meg.  Hasztalan  küldötte 
ki  ezután  Erzsébet  Szentgyörgyi  Tamást  a  lázongókhoz ;  hasztalan  tar- 
tott országgyűlést  is  1384-ben,  melyen  Mária  nevében  az  arany  bnllát 
megerősítette ;  a  lázadás  már  mélyebb  gyökeret  vert,  mint  sem  hogy  az 
ily  eszközök  által  elfojtani  sikerűit  volna.  Horváthy  Pál  püspök  1384 
végén  Nápolyba  utazott  s  Kis-Károlyt  másodszor  is  meghívta  a  királyi 
szék  elfoglalására.  És  Károly  nem  hajtva  az  esküre,  melylyel  magát 
1385.  Lajosnak  lekötötte,  a  meghívást  elfogadván,  1385-ben  Dalmátországba 
érkezett. 

A  háborgást  e  közben  Zsigmondnak  azon  tette,  miszerint  Má- 
tyusföldét  rokonainak,  Józsa  és  Prokóp  morva  herczegeknek  elzálogosí- 
totta, a  kormánynak  sok  más  önkényes  rendeletei  Magyarországban  is 
oly  közönségessé  tették,  hogy  Károlyt  a  nemesség  nagy  része  nyílt 
karokkal  fogadta.  A  királynék  és  Garay,  látván,  hogy  ellentállással  csak 
rontanák  ügyöket,  ravaszsághoz  folyamodtak.  Aranyos  kocsiban  men- 
tek Károly  elébe  s  tétetvén,  mintha  segedelmökre  jani  hinnék,  hálál- 
kodások  közt  vitték  fel  Budára. 

II.  (Kis)  Károly  országlata. 

15.  §.  Károly  meglcoronáztatása  s  megöletése. 

Károly,  pártja  által  elébb  ország-kormányzónak,  majd  királynak 
kiáltatván  ki  magát,  Fehérvárra  koronázási  országgyűlést  hirdetett. 
Meghivattak  oda  a  királynék  is;  és  Erzsébet,  nehogy  boszútervét  idő 
előtt  elárulja,  Máriával  együtt  megjelent  az  ünnepélyen.  De  már  útköz- 
ben is  sokan  megszánták  a  nagy  király  szerencsétlen  leányát,  ki  mint- 
egy fogolyként  látszók  követni  Károly  szekerét.  Még  inkább  nőtt  a 
szánakodás  és  önszemrehányás  a  nemességben,  hogy  a  kegyes  király 
leányát  ily  méltatlanul  elárulták,  midőn  a  királynék  a  templomban  La- 
jos sírjára  borúiván,  hangos  zokogásra  fakadtak.  Minden  szem  rajtok 
függött ;  s  midőn  a  szertartást  végző  érsek  szokás  szerint  háromszor 
kérdezte :  akarnák-e,  hogy  Károly  királyokká  legyen,  —  csak  tompa, 
érthetetlen  zúgás,  nem  örvendő  felkiáltás  hangzott  a  templomban.  A 
gyülekezetben  számosan  azt  hitték  elébb,  mert  az  hireszteltetett,  hogy 
Mária  önként  mondott  le  a  koronáról ;  de  most  a  királynék  bánatos 
arczárói  olvasták  le  e  hír  czáfolatát,  s  kevésen  múlt,  hogy  már  a  szer- 
tartás alatt  nem  támasztottak  zavart. 

A  koronázás  után  mind  Károly,  mind  a  királynék  Budára  tértek 
vissza,  mind  a  hárman  a  királyi  palotában ;  Károly,  bízván  pártjában  s 
az  olasz  testőrökben,  kikkel  a  palotát  megrakatta,  még  azt  sem  ellenzé, 
hogy  a  királynékat  az  országnagyok  szabadon  látogassák.  De  Erzsébet. 
bár  önmegadást  színlett,  nem  nézte  munkálatlanúl  a  maga  s  leánya 
megaláztatását ;  még  kevésbbé  maradt  közönyös  Garay,  kit  a  vesztett 
hatalom  vágya  s  a  királynék  iránti  őszinte,  rendületlen  hűség  egyaránt 

Ösztönzött.  A  boszúterv  hamar  elkészült ;  végrehajtását  Forgách  Balázs 
vállalta  magára.  Február  6-ikán,  1386-ban,  Garay  azon  ürügy  alatt,  1386í 
hogy  hosszú  útra  indul,  s  a  királynéktői  elébb  búcsúzni  kivan,  nagy 
kísérettel  jelent  meg  a  királyi  várban.  Alighogy  megérkezett,  Erzsébet 
azonnal  magához  kereté  Károlyt,  vele,  miként  izente,  Zsigmondtól  érke- 
zett némely  fontos  irományokat  közlendő.  A  gyanútlan  király,  néhány 
olasz  kíséretében  jelent  meg ;  utóbb  pedig,  midőn  Garay,  Forgách  és 
Bebek  Imre  a  terembe  lépett,  azon  nyilatkozatra,  hogy  a  szóba  hozandó 
országos  titkokat  idegen  nem  hallhatja,  azokat  is  eltávoztatta.  A  szín- 
lett tanácskozás  ezután  mind  addig  nyújtatott,  míg  az  unatkozott 
olaszok  a  várban  elszélyedtek.  Ekkor  Garay  intésére  Forgách  a  ruhája 
alatt  elrejtett  csákánynyal  Károlyt  fejbe  sújtja ;  Garay  pedig  tüstént 
távozván,  fegyvereseivel  a  palotát  rögtön  megtölti,  kik  aztán  a  zajra 
összefutott  olaszokat  részint  levágták,  részint  megszalasztották.  Károly, 
ki  mély  sebe  daczára  önerejéből  ment  által  lakába,  a  a  bekövetkezett 
éjjel  hálóterméből  kiragadtatván,  börtönbe,  majd  Visegrádra  vitetett, 
hol  18  nap  múlva  sebei,  mások  szerint  méreg  miatt,  királysága  máso- 
dik havában  megszűnt  élni. 

16.  §.  Fejetlenség,  zavargások ;  a  királynék  fogsága.  Zsigmond  királyig á  választatása. 

A  lázadás  azonban  nem  szűnt  meg  Károlynak  szomorú  kiműltá- 
val ;  sőt  pártfelei  Horvátországban  új  hadat  gyűjtöttek  halálának  meg- 
boszúlására.  Garay  azt  reménylvén,  hogy  a  királynék  személyes  jelen- 
léte most  is  legsükeresb  mód  leszen  a  lázadást  elfojtani,  rábeszélte  őket, 
utaznának  ismét  a  zavargás  színhelyére.  A  királynék  tehát  csekély  fegy- 
veres csapattól  fedetve,  Garay  és  Forgách  kíséretében,  a  nyár  közepén 
Horvátországba  útnak  indultak.  Kivánt  alkalom  volt  ez  a  lázadóknak 
boszújokat  tölteniök  ;  a  királynékat  tehát  Diakovár  táján  megtámadták. 
A  lázadók  sokkal  számosabban  lévén,  a  harcz  nem  sokáig  tartott ;  For- 
gách lováról  leüttetvén,  a  királynék  szeme  előtt  lefejeztetett ;  Garay, 
ki  lováról  leszállván,  hátát  a  királynék  kocsijának  veté,  s  azt  bár  több 
nyíl  lövetett  testébe,  egy  ideig  hősileg  védelmezi  vala,  vívása  közben 
végre  hátmögül  földre  rántatott  s  hasonlókép  lefejeztetett ;  a  királynék 
ezután  Gomnecs,  utóbb  Novigrád  várába  fogságra  vitettek.  A  lázadók 
Garay  és  Forgách  fejét  engesztelő  áldozatul  Nápolyba,  Károly  özvegyé- 
hez küldék,  kérvén  őt,  bocsátaná  el  László  fiát  atyjának  megürült  szé- 
kébe. De  a  boszút  forraló  özvegy  elébb  a  fogoly  királynékat  kívánta 
kezére  adatni ;  mit  azonban  Velencze,  a  lázadók  szándékáról  értesülvén, 
hajóhadával  meggátolt. 

Zsigmond  e  szörnyű  hírt  hallván,  Csehországban  sereget  szedett 
s  1387  elején  indult  a  királyi  hölgyek  megszabadítására.  De  Velencze  1387. 
Novigrádot  ekkor  már  bezárta,  s  oly  hevesen  ostromlá,  hogy  Palisnay 
a  királynék  megfőj tásával  fenyegetődzött,  ha  az  ostrom  fel  nem  oldat- 
nék ;  mi  aztán,  midőn  Velencze  nem  tágított,  Erzsébeten  végre  is  hajta- 
tott. Megérkezett  ezután  Zsigmond  is  hadával ;  de  látván,  hogy  a  várat 
csekély   erejével  egy   könnyen   meg  nem   veheti ;   a  királynét  pedig  a 

velenczei  hajóhad  legalább  a  Nápolyba  vitetés  ellen  biztosítja,  Budára 
tért  vissza,  hol  a  fejetlenséget  megunt  ország  rendéi  e  közben  gyűlést 
tartottak.  A  könnyelmű,  önkényre  hajló  ifjú  kevés  hajlandóságot  talált 
ugyan  maga  iránt  a  rendekben  ;  ezek  mindazáltal  a  Mária  iránt  föléb- 
redt közszánakozás,  annak  halasztást  nem  tűrő  veszedelmes  körülmé- 
nyei s  a  velenczei  követ  ösztönzései  által  végre  még  is  reábirattak,  hogy 
Mária  mellé  öt  királynak  válaszszák  és  Székesfehérváron  meg  is  koro- 
názzák. 

Zsigmond  és  Mária  közös  országlata  1395-ig. 

17.  §.    Mária   megszabadulta.   Zsigmond   harczai   a  lázadók  ellen.  Mária  halála. 

Koronáztatása  után  első  gondja  volt  Zsigmondnak  nejét  a  fog- 
ságból megszabadítani.  Míg  tehát  Velencze  Novigrádot  ostromolta, 
Zsigmond  Garay  Miklós  inacsói  bánnak  a  megölt  nádor  fiának  vezér- 
lete alatt  a  Horváthyak  ellen  küldötte  hadait.  Garay  Losonczyval, 
Frangepánnal  s  több  más  nagyokkal  egyesülvén,  Horváthy  Jánost  egy 
véres  csatában  megverte  s  oly  Ígéretre  kényszerítette,  hogy  a  királynét 
szabadon  bocsátja  ;  mit  aztán  a  kényúr,  látván,  hogy  Mária  pártja  napon- 
ként erősödik,  nem  sokára  teljesített  is ;  de  elébb  megesküdteté  a  ki- 
rálynét, hogy  a  szenvedett  méltatlanságokat  megbőszülni  soha  sem 
fogja.  Mária  ezután  velenczei  hajón  Zengbe,  onnan  Zágrábba  vitetett 
Zsigmondhoz,  vele  aztán  egyenlő  hatalommal  országlandó. 

A  lázadók  azonban  Mária  megszabadulta  után  sem  szűntek  meg 

1388.  háborogni ;  sőt  1388-ban  Tvartkó  bosnya  király  is  fegyverhez  nyúlt  s 

a  tengeri    városokat  megtámadta.  Zsigmond  tehát  a  következő  évben 

ismét  megjelent  Horvátországban  ;  de  miután  egyik  vezére,  Bebek  Imre, 
a  Tvartkóval  egyesült  Palisnaytól  megveretett,  maga  is  visszavonult 
seregeivel.  A  tengeri  városok  segedelmet  ezután  tőle  hasztalan  sürget- 

1390.  getvén,  1390-ben,  Zárát  kivéve,  mind  meghódoltak  a  bosnya  királynak. 
Zsigmond  ezt  kénytelen  volt  tűrni ;  mert  más  részről  Ulászló,  Hedvig 
férje,  Halicsot  foglaltáéi,  s  a  moldvai  és  havasföldi  vajdákat  is  elvonta 
a  magyar  fenhatóság  alól.  Ezeket  sikerült  ugyan  Zsigmondnak  enge- 

1391.  delmességre  visszatéríteni;  de  1391-ben  ismét  Baj azid  török  szultán, 
ki  magát  már  Bolgárországban  is  megfészkelte,  háborgatá  a  macsói 
bánságot ;  sőt  a  királynak  békére  intő  követeit  is  fogságba  vetette.  A 
következő  évben  tehát  ez  ellen  kellett  hadát  vezetnie ;  s  csak  miután 
a  kalandozó  török  csoportokat  visszaűzte,  térhetett  ismét  vissza  a.  há- 
borgó  tengermellékre.  Az  ügyek  időközben  jobb  fordulatot  vőnek.  A 

1392.  lázadás  két  fő  támasza,  Palisnay  s  utána  Tvartkó  1392  elején  meghalt, 
s  Garay  Miklós,  az  új  horvát  bán,  több  tengermelléki  várost  visszafog- 
lalt. Zsigmond,  mindjárt  megérkezte  után,  a  Dobor  várába  zárkózott 
lázadókat  kezdé  ostromolni.  A  vár  nem  sokáig  állhatott  ellent  a  heves 
rohanásoknak ;  de  a  pártosok  még  a  bevétel  előttelillantak  s  csak  Hor- 
váthy Jánost  sikerült  közölök  kézre  keríteni,  kit  aztán  Zsigmond  ke- 
gyetlen kínzásokkal  öletett  meg. 

Míg  Horvátországban  így  tenyészett  a  lázongás,  azalatt  Magyar- 
országban is  mind  több  ellenséget  szerzett  magának  Zsigmond,  ki  indu- 
lata heves  kitöréseiben  gyakran  önkényes,  zsarnoki  jellemet  árúit  el,  az 
urakkal  általában  kevély  megvető  módon  bánt,  s  azokat  mellőzvén, 
némely  idegeneket,  kivált  a  cseh  Sternberget,  a  lengyel  Stibort,  a  német 
Cilleyt  igen  is  kitüntette.  Bántotta  az  urakat  az  is,  hogy  Zsigmond 
magtalan  halála  esetére  az  országot  1393-ban  tudtok  s  megegyeztök  1393. 
nélkül  Venczel  bátyjának  Ígérte  örökségben  hagyni.  Végre  a  király- 
nak kicsapongd  ledérsége  is  sok  urat  megsértett.  Mindez  oly  ingerült- 
séggel tölte  el  többeknek  kedélyét,  hogy  csak  alkalomra  vártak,  mely- 
ben boszúságoknak  szabad  folyást  engedhessenek. 

Az  alkalom  erre  megjött  nemsokára.  1395  elején  Zsigmond  hadat  1395. 
vezérlett  a  törökök  ellen,  kik  az  aldunai  tartományokat  háborgatták. 
Míg  azonban  ő  a  távolban  járt,  Mária  királyné,  május  17-én  megszűnt 
élni.  Alig  terjedt  el  a  királyné  halálának  híre  és  a  kormánynyal  elégü- 
letlenek azonnal  kijelenték,  hogy  Zsigmondnak,  ki  csak  Mária  tekin- 
tetéből emeltetett  a  királyi  székbe,  a  koronához  joga  nincsen  többé,  s 
egy  rész  Hedviget  s  férjét,  a  dunántúli  megyék  s  Horvátország  pedig 
Lászlót,  Kis-Károly  fiát,  hívták  meg  a  trónra.  A  lengyel  király  késede- 
lem nélkül  megjelent  a  határszéleken  :  s  csak  nagy  bajjal  sikerült  a  nem 
kevésbbé  ügyes,  mint  Zsigmondhoz  hü  Kanizsay  János  esztergami  érsek- 
nek, őt  az  ellene  vezetett  fegyvererővel,  de  még  inkább  szóval  s  átok 
fenyegetéssel  reábirnia,  hogy  igényeiről  lemondjon,  vagy  legalább  addig, 
míg  magával  Zsigmonddal  egyezkedhetik,  fegyverszünetre  lépjen.  A 
nápolyi  Lászlót  belzajlongások  gátolták  a  meghívás  elfogadásában. 


MÁSODIK  FEJEZET. 

Az  Anjouk  örökösei. 


Zsigmond  országi  a  ta.  1395—1437* 

1.  §.  Zsigmond  harcza  a  nápolyi  párttal.  A  nikápolyi  csatavesztés.   Ujabb  hábor- 
gások; a  király  fogsága. 

Zsigmond,  neje  haláláról  s  az  e  miatt  támadt  háborgásokról  érte- 
sülvén, haza  sietett,  s  a  mind  veszély esbbé  váló  nápolyi  párt  elfojtására 
fordítá  minden  erejét.  És  sikerült  is  neki  a  furfangos  Vajdafy  György 
által  kézre  kerítenie  a  Száva  vidékén  Konth  István  vezérlete  alatt  kalan- 
dozó harminczkét  pártost,  —  vagy,  miként  őket  a  népmonda  nevezi  — 

a  32  bujdosót,  kiket  aztán  Zsigmond,  noha  mind  előkelő  származásúak 
voltak,  adott  szó  ellen  s  ki  sem  hallgatva,  Budán,  a  Sz.  György  terén 
lenyakaztatott.  Ezeknek  kivégezte  tése  s  a  törvényes  formáknak  önké- 
nyes megsértése  azonban  még  inkább  nevelte  az  elégületlenséget,  mi 
ellen  aztán  Zsigmond  ismét  alkotmányt  sértő  eszközhöz  nyúlt.  Hogy 
1390.  ingadozó  trónját  erősítse,  1396-ban  testvérével,  Venczel  császárral,  a 
három  év  előtt  kötött  örökösödési  szerződést  —  miszerint  egyikök  or- 
szágai magtalan  halála  esetében,  a  másikra  szálljanak  —  megújítá ;  s 
ezenkivül  magát  császári  helytartóvá  neveztette,  az  oklevélben  Magyar- 
országot is  a  birodalomhoz  számítván. 

E  szerződés  után  Zsigmond,  mitsem  gondolván  az  a  miatt  támadt 
elégületlenséggel,  a  félbeszakasztott  török  háborúra  tért  vissza,  melyre 
most  a  német  birodalmi  rendek  is  számos  zászlóaljat,  a  franczia  király 
pedig  12  ezernyi  hadat  küldött.  Ezekkel  egyesülvén,  Szerbországon 
keresztül  Nikápoly  alá  vezette  összesen  mintegy  60  ezerből  álló  hadait. 
De  ott  termett  nemsokára  Bajazid  szultán  is  200  ezernyi  seregével,  s  a 
keresztény  hadat  egy  véres  ütközetben  szétverte.  Zsigmond  maga  is 
csak  életveszélylyel  menekülhetett  meg  a  Dunán,  melyen  elébb  a  Fekete- 
tengerre s  azon  keresztül  Konstantinápolyba  hajózott.  Bajazid  e  diadal 
után  Szeremet  és  Tótországot  elpusztította,  a  többi  melléktartományo- 
kat pedig  elszakasztotta  az  országtól. 

A  király  hosszas  távolléte  újabb  alkalmat  nyújtott  a  háborgás 
kitörésére.  Laczkovics  István,  ki  a  nikápolyi  csatavesztésnek  is  egyik 
főoka  volt,  —  ő  lévén  az  első,  ki  az  általa  vezérlett  jobb  szárnyat  pél- 
dája által  futásra  ingerié,  mihelyt  az  ütközetből  visszatért,  azonnal 
híresztelni  kezdé,  hogy  Zsigmond  elesett,  a  nápolyi  párttal  egyesülvén, 
Lászlót  az  országba  hívta.  De  László,  ki  előtt  rémpéldaként  állott  aty- 
jának szerencsétlen  sorsa,  bejőni  még  nem  mert,  s  Laczkovicsot  és 
Simontornyai  Istvánt  nevezte  ki  helytartókká. 

1397.  így  álltak  az  ügyek,  midőn  Zsigmond  félévi  távolléte  után  1397 
tavaszán  végre  Budára  érkezett.  A  lázadás  már  annyira  el  volt  hatal- 
mazva, miszerint  Zsigmond,  hogy  a  belbékét  csak  némileg  helyreállít- 
hassa, kénytelen  volt  Laczkovicscsal  szerződésre  lépni ;  midőn  pedig  a 
kedélyeket,  kivált  Horvátországban,  lecsöndesíteni  az  által  sem  sikerült, 

1398.  1398  elején  Kőrösre  országgyűlést  hirdetett,  hol  aztán  a  gyanútlan 
Laczkovicsot  elfogatta,  s  a  sértetlenségi  biztosítás  daczára  ki  sem  hall- 
gatva, lefejeztette. 

E  törvénytelen  tett  s  több  más  önkényes  kormányparancsok  azon- 
ban még  többeket  elidegenítettek  Zsigmondtól.  Maga,  a  hozzá  elébb  oly 
hű  Kanizsay  János  esztergami  érsek,  Bebek  Detre  nádor  és  számos  egyéb 
egyházi  s  világi  urak  is  megunták  önkényes,  zavarral  teljes  kormányát. 
Ehhez  járult  még  az  is,  hogy  Zsigmond,  ki  a  német  fejedelmektől  zak- 

1399.  látott  testvérének,  Venczel  császárnak  ügyei  miatt  az  egész  1399-ki 
évet  Csehországban  tölte,  unokaöcscsével,  Józsa  morva  herczeggel,  újra 
örökösödési  szerződést  kötött,  melyben  ismét  a  magyarok  tudta  s  meg- 
egyezte nélkül  rendelkezett  az  országról.  Az  urak  erről  értesülvén,  több 
helyt  gyűléseket  tartottak,  s  elhatározták  Zsigmondot  a  koronától  meg- 

fosztani.  Mihelyt  tehát  hosszas  távolléte  után  Budára  érkezett,  nagy 
számban  összegyűlvén,  őt  palotájában  fölkeresték,  és  sok  szemrehányá- 
sok után  elébb  Visegrádra,  utóbb,  a  Garayak  közbenjárására,  ezeknek 
várában,  Siklóson  zárták  el.  Azonban,  Zsigmond  szerencséjére,  az  új 
király  választása  iránt  igen  különböztek  a  vélemények :  egy  rész  a 
nápolyi  Lászlót,  mások  Ulászló  lengyel  királyt,  Hedvig  férjét,  egy  har- 
madik párt  végre  az  osztrák  Albertet  ohajtá  királynak.  Míg  aztán  e 
pártok  egymás  közt  vitatkoztak,  Zsigmond  hívei,  kivált  Stibor,  Czilley 
s  a  titkon  hozzá  szító  Garay  Miklós  mindent  elkövettek  megszabadítá- 
sára:  mit  végre  fogsága  18-dik  hetében  hosszas  alkudozások  után  sike- 
rült is  kieszközölniük;  de  Zsigmondnak  elébb  esküvel  kellett  fogadnia, 
hogy  ezentúl  törvényesebben  kormányoz,  a  múltakat  feledi,  s  fogsága 
miatt  senkin  sem  áll  boszút.  Szabadsága  eszközlőit  a  király  aztán  hálá- 
san megjutalmazta:  Garay t  nádorságra  emelte,  Stibornak  roppant  bir- 
tokot ajándékozott ,  Czilley  Hermannak  Borbála  leányát  nőül  vette. 

2.  §.  Nápolyi  László  bejötte  s  'kiűzetése;  a  lázadás  elfojtása. 

Az  urak  nagyobb  része,  kik  elébb  Ulászló  s  Albert  pártján  voltak, 
kibékült  ugyan  Zsigmonddal ;  de  a  nápolyi  párt,  melyet  IX.  Bonifácz 
ellenpápa  is  gyámolított,  Bebek  Imre  keresztes  pörjel  s  Hervója  János 
bosnya  bán  vezérlete  alatt  még  egyre  háborgott,  s  a  lázadás  újabb  kitö- 
résére a  könnyelmű,  önkényes  Zsigmond  nemsokára  ismét  maga  adott 
okot.  Venczel  császár,  Zsigmondot  mellőzvén,  Józsa  és  Prokóp  unokáira 
akarta  örökíteni  Csehországot.  Zsigmond  e  miatt  1401-ben  Prágába  1401. 
utazott,  Venczelt  és  Prokópot  fogságba  tétette,  s  hogy  ellenök  s  Rup- 
recht  ellencsászár  ellen  Albert  osztrák  herczegtől  segedelmet  nyerjen, 
vele  oly  szerződést  kötött,  miszerint  ha  maga  megtalanúl  hal  meg,  reá 
szálljon  Magyarország  koronája;  s  e  szerződést  aztán  1402-ben  a  Po-  1402. 
zsonyba  gyűjtött  mintegy  110  úrral,  nem  minden  kényszerítés  nélkül, 
alá  is  íratta.  Azonban  az  eszköz,  mely  által  magának  Csehország  s  a 
német  birodalom  koronáját  megszerezni  ügyekezett,  őt  a  magyartól  is 
majdnem  megfosztotta.  Alig  távozott  a  gyűlés  után  ismét  Csehországba, 
az  örökösödési  szerződés  miatt  azonnal  nagy  ingerültség  támadt  az  or- 
szágban. Az  urak  közöl  sokan,  kik  a  pozsonyi  gyűlésen  vagy  jelen  nem 
voltak,  vagy  kényszerítve  írták  alá  a  szerződést,  a  nemzet  király  választási 
jogán  és  szabadságán  ejtett  sérelem  miatt  hangos  panaszokra  fakadván, 
több  helyt  gyűléseket  tartottak,  s  a  nápolyi  Lászlót  királylyá  kiáltották. 
A  lázadás  nagy  gyorsasággal  terjedt  el  az  országban;  László  zászlója 
kivált  a  dunántúl  diadalmenetben  hordoztatott  körül;  maga  a  papság 
is  nagy  részben  hozzá  állott;  Horvát-  s  Dalmátország  nyilvánosan  hódolt 
neki;  s  megérkeztéig  egy  kormánytanács  választatott  a  közügyek  igaz- 
gatására. 

Zsigmond  ügyét  e  veszélyek  közt  leginkább  Garay  Miklós  nádor, 
Maróti  János  macsói,  Bessenyei  Pál  horvát  bán  s  Percnyi  Péter  védel- 
mezte ;  legnagyobb  munkásságot  azonban  Stibor,  a  Zsigmondtól  roppant 
jószágokkal   megajándékozott  lengyel   vajda,   fejtett  ki.  De,  bár  ezek  a 

lázadókat  néhol  visszanyomták,  ha  kissé  több  erély  s  bátorság  van  Lász- 
lóban, aligha  nem  sikerül  még  is  megbuktatnia  Zsigmondot.  0  azonban, 

1403.  mintha  atyja  árnya  tartaná  vissza,  sokáig  késedelmeskedett,  s  csak  1403 
nyarán  érkezett  Zárába,  hol  aztán  magát  meg  is  koronáztatta.  De  ekkor 
már  hasztalan  volt  minden  eró'ködése:  Stibor,  mintán  Győrt  a  lázadók- 
tól megvette,  a  Fehérvárnak  indult  László  elébe  sietett,  s  öt  Pápócz 
táján  megverte  s  poggyászától  megfosztotta.  Ezután  Zsigmond  is  erős 
haddal  tért  vissza  Csehországból,  s  Esztergomot  megvévén,  kegyelmi 
leveleket  küldözött  szét,  melyekben  bocsánatot  igért  mindenkinek,  ki 
fegyverét  leteszi,  biztosítván  egyszersmind  a  rendeket,  hogy  ezután  tör- 
vényszerűbben fog  kormányozni. 

A  király  e  levelei  s  még  inkább  a  harczra  kész,  erős  hadak  meg 
is  tették  hatásokat:  a  dunántúli  megyék  majdnem  kivétel  nélkül,  utóbb 
a  zágrábi  püspök  is  számos  egyházi  s  világi  urakkal  engedelmességre 
tértek.  Es  miután  a  reményeit  vesztett  László,  Hervója  bosnya  bánt 
helytartójává  nevezvén,  Nápolyba  visszatért,  még  csak  a  Dráván  túli 
vidék  háborgott  egy  ideig ;  de  a  következő  évben  Maróty  János  a  pár- 
tosokat ott  is  több  ízben  megverte.  Midőn  pedig  az  ifjú  Tvartkó  és  Her- 
vója, kik  Bosnyaország  egy-egy  részét  birták,  Lászlóval  újabban  ösz- 
1400.  szeköttetésbe  léptek,  Zsigmond  1406-ban  maga  is  táborba  szállott,  több 
váraikat  megvette  s  Dobor  várában  126  részint  magyar,  részint  horvát 
és  bosnya  pártossal  magát  Tvartkót  is  elfogta  és  ezt  Budára  fogságba 
küldvén,  amazokat  pedig  mindegyig  lefejeztetvén,  a  nápolyi  pártot  vér- 
özönben  fojtotta  el.  Utóbb  a  magára  hagyott  Hervója  is  meghódolt ; 
minek  következtében  a  dalmát  városok  is,  a  Lászlótól  Velenczének 
eladott  Zárát  kivéve,  mindnyájan  engedelmességre  tértek,  és  Zsigmond 
annyi  évi  háborgások  után  végre  ura  lett  a  déli  tartományoknak. 

3.  §.  Országgyűléseit;  belintézkedések. 

A  lázadás  lecsillapodta  után  Zsigmond  is  okúit  valahára  eddigi 
sanyarú  tapasztalásaiból,  s  azután  nem  csak  a  törvényszerűbb  kormány- 
zás iránt  adott  szavát  beváltotta,  hanem  az  ország  zavaros  állapotjának 
rendezésére  is  több  gondot  fordított.  A  hazában  eláradt  bajok  legin- 
kább onnan  származtak,  hogy  a  főnemesség,  részint  erőszakos  foglalá- 
sok, részint  némely  királyok  túlságos  adakozása  által  mód  felett  meg- 
gazdagodván, magára  a  trónra  nézve  is  félelmes  hatalomra  emelkedett, 
melylyel  aztán  többen  gyakran  visszaéltek:  a  kisebb  nemességet,  a  váro- 
sokat s  parasztokat  elyomták,  jogaikban  megsértették;  a  gyöngébbek 
jószágain  rablásokat  űztek,  s  más  törvénytelenségeket  követtek  el ;  és 
mi  e  mellett  legroszabb  volt ,  sem  a  királynak,  kinek  hatalma  azon 
arányban  sülyedt,  melyben  az  uraké  emelkedett,  sem  valamely  országos 
hatóságnak  nem  volt  annyi  ereje,  hogy  a  féktelen  rendbontókat  s  tör- 
vényszegőket megbüntethette  volna.  Az  ország  e  rendetlen  állapotjának 
súlyát  sokkal  inkább  érezte  Zsigmond  a  lefolyt  zavargások  alatt,  mint- 
semhogy  azok  csillapodtával  a  bajokat  orvosolni  nem  látta  volna  szük- 

1404.  ségesnek.  E  végre   tehát  az   1404-dik   és  következő  év  folytában  négy 

ízben  tartott  országgyűlést.  Az  alkotott  törvények  által  a  megzavart 
birtokjogokat  szabályozta,  az  egyházi  s  világi  törvényhatóságok  hatá- 
rait élesebben  kijelölte ;  továbbá,  az  uraknak  a  gyöngébbeket  elnyom- 
niok,  jószágaikat  elfoglalniuk  vagy  megkárosítaniuk,  maguknak  önké- 
nyesen elégtételt  szerezniök,  kemény  büntetés  alatt  megtiltotta.  Meg- 
erősíttetett vagy  inkább  helyreállíttatott  a  parasztság  szabad  költözési 
joga  is;  pörös  ügyei  pedig  az  úri  székektől,  fölebbvitelként,  a  megyei 
törvényszékekhez  utasíttattak. 

Az  1405-ben  tartott  két  országgyűlés  elsejében,  melyre  minden  1405. 
királyi  hatóság  alatt  lévő  városok  követei  is  meghivattak,  s  a  polgárok 
osztálya  országos  renddé  emeltetett,  különösen  a  városok  ügye  vétetett 
tanácskozás  alá;  s  az  abban  alkotott  törvények  majdnem  egyedül  azok 
szerkezetét  s  a  polgárok  foglalkodásait  illetik.  A  városok  száma  szapo- 
ríttatott  s  rendeltetett,  hogy  azok  falakkal  vétessenek  körül;  a  városi 
tanács  első  folyamodási  hatósága  megerősíttetett,  fölebbvitelre  pedig  a 
tárnokmesteri  szék  tüzetett  ki;  a  vérhatalom  juga  (jus  gladii),  melyet 
az  úri  székek  már  gyakoroltak,  a  városi  törvényszékekre  is  kiterjeszte- 
tett. Az  adózásra  nézve  rendeltetett,  hogy  a  telekadó  fejében  minden 
város  a  kiváltságlevelében  meghatározott  királyi  adót  s  újévi  ajándékot 
fizesse,  s  ezen  felül  a  királyt  utazásaiban  élelemszerekkel  lássa  el ;  a 
főtárnokmestert  pedig,  midőn  a  királylyal  utazik,  minden  czéh  saját 
készítményeivel  ajándékozza  meg.  A  műipar  és  kereskedelem  érdekében 
a  pénz,  bánya  és  harminczadügy  czélszerübben  rendeztetett ;  az  adás- 
vevésben  szükséges  mérlegek  egyenlőkké  tétettek ;  Budának  Lajostól 
nyert  árumegállító  joga,  mely  eddig  a  belföldi  kereskedőkre  is  kiterjedt, 
egyedül  a  külföldiekre  szoríttatott  stb. 

4.  §.  Zsigmond  római  Mrálylyá  választatása.  Velenczei  háború.  Az  egyházi  sza- 
kadás megszüntetése. 

Az  1410-dik  évvel  új  korszaka  kezdődik  Zsigmond  kormányéle-  1410. 
tének.  Ruprecht  ellencsászár  ez  évben  meghalván,  Zsigmond  magát  a 
választó  fejedelmek  egy  részétől,  Józsa  morva  fejedelemnek  s  vetélytár- 
sának a  következő  évben  történt  halála  után  pedig  valamenyitől,  római 
király lyá  választatta.  Teljesedve  látta  ebben  Zsigmond  rég  ápolt  vágyát ; 
de  a  magyar  urak  hiúságának  is  annyira  hízelkedett  királyuknak  ezen, 
magyar  fejedelemtől  még  nem  viselt,  új  méltósága,  hogy  azóta  nagyobb 
tisztelettel  s  ragaszkodással  viseltettek  iránta,  s  kik  elébb  magát  sem 
akarták  tűrni  a  királyi  széken,  most,  a  Pozsonyban  még  ugyanazon  • 
évben  tartott  országgyűlésen,  Erzsébet  leányát  is  elismerték  örököséül, 
ha  íigyermeke  nem  születnék.  Erzsébetet  Zsigmond  a  következő  évben 
az  ifjú  Albert  osztrák  herczgnek  jegyezte  el  feleségül. 

Mióta  a.  nápolyi  László  Zárát  Velenczének  eladta,  azóta  ezmitsem 
gondolván  azon  szerződéssel,  miszerint  igényeiről  Dalmátországra  nézve 
nagy  Lajos  alatt  örökre   lemondott,  uraságát  a  tengermelléken    mind- 
inkább ügyekezett  terjeszteni.  Zsigmond  tehát  1411-ben  Ozorai  Fülöp  1411. 
temesi  főispánt  a  köztársaság  istriai  tartományaira  küldötte  seregével; 

ki  aztán  a  velenczei  hadat  megvervén,  még  azon  évben  egész  Trevisoig 
előre  nyomult.  A  megrettent  Velencze  békéért  könyörgött ;  de  Zsigmond 
súlyos  feltételeket  szabott,  —  egyebek  közt,  hogy  a  köztársaság  hadi 
költség  fejében  600  ezer  aranyat  fizessen,  Zárát  pedig  visszaereszsze, — 
mikre  azonban  a  köztársaság  rá  nem  állott'.  Ozorai  tehát  a  háború  foly- 
tatására utasíttatván,  a  velenczei  hadat  ismét  megverte,  s  a  diadal  jeléül 

1412.  öt  elfoglalt  zászlót  küldött  Budára.  Velencze  ezután  1412-ben  újra  fel- 
fogta az  alkudozás  megszakasztott  fonalát ;  de  oly  feltételeket  terjesz- 
tett elő,  hogy  Zsigmond  konokságuk  miatt  megboszankodván,  a  minap 
elfoglalt  öt  zászlót  az  utczákon  nyilvánosan  széttépette.  A  megsértett, 
büszke  Velencze  e  miatt  boszút  esküdött,  seregeit  megszaporította, 
Ozorait  pedig  megvesztegette  ;  minek  következtében  a  magyar  had  meg- 
veretett. Zsigmond  a  háború  folytatására  pénzt  szerzendó',  három  koro- 
nái uradalmat  s  13  szepesi  várost  a  lengyel  királynak  740  ezer  forinton 
elzálogosított,  s  aztán  maga  is  a  táborba  utazott.  Személyes  vezérlete 
alatt  ismét  kiragadta  ugyan  a  szerencsét  Velencze  kezéből,  Friaul  egy 
részét  elfoglalván;  de  a  megvesztegetett  Ozorai  rábeszéléseitől,  s  a  csá- 
szári koronáztatás  közeledésétől  s  más  birodalmi  ügyektől  indíttatván, 

1413.  a  köztársaságnak  200   ezer  aranyért  1413   elején  öt  évre  békét  adott. 

Zsigmondnak,  mióta  császárrá  lőn,  legfőbb  törekvése  volt  a  35  év 
óta  tartó  egyházi  szakadást,  mely  szerint  a  kereszténységnek  egyszerre 
elébb  két,  majd  három  pápája  volt,  megszüntetnie,  s  a  Húsz  János  és 
Prágai  Jeromos  által  hirdetett  új  vallási  tant  kiirtani.  Mihelyt  tehát 

1414.  magát  1414-ben  megkoronáztatta,  Konstanzban  egyházi  gyűlést  tartott, 
melyre  Magyarországból  is  hat  főpap,  öt  apát,  két  egyetemi  tanár,  tiz 
főnemes,  s  ezek  közt  Garay  nádor  és  Czilley  gróf  mindenik  300  lóval 
s  nagy  fénynyel  jelent  meg.  A  zsinat  mind  a  három  pápát  lemondásra 
birván,  V.  Mártont  választá  törvényes  pápának;  kit  hogy  minden  nem- 
zet által  elfogadtasson,  Zsigmond  a  spanyol,  franczia  és  angol  udvaro- 
kat személyesen  meglátogatta  ;  minek  következtében  az  egyházszakadást 
sikerült  is  megszüntetnie.  De  az  új  tanok  kiirtásában  nem  szolgált  neki 
hasonlóképen  a  szerencse.  A  konstanzi  zsinaton  tanai  miatt  megégetett 
Húsz  követői  nem  hajlottak  az  egyház  parancsára,  s  az  őket  fegyverrel 
kényszeríteni  akaró  Zsigmond  ellen  Csehországban  szinte  fegyvert 
ragadtak.  A  császár  a  következő  években  mind  Magyar-,  mind  Német- 
országból roppant  hadakat  küldött  vagy  vezérlett  ellenök.  A  maroknyi, 
de  az  erkölcsi  erő  hatalma  által  bámulatos  kitartásra  edzett  huszita  nép 
azonban  majd  20  évig,  többször  diadalmasan  védte  magát,  s  meg  nem 
hódolt  mindaddig,  míg  a  belviszáiykodások  következtében  maga  meg 
nem  gyöngítette  s  végre  ki  nem  irtotta  önmagát. 

5.  §.  Háború  az  ozmánnal  és  Vélenczével. 

Míg  Zsigmond  az  egyház,  a  német  birodalom  és  Csehország  ügyei- 
vel foglalkodva,  majdnem  hat  évet  töltött  távol,  az  alatt  a  kicsapongó 
életű  Borbála  királyné  hanyag  kormánya  miatt  Magyarországban  is 
mindenféle  rendbontás,  törvénytelenség  támadt ;  s  mi  ennél  még  vészé- 

lyesebb  volt,  a  mellek  tartományukba  a  török  is  mindinkább  befészkelte 
magát.  Zsigmond  1419-ben  valahára  hazatérvén,  Borbálát  Nagyvára-  1410. 
don  becsnkatta  s  három  negyed  évig  mindenféle  nélkülözésekkel  sanyar- 
gatta ;  a  török  ellen  pedig,  kit  békére  a  lengyel  király  által  is  hasztalan 
szoríttatott ,  még  ugyanazon  évben  hadat  vezérlett  Bolgárországba.  De 
bár  a  szerencse  kedvezett  is  fegyvereinek,  s  a  törökök  egy  véres  ütkö- 
zetben meggyőzetvén,  Bolgár-  és  Szerbországból  visszafizettek;  rabló 
kalandjaikkal  mindazáltal,  melyekkel  Zsigmondnak  a  huszitákra  for- 
dulta után  még  Erdélyt,  a  macsói  s  temesi  bánságot  is  háborgatták, 
mindaddig  fel  nem  hagytak,  míg  végre  1421-ben  a  belzavargásokkal  1421. 
elfoglalt  Murád  szultán  öt  évi  fegyverszünetre  nem  lépett. 

De  alig  folyt  le  a  fegyverszünet  ideje,  melyet  Zsigmond  jobbára 
a  husziták  elleni  harczban  töltött,  az  ozmánok  azonnal  megkezdették 
pusztító  kalandjaikat,  s  Dán  havasalföldi  vajdát  tartományából  is  kiűz- 
ték. A  vajda  Zsigmondhoz  folyamodott  segítségért ;  s  míg  ö  az  udvar- 
ban mulatott,  megérkezett  oda  az  ozmántól  szinte  fenyegetett  Lazarevics 
szerb  fejedelem  is,  unokája,  Brankovics  György  és  nagy  számú  más 
szerb  urak  kíséretében.  A  vén  Lazarevics,  unokája  sorsát  még  életében 
óhajtván  biztosítani,  a  királyival  s  főrendekkel  oly  szerződést  kötött, 
miszerint  egy  részről  Brankovics  Magyarország  főnemesévé  s  az  ország- 
tanács tagjává  avattassék,  Szerb  ország  neki  s  férfi  utódainak  a  magyar 
fenhatóság  alatt  biztosíttassék,  s  annak  megtartásában  a  török  ellen 
segíttessék ;  más  részről  Brankovics  a  királynak  hűséget  eskü  vén,  némely 
nem  rég  elveszett,  fontos  várakat,  Nándorfehérvárt,  Macsót,  Galambóczot 
stb.  a  magyar  kormány  alá  visszaadja,  s  Magyarországot  minden  hábo- 
rúiban egész  haderejével  segítendi. 

E  hasznos  szerződés  megkötése  után  Zsigmond,  Dán  havasföldi 
vajdát  Maróthy  János  által  tartományába  1427-ben  szerencsésen  visz-  1427. 
szahelyeztette ;  utóbb  pedig  Erdélybe  utazott,  készületeket  teendő  egy 
nagyobb  hadmenetre.  Míg  azonban  ő  ott  időzik  vala,  az  agg  Lazarevics 
meghalt,  s  a  törökök  Galambócz  várát  elfoglalták.  Zsigmond  tehát  sere- 
geit összeszedé,  s  miután  a  minapi  szerződésben  kikötött  várakat  átvette, 
s  azokért  Brankovicsnak  Magyarországban  számos,  jövedelmes  jószá- 
gokat adott,  1428-ban  Galambóczot  megszállotta.  Az  ostromot  oly  nagy  1428. 
tűzzel  kezdte  meg  a  magyar  sereg,  hogy  kételkedni  is  alig  lehetett  a 
vár  megvételén.  A  férfiakkal  vetélkedett  vitézségben  Rozgonyi  István 
ifjú  neje,  a  hős  lelkű  Szentgyörgyi  Czeczilia,  ki  a  legbátrabbakkal  osztá 
meg  a  bajnoki  munkát  s  a  harcz  veszélyeit ;  egy  gályát  vévén  vezérlete 
alá,  oly  vitézül  támadta  meg  azzal  a  török  hajókat,  hogy  azok  közöl 
többeket  elsülyesztett.  De  vártnál  elébb  s  nagyobb  erővel  jelent  meg 
Murád  is  a  fontos  vár  védelmére,  s  a  magyar  hadat  minden  erőfeszítése 
daczára  átnyomta  a  Dunán ;  mely  alkalommal  maga  Zsigmond  is  nagy 
életveszélyben  forgott.  A  győztes  Murád  ezután  pusztítva  járata  be  ha- 
daival Szerbországot ;  s  elébb  meg  sem  szabadult  tőle  Brankovics,  mint 
sem  Ígéretet  tőn,  hogy  a  magyarokkal  kötött  szerződéstől  eláll,  s  hódo- 
1  ata  jeléül  leányát  neki  nőül  adj  a  s  évenként  adót  fizet.  Másrészről  Dán  sem 
maradhatott  Havasföld  birtokában  ;  Vlád,  a  Mircse  fia,  őt  legyőzvén  s 

megölvén,  tartományát  elfoglalta.  Eleinte  hü  volt  ugyan  Vlád  Zsig- 
mondhoz és  a  török  ellen  is  szerencsével  harczolt ;  de  1432-ben  ö  is 
kénytelen  lőn  hódolni  az  ozmán  hatalmának  ;  sőt  utóbb  többször  ő  maga 
vezette  Erdélybe  a  rabló  török  csapatokat  pusztíttatta  által  ok  a  szá- 
szok és  székelyek  földjét;  minek  következtében  azután  az  erdélyi  három 
nemzet  szorosabban  egyesült  egymással  a  hon  védelmére, 

Ezalatt  a  huszitákkal  szünet  nélkül  s  általában  véve  szerencsét- 

1429.  lenül  folyt  a  háború.  Zsigmond  1429-ben  Pozsonyban  német  birodalmi 
gyűlést  tartván,  újonnan  hadat  szedett  ellenök ;  de  mielőtt  az  Csehor- 

1430.  szagba  érkezett  volna,  a  husziták  1430-ban  Magyarországig  törtek  s 
egész  Nagyszombatig  pusztítanak;  Stibornak  pedig  ellenök  küldött 
seregét  megverték. 

Míg  ekként  egy  részről  a  török,  másról  a  husziták  háborgatták  az 
országot,  maga  Zsigmond  pedig  künn  a  baseli  zsinat  s  a  birodalom 
ügyeivel  foglalkodék,  az  ármányos  Velencze  a  dalmát  városokat  egyen- 
kint hatalma  alá    vetette.   Zsigmond  tehát  a  nyugtalan    köztársaság 

1431.  megbüntetésére  1431-ben  hadat  küldött  Friaulba.  Még  érzékenyebb  csa- 
pás lett  volna,  ha  sikerülhet,  Velenczére  nézve  az,  hogy  a  császár  a  keleti 
kereskedés  kezelését  tőle  egy  részről  Genua,  más  részről  a  magyar  és 
erdélyi  kereskedők  kezére  akarta  játszani ;  de  a  kereskedelemnek  feje- 
delmi hatalomszavával  sem  lévén  képes  új  irányt  adni,  a  tengerek  urá- 

1432.  nak  e  részben  nem  sokat  árthatott.  Az  1432-dik  év  minden  oldalról 
szerencsétlen  volt  Zsigmondra  s  az  országra  nézve :  Velencze  a  magyar 
hadat  megverte  s  Friaulból  kiűzte ;  az  ozmánok  a  hitszegett  Vlád  veze- 
tése alatt,  a  Szörényi  bánságot  és  Erdélyt  pusztították  ;  a  husziták  pedig, 
kiket  a  múít  évben  Rozgonyi  Miklós  a  Mátyusföldén  megvert,  e  veszte- 
ségöket  megboszúlandók,  ismét  az  országba  törtek  ;  Szakolczát  és  Nagy- 
szombatot elfoglalták,  s  majdnem  a  Dunáig  pusztítva  kalandoztak. 

6.  §.  A  honvédelem  rendszerének  szabályozása. 

A  huszita,  ozmán  s  velenczei  háború,  annál  veszélyesebb  volt  az 
országra  nézve,  minthogy  a  Lajostól  életbeléptetett,  de  törvény  által 
nem  szabályozott  s  biztosított  új  banderialis  honvédelmi  rendszer  a  ki- 
rálynak gyakori,  hosszas  távolléte  alatt  nagy  rendetlenségbe  sülyedt. 
A  főnemesek,  kiknek  hiúsága  és  dicsőségvágya  a  dicstelen  kormány  és 
szerencsétlen  hadjáratok  alatt  táplálékot  s  ingert,  mint  egykor  Lajos 
alatt,  nem  nyert,  s  különben  is  viszályokba  keveredve,  inkább  önhasz- 
nok  s  hatalmok  terjesztését  hordták  szívökön,  zászlóaljaikat  igen  hanya- 
gul állították  ki.  Ehhez  járult,  hogy  a  hajdani  várszerkezet  már  egészen 
elenyészett;  a  hatalmasabb  főnemesek  által  elnyomott  köznemesség 
pedig  annyira  elszegényedett,  hogy  sokan  fegyver  helyett  csak  bottal 
jelentek  meg  a  táborban.  A  honvédelem  e  körülmények  közt  oly  igen 
meggyöngült,  hogy,  midőn  a  hont  s  melléktartományait  az  ellenségek 

1433.  1433-ban  egyszerre  több  oldalról  támadták  meg,  az  egyházi  s  világi  urak 
kényszerítve  érezték  magukat,  a  veszély  elhárítása  végett  Budán  nagy 
országtanácsot  tartaniok ;  minek  azonban  csak  az  lőn  eredménye,  hogy 

a  király  megkéretett,  hirdetne  mennél  elébb  teljes  országgyűlést.  Zsig- 
mond, idejét  ekkor  Rómában,  hol  magát  császárrá  koronáztatta,  s  a 
baseli  zsinaton  töltvén,  a  honvédelem  tárgyában  némi  reformjavasla- 
tokat küldött  a  megyékhez,  hogy  azok  felett  gyűléseikben  tanácskozná- 
nak. Ez  meg  is  történt  ugyan,  de  mivel  e  tanácskozásokat  országgyűlés 
nem  követte,  minden  siker  nélkül.  Midőn  tehát  a  cseh  husziták  a  felső 
vármegyéket  1434-ben  újra  is  pusztították  ;  a  Garay  Miklós  nádor  ha-  1434. 
lála  után  királyi  helytartóvá  lett  Palóczy  György  esztergami  érsek  gyönge 
kormánya  alatt  pedig  némely  féktelen  urak  is  mind  nagyobb  rendetlen- 
séget támasztottak  :  sürgető  kérelmek  küldetnek  vala  Zsigmondhoz,  jőne 
valahára  haza  s  tartana  országgyűlést,  mely  nélkül  a  bajokon  segíteni 
lehetetlen.  Zsigmond  ennek  következtében  az  év  végén,  négy  esztendei 
távolléte  után  valóban  hazatért,  s  1435-re  Pozsonyba  országgyűlést  1435. 
hirdetett. 

Mindenek  előtt  a  belső  rendet  kellé  helyreállítani ;  és  a  törvény-  ' 
könyv,  mely  e  végre  alkottatott,  szomorú  tanúja  azon  féktelen  hatal- 
maskodások  s  rablásoknak,  melyek  a  gyönge  kormány  alatt  az  ország- 
ban eláradtak.  Hogy  ezeknek  valahára  vége  szakadjon,  az  igazgatás  és 
igazságszolgáltatás  pedig  jobb  lábra  álljon,  egyebek  közt  rendeltetett: 
hogy  a  megyék  szolgabírákat  évenkint  válaszszanak,  kik  a  főispánnal 
együtt  jogosítva  legyenek  a  megyei  szék  sértőire  huszonöt,  a  jobbágyok 
költözését  gátló,  vagy  mások  jobbágyait  erőszakkal  letartóztató  urakra 
három  gírányi  bírságot  róniok,  s  a  rendbontókat  különben  is  megbün- 
tetniök.  Ezenkívül  alkottatott  még  egy  másik  törvénykönyv  is,  mely  ki- 
zárólag a  honvédelem  rendszerének  szabályozását  fogta  czélúl.  Elismeri 
a  király,  hogy  a  végvárakat,  sőt  a  mennyire  ereje  engedi,  az  egész  orszá- 
got saját  hadával  s  költségein  tartozik  védeni^;  s  a  birtokos  egyházi  és 
világi  urak  s  nemesek  csak  nagyobb  veszély  idején  kötelesek  felkelni. 
Az  egy  telkes  nemességre  nézve  rendeltetett,  hogy  azok  ezentúl  a  főis- 
pán vezérlete  s  a  megyei  zászlók  alatt  táborozzanak.  A  királyi  főtiszt- 
viselőknek tiszti  zászlóaljaik  tartására  arányos  dij  rendeltetett.  Végre 
a  parasztság  is  fölvétetett  a  honvédelem  rendszerébe,  ellenére  azon  régi 
alkotmányos  elvnek,  mely  szerint  csak  azok  köteleztettek  a  hon  védel- 
mére, kik  polgári  és  birtok-joggal  voltak  ellátva.  Rendeltetett  ugyanis, 
hogy  a  birtokos  nemesek  ezután  minden  33  telek  után  egy  jól  felfegy- 
verzett lovast  állítsanak  jobbágyaikból,  az  urak  saját,  a  nemesek  pedig 
a  megyék  zászlói  alá,  kiknek  tartására  az  urak  s  illetőleg  a  megyék  a 
jobbágyoktól  adót  is  szedjenek.  Es  ígylőn  a  telekkatonaság  (militia  por- 
talis) törvény  által  megállapítva.  Fölkelni  azonban  csak  azon  esetben 
köteleztetett  a  telekkatonaság,  midőn  az  egész  derékhad,  azaz,  mind  a 
királyi  mind  a  nemzeti  sereg  fegyverre  kelt;  kisebb  veszély  idején  csak 
a  király  és  az  urak  tartoztak  kivezetni  zászlóaljaikat. 

7.  §.  Békekötés  a  huszitákkal  Az  erdélyi  parasztlázadús.  Zsigmond  halála. 

Míg  bent  a  hadügy  ekként  szabályoztatott,  azalatt  a  cseh  huszi- 
ták pártokra  szakadván,  egymást  annyira  meggyöngítették,  hogy  Zsig- 
mondban valahára  remény  támadt  a  sokáig  háborgott  népet  megnyug- 


1^  111.  Könyv.  Az  Anjouház  b     rökösei. 

1136.  tilthatnia  ;  a  béke  hosszú  alkudozások  után  1436-ban  csakugyan  meg  is 
köttetett,  és  Zsigmond  a  következő  évben  Csehországban  Borbála  nejét 
is  megkoronáztatta. 

De  az  örömet,  melyet  e  béke  az  agg  s  már  beteges  Zsigmondnak 

1437.  szerzett,  1437-ben  igen  kellemetlenül  zavarta  meg  két  esemény.  Egyik 
a  parasztok  lázadása  volt  Erdélyben,  kik  a  rajtok  zsarlásokat  űző  urak 
ellen  feltámadván,  bár  ellenök  Csáky  Miklós  vajda  mind  a  három  nem- 
zetet egyesítette,  előbb  le  sem  csöndesedtek,  míg  adőjok  s  úrbéri  mun- 
káik igazságosabban  nem  szabályoztattak.  Boszantóbb  vala  még  Zsig- 
mondra nézve  az,  hogy  Borbála  királyné,  prágai  koronáztatása  óta  azon 
titkos  terven  dolgozott,  miszerint  a  császár  halála  után,  a  14  éves  Ulászló 
lengyel  királylyal  házasságra  kelljen,  s  Erzsébet  leányát  Csehország  bir- 
tokából kiszorítsa.  Részt  vett  a  tervben  a  királyné  testvére,  Czilley  Frid- 
iik is,  Ulrik  fiával  együtt.  Ezek  a  tervet,  midőn  az  a  királynak  Prágá- 
ban értésére  esett,  már  annyira  kifejtették  volt,  hogy  Zsigmond  szük- 
ségesnek látta,  tüstént  útnak  indulnia  Magyarország  felé,  hogy  annak 
rendéit  a  netalán  köztök  is  bujtogató  Borbála  fondorlataitól  megóvhassa. 
De  Znaimnál,  Morvában,  oly  bágyadtság  lepte  meg  őt,  hogy  tovább  nem 
utazhatott.  Parancsot  bocsáta  ki  tehát  innen  a  királyné  és  Czilley  Frid- 
rik  elfogatására.  Es  miután  a  cseh  rendeket  megintette,  hogy  halála 
után  vejét  Albertet  fogadják  el  királyuknak,  sa  kíséretében  lévő  magyar 
urakat  is  ugyanarra  kérte,  életének  70-dik,  magyar  királyságának  51- 

1437.  dik  évében,  1437  yégéa  meghalt.  Tetemei,  végrendelete  szerint,  Nagy- 
váradon takaríttattak  el. 

Zsigmond  élénk,  munkavágyó,  ingerlékeny  természetű  lévén, 
ugyanazon  időben  sok  dologba  avatkozott:  de  nem  volt  erélye  s  kitar- 
tása, az  akadályokkal  huzamosabban  megvívnia ;  nem  volt  állhatatos- 
sága,  végrehajtani  a  megkezdett  ügyet.  0  a  pillanat  embere  volt,  a  kit 
az  első  benyomás  indít  vala  cselekvésre,  s  valamint  a  háborgók  iránt 
indulatának  heve  gyakran  önkényre,  kegyetlenségre,  úgy  hívei  iránt  a 
hála  és  kegyelem  gerjedelmei  pazarlásra  ragadtak.  Kormányának  ered- 
ményei hasonlók  építéseihez,  melyeket  Budán  kezdett :  a  királyi  lak, 
kertjeivel,  halas  tavaival,  fedett  sétányaival  s  tornyaival  csak  félig  készült 
el,  vagy  mi  felépült  is, belül butorzatlan maradt ;  a  Dunán  franczia művesek 
által  hidat  kezdett  építtetni,  de  partoszlopai  is  csak  alig  emelkedtek  túl  a 
föld  színén.  A  közügyek  közöl,  melyekben  alatta  nagy  rendetlenség  áradt 
el,  talán  az  anyagi  érdekek  voltak  még  legtürhetőbb  állapotban:  mert 
Zsigmond  a  városoknak  s  azok  polgárainak  lehetőleg  kedvezett ;  és  ám- 
bár a  hatalmasok  féktelenségei  miatt  eláradt  rablások  a  kereskedést 
némely  vidéken  megnehezítették,  általában  véve  még  is  élénkebb  lőn  a 
belközlekedés,  miután  Zsigmond  az  árumegállító,  és  lerakó  helyek  jogait 
csak  a  külföldi  kereskedőkre  szorította.  A  külföldiek  közöl  leginkább  a 
prágai,  nürnbergi,  bécsi  és  boroszlói  kereskedők  jártak  az  országba.  A 
gyártmányok  közöl  említésre  legméltóbb  a  lőpor  és  puska,  mi  Zsigmond 
végső  éveiben  kezdett  nálunk  készíttetni ;  a  műipar  azonban  általában 
véve  is  gyarapodott  azon  körülbelől  200  különféle  kézműves  által,  ki- 
ket Zsigmond  Francziaországból  szállított  hazánkba. 

Albert  országlata.  1437—1439. 

8.  §.  Király-választás.  Török  háború.  Albert  halála. 

Zsigmond  halála  után  a  magyarok,  szavokat  beváltván,  vejét, 
Albert  osztrák  herczeget  választották  királyivá;  nehogy  azonban  ö  is, 
mint  Zsigmond,  az  ország  kárára,  külföldön  töltse  idejét,  koronázása 
előtt  megígértették  vele,  hogy  gondjait  egészen  a  magyar  érdekekre 
fordítja,  s  a  császári  koronát,  ha  vele  megkínált  a  tnék,  a  rendek  meg- 
egyezte nélkül  el  nem  vállalja;  viszont  pedig  szavokat  adták,  hogy,  ha 
Albert  nejénél  elébb  halna  meg,  az  országot  Erzsébet,  és  ha  leend,  figyer- 
meke  birandja  örökségül.  Pár  hónap  múlva  mindazáltal,  midőn  Albert 
a  fejedelmektől  császárrá  választatott,  a  magyarok,  a  baseli  zsinattól  is 
megkéretvén,  nem  ellenzettek,  hogy  Albert  a  császárságot  elfogadja. 

Zsigmond  örökségéből  még  egyedül  Csehország  nem  volt  bizto- 
sítva. A  katholikus  résztől  Albert  ott  is  megválasztatott  ugyan,  s  magát 
nejével  együtt  meg  is  koronáztatta  ;  de  a  husziták  maradványai ,  a 
kelyhesek,  Podjebrád  György  vezérlete  alatt  Kázmér  lengyel  herczeget 
hívták  meg  a  királyi  székbe.  Míg  azonban  Albert  1438-ban  Kázmérral  1438. 
harczol  s  alkudozik  vala,  Murád  szultán  egy  roppant  hadat  küldött 
Erdély  pusztítására,  mely  miután  Szebent  nyolcz  napig  süker  nélkül 
ostromolta,  s  a  tartományt  másfél  hónapig  dúlta,  mintegy  70  ezer  foglyot 
vitt  ki  magával  az  országból.  Ezeknek  egy  részét  Losonczy  Dezső  vajda, 
a  hegyszorosoknál  az  ellenségre  ütvén,  megszabadította  ugyan;  de  kétel- 
kedni sem  lehetett,  hogy  a  szultán  a  következő  évben  ismételendi  a 
betörést.  Es  valóban  még  a  tél  folytán  felkéreté  Brankovicstól  a  nem 
rég  épült  erős  Vég-Szendrő  várát,  magát  pedig  Drinápolyba  hívatá.  De 
Brankovics,  sejtvén  a  szultán  szándékát,  miután  a  védelmi  állapotba 
helyezett  Szendrőt  György  fiára  bízta,  ifjabb  fiával,  Lázárral  s  kincsei- 
vel Magyarországba  sietett,  a  királynál  segélyt  sürgetendő.  Albert  e 
végre  országgyűlést  hirdetett;  míg  azonban  az  urak  Budán  tanácskozá- 
nak,  Murád  Szendrőt  megszállotta.  Az  ifjú  György  három  hónapig 
hősileg  védte  a  fontos  várat;  de  a  sokaság  végre  erőt  vett  a  vitézségen: 
Szendrő  ozmán  kézre  jutott,  s  a  hős  fejedelemíi,  bár  a  szultán  sógora 
volt,  megvakíttatott  s  fogságba  vettetett.  Albert  e  közben  a  derékhadat 
fegyverre  szólítá ;  de  a  nemesség  oly  késedelmes  volt  a  fölkelésben, 
hogy  a  király  reá  tovább  a  veszély  miatt  nem  várakozhatván,  az  Össze- 
gyűlt 24  ezerrel  az  alsó  Tiszához  sietett.  A  sereget  azonban,  melyben 
ragályos  vérhas  kezdett  uralkodni,  fegyelmet  tartani  pedig  senki  sem 
tudott,  néhány  héti  veszteglése  után  Titel  táján  oly  bátortalanság  szál- 
lotta meg,  hogy  midőn  némi  török  csapatok  a  Dunán  átkeltek,  meg- 
feledkezvén nemzeti  dicsőségéről,  mielőtt  ütközetbe  bocsátkozott  volua, 
farkast  kiáltva  szétfutott.  Albert  maga  is  vérhasban  szenvedve  érkezett 
Budára ;  midőn  pedig  onnan  Bécsbe  indult  volna,  betegségét  útközben 
vigyázatlan  dinnyeevés  által  súlyosbítván,  Neszmélyben  meghalt 
1439-ben.  1430. 

Az  országgyűlésnek,  melyet  Budán  a  hadjárat  előtt  tartott,  sokkal 
uevezetesbek  végzései,  mintsem  hogy  azokat  említeni  szükséges  nem 
volna.  Az  aristocratia  itt  diadalát  ünnepelte  a  királyságon.  A  főbb  czik- 
kelyek  következők :  leányait  a  király  az  ország  rendéi  tanácsával  adja 
férjhez;  maga  az  országban  lakjék;  a  nádor,  kit  eddig  a  király  nevezett 
ki,  ezután  az  ország  rendéi  által  választassék ;  a  többi  tisztségekre  a 
király  nevezhet  ki,  de  csak  magyarokat ;  a  külföldieket  minden  udvari 
s  országos  tisztségtől  mozdítsa  el.  Az  ország  védelme  s  a  határigazítás 
tárgyában  mindig  az  országrendek  megegyeztével  intézkedjék.  A  királyi 
és  tiszti  (u.  m.  nádori,  báni,  vajdai,  székelyispáni  stb.)  zászlóaljaknak 
meghatározott  zsoldot  fizessen ;  míg  saját  seregével  és  a  tiszti  zászlóal- 
jakkal az  ellenségnek  ellentállhat,  a  derékhadat  (t.  i.  az  urakat  zászló- 
aljaikkal, a  nemességet  és  telekkatonaságot)  fel  ne  ültesse  ;  a  nemességet 
régi  kiváltsága  ellen  a  határokon  túl  táborozni  ne  kényszerítse.  A  pap- 
ságnak minden  törvénytelenül  szokásba  jött  adóztatását  szűntesse  meg; 
a  papság  a  törvényszék  előtt  a  nemesekkel  egyenlő  legyen.  A  királyi 
kezekre  visszaesett  nemesi  jószágokat  ne  pénzért,  hanem  ingyen  ado- 
mányozza érdemteljes  nemeseknek;  a  tizedtől  minden  nemes  ment 
legyen ;  személyét  ítélet  előtt  letartóztatni  tilos ;  a  kir.  ügyigazgató,  ha 
valamely  nemes  jogát  birtokára  nézve  megtámadná,  de  követelését 
bebizonyítani  nem  tudja,  büntetésül  a  jószág  becsárában  marasztaltassék 
el.  A  pénzügyet  a  király  az  országrendek  megegyezte  nélkül  ne  változ- 
tassa ;  az  esztergomi  érsek  s  a  főtárnokmester  a  pénzverdékben  ellen- 
őröket tartsanak.  A  telekadó,  mint  Lajos  alatt  volt,  három  máriásra 
szállíttassék  le  stb. 


I.  Ulászló    megválasztása  s  háborúja  Erzsébettel.  12o 

ELSŐ  FEJEZET. 

Hunyady  János  befolyása. 


I.  Ulászló  országlata.  1440—1444. 

1.  §.  Királyválasztási   zajlonr/ásolc ;  polgári  háború. 

Erzsébet  özvegy  királyné  joga  a  királyi  székhez  többször  meg  volt 
erősítve,  mintsem  arról  kétség  támadhatott  volna.  De  a  királynénak 
hatalmas  ellenségei  támadtak  Hederváry  Lőrincz  nádorban  és  Rozgonyi 
Simon  egri  püspökben.  Ezenkivül,  a  jelen  körülmények  közt,  midőn 
egy  részről  az  ozmán  növekedő  hatalma,  másról  a  főnemesség  féktelen- 
sége az  országot  veszélylyel  fenyegette,  számos  hazafi  aggódni  kezdett 
a  gyönge  nőkormány  miatt,  mely  Lajos  halála  után  is  annyi  bajt  hozott 
a  hazára.  Ezek  tehát  azt  kivánták,  hogy  Ulászló,  az  ifjú  lengyel  király, 
vegye  nőül  Erzsébetet,  s  vele  közösen  kormányozzon.  Ezt  végezte  az 
országgyűlés  is,  mely  1440  elején  Budán  tartatott.  Erzsébet,  bár  magát  1440. 
nehézkesnek  vállá  s  bevárni  kivánta  volna  szülését,  a  főrendek  sürge- 
tésétől egyre  ostromoltatván,  végre  megegyezett;  de  csak  oly  feltétel 
alatt,  hogy,  ha  időközben  fiat  szülne,  a  követek,  kik  Ulászló  meghívá- 
sára küldetnek,  visszahívassanak,  s  a  korona  fiáé  maradjon.  Ezsébet 
néhány  hét  múlva  csakugyan  fiat  szült,  Lászlót;  s  a  követek  után  tüs- 
tént futárokat  küld  vala,  meghagyván  nekik,  hogy  az  alkudozást  sza- 
kaszszák félbe.  De  ezek  a  királyné  üzenetére  nem  hajtván,  a  szerződést 
Ulászlóval  megkötötték.  Erzsébet  haragjában  a  visszatért  követeket 
elfogatta,  a  szerződési  levelet  tőlök  elvette,  s  a  pecséteket  azokról 
leszaggatta.  Utóbb  a  maga  párthíveit,  Szécsy  Dénes  bíbornok  érseket, 
Garay  Lászlót,  Ujlaky  Miklóst,  Kanizsay  Imrét,  Czilley  Ulrikot  s  máso- 
kat Fehérvárra  gyűjtvén  ,  csecsemő  fiát  megkoronáztatta ;  de,  mivel 
Ulászló  jöttéről  értesült,  fiával  s  a  titkon  kézre  kerített  koronával  Po- 
zsonyba ment;  és,  elhatározva  lévén  fia  jogát  fegyverre'  vívnia  ki,  a  cseh 
~  Giskra  Jánost  hadaival  együtt  szolgálatába  fogadta,  s  Fridrik  német 
királyt,  a  gyermek  nagybátyját  is  segedelmére  hívta. 

Ulászló  ez  alatt  Rozgonyi  Simontól  Budára  vitetvén,  országgyű- 
lést hirdetett,  s  mielőtt  az  megnyittatott,  Győrt  Czilley  Ulriktól  elfog- 
lalta. A  gyűlésre  nagy  számmal  jelentek  meg  az  ország  rendéi  s  köztök 
a  sértetlenségről  biztosított  Szécsy  érsek  s  Garay  koronaőr  is ;  kik 
azonban  az  adott  szó  ellen  azonnal  elfogattak  s  elébb  el  sem  bocsáttat- 
tak, míg  Garay  Visegrádot,  hol  a  koronát  lenni  hitték,  át  nem  adta,  Szé- 
csy pedig  Ulászló  megkoronázását  esküvel  nem  Ígérte.  A  rendek  ezután 
az  Ulászlóval  kötött  szerződést  megerősítvén,  Fehérvárra  mentek  által. 
De  mily  nagy  volt  meglepetésök,  midőn  a  korona  szekrényét  felnyitván, 
azt  üresnek  találták.  A  felbőszült  rendek  haragjától  Garay t,  kinek  a 
csíny  tulajdoníttatott,  csak  a  király  védelme  mentette  meg.  A  koronázás 
azonban  mind  e  meltett  is  végrehajtatott  azon  koronával,  mely  szent  Ist- 
ván sírját  ékesíti  vala. 

A  koronázás  után  azonnal  megkezdődött  a  polgári  háború.  Ujlaky, 
Garayt  megvervén,  az  egész  alsó  vidéket  meghódoltatta;  Giskra  ellen- 
ben a  felvidéket  rakta  meg  cseheivel,  s  Ulászló  összeköttetését  Lengyel- 
országgal igen  megnehezítette.  Erzsébet,  hogy  a  háború  költségeit 
viselhesse,  sógorától,  Fridrik  császártól,  több  ízben  összesen  26  ezer 
aranyat  vett  kölcsön,  melyekért  elébb  a  koronát,  utóbb  Sopronyt  is  több 
magyar  várossal  együtt  elzálogosítá ;  végre  magát  csecsemőjét  is  gyám- 
sága, Ausztriát  pedig  kormánya  alá  adta.  A  háború  azonban  változó 
szerencsével  foly  vala,  s  az  év  végén  békealkudozás  is  tartatott ;  de 
1442 .  miután  annak  sikere  nem  lett,  a  fegyverzaj  1442-ben  ismét  megújult. 
Erzsébet  tapasztalván,  hogy  fiának  s  a  koronának  idegen  kézen  léte 
miatt  párthívei  panaszkodnak,  Fridiiktől  mind  a  kettőt  visszakövetelte; 
de  a  császár  hallani  sem  akart  azok  visszaadásáról,  míg  a  kölcsön  le  nem 
fizettetik.  Erzsébet  tehát,  miután  más  részről  a  királylyal  Giskra  is 
fegyverszünetre  lépett;  a  pápa  pedig  a  béke  helyreállítása  végett  Cesa- 
rini  Julián  bíbornokot  az  országba  küldötte,  szintén  hajlandóbb  lett  a 
békére.  Az  alkudozás  a  bíbornok  megérkezte  után  tüstént  meg  is  kez- 
detett. Erzsébet  azonban  oly  feltételeket  szabott,  melyeket  az  ország 
rendéi  nem  fogadhattak  el,  kívánván  egyebek  közt:  hogy  Ulászló  mond- 
jon le  a  koronáról  s  az  országot  csak  László  15  éves  koráig  kormányozza ; 
vegye  nőül  Annát,  a  királyné  leányát,  kivel  jegyajándokúl  200  ezer 
aranyat  kap;  költségei  fejében  pedig  Halicsot,  Moldvát  s  a  zálogban 
tartott  szepesi  városokat  örökösen  birja.  A  békealku  mind  addig  siker 
nélkül  folyt,  míg  nem  Ulászló,  Erzsébetet  Győrött  személyesen  meglá- 
togatván, a  békét,  bizonytalan,  mily  feltételek  alatt,  megkötötte.  De 
Erzsébet  ezután  néháuy  napra  meghalt,  s  kevésen  múlt,  hogy  Giskra  a 
béke  reményét  egészen  meg  nem  hiúsította.  A  pápai  követ  azonban  oda 
vitte  az  ügyet,  hogy  a  békealku  tovább  is  folytattassék,  melynek  aztán 
két  évi  fegyverszünet  lőn  az  eredménye. 

2.  §.  Himyady  János  harczai  a  tör  öle  ellen:  a  vaskapui  diadal:  a  hosszú  hadjárat. 

Míg  az  ország  belsejében  a  polgári  háború  s  a  békealkudozások 
folytak,  annak  határait  a  török  mind  sűrűbben  kezdé  háborgatni.  De  a 

gondviselés  egy  férfiút  támasztott  a  fenyegetett  határokon,  védelmül  a 
a  hazának,  ostorul  az  ellenségnek.  E  férfiú  a  szegény  nemesi  rendből 
származott  Hunyady  János  vala,  ki  elébb  ismeretlen  nevét  világhírűvé, 
a  keresztényeknek  csodálat  s  tisztelet,  az  ozmánnak  rettenet  tárgyává 
tette,  s  családját  nagyszerű  jelleme  s  erényei  által  a  homályból  a  trónig 
emelte.  Őt  Albert,  jutalmul  azon  vitéz  tettekért,  melyek  által  magát 
elébb  a  husziták,  utóbb  a  határszéleken  kalandozó  török  ellen  tűntette 
ki,  szörényi  bánná,  Ulászló  pedig  e  felett  1441-ben  temesi  főispánná,  s  1441. 
Nándorfehérvár  kapitányává  sUjlakyval  együtt  erdélyi  vajdává  nevezte. 
Jobb  kezekre  a  hon  védelme  még  soha  sem  bízatott.  A  rabló  török  cso- 
portokat Hunyady  mindjárt  kineveztetése  után  oly  érzékeny  csapással 
verte  vissza,  hogy  1442-ben  a  török,  bár  most  nagyobb  haddal  jött,  1442. 
fegyverét  még  is  kerülvén,  Erdélybe  tört.  Meszidbég,  a  török  had  vezére, 
Lépes  György  erdélyi  püspököt  Szent-Imrénél  majdnem  egész  seregével 
együtt  levágván,  Szebent  fogta  ostrom  alá.  De  nem  sokára  ott  termett 
Hunyady  János  a  város  védelmére.  Meszidbég  a  szent-imrei  győzedelem- 
től  felfuvalkodva,  újabb  diadal  reményével  jött  a  hős  elébe;  s  legbátrabb 
vitézeit  kiválasztván,  és  nekik  Hunyady  lovát  s  fegyverzetét  lefestvén, 
meghagyá,  hogy  őt  élve  vagy  halva  kézrekerítsék.  A  magyar  urak  e 
cselről  kémeik  által  értesülvén,  a  hős  miatt  aggódni  kezdenek;  és  Kemény 
Simon  mindaddig  nem  is  nyugodott,  míg  végre  Hunyady  vele  lovat  s 
fegyvert  nem  cserélt.  Az  ütközet  rendkívül  heves  volt ;  Kemény  a  török 
lovasság  főerejétől  Hunyady  gyanánt  támadtatván  meg,  a  fegyvercsere 
dicsőségétön,  s  a  vezértől  védelmére  adott  500  vitéz  hősi  halálával  fizette 
meg.  De  Hunyady  ez  alatt  az  ellenség  másik  szárnyát  verte  szét ;  midőn 
pedig  azt  a  várból  kicsapott  őrség  hátulról  is  megtámadta ,  az  egész 
török  hadat  rendetlen  futásra  kényszeríté,  melyen  Meszidbég  is  fiával 
együtt  levágatott.  Az  utak  a  futásban  leölt  ozmánok  tetemeivel  egészen 
a  havastoldi  hegyekig  el  voltak  borítva;  itt  Hunyady  seregét  megpi- 
hentetvén, a  hegyek  ormain  diadaljeleket  emeltetett,  s  azután  a  hitesze- 
gett Vlad  Drakult  is  hódolatra  kényszerítette. 

De  nem  sokára  egy  70  ezernyi  had  jelent  meg  a  határokon,  meg- 
bőszülni Meszidbég  veszedelmét.  Sehabeddin,  a  sereg  vezére,  fenhangon 
dicsekedett,  hogy  mérföldekre  fut  előle  a  magyar,  ha  csak  turbánját 
megpillantja.  Hunyady  csak  15  ezerrel  ment  elébe  a  Vaskapu  felé,  de 
elszánva,  győzni  vagy  halni ;  mert  a  gőgös  Murád  szultán  már  Nándor- 
fehérvárt, az  ország  kulcsát,  követelte  Ulászlótól.  Es  a  hős  ismét  meg- 
felelt a  nemzet  reményének :  győzedelme  még  fényesebb ,  az  ozmán 
veszedelme  még  nagyobb  volt,  mint  elébb;  200  zászló,  öt  ezer  fogoly 
s  roppant  kincs  lőn  martalékává ;  a  török  vezér  számos  előkelőbbel 
együtt  maga  is  a  holtak  közt  vala. 

IV.  Eugen  pápa  e  diadalok  hírére  a  szomszéd  keresztény  népeket 
keresztháborúra  szólítá  fel  a  török  ellen:  Julián  bíbornok  Német-  és 
Csehországban  maga  toborzá  össze  a  kereszthadat.  A  nikápolyi  ütközet 
óta  nem  láttatott  annyiféle  nemzet ,  mint  most,  a  magyar  táborban. 
Ulászló  mintegy  40  ezernyi  magyar,  német,  cseh,  szerb  és  oláh  vitézzel 
kelt  át  a  Dunán  Vég-Szendrő  mellett,    honnan  Hunyady  válogatott  12 

ezer  magyarral  indult  előre.  Hadi  dicsőségének  ezen,  ügynevezett  hosszú, 
de  nagyobb  joggal  rövidnek  nevezhető ,  hadjárat  legfényesebb  szakát 
teszi.  A  király  Julián  bíbornokkal  s  a  f ő  sereggel  két  napi  járó  útra 
követte  a  Balkán  jeges,  havas  ormaiig  hatolt  Hunyadyt,  ki  miután  több 
nevezetes  várat,  egyebek  közt  Nisszát  és  Szófiát  megvette  s  négy  török 
hadat  szétvert,  Jalovacz  mezején  egyesült  a  király lyal.  Itt  történt  az  év 
utolsó  napjaiban  az  ötödik  nagy  ütközet,  melyben  Ulászló  is  személye- 
sen jelen  volt.  Az  ellenség  megveretett,  és  több  pasákkal  együtt  Mah- 
1444.  mud-Cselebi,  s  szultán  sógora  is  elfogatott,  kit  aztán  a  király  1444- 
diki  februárban  diadalmenetben  vitt  fel  magával  Budára. 

3.  §.  Békekötés;  eslcüszegés;  a  várnai  veszedelem,  Ulászló  halála. 

E  fényes  hadjárat  után  Julián  bíbornok  azon  dolgozott,  hogy  ez 
évben  még  egy  újabb  nagy  hadjárat  indíttasséka  török  ellen,  mely  által 
az  egész  Európából  kiűzetnék.  E  végett  reábirta  a  királyt,  hogy  még  a 
tavaszon  országgyűlést  tartson.  Az  ország  rendéi  azonban  nem  osztoz- 
tak a  bíbornok  vérmes  reményeiben,  s  maga  Hunyady  is  azt  javaslá, 
hogy  csak  a  török  kézen  levő  szerb  várak  vétessenek  ostrom  alá.  De 
miután  több  fejedelmek  követei  is  megjelentek,  és  a  királynak  győze- 
delmeihez  szerencsét  kivánván,  segedelmöket  ajánlották,  végre  győzött 
a  nagy  keresztes  haddal  biztató  Julián  ékesszólása,  s  a  hadjárat  elha- 
tároztatott. 

A  magyar  sereg  nyár  derekán  Szegednél  gyűlt  össze;  de  a  kül- 
fejedelmek  igért  segedelme  hasztalan  váratott.  Ezek  helyett  követek 
érkezének  Murád  szultántól,  ki,  Ázsiában  is  el  lévén  foglalva ,  békét 
ajánlott,  Szerbországot  és  Havasalföldet  egészen  a  magyar  uraság  alá 
visszabocsátani,  sógoráért  pedig  70  ezer  aranyat  fizetni  Ígérvén.  Hunyady 
s  vele  a  főrendek  kedvezőbbnek  látták  e  föltételeket,  mintsem  hogy 
azokat  megvethették  volna:  a  béke  tehát  10  évre  megköttetett,  s  mind 
a  két  fél  esküvel  Ígérte  annak  megtartását. 

De  alig  távozott  el  az  ozmán  követ,  midőn  a  Hellesponton  czir- 
káló  olasz  hajóhad  vezérétől  és  Palaeolog  János  görög  császártól  levelek 
érkezének,  melyekben  a  jelen  pillanat,  midőn  a  szultán  seregével  Ázsiá- 
ban harczol,  oly  kedvezőnek  festetett,  a  töröknek^  európai  hatalmát 
tönkre  tenni,  minő  soha  nem  fordul  többé  vissza.  Es  sokan  megbánni 
kezdek,  hogy  a  békét  megkötötték ;  s  mi  a  vélemények  megváltozására 
még  hiányzott,  megtette  azt  Julián  ékesszólásának  ereje.  Reábiratott 
végre  az  eskütörést  ellenző  Hunyady  is,  kinek  Bolgárországot  királyi 
czímmel  Ígérte  Ulászló.  A  király  tehát,  Julián  bíbornok  kíséretében, 
szeptember  havában,  alig  20  ezernyi  haddal,  Orsovánál  átkelt  a  Dunán, 
bizton  remélvén,  hogy  Castriota  György,  más  nevén  Skanderbeg,  Epi- 
rus  fejedelme,  ígérete  szerint,  30  ezernyi  haddal  álland  hozzája.  Havas- 
alföldön Drakul  vajda  inté  a  királyt,  ne  tenné  ki  magát  a  veszélynek 
oly  csekély  haddal,  mely  a  szultán  vadász  kíséretét  alig  haladja  meg, 
s  oly  hévvel  ellenzé  a  hadjáratot,  hogy  Hunyadyra,  ki  neki  ellenmondott 
s  a  ravasz  ember  hűségét  kétségbe  hozta,  még  kardot  is  rántott  harag- 

jábau ;  miért  aztán  csak  az  által  nyerhetett  bocsánatot,  hogy  négy  ezer 
katonával  saját  fiát  is  elküldé  a  király  táborába.  A  királyi  sereg  kevés 
akadályra  találván,  gyorsan  haladt  előre,  s  a  megvett  Várnától  már 
Gallipoli  felé  indult,  midőn  Murád,  az  olasz  hajóhad  vezéreit  megvesz- 
tegetvén, seregét  a  tengeren  átszállította.  Megdöbbenve  hallá  a  király 
Murád  közeledtét,  s  azonnal  Várnához  vonult  vissza,  hova  pár  nap 
múlva  a  szultán  is  megérkezett  roppant  táborával.  Az  ütközet  novem- 
ber 10-kén  történt.  Hunyady  a  sereget  harczrendbe  állítván,  kérte  a 
királyt,  ne  mozdulna  helyéről,  míg  általa  fel  nem  szólíttatik.  Azután 
oly  erővel  rohant  az  ellenségre,  hogy  a  török  had  két  szárnya  nem 
sokára  futásnak  eredt,  s  néhány  magyar  zászlóalj  már  a  szinte  futásra 
készülő  szultán  megerősített  sátoráig  nyomult,  mely  előtt  a  minap  kötött 
béke  oklevele  hosszú  póznára  volt  kifüggesztve.  Ekkor  a  király,  a  dics- 
vágytól ösztönzött  lengyel  testőröktől  fölizgatva,  biztos  helyét,  Hunyady 
kérelme  ellenére,  elhagyván,  a  szultán  sátorát  a  kétségbeesés  hatalmával 
védett  jancsárok  csoportjai  közé  vágtat;  mi  által  az  ütközet  sorsa  kevés 
idő  alatt  el  lőn  döntve.  Ulászló  a  viadal  közben  megsebesített  lovával 
elbukik,  s  egy  öreg  jancsártól  lefejeztetik  ;  feje  ezután,  rettentő  mellék- 
darabúi a  megszegett  békeoklevélhez,  Murád  sátra  elébe  tüzetett.  A 
király  eltűntének  híre  (mert  elesni  kevesen  látták  s  azok  is  levágattak), 
annyira  megrettenté  a  magyar  hadat,  hogy  Hunyady  minden  erőködése 
mellett  sem  tarthatta  meg  a  félig  már  kivívott  győzedelmet,  s  miután 
seregének  nagy  része  futásnak  eredt,maga  is  elhagyta  a  harczmezőt. 
Murád  nagy  vesztesége  érzetében  nem  űzette  a  futamlókat,  s  csak  más- 
napon dúlatta  fel  a  tábort,  s  vágatta  le  azokat,  kik  az  elébbi  estvén  ott 
kerestek  menedéket.  A  holtak  közt  volt  Julián  bíbornok,  az  egri  s  nagy- 
váradi püspök  és  Báthory  István  néhány  más  urakkal.  Hunyadyt  az 
ütközetről  hazatértében  Drakul  vajda  elfogatta;  az  országnagyok  fenye- 
getésére azonban  nem  sokára  szabadon  bocsátotta. 

V.  László  királysága.  1445-1457. 

4.  §.  A  kapitányok  kormánya.  Királyválasztás. 

A  várnai  ütközet  szerencsétlen  kimenete  nagy  zavart  támasztott 
az  országban.  Hederváry  Lőrincz  nádor  némely  pártfeleivel  azt  híresz- 
telte, hogy  a  király  nem  öletett  meg,  hanem  Lengyelországba  futott. 
Az  országtanács  tehát,  míg  valamely  bizonyosabb  hír  érkeznék,  Hunyadyt, 
Hederváryt,  Ujlaky  Miklóst,  Palóczy  Lászlót  és  Thallóczy  Mátét  kapi- 
tányokká nevezte,  s  az  1445-ki  húsvét  nyolczad  napjára  országgyűlést  ^r>- 
hirdetett.  A  nemzet  azonban  még  ekkor  sem  volt  meggyőződve  Ulászló 
elestéről,  s  hogy  kétségtelen  tudósítást  nyerjen,  Lengyelországban  köve- 
teket küldött;  egyszersmind  pedig  végezte,  hogy  ha  Ulászló  valóban 
meghalt,  királylyá  a  már  különben  is  megkoronázott  László  legyen,  s 
őt  sz.  Háromság  napja  után  Széchy  Dénes  érsek,  Garay  László  s  Ujlaky  ■ 
Miklós  Fridrik  császártól  a  koronával  együtt  visszahozza. 

Ulászló  halálának  híre  végtére  megvalósulván,  a  követek  Bécsbe 
elutaztak;  de  Fridrik  épen  nem  volt  hajlandó  Lászlót  s  a  koronát  visz- 

szaereszteni,  mielőtt  a  zálogpériz,  s  a  királyfi  neveléséért  követelt  Ösz- 
veg  le  nem  tétetik ;  sőt  azt  is  kívánta,  hogy  László  egész  nagykorúságáig 
az  ő  gondviselése  alatt  Pozsonyban  neveltessék  s  e  város  mindaddig 
neki  engedtessék  által.  A  követek  erre  felhatalmazva  nem  lévén,  egye- 
zés nélkül  tértek  haza.  Az  országtanácsban,  mely  ezután  tartatott,  a 
Lászlótól  idegen  s  a  főhatalmát  mennél  tovább  megtartani  vágyó  Heder- 
váry  oda  akarta  vinni  az  ügyet,  hogy  László  iránt  minden  kötelezettség 
megszűntnek  jelentessék  ki;  de  a  főrendek,  Hunyady  indítványára, 
Lászlót  továbbra  is  királynak  ismervén,  elhatározták,  hogy  a  következő 
évben  pünköst  táján  teljes  országgyűlés  tartassék,  s  a  király  nagykorú- 
ságáig országkormányzó  választassák  ;  Hunyady  addig  is  főkapitány- 
nyá  neveztetett. 

Hunyady  hadait  még  e  gyűlés  előtt  Havasföldre  vezette,  Draknl 
vajdán  részint  a  maga  ellen  elkövetett  méltatlanság,  részint  annak  a 
törökhöz  pártolása  miatt  boszút  állandó.  Es  miután  őt  a  tartományból 
kiűzte  s  helyébe  Dánt  tette  vajdává,  egyúttal  a  Dunán  czirkáló  olasz 
hajóhad  vezérével  is  tanácskozott  a  török  ellen  intézendő  nagyobb  had- 
járatról. Ezután  az  országtanács  végzése  szerint  Horvátországba  ment 
által,  hol  Czilley  Ulrik,  használván  a  fejetlenséget,  több  várat  elfoglalt. 
Hunyady  a  gőgös  urat  nem  csak  az  elfoglalt  váraktól  megfosztotta, 
hanem  saját  jószágait  is  mindaddig  pusztíttatá,  mígő  a  magyar  korona 
iránt  hűséget  újra  nem  fogadott. 

Hunyady  János  kormányzósága.  1440—1453. 

5.  §.  Hunyady  megválasztatása.  Alkudozások  Fridrilc  császárral.  Országgyűlései-. 

A  háborgó  Czilleyt  békére  szorítván,  Hunyady  Pestre  sietett,  hol 
a  főrendek,  nemesek  s  városok  követei  kormányzó-választás  végett  már 
együtt  valának.  Bemenete  a  városba  diadalmenethez  hasonlított,  mert 
a  rendek  őt  tűzték  ki,  s  a  gyűlés  megnyittatván,  egy  szívvel  lélekkel  őt 
választották  meg  a  kormányzói  méltóságra.  A  hatalom,  mely  reá  ruház- 
tatott, kevésben  különbözött  a  királyitól.  Végeztetett  ugyanis,  hogy 
előtte  minden  kir.  várak  és  városok  nyitva  álljanak;  adei'ékhadat  szük- 
ség esetében  felülésre  szólíthatja ;  törvényszékeket  a  nádor,  országbíró, 
két  főpap,  két  főnemes,  és  az  országgyűléstől  kinevezett  hat  nemes  hoz- 
zájárultával  tartson  ;  ugyanezek  képezzék  az  országtanácsot  is,  melyben 
mindazáltal  a  zászlós  urak  is  részt  vehetnek ;  a  koronára  visszaesett 
nemesi  jószágokból  harininczkét  telket  adományozhat ;  de  a  nagyobb 
egyházi  javadalmakat  az  országtanács  hozzájárultával  töltse  be.  s  hűt- 
lenségi  bűnre  országgyűlés  nélkül  ítéletet  ne  mondjon ;  a  kir.  jövedel- 
meket pedig,  a  mennyiben  az  ország  védelméből  fölösleg  marad,  az  elzá- 
logosított kir.  várak  és  városok  kiváltására  fordítsa.  Betöltettek  azután 
az  országos  tisztségek  is,  melyekről  elébb  birtokosaik,  hogy  a  kormányzó 
választása  teljes  szabadsággal  történhessék,  mindnyájan  lemondtak. 
Nádorrá  ismét  Hoderváry  Lőrincz,  erdélyi  vajdává  Ujlaky  Miklós,  orsz 

bíróvá  Palóczy  László  tótországi  bánná  Garay  László,  kincstartóvá  Or- 
szág Mihály  stb.  választatott.  A  király  ügyében  Fridrik  császárhoz  újabb 
követség  neveztetett. 

Hosszabb  tanácskozásra  azonban  az  ország  ügyeiről  most  nem 
volt  idő ;  mert  híre  futott,  hogy  Drakul  a  töröktől  segíttetvén,  Dánt 
Havasalföldről  elűzte.  Mielőtt  azonban  a  rendek  szétoszlottak  volna,  Hu- 
ny adynak  a  kincstár  üressége  felett  panaszkodó  előadására  azon  határ- 
zatot  alkották,  hogy  a  török  háború  szükségeire  minden  öt  telek,  s 
minden  jobbágytalan  négy  nemes  egy-egy  forint  adót  fizessen.  A  kor- 
mányzó ezután  villámsebességgel  rohant  Havasalföldre  ;  Drakult  török 
hadával  megverte  s  Dánt  a  vajdaságba  visszahelyezte,  ki  aztán  amazt, 
futásában  elfogván,  megölette. 

Mire  innét  a  kormányzó  visszatért,  a  követek  is  megjöttek  Frid- 
riktől,  hírül  hozván,  hogy  a  császár  a  királyi  gyermeket  s  a  koronát  ki- 
adni épen  nem  akarja.  Az  országtanács  tehát  azt  határozá,  hogy  fegy- 
verhatalommal kell  sükert  szerezni  az  ország  követelésének.  Es  Hunyady 
tábcrát  azonnal  Ausztriába  indította.  A  megrettent  császár  azonban 
fegyverszünetet  ajánlott ;  mit  a  kormányzó  el  is  fogadott  ugyan,  de 
csak  oly  feltétel  alatt,  hogy  a  békealku  tüstént  megkezdessék.  Sikere 
azonban  sem  ezen,  mindjárt  1447  elején  megkezdett,  sem  utóbb  a  pápai.  1447. 
követ,  Carvajal  bíbomok  által  folytatott  alkudozásnak,  nem  lett  azon 
kivül,  hogy  a  fegyverszünet  két  évre  meghosszabbíttatott.  Hogy  pedig 
minden  habozásnak  a  királyság  ügyében  vége  vettessék,  az  országgyű- 
lésen, mely  a  követek  visszatérte  után  tartatott,  László  királysága  újra 
megerősíttetvén,  mindenkire,  ki  őt  elismerni  nem  akarná,  hütlenségi 
büntetés  határoztatott.  Ez  évben  Hederváry  nádor  meghalálozván,  a 
kormányzó  még  egy  országgyűlést  hirdetett ,  melyen  aztán  Garay 
László  nádorrá,  ennek  helyébe  pedig  Székely  János  tótországi  bánná 
választatott. 

6.  §.  Török  háború ;  a«  rigómezei  ütközet. 

Az  1448-dik  évben  mindenek  felett  a  török  ellen  intézendő  had-  1448. 
járat  foglalta  el  Hunyady  figyelmét  ;mire  Murádnak  a  Skanderbéggel  foly- 
tatott háborúja  jó  alkalmat  nyújtott.  De  Czilley  Ulrik,  személyes  gyűlölség 
s  irigységből  a  hős  iránt,  mindent  megtőn,  mit  csak  ármányos  lelke  sugal- 
lott, hogy  terveit  meghiúsítsa.  Maga  vágyván  a  tótországi  bánságra,  a  hor- 
vát s  tót  rendeket  Székely  János  ellen  fölizgatta;  Csupor  Demetert  a 
kormányzótól  kinevezett  zágrábi  püspököt,  szék  városából  kizárta; 
végre  mind  Brankovics  Györgyöt,  mind  az  urak  egy  részét  felizgatta, 
hogy  a  kormányzót  hadjáratában  ne  segítsék.  Brankovics  ennél  fogva 
nem  csak  a  zászlóaljakat,  melyekkel,  mint  magyar  birtokos  főnemes  és 
szerb  fejedelem  tartozott,  ki  nem  állította ;  hanem  még  a  szultánt  is,  ki 
épen  Skanderbég  fővárosát  ostromolja  vala,  tudósítá  Hunyady  szándé- 
káról. Ez,  megtudván  kémei  által  a  gyalázatos  árulást,  melynek  követ- 
keztében a  szultán  Skanderbéggel  fegyverszünetre  lépett,  Brankovicsot 
magyar  birtokaitól  megfosztotta  ;  és  24  ezernyi  seregével,  melyet  a  török 

ellen  szedett,  tartományát  is  megtámadta.  De  nem  sokára  jelenték  ké- 
mei, hogy  a  szultán  150  ezernyi  haddal  jő  ellenébe.  Hunyady  tehát  fel- 
hagyván a  pusztítással,  Rigómezőn,  Szerb  és  Bolgárország  határszélein 
ütött  tábort,  ott  várandó  be  Murádnak  roppant  seregét.  A  szultán  meg- 
érkezvén, békeajánlattal  nyolcz  követet  küldött  Hunyadyhoz,  ki  azon- 
ban tagadó  választ  adott  és  seregét  október  17 -kén  harczrendbe  állította. 
Ezen  ütközet,  mely  oly  egyenlőtlen  erővel  vívatott,  egyike  a  legneveze- 
tesbeknek,  melyek  a  magyar  és  török  közt  valaha  történtek.  Ott  a  rop- 
pant szám  anyagi  ereje,  itt  az  erkölcsi  erő  hatalma  egész  estig  kétessé 
tette  a  diadalt.  A  török  lovasság  estenden  megdöntetett  ugyan ;  de  a 
jancsárok  vitézül  helyt  álltak,  s  csak  az  éj  vetett  végett  az  öldöklő  via- 
dalnak. A  következő  nap  reggelén  újra  s  még  nagyobb  hévvel  rohantak 
egymásra  az  ellenséges  hadak.  Dél  felé  a  török  lovasság  egy  része  hát 
mögé  kerülvén,  a  magyar  hadat  két  tűz  közé  szorította.  De  Hunyady 
tüstént  két  homlokra  fordította  táborát ;  s  a  támadó  lovasságot  kevés 
idő  alatt  futásra  kényszeríté.  Míg  azonban  ő  ezután  a  jobb  szárnyon  a 
magyarokkal  új  támadást  intéz  vala,  Dán  oláh  vajda,  Muráddal  a  harcz- 
nak  közepette  alkuba  bocsátkozván,  seregével  annak  táborába  pártolt. 
A  magyarok  ez  árulást  látván,  nem  hallgattak  többé  vezérök  szavára  s 
rendetlen  futásnak  eredtek ;  a  németek  és  csehek  ellenben  mintegy  két 
ezren  a  táborba  menekültek,  s  azt  még  harmad  napon  is  hősileg  védel- 
mezték, míg  nem  mind  egyig  elhulltak.  A  diadal  Murádnak  mintegy  40 
ezer  vitézébe  került ;  de  nagy  volt  a  magyarok  vesztesége  is,  kik  közöl 
a  harczban  és  futásban  17  ezer  vesztette  életét. 

Hunyady,  a  futásban  övéitől  elszakadván,  midőn  ismeretlen  uta- 
kon fegyvertelenül  bolyongva,  két  ozmán  vagy  szerb  rabló  hatalmába  esett. 
De  szerencsére,  míg  azok  a  mellén  függött  kereszt  birtoka  fölött  ököl- 
harczra  keltek,  sikerült  a  hősnek,  valamelyik  rabló  kardját  hüvelyéből 
kirántani,  melylyei  aztán  egyiket  levágta,  a  másikat  pedig  megszalasz- 
totta. Azonban  alig  szabadult  meg  e  veszélyből,  már  is  egy  másikba 
esett.  A  szerb  paraszt,  kinél  elébbi  kalandja  után  meghált,  őt  Nándor- 
fehérvár helyett,  hova  magát  kalaúzoltatni  kívánta,  Szendrőbe  Branko- 
vicshoz  vezette.  Az  áruló,  félvén  Hunyady  boszújától,  fejére  Muráddal 
kezdett  alkudozni ;  ki  azonban,  nemesebb  lelkű  mint  ő,  az  alávaló  aján- 
latot nem  fogadta  el.  Végre  az  időközben  Szegedre  gyűlt  rendek  fenye- 
getései és  Marnavics  bosnya  úr  fegyveres  segedelme  megszabadította 
Hunyadyt.  Mielőtt  azonban  szabadságát  visszanyerte,  oly  szerződésre 
kényszeríté  őt  Brankovics,  hogy  lefoglalt  magyar  jószágait  visszaadja, 
Mátyás  fiának  a  gyűlölt  Czilley  leányát  jegyzi  el,  László  fiát  pedig  keze- 
1450.  sül  Szendrőn  hagyja.  Az  országgyűlésen,  mely  ezután  1450-ben  tarta- 
tott, feloldoztatni  kérte  magát  Hunyady  a  kényszerített  szerződéstől,  A 
rendek  nem  csak  ebben  megegyeztek ;  hanem  azt  is  határozták,  hogy 
Brankovics,  mint  a  törökkel  tartó  honáruló,  minden  magyar  jószágaitól 
fosztassék  meg,  s  hódolatra  fegyverrel  kényszeríttessék.  Hunyady  az 
országgyűlés  után  meg  is  indította  ellene  táborát ;  de  miután  fiát  a 
megrettent  Brankovics  szabadon  bocsátotta,  az  országtanácsban  pedig 
Garay  és  Czilley,  Brankovicsnak  szintoly  barátai,  mint  ellenei  a  kor- 

Hiányzónak,  a  hadjáratot  minden  módon  ellenzettek,  a  kormányzó  vele 
békét  kötött,  s  jószágainak  egy  részét  is  visszaadta.  Brankovics  eszköz- 
lésére ezután  a  törökkel  is  liárom  évi  fegyverszünet  köttetett. 

7.  §.  Giskra  háborgása.  A  király  megszabadítása  Fridrik  kezeiből.  Czilley 

ármányai  Hunyady  ellen. 

Mi  alatt  Hunyady  a  határszéleken  s  az  országon  kivül  annak  vé- 
delmével foglalkodék,  az  alatt  benn,  kivált  a  felső  vidéken,  nagy  ren- 
detlenség és  zavargás  áradt  el.  Giskra,  az  Erzsébettől  behítt  csehek  zor- 
don vezére,  minden  szerződések  daczára,  még  mindig  főkapitánynak 
tartván  magát,  a  kormányzó  tekintélyét  s  az  ország  törvényeit  megve- 
tette ;  csehei  pedig  rablásokkal  töltötték  el  sziklaváraikból  a  megyéket, 
mit  sem  hajtván  a  kormányzó  fenyegetéseire.  Hunyady  tehát,  hazatér- 
vén a  török  hadjáratról,  Székely  Tamást  küldötte  ellenök  ;  miután  pedig 
ez  a  vitéz  Giskrától  megveretett,  maga  ment  a  szilaj  rendbontókat  meg- 
büntetni. A  csehek,  jöttének  hírére  sziklaváraikba  vonultak,  melyekből 
kiűzni  nem  kevés  időbe  s  embervérbe  került  volna ;  miután  tehát  Gis- 
krának  egy  várát  megvette,  s  ez,  engedelmességet  Ígérvén,  fegyverszü- 
netet kért,  annál  hajlandóbb  volt  azt  elfogadni,  minthogy  különben  is 
másfelé  hivták  őt  dolgai.  De  Giskra  s  hadnagyai  nem  sokára  megszeg- 
ték Ígéreteiket:  rabló  váraikból  a  szomszéd  megyéket  1450-ben  ismét  1450. 
háborgatták ;  sőt  Giskra,  Garayval  s  a  kormányzó  egyéb  alattomos  elle- 
neivel egyetértvén,  foglalásokat  is  tett :  Nógrád  megyét  majdnem  egé- 
szen hatalmába  kerítette,  s  még  több  rabló  várakat  épített.  Hunyady 
tehát,  mihelyt  Brankovicscsal  s  a  törökkel  békét  kötött,  néhány  megye 
s  több  urak  zászlóaljait  azonnal  Giskra  ellen  vezette.  Az  urak  egy  része 
azonban  a  cseh  vezérrel  egyetértvén,  Hunyadyt  a  csata  kezdetén  elárulta  ; 
minek  következtében  ez  kénytelen  volt  a  harczmezőt  odahagyni.  De  nem 
sokára  saját  hadaival  jött  vissza  Hunyady,  és  a  rablók  több  fészkeit, 
Rosnyót,  Zólyomot,  Derencsényt  megvette.  Fegyverének  szerencséje 
azonban  ismét  fölkelté  irigyei  ármánykodásait,  kik  aztán  az  országtaná- 
csot arra  birták,  hogy  Giskrával,  Hunyady  akarata  ellenére  is,  békét 
kössön,  sőt  neki  még  a  hadi  költségeket  is  megtérítse. 

Az  irigyek  ezen  s  több  hasonló  ármánykodásai  annál  inkább  szomo- 
rították  Hunyady  hazafiúi  szívét,  minthogy  azok  egyszersmind  a  hazát 
is  sújtották ;  eltökélte  tehát  magát,  mennél  elébb  megszabadítani  a  ki- 
rályt Fridrik  kezeiből,  s  aztán  letenni  kormányzói  tisztét,  mely  által 
annyinak  irigységét  vonta  magára.  Történt,  hogy  Fridrik  a  császári 
korona  felvétele  végett  Rómába  utazni,  s  magával  a  fejedelmi  gyerme- 
ket is  elvinni  szándékozott.  A  császárral  meghasonlott  Czilley  Ulrik  s 
az  osztrák  rendek  ezt  ellenezvén,  a  cseh  és  morva  rendekkel  Fridrik 
ellen  szövetséget  kötöttek,  s  részvételre  a  magyarokat  is  felszállították. 
Örömmel  fogadták  az  ajánlatot  a  magyarok,  s  miután  ebben  az  1452-  1452. 
ben  tartott  országgyűlés  is  megegyezett,  a  császárhoz,  László  kiadása 
végett,  a  szövetségesekkel  együtt  követeket  küldöttek.  De  a  császár  mit 
sem  akart  hallani  a  kiadásról;  s  Lászlót  valóban  elvitte  Rómába.  A  szö- 

vetségesek  tehát  őt,  mihelyt  útjából  haza  tért,  Néruet-Ujhelyen  ostrom 
alá  fogták,  s  fegyverrel  kény  szerit  ették  László  kiadására. 

Magyarországra  nézve  azonban  evvel  még  nem  lön  vége  a  bajok- 
nak. A  királyt  anyai  nagybátyja,  a  gonosz  lelkű  Czilley  Ulrik,  vette 
által,  ki  magát  annak  szívébe  rövid  idő  alatt  behízelegvén,  kedélye  gon- 
dolkodásmódja felett  nagy  hatalmat  kezdve  gyakorlani.  És  a  gonosz 
ember  elég  alávaló  volt  arra,  hogy  e  hatalmat  nemcsak  Hunyadynak, 
hanem  magának  a  királynak  is  romlására  fordítsa ;  mert  csak  úgy  remél- 
hette később  is  megtarthatni  a  korlátlan  hatalom  gyakorlatát,  ha  László- 
ból árnyékkirályt  nevel,  Hunyadyt  pedig  minden  befolyástól  megfosztja. 
Az  elsőre  nézve,  hogy  László  keblében  minden  komoly  munka  iránt 
unatkozást,  gyűlöletet  ébreszszen :  őt  egyik  zajos  mulatságból  a  másikba 
ragadta ;  sőt,  hogy  még  képtelenné  is  tegye  a  komoly  foglalkodásra, 
szellemét  és  kedélyét  szeszes  italok  s  kora  szerelmek  által  ügy  ekézett 
elölni.  Nem  kevésbbé  alávalók  voltak  a  Hunyady  megbuktatására  for- 
dított eszközök :  úgy  festé  le  őt  a  gyermek  előtt,  mint  a  kitől  egyedül 
kell  félnie,  ki  önzésből  áldozta  fel  Ulászlót  is,  kétségkívül  most  is  kirá- 
lyi méltóságra  törekszik. 

Ulrik  e  fondorlatai  nem  maradtak  titokban  Hunyady  előtt ;  ő  te- 
hát, ámbár  az  utolsó  egyezkedés  szerint  László  nagykorúságáig  kellett 
volna  viselnie  a  kormányzói  méltóságot,  szilárdan  elhatározva  lévén 
1453.  arról  lemondani,  1453  elejére  Pozsonyba  országgyűlést  hirdetett ;  más 
részről  azonban,  nehogy  a  hont  veszély  érje,  barátaival  és  Giskrával 
szorosabb  szövetséget  kötött,  miszerint  mindnyájan  arra  kötelezték  ma- 
gokat, hogy  a  kezökön  lévő  várakat  a  király  kiskorúsága  alatt  senki- 
nek, s  míg  Ulrik  vezetéke  alatt  leend,  magának  a  királynak  sem 
adják  által. 

V.  László   országlata,   a    kormány  átvétele  után  1453—1457. 

8.  §.    Hunyady  jutalma;   újabb  győzedelme  a   törökön.  Czilley  cselszövényei  élete 

ellen. 

A  követséget,  mely  a  királyért  az  országosan  összegyűlt  rendek- 
től Bécsbe  küldetett,  maga  Hunyady  vezette,  s  ez  alkalommal  kormány- 
zói tisztéről  ünnepélyesen  lemondott.  A  király  Pozsonyban  megérkezvén, 
mivel  a  korona  még  Fridrik  kezében  volt,  csak  esküt  mondott  és  vett  a 
rendektől.  Cilley  itt  a  rendeket  is  ügyekezett  elidegeníteni  Hunyadytól ; 
de  czélt  nem  ért,  mert  ezek  méltányosan  elismerték  a  nagy  ember  érde- 
meit, s  magát  a  királyt  is  arra  birták,  hogy  őt,  azok  jutalmául,  beszter- 
czei  örökös  gróffá  nevezze,  Görgény  és  Déva  várakkal  megajándékozza ; 
idősb  fiát  pedig,  Lászlót,  Tót-  s  Horvátország  bánjává  tegye. 

A  gyűlés  után  László,  bár  elébb  azt  Ígérte,  hogy  Pozsonyban  fog 
lakni,  Czilley  ösztönözéseire  Bécsbe  visszatérvén,  ismét  egészen  annak 
hatalmába  esett ;  s  a  gonosz  ember  ezután  még  kiszámoltabb  rendszere- 
séggel dolgozott  a  király  lelkének  és  jellemének  megrontásán ;  más 
részről  pedig  már  nem  is  titkolta,  hogy  mind  Magyarországot,  mind 

Ausztriát  egymaga  akarja  a  király  nevében  kormányozni.  De  épen  ez 
szegte  nyakát  a  gőgös  embernek.  Eiczinger,  osztrák  főnemes,  kit  sok- 
félekép megsértett  s  minden  elébbi  befolyásától  megfosztott,  az  osztrák 
rendek  jobbjaival  s  Bécs  tanácsával  összeszövetkezvén,  őt  megbuktatta. 
A  derék  Eiczinger  befolyása  alatt  mind  az  udvarban,  mind  a  kormány- 
ban jobb  szellem  kezdett  uralkodni.  Hunyady,  ki,  mióta  kormányzói  hi- 
vataláról lemondott,  visszavonultan  élt  Erdélyben,  újonnan  főkapitány- 
nyá  neveztetett  s  a  kormányhoz  hívatott.  Ezt  a  körülmények  valóban 
szükségessé  is  tették  ;  Mohammed  szultán  Konstantinápolyt  elfoglalván, 
azt  monda,  hogy  valamint  egy  Isten  van  a  menyben,  úgy  a  földön  is 
csak  egy  úrnak  kell  lenni ;  s  e  mondatának  valósítását  Magyarországon 
akarta  megkezdeni.  Szebeni  kereskedők  nem  sokára  hírül  is  hozták, 
hogy  a  következő  évre  nagy  hadi  készületeket  teszen ;  s  még  Branko- 
vics  is  Hunyadynál  keresett  segedelmet. 

A  nemzetet,  melyben  a  hosszas  zavargások  s  pártviszályok  a  haza- 
fiúi erényeket  elfojtották,  e  fenyegető  hírek  félelemmel  töltötték  el,  s 
figyelmét  egy  pillanatra  az  oly  igen  elhanyagolt  honvédelemre  fordí- 
tották. 1454  elején  országgyűlés  tartatott,  s  azon  Hunyady  országúi  1454. 
főkapitánynyá  neveztetvén,  rendeltetett,  hogy  a  királyi  jövedelmek,  ha- 
sonlókép a  főpapok  javai  s  tizedei  Összeirassanak,  s  megvizsgáltassék : 
mennyit  lehet  azokból  a  hon  védelmére  fordítani;  továbbá, a  nemesség, 
ha  szükség  leend,  fejenkint  üljön  föl,  s  minden  100  jobbágytelek  után 
négy  lovast  és  két  gyalogot  állítson  a  zászló  alá ;  a  fölkelés  elmulasz- 
tása s  a  tábornak  idő  előtti  elhagyása  jószágvesztés  alatt  megtiltatott. 
Es  nem  is  volt  fölösleges  e  gondoskodás.  Firus  bég  nem  sokára  az  or- 
szággyűlés után  30  ezernyi  haddal  támadta  meg  Szerbországot,  s  fogta 
Vég-Szendrőt  ostrom  alá.  De  hamar  ott  termett  a  Brankovicstól  segít- 
ségül hívott  Hunyady,  ki  aztán  az  ellenséges  hadat  majdnem  egészen 
megsemmisítette  s  magát  annak  vezérét  is  elfogta. 

De  itthon  ismét  kellemetlen  jelenetek  vártak  a  hős  hazafira.  Czilley 
Eiczingert  megbuktatván,  a  király  bizodalmát  ismét  egészen  elfoglalta, 
s  ezután  még  alávalóbb  tetteket  követett  el  Hunyady  ellen ;  Garayval 
és  Ujlakyval  összeszövetkezvén,  a  kormányt  Hunyady  mellőztével,  hat 
egyházi  s  világi  úrra  s  hat  nemesre  bízta ;  a  királylyal  pedig  elhitette, 
hogy  Hunyady  élete  ellen  sző  cseleket,  melyektől  csak  úgy  mentheti 
meg  magát,  ha  Hunyadyt  gyilkos  szándékában  megelőzi.  A  hőst  tehát  a 
király  által  országos  dolgok  ürügye  alatt  Bécsbe  hívatá,  eltökélten  őt 
útközben  orozva  megöletni.  De  Hunyady  a  cselről  Vitéz  János  püspök 
s  cancellár  által  értesíttetvén,  azt  feleié,  hogy  az  országban  mindenütt 
kész  királya  parancsát  jobbágyi  hűséggel  teljesíteni ;  de  a  határokon 
túlmenni  nem  köteles.  E  válasz  Lászlóval  még  inkább  elhitette  a  hal- 
lott rágalmakat,  s  Czilley  tanácsa  szerint  őt  újabban  a  határszélekre, 
Köpcsénybe  idézte.  Hunyady  most  engedelmeskedett ;  de  200  lovas  vitéz 
kíséretében  ment  a  kitűzött  helység  mellé.  Czilley  nem  számolt  arra, 
hogy  ily  erős  kísérettel  jön  a  hős  :  új  cselt  kellett  tehát  hevenyésznie, 
hogy  őt  vitézeitől  elszakaszsza.  Kivánta  ugyanis,  hogy  Hunyady  a  kas- 
télyba jőjön,  okúi  adván,  hogy  ő  a  királyt  képviseli,  s  nemességére  nézve 

is  elsőséggel  bir.  Hunyady  azonban,  átlátván  a  cselt,  visszaizené,  hogy 
Czilley  van  hozzá  s  nem  ő  Czilleyhez  küldve,  s  hogy  nyomorált  ember 
az,  ki  ősei  fényében  s  nem  saját  kebelében  keresi  nemességét,  —  és 
azonnal  visszaindult.  De  Czilley  nem  akarta  elbocsátani  a  kelepezéhez 
ily  közel  csalogatott  martalékot,  s  a  király  által  harmadszor  is  megjele- 
nést parancsoltat  neki,  oly  Ígérettel,  hogy  a  határokon  sértetlenségéről 
oklevéllel  is  fog  biztosíttatni.  Es  Hunyady,  hogy  elnémítsa  azokat  is, 
kik  elébbi  meg  nem  jelenése  miatt  engedeti enségről  vádolták,  ment  má- 
sodszor is,  egészen  Bécs  közeléig,  s  ott  vára  a  biztosító  oklevelet :  de  e 
helyett  Ulrik  jött  elébe  egy  lovas  csapat  kíséretében,  feledéssel  mente- 
getőzve az  oklevelet  előkérő  Hunyady  előtt.  Az  ármány  ekként  világo- 
san fölfedeztetvén,  Czilleyt  a  hős  kíséretével  rögtön  szoros  körbe  záratá ; 
miután  pedig  őt  alávaló  szándéka  miatt  kemény  szavakkal  megdorgálta, 
csapatával  haza  indult, 

9.  §.   Hunyady   és   Kapisztrán  János   Nándorfehérvárnál;  mind  a  kettő  halála. 

Czilley,  felfogni  sem  lévén  képes  a  nagy  ember  jellemét,  miután 
cselével  oly  gyalázatosan  felsült,  azt  hitte,  Hunyady  nyilván  fel  fog 
lázadni.  Es  noha  Hunyady  maga  sokkal  nagyobb  lelkű  volt,  mintsem- 
hogy  személye  miatt  a  hazára  polgári  háborút  hozni  akarhatott  volna, 
Czilley  félelme  még  sem  volt  egészen  alaptalan ;  mert  a  nemesség,  mely 
a  haza  nagy  emberében  magát  a  hazát  látta  megtámadva,  zajlongani 

1455.  kezdett.  Czilley  tehát  a  királylyal  1455-ben  békülés  végett  országgyű- 
lést hirdettetett.  Megjelent  arra  Hunyady  is,  de,  mint  bátorsága  kívánta, 
nagyobb  kísérettel.  A  békülés  azonban  nem  volt  könnyű ;  mert  miután 
Hunyady,  nehogy  személye  miatt  a  hon  szenvedjen,  minden  hivatalai- 
ról s  a  grófit  kivéve,  minden  czímeiről  is  lemondott,  a  nemesség  oly 
ingerültségre  fakadt  Czilley  s  a  király  ellen,  hogy  más  körülményekben 
aligha  ki  nem  tör  a  polgári  háború.  De  e  közben  futárok  érkeztek  Bran- 
kovicstól,  hírül  hozók,  hogy  a  török  már  Szerbországban  dúl,  s  nagy 
készületeket  teszen  Nádorfehérvár  megszállására.  Ez  más  fordulatot 
adott  az  ügyeknek.  Hunyady,  megfeledkezvén  sérelmeiről,  barátait  is  a 
hon  veszedelmére  figyelmezteté,  s  hogy  példája  által  őket  is  lelkesedésre 
ébreszsze,  saját  költségein  10  ezernyi  hadat  igért  kiállítani.  A  pápa  és 
Szécsy  Dénes  bíbornok  közbenjárására  aztán  a  királylyal  is  megbékült 
Hunyady  :  ez  a  kezén  volt  várakat  s  városokat  általadta,  a  király  pedig 
a  hős  ifjabb  fiát,  Mátyást,  udvarába  vette,  színleg  kegyelme  jeléül,  való- 
ban kezesül  atyja  hűségéért.  Ugy  látszik,  akkor  békült  meg  Garayval  is 
Hunyady,  ki  aztán  annak  leányát  László  fiának  jegyezte  el. 

IH.  Calixt  pápa,  az  egybegyűlt  rendektől  segedelemre  szólíttat- 
ván,  követei  által  egész  Európában  keresztháborút  hirdetetett,  s  Magyar- 
országba Carvajal  bíbornokot  küldötte  az  ügyet  elősegíteni.  Ennek  taná- 

1456.  csára  László  1456  elején  ismét  országgyűlést  hirdetett  Budára  s  Czilley 
kíséretében  önmaga  is  megjelent.  A  pápai  követ  igérte  a  rendek- 
nek, hogy  az  olasz  hajóhadra  s  több  európai  fejedelmek  segedelmére 
bizton  számolhatnak.  Hunyady  múlt  évi  ajánlatát  újítá  meg.  Kapisztrán 

János  szerzetes  pedig  a  keresztháború  hirdetésében  annyira  felizgatá  a 
kedélyeket,  hogy  a  rendek  aratás  utánra  közönséges  fegyverrekelést  s 
hadjáratot  rendeltek.  De  alig  lön  e  határozat  kihirdetve,  midőn  a  futá- 
rok hírűi  hozták,  hogy  Mohammed  szultáu  egy  iszonyú  sereggel  már 
megindult  Nándorfehérvár  ostromára.  Tüstént  sürgönyök  küldettek  tehát 
az  igért  segedelemért  a  pápához  ;  elkészíttetett  a  hadjárat  terve  is,  mely 
szerint  az  olasz  hajóhadnak  Konstantinápolyt  kellett  volna  megtámad- 
nia ;  s  mielőtt  a  gyűlés  eloszlott,  végzéssé  lőn,  hogy  az  ország  összes  hadi 
ereje  haladék  nélkül  üljön  föl,  s.  azt  Hunyady val  maga  a  király  vezesse. 

De  az  alávaló  Czilley  a  közveszélyt  is  boszúja  eszközéül  akarta 
felhasználni ;  s  nemcsak  hogy  nem  sürgettette  az  egészen  hatalmában 
volt  király  által  a  készületeket ;  hanem  inkább  kívánván,  hogy  Hunyady 
megveressék,  a  maga  pártfeleinek  titkon  meghagyta,  hogy  zászlóaljaik- 
kal őt  ne  segítsék ;  a  királyt  pedig  egy  vadászat  alkalmával  Bécsbe 
szöktette.  Az  annyifelől  igért  külsegedelem  sem  érkezett  meg ;  s  még 
csak  Hunyadyban  volt  az  országnak  reménye.  És  a  nagy  hazafi,  feledve 
sérelmeit,  ügyekezettis  minden  erejéből  megfelelni  a  várakozásnak.  Míg 
Kapisztrán  János  a  keresztet  hirdeti  vala,  maga  hadat  szedett ;  László 
fia  és  Szilágyi  Mihály  sógora  által  pedig  Nándorfehérvárt  eleséggel  ra- 
katta meg ;  végre,  a  Duna,  Tisza  és  Száva  folyamokról  rögtön  egy  kis 
hajóhadat  gyűjtött  össze. 

E  készületek  alatt  a  török  júniusban  mintegy  150  ezernyi  haddal 
s  300  ágyúval  Nándorfehérvár  alá  érkezett,  s  oly  tüzesen  lődözteté  falait, 
hogy  az  ágyúk  iszonyú  dörgése  Szegedhez  hallattszott,  hol  Kapisztrán 
mintegy  60  ezernyi,  nagy  részben  kaszával,  csákányiiyal  fegyverzett 
keresztest  gyűjtött  volt  össze.  A  Czilleytől  felbujtott  urak  azonban 
oly  lassan  szállongának,  hogy  Hunyady,  rajok  tovább  nem  várhatván, 
majdnem  egyedül  a  maga  s  barátai  zászlóaljaival  indult  hadi  életének 
legdicsőbb  tettére.  Július  14-én  támadta  meg,  Kapisztrán  tói  mindenütt 
segíttetve,  hajóhadával  a  törökét,  s  azt  egy  véres  ütközetben  megverte ; 
a  megmenekült  török  hajókat,  nehogy  martalékul  essenek,  maga  a  szul- 
tán gyújtatta  fel.  E  vizi  győzedelem  után  a  közlekedés  megnyílt  a  vá- 
rossal, s  Hunyady  a  maga  hadait,  a  keresztesek  egy  részével  mindjárt 
oda  szállíttatá,  ezek  más  részét  zimonyi  táborukban  hagyván.  Az  éjjel- 
nappal bömbölő  rémséges  török  ágyúk  már  több  helyen  rést  lőttek,  s 
a  szultán  jul.  21 -kére  közönséges  ostromot  parancsolt.  Hunyady,  ezt 
észrevévén,  a  maga  fegyvereseivel  egy,  más  felöl  Kapisztrán  János  a  keresz- 
tesekkel a  klüsánczok  előtti  térségen  fogadja  az  ellenséget.  A  hős  jelen- 
léte s  buzdításai  által  felvillanyozott  katonaság  harczkedve,  s  a  szent- 
nek tisztelt  Kapisztrán  Jézus  nevét  kiáltozó  szava  által  felgyulasztott 
keresztesek  lelkesedése  a  harczot  rendkívül  hevessé,  és  sokáig  kétessé 
tette  a  török  túlnyomó  számának.  Kétszer  nyomult  be  a  török  a  városba, 
kétszer  űzetek  megint  vissza  a  mieinktől ;  de  újabb  és  újabb  pihent  csa- 
patai a  keresztényeken  végre  erőt  vettek ;  s  a  városba  harmadszor  is 

tarthatásán ;  de  megtörhetleuül  áll  még  Hunyady  egy,  Kapisztrán  más 
felől,  ki,  hogy  buzdító  szavát  mindenfelé  hallhassák,  a  bástyák  mellett 
egy  toronyból  lelkesíté  a  harczosokat.  Leghevesebb  a  küzdelem  a  híd 
körül,  mely  a  városból  a  várba  vezetett ;  de  néhány  török  az  árkon  is 
áthatol,  s  a  falakra  kapaszkodik.  Ezek  egyike  épen  zászlót  készüle  ki- 
tűzni a  fal  ormára,  midőn  őt  a  vitéz  Dugovics  Titusz  megpillantá.  A 
két  bajnok  kemény  tusára  kél ;  de  erejök  egyenlő :  győzni  egyik  sem 
tud.  Ekkor  a  hős  magyar,  magát  halálra  szánva,  ellenét  átöleli,  s  magá- 
val együtt  a  mélységbe  rántja.  így  hullámzik  aharcz  sokáig,  midőn  egy 
szerencsés  ötlet  ismét  a  keresztények  részére  vonja  a  diadalt.  A  város 
külső  falaira  szorult  keresztesek,  a  rések  kiigazítása  végett  felhordott 
sok  rőzse-kötegeket,  szurokba,  kénbe  mártván,  meggyújták,  s  az  ellen- 
ség sűrűen  hullámzó  tömegeire  hányták.  A  tűz  nagy  sebeséggel  terjed 
el  a  törökök  lebegő  ruházatán,  s  őket  rövid  per  ezek  alatt  tűztengerbe 
meríti,  s  a  kapukon  vissza  a  szabadba  kergeti.  Ugyanazon  időben  mind  Hu- 
nyady mind  Kapisztrán  újabb  rohamot  intéztek  a  megzavart  ellenségre, 
s  őt  harmadszor  is  kiűzik  a  városból.  A  keresztesek  most  a  tilalom  elle- 
nére is  nagy  hévvel  nyomulnak  a  török  tábor  felé,  s  a  védő  harcz  mind  - 
inkább  támadóvá  lészen.  Hunyady,  ki  eleinte  ezt  ellenzeni  akará,  lát- 
ván a  közönséges  lelkesedést,  maga  is  támadásra  vezérli  fegyvereseit. 
Az  ellenség  nem  képes  többé  ellentállani  a  keresztények  lelkesedésének : 
a  tábor  sánczai  a  hátráló  töröktől  egymás  után  elvétetnek ;  egy  csapat 
keresztes  az  ellen  ágyúira  rohan ;  Mohammed  azokat  veszélyben  látván, 
maga  is  harczolni  kezd  s  megsebesíttetik.  De  mind  hasztalan :  futó  né- 
pét sem  példája,  sem  káromlásai  nem  állíthatják  meg  ;  velők  végre  maga 
is  elsodortatik,  s  csak  Szófiánál  szedheti  össze  a  futamlókat.  A  magyar 
sereg  martaléka  megmérhetlen.  Az  ozmánok  közöl  24,  mások  szerint 
50  ezer  lelte  a  vár  alatt  s  a  futás  közben  halálát. 

De  a  jobb  magyarok  öröme  a  dicső  győzedelmen  kevés  ideig  tartott. 
Hunyady  a  táborban  kiütött  ragályos  betegségbe  esvén,  a  diadal  huszad 
napján,  életének  56-dik  évében  meghalt.  0  a  magyar  történet  egyik 
legnagyobb,  legnemesebb  jellemű  hőse.  Mint  ember  feddhetlen:  vallásos 
vakbuzgalom  nélkül,  igazságos,  nagylelkű,  kit  boszúra  személyes  sére- 
lem nem  könnyen  ragadt.  Mint  polgár,  noha  kebellázító  bántalmakat 
kellé  tűrnie,  szívében  mégis  magasztos  kötelességérzetet,  s  lángoló  hon- 
szerelmet ápolt,  mi  az  erélytelen  korban  kétszeres  fényben  tündöklik. 
Mint  kormányférfi,  idegen  a  fondor  ármányok  s  cselszövényektől,  kor- 
mányában az  igazság  és  szeplőtelen  becsületesség  ösvényén  járt.  Mint 
tisztviselő,  ülve  és  állva,  járva  és  lovagolva,  mindenütt  törvényt  mon- 
dott s  igazságot  szolgáltatott,  úgymond  egy  évkönyv.  De,  mint  önmaga 
is  vállá,  legkedveltebb  eleme  volt  a  török  elleni  harcz.  Csak  egy  eszmé- 
nek élt  ő,  s  ez  volt:  a  török  kiűzése  Európából;  s  bár  azt,  elég  segede- 
lem híjában,  s  annyi  akadályoktól  gátolva,  végre  nem  hajthatta ;  hazáját 
még  is  megvédte  a  török  hódító  hatalmától,  melynek  tizenkét  nagyszerű, 
tizszer  diadalmas  csatáiban  vetett  gátot.  —  Két  hónappal  később  kimúlt 
a  70  éves,  szent  életű  Kapisztrán  János  is,  a  hős  hív  barátja  s  részese 
a  megvédett  Nándorfehérvár  dicsőségének. 

10.  §.  Czilley  ármánykodása  a  Hunyadyak  ellen;  amannak  megöletése.  Hunyady 
László  kivégeztetése.  A  király  halála. 

Mohammed  hírét  vévén  Hunyady  halálának,  mondják,  e  szavakra 
fakadt:  „Benne  a  föld  legritkább  emberét  vesztette  el."  De  Czilley 
örömnapot  ült  a  közgyászban,  s  kijelenté  „hogy  addig  nem  nyugszik, 
míg  az  egész  ebfajt  ki  nem  irtja."  Tanácsára  a  király  Futakra  ország- 
gyűlést hirdetett,  melyen  Czilley  magát  kormányzóvá,  Űjlakyt  főkapi- 
tánynyá  neveztette ;  a  Hunyadyakat  pedig  az  atyjoktól  reájok  bízott 
várak  átadására  köteleztette.  A  gyűlés  után  Czilley  a  királylyal  Nán- 
dorfehérvárra utazott,  eltökélve,  végrehajtani  a  Hunyadyak  ellen  szőtt 
gonosz  tervét.  Útközben  ipájához,  Brankovics  Györgyhöz,  levelet  kül- 
dött, melyben  jelenté  neki,  hogy  a  két  Hunyady  fejét  nem  sokára  hozzá 
küldi.  De  a  levél  elfogatott ,  s  a  Hunyadyak  és  barátaik,  látván  abból, 
hogy  míg  a  gonosz  ember  él  s  a  kormányt  tartja,  bátorságban  mindad- 
dig nincsenek  ,  védelmet  s  elégtételt  az  általa  vezérlett  királytól  nem 
nyerhetnek :  elhatározták,  hogy,  ha  más  módon  tőle  nem  szabadulhat- 
nak, életének  vessenek  véget.  Miután  tehát  a  király  Nándorfehérvárba 
érkezett,  Hunyady  László  Czilleyt  magához  kéretvén,  szemére  hányta 
az  ellenséges  indulatot,  melylyel  családja  iránt  viseltetik ;  s  midőn  amaz 
kevélyen  és  sértőleg  válaszolt,  elébe  tartá  a  Brankovicshoz  szánt  levelet, 
követelvén,  hogy  ha  ezért  büntetlenül  maradni  akar,  tüstént  mondjon 
le  tisztségéről  s  hagyja  el  az  országot.  Czilley  erre  még  sértőbb  lett, 
s  Lászlót  honárulónak  nevezé.  A  heves  ifjú  e  gyalázatot  nem  tűrhetvén, 
kardhoz  kap ;  de  megelőzi  őt  Czilley  s  hatalmas  csapást  irányoz  László 
fejére,  melyet  azonban  ez  oly  szerencsésen  fogott  fel,  hogy  csak  könnyű 
sebet  vett  kezén  és  fején.  A  zajra  berohannak  Hunyady  barátai,  s  Czil- 
leyt, daczára  a  pánczélingnek,  felkonczolják  s  lefejezik.  Az  eset  hírére 
megrettent  király,  mindenekről  tudósíttatván,  Hunyadynak  megbocsá- 
tott ;  sőt  utóbb,  midőn  Temesvárra  utazott,  az  özvegy  Hunyady  Erzsé- 
betnek, László  s  Mátyás  anyjának,  esküvel  is  megígérte,  hogy  boszút 
soha  sem  áll  fiain  Czilley  haláláért. 

A  két  Hunyady  a  királyt  Temesvárról  Budára  kísérte.  Oda  gyűl- 
tek az  urak  közöl  is  számosan,  jobbára  a  Hunyady  család  ellenségei, 
kik  aztán  a  gyönge  lelkű  királyt  annyira  fölingerelték,  hogy  végre  hinni 
kezdé,:miképen  a  Hunyadyak  valóban  élete  s  koronája  ellen  töreked- 
nek. Okét  tehát  s  barátait  elfogatta;  Hunyady  Lászlót  minden  védelem 
s  törvényes  formák  mellőztével  halálra  Ítélte,  s  1457-ki  márt.  16-kán  1457. 
Sz.  György  terén  a  várban  le  is  fejeztette.  Háromszor  csapott  a  bakó 
az  erőteljes  ifjúra,  de  oly  szerencsétlenül,  hogy  László,  még  a  harma- 
dik csapás  utánis  felállott,  s  ártatlanságára  hangos  szóval  hivatkozván, 
követelte,  hogy  iránta  is  megtartassék  a  szokás,  mely  szerint  még  a 
legnagyobb  bűnös  is  kegyelmet  nyer,  ha  a  három  csapást  kiállotta. 
Midőn  azonban  néhányat  előre  lépett,  hosszú  köntösében,  épen  abban, 
melyet  a  királytól  Temesváron  ajándékul  kapott,  megbotlott  s  elesett. 
A  bakó  ezután,  a  végrehajtó  bírák  parancsára ,  negyedik  csapással  a 
földön  vetett  véget  nagy  reményű  életének. 

Az  országszabadító  derék  fiának  e  gyalázatos  kivégeztetése  ször- 
nyű zajt  okozott  az  országban.  A  nemesség,  mely  nagy  ragaszkodással 
viseltetett  a  megdicsőült  hős  házához,  mindenfelé  zajlongani  kezde.  A 
király,  Garay  és  Ujlaky  tanácsára,  hogy  a  forrongó  nép  figyelmét  másra 
fordítsa,  országgyűlést  hirdetett ,  a  rendekkel  egy  török  hadjáratról 
tanácskozandó.  De  a  gyűlésre  alig  jelent  meg  néhány  nemes;  e  helyett 
legtöbben  a  fájdalmában  boszút  esküdött  Hunyadyné  s  testvére,  Szi- 
lágyi Mihály  zászlói  alá  gyűlnek  vala.  Szilágyi  Erdélyt  kevés  idő  alatt 
majdnem  ellentállás  nélkül  elfoglalta;  Szentmiklósi  Pongrácz,  liptói 
főispán  pedig,  több  urakkal  egyesülvén,  a  felvidéket  háborgatta. 

László  e  mozgalmak  hírére,  pártjában  nem  bízván,  Bécsbe  utazott, 
Hunyady  Mátyást  is  fogolyként  vitetvén  magával,  s  júliusban  onnan 
Pozsonyba  békéltető  gyűlést  hirdetett;  miután  azonban  Szilágyi  s 
Hunyadyné  a  békéről  mind  addig  hallani  sem  akart,  míg  Mátyás  szaba- 
don nem  bocsáttatik,  László  Prágába  ment,  oda  is  magával  vivén  a  fogoly 
Mátyást,  kit  aztán  Podjebrád  György  kormányzónak  adott  őrizete  alá. 
A  Hunyady-párt  erre  még  kevesebben  zajlonga,  s  az  ellenfél  jószágait 
kimélet  nélkül  pusztította.  E  zavargások  közt  László,  Prágában  Podje- 
1457.  brád  György  és  Rokiczána  huszita  főpaptól  megmérgeztetvén,  1457- 
diki  novemberben  meghalt. 


MÁSODIK  FEJEZET. 
I.  Mátyás  országlata.  1458-1490. 

1.  §.  Mátyás  királylyá  választatása,  s  kormányának  kezdete. 

Miután  László  király  halálának  híre  az  országban  elterjedt,  Garay, 
Ujlaky,  Bánffy  Pál,  Dénes  érsek  s  több  egyházi  s  világi  urak  Budára 
1458.  gyűlvén,  1458  első  napjaira  királyválasztó  országgyűlést  hirdettek. 
Szilágyi  Mihály  eltökélve,  unokáját,  Hunyady  Mátyást  emelni  a  királyi 
székbe,  20  ezernyi  haddal  jelent  meg  Pesten  az  országgyűlésre.  A  Garay- 
párt  azonban  a  Hunyady  család  bosszújától  tartván,  Budán  gyűlt  össze, 
s  mindenek  előtt  a  franczia  és  lengyel  király,  a  szász  herczegek  és  Fri- 
drik  császár,  mint  megannyi  trónkövetelők  küldötteit  kívánta  kihall- 
gatni; míg  ellenben  a  Pesten  összegyűlt  nemesség  egyhangon  Hunyady 
Mátyást,  a  nagy  atyának  nagy  reményű  fiát  akarta  megválasztani.  De 
különválva ,  mind  a  két  részről  sükeretlenek  voltak  a  tanácskozások. 
Szilágyi  tehát,  hogy  az  ellenpártot  egyesülésre  birja,  a  személyes  bátor- 
ság s  a  tanácskozás  szabadsága  iránt  esküvel  biztosítá  annak  tagjait. 
Szerencsére  a  Duna  befagyott,  minek  következtében  az  ellenpártiak 
kényszerítve  lőnek  elfogadni  Szilágyi  ajánlatát  és  Pestre  költözni.  A 
vitatkozás  azonban  a  királyválasztás  iránt  mind  hosszabbra  nyúlt ; 
Garay  pártja,  félvén  Mátyás  boszújától,  különféle  ürügy  alatt  Fridrik 
császárhoz  látszék  hajolni.  A  pártok  békés  megegyezésére  már  alig  volt 
remény,  midőn  a  mind  hevesebbé  való  vitatkozás  közben  a  Duna  part- 

ján  s  az  utczákon  veszteglő  katonaság  és  városi  nép,  a  dermesztő  hideg- 
ben türelmét  vesztvén,  önsugaltából-e,  vagy  a  Szilágyi- párttól  megintve, 
bizonytalan,  kiáltani  kezdé:  „éljen  Mátyás  király !"  Az  ezrek  ajkáról 
felhangzó  szózat,  utczáról  utczára  terjedve ,  behatott  végre  a  tanács- 
terembe is,  és  az  urak  egy  részében  viszhangra  találván,  Garay  pártját 
is  egyezésre  birta.  A  még  csak  15  éves,  de  lánglelkű  s  kora  lelett  érett 
gróf  Hunyady  Mátyás  királylyá,  annak  20-ik  évéig  pedig  Szilágyi  kor- 
mányzóvá választatott ;  s  amazért  tüstént  követség  küldetett  Csehor- 
szágba. Podjebrácl  azonban,  a  véletlenből,  mely  az  ifjút  hatalmába  ejté, 
hasznot  akarván  aratni,  őt  csak  azon  feltétel  alatt  bocsátá  szabadon, 
hogy  Katalin  leányát  nőül  vegye  s  váltságdíjul  60  ezer  aranyat  fizessen. 
Mátyás  ezután  a  nép  örömrivalgásai  közt  nagy  fénynyel  vitetett  Budára. 
Az  év  folyta  alatt  még  Podjebrád  is  királylyá  választatta  magát  Cseh- 
országban. 

A  korona  még  Fridriknél  lévén,  mindenekelőtt  ezt  ohajtá  Mátyás 
visszavenni.  De  Fridrik,  maga  is  trónkövetelő,  annyival  kevésbbé  volt 
hajlandó  azt  visszaadni,  minthogy  Garay  és  Ujlaky,  megszegvén  Mátyás- 
nak adott  szavokat,  vele  titkon  összeszövetkeztek.  És  több  más  körül- 
mények is  igen  nehézzé  tették  Mátyásnak  a  kormány  kezdetét.  Giskra, 
a  lengyel  Kázmért  óhajtván  a  királyi  székbe  emelni,  Mátyást  királynak 
elismerni  vonakodott ,  s  cseheivel  rabló  váraiból  az  egész  felvidéket 
háborgatá.  Másrészről  a  török  is  szünetlen  kalandozott  a  melléktarto- 
mányokban. Mindezek  felett  a  kincstár  egészen  ki  volt  ürülve;  és,  mi  az 
ifjú,  de  lángeszű  királynak  legtöbb  kellemetlenséget  okozott ,  az  inkább 
harczhoz  mint  politikához  értő  kormányzó  nagybátya  őt  kedve  szerint 
intézkedni  nem  engedte,  s  minden  merészebb  tervének  gátot  akart  vetni. 

Mátyás  azonban,  mihelyt  Giskrát  Rozgonyi  Sebestyén  és  Magyar 
Balázs  hadvezérei  által  engedelmességre  szorította,  s  a  Pesten  pünköst 
után  tartott  országgyűlés  rendeletei  által  a  kincstárt  némileg  rendbe 
hozatta,  tettre  vágyó  lelke  fiatal  erejével  ragadta  meg  az  ország  kor- 
mányát. De  épen  e  tettvágy  mind  türhetlenebbé  tette  Mátyásnak  Szi- 
lágyi aggodalmas  korlátozásait  s  a  majdnem  minden  tanácskozásban 
katonás  nyerseséggel  kitörő  hevességét :  minden  módon  szabadulni 
óhajtott  tehát  gyámsága  alól.  Erre  Szilágyi  nem  sokára  maga  adott 
okot.  Mátyás  őt  mindjárt  a  trónra  lépte  után  beszterczei  gróffá  nevezte  ; 
de  a  hajdan  szabad  város  szász  polgárai  nem  akarták  magukat  az  új 
urnák  alávetni.  Szilágyi  haragjában  fegyverrel  vette  meg  a  várost,  s  a 
polgárok  fölött  katonai  szigorral  tartott  Ítéletet;  miért  aztán  az  egész 
szász  nemzet  föllázadt.  Az  erőszak,  mivel  azt  a  kormányzó  s  nagybátyja 
követte  el,  háromszorosan  sérté  Mátyás  lelkét  s  elhatározta,  az  igazság- 
nak annál  kitűnőbb  példáját  adni  megbüntetésében,  hogy  másoknak  is 
óvásul  szolgáljon.  Öt  tehát  tüstént  Szegedre  hívatá,  sheveskedése  miatt 
megdorgálván,  Világosvárba  záratá.  Szabadságát  ugyan  Szilágyi,  szaká- 
csának fortélya  által  nem  sokára  visszanyerte,  s  a  királylyal  is  megbé- 
kült ;  de  kormányzói  hivatalába  többé  nem  léphetett  vissza ;  hanem 
azontúl  a  határszéleken  kalandozó  török  ellen  harczolt, mígnem  1460-ban  14Q0. 
egy  csatában  elfogatván,  Konstantinápolyba  vitetett  s  ott  lefejeztetett. 

2.  §.  A  Garay-párt  lázadása;  háború  s  bekeaXku  Fridrik  császárral.  Szerződés 

Gishrával. 

A  király  szigorúsága  nagybátyja  iránt  félelemmel  tölte  el  a 
Hunyady-ház  régi  elleneit,  kiket  a  bűnös  öntudat  nem  engedett  remény- 
leni magok  számára  nagyobb  kiméletet.  Garay  tehát  pártjával,  melyhez 
Üjlaky,  Bánfíy,  négy  Szentgyörgyi  s  több  más,  számszerint  mintegy  24 
hatalmas  úr  tartozott,  titkos  gyülekezetekben  elhatározá,  hogy  a  még 
meg  sem  koronázott  Mátyás  helyébe  Fridrik  császár  hivassék  meg  a 
kir.  székbe.  De  ideje  korán  értesült  Mátyás  a  titkos  tervekről,  s  az  ösz- 
szeesküdteket  hivatalaiktól  megfosztotta.  Mivel  pedig  kétsége  nem 
lehetett ,  hogy  azok  e  miatt  még  inkább  boszúra  gyúlnak ,  még  az 

1458.  1458-dik  év  végén  Szegedre  országgyűlést  hirdetett,  s  ott  a  múlt  idők 
zavargásai  alatt  megbomlott  honvédelmi  ügyet  jobb  karba  állította.  A 
mit  a  ritka  érettségü  ifjú  király  gyanított,  valóban  megtörtént:  a  tiszt- 
ségvesztésök  által  még  inkább  boszúra  gyúlt  Garay  és  Üjlaky,  pártjo- 

1459.  kat  1459  elején  Németújvárra  gyűjtötték ;  s  a  királyi  széket  V.  László 
halála  óta  üresnek  nyilatkoztatván,  Fridrik  császárt  királylyá  választot- 
ták. Mátyás  ehírre  a  hü  országnagyokat  azonnal  Budára  hívatá,  s  gyü- 
lekezetökben  felszólítá  őket,  nyilatkoznának  őszintén  s  minden  tartalék 
nélkül :  akarnak-e  elébbi  választásoknál  megmaradni,  s  őt,  ki  a  koronát 
sem  nem  kereste,  sem  nem  igényelte,  ezután  is  királynak  ismerni  ?  Külön- 
ben kész  volna  lemondani  a  királyságról,  mely  a  honpolgárok  bizodalma 
nélkül  ily  zavarteljes  időben  magának  csak  terhére,  az  országnak  pedig 
kárára  válnék.  A  jelen  volt  48  egyházi  s  világi  úr  erre  hüségesküvel 
válaszolt ;  melylyel  Mátyás  megelégedvén,  viszont  Ígérte,  hogy  őket 
javaik  és  jogaikban  a  lázadók  ellen  meg  fogja  védelmezni,  s  ha  az  ország 
java  a  törvényekben  némi  vátoztatást  kívánna,  azt  megegyeztök  nélkül 
nem  teendi. 

Mátyás  a  gyűlés  után  azonnal  hadszedéshez  látott,  s  értesülvén, 
hogy  a  lázadók  Fridriket  Németúj helyben  megkoronázták,  Nagy  Simont 
egy  hadosztálylyal  tüstént  ellenök  küldötte.  De  a  lázadók ,  Fridrik 
hadaival  egyesülvén,  Nagy  Simont  megverték,  s  megfutamlott  hadát 
csak  Újlaki  mentette  meg  a  végromlástól,  nem  engedvén,hogy  az  űzőbe 
vétessék.  Nem  sokára  azonban  megérkezett  Mátyás  is  egy  újabb  sereg- 
gel, s  Nagy  Simon  és  katonái  maguk  kérték  az  ifjú  királyt,  tartana 
föl ö ttok  szigorú  ítéletet,  s  öletné  le  közölök  minden  tizediket.  De  Mátyás 
azon  intéssel,  kogy  máskor  vitézséggel  hozzák  helyre  hibáj okát,  kegyel- 
méről biztosítá  a  bűnbánókat.  Az  eszélyes  viseletnek  az  lőn  eredménye, 
hogy  Nagy  Simon  a  császár  és  szövetségesei  hadán  egy  újabb  ütközet- 
ben teljes  diadalt  nyert. 

A  győzedelem  első  gyümölcse  lett,  hogy  a  két  Kanizsai  Mátyás- 
hoz visszatért.  A  többit  is  inkább  bölcs  mérséklet,  mint  fegyver  által 
akarván  a  király  engedelmességre  téríteni ,  a  Kanizsayak  által  nekik 
bűnfeledést  s  adandó  alkalommal  újabb  hivatalokat  igért,  ha  megtérnek. 
A  lázadók,  kik  különben  is  megutálták  már  a  lassú,  fösvény  s  gyana- 

kodó  császárt,  az  ajánlott  kegyelmet  valóban  elfogadták.  Mátyásnak 
ezután  még  könnyebb  volt  volna  a  császárt  fegyverrel  szorítani  a  korona 
kiadására ;  de  Pius  pápa,  Fridriknek  egykori  titoknoka ,  azt  óhajtván, 
hogy  Mátyás  inkább  a  török  ellen  intézzen  hadjáratot,  mi  végre  neki 
már  elébb  egy  szentelt  zászlót  is  küldött,  mindent  elkövet  vala,  hogy 
az  ügy  békés  úton  intéztessék  el.  Mátyás  tehát  Vitéz  János  püspököt, 
egykori  nevelőjét ,  küldé  a  császárhoz  békealkudozás  végett.  Fridrik 
kivánatai  azonban  oly  túlságosak  voltak,  hogy  Vitéz  az  alkudozást  több 
izben  kénytelen  volt  félbeszakasztani,  s  csak  1461  végén  léphetett  a  1461. 
császárral  előleges  egyességre.  A  föltételek  következők  voltak :  Fridrik 
a  koronát  és  Sopronyt  60  ezer  aranyért  visszaereszsze,  a  királyi  czímet 
s  az  eddig  zálogban  tartott  városokat  holtig  birja,  s  ezek,  halála  után, 
40  ezer  aranyon  váltassanak  ki ;  ha  Mátyás  örökös  nélkül  hal  meg,  az 
ország  Fridrikre  s  fiaira  szálljon  ;  Mátyás  azonban  Katalin  neje  történ- 
hető halála  után  második  házasságra  ne  lépjen.  Megérkezvén  e  béke- 
föltételekkel Vitéz  püspök,  a  király  azoknak  elfogadása  végett  1462  14G2. 
tavaszára  országgyűlést  hirdetett.  A  rendek  terheseknek  látták  ugyan 
e  föltételeket ;  de  mivel  a  határszéleket  a  török  gyakori  berohanásokkal 
háborgatta,  azokat  még  is  elfogadták,  s  a  korona  váltságbérének  meg- 
szerzésére önkéntes  ajánlatokat  tettek. 

Mi  alatt  Vitéz  a  császárral  alkudozék,  Mátyás  a  felvidéken  háborgó 
Giskra  csehei  ellen  vezette  táborát.  A  zordon,  de  vitéz  ember  sokáig 
ellentállt  sziklaváraiban  a  királynak;  de  miután  ez  Sárost  megvette,  s 
a  császár,  kivel  Giskra  összeköttetésben  állott,  a  békére  hajlandóbb  lett, 
a  csehek  is  szerződésre  léptek  a  királylyal.  Giskrának  Mátyás  a  kezén 
lévő  várakért  25,  a  többi  cseh  hadnagyoknak  pedig  16  ezer  aranyat 
biztosított;  Giskrát  ezenkívül  a  főrendek  közé  igtatván,  s  Lippaés  Sóly- 
mos várakkal  megajándékozván,  a  török  ellen  zsoldjába  fogadta. 

3.  §.  Török  háború.  A  fekete  sereg  alkotása.  A  király   megkoronáztatása. 

Az  aldunai  tartományok  s  a  határszélek  miatti  aggodalom,  mely 
a  rendeket  arra  birta,  hogy  a  császárnak  terhes  békeföltételeit  elfogad- 
ják, nem  volt  alaptalan.  A  török,  miután  Vég-Szendrőt  s  vele  Szerb- 
ország nagy  részét  még  1459-ben  elfoglalta,  a  többi  melléktartományo-  1459. 
kat  is  mind  nagyobb  veszélylyel  fenyegeti  vala.  Vlád  Drakul,  havasalföldi 
fejedelem,  e  miatt  a  múlt  országgyűlésen  szorosabb  szövetségbe  lépett 
a  királylyal.  De  alig  értesült  erről  II.  Mohammed  szultán,  azonnal  egy 
roppant,  200  ezernyinél  nagyobb  haddal  támadta  meg  tartományát,  s 
őt  kiűzvén,  testvérét,  Radult  emelte  a  fejedelemségre.  Mátyás  a  török 
had  visszatérte  után  segedelmére  ment  ugyan  VI adnak ;  de  miután 
Erdélyben  mind  Radul  követeitől  mind  az  erdélyiektől  hallotta,  hogy 
Vlád  vérfagylaló  kegyetlensége  miatt  pártfogására  érdemetlen,  őt  fogoly- 
ként vitte  Budára,  hol  aztán  14  évig  tespedett  börtönében. 

Alig  érkezett  vissza  Mátyás,  midőn  Tomassevics  bosnya  fejede- 
lemtől hiteles  tudósítást  vőn,  hogy  a  szultáű  őt  az  adó  megtagadása 
miatt  a  jövő  évben  nagy  erővel  szándékozik  megtámadni.  Mátyás  e  hírt 

vévén,  nem  késett  a  pápát,  Velenczét  s  más  keresztény  fejedelmeket  sege- 
delemre szólítani ;  de  mivel  ezekben,  bár  nagy  Ígéreteket  tőnek,  nem 
sokat  bízhatott,  az  ország  haderejét  ügyekezett  jó  karba  állítani.  Nagy 
hiánya  volt  eddig  a  magyar  seregnek,  hogy  a  gyalogság,  nagy  részben 
csak  a  hadnak  ellenségre  indultakor  szedetvén ,  gyakorlatlan  vala. 
Mátyás  tehát  ezt  pótlandó,  a  csehekbó'l,  kik  váraikat  a  múlt  évben  szer- 
ződéskép adták  által,  s  más  önkéntesekből  egy  állandó  gyaloghadat  állí- 
tott fel,  mely  aztán  alapja  lőn  az  idővel  annyi  szolgálatokat  tett  s  oly 
híressé  lett  fekete  seregnek. 

1463.  A  török  1463  tavaszán  valóban  150  ezernyi  sereggel  támadta  meg 
Bosnyaországot.  Jöttének  hírére  Mátyás  újabban  is  sürgette  a  pápától 
igért  segedelmet ;  de  látván,  hogy  reményeiben  csalatkozik,  egy  had- 
osztályt a  határszélek  védelmére  az  Aldunához  küldött,  s  az  ország  ren- 
déit bővebb  segélynyújtás  végett  a  pünkösdi  ünnepekre  Tolnára  hívta 
meg.  Sikerült  is  őket  arra  bírnia,  hogy  egy  nagyobb  zsoldos  had  rögtöni 
felállítására,  személyes  fölkelés  helyett,  minden  öt  telektől  egy  arany- 
forintot ajánljanak.  Míg  azonban  Mátyás  a  rendekkel  tanácskozók  s  a 
megajánlott  adón  hadi  erejét  nagyobbítá,  Mohammed  a  bosnya  fejedel- 
met Kliuts  várában  elfogatta  s  megölette,  és  a  tartományt  meghódol- 
tatván, várait  őrséggel  rakatta  meg.  Mátyás  a  tartomány  elfoglaltatását 
meg  nem  gátolhatván,  legalább  a  Szerémséget  ügyekezett  megmenteni 
a  visszavonuló  török  had  pusztításaitól.  Es  sikerült  is  neki  egy  török 
hadosztályt,  épen  midőn  az  mintegy  17  ezernyi  fogoly lyal  s  nagy  mar- 
talékkal már  visszamenőben  vala,  megvernie,  s  a  foglyokat  megszabadí- 
tani. E  győzedelem  után  Velencze  követeivel  Péterváradon  oly  szerző- 
dést kötött,  hogy  míg  ő  az  ozmán  ellen  Bosnyában  intéz  támadást,  a 
köztársaság  hajóhada  Peloponnesust  szállja  meg.  Táborát  ezután  Bos- 
nyába  vezette,  s  Jaiczát,  aunak  fővárosát,  három  hónapi  ostrommal 

1464.  megvévén,  s  mintegy  60  várat  elfoglalván,  1464  elején  Harambéggel,  a 
Jaicza  vezérével  s  annak  400 -ryi  őrségével  diadalmenetben  tért  vissza 
Budára.  Katalin  neje,  ki  aszkónságban  szenvedett,  kevéssel  megérkezte 
előtt  szűnt  meg  élni. 

A  korona  Fridriktöl  még  a  múlt  év  nyarán  visszakerülvén,  Mátyás 
az  ország  rendéit  még  Tótországból  hívta  meg  Székesfehérvárra,  hol 
aztán  az  ifjú,  diadalkoszorús  király,  népének  őszinte  örömrivalgásai  közt 
az  aggastyán  Széchy  Dénes  bíbornokérsektől  virágvasárnapján  megko- 
ronáztatott. 

A  koronázási  ünnepélyt  nem  sokára  ismét  hadi  zaj  váltotta  fel. 
Mohammed  szultán,  Jaiczának  megvétele  miatt  haragra  gyúlván,  azt 
1464.  1464  tavaszán  ismét  megszállotta.  Vitézei,  ígéretek  s  fenyegetések  által 
feltüzelve,  nagy  erővel  láttak  az  ostromhoz ;  többen  már  a  falakra  is 
feljutottak;  s  azoknak  egyike  a  királyi  zászlót  készült  a  toronyról  lesza- 
kasztani ;  de  itt  is,  mint  nyolcz  évvel  elébb  Nándorfehérvárnál ,  vagy 
csak  épen  itt,  támadt  egy  magyar  vitéz,  ki  a  törökkel  másként  nem  bír- 
ván, azt  átkarolta  s  magával  együtt  a  mélységbe  ragadta.  Es  Mohammed 
a  várost,  vitézeinek  minden  erőködése  daczára  sem  birta  megvenni : 
mert  midőn  értesült,  hogy  az  ifjú  hős  király  annak  segedelmére  jő  tábö- 

rával,  ágyúi  s  poggyásza  nagy  részét  hátrahagyván,  sietve  vonult  vissza 
seregével.  A  király  harcz  nélkül  győztes,  a  szultán  megfutamlása  után 
Szreberniket  vette  meg  és  Zvornikot  kezdé  ostromolni ;  de  a  seregében 
támadt  lázadás  miatt,  mely  épen  akkor  ütött  ki,  midőn  egy  török  had 
a  város  segedelmére  közeledett,  az  ostromot  szintoly  sietve  hagyta  fél- 
ben, mint  elébb  a  szultán  Jaiczáét.  Ez  új  okúi,  új  ösztönül  szolgált 
Mátyásnak  arra,  hogy  egy  jól  fegyelmezett,  akaratától  korlátlanul  függő, 
állandó  zsoldos  hadat  állítson  fel. 

Mátyás  azt  hivén,  hogy  Mohammed  a  Jaiczánál  szenvedett  vissza- 
üzetését  nem  hagyja  boszúlatlanúl,  a  főrendeket  hadi  készületek  végett 
1465  elején  Szegedre  gyűjtötte,  s  onnan  segedelemért  a  pápához  is  14G5. 
követeket  küldött.  De  a  szultán  másfelé  lévén  elfoglalva,  nem  csak  hogy 
nem  háborgatta  ez  évben  nagyobb  haddal  az  országot,  hanem  inkább 
békeajánlattal  követet  küldött  a  királyhoz.  Mátyás  azonban,  ki  a  pápá- 
tól s  más  hatalmaktól  a  háború  folytatására  nagy  segedelemmel  biztat- 
tatik  vala,  a  szultán  követeit  az  országba  sem  bocsátotta.  Mohammed, 
haragjában  e  miatt,  Szerbországra  hadat  küldött,  s  azt  híresztelte,  hogy 
nem  sokára  maga  is  utána  jövend,  mert  addig  öröme  sem  volna  az  élet- 
hez, mig  Jaiczát  és  Nándorfehérvárt  meg  nem  veszi.  Mátyás  tehát, 
midőn  látná,  hogy  az  olaszországi  Ígéretek,  a  pápa  s  Velencze  némi 
pénzsegedelmét  kivéve,  nem  teljesíttetnek,  nehogy  Mohammed,  ha  a 
szárnyaló  hír  megvalósulna,  az  országot  készületlenül  találja,  az  év  végén 
Tolnán  a  főnemeseket,  1466  elején  pedig  Budán  az  ország  minden  ren-  1466. 
deit  összegyüjté,  s  a  derékhad  fölkelését  illetőleg  több  czélszerü  tör- 
vényeket alkottatott.  Egyebek  közt  jószág  s  fejvesztési  büntetést  szaba- 
tott azokra,  kik  a  királytól  kitűzendő  határnapra  a  táborban  meg  nem 
jelennének.  Erre  azonban  szükség  most  nem  vala ;  a  török  Ázsiában  és 
Görögországban  lévén  elfoglalva,  több  ideig  békében  hagyta  az  országot. 

4.  §.  A  zsebrákok  kiirtása.  Intézkedések  az  adó  és  vámügyben.  Erdély  lázadása. 

Mátyás  a  töröktől  békét  nyervén,  az  ország  éjszaknyugati  részeire 
fordítá  figyelmét,  hol  a  cseh  Svehla,  ki  elébb  a  királyi  hadban  szolgált, 
mintegy  7000  kóbor  csehet  és  morvát  gyűjtvén  össze,  Kosztolányt  meg- 
vette, s  pusztításaival  az  egész  vidéket  nyomorgatta.  Mátyás  tehát  elle- 
nök  fordulván ,  Svehlát  egy  véres  csatában  mintegy  három  század 
magával  elfogta,  a  főczinkosokat  kivégeztette,  a  többit  pedig  a  budai 
csonkatoronyba  záratta.  Czobor  Mihály  ezeket  utóbb  egyenkint  s  titkon 
a  Dunába  fojtatván,  kiirtotta  bennök  az  úgynevezett  zsebrákokat,  kik 
annyi  ideig  háborgatták  s  pusztították  az  országot. 

Eddigi  hadjárataiban  tapasztalta  Mátyás,  miszerint  egy,  paran- 
csára mindig  készen  álló  zsoldos  seregnek  több  hasznát  veheti,  mint  a 
felkelésre  sok  időt  kívánó  nemességnek ;  miért,  hogy  fekete  seregét, 
melynek  már  elébb  megvetette  alapjait,  mind  számra,  mind  szerkezetre 
óhajtása  szerint  kiképezhesse,  kincstárái  akarta  jobb  karba  állítani.  E 
végett  1467  elején  Budára  országgyűlést  hirdetett.  A  telekadó  és  har-  1467. 
minczad  azon  számtalan  kiváltságok  miatt,  melyeket  elődei  az  uraknak 

s  városoknak  pazar  kézzel  osztogattak,  nagyon  meg  lévén  csökkenve, 
Mátyás  e  gyűlésen  új  adó-  s  vámrendszert  alkotott ,  rendelvén,  hogy  a 
telekadó  fejében,  melyet  ezután  kincstáradónak  akart  neveztetni,  kivé- 
tel nélkül  minden  jobbágyok,  s  eddig  kiváltságolt  jászok,  kunok,  szászok 
és  oláhok  minden  telektől  20  ezüst  pénzt  fizessenek.  Továbbá  a  har- 
minczadot,  mit  koronavámnak  nevezett,  az  eddiginél  lejebb  szállította 
ugyan,  de,  a  nemességet  kivéve,  minden  bel-  s  külföldire  kiterjesztette. 
Az  új  vámrend,  míg  egy  részről  a  kereskedésre  jótékonyan  hatott,  egy- 
szersmind a  királyi  kincstárnak  is  bőven  jövedelmezett. 

Az  új  adó  miatt  azonban  Erdély,  hol  elébb  sok  kiváltságos  volt, 
Vörös  Benedek  és  Suky  Lászlótól  fölbujtatván,  a  király  ellen  föllázadt, 
s  a  vajdát  Szentgyörgyi  Jánost,  Magyarországtól  független  fejedelem- 
nek kiáltotta  ki.  A  nemesség  s  az  oláhság  majdnem  egészen,  a  szász 
városok  közöl  Szeben  és  Besztercze  vett  részt  a  lázadásban.  De  Mátyás 
villámsebességgel  lepte  meg  a  lázadókat,  s  mielőtt  ezeknek  eszébe  jutott 
volna  a  hegyszorosokat  elfoglalniok,  ő  12  ezernyi  hadával  Kolozsvár 
előtt  termett.  A  megrettent  nemesség  fegyverét  azonnal  letette  ;  a  vajda 
pedig  a  főbb  tisztviselőkkel  bünbánva  borúit  a  király  lábaihoz.  Ezek- 
nek Mátyás  meg  is  kegyelmezett,  de  a  makacsok  közöl,  kik  megfutottak 
s  elfogattak,  többeket  kivégeztetett ;  Vöröst  és  Suky t  pedig,  kik  Lengyel- 
országba illantak,  javaiktól  fosztotta  meg;  a  nemességet  végre  az  által 
büntette,  hogy  a  vérdíjt  a  nemes  személy  meggyilkolásáért  200  forint- 
ról 66-ra  szállította;  mi  azon  korban,  midőn  a  személy  becsének  e  vér- 
díj volt  egyik  mértéke,  gyalázatnak  tartatott. 

Erdélyt  lecsöndesítvén,  őszszel  Bogdánovics  István  moldvai  vajda 
ellen  vezette  táborát,  ki  a  lázadókkal  egyetértett,  elébb  pedig  Erdély- 
ben többször  rabló  kalandokat  űzött.  A  király  a  Szeret  s  Moldva  folya- 
mok közt  fekvő  Baja  városig  ellentállás  nélkül  haladt  s  tartományban; 
itt  azonban  őt  Bogdánovics  12  ezernyi  hadával  éjfé]  tájban  megtámadta. 
De  készen  fogadta  őt  az  eleve  értesült  magyar  sereg ;  s  a  harcz  a  fel- 
gyújtott város  lángjainál  rendkívül  kevesen  vívatott.  Maga  Mátyás  is 
belevegyült  a  viadalba,  s  egy  nyíl  által  meg  is  sebesíttetett.  A  moldvá- 
nok  végre  felényinél  többen  levágatván,  szétverettek.  Bogdánovics  az 
újabb  megtámadtatást  hódolatával  előzte  meg,  s  a  király  megkegyel- 
mezett a  bűnbánónak. 

5.  §.  A  cseh  háború. 

Az  erdély-moldvai  hadjárattal  végződik  Mátyás  kormánylatának 
első,  fény-  és  dicsőségteljes  korszaka.  Fő  törekvése  volt  eddig  a  hazát 
és  kereszténységet  a  hódoltatásaiban  telhetetlen  ozmán  ellen  megvé- 
deni; bent  az  országban  a  rendet  és  törvényességet  az  igazság  pontos 
kiszolgáltatása  által  megerősíteni,  az  alkotmányt  czélszerüleg  kifejteni, 
s  a  féktelen  urak  kicsapongásainak  korlátokat  vetni.  És  nem  is  marad- 
tak e  törekvései  süker  nélkül:  az  ország,  mely  elébb  zajlongások  szín- 
helye volt,  megnyugodott,  erejében  növekedett,  s  védfala  lőn  a  keresz- 
1468.  ténységnek  a  pogányság  rohanó  árja  ellen.   1468-tól   kezdve  azonban 


A  cseh  háború  Podjebrácldal.  145 

kissé  különbözik  a  történet  törvényszékének  ítélete  Mátyás  felett: 
országi ata  ezután  még  fényesebb,  hadi  tettei  nagyszerűbbek,  a  hős  és 
lángeszű  király  egyénisége  még  ragyogóbb  vonásokban  tűnik  elő ;  de 
dicsősége  már  nem  oly  tiszta,  nem  oly  szeplőtelen,  mint  elébb,  s  egy- 
némely szenvedély-szülte  tett  homályosítja  dicskoszorúját ;  s  mind  ezt 
a  Podjebráddal  viselt  cseh  háború  okozta. 

Podjebrád,  mielőtt  királylyá  lett,  az  egyháztól  elszakadt  Rokiczána 
prágai  érsekkel  tartott ;  a  trón  elfoglalása  után,  hogy  magát  azon  meg- 
erősítse, hűséget  esküdött  ugyan  a  római  egyház  iránt,  de  szívében  foly- 
ton kelyhes  maradt,  s  a  római  kath.  vallású  alattvalóit  több  rendsza- 
bályai által  megsértette.  A  római  udvarnál  e  miatt  bevádoltatván,  II. 
Pál  pápától  1464-ben  felszólíttatott,  vetné  magát  alá  a  szent  széknek ;  1464. 
mivel  pedig  ezt  tenni  elmulasztá,  a  pápa  őt,  Fridrik  császár  ösztönzé- 
sére, mint  eretneket  s  az  egyház  ellenségét,  egyházi  átokkal  sújtotta, 
alattvalóit  a  hűségeskü  kötelme  alól  fölmentette,  s  a  császárt  és  többi 
német  fejedelmeket  s  a  lengyel  királyt  az  ítélet  végrehajtására  felszólí- 
totta. De  némelyek  őt  büntetlennek  tartották ;  a  császár  és  lengyel 
király  pedig  nem  bátorkodott  a  30  ezer  kelyhesből  szerkesztett,  vallá- 
sáért élni  halni  kész  had  élén  álló,  bátor,  elszánt  királyt  megtámadni. 
A  pápa  tehát  még  1465-ben  Mátyást  szólítá  fel  az  ítélet  végrehajtására.  1405. 
Mátyás  azonban,  részint  mivel  még  a  töröktől  tartott,  részint  mivel 
bevárni  akarta  az  ügy  bővebb  kifejlését,  csak  átalában  válaszolt,  hogy 
a  hit  védelmére  mindig  kész  fegyvert  ragadni.  A  pápa  1466-ban  az  14GG. 
egyházi  átkot  Podjebrádra  ismét  kihirdette ;  a  császárt  pedig  s  a  német 
fejedelmeket  birodalmi  gyülésökön  arra  birta,  hogy  őt  királyságától 
megfosztottnak  nyilatkoztassák ;  minek  következtében  aztán  a  cseh  és 
morva  kath.  rendek  is  szövetségbe  álltak  királyuk  ellen.  De  Podjebrád 
ezek  miatt  heves  boszúra  gyúlt  a  császár  ellen,  neki  háborút  izent  s 
Ausztriát  megtámadta. 

így  álltak  az  ügyek,  midőn  Mátyás  1468  elején  Erdélyből  vissza-  1468. 
tért.  Útközt,  Egerben  találták  őt  a  pápa,  a  császár,  a  cseh-morva  szö- 
vetséges rendek  s  a  török  szultán  követei.  A  pápa  sürgette  őt,  hogy 
Podjebrád  ellen  fegyvert  fogjon,  s  a  háború  költségeire  évenként  tete- 
mes öszveget  ígért,  miből  50  ezer  aranyat  tüstént  lefizetett ;  jutalmul 
pedig  Podjebrád  koronáját  ajánlotta.  A  morva  rendek  követei  azon 
ígérettel  léptek  a  király  elébe,  kogy  őt  azonnal  királyukká  választják, 
mihelyt  tőle  védelmet  nyernek.  A  császár  szintén  segedelmet  sürgetett, 
hogy  költségül  Ausztria  egy  évi  adóját,  jutalmul  Csehország  hűbéri 
birtokát  ruházza  reá,  s  az  1462-ki  szerződésből  azon  feltételt,  miszerint  1462. 
Mátyás  a  másodszori  házasodásról  lemondott,  elengedi.  A  török  köve- 
tek végre  békeajánlatokat  hoztak. 

Mátyás,  hogy  e  fontos  ügyekben  ne  annyira  maga,  mint  a  nem- 
zet látszassék  határozni,  s  a  közvéleményt  kifürkészsze,  Egerben  azon- 
nal nagy  országtanácsot  tartott.  Az  urak  itt  a  török  békeajánlatát  köz- 
akarattal elfogadták ,  Podjebrád  ellen  pedig  háborút  határoztak.  A 
Podjebrádtól  többféleképen  megsértett  Mátyás,  kit  a  megmérkőzés  az- 
zal, kivel  sem  a  császár,  sem  a  lengyel  király  síkra  szállani  nem  mert, 

s  még  inkább  a  magyar  és  cseh  korona  összeforrasztásának  reménye 
hatalmasan  izgat  vala,  megegyezett  az  urak  végzésében,  s  táborát  a 
hosszú  háborúra  megindította.  Mindenekelőtt  a  császár  kívánsága  sze- 
rint Victorint,  Podjebrád  fiát  űzte  ki  Ausztriából ;  azután  pedig  hadait 
Morvába  vezetvén,  Brünnt  és  Alanióczot  megvette  és  Spielberg  szikla- 
várat fogta  ostrom  alá. 

Podjebrád,  miután  Mátyás  az  ajánlott  békét  el  nem  fogadta,  Káz- 
mér lengyel  királyhoz  folyamodott  segítségért,  ígérvén  neki,  hogy  saját 
fiának,  Victorinnak  mellőztével,  az  ő  fiának,  Ulászlónak,  szerzi  meg  a 
cseh  korona  örökségét.  Fridrik  és  Mátyás  mindent  megkísértének  ugyan, 
hogy  a  szerződés  létrejöttét  meggátolják  ;  az  mindazáltal  még  is  megköt- 
tetett, s  azonnal  híre  szárnyalt,  hogy  Kázmér  nagy  sereget  készít  Pod- 
jebrád segedelmére.  Mátyás  ennélfogva,  hogy  seregét  szinte  növeszt- 
1468.  hesse,  1468  végén  az  ország  rendéit  Pozsonyba  gyűjtötte,  s  miután  az 
14g9#  általok  fölebb  emelt  kincstáradón  újabb  hadat  szedett,  táborával  1469- 
ben  Csehországba  kezdett  nyomulni.  Podjebrád  azonban  segedelmet 
Kázmértól  mind  eddig  nem  nyervén,  Mátyásnak  ismét  békét  ajánlott, 
azt  ígérvén,  hogy  a  Kázmérral  kötött  szerződést  megsemmisíti,  s  Cseh- 
országot neki  hagyja  örökségben.  Mátyás,  boszúságában  a  miatt,  hogy 
sem  a  pápa  az  ígért  pénzsegélyt,  sem  a  császár  Ausztriának  adóját  s  a 
cseh  királyi  felruházványt  meg  nem  küldötte,  a  békére  valóban  hajlan- 
dónak látszók,  s  az  iránt  mind  követek  által,  mind  személyes  találko- 
zásban alkudozni  is  kezdett  Podjebráddal.  A  pápai  követ  s  a  cseh 
katholikus  rendek  azonban,  kik  Mátyást  egy  almóczi  gyűlésükön  királyok- 
ká választották,  mindent  elkövetének,  hogy  a  békealkut  megszakasz- 
szák;  minek  közetkeztében  a  háború  aztán  ismét  megkezdetett.  Podje- 
brád, hogy  a  lengyel  királyt  gyors  segélyre  birja,  annak  Ulászló  fiát 
egy  prágai  gyűlésen  utódává  neveztette.  Mátyás  ellenben  Victorint 
megvervén,  elfogta  s  Visegrádba  fogságra  vitette. 

A  pápa,  hogy  Mátyást  a  háború  buzgóbb  folytatására  indítsa, 

1470.  1470  folytában  hadvezéri  kalapot,  kardot  s  18  ezer  aranyat  küldött 
neki.  De  miután  sem  a  szövetséges  cseh  rendek,  sem  a  császár  nem  adta 
meg  az  ígért  segedelmet ;  sőt  emez,  Mátyásnak  növekedő  tekintélyét  s 
hatalmát  irigy  szemmel  nézvén,  elébe  már  akadályokat  is  vetett,  s  ellene 
titkon  Kázmérral  alkudozott,  a  háború  ez  évben  sem  nyerhetett  élén- 
kebb folyamatot.  A  pápai  követ  mindent  megkísértett  ugyan,  hogy  a 
császárt  ármánykodásaitól  elvonja  ;  sőt  még  azon  is  munkálkodott,  hogy 
Kázmér,  Mátyással  megbékülvén,  leányát  neki  nőül  adja ;  mi  azonban 
a  Mátyás  származását  kicsinylő  lengyel  királyné  gőgje  miatt  nem  sike- 
rült. Mátyás  maga  személyesen  is  meglátogatta  Bécsben  a  császárt,  hogy 
a  viszályokat  kiegyenlítse :  de  békülés  helyett  még  nagyobb  meghason- 
lással  váltak  el  egymástól.  E  kellemetlen  körülmények  tehát,  melyek- 
hez egy  Magyarországban  lappangó  lázadási  tervek  híre  is  járult,  arra 
bírták  Mátyást,  hogy  Podjebráddal  a  békealkudozás  megszakadt  fona- 

1471.  lát  ismét  felfogja.  Podjebrádnak  1471-iki  mártiusban  történt  halála 
azonban  más  fordulatot  adott  az  ügyeknek.  A  cseh  rendek  Ulászlót, 
Kázmér  fiát,  választották  királyukká,  s  őt  nem  sokára  meg  is  koronáz- 

ták.  Mátyás  erre  Iglón  a  maga  elébbi  megválasztatását,  s  a  pápának  ezt 
megerősítő  oklevelét  hirdette  ki ;  a  háborút  azonban  most  nem  folytat- 
hatta egy  ideig,  mert  a  Magyarországban  kitörni  készülő  lázadás  őt 
haza  jőni  kényszerítette. 

16.  §.  A  béllázadás  elfojtása. 

Míg  Mátyás  a  cseh  koronáért  küzdött,  a  magáét  is  majdnem  el- 
vesztette. Már  1470-ben  tudtára  adták  hívei,  hogy  egy  mindinkább  1470. 
elágazó  lázangás  forrong  az  országban.  De  Mátyás  elég  erőt  érezvén 
magában,  azt,  ha  kitörésig  ért  is,  elfojthatni,  a  veszedelmet  megvetette. 
Okúi  erre  egy  részben  azon  adóztatások  szolgáltak,  melyekkel  Mátyás, 
a  cseh  háború  költségeit  pótlandó,  a  főpapságot  terhelte,  s  melyekre 
annál  inkább  feljogosítva  hitte  magát,  minthogy  épen  Vitéz  észter gami 
érsek  s  a  többi  főpapok  ösztönözték  őt  kezdetben  leginkább  a  cseh  há- 
borúra. De  a  világi  urak  közt  is  számosan  voltak,  kik  az  elébbi  kormány 
alatt  a  féktelen  szabadságot  megszokván,  nem  tűrhették  azon  erélyes 
rendszabályokat,  melyekkel  Mátyás  hatalmaskodásaikat  korlátolta,  s 
azon  szigorúságot,  melylyel  törvényszegéseiket  megbüntette.  Az  egy- 
házi s  világi  urak  tehát,  amazok  közöl  Vitéz  érsek,  és  unokája  Czezinge 
János,  (ki  mint  jeles  latin  költész,  Janus  Pannonius  név  alatt  ismeretes) 
a  király  távollétében,  ellene  összeesküdvén,  Kázmér  lengyel  királynak 
hasonnevű  13  éves  fiát  hívták  meg  a  trónra.  A  vármegyék,  kilenczet 
kivéve,  mind,  a  főpapok,  a  kalocsai  érseken  és  egri  püspökön  kívül  vala- 
mennyien, a  világi  urak  pedig  szinte  nagyobb  részben,  részt  vettek  az 
összeesküvésben  :  s  már  a  nap  is  meg  volt  határozva,  melyen  Kázmér 
hadával  a  Rákoson  megjelenjen,  s  az  urak  táborához  csatlakozzanak. 

Mátyás  a  lázadók  tervének  ennyire  haladtáról  az  esztergami  káp- 
talan béliek  által  értesülvén,  Budára  országgyűlést  hirdetett.  Az  össze- 
esküvés főbbjeihez  küldött  meghívó  levelekben  színlelvén,  mintha  rész- 
vétüket a  lázadásban  nem  tudná,  dicsérte  hüségöket  s  biztosítá  őket, 
hogy  az  állítólag  még  ismeretlen  lázadók  ellen  őket  egész  hatalmával 
megvédendi.  Azután  pedig  vártnál  elébb  Budán  teremvén,  tüstént  or- 
szágtanácsot tartott.  Jónak  látta  Mátyás  a  színlelés  szerepét  itt  is  foly- 
tatni ;  kérdé  tehát  az  összegyűlt  urakat :  ki  volna  közölök,  ki  Kázmért 
megvendégelni  szándékozik  ?  S  midőn  azok  mindnyájan  Vitéz  érseket 
vádolnák,  biztosítá  őket,  hogy  az  elégületlenek  panaszait  az  országgyű- 
lésen meghallgatni  s  orvosolni  fogja. 

Mire  a  rendek  összegyűltek,  a  király  ügyesen  intézett  kinevezései 
s  más  kedvezései  által  annyira  megnyerte  ismét  a  szíveket,  hogy  nem 
volt,  ki  ellenséges  indulatot  akart  vagy  mert  volna  nyilvánítani.  A  ren- 
dekkel épen  úgy  bánt  Mátyás,  mint  elébb  az  urakkal :  bár  a  nyugtala- 
nokat jobbára  ismerte,  még  is  úgy  viselte  magát  irántok,  mintha  meg 
volna  győződve  hüségökről ;  kívánságaikat  ugyan  mind  megadta,  de  oly 
záradékokkal,  melyek  neki  szabad  intézkedést  hagytak.  Megígérte,  hogy 
a  rendek  megegyezte  nélkül  adót  nem  vet  az  országra ;  a  főpapságot 
sem  terheli,  de  az  viszont  bandériumokat  állítson ;  a  nemeseket  ítélet 

nélkül  el  ueni  fogatja,  hanemha  szolgálatában  volnának  és  szerződé- 
seiket nem  teljesítették.  Szóval,  oly  ügyesen  tudott  bánni  a  rendekkel, 
hogy  noha  az  elégületlenség,  legalább  egy  részben,  épen  a  nagy  adóz- 
tatás miatt  támadt,  az  országgyűlés  végén  a  rendet  még  is  80  pénzt, 
tehát  a  törvényes  adónál  négyszerte  többet,  ajánlottak  minden  telektől, 
s  egészen  megnyugodva  s  megengesztelődve  tértek  haza. 

A  gyűlés  után  egy  hónapra  valóban  megjelent  Kázmér  az  ország- 
ban ;  de  mily  nagy  volt  megtel  epetése,  midőn  Hatvan  táján  hírűi  vette, 
hogy  a  párthívek  helyett  Rákoson  Mátyás  táborozik  16  ezernyi  hadával. 
Sietve  ment  tehát  Nyitra  felé,  melyet  neki  Vitéz  érsek  megnyittatott, 
s  hol  őt  Czezinge  pécsi  püspök  fogadta.  Más  urak  közöl  egyedül  Peré- 
nyi  Miklós  és  Rozgonyi  Rajnáid  csatlakozott  Kázmérhoz.  Mátyás  lát- 
ván, hogy  Kázmér  a  csatát  kerüli,  seregének  egy  részével  Vitézt  Eszter- 
gomban ostrom  alá  fogatta,  maga  pedig  Nyitrához  vezette  táborát.  De 
Kázmér  itt  sem  várta  be  őt ;  hanem  a  várban  négy  ezernyi  őrsereget 
hagyván,  sietve  takarodott  ki  az  országból.  Vitézt  a  király  példásan 
szándékozott  megbüntetni ;  de  Ország  Mihály  nádor,  Szapolyai  István  s 
a  kalocsai  érsek,  emlékeztetvén  őt  Vitéz  érdemeire  s  atyjávali  barátsá- 
gára, haragját  megengesztelték.  Ezeknek  közbenjárására  aztán  oly  szer- 
ződést kötött  vele,  hogy  újra  hűségesküt  mondjon,  Nyitrát  a  lengye- 
lektől szerezze  vissza,  többi  várait  a  király  által  választott  kapitányokra 
bízza  ;  ellenben  Mátyás  is  adja  vissza  neki  azon  7000  aranyat,  melyet  tőle 
a  múlt  évben  elvett.  De  a  lengyelek  nem  akartak  Nyitrából  kitakarodni ; 
miből  Mátyás  azt  gyanítván,  hogy  Vitéz  mégis  összeköttetésben  áll  Káz- 
mérral, őt  elfogatta  s  Visegrádon  elzáratta.  Utóbb,  a  pápai  követ  köz- 
benjárására őt  szabadon  bocsátotta  ugyan,  de  csak  oly  feltétel  alatt, 
hogy  Esztergomból,  hol  az  egri  püspököt  mellé  rendelte,  soha  ne  távoz- 
zék. Vitézt  a  bú  négy  hónap  múlva  sírba  vitte.  Czeczinge  Horvátor- 
szágba futott,  s  egy  barátjánál  elrejtőzvén,  a  büntetést  elkerülte,  de, 
bár  még  fiatal,  ő  is  nemsokára  megszűnt  élni. 

17.  §.  A  cseh  háború  folytatása  s  vége ;  békekötés  a  cseh  és  lengyel  lárálylyal. 

1473,  A  bellázadás  szerencsés  elfojtása  után  Mátyás  1473-ban  ismét  a 
.    cseh  háborúra  függeszté  figyelmét.  IV.  Sixtus  pápa,  óhajtván,  hogy  a 

király  az  ozmánok  ellen  intézzen  hadjáratot,  a  cseh  rendeket  egyházi 
átokkal  fenyegette,  ha  Mátyást  királyokúi  elismerni  tovább  is  vonakod- 
nának :  egy  úttal  pedig  Ulászlót,  s  annak  atyját,  a  lengyel  királyt  is 
reá  birta,  hogy  Mátyás  megbizottaival  Neissében  békealkut  kezdjenek. 
A  pápa  oly  feltételeket  hozott  javaslatba,  hogy  Mátyás  Morvát,  Káz- 
mér Sléziát,  Ulászló  Csehországot  nyerje  osztályrészül ;  e  fölött  Kázmér 
adja  Hedvig  leányát  nőül  Mátyásnak,  s  vele  jegyajándokúl  váltságdíj 
nélkül  eressze  vissza  az  elzálogosított  szepesi  városokat.  De  a  javaslat 
egyik  félnek  sem  tetszék,  s  az  értekezlet  eredmény  nélkül  maradt.  Utóbb 
azonban  még  két  ízben  is  folyt  az  alkudozás,  melynek  következtében 
Mátyás,  mivel  az  al vidéket  háborgató  török  ellen  kívánta  volna  fordí- 

1474.  tani    fegyverét,  1474  elején    O-Kaluban    három  évi    fegyverszünetet 
köttetett. 

De  Kázmér  szándéka  nem  volt  őszinte,  mert  mihelyt  látta,  hogy 
Mátyás  a  török  ellen  fordítja  fegyverét,  a  császárral  ellene  azonnal  oly 
szövetséget  kötött,  hogy  öt  mind  a  ketten  egyszerre  két  oldalról  támad- 
ják meg ;  s  még  ugyanazon  évben  60  ezernyi  sereget  indított  Csehor- 
szágba. Mátyást  azonban  kijátszani  nem  volt  könnyű  dolog.  Mihelyt  ő 
Kázmér  lépteiről  értesült,  hadával  tüstént  Morvaországba  sietett ;  a  mi- 
lanói és  szász  fejedelmeket  pedig  a  császár  ellen  felbujtotta.  Közeledvén 
Kázmér  hada,  Boroszló  mellett  megerősített  táborba  szállott ;  s  miután 
az  ellenség  táborát  parasztöltönyben  megvizsgálta,  látván,  hogy  annak 
többszörte  nagyobb  száma  miatt  nyílt  ütközetbe  bocsátkoznia  nem  taná- 
csos, s  azt  a  közeledő  téli  fagy  és  eleséghiány   úgy  is  nem  sokára  visz- 
szaűzi:  semmiféle  csel  által  sem  engedte  magát  kicsalatni  erős  táborá- 
ból ;  hanem  annak  közepe  táján  egy  dombon,  tánczhelyeket  készíttetett, 
melyeken  tisztei  a  táborral  kapcsolatban  lévő  városból  meghívott  nők- 
kel, a  szükséget  szenvedő  ellenség  szeme  láttára,  a  nélkül  hogy  ez  árt- 
hatott volna,  majdnem  naponkint  vígadnak  vala.  E  mellett  Mátyás , 
fekete  seregével  gyakori  kirohanásokat  intézvén,  az  ellenségben  nagy 
romlást  okozott,   s  oly  sokat  elfogott,  hogy  midőn  a  foglyok  Boroszló- 
ban már  nem  fértek,  vitézei  csak  a  tiszteket  tartották  meg,  a  többieket 
pedig ,  hogy  hon  elbeszélhessék,  miképen  Mátyás  vitézeivel  harczoltak, 
kardjokkal  arczokon  megjelölvén,  szabadon  bocsátották.  Hogy  Mátyás 
e  hadi  cselben  jól  számolt,  a  tapasztalás  nem  sokára  bebizonyította : 
Kázmér,  látván,  hogy  hada  az  éhséget  s  hideget  tovább  nem  tűrheti, 
visszavonulnia    pedig  veszély   nélkül  lehetetlen,  békéért  könyörgött. 
Mátyás  minapi  lenézetéseért  magát  megboszulandó,  első  feltételül  azt 
tűzte  ki,  hogy  a  békét  Kázmér  és  Ulászló  személyesen  kérje,  s  e  végre 
a  két  tábor  közt  tűzött  ki  helyet  a  találkozóra.  Sanyarúan  esett  a  meg- 
aláztatás ;  de  a  szükség  páran csolá,  és  Kázmér  fiával  együtt  valóban 
megjelent,  s  mindenekelőtt  eleséget  kért  éhező  hadának.  Mátyás,  ki 
őket  gyémántokkal  kirakott,  igen  fényes  öltönyben  fogadta,  emberiség- 
ből megadá  a  kérelmet:  aztán  harmadfél  évre  a  fegyverszünetben  is  meg- 
egyezett, mely  alatt  alkudozás  tartatnék  az  állandó  békéről. 

Kázmérnak  és  Ulászlónak  ily  sanyarú  tapasztalások  után  nem  is 
volt  többé  kedvök  a  háborúra ;  s  bár  az  alkudozást  Fridrik  császár  ár- 
mánykodása igen  megnehezítette,  a  béke  1478-ban  végre  még  is  meg-  1478. 
köttetett,  a  következő  feltételek  alatt :  1 .  A  cseh  királyság  czímét  mind 
Mátyás  mind  Ulászló  viselje.  2.  Mátyás  Morvát  és  Sléziát,  Ulászló  Cseh- 
országot birja.  3.  Ha  Mátyás  elébb  hal  meg,  osztályrészét  Ulászló  400 
ezer  aranyon  kiválthatja ;  ha  pedig  Ulászló  hal  meg  elébb,  akkor  Cseh- 
ország is  Mátyás  kormánya  alá  kerül. 

18.  §.  Az  első  háború  Fridrik  császárral. 

Míg  Mátyás  Csehországért  hadakozik  vala,  Fridrik  császár  is  mind 
több  okot  adott  a  háborúra.  Nem  csak  hogy  a  cseh  háborúra  ígért  pénz- 
segedelmet meg  nem  adta,  s  Mát}^ást  Csehországnak,  mint  birodalmi 
hübérnek,  birtokával  ígérete  szerint  fel  nem  ruházta ;  hanem  ellene, 

mint  említve  volt,  még  nyilván  szövetségbe  is  lépett  Kázmérral.  Ezen 
kivül  pedig  még  több  más  sérelmeket  is  követett  el  a  királyon.  Mátyás 
1475.  1475-ben  s  a  következő  évben  részint  a  török  ellen  intézett  hadjáratok- 
kal, részint  menyekzőjével,  melyet  Beatrix  nápolyi  királyhölgygyei  pél- 
dátlanul fényesen  ült  meg,  lévén  elfoglalva,  a  háborút,  melyet  külön- 

1470.  ben  is  kivánt  volna  elkerülni,  mind  továbbra  halasztotta;  de  1476-ban 
Fridrik  újabb  sérelemmel  tetézte  a  múltakat.  Bekensloer  János,  szár- 
mazására nézve  sléziai,  kit  Mátyás  a  porból  elébb  már  az  egri  püspök- 
ségre, Vitéz  halála  után  pedig  az  ország  első  egyházi  méltóságára  emelt, 

—  hihetőleg  a  miatti  boszúságában,  hogy  a  király  az  egri  püspök  szá- 
mára Rómából  bíbort  kért,  titkon  a  császárral  kezdett  egyetérteni,  a 
összeszedvén  mintegy  200  ezer  aranyat,  Ausztriába,  a  császárhoz  szökött. 
A  király  több  izben  követelte  kiadatni  a  szökevényt ;  de  Fridrik  nem 
csak  hogy  azt  nem  teljesítette,  hanem  őt  inkább  saltzburgi  érsekké  ne- 
vezte. Mátyás  tehát,  kinek,  mint  önmaga  többször  monda,  más  titkos 

1477.  okai  is  voltak  a  háborúra,  Fridriknek  1477  elején  az  országtanács  meg- 
egyeztével  háborút  izent. 

Miután  Mátyás  a  háború  okait  a  birodalmi  rendekhez  küldött 
okiratában  kifejtette,  hadait  Ausztriába  vezetvén,  kevés  idő  alatt  mint- 
egy 70  várat  és  várost  foglalt  el  s  Bécset,  honnan  a  császár  Linczbe 
futott,  megszállotta.  Fridrik,  meglepetve  Mátyásnak  e  gyorsasága  által, 
mind  maga  mind  a  pápa  közbevetése  által  békéért  könyörgött.  Mátyás, 
ki  e  háborút  különben  is  csak  kényszerítve  kezdte  meg,  nem  volt  engesz- 
telhetetlen; s  a  béke  aztán  csakugyan  megköttetett,  egyebek  közt  oly 
feltételek  alatt,  hogy  Fridrik  a  kezén  lévő  magyar  városokat  vissza- 
eressze, a  magyar  királyi  czímről  s  igényeiről  a  koronára  mondjon  le, 
Mátyásnak  a  cseh  királyságra  császári  felruház ványt  adjon,  Ferdinánd 
milánói  fejedelemnek,  Mátyás  sógorának,  100  ezer  aranyat  fizessen. 
Ellenben  Mátyás  az  elfoglaltakat  adja  vissza;  de  ha  Fridrik  a  föltéte- 
leket nem  teljesítené,  a  király  tetszése  szerint  szerezzen  magának 
elégtételt. 

19.  §.   Viszonyok  a  törökkel;  a  kenyérmezei  ütközet. 

Míg  Mátyás  a  cseh  koronáért  harczolt,  az  ozmán,  megszegvén  a 
békét,  Horvátországba  s  onnan  Krain,  Karantán  és  Stájer  tartomá- 

1471.  nyokba  1471-től  kezdve  csaknem  évenkint  rabló  kalandokat  űzött,  s  a 
Száva  mellett  Sabácz  várát  építette  föl.  A  siker  által  bátorítva,  azontúl 
a  többi  déli  tartományokat  is  mind  sűrűbben  látogatták  a  rabló  csopor- 

1474.  tok;  1474-ben  pedig  egész  Nagyváradig  kalandoztak,  azt  fölégették,  a 
lakosokat  felkonczolták  vagy  rabul  vitték,  s  roppant  martalékkal  tértek 
vissza.  A  király  tehát,  hogy  e  pusztításoknak  véget  vessen,  Ulászló  cseh 
és  Kázmér  lengyel  királylyal,  mint  említők,  békét  kötvén,  Morvából 

1475.  1475  elején  visszatért,  s  míg  egy  részről  Magyar  Balázst  a  töröktől 
megtámadt  Bogdánovics  István  moldvai  vajdának  segedelmére  küldötte, 

—  kik  aztán  egyesülvén,  az  ellenséget  egy  véres  csatában  megverték ; 
más  részről  maga  seregét  a  Száván  vezette  át  és  Sabáczot  vette  meg. 

1476..  Mohammed  szultán  e  veszteségekért  boszút  állni  vágyván,   1476-ban 

István  vajda  ellen  Moldvában  maga  vezetett  egy  roppant  hadat,  niely- 
lyel  a  tartományt  iszonyúan  elpusztította.  Ugyanazon  időben  pedig  egy 
hadosztályt  a  magyar  határszélek  dúlására  küldött;  de  ezt  a  hős  lelkű 
két  testvér,  Dőczy  Péter  és  Ferencz,  Vég-Szendrő  táján  annyira  tönkre 
tette,  hogy  Ali  pasával  alig  szabadultak  meg  néhányan  a  veszélytől.  A 
győzedelmes  Dóczyak  250  íbgolyt  s  öt  zászlót  küldöttek  diadaluk  jeléül 
a  királyhoz,  ki  akkor  épen  menyekzőjét  készült  ünnepelni;  egyszer- 
smind pedig  Szendrő  közelében,  melyet  megszállani  szándékozott,  három 
fa-várdát  építtetett.  Mohammed,  hogy  Szendrő  ostromától  a  király 
figyelmét  másfelé  fordítsa,  Horvát-  s  Dalmátországot  és  azon  egész  vidé- 
ket, melyen  a  király  jegyese  keresztülutazott,  elpusztíttatta;  utóbb 
pedig,  midőn  Mátyás  menyekzőjét  Budán  nagy  fénynyel  ünnepié,  a 
Szendrő  előtt  nem  rég  készült  várdákat  is  lerontatta. 

Mátyás  1477-ben  Fridrikkel  kényteleníttetvén  hadakozni,  nehogy  1477. 
az  alvidék  a  török  pusztításainak  védetlenül  maradjon  kitéve,  Kinizsy 
Pál  temesi  főispánt  rendelte  egy  hadosztálylyal  a  határszélek  védelmére. 
E  hős,  kit  kortársai  magyar  Herculesnek  hívtak,  s  ki  molnár  legény- 
ből, rendkívüli  ereje  s  bátorsága  által,  egész  a  hadvezérségig  emelke- 
dett, a  cseh  és  lengyel  háborúkban  már  többször  annyira  kitüntette 
magát,  hogy  jobb  kezekre  nem  bízhatta  volna  Mátyás  a  határszélek 
védelmét.  A  török  ez  időben  Velenczével  háborúskodván,  a  magyar  tar- 
tományokat egész  1479-ig  békében  hagyta;  de  ezen  évben  60,  mások  1479. 
szerint  40  ezerből  álló  ozmán  had  tört  Erdélybe  s  azt  kegyetlenül  pusz- 
tította. Báthory  István  vajda  saját  erejében  nem  bízván,  Kinizsyt  szólítá 
segedelemre,  és  Kenyérmezőn,  közel  Gyulafehérvárhoz,  hol  a  visszatérő 
ozmánnak  átmennie  kellett,  szállá  táborba.  Mielőtt  azonban  Kinizsy 
megérkezett  volna,  a  török  sereg  roppant  martalékkal  és  számos  fog- 
lyokkal már  visszaindult  és  Báthory  csekély  hadát  megtámadta.    Az 
ütközet  pár  óra  múlva  már-már  végéhez  közeledett :  a  magyar  sereg 
két  szárnya  megzavarodván,  a  közép  is  mindinkább  ernyedni  kezdett ; 
Báthory  alatt  már  két  ló  lövetett  le,  maga  pedig  hat  súlyos  sebből 
vérzett.  De  midőn  már  minden  veszve  lenni  látszék,  s  még  a  legbátrab- 
bak is  futásról  kezdenek  gondolkodni,  akkor  vágtat  le  hadával  a  hegyek- 
ről Kinizsy:    „Hol  vagy  Báthory?"  szól  a  rettenetes  vezér,  hatalmas 
szava  a  harcz  dühös  viharát  felülmúlva,  a  roskadozó   Báthoryhoz  hat ; 
ez  Báthoryt  s  vitézeit  új  erőre  éleszti,  míg  végre  Kinizsy  egy-egy  kard- 
dal mind  a  két  kezében  utat  tör  magának  a  megrettent  ozmán  csopor- 
tokon ;  s  Báthoryt  megszabadítja,   az  ellenséget  pedig  egy  véres  harcz 
után,  melyben  30  ezerén  hullottak  el,  a  hegyszoroson  átkergeti.  A  fényes 
győzedelem  után  iszonyú  áldomás  készíttetett,  melyen  az  ozmánok  holt- 
tetemei szolgáltak  asztalul,  és  Kinizsy,  vad  kedvében,  egy  törököt  fogai 
közt  tartva,  lejté  a  hadi  tánezot.  Az  elhullott  nyolez  ezer  magyar  vitéz 
sírja  felett  Báthory  utóbb  kápolnát  állíttatott,  melynek  romjai  az  utast 
mind  máig  emlékeztetik  a  fényes  diadalra. 

Kinizsy  ezután  Mátyás  egész  hátralévő  uralkodása  alatt  hű  véde 
volt  az  alvidéknek,  s  Brankovics  Farkas  szerb  fejedelemmel  és  a  Szerb- 
országból átköltözött  Jaksicscsal  egyesülten,  több  apró  csatákban  meg- 

verte  a  rabiam  s  pusztítani  jött  ozmán  csoportokat.  Mohamnied  szultán 
halála  után  azonban,  viszálkodő  fiai  alatt,  ritkábban  nyugtalankodott  a 
török,  s  több  évig  kerülte  a  határokat,  hol  rajta  Kinizsy  kardja  annyi 
sebet  ejtett.  Ez  időben  Kinizsy  mintegy  50  ezer  szerbet  is  telepített  le 
az  ország  déli  vidékein. 

20.  §.  A  második  háború  Fridrikkél. 

E  közben  Fridrik  császár,  kinek  szokása  volt  a  szükségben  min- 
dent ígérni,  s  mihelyt  békét  nyert,  a  kötött  szerződéseket  mindenféle 
ürügy  alatt  megszegni,  ismét  több  okot  adott  a  háborúra.  Nem  csak 
hogy  a  békekötés  feltételeit  meg  nem  tartotta,  hanem  a  határszéleket 

1480.  is  pusztította ;  miért  Mátyás  neki  1480-ban  háborút  izent,  és  Stájeror- 
szágban azonnal  több  várost  és  várat  el  is  foglalt.  A  török  újabb  becsa- 
pásai s  a  pápa  sürgetései  nem  sokára  fegyverszünetre  birták  ugyan 
Mátyást ;  de  midőn  követeit,  kiket,  mint  cseh  király,  a  török  ellen  sege- 

1481.  delmet  kérendő,  1481-ben  a  birodalmi  gyűlésre  küldött,  a  császár  be 
sem  bocsátotta ;  sőt,  míg  Mátyás  az  alvidéken  a  török  ellen  munkálko- 
dék,  ő  Soprony  vidékét  ismét  dúlta,  a  király  neki  újra  háborút  izent  és 
hadának  egy  részét  Osztrák,  másikát  Stájerország  pusztítására  küldötte. 
De  a  ravasz  császár,  ki  a  békét  is,  háborút  is  kerülte  s  csak  fondorla- 
tokkal akart  győzni,  a  pápa  által  ismét  békére  intette  a  királyt.  Mátyás 
azonban  most  kijelenté,  hogy  Fridrik  ígéreteire,  kitől  annyiszor  meg- 
csalatott, mind  addig  nem  hajol,  míg  a  pápa  személyesen  el  nem  vál- 

1482.  lalja  a  békebíróságot;  s  1482-ben  Zelényi  Jánost  4000  huszárral  Ausz- 
triába portyázni,  Szapolyai  Istvánt  pedig  a  Haimburg  mellett  táborozó 
német  hadra  küldötte.  Szapolyai  ugyan  kénytelen  volt  visszavonulni ; 
de  nem  sokára  maga  Mátyás  is  táborba  szállott  s  Haimburgot  megvé- 
vén,  hadi  szállását  Badenbe  tette  által. 

A  háborút  ezután  a  következő  évben  ismét  fegyverszünet  s  béke- 
alku váltotta  fel,  melyet  Fridrik  a  pápa  által  sürgetett.  De  Mátyás  lát- 

1484.  ván,  hogy  a  császár  most  is  csak  időt  akar  nyerni,  a  háborút  1484-ben 
komolyabban  megkezdette,  s  miután  Bruckot,  Klosterneuburgot  s  több 
más  várost  megvett,  az  ellene  jött  császári  hadakat  pedig  megverte, 
magát  Bécset  is  megszállotta,  éhség  által  szándékozván  reá  kényszerí- 
teni, hogy  magát  megadja.  E  végre  tehát  a  város  közelében  két  várdát 
emeltetett,  a  Dunát  áthidalta  s  két  lánczczal  annyira  elzárta,  hogy  az 

1485.  eleségszállítás  a  városba  lehetlenné  vált.  A  tavasz  vége  felé  1485-ben 
oly  nagy  lőn  már  az  éhség,  hogy  lő,  macska  s  egérhús  nyalánkságul 
tekintetett,  s  egy  mérő  liszt  100  forintnál  drágábban  árúitatott ;  minél 
fogva  a  város  május  utolsó  napjaiban  végre  kénytelen  lőn  megnyitni 
kapuit.  Mátyás  június  1-sőjén  fiával,  Corvin  Jánossal,  8000  vitéz  kísé- 
retében nagy  fénynyel  ment  be  a  városba,  melynek  jogait  s  kiváltságait 
aztán  megerősítette. 

Az  osztrák  várkapitányok  Bécs  megvétele  után  is  oly  vitézül 
védelmezték  váraikat,  hogy  az  ostrom  mindenütt  huzamosan  tartott ; 

1486.  1486  végéig  mindazáltal  az  egész  dunabalparti  tartomány,  a  következő 

évben  pedig,  Németűjhely  megvétele  után,  Linczet  kivéve,  egész  Ausz- 
tria meghódolt  Mátyásnak.  Fridrik  e  közben  a  német  fejedelmektől 
eszközlöttki  némi  segedelmet,  mely  1487  végén  Albert  szász  berezeg  1487. 
vezérlete  alatt  érkezett  Stájerbe.  Elhatározó  ütközetre  azonban  a  dolog 
nem  került;  hanem  némely  apróbb  csaták  után  Albert  a  következő  fel- 
tételek alatt  kötött  Mátyással  fegyverszünetet:  a  császár  és  király  ügyö- 
ket a  pápa  békebírósága  alá  bocsássák ;  ha  az  ítélet  Mátyásnak  kedve- 
zend ,  a  birodalmi  rendek  a  császárt  ne  segítsék ;  ha  pedig  a  pápa 
Fridriknek  ítélné  oda  az  igazságot,  az  ítéletnek  Mátyás  is  engedel- 
meskedjék. 

21.  §.  Mátyás  gondoskodása  fiáról.  Az  1485-M  országgyűlés.  Mátyás  halála. 

Mátyásnak  törvényes  feleségeitől  nem  született  gyermeke;  de 
volt  egy  törvénytelen  származású  fia,  Corvin  János,  kiben  az  atyai  szív- 
nek minden  öröme  központosult.  Tudta  ugyan  Mátyás,  hogy  dicsőség- 
teljes kormánya  alatt  szerzett  érdemei  mellett  sem  fogja  a  nemzet 
közönyösen  nézni  Corvin  János  törvénytelen  származását ;  de  atyai 
szíve  még  sem  állhatott  ellent  a  kívánságnak,  hogy  az  általa  oly  hata- 
lomra emelt  ország  koronáját  egykor  a  már  is  szép  reményű  gyermek 
örökölje.  E  tervet  ő  legbonyolultabb  ügyeiben  sem  veszté  el  szeme  elől ; 
sőt  inkább  ez  volt  tetteinek,  intézkedéseinek  egyik  főbb  rugója.  Hogy 
a  születése  elleni  előítéletet  lerontsa,  fokonkint  emelte  fölebb  a  gyer- 
meket:  1481-ben  őt  hunyadi  gróffá  s  liptai  herczeggé  nevezte  s  a  mag-  1481. 
vaszakadt  Garay  nemzetség  jószágaival  ajándékozta  meg;  szintezen 
czélből  szerzett  neki  Sléziában  is  több  herczegséget ;  és  különben  is 
semmit  sem  mulasztott  el,  mi  által  őt  mind  a  közvéleményben  emelheté, 
mind  az  ország  rendéi  közt  több  és  több  barátot  szerezhetett  neki. 

De  legerősebb  támaszt  a  nádori  tisztségben  szándékozott  adni 
fiának  Mátyás,  kivált  azon  esetre,  ha  maga  Jánosnak  kiskorúsága  alatt 
halna  meg ;  miért,  hogy  a  nádornak  e  czélra  elég  hatalma  legyen,  e 
fő  tisztséget  újonnan  akarta  szabályozni.  Miután  tehát  Ország  Mihály 
Ebersdorfnál  elesett,  a  király  1485  végén  nádorválasztó  országgyűlést  1485. 
hirdetett,  mely  közjogi  tekintetben  egyike  lőn  legneveztesb  gyűléseink- 
nek. A  nádori  hatalom  s  méltóság  tekintetében  itt  következő  törvények 
alkottattak :  1.  Ha  a  király  törvényes  örökös  nélkül  hal  meg,  a  nádor- 
nak első  szava  legyen  a  királyválasztásban.  2.  Ha  a  koronaörökös  kis- 
korú, annak  gyámja,  az  országnak  pedig  kormányzója  a  nádor.  3.  Király 
nem  létében,  vagy  annak  kiskorúsága  alatt  országgyűlést  csak  a  nádor 
hirdethet.  4.  0  az  ország  főkapitánya ;  ő  hallgatja  ki  az  idegen  hatal- 
mak követeit,  ha  a  király  együgyű  vagy  hanyag  lenne.  5.  0  az  ország 
legfőbb  bírája,  s  közbenjáró  békebíró  a  király  és  nemzet  között,  ispánja 
s  bírája  a  kunoknak  és  Dalmátországnak,  s  ettől  a  szigetek  jövedelmét, 
amazoktól  három  ezer  aranyat  nyer  díjúi  évenkint  stb.  Meg  lévén  pedig 
a  nádori  tiszt  köre  határozva,  a  rendek  által  Mátyás  Szapolyai  Imrét 
választatta  nádorrá,  kit  alacsony  sorsból  már  elébb  szepesi  örökös  gróffá 
emelt,  s  roppant  birtokkal  ajándékozott  meg,  nem  kételkedvén,  hogy 

a  ki  inindenét  neki  köszönheti,  az  őszinte  ragaszkodással  fogja  meghá- 
lálni a  vett  jótéteményeket.  De  Szapolyai  a  király  előtt  halálozván  meg, 
czélzataiban  őt  nem  támogathatá. 

1488.  Mátyás  azonban  1488-től  fogva  mind  betegesb  és  gyöngébb  lőn, 
mi  őt  fiának  sorsa  miatt  annyival  inkább  aggasztá,  minthogy  halála 
esetében  Beatrix  királyné  óhajt  vala  a  korona  birtokába  jutni,  ki,  miu- 
tán kérelmek,  könyek,  sőt  czivódások  által  is  rá  nem  bírhatta  férjét, 
hogy  őt  nevezze  ki  utódául,  ellenzéket  támasztott  s  mindenkép  fondor- 
kodott Corvin  János  ellen.  A  király  tehát,  hogy  az  urakat  fia  részére 
nyerje,  és  szándékát  annak  királylyá  neveztetése  iránt  bővebben  kifejtse, 

1489.  1489  tavaszán  Bécsből  Budára  utazott.  Hazatérte  után  Visegrádot  a 
koronával  együtt  Corvin  őrizetére  bízta,  s  a  várőrséget  esküvel  kötelezte 
iránta  hűségre.  Az  egyházi  s  világi  nagyokat  egyenkint  hívatá  magá- 
hoz ;  s  miután  többeknek  hajlandóságáról  meggyőződött,  az  ország  ösz- 
szes  rendéivel  óhajtá  tudatni  szándékát;  mi  végre  aztán  országgyűlést 
hirdetett.  A  rendek  itt  a  király  fényes  érdemeitől  indíttatva,  esküvel 
ígérték  ugyan  neki,  hogy  halála  után  fiát  választandják  utódává ;  de 
Beatrix  pártjának  ellenzése  miatt  koronaörökössé  őt  még  sem  nevezték  ki. 

A  császárral  kötött  fegyverszünet  ideje  e  közben  letelvén ,  fia 
érdekében  Mátyás  arra  is  késznek  nyilatkozott,  hogy  Ausztriát  Fridiik- 
nek 700  ezer  aranyért  visszaadja.  De  iszonyodva  hallá  e  nagy  összeget 
Fridrik,  s  a  fizetésről,  bár  arra  Miksa  fia  által  is  sürgettetek,  hallani 
sem  akart ;  hanem  miután  a  királynak  mindinkább  öregbedő  betegsé- 
géről emberei  által  titkon  tudósítást  vett,  hogy  az  ügyet  halogassa, 
személyes  találkozást  kívánt  a  királytól.  Mátyás,  nehogy  fia  a  császár- 
tól egykor  háborgattassék,  még  erre  is  kész  vala,  s  mihelyt  egészsége 

1490.  engedte,  1490  elején  Bécsbe  visszautazott.  Terveit  azonban  sorsa  már 
nem  engedte  létesíteni.  Virágvasárnapon  hosszas  ideig  éhgyomorral 
isteni  szolgálaton  vala  ;  hazatérte  után  szokatlan  bágyadtságot  érezvén, 
fügét  kívánt ;  de  az  udvarmester  férgeseket  hozott,  s  ő  haraggal  dobá 
el  azokat  magától.  Nemsokára  fejszédülés  fogta  el,  s  a  szélhűdés  egy 
neme  szavától  s  eszméletétől  megfosztotta,  míg  végre  két  napi  iszonyú 
halálharcz  után  april  6-dikán  életének  47-dik  évben  megszűnt  élni. 
Eltemettetett  Székes-Fehérváron. 

22.  §.  Kormánylatának  eredményei. 

Mátyás  korának  és  nemzetének  kétségkívül  legnagyobb  királya. 
A  castellai  püspök  s  bíbornok,  kit  a  pápa  követül  külde  hozzá,  hogy 
Fridrik  császárral  megbékéltesse,  ily  módon  írt  róla  a  pápának :  „Te- 
kintvén az  ő  lelkét,  beszédét,  szokásait,  bátorságra  s  eszélyességre  nézve 
mind  azon  fejedelmeket,  kiket  ismerek,  kivétel  nélkül  messze  túlhaladja. 
Ez  egy  fáradhatlan  lelkű  király,  egészen  harczias,  s  többet  cselekszik, 
mint  beszél.  Ha  visszatérek,  annyit  leszek  felőle  beszélendő,  hogy 
szentséged  az  egész  keresztény  világban  nem  talál  senkit,  kit  hozzá 
csak  hasonlítani  is  lehetne."  De  saját  tettei  még  hangosabb  magasztalói 
Mátyás  dicsőségének,  mint  egykorúinak  közvéleménye. 

0  a  magyar  birtokot  31  évi  kormánya  alatt  terjesztette ;  az 
országot  benn  erőre  s  virágzatra,  künn  európai  hírre  emelte ;  a  nem- 
zetet Európában  feltételező  hatalommá,  barátnak  tisztelet,  ellennek 
félelem  tárgyává  tette.  Az  ő  politikája  a  külviszonyok  iránt  mindig  a 
legtermészetesb,  s  azért  a  legjobb  volt ;  jellemét  általán  véve  igazság 
és  becsületesség  bélyegzi.  A  belügyekben  ő  a  királyi  hatalmat,  melyet 
meggyöngítve  vett  által,  a  legmagasabb  fokra  emelte,  melyre  az  alkot- 
mányos országban  csak  juthat;  e  mellett  pedig  tudván,  mily  féltékeny 
szabadságaira  a  nemzet,  óvakodott  megsérteni  annak  alkotmányos  for- 
máit ;  s  ha  bár  egyesek  iránt  néha  kevesebbet  ügyelt  is  a  nemesi  ki- 
váltságokra, egészben  véve  mégis  tisztelte  a  nemzet  jogait ;  annyi 
országgyűlést  tartott,  hogy  a  nemzet  végre  maga  kérte  őt  azoknak  elha- 
lasztására. Ezeken  ő  oly  ügyesen  alkalmazta  magát  a  nemzet  gondol- 
kodása módjához,  hogy  az  rövid  idő  alatt  meggyőződött,  miképen  a 
királynak  egyedül  az  ország  java  s  dicsősége  fekszik  szívén ;  minélfogva 
aztán  mindenben  teljesítette  kívánatát. 

De  míg  ő  a  nemzet  jogait  tiszteletben  tartá,  az  urakat  is  egész 
szigorúsággal  reászorította  a  magoktól  alkotott  törvények  pontos  telje- 
sítésére. A  féktelen  főnemességnek  ő  rettenetes  ostora  volt ;  s  bár  az 
urak  e  miatt  zúgolódtak,  őt  zsarnokságról  vádolták,  sőt  nyugtalan- 
kodtak is,  a  király  szilárdságán  mindazáltal  megtört  hatalmaskodásuk ; 
és  a  nemzet,  mely  ez  által  javát  látta  eszközöltetni,  magasztalta  igazság- 
szeretetét. De  más  részről  azokat,  kiket  híveinek  hitt,  a  gazdagság  és 
hatalom  még  magasabb  fokára  emelte. 

A  királyság  hatalmát  Mátyás  leginkább  egy  jobb  adórendszer,  és 
az  állandó  katonaság  megalapítása  által  ügyekezett  megerősíteni.  A 
török  hódítási  vágya  szükségessé  tette  a  határszélek  védelmének  jobb 
karba  állítását ;  miért  Mátyás  egy  egészen  új  védelmi  rendszert  alkotott ; 
a  végvárak  kapitányainak  évenkint  tetemes  díjat  adott  sóban  és  kész- 
pénzben, mi  összesen  mintegy  130  ezer  aranyat  tett.  De  még  nevezetesb 
az,  hogy  ő  mind  állandó  serege  szervezésére  mind  harczmodorára  nézve 
egy  újabb  hadtudományt  alapított  meg. 

Fénypontja  Mátyás  kormányának  az  igazságszolgáltatás,  s  ama 
mind  máig  fenmaradt  közmondás :  „Meghalt  Mátyás  király,  oda  az 
igazság"  legillőbb  emlékirat  lett  volna  sírkövére.  Nem  könnyű  dolog 
volna  esetet  felhozni  kormánya  idejéből,  melyben  a  kárvallott  elégtételt 
nem  nyert,  s  a  bűnös  személyválogatás  nélkül  szigorúan  nem  lakolt 
volna.  Az  a  könnyüség,  melylyel  a  panaszosak  hozzá  juthattak,  s  ma- 
guknak igazságot  eszközölhettek,  oly  népszerűséget  szerzett  neki,  mi- 
nővel még  egy  magyar  király  sem  bírt.  Neveié  ezt  a  királynak  ama 
szokása,  miszerint  álnév  s  ruha  alatt  gyakran  megfordult  a  köznépben, 
s  annak  szükségeivel  és  súlyaival  megismerkedvén,  javát  lehetőleg  elő- 
mozdította, azt  a  hatalmasok  elnyomása  ellen  védelmezte,  szenvedett 
kárát  rögtön  megtérítette  ;  és  a  nép,  birtokában  általa  így  biztosíttatván, 
örömmel  fizette  adóját,  noha  az  gyakran  ötszörte  nagyobb  volt,  mint 
eldődei  alatt. 

Az  anyagi  érdekeknek  Mátyás  kora  nem  volt  legkedvezőbb.  Az 

átmeneti  kereskedés  kelet  felé  az  ozmán  barbársága  miatt  végkép  meg- 
szűnt ;  a  szomszéd  lengyel,  cseh  és  osztrák  népekkel  űzött  kereskedést 
pedig  több  ízben  megakasztotta,  vagy  legalább  megnehezítette  a  hábo- 
rúskodás ezen  népek  fejedelmeivel.    A  belkereskedést   mindazáltal,  s 
hasonlókép  az  ipart  is  minden  módon  ápolta  a  nagy  király ;  és  az  utak 
helyreállott  bátorsága,  a  törvénykezésben  megalapított  rend,  s  a  királyi 
udvar  példájára  növekedő  fényűzés  az  iparnak  s  kereskedelemnek  tete- 
mes élénkséget  adott.  A  kézmüvek  haladását  elősegítették  azon  számos 
mesterek  is,  kiket  Mátyás  Olasz-  és  Németországból  behozott  s  meg- 
telepített. Mátyás  budai,  visegrádi,  fehérvári  nagyszerű  építéseit,  melyeket 
Fra  Filippo  és  fia,  Filippino  festészek,  Dalmata  János  és  Traui  Jakab 
szobrászok  ékesítettek  ki  müveikkel,  az  urak  közöl  is  többen  utánozták. 
A  kézműveknek  jó  karban  lételét  bizonyítják  azon  okiratok,  melyek 
szerint  a  czéhek  1466-ban  és  1482-ben  szabályoztattak.  Mennyire  pár- 
tolta Mátyás  a  földmívelő  osztályt,  kitűnik  azon  tettéből,  miszerint  egykor 
az  urakat  Gömörvármegyében  megvendégelvén,  ebéd  után  a  szőlőhegyre 
vitte :  mindenik  kezébe  kapát  adatott,  s  példájával  őket  kapálásra  ösz- 
tönözte ;  midőn  pedig  azokat  a  szokatlan  munkába  hamar  belefáradni 
látná,  figyelmeztette  őket :  mennyit  fáradozik  értök  a  parasztosztály 
kényelmök  s  élveik  megszerzése  végett,  s  azon  intéssel  menté  fel  az 
izzasztó  munka  alól,  hogy  jobbágyaik  verejtékét  azontúl  többre  becsüljék. 
Mátyás  tudománykedvelő  lévén,  s  azt  annyi  munkával  elfoglalt- 
sága mellett  is  művelvén,  országában  is  térj  észté  a  tudományokat.  A 
budai  főiskola,  melyet  Zsigmond  alapított,  már  megszűnt  volt :  a  pécsi 
pedig,  mely  Lajosnak  köszöné  lételét,  nem  terjedt  ki  minden  tudo- 
mányra. Mátyás  tehát  Vitéz  érsek  hozzáj árulta val  Pozsonyban  új  egye- 
temet alkotott,  melyben  a  pápa  engedelmével  a  hittudományok  is  tanít- 
tattak. Mátyás  ezt  a  tudós  Vitéz  érsek  kormányára  bízta,  s  több  nagy- 
hírű tanítókat  hívott  meg  Német-  és  Olaszországból.  E  mellett  egy 
nagyszerű  nevelő  intézetet  tervezett  Budán,  melyben  az  egész  hazai 
ifjúságot  egyesíteni  szándékozott.  Emlékeink  szerint  40  ezer  ifjúnak 
lett  volna  ebben  helye ;  de  kora  halála  nem  engedé  befejezni  a  nagy- 
szerű intézetet.  A  király  e  példáját  több  püspök  is  követte,  kik  Váczon, 
Nagyváradon,  Egerben,  Esztergomban  iskolákat  állíttottak.  De  leg- 
fényesb  bizonysága  Mátyás  tudományszeretetének  amapáratlankönyvtár 
volt,  melyben  körülbelül  50  ezer  bársonyba  kötött,  aranynyal,  ezüsttel 
ékesített,  részint  írott,  részint  nyomtatott  könyvet  gyűjtött  össze,  s 
1470.  melynek  szaporítására  folyton  32  írnokot  tartott ;  1470-ben  pedig  Geréb 
László  budai  prépost  felügyelése  alatt  Hesz  András  által  könyvnyomtató 
műhelyt  állíttatott.  Végre  még  egy  tudós  társaság  is  keletkezett  párt- 
fogása alatt,  melynek  külföldön  is  voltak  tagjai.  Kár  azonban,  hogy  a 
tudomány  latin  nyelven  taníttatván  s  műveltetvén,  mélyebb  gyökereket 
a  népi  életben  nem  verhetett.  Az  iskolákban  s  a  tudósok  közt  létező 
szellem  a  hajdani  Rómából  lengett  át,  s  nagy  részben  csak  a  görög 
és  latin  philologia  ismeretét  terjesztette.  Mit  tehetett  volna  pedig  egy 
Mátyás  a  nemzeti  tudományos  míveltség  előmozdítására ! 

OTODIK  KÖNYV. 

A  NEMZETI  SÜLYEDÉS  KORA  A  JAGELLO-HÁZ  S  AZ  OLIGARCHIÁI 
FÉKTELENSÉG  ALATT.  1490—1520. 


i. 


II.  Ulászló  kormánya.  1490—1516. 

§.  Király  választási  háborgások.   Ulászló  megkoronáztatása. 


Mátyás  halálának  hírére  a  nemzet  nagyobb  része  őszinte  bánat- 
könyeket  hullatott ;  de  a  főnemesek,  kiket  Mátyás  oly  szigorral  korlá- 
tozott, nem  titkolhatták  el  örömüket  a  nagy  király  elhaltán  ;  szabadab- 
ban kezdenek  ezek  lélekzeni,  s  nyilván  mondogatták ,  hogy  Mátyás 
önkényes  uralkodása  a  nemességet  megsértette,  de  eljött  az  idő,  mely- 
ben az  jogait,  szabadságait  visszaszerezze.  És  ezen  urak,  ily  elvből  indul- 
ván ki,  oly  királyt  szándékoztak  választani,  ki  nyelvöket,  szokásaikat 
és  jogaikat  nem  ismervén,  őket  kényök  szerint  hagyja  élni,  és,  mint 
Báthory  István  erdélyi  vajda  monda :  „kinek  üstökét  markokban  tart- 
hassák," kinek  árnyék-királysága  alatt  a  legfőbb  hatalmat  maguk  bito- 
rolhassák. Ilyen  volt  pedig  Ulászló  cseh  király,  kinek  gyöngesége  már 
Csehországban  is  megvetést  szült  kormánya  iránt  az  urakban.  Az  urak 
tehát  mellőzvén  a  20  éves,  nagy  reményű  Corvin  Jánost,  jobbára  Ulászlót 
szándékoztak  királyivá  választani.  Voltak  azonban,  kik  Ulászló  öcscsé- 
hez,  Albert  lengyel  herczeghez ;  mások,  de  kevesen,  kik  Miksa  római 
királyhoz  s  osztrák  herczeghez  szítottak  ;  végre  még  az  uralkodni  vágyó 
özvegy  Beatrix  is  alkotott  egy  pártot,  melynek  segedelmével  oly  királyt 
óhajtott  választatni,  ki  őt  nőül  vegye. 

így  álltak  a  pártok,  midőn  a  királyné  és  Dóczy  Orbán,  egri  püs- 
pök és  Szapolyay  Imre  halála  óta  a  nádori  tiszt  helytartója,  az  ország 
rendéinek  május  15-kére  Rákosra  királyválasztó  országgyűlést  hirdetett. 
Corvin  János,  bizván  a  számos  főnemesek  s  az  1489-ki  gyűlés  rendéinek  1489. 
esküvel  erősített  ígéretében ;  bízva  abban  is ,  hogy  a  korona,  a  főbb 
várak,  maga  Buda  is,  a  mintegy  400  ezer  arany  értékű  királyi  kincs- 
csel hatalmában  volt,  királyivá  választatásáról  nem  látszók  kételkedni. 
De  a  mint  közeledett  az  országgyűlés  határnapja,  annál  inkább  kitűn- 
tek a  pártoknak  reá  nézve  ellenséges  szándékai;  miért  a  hozzá  hü  dunán- 
túli s  horvátországi  főnemesek,  hogy  igényeit,  ha  szükség,  fegyverrel 

is  kivívhassák,  még  akkor  is  hadszedéssel  foglalkodának,  midőn  Dóczy, 
Báthory  s  mások  az  országgyűlésre  már  megjelentek. 

Báthory  mindjárt  megérkezte  ntán  Albertet  kiáltatta  ki  pártja 
által  királylyá;  de  az  Ulászló  pártján  lévők  ellentmondtak,  s  bevárni 
óhajtották  a  még  meg  nem  érkezett  rendeket  is;  addig  tehát  a  trónkö- 
vetelők ügyvivőit  s  követeit  hallgatta  meg  az  országgyűlés.  Corvin 
János  ügyét  Bakács  Tamás,  győri  püspök  védelmezte.  Azután  Miksa, 
Albert  és  Beatrix  követei  hallgattattak  ki.  Beatrix,  ki  elébb  Miksára 
akart  szavazni,  értesülvén,  hogy  ez  őt  nőül  venni  nem  akarja,  ntóbb 
Ulászló  pártjához  szövetkezett,  tőle  remélvén  szerencséjét.  Látván  e 
párt,  hogy  a  nemesség  nagyobb  része  Corvin  Jánost  óhajtja  királylyá 
választani ,  elhatározta  mind  addig  halasztgatni  a  választást,  míg  a 
nemesség  szét  nem  oszlik.  A  párt  ebben  csakugyan  czélját  érte ;  mert 
a  nemesek  megunván  a  költséges  várakozást,  kebelökből  hatvan  kép- 
viselőt választván,  a  gyűlést  odahagyták.  Ulászló  pártja,  mely  a  legha- 
talmasb  urakból  állott,  ezután  nyomban  megkezdé  fondorlatait,  hogy  a 
nemesi  képviselők  közöl  mennél  többeket  édesgessen  magához  ;  s  miután 
azt  sikerülni  látta,  azon  munkálkodók,  hogy  a  koronát  is  kezére  kerítse. 
E  végre  tehát  8  püspök  s  25  világi  űr  oly  szerződésre  ügyekezett  birni 
Corvin  Jánost,  hogy  ha  vagy  isteni  végzet  vagy  emberi  tanács  által 
királylyá  más  választatnék,  János  herczeg  a  bosnya  királyságot,  a  tót- 
országi, liptói  s  oppelni  herczegséget,  ezenkívül  a  horvátországi  bánsá- 
got, Pozsonyt  és  Komáromot  birja,  a  koronát  ellenben  az  uraknak  adja 
által.  De  János  herczeg  párthívei,  kik  hözől  Ujlaky  Lőrincz,  a  kalocsai 
és  pécsi  főpapok,  a  várnai  perjel,  ajaiczai  bán  s  több  mások  hét  ezernyi 
haddal  jöttek  a  gyűlésre,  e  föltételeket  nem  fogadták  el. 

A  pártok  közt  e  szerint  több  ülések  alatt  sem  történhetvén  meg 
az  egyesség,  a  váradi  püspök  tanácsára  az  lőn  végre  határzattá,  hogy 
Szapolyai  István  bécsi  kormányzóhoz  küldessenek  követek ,  s  kit  ő 
választand,  abban  minden  párt  nyugodjék  meg.  Corvin  híveinek  eszébe 
sem  jutott  gyanakodni  a  férfiú  részrehajlása  iránt,  kit  a  szegény  eszter- 
gomi hajdú  kapitányból  Mátyás  emelt  méltóságának  s  roppant  gazdag- 
ságának birtokába.  De  Szapolyai,  ki  Ulászlóval  mindjárt  Mátyás  halála 
után  titokban  oly  szerződést  kötött,  hogy  ha  őt  a  trónra  segíti,  Ulászló 
a  lengyel  zálogban  lévő  szepesi  városokat,  Lublyót  és  Podolint  szerzi 
meg  számára,  —  oly  válaszszal  bocsátá  el  a  rendek  követeit,  hogy  ha 
ők  mást  választanának  is  királylyá,  ő  minden  erejét  Ulászlónak  fogná 
szentelni,  mert  a  nemesség  érdeke  csak  e  választást  javallhatja.  János, 
váradi  püspök,  a  követek  egyike,  ezután  tüstént  Morvába  ment,  s  az 
ott  táborozó  fekete  sereget  részint  a  saját,  részint  pártfelei  erszényéből 
gyűjtött  100  ezer  aranyon  színleg  az  ország,  valóban  pedig  Ulászló 
szolgálatába  fogadta, 

A  pártok  közt  ez  által  el  lőn  vetve  a  háború  koczkája.  János 
herczeg,  híveinek  tanácsára  a  koronával  és  kincseivel  az  alvidékre  indult; 
de  az  Ulászló  pártjától  megtámadtatván,  kincseit  nagy  részben  elvesz- 
tette, s  maga  is  alig  menekülhetett  a  koronával  Tótországba.  E  csata- 
vesztés után  tőle  hívei  közöl  többen,  maga  Ujlaky  s  a  pécsi  püspök  is 

elpártoltak ;  Ulászló  pedig  az  ország  rendéitől  királylyá  választatott.  A 
győztes  párt  ezután  mindenekelőtt  János  herczeggel  kötött  az  említett 
föltételek  alatt  egyességet ;  azután  pedig  a  Bécsből  hazatért  Szapolyai 
befolyásával  oly  felavatási  oklevél  készíttetett,  mely  a  királyi  hatalmat 
sokban  megszorította.  Kívánták  egyebek  közt,  hogy  az  egy  aranynyi 
telekadó  eltörültessék ;  a  király  az  országtanács  megegyezte  nélkül  a 
pénz  és  egyéb  fontosabb  ügyekben  semmit  se  változtasson  stb.  Ezen 
oklevéllel  siettek  aztán  a  pártfelek  Ulászló  elébe,  ki  15  ezernyi  haddal 
várakozott  reájok  az  ország  határain.  Az  urakat  Ulászló  örömkönyek 
közt  fogadván,  egyenkint  megölelte,  s  mind  a  felavatási  oklevelet,  mind 
a  Corvinnal  kötött  szerződést  még  azon  nap  esküvel  megerősítette. 

De  Albert  és  Miksa  trónkövetelők  sem  voltak  munkátlanok.  Miksa 
hadaival  Osztrákországba  nyomulván,. a  Szapolyaitól  elhagyott  Bécset, 
az  egész  tartománynyal  együtt  rövid  idő  alatt  elfoglalta,  s  csak  a  Bécs 
alatt  vett  sebe  tartá  vissza,  hogy  a  hozzá  szegődött  számos  Corvinpár- 
tiak segedelmével  tüstént  be  nem  tört  az  országba.  Albert  pedig,  ki 
bátyjának  megválasztatását  hírül  vévén,  azonnal  az  országba  jött,  egy 
nappal  később  mint  Ulászló  Budára  érkezett,  Rákoson  ütötte  föl  tábo- 
rát. Néhány  nap  múlva  azonban  sikerült  Ulászlónak  őt  oly  egyességre 
birnia,  hogy  míg  atyjok,  Kázmér  király,  köztök  békét  nem  eszközöl, 
seregével  visszavonuljon.  Ulászló  ezután  magát  1490-ki  sept.  18-án  1490. 
Székesfehérvárott  ünnepélyesen  megkoronáztatta.  A  díszmeneten  maga 
a  szelíd  lelkű,  könnyen  megengesztelődött  Corvin  János  vitte  az  ország 
koronáját. 

2.  §.  Ulászló  harczai  s  egyezkedései  a  trónkövetelőkkel.  A  fekete  sereg  feloszlatása. 

A  koronázás  azonban  újabb  támadásra  ingerelte  a  trónkövetelő- 
ket. Albert  a  felvidéken  újabban  is  fegyvert  fogott ;  Miksa  pedig,  miután 
egész  Ausztriát  visszafoglalta,  october  elején  16  ezernyi  haddal  jött  az 
országba,  és  Sopronyt,  Komáromot,  Kőszeget,  Veszprémet,  Fehérvárt 
megvette.  Végre  még  Beatrix  is  sürgette  a  házassági  ígéretek  teljesí- 
tését ,  s  kedvező  esetben  pénzsegedelmet  is  ígért  az  üres  kincstárit 
királynak ;  különben  várait  Albertnek  adni  fenyegetőzvén.  Ulászló, 
hogy  e  szorultságában  pénzt  szerezzen,  mindenekelőtt  a  királynét  nyug- 
tatta meg  azon  ígérettel ,  hogy  őt  nőül  veszi ,  ha  összekelésöket  az 
országgyűlés  is  helybenhagyja.  Albert  ezután,  Szapolyaitól  megveret- 
vén, 1491-ben  békét  kötött,  melynek  föltételei  szerint  a  sagani  herczeg-  1491. 
séget  nyerte  kárpótlásul.  Szerencsére  Miksa  is,  miután  a  táborában 
támadt  lázadás  miatt  visszavonulni  kényszeríttetett,  segedelmet  pedig 
fösvény  atyjától  a  következő  évben  nem  nyerhetett,  látván,  hogy  magyar 
párthívei  mind  többen  elhagyják,  és  az  elfoglalt  városok  egymás  után 
visszavétetnek,  hajlandóbb  lett  a  békére ;  mely  aztán  a  következő  felté- 
telek alatt  meg  is  köttetett:  1.  A  magyar  korona  Ulászlóé  marad  s 
halála  után  figy erinekeire  szálland.  2.  Ha  azonban  Ulászlónak  magva- 
szakadna, az  ország  akkor  Miksára  s  utódaira  szálljon.  3.  Ulászló  e  szer- 
ződést országúi  is  elfogadtassa,  sőt  a  jövőben  minden  új  püspök  s  főbb 

tisztviselő  által  esküvel  erősíttesse.  4.  Ulászló  azon  100  ezer  aranyról 
szóló  kötelezvényt,  melylyel  Fridiik  Mátyásnak  tartozott,  adja  vissza, 
hadi  költség  fejében  pedig  szintannyit  fizessen  Miksának. 

Ulászló  nagy  örömmel,  mint  valamely  rendkivül  szerencsés  ese- 
ményt hirdette  ki  a  vármegyékben  a  reá  nézve  oly  káros  és  gyalázatos 
1402.  békét,  s  annak  megerősítése  végett  az  ország  rendéit  1492  elején  gyű- 
lésre hívta  meg.  A  nemzet  királyválasztási  jogát  megsértő  béke-föltéte- 
lek hallattára  azonban  oly  nagy  ingerültség  szállotta  meg  a  rendeket, 
hogy  Miksának  jelenvolt  követei  s  a  királyi  biztosok,  kik  a  szerződést 
kötötték,  alig  menekülhettek  a  fejökre  halált  kiáltozó  nemesség  köré- 
ből a  királyi  palotába.  Míg  ezután  a  nemesség  külön  gyülekezeteket 
tartott,  az  ntczák  szögleteire,  s  a  templomok  ajtaira  különféle  iratok 
ragasztattak,  melyekben  a  rendek  felhívattak:  nynlnának  fegyverhez  s 
vesznének  el  inkább  egy  szabad  nemzethez  illő  harczban,  mintsem  e 
gyalázatos  békét  elfogadják.  Néhány  tekintély esb  úr  közbelépte  s  a 
királynak  azon  ígérete,  hogy  ügy  ekézni  fog  a  békeföltételeket  kedvezőb- 
bekké változtatni,  a  nemességet  végre  némileg  még  is  lecsöndesítette. 
A  békéről  azután  szó  sem  tétetett  többé  nyilvánosan ;  de  alattomban 
mindent  elkövetett  a  király,  hogy  a  főnemeseket  az  oklevél  aláírására 
reábirja ;  s  mintán  ezélját  néhány  úrnál  valóban  elérte,  az  aláírásokat 
Miksához  nyomban  átküldötte. 

Mellőztetvén  a  gyűlöletes  tárgy,  az  ország  rendéi  számos  tör- 
vényeket alkottak,  melyeknél  azonban  nem  annyira  az  ország,  mint  a 
kiváltságos  osztály  java  forgott  szemök  előtt.  Egyebek  közt  a  királyi 
hatalom  még  inkább  megszoríttatott,  rendeltetvén,  hogy  a  király  a 
főrendek  befolyása  nélkül  hütlenségi  bűnben  ne  ítélhessen,  és  100  te- 
leknél többet  egyszerre  senkinek  se  adományozhasson.  A  Mátyástól 
alkotott  adórendszer  eltörültetvén,  minden  telektől,  mint  Lajos  alatt, 
18  pénz  szedessék  adóul.  A  nádori  törvényszékek,  melyeket  Mátyás  a 
hatalmaskodó  urak  megbüntetésére  rendelt,  hasonlókép  az  eskütt  bíró- 
ságok, melyeket  a  megyék  Mátyás  törvénye  szerint  évenkint  válasz- 
tani köteleztettek,  s  végre  az  úgynevezett  kikiáltott  gyűlések  is  eltörül- 
tettek. Azon  szokás,  miszerint  az  urak  Mátyás  alatt  az  ország  határain 
kivül  is  táboroztak,  eltörültetvén,  az  urak  csak  akkor  köteleztettek 
kiállítani  zászlóaljaikat,  midőn  a  királyi  zsoldosok  és  a  tiszti  bandé- 
riumok az  ellenséget  vissza  nem  űzhetik ;  a  telekkatonaságot  saját 
zászlaik  alatt  csak  a  főpapok,  az  országzászlósok  és  az  örökös  szabad 
grófok  vezethessék  ki ;  mások  a  megyei  zászlók  alá  állítsák  telekkato- 
náikat. Az  egy  telkes  nemesek  a  fejenkénti  fölkeléstől  fölmentetvén,  tízen 
köteleztettek  egy  jól  fegyverzett  lovast  állítani  a  megyei  zászló  alá. 

Mi  az  országgyűlés  egyéb  végzéseit  illeti :  Szapolyai  István  nádorrá 
választatott.  Ulászló  házasságában  a  közönségesen  magtalannak  hitt 
Beatrixxal  már  csak  azért  sem  egyeztek  meg  a  rendek,  nehogy  a  király- 
nak örökös  nélküli  elhalása  Miksa  igényeit  támogassa.  Ulászló  a  Mik- 
sával kötött  békét  is  szerette  volna  még  egyszer  szőnyegre  hozni ; 
történt  azonban,  hogy  Móré  György,  egy  török  csapatot,  mely  a  határ- 
széleken kalandozott,  megvervén,  két  szekér  török  fejet  vitt  Budára, 

azon  hírrel,  hogy  a  török  nagyobb  haddal  készül  betörni.  Várt  alkalom 
volt  ez  a  nemességnek,  elkerülnie  a  Miksával  kötött  békeszerződés 
újabb  tárgyalását,  s  daczára  a  király  minden  kérelmeinek,  mielőtt  a 
törvénykönyv  kihirdettetett,  szétoszlék,  s  a  nélkül  hogy  a  királytól 
felszólítva  lett  volna,  a  török  ellen  felülésre  készült. 

A  török  betöréséről  szárnyalt  hír  későbben,  de  már  a  nemesség 
hadának  szétoszlása  után,  csakugyan  megvalósult ;  egy  ozmán  had 
Szörény t  ostromolni  s  onnét  a  temesi  bánságot  pusztítani  kezdé.  De 
jókor  megérkezett  a  fekete  sereggel  Kinizsy ;  s  a  várost  fölszabadítván, 
a  török  hadat  megverte,  a  foglyokat  pedig  a  maga  módja  szerint  kegyet- 
lenül leölette.  Es  ez  volt  utolsó  diadala  Mátyás  világhírű  fekete  sere- 
gének, mely  ezután  nem  sokára  maga  is  feloszlattatott.  Megunván  t.  i.  e 
sereg  az  üres  biztatásokat,  rég  elmaradt  zsoldja  miatt  nyugtalankodni, 
és  Szeged  város  táján,  hol  nyaranta  táborzék,  rablani  s  pusztítani  kezd 
vala.  Ulászló  a  számos  panaszoktól  indíttatván,  megfékezésöket  a  ret- 
tentő Kinizsyre  bízta,  ki  aztán  1493-ban  véletlenül  rajok  csapván,  1493. 
bennök  több  százat  levágatott,  a  többieket  pedig  szétverte.  A  sereg 
ezután  királyi  rendelet  által  is  feloszlatottnak  nyilváníttatván,  részben 
a  királyi  és  tiszti  zászlók  alá  lépett  zsoldba  ;  részben  pedig  Ausztriába 
vándorolván,  rablásaik  miatt  ott  majd  egyenkint,  majd  tömegekben 
felakasztatott.  Es  ez  volt  sorsa  a  Mátyás  alatt  győzhetetlen  seregnek, 
mely  pontosan  fizetve  s  kellő  fegyelemben  tartva,  a  királyi  szék  leg- 
erősebb támasza,  s  az  országnak  a  török  becsapásai  ellen  állandó  védelme 
volt  volna. 

A  fekete  sereg  hiányát  valóban  még  ugyanazon  évben  súlyosan 
érezte  az  ország.  A  török  egy  részről  a  bocloni  pasa  alatt  Erdélybe, 
másról  Jakup  bosnyai  bégtől  vezérelve,  Tótországon  keresztül  a  karan- 
tánokra  ütött.  Amazokat  a  székelyek  és  szászok  a  havasok  szorosainál 
egy  véres  csatában  megverték  ugyan,  melyben  mintegy  15  ezer  török 
vesztette  életét ;  de  a  bosnyai  pasa  Ubdina  mellett  Derencsényi  és 
Lábatlan  bánokat  egy  eihatárzó  ütközetben  meggyőzte,  melyben  5000 
vitéz  s  köztük  az  egyik  bán,  Lábatlan,  több  urakkal  elesett,  Deren- 
csényi pedig  és  Frangepán  Miklós  elfogatott,  kiket  aztán  Bakács  Tamás 
csak  nagy  öszvegen  válthatott  ki. 

3.  §.  Pártzavargások ;  zajos  országgyűléseié. 

Mit  az  urak  Ulászlónak  király lyá  választásában  óhajtottak,  valóban 
teljes  mértékben  megnyerték  :  a  király  egész  a  hanyagságig  gondatlan, 
idejét  leginkább  vadászatban  s  egyéb  kedvtöltésekben  pazarolta  ;  s  egész 
a  gyávaságig  erőtelen,  az  urak  törvényszegéseivel,  hatalmaskodásaival 
semmit  sem  gondolt ;  minek  következtében  a  pár  év  előtt  még  virágzó, 
hatalmas  ország  mind  nagyobb  erőtlenségbe  sülyedt.  A  kormányhatalom 
birtokáért  Szapolyai  István  nádor  s  Bakács  Tamás  győri,  majd  egri 
püspök  s  cancellár  közt  vetélkedés  támadt.  A  győzelem  Bakácsé  lön,  ki 
a  gyönge  király  szívét  megnyervén,  a  kormányt  egészen  magához  ra- 
gadta. De  Szapolyai  nem  tűrte  azt  boszúlatlanúl,  s  oly  hatalmas  ellen zék- 

pártot  alkotott  a  kormány  ellen,  hogy  ezen  korban  az  ország  egész 
beltorténete  nem  egyébből  áll,  mint  a  féktelen  'főnemesek  zavargásaiból 
s  a  kormány  és  az  ellenzék  közti  harczból,  melynek  leginkább  az  ország- 
gyűlések voltak  színhelyei. 

Fridrik  császár  halála  után  Miksa  komolyabban  kezdé  sürgetni 
magyar  öröködési  jogának  elismertetését.  Ulászló   tehát   e  végre  az 

1493.  1493-ki  sz.  Mihály  napra  országgyűlést  hirdetett;  de  Szapolyai  s  Újlaki 
Lőrincz,  kit  Bakács  túlnyomó  hatalma  szintén  sértett,  a  nemességet 
oly  heves  ellenzésre  ingerelte  a  kormány  ellen,  hogy  ez  nem  csak  Miksa 
öröködésének  elismerését  megtagadta,  hanem  gondatlansága  és  henye- 
sége  miatt  maga  a  király  ellen  is  keserű  vádat  emelt.  Ulászló  e  miatt 
haragra  gyúlván,  viszont  szemrehányásokat  tőn  a  rendeknek,  hogy 
minden  baj  az  ő  viszálkodásaikból  s  azon  tehetlenségből  ered,  melybe 
őt  a  kincstár  szegénysége  sülyeszti.  A  három  év  alatt,  monda,  mióta 
az  országba  jött,  40  ezer  aranyat  alig  kaphatott  kezébe,  s  nem  csak 
udvarát,  hanem  még  a  határszéleket  is  Csehország  jövedelmeiből  kény- 
telen ellátni.  A  rendek  erre  a  kincstartót  hűtlenséggel  vádolván,  több 
más  főtisztekkel  együtt  leléptetni  kívánták,  s  a  király  kénytelen  volt 
engedni.  A  kincstár  azután  a  gazdag  Erneszt  pécsi  püspökre,  a  korona 
őrizete  pedig  a  két  párt  fejeire,  Bakácsra  és  Szapolyaira  bízatott  oly 
módon,  hogy  mind  a  kettő  külön  várnagyot  és  őrsereget  tartson  Vise- 
grádon. 

A  pártzajlongás  és  hatalmaskodás  azonban  az  országgyűlés  után 

1494.  is  folyton  tartott,  sőt  1494-ben  annyira  növekedett,  hogy  Ulászló  jónak 
látá,  Albert  testvérével,  ki  időközben  a  lengyel  trónra  jutott,  midőn 
vele  Lőcsén  találkozók,  a  pártos  alattvalók  ellen  szövetséget  kötni.  Itt 
jártában  Ulászló  az  arakkal  Kassán  gyűlést  tartott,  s  koronázási  hit- 
levele ellenére,  minden  jobbágyi  telekre  —  a  főpapok  és  zászlós  urak 
jószágait  mindazáltal  kivéve,  —  egy  arany  forint  adót  vetett.  De  a 
nemesség  az  adókivetést  országgyűlésre  tartozni  állítván,  nyugtalan- 
kodni kezdett:  több  adószedőt  agyonvert;  Erdélyben  pedig  nyilván  föl- 
lázadt, s  elébb  le  sem  csöndesült,  míg  a  király  személyesen  meg  nem 
jelent  a  tartományban. 

Erdélyből  Ulászló  Péterváradra  utazván,  hogy  a  szemére  hányt 
munkátlanság  vádját  magáról  elhárítsa,  Drágfy  vajda  s  a  vén  Kinizsy 
által,  kit  egy  szélhűdés  már  szólásától  is  megfosztott,  Szerbországba 
betörést  intézett.  E  kaland  után  nem  sokára  meghalt  a  rettenetes  Ki- 
nizsy ;  minek  következtében  a  török  ellen  több  hadi  munkálatok  nem 
is  tétettek.  Míg  a  király  Erdélyben  s  az  Aldunánál  járt,  a  hatalmas- 
kodások  mód  felett  eláradtak.  Legféktelenebben  viselte  magát  Ujlaky 
Lőrincz,  ki  nem  csak  megvetette  a  király  parancsait,  hanem  még  őt 
magát  is  gúny  tárgy  gyá  tette,  gúnynevekkel  illette.  Ulászló  tehát  őt 
példásan  megbüntetni  szándékozván,  Drágfy  által  több  várait  elvé- 
tette. A  megrettent  Ujlaky  Szapolyait  szólítá  segítségre.  Es  annyira 
elenyészett  már  a  királyi  tekintély,  hogy  Szapolyai  fenhangon  meginteni 
bátorkodott  a  királyt,  hagyna  fel  Ujlaky  zaklatásával,  s  ha  mi  panasza 
1495.  volna  ellene,  keresse  a  törvény  rendes   útján  :   1495-ben   pedig,  midőn 

Ulászló  ismételt  intésre  sem  ügyelvén,  Ujlaky  t  Németújvárban  ostrom 
alá  fogatta,  Szapolyai  több  vármegyét  is  felbujtott  Ujlaky  védelmére. 
Bakács  nem  tartá  tanácsosnak  tovább  ingerleni  a  hatalmas  nádort,  s 
reávette  a  királyt,  hogy  a  bűnbánó  Ujlakynak  bocsánatot  adjon ;  jószá- 
gainak visszaadása  azonban  a  következő  országgyűlésre  halasztatott. 

E  gyűlésben,  mely  1495-ki  május  9-én  nyittatott  meg,  még  inkább  1495. 
diadalmaskodott  az  ellenzék  a  kormány  felett.  A  király  egy  aranynyi 
adót  kívánt ;  de  az  ellenzék  nem  csak  hogy  azt  egyenesen  megtagadta, 
hanem  még  azt  is  kívánja  vala,  hogy  a  király  számot  adjon  kormány- 
intézkedéseiről, kivált  az  Ujlaky  ellen  viselt  háborúról ;  s  az  alkotott 
törvényczikkely ékben  még  inkább  megkorlátolta  a  királyi  hatalmat. 

A  király,  adót  a  rendektől  nem  nyervén,  a  gyűlés  után  önkényesen 
vetett  egy  aranyat  a  nemesség  jobbágyainak  telkeire ;  de  miután  a  kincs- 
tárt a  gyönge  király  alatt  barát  és  ellenzék  egyaránt  fosztogatta,  födözve 
még  azzal  sem  lőn  a  szükség  állandólag,  s  Ulászló  1496-ban  ismét  kény-  In- 
telen volt  hirdetni  országgyűlést.  A  király  itt  előadván,  miképen  a 
határszéli  várak  jó  karban  tartása  mind  költségesebbé  válik,  az  adót 
állandólag  legalább  is  egy  aranyra  kívánta  emeltetni.  De  a  Szapolyaitól 
felbujtott  nemesség  a  rósz  gazdálkodás  ellen  kelt  ki,  s  nagy  zaj  közt 
szigorú  vizsgálatot  kívánt  tétetni  a  pénztár  kezelése  iránt ;  midőn  pedig 
a  zavart  számadásbau  egynémi  hiány  valóban  találtatott,  a  gyűlés 
Erneszt  püspököt  alkincs tárnokával  együtt  elfogatta.  A  főpap  csak 
400  ezer  aranyon  válthatta  meg  szabadságát.  A  nemesség  pedig  ezután 
fölöslegesnek  ítélvén  az  adót,  szétoszlott.  E  gyűlésen  adattak  vissza 
Ujlakynak  is  elfoglalt  jószágai,  de  csak  oly  feltétel  alatt,  hogy  azok 
magtalan  halála  után  mind  a  kincstárra  szálljanak.  Szapolyainak  több 
évek  óta  szerződése  volt  Ujlakyval,  mely  szerint,  ha  közűlök  egyik 
fiörökös  nélkül  hal  meg,  jószágait  a  másiknak  kellé  örökölni.  E  szer- 
ződés tehát  az  említett  határozat  által  megsemmisíttetvén,  Szapolyai 
még  hevesebb  ellenzéket  alkotott  a  kormány  ellen. 

A  király  az  1497-ki  év  nagyrészét  Csehországban  töltvén,  a  hatal-  1497. 
másoknak  tágas  tér  nyílt  a  zajlongásra  s  a  szegényebb  nemesség  elnyo- 
mására ;  mihelyt  tehát  hazatért,  a  nemességtől  sürgettetvén,  a  zajlongás 
lecsillapítása  végett  még  azon  évben  országgyűlést  hirdetett.  Keserűen 
vádolta  itt  a  nemesség  a  főrendüeket,  hogy  nem  az  ország  javát,  hanem 
csak  magán  hasznukat  hordják  szívókon,  s  e  miatt  a  törvényeket  meg- 
szegik, a  szegényebb  nemeseket  elnyomják.  A  kölcsönös  vádak  azonban 
oly  heves  ingerültséget  támasztottak,  hogy  a  rendek  végzés  nélkül  osz- 
lottak szét.  1498-ban  tehát  újabban  is  országgyűlést  kívánt  a  nemesség,  1498. 
és  miután  a  király  azt  april  végére  csakugyan  kihirdette,  a  teljes 
számmal  megjelent  nemesség  tökéletesen  győzedelmeskedett  a  főrendi 
párt  felett.  Rendeltetett  egyebek  közt :  hogy  az  ország  meggyült  ba- 
jainak orvoslata  végett  négy  esztendőn  át  évenkint,  de  csak  15  napig 
tartassék  országgyűlés,  melyre  az  egész  nemesség  mindig  megjelenjen ; 
azontúl  gyűlések  minden  harmadik  évben  tartassanak ;  az  ország  fő- 
törvényszékébe  ezután  az  ország  négy  kerületéből  16  nemes  is  vá- 
lasztassák ;    egynél    több    megyében    főispánságot   senki   se  viselhes- 

11* 


Ifí4  V.  Könyv    A  nemzeti  sülyedés  kora. 

sen  ;  az  igazság-szolgáltatás  könnyítése  végett  az  ország  törvényes  szo- 
kásai írásba  foglaltassanak  stb.  —  Szapolyai  István  e  gyűlés  után  nem 
sokára  meghalt. 

4.  §.  Szövetségele  a  tör öh  ellen.  Békekötés  a  törökkel. 

A  lengyelek  és  velenczeiek  ez  időben  nagyobb  erővel  támadtat- 
ván  meg  az  ozmánoktői,  Ulászló  királyt  szövetségre  szólították.  Velen- 
cze  a  királynak,  míg  a  török  ellen  háborút  viselend,  évenkint  100  ezer 
aranyat  ígért  hadi  költség  fejében.  Ulászló  tehát,  hogy  e  végre  a  ren- 

1500.  dek  véleményét  is  kikérje,  1500  tavaszán  országgyűlést  hirdetett.  A 
rendek  nem  voltak  idegenek  a  háborútól,  segedelmöket  mindazáltal  csak 
oly  föltétel  alatt  ígérték,  ha  sérelmeik  orvosoltatnanak.  Ennek  követ- 
keztében tehát  számos  kor-  és  czélszerü  törvények  alkottattak ;  végre 
pedig  Szapolyai  helyébe  Geréb  Péter  választatott  az  ország  nádorává. 

A  nemesség  kívánatait  egynémiben  teljesítve  látván,  segedelmét 
a  háborúra  megajánlotta.  A  királynak  azonban  és  Bakácsnak,  ki  pár 
év  előtt  az  esztergomi  érsekségre  ment  át,  nem  volt  szándokában  jelen- 
tékenyebb hadjáratot  intézni  a  török  ellen,  hanem  csak  annyira  akar- 
ták folytatni  a  háborút,  hogy  Velencze  a  királytól  azévenkinti  100  ezer 
aranyat  meg  ne  tagadhassa.  A  háborút  maga  az  ozmán  kezdette  meg, 
ki  értesülvén  Ulászlónak  Velenczével  kötött  szövetségéről,  a  bosnyai 
pasa  által  Jaiczát  megszállotta ;  de  Corvin  János,  ki  már  máskor  is  több- 
ször nyert  diadalt  a  határszéleken  betört  ozmánok  ellen,  a  szörényi  bán- 
nal és  a  temesi  főispánnal  egyesülvén,  a  pasát  a  vár  alól  nagy  veszte- 
séggel visszaűzte.  Ulászló  ezen  igen  megörült,  mert  ez  évre  lerovottnak 

1501.  hitte  tartozását  Velencze  iránt;  sőt,  még  1501-ben  is  munkátlan  vala, 
bár  neki  a  háború  folytatása  végett  a  pápa  is  40  ezer  aranyat,  Bakács- 
nak pedig  bíbornoki  kalapot  küldött.  A  következő  évben  Ulászló  Can- 
dalei  Anna  franczia  herczegasszonynyal  kötött  házassága  s  a  királyné 
koronázása  által  lévén  elfoglalva,  szinte  munkátlan  volt ;  de  becsületét 
ez  évben  is  megváltotta  Corvin  János,  ki  a  menyekzői  ünnepélyek  alatt 
Som  Józsa  temesi  főispánnal  egyesülvén,  Bolgárországba  tört,  Bodont 
megvette,  és  egész  Kis-Nikápolyig  kalandozott.  Visszatértében  pedig  a 
nagy  martalékon  felül  számos  szerb  családot  hozott  magával  s  telepített 
le  a  temesi  bánságban.  De  Velenczének  mindez    keveset  használt,  s  a 

1503.  signoria  1503-ban  a  szultánnal  békét  kötött,  minek  következtében 
Ulászló,  az  évdíjtól  elesvén,  pár  hónap  múlva  Bajaziddal  maga  is  két 
évi  fegyver  nyugvásra  lépett. 

5.  §.  Kincstárügy.  Szapolyai  János  törekvései  a  királyi  szélire. 

Helyreállván  a  külbéke,  a  király  Bakács  tanácsára  még  1503-ban 
országgyűlést  hirdetett,  a  kincstár  ügyeinek  rendezése  végett.  Ulászló 
mind  menyekzője  alkalmával,  mind  egyébkor  is,  hogy  nyomasztó  szük- 
ségein némileg  segítsen,  több  egyházi  s  világi  uraktól  kölcsönzött  pénzt, 
melyért  aztán   egy  vagy  más   királyi  jószágot  s  jövedelmet  adott  vagy 

zálogosított  el ;  de  ez  által  a  rendes  jövedelmek  csökkenvén,  a  kincstár 
ügyében  évenkint  nagyobb  zavar  támadt.  A  török  békekötés  után  oly 
nagy  lön  a  király  szüksége,  hogy  már  asztalát  is  alig  volt  képes  ellátni 
költséggel.  Bár  azonban  ennyire  mentek  már  az  ügyek,  Ulászló  még  is 
semmit  sem  tett,  hogy  bajain  segítsen,  s  az  országgyűlés  eredményte- 
lenül oszlott  el.  A  királynak  e  hanyagsága  oda  vitte  az  ügyek  állását, 
miszerint,  úgy  látszék,  ha  azok  jobbra  nem  fordulnak,  Ulászló  az  orszá- 
got is  kénytelen  lesz  elhagyni.  1504-ben  tehát  a  király,  az  országtanács  1504. 
javaslatára,  több  vármegyében  előlegesen  adőt  szedetett,  sz.  Györgynapra 
pedig  országgyűlést  hirdetett.  Bornemissza  János  kincstárnok  hitelesen 
előadta  a  rendeknek,  hogy  miután  már  egyedül  a  végvárak  ellátása  is 
144,878  arany  forintba  kerül,  lehetetlen  a  királynak  udvarát  ellátnia 
oly  igen  megcsökkent  jövedelmeiből.  De  a  rendek  igen  rósz  néven  vet- 
ték a  királynak,  hogy  némely  megyében  előlegesen  szedetett  adőt,  az 
urak  jószágait  pedig  az  alól  fölmentette  ;  miért  is  a  hitszegés  bünteté- 
sét határozták  rovatni  azon  megyékre,  melyek  ezután  adót  űzetnének, 
ha  azt  nem  országgyűlés  vetette  ki.  Nagyobb  pénzsegély  helyett  pedig 
azt  javasiák  a  kormánynak,  hogy  miután  a  törökkel  úgy  is  béke  kötte- 
tett, a  végvárakban  kevesebb  zsoldost  tartson. 

E  bajokhoz,  melyek  a  kincstár  szegénységéből  a  királyra  három - 
lottak,  1505-től  kezdve  még  egy  más  is  járult,  mely  aztán  igen  sok  kel-  1505. 
lemetlenséget  okozott  Ulászlónak.  Szapolyai  István  azon  reményben 
halt  meg,  hogy  János  fia  egykor  még  a  magyar  trónra  jutand ;  özvegye 
pedig,  Hedvig,  születésére  tescheni  herczegasszony,  imádságait  napon- 
kint azon  óhajtással  szokta  végezni,  vajha  az  isten  neki  azon  örömet 
megadná,  hogy  még  életében  foglalja  el  fia  a  királyi  széket.  Az  ifjú, 
roppant  gazdagságú  János  gróf,  ily  remények  közt  neveltetvén,  nem  is 
titkolhatta  sokáig  vágyait  a  legfőbb  hatalomra.  A  király  1505  elejére  1505. 
országgyűlést  hirdetett ;  de  súlyos  betegsége  miatt  személyesen  nem  je- 
lenhetett meg  a  rendek  között.  Szapolyai  János  ezen  alkalmat  ragadta 
meg,  pártja  segedelmével  nagyravágyó  terveit  nyilvánítani.  0,  mint 
már  atyja  is  az  egész  felső  vidéki  nemességet  pártjára  nyervén,  általa 
a  gyűlésen  Ulászlónak  Miksával  kötött  örökösödési  szerződését  érvény- 
telennek nyilatkoztatta  ;  egyszersmind  pártja  által  ajánlatot  tétetett  a 
királynak,  hogy  miután  felgyógyulása  bizonytalan  volna,  fiörököse  pe- 
dig nincsen,  jegyezné  el  Anna  leányát  neki,  kit  aztán  az  ország  utódául 
fogna  választani.  A  király  azonban  sem  ama  végzést  megerősíteni,  sem 
a  házassági  ajánlatot  elfogadni  nem  akarta ;  miért  a  nemesség  Szapo- 
lyai pártjától  felbujtatván,  nagy  zajjal  szétoszlott,  s  még  otthon  is  vég- 
nélkül nyugtalankodott.  A  király,  mihelyt  egészségét  visszanyerte,  a 
belbéke  helyreállítása  végett  ugyanazon  évben  még  egy  országgyűlést 
hirdetett.  E  gyűlésen  azonban  még  fényesebb  diadalt  ünnepelt  Szapo- 
lyai pártja,  végzéssé  tétetvén,  hogy  ha  Ulászló  fiörökös  nélkül  halna 
meg,  a  királyválasztásnál  mellőztessenek  minden  idegen  fejedelmek,  kik 
a  nemzet  nyelvét  és  szokásait  nem  értvén,  ennek  csak  kárára  volnának. 
Miksa,  római  király,  e  végzésről  értesülvén,  az  öröködési  szerződés 
sérelmét  megboszúlandó,  tüstént  háborúra  készült,  Ulászlót  pedig  reá- 

vette,  hogy  ez  ne  csak  az  elébbi  szerződést  titkon  megerősítse,  hanem 
oly  házassági  szerződést  is  kössön  vele,  miszerint  Anna  herczegasszonyt 
Ferdinánd  főherczeg,  Miksa  unokája,  vegye  nőül,  s  ha  a  várandós  ki- 
rályné fiat  szülne,  az  Mária  főherczegasszonynyal,  Ferdinánd  testvéré- 
vel, lépjen  házasságra.  A  királyné  valóban  nem  sokára  fiat  szült,  Lajos 
herczeget,  minek  következtében  a  kettős  házassági  szerződés  alattomban 
újra  megerősíttetett. 

6.  §.  A  király   búskomor  sága.  Lajos  herczeg   meglcoronáztatása.    S zápolyai  újabb 
lépései  Anna  herczegasszony  kezéért. 

Ulászló  örömét  Lajos  fia  születésén  az  anyának  halála  kevés  idő 
múlva  mély  búra  változtatta.  Az  értelmes  nő  a  kormány  ügyeiben  is 
nagy  segedelmére  volt  eddig  a  gyönge  lelkű  királynak :  kétszeres  vesz- 
teség volt  tehát  reá  nézve  a  nő  és  kormánytárs  halála.  Es  ez  valóban 
annyira  meg  is  ragadta  kedélyét,  hogy  azóta  mély  búskomorságba  sü- 
lyedt,  s  budai  palotájába  zárkózván,  az  ország  gondját  végkép  elvetette. 
Csak  azon  egyetlen  vágy  kötötte  még  őt  az  élethez,  hogy  fiát  megkoro- 

1507.  názhassa,  s  neki  ez  által  a  királyságot  biztosítsa.  E  végre  tehát  1507- 
ben  Rákosra  országgyűlést  hirdetett.  De  a  rendek,  értesülvén,  a  'király- 
nak Miksával  kötött  szerződéseiről,  nemcsak  hogy  meg  nem  egyeztek 
kívánatában ,  hanem  inkább  nagy  zajjal  vádolták  őt  s  tanácsosait  az 
1505-ki  országos  határozat  megsértése  miatt:  s  hogy  ezentúl  semmi 
hasonló  ne  történhessék,  azt  rendelték,  miszerint  az  országtanácsnak  a 
nemességből  választott  tagjai  a  jövőre  minden  ülésben  megjelenjenek, 
s  e  végből  állandóan  Budán  lakjanak  s  díj  áztassanak. 

A  gyönge  lelkű  király  ezen  események  után  még  mélyebben  elme- 
rült a  búskomorságba ;  idejét  magányában  örökös  panaszok  s  fohászok- 
kal tölte,  szakállát  megnöveszté,  gyász  ruháit  soha  sem  változtatta ;  míg 

1508.  nem  végre  az  országgyűlés,  mely  a  múlt  évi  határozat  szerint  1508-ban 
tartatott,  Lajos  herczeget  megkoronázván,  kívánságát  valahára  kielégí- 
tette. Vágyait  teljesedve  látván,  kissé  felvidult  ugyan  a  király,  de  az 
ország  ügyeire  több  gondot  azután  sem  igen  fordított.  A  következő  év- 
ben fiát  Csehországba  vitte,  s  ott  is  megkoronáztatta. 

Szapolyait  azonban  a  királyhölgy  kezéért  tett  első  lépésének 
sikeretlensége  nem  ij észté  vissza  tervének  tovább  szövésétől ;  sőt  hogy 
czélját  könnyebben  elérje,  anyja  s  pártja  által  egy  idő  óta  azon  is  mun- 
kálkodik vala,  hogy  Borbála  testvérét  Zsigmond  lengyel  királynak, 
Ulászló  öcscsének,  adja  nőül.  Míg  ez  iránt  minden  eszközök  mozgásba 

1510.  tétettek,  Szapolyai  1510-ben  a  Csehországból  hazatérő  Ulászlót  Krem- 
sierben  meglátogatván,  Anna  herczegasszony  kezét  másodszor  is  meg- 
kérte. A  király  egyenes  visszautasítással  nem  merte  megsérteni  a  nagy- 
ravágyó ifjút,  hanem  csak  az  ügynek  más  időre  halasztása  által  akarta 
vele  tudatni,  hogy  kérése  megtagadtatott.  De  Szapolyai  ezt  nem  vette 

1512.  tagadó  válasznak,  hanem  miután  húgát  a  lengyel  király  1512  elején 
valóban  nőül  vette,  azután  sógora  által  ügy  ekézett  czélját  érni.  Zsig- 
mond király  több  ízben  kísérletet  tőn  követei  által  bátyjánál,  hogy  őt 

a  Miksával  kötött  szerződéstől  visszavonja,  és  Szapolyai  iránt  hajlan- 
dóvá tegye ;  de  mind  hasztalan :  Ulászló,  kit  Bakács  bíbornok  Rómában 
távolléte  alatt  Szathmáry  pécsi  püspök  s  cancellár  vezérlett,  hajthatatlan 
maradt.  Szapolyai  tehát,  látván,  hogy  jó  szerével  nem  boldogul,  némi 
erőszakkal  szándékozott  czélhoz  jutni.  Az  év  folytán  egykor  ezer  lovas 
kíséretében  ment  Budára,  a  királyhölgyet  harmadszor  is  megkérendő. 
Ulászló,  szándékáról  hihetőleg  értesülve  lévén,  a  kaput  előtte  bezáratta ; 
a  büszke  ifjú  azonban  azt  betöretvén,  egyenesen  a  királyi  palotába 
nyargalt.  A  király  ezen  erőszaktól  annyira  megijedt,  hogy  eleinte  talál- 
kozni sem  akart  Szaplyaival ;  Szathmáry  tanácsára  aonban  őt  utóbb 
még  is  magához  ereszté,  igen  barátságosan  fogadta,  de  még  is  tagadó 
válaszszal  bocsátá  el.  A  lengyel  király  ezután  megszűnt  sürgetni  Sza- 
polyai ügyét ;  s  ez  maga  sem  alkalmatlankodott  többé  házassági  aján- 
latokkal a  királynál ;  de  boszúból  annál  hevesebb  ellenzéket  keltett 
föl  ellene  a  nemességben. 

7.  §.  A  parasztlázadás ,  Icuruczháborií. 

A  párt  villongásoktól  1514-ben  egy  másnemű,  a  hazát  iszonyú  1514. 
veszélylyel  fenyegetett  esemény  vonta  magára  mimdenki  figyelmét. 
Bakács  Tamás  bíbornok,  ki  a  pápa  és  Miksa  császár  közt  támadt  meg- 
hasonlás kiegyenlítése  végett  még  1511-ben  küldetett  Rómába,  midőn  1511 
onnan  haza  térni  szándékozott,  hírül  vette,  hogy  a  törökök  ismét  rabló- 
kalandokat űznek  az  ország  déli  vidékein ;  elindulta  előtt  tehát  X.  Leó 
pápától  hatalmat  eszközlött  ki  a  török  ellen  keresztháborút  hirdetnie. 
Mire  ő  megérkezett,  a  király  már  újra  békét  kötött  az  ozmánnal.  Ba- 
kács mindazáltal  jónak  látta  az  országtanácsban  előadni  a  pápa  felha- 
talmazását. Voltak  ugyan  az  urak  közöl  néhányan,  kik  az  előrelátó 
Telegdy  István  kincstartóval  tekintetbe  vévén  azt,  hogy  a  parasztság 
Mátyás  halála  óta  sokféle  zaklatásoknak  volt  kitéve  az  eláradt  pártzaj  - 
longások  közt,  veszedelmesnek  látták  ily  körülményekben  fölfegyve- 
rezni ezen  elnyomott  néposztályt,  mely  könnyen  a  nemességre  fordít- 
hatná a  török  ellen  fogott  fegyverét.  A  többség  mindazáltal  zajos 
tetszéssel  fogadta  a  bíbornok  előadását,  s  a  keresztháború  april  végén 
valóban  kihirdettetett. 

Kevés  idő  múlva  roppant  tömegekben  gyűlt  össze  a  parasztság 
Pest,  Kalocsa,  "Nagyvárad,  Fehérvár  s  más  városok  vidékén,  a  kereszt 
zászlói  alá.  Vezérül  Bakács  bíbornok  a  székely  származású  Dózsa  Györ- 
gyöt, ki  magát  a  töröknek  egy  becsapásakor  nem  rég  kitűntette,  s  a 
királytól  e  miatt  nemességet,  díszruhát  s  aranylánczot  nyert  ajándékul, 
küldötte  a  pesti  táborba.  De  a  nemesség  nem  nézhette  közönyösen,  hogy 
jobbágyai  csoportosan  hagyják  el  mezei  munkájokat,  és  többeket 
erőszakkal  tartoztattak  vissza,  másokat  a  családjaikra  mért  büntetés 
által  kényszerítettek  visszatérni  az  űri  munkákra.  A  keresztes  táborban 
ez  szörnyű  ingerültségnek  lőn  forrásává,  és  a  kuruczok  viselete  mind 
fenyegetőbbé  vált.  Bakács  érsek  ennek  hírét  vévén,  meghagyta  Dózsá- 
nak,  hogy  több  parasztot  föl  ne  vegyen  táborába,  hanem  azonnal 
induljon  a  török  ellen,  ki  a  béke  ellenére  épen  Horvátországban  kalan- 

(lozik  vala.  De  e  parancs  már  későn  érkezett  a  nemesség  ellen  dühös- 
ségre  gyúlt  táborba,  Dózsa,  elbizakodva  a  szavát  már  vakon  követő  nagy 
tömeg  erejében,  maga  tűzte  ki  a  lázadás  zászlóját.  A  szilaj  nép  tom- 
bolva áradt  szét  Pest  vidékén;  a  nemesek  lakjait  felgynjtá,  magokat 
kegyetlenül  felkonczolta.  Dózsa  ezután  a  keresztesek  fejedelmének 
csímeztetvén  magát,  fő  táborával,  mely  mintegy  40  ezer  parasztból  állott, 
a  Tisza  felé  vonult,  valamely  erősebb  várat  szándékozván  elfoglalni. 
Mindenekelőtt  Szegedet  fogta  ostrom  alá;  de  azt  hasztalan  víván, 
Csanád  alá  vonult,  s  miután  Báthory  István  temesi  ispánt  és  Csáky 
Miklós  csanádi  püspököt  megverte,  a  várat  elfoglalta. 

Dózsa  e  diadaltól  neki  bátorodván,  leveleket  küldözgetett  szét  az 
országban,  melyekben  a  főpapság  és  nemességre  szórt  szitkok  közt, 
azoknak  a  parasztságon  elkövetett  zsarnokságát  előadván,  kijelentette, 
hogy  eltökélt  szándéka  a  nemességet  kiirtani,  mindenkinek  egyenlő 
jogot  és  birtokot  adni,  minden  méltóságokat,  magát  a  királyságot  is 
eltörülni.  A  kuruezok  ezután  még  iszonyúbb  módon  dühöngtek  a 
nemesség  ellen,  és  számosan,  egyebek  közt  már  Csáky  Miklós  püspök, 
Dóczy  György,  és  Telegdy  István  kincstartó  is  áldozatává  lettek 
vérengzésöknek.  Dózsa  Csanádot  megvévén,  Temesvár  alá  vezette  táborát. 
Báthory  segedelmet  Budáról  hasztalan  sürgetvén,  Szapolyai  János  erdélyi 
vajdához  fotyamodott.  A  vajda,  bár  ellensége  Báthorynak,  kedvező' 
alkalmat  látván  dicsősége  emelésére,  seregét  tüstént  összegyüjté,  s  az 
ostrom  második  hónapján  megérkezett.  Bortól  hevülten,  s  eddigi  sze- 
rencséjétől elbizottan  támadta  meg  őt  a  kuruezvezér ;  de  itt  elhagyta 
őt  szerencsecsillaga :  a  paraszthad  egy  vérengző  csatában  megveretett, 
s  futtában  nagy  része  az  űzők  dühének  esett  áldozatul.  Dózsa  maga 
Gergely  testvérével  s  több  főczinkos  társaival  együtt  elfogatott,  kikre, 
miután  néhány  napig  éhséggel  kínoztattak,  borzasztó  vérítéletet  mon- 
dott a  vajda  tanácsa.  A  kuruezkirályt  izzó  vas  trónba  ültették,  tüzes 
vas  koronával  megkoronázták,  s  kezébe  szinte  izzó  királyi  pálezát  adá- 
nak ;  kiehült  czinkosait  pedig  kényszerítették,  hogy  félig  sült  s  tüzes 
vasfogókkal  megszaggatott  testéből  elégítsék  ki  éhségöket,  s  utóbb 
ezeket  is  felkonczolták.  A  kuruezok  fő  hadának  eltörültetése  után  a 
lázadók  többi  táborai  is  szétverettek.  Es  így  szakadt  vége  négy  hónapi 
szörnyű  dúlongás  után  a  kuruezháborúnak,  melynek  több  száz  nemes 
és  40,  mások  szerint  70  ezer  paraszt  esett  áldozatául. 

De  még  ennyi  áldozattal  sem  elégedett  meg  a  megsértett  nemes- 
ség. Az  országgyűlésen,  mely  a  lázadás  elnyomása  után  tartatott,  az 
egész  paraszt  osztályra  súlyos  büntetés  szabatott ;  nem  csak  jobbágyi 
terhei  megszaporíttattak,  hanem  még  szabad  költözési  jogától  is  meg- 
fosztatván, földhöz  bilincselt  örökös  szolgaságba  vettetett. 

8.  §.  A   Szapolyai- párt   újabb  zavargása.    Ulászló  végső   diplomatikai  srerződese 

és  halála. 

A  parasztok  lázadása  csak  kevés  időre  szakasztotta  félbe  a  poli- 
tikai belvillongásokat.  Még  az  országgyűlés  előtt,  melyen  a  jobbágy 
osztály  az  említett  súlyos  büntetés    alá  vettetett,  zavarogni  kezdett 

Szapolyai  pártja.  Több  megyékben  gyűléseket  tartván,  Szapolyai  t 
az  ország  szabadítójának  magasztalták,  s  a  budai  várában  az  egész 
veszély  alati  henyélve  ült  király  letételéről,  és  Szapolyainak  helyébe 
emeltetéséről  nyilván  kezdenek  beszélni.  A  király  a  megyékben  történ- 
tekről értesülvén,  nehogy  a  zajlongó  párt  az  országgyűlést  megzavarja, 
a  kuruczok  ellen  érkezett  cseh  hadat  az  egész  gyűlés  alatt  Buda  köze- 
lében táboroztatá.  Nagyobb  zavar  ennek  következtében  nem  történt 
ugyan ;  a  király  élete  mindazáltal  még  is  veszélyben  forgott.  Egy  reg- 
gelen ugyanis  a  király  háló  termébe  két  golyó  lövetett  be,  melyek  épen 
ágya  felett  fúródtak  a  falba ;  de  a  király,  szerencséjére,  ekkor  már  ká- 
polnájában volt.  A  merényt  az  udvari  párt  minden  kétkedés  nélkül 
Szapolyai  híveinek  tulajdonította,  és  Bakács,  Szatmáry  s  Bornemisza 
sürgették  is  a  királyt,  ragadná  meg  az  alkalmat,  melyben  a  vajda  dölyfös 
pártja  ellen  egész  szigorral  léphet  föl ;  de  a  gyönge  királynak  erre  nem 
volt  bátorsága. 

A  gyűlés  folytán  követ  érkezett  Miksa  császártól,  ki  Ulászlót  test- 
vérével, a  lengyel  királylyal,  együtt  1515-ki  februárban  személyes  talál-  1515. 
kozóra  hívta  meg  Haimburgba.  A  királyok  a  határidőre  Pozsonyba 
utaztak ;  a  találkozás  azonban  Miksa  késedelmezése  miatt  csak  a  nyár 
elején  ment  véghez.  Ulászló  ezután,  az  országtanács  ellenzésére  nem 
ügyelvén,  Miksával  Bécsbe  utazott  s  vele  ott  a  következő  szerződésre 
lépett :  1.  Anna  magyar  herczegnét  a  császár  valamelyik  unokája, 
Károly  vagy  Ferdinánd  egy  év  alatt  eljegyzi ;  mi,  ha  meg  nem  történnék, 
maga  az  56  éves  Miksa  veendi  nőül  a  12  éves  királyhölgyet,  különben 
neki  két  év  alatt  300  ezer  aranyat  fizet.  2.  Mária  főherczegnőt  a  csá-  • 
szár  egy  év  alatt  Lajos  magyar  herczegnek  adja  nőül.  3.  Mind  a  két  hölgy 
évenkint  25  ezer  aranyat  kapjon  jegy  bér  ül  az  e  végre  kitűzött  uradal- 
makból. 4.  Egy  titkos  czikkben  meghatároztatott,  hogy  Magyarország 
Lajos  halála  esetében  Anna  herczegnő  leendő  férjére  szálljon  stb. 

Míg  Ulászló  s  vele  az  udvari  párt  Bécsben  e  szerződés  megköté- 
sével foglalkodék,  Szapolyai  pártja  sem  maradt  munkátlan.  Perényi 
nádor,  kit  Szapolyai  időközben  részére  vont,  Pozsony  utczáin  magát 
zsellyeszékben  körülhordoztatván,  a  bécsi  szerződésnek  az  ország  nevé- 
ben nyilvánosan  ellentmondott.  De  a  mily  könnyű  volt  Szapolyainak 
pártjára  nyernie  a  vén,  hiú  Perényit,  oly  hamar  sikerült  az  udvari  párt- 
nak is  őt  ismét  elvonnia  a  vajdától.  A  császár,  kiben  Perényi  ellenmon- 
dása aggodalmat  szült,  herczegi  czímmel,  Ulászló  pedig  Siklós  birtoká- 
val kínálta  meg  őt,  és  Perényi  azonnal  megfeledkezett  tüzes  hazafisá- 
gáról :  aláírt  miudent ,  mi  tőle  kívántatott ,  de  csak  mint  magános 
főnemes ;  mert  nádori  tiszténél  fogva,  mint  monda,  kénytelen  ellen  zeni 
az  országról  annak  megegyezte  nélkül  kötött  szerződést. 

Ulászló  e  szerződés  után  néhány  hónapra,  az  1516-ki  márczius  1516. 
13-kán  megszűnt  élni.  Kiskorú  fiának  a  császár  és  lengyel  király  főfel- 
ügyelése  alatt  Bakács  Tamás  bíbornokot,  Bornemisza  Jánost,  és  roko- 
nát Brandenburgi  György  őrgrófot  rendelte  gyámjaiul. 

II.  Lajos  király.  1516—1536. 

9.  §.  Pdrtzajlongúsok,  zajos  és  sükeretlen  országgyűlések. 

II.  Ulászló  eltakaríttatása  után  fia,  a  10  éves  II.  Lajos  ült  a  királyi 
székbe.  Szapolyai  pártja,  a  Brandenburgi  György  gróf  gyámsága  által 
megsértettnek  állítván  az  1508-ki  törvényt,  mely  szerint  a  kiskorú 
király  idegen  gyámra  bizatása  tiltatott,  minden  erejét  megfeszíti  vala, 
hogy  az  országgyűlésen,  mely  mindjárt  a  király  halála  után  tartatott, 
Szapolyai  János  kormányzóvá  választassék.  Az  udvari  párt  azonban, 
gyámolíttatva  Miksa  császár  s  a  lengyel  király  követeitől,  a  vajda  törek- 
véseit meghiúsította ;  s  ez  végre  is  kénytelen  volt  azzal  megelégedni, 
hogy  Perényi  Imre  mellé  koronaőrré  választatott,  a  kormány  pedig  az 
országtanácsra  bízatott. 

De  Szapolyai  mind  e  mellett  sem  mondott  le  vágyairól  a  kor- 
1518.  mányzói  méltóságra;  s  oly  szándékkal  jelent  meg  az  1518-ki  ország- 
gyűlésre, mely  az  ismét  háborgó  török  ellen  teendő  készületek  végett 
hirdettetett,  hogy  magát  kormányzóvá  választassa.  Czélját  azonban  most 
sem  érhette  el ;  mert  a  cszászár  és  lengyel  király,  a  vajda  szándékáról 
eleve  tudósíttatván,  nem  csak  e  vágya  ellen  működendő  követeket  kül- 
döttek az  országgyűlésre,  hanem  a  császár  ezen  felől  még  négy  ezernyi 
hadat  is  rendelt  az  ország  széleire.  Szapolyai  e  miatt  tervével  nyíltan 
föllépni  nem  bátorkodott  ugyan,  hanem,  hogy  magát  az  udvari  párton 
megbőszülj  a,  a  nemességet  bujtotta  fel.  Izgatásaira  ez  a  császár  hada 
által  a  tanácskozás  szabadságát  megsértettnek  állítván,  elhatározta, 
hogy  a  következő  július  hóban  Tolnán  ujabb  gyűlés  tartassék,  és  zaj- 
longva  haza  oszlott. 

A  nemesség  Tolnán  valóban  összegyűlt  a  kiszabott  időre ;  mivel 
pedig  híre  érkezett,  hogy  a  török  Jaiczát  és  Bányalukát  megtámadni 
szándékozik,  e  fontos  várak  megmentése  végett,  melyek  még  egyedül 
maradtak  fenn  Bosnyaországból,  azt  végezte  ,  hogy  sz.  Mihálynapra 
mind  az  urak  zászlóaljaikkal,  mind  a  nemesség  fölfegyverkezve  gyűl- 
jenek össze  Bácson,  hol  aztán  a  sereg  megindulta  előtt  a  szükséges 
törvények  is  megalkottassanak  ;  addig  pedig  a  határszélek  megerősíté- 
sére s  a  királyi  zászlóaljak  fölállítására  minden  telektől  fél  arany 
szedessék. 

A  kormánytanács,  bár  nem  ok  nélkül  tartott  a  nemesség  fegy- 
veres gyűlésétől,  mivel  azonban  a  török  határokról  mind  roszabb  hírek 
érkeztek,  a  tolnai  gyűlés  határzatait  még  is  jóváhagyta ;  minélfogva 
aztán  a  bécsi  gyűlés  is  valóban  megtartatott.  A  török  betöréséről  szár- 
nyaló hírek  alaptalanok  lévén,  annál  több  időt  fordíthattak  a  rendek 
az  ország  ügyeinek  elintézésére.  De  volt  is  erre  szükség,  mert  a  párt- 
villongásoktól megszakgatott  országban,  mondhatlan  zavar  és  rendet- 
lenség áradott  el :  a  törvények  megvettettek,  a  gyöngébbek  a  hatalma- 
soktól büntetlen  elnyomattak,  a  kincstár  kiraboltatott,  a  királyi  jöve- 
delmek a  féktelen  uraktól   lefoglaltattak,  s  ennek   következtében    a 

végvárak  majdnem  védetlen  maradtak,  szóval  az  ország  minden  ügyei- 
ben rendetlenség  uralkotott.  Es  nem  is  tagadhatni,  számos  czélszerü 
törvényeket  alkotott  a  gyűlés  e  bajok  orvaslatára :  egyebek  közt  végez- 
tetett, hogy  a  királyi  javak,  melyek,  nagyobb  részben  elzálogosítva, 
egyes  urak  kezén  voltak,  kiváltassanak,  s  mind  e  végre,  mind  a  vég- 
várak jő  karba  állítására  adőúl  két  év  alatt  minden  telektől  két-két 
forint  szedessék.  A  király  udvartartására,  nehogy,  mint  eddig,  hiányt 
szenvedjen,  Munkács,  Komárom,  Tata,  Óbuda,  a  Jászság  és  Kunság  s 
több  más  javak  jövedelmei  tűzettek  ki.  Nehogy  a  határszélek  a  török 
pusztításainak  védetlenül  ki  legyenek  téve,  az  ország  zászlósai  tiszti 
zászlóaljaikat  egészen,  a  főpapok  pedig  a  jobbágyaik  s  tizedeik  arányá- 
ban kiállítandó  zászlóaljaikat  felében  mindig  a  határszéleken  tartsák; 
s  végre  mind  ezen,  mind  a  többi,  számszerint  45  törvényezikkek 
végrehajtására,  a  kormány  tanácsba  4  főpap,  4  főnemes,  és  16  nemes 
választatott. 

Azonban  e  törvényeknek  sem  lett  nagy  sikerök.  A  mint  a  rende- 
letek az  egyik  s  másik  párt  érdekeivel  megegyeztek  vagy  összeütköztek, 
a  szerint  újabb  villongások  támadának,  melyeknek  következtében  aztán 
a  végrehajtás  is  annál  inkább  elmaradt,  minthogy  a  főnemeseknek  nem 
sokára  sikerült  a  nemesi  ülnököket  kizárniok  a  kormánytanácsból.  A 
rendetlenség  és  zavar  tehát  azután  is  szintúgy  fenmaradt,  mint  a  bácsi 
gyűlés  előtt ;  sőt  miután  az  1519-ki  országgyűlésen  a  meghalt  Perényi  1519. 
helyébe  Báthory  István  választatott  nádorrá,  a  mellőztetése  által  meg- 
sértett Szapolyai  pártja  azután  még  inkább  zavargott.  Mind  e  bajhoz 
járult  még  az  is,  hogy  a  növekedő  király  egyénisége  a  jövőre  sem  nyúj- 
tott reményt  egy  erőteljesebb,  szilárdabb  kormány  iránt,  mely  az  önbűnei 
miatt  végromlásnak  indult  hazát  megmenteni  képes  lenne.  A  kéjva- 
dászó Brandenburgi  György,  kinek  minden  gondolata  s  törekvése  oda 
czélozott,  miként  tölthesse  idejét  mennél  zajosabb  s  különfélébb  mulat- 
ságokkal, a  szünetlen  szórakozottság,  játékok,  tánczvigalmak  s  egyéb 
kéjelgések  által  annyira  megrontá  a  különben  jó  hajlamú  királyi  gyer- 
mek kedélyét,  hogy  az  a  rend,  munka  s  komoly  foglalkodástól  mind 
idegenebbé  kezdett  lenni,  s  utóbb  már  szinte  kedvetlenséggel  fogadta, 
ha  valamely  országos  ügyben  megszólíttatott. 

10.  §.  Török  háború,  Sabácz  és  Nándorfehérvár  eleste. 

E  szomorú  körülmények  között  szerencsének  kellé  tartani  az  or- 
szágra nézve,  hogy  a  törökök,  I.  Szelim  szultán  uralkodása  alatt,  részint 
Ázsiában,  részint  Egyptomban  elfoglal vák ,  nagyobb  hadjáratokat  az 
ország  ellen  nem  intéztek.  De  miután  1520  vége  felé  Szelim  meghalt,  1520. 
utóda  a  harczias  szellemű  I.  Szuleiman,  mindjárt  uralkodása  elején  el- 
árulta ellenséges  szándékait ;  mert  míg  pasái  Szreberniket,  Szokolt  és 
Knint  foglalták  el,  s  a  hősies  Beriszló  Péter  zágrábi  püspököt  egy  csa- 
tában megölték,  azalatt  Szül  ej  mán,  a  háborúra  még  több  okot  keresvén, 
követe  által  Lajos  királytól  hűsége  jeléül  évenkinti  adót  követelt. 
A  király  s  országtanács  látván ,  hogy  a  török  követ  az  adó  ürü- 
gye alatt  csak  az  ország  állapotját  s  haderejét  jött  kikémlelni,  őt  letar- 

tóztatták :  Károly  császárhoz,  a  lengyel  királyhoz  és  a  pápához  pedig 
segedelemért  azonnal  követeket  küldöttek. 

Míg  a  követek  odajártak,  s  Lajos  király  Mária  főherczegnével, 
Ferdinánd  főherczeg  pedig  Anna  magyar  herczegnével  a  már  rég  kö- 
tött szerződés  szerint  házasságra  lépett,  az  alatt  a  követének  letartóz- 
tatása miatt  boszús  Szüle j mán  készületeit  a  hadjáratra  megtévén,  mint- 
egy 200  ezernyi  sereggel  indult  meg  a  Duna  felé,  s  Nisszától  egy  had- 
osztályt a  nagyvezér  alatt  Nándorfehérvár,  egy  mást  Ahmed  pasa  alatt 
Sabácz  ostromára  előre  küldvén,  maga  szinte  az  utóbbi  vár  felé  vezette 
főtáborát.  Hederváry  Ferencz  és  Török  Imre  Nándorfehérvár  kapitá- 
nyai, úgy  szinte  Sulyok  István,  Sabácz  kapitánya  is,  a  veszedelemről 
értesülvén,  a  helyett,  hogy  váraikat  kitelhetőleg  megerősítették  volna, 
rég  elmaradt  díjaik  sürgetése  végett  személyesen  mentek  föl  Budára. 
De  Logody  Simon  várnagy,  ámbár  csak  mintegy  100  gyalog  s  néhány 
lovas  állott  parancsa  alatt,  hősileg  védelmezte  a  Sulyoktól  rábízott  Sa- 
báczot,  s  mindjárt  a  megszállás  elején  megeskadteté  vitézeit,  hogy  inkább 
vele  együtt  meghalnak,  mintsem  a  várat  feladják.  Es  a  derék  őrség  be- 
csületesen beváltotta  adott  szavát.  Midőn  az  ellenség  benyomulását  a 
lerontott  falakon  gátolniok  többé  nem  lehete,  ámbár  magukat  a  Száva 
folyamon  könnyen  megmenthették  volna,  a  harczra  még  képesek,  szám- 
szerint hatvanan,  Logody  alatt  a  várudvaron  összegyűlvén,  ott  várták 
be  az  ozmán  utolsó  rohanását,  ott  hullottak  el,  több  száz  levágott  török 
testhalmai  fölött,  mint  örök  emlékezetre  méltó  hü  fiai  a  hazának. 

Sabácz  megvétele  után  Szulejmán  egész  táborát  Nándorfehérvár 
alá  vezette.  Lajos  király  ennek  hírére  közönséges  fegyverrekelést  hir- 
detett. A  pártviszályokba  merült  urak  s  nemesek  azonban  oly  késlekedve 
gyülekeztek,  hogy  bár  Ferdinánd  főherczeg  és  Zsigmond  lengyel  király 
is  küldött  mintegy  hatodfél  ezernyi  segélyhadat,  a  nemzeti  sereg  any- 
nyira  még  sem  szaporodott,  hogy  a  török  roppant  erejével  szembeszáll- 
nia  tanácsos  volt  volna.  Nándorfehérvár  ezalatt  húsz  rohanást  vitézül 
kiáliott,  s  az  őrség,  noha  már  csak  400-ra  olvadt  le,  Oláh  Balázs,  Bóth 
János  és  Morgay  János  álkapitányok  alatt  mind  halálig  kész  volt  azt 
védelmezni;  de  a Hedervárytól helyettesül  beküldött  áruló  Móré  Mihály 
s  a  fellegvárban  menedéket  keresett  számos  városi  ráczság,  daczára  a 
magyarok  ellenzésének,  a  várat  szabad  elmenet  föltétele  alatt  augusz- 
tus 29-kén  az  ellenségnek  megnyitotta.  Szulejmán  az  őrséget,  adott 
szava  ellen,  mind  egyiglen  megölette. 

11.  §.  A  nemesség  hanyagsága  s  újabb  viszálykodása  a  veszélynek  közepette. 
Tomory  és  Frangepán  diadalai. 

Az  ország  kulcsának,  Nándorfehérvárnak  eleste  nagy  rémületbe 
ejtette  a  nemességet.  A  kik  előbb  jobbágyaikat  sem  engedték  a  végvá- 
rak jó  karban  helyezése  végett  megadóztatni,  most  a  királytól  ország- 
gyűlésre hivatván,  nem  csak  jobbágyaiktól  megrendelték  az  egy  arany 
forint  adót,  hanem  még  saját  erszényökből  is  ajánlottak  segedelmet, 
rendelvén,  hogy  minden  egyházi  s  világi  birtokos  jövedelmének  felével, 

a  birtoktalan  nemesek  pedig  egy  arany  forinttal  adózzanak  a  haza  vé- 
delmére. De  hogy  e  bőkezű  ajánlatra  csak  a  végveszély  félelme  kény- 
szerítette a  nemesség  nagy  részét,  kebléből  pedig  a  pártzaj longások 
közt  már  kiveszett  a  honszeretet  magasztos  érzete,  az  országgyűlés  után 
nem  sokára  bebizonyult.  Mert  miután  ama  hír,  hogy  Szulejmán  1522- 
ben  Rhodosz  sziget  meghódoltatását  tűzte  ki  hadi  munkálkodása  czél- 
jáúl,  a  kedélyeket  a  félelemtől  megszabadította,  a  nemesség  buzgalma 
is  megernyedett.  Az  adótörvények  felforgatása  végett  több  megyében 
gyűlések  tartattak ;  az  adószedők  az  uraktól  megvesztegettetvén,  az  adót 
oly  hanyagul  és  hiányosan  hajtották  be,  hogy  a  honvédelmi  pénztárba 
valósággal  begyűjtött  összeg,  melynek  több  százezret  kellett  volna  tenni, 
46  ezer  forintot  sem  haladott  meg ;  mi  több,  a  pártok  újra  megkezdet- 
ték régi  villongásaikat,  s  egymás  ellen  külön-külön  szövetségeket 
kötöttek. 

De  ámbár  Szulejmán  nem  jött  is  maga  nagyobb  haddal  az  országra, 
a  határszéli  pasák  mindazáltal  kivált  a  nándorfehérvári,  még  is  any- 
nyira  háborgatták  az  ország  határait,  hogy  azoknak  sükeresebb  védelme 
végett  1523-ban  ismét  országgyűlést  kellett  hirdetni.  A  törvények,  me-  152  3. 
lyek  e  gyűlésen  alkottattak,  szomorú  bizonyítványai  annak,  mennyire 
kiveszett  már  a  honszeretet  a  legtöbbek  szívéből,  s  mily  gondatlanság 
és  önhaszonlesés  áradt  el  a  vesztére  e  miatt  gyors  léptekkel  siető  ország- 
ban. Vizsgálat  rendeltetett  a  múlt  évi  adó  beszedése  körül  elkövetett 
hűtlenségek  ellen ;  a  nemességnek  meghagyatott,  hogy  jól  fegyverkezve 
s  lóháton,  ne  pedig  csak  botokkal  s  mintha  menyekzőre  mennének,  ko- 
csin, jelenjen  meg  a  táborban.  Adóul  minden  nem-nemes  lakosra  2 
forint  füstpénz  rovatott  ;  az  urak  és  nemesek  ez  úttal  csak  szabad  aján- 
latok által  ígérkeztek  járulni  a  közszükség  fedezéséhez. 

Alig  oszlottak  szét  a  rendek  e  gyűlésből,  midőn  híre  érkezett, 
hogy  Szulejmán  Rhodosz  szigetét  elfoglalta,  s  újabban  nagy  hadjáratot 
készít  Magyarország  ellen.  Szerencsére  azonban  e  hír  nem  valósult  meg. 
mert  a  szultán  a  fellázadt  Egyptomba  vezette  hadait.  A  török  rabló  cso- 
portok betöréseitől  mindazáltal  ekkor  sem  maradtak  menten  a  határszé- 
lek. Ferhád  bég  még  azon  évben  1 5  ezernyi  haddal  ütött  a  Szerémségre. 
Itt  azonban  őrt  álla  most  Tomory  Pál,  a  nem  rég  kinevezett  kalocsai 
érsek  s  a  Száva  és  Dráva  vidékének  főkapitánya,  ki  Ferhádot  majdnem 
egész  hadával  együtt  levágta,  s  diadala  jeléül  Ferhád  bég  fejével  40 
zászlót,  számos  lovat  és  drága  fegyvert  küldött  fel  Budára.  Nemsokára 
ezután  Balibég  szendrői  pasa  Jaiczát  szállotta  meg  mintegy  20  ezernyi 
haddal.  De  a  vár  kapitányai,  Keglevich  Péter  s  az  óriási  erejű  Csery 
Balázs,  vitézül  megvédték  a  fontos  várat,  míg  annak  a  Miksa  császár 
olasz  hadjáratain  nagy  hírre  jutott  gróf  Frangepán  Kristóf  és  Batthyány 
Ferencz  segedelmére  érkeztek,  kik  aztán  a  török  hadat  megverték  s  az 
egész  tábort  60  zászlóval  együtt  elfoglalták. 

12.  §.  A  nemesség  visszahatása  az  urak  ellen.  A  S zápolyai- párt  győzedelme  a 

rákosi  és  hatvani  gyűléseken. 

Tomory  és  Frangepán  diadalai,  a  helyett  hogy  az  ország  lakosai- 
ban annak  védelme  iránt  lelkesedést  gerjesztettek  volna,  inkább  a 
hanyagságot  s  gondatlanságot  ápolták ;  és  miután  Szulejmán  fő  erejét 

1524.  1524-ben  is  a  fellázadt  Egyptom  foglalkodtatá,  mintha  tartani  sem 
kellett  volna  többé  a  töröktől,  a  párt  villongás  ok  tetőpontra  hágtak. 
Okot  ezekre  most  a  nem  rég  meghalt  Ujlaky  Lőrincz  herczeg  jószágai 
adtak,  melyeket  a  király,  Szalkay  esztergomi  érsek  s  főkanczellár  tanácsa 
szerint,  nagy  részben  lefoglalt,  daczára  Szapolyai  János  követelésének, 
ki  azokra  egy  régi  szerződés  erejénél  fogva  igényt  tartott.  Az  érdekében 
megsértett  vajda  ezóta  boszút  forralt  az  udvari  párt  ellen,  s  a  nemes- 
séget Verbőczy  István  személynök  által  annyira  fölizgatta,  hogy  a 
király  kénytelennek  látta  magát,  annak  megnyugtatása  végett  sept.  8-ra 
a  Rákos  mezejére  országgyűlést  hirdetni.  A  király  ott  a  határszélek  s 
a  dunai  sajkás  had  jó  karba  állítására  nagyobb  adót  kívánt;  báró 
Burgio  pápai  követ  pedig  kijelenté,  hogy  ő  szentségétől  a  török  háborúra 
pénzsegedelmet  hozott,  mely  azonban  csak  akkor  fog  kiadatni,  ha 
részökröl  a  rendek  is  megteszik,  mi  tehetségökben  áll.  A  nemesség 
azonban,  mihelyt  a  király  eltávozott,  felizgatva  Verbőczy  elragadó  ékes- 
szólása által,  hevesen  kikelt  a  kormánytanács  és  az  urak  ellen  :  vádolván 
amazt,  hogy  a  törvényeket  végre  nem  hajtatja,  s  tűri,  hogy  több  fontos 
hivatal  és  számos  kir.  jövedelemforrás  idegenek  kezén  van ;  emezeket 
pedig,  hogy  a  közterhek  alól  magukat  kivonják.  Határoztatott  azután, 
hogy  a  Fugger  tőzsérház,  mely  az  ország  zsírját  kiszívja,  kiűzessék, 
Szerencsés  Imre,  keresztelt  zsidó  s  alpénztáruok  hivatalából,  az  idegenek 
pedig,  magok  a  császár  és  Velencze  követei  is,  az  udvarból  elutasíttas- 
sanak. Mivel  a  kormány  hanyagsága  s  erélytelensége  miatt  minden 
eddig  alkotott  törvények  sükeretlenek  maradtak,  s  a  polgári  élet  minden 
ágaiban  veszélyes  rendetlenség  áradt  el,  ennek  orvoslása  végett  a  követ- 
kező évi  sz.  Ivánnapon  Hatvanban  nagy  országgyűlés  tartassék,  melyen 
az  egész  nemesség  fegyveresen  jelenjen  meg,  onnan  atörök  ellen  mindjárt 
táborba  szállandó. 

A  király  azonban  e  végzést  nem  erősítette  meg,  hanem,  hogy  a 

1525.  nemességet  a  hatvani  fegyveres  gyűléstől  elvonja,  az  1525-kisz.  György- 
napra hirdetett  a  Rákosra  országgyűlést ;  de  czélját  ebben  nem  érte 
el.  A  nemesség  nagy  számmal  s  fegyveresen  jelent  meg,  és  rettentő 
zajjal  követelte  a  múlt  gyűlés  határzatainak  végrehajtását;  különösen^ 
hogy  az  idegenek  az  udvartól  elmozdíttassanak,  a  tanácsosok  helyett 
mások  választassanak,  Szerencsés,  ki  az  eláradt  pénzhamisításnak  oka 
volna,  a  pénzügytől  elmozdíttassék  és  sáfárkodása  iránt  szigorúan  kér- 
dőre vonassék.  A  király  eleinte  mindaddig  halogatni  szándékozott  vála- 
szát, míg  a  gyűlés  tartására  kiszabott  15  nap  eltelvén,  a  nemesség 
szétoszlik ;  de  a  felingerült  nemesség  ezt  észrevévén,  oly  fenyegető 
állásba  helyezte  magát,  hogy  a  király. utóbb  kénytelen  volt  a  gyűlésben 
megjelenni,  és  Szerencsést  a  csonka  toronyba  /aratni ;  mivel   azonban 

sem  a  külköveteket,  sem  tanácsosait  elbocsátani  nem  akarta,  a  nemesség 
a  hatvani  gyűlést  illető  végzésénél  megmaradván,  szétoszlott. 

A  rendek  e  lépése  nagy  zavart  szült  az  országtanácsban,  hol 
egyébiránt  már  az  urak  magok  is  viszálkodnak  vala.  Szalkay  érsek  egy 
ülésben  Tahy  János  bánsága  miatt  Frangepán  Kristóffal  heves  szóvál- 
tásba keveredvén,  haragjában  ennek  szakállába  nyúlt,  miért  ez  őt  arczon 
csapta  s  a  czivakodást  csak  a  király  megjelenése  volt  képes  lecsillapí- 
tani. Lajos  ezután  Báthory  nádor,  Sárkány  Ambrus  országbíró  és  Bor- 
nemisza tanácsára  a  vármegyékhez  küldött  rendeletében  a  hatvani 
gyűlés  tartását  megtiltván,  sz.  Mihálynapra  Budára  hirdetett  ország- 
gyűlést, melyre  a  nemesség  fegyver  nélkül  jelenjen  meg.  Báthory  pártja 
arra  is  rábírta  Lajost,  hogy  Szerencsés  Imrét  börtönéből  kibocsássa ; 
mi  azonban  annyira  fölingerelte  az  ellenzéki  párt  jelen  volt  tagjait, 
hogy  szolgáikkal  Szerencsés  házára  törtek,  s  azt  feldúlván,  mintegy 
60  ezer  aranyát  elrabolták ;  maga  Szerencsés  is  csak  a  várfalon  kötélen 
lebocsátkozva  menekült  meg  kezeikből. 

A  nemesség  azonban  a  király  tilalmára  nem  ügyelvén,  a  hatvani 
gyűlésre  valóban  megjelent,  számszerint  mintegy  14  ezerén.  A  nádor 
és  pártja  ellentállást  javasla;  de  Lajos,  miután  ünnepélyesen  meghívatott, 
a  Szapolyaival  időközben  megbékült  Szalkay  érsek  tanácsára  a  gyűlésben 
az  országtan  ácscsal  együtt  még  is  megjelent.  A  nemesség  nevében  Ver- 
bőczy  hosszú  beszéddel  fogadta  őt,  előadván,  miképen  minden  baj 
egyedül  a  rósz  tanácsosoktól  ered,  kik  a  király  jóra  hajlandó  szívét  a 
törvények  végrehajtásában  megakadályozzák ;  minek  következtében  a 
rendek  elhatározták  légyen,  hogy  azok  hivatalaiktól  elmozdíttassanak, 
s  újakkal  pótoltassanak.  Végezvén  beszédét,  kérdezé  a  rendeket :  híven 
tolmácsolta-e  értelmöket?  Mire  ezek  zajos  igennel  válaszoltak,  s  a  tiszt- 
viselők letételét  kívánták.  Az  országtanács  több  tagjai  azonban  szinte 
szót  emeltek  védelmökre ;  de  a  nemesség  beszedőket,  kivált  Sárkányét, 
szörnyű  zajjal  szakasztá  félbe,  s  a  királytól  tüstént  végzést  kívánt.  A 
király  más  napra  halászta  válaszát ;  akkor  pedig  azt  üzente  a  rendek- 
nek, hogy  kész  ugyan  vizsgálatot  tartani  azok  felett,  kik  ellen  az 
országnak  panasza  van,  de  kihallgatás  nélkül  hivatalától  senkit  sem 
foszthat  meg.  A  nemesség  azonban  már  nem  tűrt  ellenzéket;  Báthoryt 
hivatalából  azonnal  letette  s  nádorrá  Verbőczyt  választotta.  Lajos  az 
ellentállást  nem  látván  tanácsosnak,  nemcsak  az  új  nádort  megerősí- 
tette, hanem  utóbb  mind  a  rákosi  törvényczikkeket,  mind  ama  végzést 
is  jóváhagyta,  hogy  az  Ujlaky  öröksége  Szapolyainak  adassék.  A  ne- 
messég vagy  inkább  a  Szapolyai-párt,  melynek  amaz  csak  eszközéül 
szolgált,  ekként  czélját  érvén,  a  királynak  minden  telektől  egy  aranyat 
ajánlott,  s  miután  még  a  honvédelem  tárgyában  némely  szabályokat 
alkotott,  a  nemesi  ülnököket  pedig  az  országtanácsba  visszaállította, 
oly  végzéssel  oszlott  haza,  hogy  a  jövő  évi  sz.  Györgynapon  a  Rákoson 
ismét  országgyűlés  tartassék. 

13.  §.   A   főnemesség   ellenhatása  s  győzedelme.   A  kalandos  társulat.   Az  1526-li 

országgyűlés. 

A  hatvani  gyűlés,  mint  előrelátható  vala,  nem  nyugtatta  meg 
a  pártokra  szakadt  hazát.  Báthory,  Thurzó,  Sárkány  s  más  urak,  kik- 
nek érdekei  megsértettek,  azonnal  minden  erejüket  megfeszítették, 
a  hatalom  birtokába  jutott  Szapolyai-pártot  megbuktatniok.  Titkon 
egy  kalandos  czímü  társulatot  alkotának,  melynek  czéljáúl,  hogy  győze- 
delmök  annál  bizonyosabb  legyen,  színleg  a  királyi  tekintély  s  hatalom 
helyreállítását,  valóban  pedig  az  ellenpárt  megbuktatását  és  saját 
érdekeik  győzedelmet  tűzték  ki.  Eszközül  ők  is  a  kis  nemességet  válasz- 
tották, melyet  az  e  végre  gyűjtött  pénzzel  megvesztegethetni  s  a* 
Szapolyai-párttól  elvonhatni  annál  inkább  •  reménylének ,  minthogy 
Verbőczy  önmaga  is  mind  több  okot  látszék  szolgáltatni  a  nemesség 
elégedetlenségére.  Ettől  ugyanis,  mivel  magát  általa  kizsákmányoltatni 
nem  engedé,  arról  vádoltatek,  hogy  az  új  méltóságban  gőgössé  és 
hanyaggá  lett,  a  nemesektől  magát  mindinkább  visszavonja  s  az  urak 
kedvét  keresi,  a  hatvani  gyűlés  rendeleteiből  pedig  mit  sem  teljesít. 

A  pártviszályok  közt  az  ország  egészen  megfeledkezni  látszott  a 
török  háborúról,  mígnem  Bakics  Pál  a  figyelmet  reáfordította.  Bakics. 
elébb  Ferhád  pasa  titoknoka,  urának  kivégeztetése  után  szinte  hütlen- 
1526.  ségről  vádoltatván,  1526  elején  Magyarországban  keresett  menedéket, 
s  a  király  szolgálatába  állott.  0  hozta  hírül,  hogy  Szulejmán  a  jövő 
tavaszon  nagy  haddal  készül  megtámadni  az  országot.  Lajos  e  vesze- 
delmet azonnal  tudtára  adta  a  pápának  s  más  európai  fejedelmeknek, 
s  a  legnagyobb  aggodalom  kifejezéseivel  sürgette  segedelmüket.  De 
ennél  több  nem  is  igen  történt  a  veszedelem  elhárítására:  a  török 
háború,  bár  arról  már  senki  sem  kételkedett,  csak  mellékes  dolog  volt 
a  veszendő  ország  viszálkodásba  merült  nagvai  előtt. 

A  mint  közeledett  az  országgyűlés  ideje, úgy  növekedett  a  Báthory  - 
párt  ármánykodása  is  az  elbizottságában  szunnyadni  látszó  ellenpárt 
megbuktatására.  Thurzó  Elek,  a  királynét  a  kalandosok  részére  nyer- 
vén, kieszközlé,  hogy  Lajos  egy  időre  Visegrádra  menjen  lakni,  hol 
aztán  őt,  távol  a  Szapolyai-párttól,  nem  is  volt  nehéz  reávenni,  hogy 
megerősítse  a  kalandos  társulatot,-mely  neki  királyi  tekintélyét  s  jöve- 
delmeit ígérte  visszaszerezni.  A  kalandosok  ennyire  haladván,  az  ország- 
gyűlés megnyitása  előtt  a  szegényebb  nemesek  közöl  sokakat  megvesz- 
tegettek, s  midőn  a  gyűlés  megnyittatott,  már  oly  erősekké  lettek, 
hogy  tovább  nem  is  kétkedének  társulatokat  nyilván  kihirdetni,  s  a 
hozzájok  csatlakozásra  az  egész  nemességet  felszólítani,  állítván,  hogy 
a  tanácskozás  szabadságát,  melyet  némely  nagyok  megsértettek,  kíván- 
ják helyreállítani.  Es  a  nemesség  nagyobb  része  valóban  is  hozzájok 
állott. 

Bámulva  vette  észre  az  ügyek  e  fordulatát  Verbőczy,  midőn  az 
országgy ülésen  megjelent ;  s  titkon  értesülvén,  hogy  a  Báthory-párt 
még  élete  ellen  is  tör,  nádori  tisztéről  lemondott ;  midőn  pedig  a  király 
öt  a  gyfilés  tárgyalására  utalta  volna,  látván,  hogy  a  közeledő  zivatart 

bevárnia  nem  tanácsos,  ipájával, Zoby  Mihályival  a  hatvani  gyűlés  másik 
fő  hősével,  Erdélybe  menekült.  A  király  ezután  a  rendek  közt  megje- 
lenvén, Báthoryt  a  nemesség  helyeslő  zaja  közt  a  nádorságba  vissza- 
helyezte, Verbőczy  és  Zoby  ellen  pedig  törvényszéket  rendelt,  mely  utóbb 
ezeket  valóban  honárulóknak  ítélte,  s  fej-  és  jószágvesztésben  marasz- 
talta el.  De  alighogy  czélját  érte  a  kalandos  társulat,  a  király  érdekei- 
vel mit  sem  gondolt  többé ;  sőt  az  ígért  pénzt  is  vonakodott  összeadni 
a  köznemesek  tartására,  minek  következtében  ezek  kebelekből  100 
tagot  választván,  kik  a  teendőkről  a  főrendekkel  tanácskoznának,  nagy 
részben  szétoszlottak. 

A  gyűlést  ezután  még  több  napig  folytatták  az  urak  a  nemesség 
választmányával ;  de  bosszankodva  látta  Lajos,  hogy  a  kalandosok  nem 
csak  ígéreteiket  nem  teljesítik,  hanem  még  inkább  összeszorítani  kíván- 
ják királyi  hatalmát,  arra  törekedvén,  hogy  ezután  csak  a  nádor,  kincs- 
tartó s  még  néhány  más  úr  hozzájárultával  kormányozzon.  Erre  ugyan 
rá  nem  állott  Lajos ;  de  a  többi  törvény czikket,  bár  azok  kívánságának 
meg  nem  feleltek,  kénytelen  volt  megerősíteni,  mert  a  gyűlésre  kitűzött 
15  nap  eltelvén,  a  rendek  szétoszlani  szándékoztak.  Adóul  a  törvények 
szerint  minden  telektől  fél  arany  aj  ánl tátott ;  szükség  esetében  pedig  a 
király  a  pápa  engedelmével  az  egyházak  kincseinek  lefoglalására  utasít- 
tatott. Rendeltetett  továbbá,  hogy  a  derékhadat  a  király  személyesen 
vezesse ;  a  jobbágyok  közöl  minden  ötödik  felfegyverkezzék,  sőt  nagy 
szükség  esetében  mindnyájan  fejenkint  Összegyűljenek  a  megyei 
zászlók  álá. 

Felolvastatván  a  törvény czikkelyek,  a  nemesek  nevében  előadatott, 
hogy  a  nemzet  mindent  megtett,  mi  által  a  király  az  országot  meg- 
védheti ;  s  hivatkozás  intéztetett  a  külkö vetekre,  hogy  ha  még  is  vala- 
mely szerencsétlenség  történnék,  azt  nem  lehet  a  nemzetnek  tulajdo- 
nítani. A  király  erre  azt  válaszolá,  hogy  ő  mindent  kész  megtenni,  mire 
«sak  képes,  az  ország  védelmében  ;  de  erre  pénz  kívántatik,  mi  nincs, 
mert  a  rendektől  felrótt  királyi  jövedelem  csak  papiroson  áll,  mint 
például  a  budai  s  fehérvári  harminczad  100  ezer  forintra  számíttatott, 
holott  harmadát  sem  hozza  be.  S  bár  ő  mindent  kész  megtenni,  de  kezei 
szegénysége  által  kötve  vannak  \f  miért,  ha  az  országot  szerencsétlenség 
éri,  oka  annak  nem  ő  leszen.  „Es  ily  komédiát  játszottak  —  úgymond 
a  pápai  követ  —  a  kölcsönös  óvásokkal,  oly  időben,  midőn  az  ország 
egén  már  tornyosodtak  a  fellegek.  Mondák,  menjen  a  király  seregével 
az  ellenségre,  és  a  királynak  jó  saruja  sincsen." 

lé.  §.  Az  ország  szánandó  állapota.  A  mohácsi  veszedelem. 

Mialatt  a  pártok  egymással  s  a  kormánynyal  ekként  viszálkodnak 
Vala,  Szulejmán  megindult  rettentő  hadával ;  és  a  szerencsétlen  hazában 
semmi  készület  annak  elfogadására.  A  kincstár  oly  szegény  volt,  hogy 
Lajos,  asztalának  elláthatása  végett,  még  asztali  ezüst  szereit  is  kény- 
telen lőn  elzálogosítani.  A  végvárak,  maga  Pétervárad  is,  mely  Nándor- 
fehérvár eleste  után  kulcsává  lett  az  országnak,  a  védelemre  felkészülve 

Horváth  M»  J2 


178  V.  Könyv.  A  nemzeti  sülyedés  kora. 

épen  nem  voltak  ;  a  sajkások,  kiknek  díja  már  rég  nem  járt  ki,  hajóikat 
odahagyták.  A  viszálkodásba  merült  urak  annyira  elszoktak  a  bajnoki 
munkáktól,  hogy  a  harczdicsőségéről  nem  rég  Európa  szerte  híres  nem- 
zetben egy  férfiú  sem  találtatott,  kire  a  fővezérséget  bizodalommal 
lehetett  volna  ruházni ;  mert  gróf  Frangepán  Kristóf,  ki  a  törökkel  már 
többször  győzedelmesen  harczolt,  Ferdinánd  főherczeg  szolgálatába 
állott.  Mind  e  mellett  is  Frangepán  és  gróf  Salm  Miklós  kináltattak 
meg  a  főtáborn  agysággal,  mit  azonban  ezek,  ismervén  az  ország  készü- 
letlenségét,  el  nem  fogadtak.  Tomory  érsek  pedig,  ki  amazok  után  leg- 
több hadi  tapasztalással  birt,  vagy  mivel  a  mellőzés  által  hiúságát  meg- 
sértve érzé,  vagy  mivel  pénzt  hadi  készületekre  nem  kaphatott,  még  a 
péterváradi  kapitányságról  is  lemondott.  April  vége  felé  követték 
példáját  a  többi  végvárak  kapitányai,  pénz  és  őrsereg  hiányát  adván 
tettök  okául.  Pedig  a  török  Nándorfehérvárnál  már  készité  az  ostrom- 
szereket; Szent-Demetert  pedig  egy  török  csapat  meg  is  szállotta. 

Vigasztaló  angyalként  jelent  meg  e  veszély  és  zavarok  közepette 
a  kormánytanácsban  b.  Burgio,  pápai  követ,  előadván,  hogy  azon  50 
ezer  aranyon  felül,  melyet  ő  szentsége  még  tavaly  küldött  az  ország 
védelmére,  kevés  idő  alatt  több  segedelem  is  érkezik.  Azután  Tomoryt 
személyesen  meglátogatván,  a  kapitányság  fölvállalására  rábeszélte  s 
némi  összeggel  is  ellátta  ;  Rómában  pedig  az  egyházak  kincseinek  lefog- 
lalását sürgette.  Az  engedelem  erre  kevéssel  utóbb  meg  is  érkezett, 
minélfogva  biztosok  küldettek  szét  a  templomok  nélkülözhető  arany  s 
ezüst  szereinek  összeszedésére.  Ez  azonban  már  későn  történt,  mert  a 
begyült  arany-  s  ezüstből  pénzt  oly  hamar  nem  verhettek,  hogy  a  szük- 
séges készületeket  annak  idején  megtenni  lehetett  volna.  A  pénztárban 
még  június  elején  sem  volt  csak  annyi  pénz  is,  hogy  a  rendeletekkel 
szétküldött  futárok  díját  kifizetni  lehetett  volna,  s  azokat  is  jobbára 
Burgionak  kellett  fizetnie.  Nem  csoda  ennél  fogva,  hogy  Budánál  még 
egy  tábori  ágyú  sem  létezett.  A  kormány  tanács  majdnem  naponkint 
összeült  ugyan,  de  a  napot  többnyire  haszontalan  vitákban  tölte,  s  est- 
vénkint  még  nagyobb  zavarban  oszlott  szét.  A  király  maga  sem  látszék 
érezni  a  sebes  léptekkel  közelgő  veszedelmet :  honvédelem  helyett  ver- 
senyfutásokat intézett,  közönségesen  délig  aludt,  s  ha  aztán  el  ment  is 
a  tanácsba,  semmin  sem  indult  meg. 

Jun.  12-kén  Szulejmán  közeledtéről  kétségtelen  tudósítás  érke- 
zett ;  s  ez  egy  kissé  felébreszté  a  király  és  tanácsa  erélyét.  A  nemesség 
fejenkint  fegyverre  szólíttatott,  s  mint  hajdan ,  nagy  veszély  idején 
szokásban  vala,  véres  kard  hordoztatott  körül  a  megyékben ;  az  össze- 
gyűlés helyéül  Tolna,  idejéül  július  eleje  tüzetett  ki.  Nádasdy  Tamás 
a  birodalmi  rendekhez  segélyért,  gróf  Hardeck  pedig  Bécsbe  küldetett, 
ágyút,  lőport  s  más  hadi  szereket  vásárlani.  Báró  Burgio  Cseh-  és  Mor- 
vaországban a  pápa  pénzén  hadat  szedett.  Szapolyai  Jánosnak  oly 
utasítás  adatott,  hogy  a  havasföldi  vajdával  Bolgárországba  menjen,  s 
az  ellenséget  hátmögül  háborgassa. 

Ez  alatt  Szulejmán  200  ezret  meghaladó  seregével  jui.  2-kán 
Nándorfehérvárhoz  érkezett  s  Péterváradot  pár  nap  múlva  megszállotta. 

A  dunai  részt  Tomory  Pál  40  naszáddal  védelmezé ;  de  nem  sokára 
hátrálnia  kellett  a  török  800  naszáda  elől,  s  egész  Bácsig  visszavonult; 
a  királynak  pedig  javasolta,  hogy  Szül  ej  mán  tol,  bár  adót  kell  is  fizetnie, 
békét  kérjen ;  de  ebben  a  kormánytanács,  félvén  a  nemességtől,  meg 
nem  egyezett.  Látván  a  király,  hogy  a  nemesség  addig  mozdulni  sem 
akar,  míg  maga  táborba  nem  száll,  jul.  20-kán  1200  lovassal  s  a  Bur- 
giotól  Morvában  szedett  2500  gyaloggal  Tolnára  indult,  s  egyszersmind. 
Szapolyainak  is  ujabb  paran^ot  küldött,  hogy  hadával  ő  is  oda  siessen, 
Míg  azután  urak  s  megyék  zászlóaljai  lassankint  gyülöngnek  vala,  híre 
érkezett,  hogy  Szulejmán  Péterváradot  július  30-kán  megvette,  s  had- 
járata czéljáúl  magát  Budát  tűzvén  ki,  táborát  Eszék  felé  indította. 
Lajos  ennek  következtében  Tolnára  ment  hadával ;  a  nádornak  pedig 
meghagyta,  hogy  Eszék  védelmére  siessen.  De  az  urak,  kiknek  hozzá  csatla- 
kozniuk kellett  volna,  állítván,  hogy  csak  a  király  zászlója  alatt  köte- 
lesek hadakozni,  vele  menni  nem  akartak. 

Lajos  erről  értesülvén,  haragra  gyúlt.  „Látom ,  úgymond ,  már 
mindenki  velem  mentegetőzik ;  holnap  tehát,  isten  segedelmével  szemé- 
lyesen megyek  oda,  hova  nálam  nélkül  menni  nem  akartok."  És  aug. 
14-kén  táborával,  mely  már  mintegy  20  ezerre  szaporodott,  Mohács 
felé  indult.  Út  közben  Tomory  Pált  és  Szapolyai  Jánost,  helyettesül 
pedig  ennek  megérkeztéig  öcscsét,  Györgyöt  nevezte  ki  fővezérekké. 
Alig  szállott  a  sereg  Mohács  vidékére,  midőn  tudósítás  érkezett,  hogy 
Szulejmán  aug.  22-kén  a  Dráván  átkelt,  Eszéket  fölégette  s  táborát 
Mohács  felé  vezeti.  Ugyanazon  időben  jött  Szapolyai  hírnöke  is,  kérvén 
a  királyt,  ne  ütköznék  meg  addig,  míg  ő,  ki  14  ezernyi  hadával  már 
Szegedig  haladt,  hozzá  nem  csatlakozandik.  De  miután  még  néhány 
horvát  s  más  úri  zászlóalj  is  megérkezett,  melyekkel  mintegy  25  ezerre 
ment  a  sereg  száma,  oly  harczvágy  szállotta  meg  a  nemességet,  hogy 
azt  visszavonulásra  birni  nem  lehetett.  2 7 -kén  tehát  maga  a  király  is  a 
táborba  ment  és  az  ütközetre  készült.  A  következő  napon  Szulejmán  két 
mérföldnyire  állapodott  meg  Mohácstól. 

Augusztus  29-kén  egy  csöndes,  szép  nyári  nap  reggelén  Mohács 
alatt  egy  mérföldnyire  csatarendbe  állíttatott  a  harczot  már  alig  várható 
magyar  sereg.  A  király  a  hadosztályokat  Tomoryval  körüllovagolván, 
mindenütt  harczvágyat  s  bátorságot  látott  visszatükrözni  a  vitézek 
arczairól.  A  török  had  ez  alatt  ama  halmokat  foglalá  el,  melyek  félkör- 
ben vonultak  el  a  magyar  tábor  előtt,  s  melyeket  előbb  meg  nem  szál- 
lani, nagy  hiba  volt  a  magyarok  részéről.  E  halmokra,  honnan  az  egész 
magyar  tábort  át  lehetett  tekinteni,  dél  tájban  érkezett  meg  Szulejmán, 
s  ott  azonnal  tanácskozást  tartott  pasáival ;  három  óra  tájban  pedig  a 
támadót  megfúvatta.  Midőn  a  tárogatók  megriadtak,  a  király  harczsi- 
sakot  tétetett  fejére,  mi  közben  vész  előérzete  szállotta  meg  szívét,  s 
arczát  halálsáppadtság  borítá  el.  Mint  villámförgeteg  rohant  ezután  a 
magyar  sereg  a  törökre,  s  annak  előhadát  visszanyomván,  űzni  kezdé. 
Utánok  iramodok  a  király  is  a  második  hadoszloppal ;  de  e  közben  a 
jobb  szárny  a  300  török  ágyútól,  melyektől  már  alig  volt  10  lépésnyi 
távolságban,  iszonyú  csapással  visszavettetett ;  minek  következtében  a 

közép  had  is  megzavarodott ;  —  és  a  csata,  melytől  az  ország  sorsa 
függött,  rövid  másfél  óra  alatt  el  lőn  döntve.  Omló  zápor  fedé  azon 
kevesek  futását,  kik  a  csatatérről  megmenekültek ;  de  hét  főpap,  Szal- 
kay  s  Tomory  érsekekkel,  28  világi  zászlós  úr,  s  ezek  közt  Drágfy  János, 
Ország  Ferencz,  Szapolyai  György,  500  főbb  nemes,  s  mintegy  22  ezer 
vitéz  áldozatul  esett.  Báthory  nádor,  Brodarics  püspök  és  kancellár, 
Perényi  Péter,  Batthyány  Ferencz  és  Tahy  János  szerencsésen  megme- 
nekültek. A  király  Aczél  és  Czettricz  kamarások  kíséretében  futott  el  a 
csatából ;  de  tőlök  aztán  elszakadt,  s  midőn  a  Cselye  patakon  átugratni 
akart,  fáradt  lova  a  meredek  partról  hanyatt  esett,  s  a  szerencsétlen 
Lajos  a  mocsárba  fuladt. 

Szulejmán  e  győzedelem  után  seregének  egy  részét  rablásra  fel- 
szabadítván, maga  Buda  felé  indult,  melynek  kulcsait  a  benne  maradt 
néhány  lakos  egész  Földvárig  elejébe  küldi  vala.  A  megelőző  hódolat 
azonban  nem  menthette  meg  a  fővárost  a  jancsárok  dühétől,  kik  azt  a 
szultán  akarata  s  parancsa  ellenére  felgyújtották ;  minek  következtében 
az,  Mátyás  palotáján  kivűl,  egészen  leégett.  Míg  aztán  Szulejmán  a 
Dunán  hidat  készíttetett,  a  rablásra  küldött  hadosztályok  egész  a  Bala- 
tonig és  Győrig  mindent  tűzzel  vassal  pusztítottak ;  Marót  helységénél 
pedig,  a  Vértes  hegyek  közt,  mintegy  20  ezer  lakost,  kik  családjaikkal 
egy  szekérvárban  kerestek  menedéket,  kegyetlenül  felkonczoltak.  A  híd 
e  közben  elkészülvén,  Szulejmán,  ki  nem  hódítani,  hanem  csak  a  köve- 
tén ejtett  sérelmet  jött  megbőszülni,  seregét  a  Dunán  átszállította,  s 
miután  a  királyi  lak  kincseit  s  ritkaságait,  s  ezek  közt  a  könyvtár  nagy 
részét  s  Mátyás  palotájának  szobrait  hajókon  Nándorfehérvár  felé  kül- 
dötte, sept.  24-kén  haza  felé  indult,  s  a  Duna  s  Tisza  közti  vidékeket 
is  elpusztítván,  az  országból  sok  ezer  fogolylyal  kitakarodott. 

15.  §.  Némely  belviszonyok  II.  Ulászló  és  II.  Lajos  alatt,  különösen. az  egyházi 

ügyek  állapota. 

Es  ily  vége  lőn  a  Jagellók  minden  tekintetben  káros  hatású  kor- 
mányának. Az  ország,  mely  élődj ök,  a  nagy  Hunyady  Mátyás  alatt  a 
hatalom,  virágzat  és  dicsőség  addig  még  nem  ismert  fokára  emelkedett, 
35  évi  hanyag,  tehetetlen  kormányuk  alatt  sírja  szélére  jutott.  A  király- 
ság fényköre  elhomályosodott,  tekintélye  eltipratott,  ereje  jövedelmei- 
vel együtt  elpazaroltatott  Az  igazgatás  minden  ágaiban  zavar  és  ren- 
detlenség, csalárdság,  megvesztegetés,  kötelesség-mulasztás  fészkelte 
be  magát.  A  személyállapot,  a  néposztályok  egymás  iránti  viszonyai  az 
eláradt  törvénytelenségben  felforgattattak,  a  jogok  megsértettek ;  egy 
részről  zsarnoki  hatalmaskodás  és  hatalombitorlás,  másról  a  már  rég 
megszűnt  szolgaság  lépett  ismét  elő,  mi  aztán  egy  általános  erkölcsi 
megromlásnak  lőn  kútfejévé  s  féregként  rágódott  a  nemzet  életfáján  : 
az  úri  osztályban  a  haza  szent  szerelmét  önzés,  az  áldozat-készséget 
önhaszonlesés ,  a  közszellemet  magánérdek  és  szűkkeblűség,  a  békés 
polgári  erényeket  meghasonlás,  pártviszályok,  féktelenség  váltotta  föl. 
Szóval,  a  nemzeti  élet  minden  jogi  s  erkölcsi  kötelékei  megszakadoztak: 

és  a  nemzet  és  az  ország  nagy  léte  Mohácsnál  sírba  szállott.  Es  mi  még 
legszomorítóbb  volt ,  a  két  gyönge  király  erőtlen  kormánya  alatt  a 
királyság  még  azon  eszközöktől  is  megfosztatott,  melyek  által  egy  erő- 
telj esb  utód  annak  fényét  s  erejét  helyreállíthatta  volna.  Es  tulaj  don- 
képen nem  is  az  egy  mohácsi  ütközet,  kanem  ezen  szomorú  belállapo- 
tok,  az  alkotmányos  intézeteknek  elsülyedése ,  a  közerkölcsök  ezen 
megromlása  okozta  nagy  részben  a  hazának  hosszú  szenvedéseit. 

Az  ország  politikai  s  polgári  állapotának  sülyedése  szükségkép 
maga  után  vonta  az  egyházat  is.  Mert  oly  szoros  kapcsolatban  volt  ez 
amazzal,  hogy  azon  megromlásnak,  mely  az  állodalom  életerejét  emész- 
tette, lehetetlen  volt  az  egyház,  sőt  maga  a  vallás  állapotára  is  károsan 
nem  hatnia.  Es  nagy  részben  az  egyház  ezen  sülyedése,  s  az  ország 
zavargó  állapota  volt  annak  oka,  hogy  a  reformatio  nálunk  oly  gyorsan 
terjedett.  Legelébb  is  az  erdélyi  és  szepesi  szászok  közé  szivárgott  ez  át, 
kik  Németországgal  nem  csak  kereskedelmi  kapcsolatban  álltak,  hanem 
sokan  közölök  gyermekeiket  is  a  német  egyetemekben  neveltették  s  pap- 
jaikat is  jobbára  onnan  hozták.  Luther  irományai  s  tanai  ennél  fogva 
már  1520-ban  ismeretesek  voltak  a  szászok  között ;  s  mivel  a  politikai  1520. 
viszálkodásokba  merült  főpapok  azt  észre  sem  vették,  pár  év  alatt  az  új 
tanok  igen  elterjedtek.  De  nem  csak  a  szászok  közt ,  hanem  a  kir. 
udvarban  is  korán  pártolókra  találtak  e  tanok  Brandenburgi  György- 
ben és  Thurzó  Elekben.  György  őrgróf  pártfogása  által  nyerte  el  Hen- 
kel János,  a  reformatio  titkos  híve,  Mária  királynénál  az  udv.  káplán- 
ságot, Grineus  Simon  és  Winsheim  Vida ,  pedig  tanszékét  a  budai 
főiskolába.  Az  urak  közöl  mások  1522-ben,  midőn  a  király  udvarával  1522. 
egy  ideig  Csehországban  tartózkodának ,  ismerkedtek  s  barátkoztak 
meg  az  új  eszmékkel,  mi  Szalkay  érsek  figyelmét  is  annyira  magára 
vonta,  hogy  tanácsára  a  király  még  Csehországból  kemény  büntetést 
szabott  az  új  tanok  követőire. 

Ez  alatt  azonban  daczára  a  tilalomnak  már  nyilvánosan  is  fölléptek 
a  reformatio  hirdetői.  Ezek  közt  kivált  a  sléziai  Ambrus,  és  Vich 
Konrád  Erdélyben,  Pemflinger  Márknak,  a  szászok  ispánjának,  párt- 
fogása alatt,  nyilván  hirdették  Luther  tanait ;  melyek  aztán  oly  gyorsan 
terjedtek,  hogy  a  király  Csehországból  hazatérvén,  Szalkay  érsek  s 
más  püspökök  ösztönzéseire,  Szeben  város  elöljáróinak  megparancsolta: 
szedjék  össze  s  égessék  meg  nyilvánosan  Luther  iratait,  a  népnek  pedig 
hirdessék  ki ,  hogv  mindazok ,  kik  az  új  tanokhoz  szítanak ,  javaik 
elkobzásával  fognak  bünhesztetni. 

De  valamint  a  szászoknál  nem  volt  sikere  e  tilalomnak,  úgy 
Magyarországban  is  mindinkább  szaporodtak  az  új  tanok  követői,  bár 
azokat  Szalkay  érsek,  a  pápa  meghagyásából,  minden  nevezetesebb 
városban  szószékről  is  kárkoztatta.  Winsheim  és  Grineus  némely  urak 
pártfogása  alatt  oly  bátrakká  lőnek,  hogy  az  1523-ki  országgyűlés  1523. 
alkalmával  még  Budán  is  nyilván  tanítottak.  Szalkay  amazt  az  országból 
kiűzette,  emezt  pedig  elzáratta,  ki  azonban  Thurzó  Elek  s  más  urak 
közbenjárására  megszabadult.  Az  érsek  már  keményebb  rendszabályokat 
látott  szükségeseknek,  s  e  tárgyban  a  kath.  valláshoz  buzgón  ragasz- 

kodó  Verböczyvel  egyesülvén,  a  rendek  által  oly  törvényt  alkottatott, 
hogy  a  „lutheránusok,  s  azoknak  pártolói,  mint  nyilvános  eretnekek, 
fej-  s  jószág  vesztéssel  bűnhesztessenek. "  De  valamint  más,  úgy  e  törvé- 
nyek is  sükeretlenek  maradtak  az  eláradt  pártviszályok  között,  s  a  re- 
formatio  több  urak,  kivált  Thurzó,  Petrovics  Péter,  Perényi  Péter, 
Török  István  védelme  alatt  Ujhelyen,  Sárospatakon  s  több  más  váro- 
sokban, valamint  Szepes  és  Sárosmegyékben  is  mindinkább  terjedt; 
s  a  wittembergi  egyetemet  is  mind  többen  kezdték  látogatni. 

Legerősebb  gyökereket  azonban  még  is  Erdélyben,  kivált  pedig 
Szebenbén  vert  a  reformatio,  a  szász  ispán  pártfogása  alatt.  Az  említett 
rendelet,  miszerint  Luther  iratai  megégetendők  voltak,  ki  sem  hirdet- 
tetett. Szalkay  érsek  tehát  a  városi  lelkészektől  és  káptalantól  sürgettet- 
1524.  vén,  1524-ben  Szeben  és  a  Bárczaság  esperesei  által  az  új  tanok  követőire 
egyházi  átkot  hirdettetett.  Gerendy  Miklós  prépostot  s  Raskay  Gáspár 
királyi  titoknokot  pedig  Szebenbe  küldötte,  s  az  új  tanokat  magukban 
foglaló  könyveket  és  irományokat  általok  összeszedetvén,  nyilvánosan 
megégettette.  De  alig  távoztak  el  a  biztosok,  Ramasi  Mátyás,  szebeni 
lelkész,  Szurdaszter  János  ferenczi,  és  György  domokosi  szerzetesek 
újabban  is  kezdették  hirdetni  a  reformatiót :  több  magánházakban  e 
végre  felolvasásokat  tartottak,  utóbb  pedig  a  városi  tanács  pártolása 
alatt  még  templomban  is  tanítanak  vala.  Hasztalan  küldött  aztán  Szalkay 
érsek  újabb  tiltó  parancsokat :  foganata  azoknak  szintúgy  nem  volt, 
mint  nem  a  rákosi  törvénynek;  sőt  Pemflinger  pártolása  alatt  a 
lelkészek  több  városokból  elűzettek,  s  helyökbe  az  új  tanok  hirdetői 
állíttattak.  Szalkay  ezekről  értesülvén,  ujabb  parancsot  küldetett  a 
király  által  a  szász  ispánra,  mely  által  hivatalvesztés  alatt  meghagyatott 
neki,  hogy  a  lutheránusok  ellen  kelt  parancsait  pontosan  teljesítse.  De 
Pemflinger  elébb  személyesen  akart  ez  ügyben  értekezni  a  királylyal  s 
meggyőzni  őt,  hogy  parancsait  lázadás  nélkül  már  nem  teljesítheti. 
Mire  azonban  a  Tiszához  ért,  a  mohácsi  ütközet  már  megtörtént,  mi 
aztán  még  tágabb  kaput  nyitott  Luther  tanainak. 

HATODIK  KÖNYV. 

A  NMET   ÉS  TÖRÖK,   NEMET-  ÉS  ORSZÁGVESZÉLYEZTET© 
BEFOLYÁS  IDŐSZAKA.  1536—1604. 


Els©  Ferdinánd  és  Szapolyai  János  ellenkirályok  uralkodása. 

1526-1540. 

1.  §.  Királyválasztó  országgyűlések,  s  a  Jcét  Jcirály  meglcoronáztatása. 

A  mohácsi  vésznap  után  szomorúan  virradt  a  magyar  nemzetre 
európai  életének  újabb  korszaka.  A  pusztító  vihart,  mely  az  országot 
végveszélybe  látszott  dönteni,  nem  kevesbbé  aggasztó  körülmények 
váltották  fel  magának  a  nemzetnek  kebelében.  Szulejmán  kitakarodta 
után,  mind  az  udvari,  mind  a  Szapolyai-párt  a  királyválasztás  terveivel 
foglalkodott ;  de  a  pártérdek  és  magánhaszon  ismét  háttérbe  szorítá  a 
hon  javát,  s  a  királyválasztás  csak  újabb  alkalmul  szolgált  arra,  hogy  a 
pártviszály  és  zavargás  még  mélyebb  gyökeret  verjen.  Szapolyai  János 
még  Szegednél  táboroztakor  eltökélte  magát,  hogy  a  királyi  széket,  az 
1505-ki  országos  végzés  értelmében  elfoglalja.  Eleinte  az  özvegy  Mária 
királyné  keze  által  reménylett  a  trónra  jutni ;  de  ez  nem  sükerült.  A 
királyné  november  25-kére  Komáromba  oly  szándékkal  hirdetett  ország- 
gyűlést, hogy  ott  bátyját,  Ferdinánd  főherczeget  választtatja  királylyá. 
Szapolyai,  tehát  tervével  nyilván  föllépett,  s  párthíveit  octob.  14-kére 
előleges  tanácskozás  végett  Tokajba  gyűjtötte,  hol  aztán  részint  ado- 
mányok s  ígéretek,  részint  a  hatalmas  beszédű  Verbőczy  István  ékes- 
szólása által  annyira  vitte  dolgát,  hogy  királylyá  választatása  elvégez- 
tetett, s  novembre  5-dikére  Székesfehérvárra  királyválasztó  országgyűlés 
hirdettetett.  Es  hasztalan  intette  Mária  királyné  a  nemességet,  mely 
nagy  részben  Szapolyayhoz  szított,  várnák  be  a  nádortól  hirdetett  ország- 
gyűlést ;  azok,  szavára  nem  ügyelvén.  Székesfehérváron  nagy  számmal 
gyűltek  össze,  s  miután  II.  Lajos  királynak  időközben  megtalált  tete- 
meit eltakarították,  Szapolyai  Jánost  nov.  11 -kén  királylyá  választották, 
s  a  következő  napon  Podmaniczky  István  nyitrai  püspök  által  meg  is 
koronáztatták. 

Ferdinánd  főherczeg  ezalatt  szinte  mindent  elkövetett,  hogy  a 
megürült  trón  birtokába  jusson.  Ugyanaz  napon,  melyen  Szapolyai  To- 

kajban  gyűlést  tartott,  a  királynét  s  az  urak  néhányát  ö  is  magához 
hívatá  Haimburgba ;  s  onnan  a  Pozsonyba  gyűlt  többi  pártfeleit  szinte 
adományokkal  s  ígéretekkel  kitartásra  ösztönözvén,  mind  védelméről, 
mind  az  ország  jogai  és  szabadságai  megtartásáról  biztozította,  habár 
fegyverhatalom  által  juthatna  is  csak  a  trón  birtokába.  Az  urak  ezután 
a  nov.  25-kére  hirdetett  gyűlést  Pozsonyban  (mert  Komáromot  Sza- 
polyai  elfoglalta)  valóban  megtartották,  és  Ferdinándot  dec.  16-kán 
királylyá  választották.  Követték  a  magyar  urak  példáját  Horvátország 
1527.  rendéi,  s  Czettinben  1527-ki  jan.  l-jén  tartott  gyülésökön  Ferdi- 
nándnak szinte  hódolának.  Tótország  rendéi  ellenben ,  Frangepán 
Kristóf  és  Erdődy  Simon  püspök  vezérlete  alatt,  Dombrón  jan.  6-kán 
János  királynak  esküdtek  hűséget. 

János  király,  mihelyt  Ferdinánd  megválasztásáról  értesült,  a 
német  birodalom  rendéihez  s  Európa  más  fejedelmeihez  azonnal  köve- 
teket küld  vala,  kérvén  őket,  intenék  Ferdinándot,  ne  háborgassa  az 
országot,  melynek,  mint  a  kereszténység  védfalának,  e  részről  békére 
van  szüksége.  Híveinek  azután  mart.  17-kére  Budára  országgyűlést 
hirdetett,  melyből  a  rendek  értésére  adták  Ferdinándnak,  hogy  az 
1505-ki  törvény  értelmében  sem  őt,  sem  más  idegent  nem  fogadnak 
be  az  ország  trónjára ;  Jánosnak  pedig  az  ország  védelmére  minden 
ingó  vagyonuk  becsárának  tizedét  megajánlván,  egyszersmind  hatá- 
rozták, hogy  azon  pártosok  jószágai,  kik  Ferdinándot  királylyá  válasz- 
tották, elkoboztassanak. 

Zsigmond  lengyel  király  attól  tartván,  hogy,  ha  az  ellenkirályok 
közt  háború  támad,  a  török  az  országot  könnyen  elfoglalhatja,  a  trón- 
követelési viszályt  békésen  óhajtá  elintézni,  s  e  végett  a  feleket  reábirta, 
hogy  Alamóczon  az  ő  bírósága  alatt  békealkut  tartsanak.  De  miután 
az  országról  lemondani  egyik  fél  sem  akart,  a  hosszú  vitatkozás  süke- 
retlen  maradt,  s  ama  kérdésnek :  ki  légyen  a  magyar  király  ?  —  eldön- 
tése fegyverre  utasíttatott.  Ferdinánd  tehát,  miután  az  ország  rendéit 
még  egyszer  pártjára  szólította,  Jánosnak  háborút  izent,  s  míg  egy 
hadosztálylyal  Katzianer  vezérét  a  felső  megyékbe  küldötte,  maga  a 
Duna  jobb  partján  Buda  felé  indult,  s  Győrt,  Komáromot,  Esztergomot, 
Visegrádot  csekély  ellentállás  után  megvévén,  a  Jánostól  védetlenül 
elhagyott  fővárost  is  elfoglalta,  s  oda  sz.  Mihálynapra  országgyűlést 
hirdetett, 

János  király,  ki  Budáról  Egerbe  futott,  csak  ezután  kezd  vala  a 
hadszerzésről  komolyabban  gondolkodni.  De  most  csapás  után  csapás 
érte  a  könnyelműt,  ki  Frangepán  Kristóf  ösztönözései  daczára,  a  ked- 
vező időt  elmulasztá  hatalmának  szilárdítására  fordítani.  Frangepán 
Kristóf,  kiben  legtöbbet  bízhat  vala,  Várasd  ostrománál  nem  sokára 
elesett,  minek  következtében  egész  Tótország  is  Ferdinándnak  hódolt. 
Maga  János  Tokajnál  Salm  Miklós  által  megveretvén,  Nagyváradra 
vonult,  s  míg  egy  részről  a  lengyel  királyhoz  segítségért  folyamodott, 
másról  a  Budára  gyűlt  rendeket  ügyekezett  elvonni  Ferdinándtól.  De 
mind  hasztalan;  a  gyűlés  oct.  6-kán  megnyittatott,  s  a  rendek  ott 
Ferdinándot  újonnan  királylyá  választván,  Székesfehérvárra  mentek, 

s  öt  a  Perényi  Pétertől  idő  közben  megkerített  koronával  novemb. 
3-án  megkoronázták.  A  következő  napokon  még  több  törvényczikk 
alkottatott,  melyek  szerint  Szapolyai  és  Verbőczy  föltétel  nélkül,  párt- 
felei  pedig,  ha  nov.  25-ig  nem  hódolnának,  a  hon  ellenségeinek  nyil- 
váníttattak ;  a  királynak  minden  kaputól  két  arany  forint  szavaztatott. 

2.   §.  János  király  szerződése  a  törökkel.   Szulejmán   újabb  hadjárata.   Buda 

megvétele.  Bécs  ostroma. 

János  király  e  közben  a  szerencsétől  és  számos  híveitől  elha- 
gyatván, s  látván  azt  is,  hogy  a  lengyel  királytól  sem  remélhet  segedel- 
met, Laszky  Jeromost,  az  ügyes  szirádiai  vajdát,  Szulej mánhoz  küldötte 
segítségért.  Volt  ekkor  Konstantinápolyban  egy  ravasz,  fondor,  dicső- 
séget, pénzt  és  hatalmat  egyaránt  szomjazó  ember,  Gritti  Alajos,  Gritti 
Endre  volt  velenczei  dogének  törvénytelen  fia ;  ki,  hol  önhaszna  kívánta, 
minden  alávalóságra  kész  volt ;  ő,  színleg  mint  ékszerárus,  valóban  mint 
Velencze  titkos  ügynöke,  több  évek  óta  lakott  a  fővárosban,  s  Ibrahim 
mindenható  nagyvezírnek ,  általa  pedig  Szulej mánnak  kegyét  is  nagy 
mértékben  birta.  Laszky  ennek  nagy  ígéretekkel  megnyert  pártfogása 
által  oly  szerencsésen  járt  el  küldetésében,  hogy  Szulejmán  megígérte, 
miképen  János  királyt  egész  hatalmával  védelmezendi ;  miről  aztán  őt 
ünnepélyes  szövetséglevéllel  is  biztosította. 

János  király  ez  alatt  a  szerencsétől  folyton  üldöztetvén,  kényte- 
lennek látta  magát  Lengyelországba  futni,  s  míg  a  török  segedelem 
megérkezik,  Tarnovszky  János  lengyel  főnemesnél  tartózkodni.  Mihelyt 
azonban  Laszky  az  országra  nézve  oly  siralmas  szövetség  oklevelével 
megérkezett,  a  Ferdinánd-párti  urak  közöl  többen  elbátortalanodván, 
vagy  a  Ferdinánd  hadainak  zsarolásait  megunván,  Jánoshoz  hajoltak ; 
minek  következtében  ez  még  ugyanazon  tavaszszal  visszatért,  s  Lippán 
ütötte  fel  táborát,  ott  várandó  be  a  töröknek  újabban  is  megígért 
segedelmét. 

Ferdinánd  e  közben,  miután  az  1528-dik  év  elején  Budán  tartott  1528. 
országgyűlésen  az  uraktól  azon  szomorú  nyilatkozatot  vette,  hogy  ők 
magok  idegen  segedelem  nélkül  már  elégtelenek  az  országot  védel- 
mezni, maga  segedelemszerzés  végett  a  német  birodalomba  utazott, 
Konstantinápolyba  pedig,  hogy  a  szultánt  békére  birja,  követet  küldött. 
De  Hoberdanacz  büszke  és  harcziasan  nyers  viselete  által  nem  volt 
képes  a  hódolathoz  szokott  Szulejmán  határozatát  megingatni,  s  1529-ki  1529. 
februárban  oly  hírrel  tért  meg,  hogy  a  szultán  nem  sokára  nagy  erővel 
jő  Szapolyai  segedelmére. 

És  a  hír,  fájdalom,  meg  is  valósodott.  Szulejmán  máj.  10-én 
indult  meg  roppant  seregével,  s  jul.  közepén  már  Mohácsnál  táboro- 
zott, hova  pár  nap  múlva  János  király  is  megérkezett  üdvözletére.  A 
szultán  őt  pasáinak  fényes  gyülekezetében  fogadta,  s  maga  mellé  ültetvén, 
barátságos^  beszélgetés  közt  védelméről,  pártfogásáról  újonnan  is  biz- 
tosította, így  lőn  Mohács  mezeje  másodszor  is  színhelye  a  nem  rég 
dicső  nemzet  megaláztatásának.  János  hódolása  után  Szulejmán  Buda 

felé  tartott,  s  azt  sept.  3-kán  megszállotta.  Nádasdy  Tamás  ezer  magyar 
vitézével  el  vala  tökélve,  a  várat  mind  halálig  védelmezni ;  de  a  német 
őrség  s  a  várba  szorult  nagy  számú  polgárság  a  törökkel  a  feladás 
iránt  alkuba  bocsátkozott,  s  Nádasdyt  elzárván  a  kapukat  megnyitotta. 
Szulejmán  a  várat  megvévén,  parancsot  bocsátott  ki,  mely  szerint  a 
rablást  megtiltotta ;  de  a  minapihoz  hasonló  gazdag  martalékot  remény- 
lett jancsárok  e  miatt  megbosszankodván,  a  várbelieket,  ellenére  a  szer- 
ződésnek, nagy  részben  levágták.  Nádasdy  életveszély  közt  menekült 
Szapolyai  táborába,  s  oly  feltétel  alatt,  hogy  pártjához  szegődjék, 
kegyelmet  nyert.  Ezután  Szulejmán  Szapolyait  a  vár  és  a  magyar 
királyság  birtokába  behelyezvén  s  három  ezer  ozmánt  segedelmére 
hagyván,  táborát  Bécs  felé  indította.  Útközben  Visegrád  rövid  védelem 
után  megadta  magát,  s  vele  együtt  a  benne  őrzött  korona  is  török  kézre 
került.  Ezentúl  a  török  sehol  sem  talált  ellentállásra ;  a  magyarok 
részint  Szulejmán  azon  felszólítása  következtében,  miszerint  azok,  kik 
Jánoshoz  hajólnak,  nem  fognak  bántatni,  részint  bosszúságból,  hogy 
Ferdinánd  a  segedelmökre  ígért  német  hadat  el  men  küldé,  zászlók  alá 
sehol  sem  gyűltek ;  az  idegenért  harczolni  nem  akaró  német  őrségek 
pedig  Esztergomot,  Komáromot,  Tatát,  Győrt,  honnan  Lamberg  kapi- 
tány még  az  ágyukat  is  Bécsbe  vitette,  pusztán  hagyták. 

Sept.  27-kén  szállotta  meg  Bécset  Szulejmán.  Fülöp  herczeg  s  a 
hős  Salni  Miklós  csak  mintegy  16  ezer  vitézzel  védelmezte  azt,  de  eltö- 
kélve, mind  halálig  ellentállni  a  török  200  ezernyi  hadának.  Es  az 
erkölcsi  erő  hatalma  győzött  az  anyagin:  Szulejmán  oct.  15-kén  visz- 
szavonúlót  fúvatott ;  s  miután  a  koronát  Jánosnak  általadta,  50  ezernél 
több  fogolylyal  indult  vissza  Konstantinápolyba. 

3.  §.  Az   éUenJcirályok   egymásközti   liarcza.  Sükeretlen   országgyűlések  és  békeal- 
kudozások.  Szulejmán  3-dik  hadjárata. 

1530.  A  török  kitakarodta  után  Ferdinánd  1530-ban  jobb  sikerrel  kez- 

dett hadakozni  János  ellen,  s  vezérei  által  Nagyszombatot,  Trencsényt, 
Esztergomot,  utóbb  Kassát  több  más  városokkal  s  várakkal  megvette,  s 
az  erdélyi  szászokat  is  pártjára  nyerte.  János,  ellenének  ezen  előmene- 
telén megijedvén,  újabb  segedelemért  folyamodott  a  törökhöz.  Meg  is 
érkezett  Mohammed  bég  egy  hadosztálylyal ;  de  a  helyett  hogy,  mint 
eleve  el  volt  határozva,  Ferdinánd  német  tartományaiba  ütött  vol- 
na, Magyarországban  kalandozott,  s  barát  és  ellenség  jószágait  oly  ke- 
gyetlenül pusztította,  hogy  János  e  miatt  panaszt  is  tőn  Konstantiná- 
polyba, állítván,  miképen  ily  kárt  az  ország  eddig  még  soha  sem  szen- 
vedett. Mihelyt  Mohammed  az  országból  kitakarodott,  Ferdinánd  Rogen- 
dorf  vezérét  10  ezernyi  haddal  Buda  ostromára  küldé.  De  megelőzte  őt 
Gritti,  ki  néhány  ezer  törököt  hozott  János  segedelmére ;  minek  követ- 
keztében Rogendorf  kénytelen  lőn  a  rósz  időjárástól  és  betegségektől  is 
sokat  szenvedett  hadát  visszavezetni.  János  e  szolgálatért  Grittit  kormá- 
nyozói  méltóságra  emelte,  mi  által  azonban  magától  sok  urat  elide- 
genített. 

E  harczok  alatt  mondhatlan  zavar  és  nyomorúság  áradt  el  a  hazá- 
ban. Az  ország  lakosai  a  két  király  közt  két  pártra  szakadván,  a  legna- 
gyobb elkeseredéssel  törekedtek  egymásnak  ártani :  öltek,  égettek,  pusz- 
títottak. A  jobb  hazafiak  szomorú  kebellel  néztek  az  ország  végromlá- 
sának elébe ;  de  sikeres  gyógyszert  a  meggyült  bajok  ellen  már  egyik 
királytól  sem  várhattak,  látván,  hogy  Ferdinánd  segedelmet  Németor- 
szágból minden  ügyekezete  mellett  sem  nyerhet ;  János  pedig  a  barát- 
ként is  veszélyes  török  pártfogása  mellett  sem  tud  békét  szerezni  az 
országnak,  s  ezt  nem  rég  a  fondor,  kevély,  zsarnok  Gritti  kormányára 
bízta.  E  szomorú  körülmények  közt  tehát  Perényi  Péter,  Sulyok  György 
pécsi  püspök,  Török  Bálint,  Báthory  György,  Pekry  Lajos  néhány  más 
úrral,  1531  elején,  Babocsára  gyűltek  tanácskozni :  mi  módon  lehetne  a  1531. 
veszélyben  forgó  hazát  megszabadítani  ?  —  mi  végből  Bélavárra  mar- 
czius  19-re  még  számosabb  urakat  hívtak  össze ;  onnan  pedig  Veszprém- 
be mind  a  két  pártú  rendeknek  közönséges  gyűlést  hirdettek.  De  ered- 
ményre e  gyűlések  nem  vezettek ;  Perényi  Bélaváron  igen  világosan 
elárulta,  mikép  arra  törekedik,  hogy  mind  a  két  király  letétessék,  és 
török  segedelemmel,  melyért  titkon  már  lépést  is  tett,  ő  emeltessék  a 
kir.  székbe  ;  minek  következtében  mind  a  két  király  megtiltotta  hívei- 
nek Veszprémben  megjelenniök. 

E  közben  az  ellenkirályok  is  több  ízben,  de  mindig  sükeretlenül 
tartanak  vala  békealkudozást ;  Ferdinánd  pedig  e  fölött  elébb  Lamberg 
József  és  Jurisich  Miklós,  utóbb  gróf  Nogarola  Lénárt  által  Konstanti- 
nápolyban is  sürgette  a  békekötést,  Szulejmánnak  évenkint  100,  Ibra- 
himnak 10  ezer  aranyat  ígérvén,  ha  Jánost  nem  segítik.  Az  ország  ren- 
déi azonban  sem  a  békealkuban,  sem  a  törökhöz  küldött  követség  süke- 
rében  nem  bíztak  már,  s  hogy  a  haza  megmentésére  valamely  módot 
találjanak,  1532  elején  Kenésén,  a  Balaton  mellett,  mind  a  két  pártiak  1532. 
számosan  gyűltek  össze.  A  tanácskozás  eredménye  abban  központosult, 
hogy  a  nemzet  ezentúl  csak  egyet,  s  pedig  azt  ismerje  el  királyául,  ki 
az  országát  képes  leend  sükeresen  védelmezni;  e  határozattal  tehát 
mind  a  két  királyhoz  követet  küldöttek,  s  Berenhidára  sz.  Gergelynapra 
új  országgyűlést  hirdettek,  melyen  majd  a  királyoktól  visszatérendő 
követek  azoknak  válaszát  előadják,  s  elhatároztassák :  a  kettő  közöl 
melyiket  vallja  az  ország  a  maga  királyának  ?  De  sem  Ferdinánd,  sem 
János  nem  akarta  ügyét  a  bizonytalan  kimenetre  bízni,  s  híveiket  a 
megjelenéstől  eltiltották. 

De  egyébiránt  is  másfelé  fordult  az  ország  rendéinek  figyelme, 
Szulejmán  a  franczia  királytól  hadjáratra  ösztönöztetvén,  1532  tava-  1532. 
szán  ismét  útnak  indult  200  ezernyi  roppant  seregével ,  hogy ,  mint 
monda,  Károly  császárral,  a  franczia  király  és  Róma  meggyőzőjével  meg- 
mérkőzzék. Útközben  Eszéknél  megjelent  nála  Perényi  Péter,  gazdag 
ajándékokkal  ügyekezvén  őt  reábírni,  hogy  a  királyságot  adja  neki ;  de 
a  pártos  úr  elfogatott  és  szabadságát  csak  fiának  kezesül  adása  által 
nyerhette  vissza.  Útját  onnan  Szulejmán  egyenesen  Bécsnek  vette,  sem- 
mit sem  kételkedvén,  hogy  most  bebizonyítja,  miképen  valamint  isten 
egy  az  égben,  úgy  császár  is  csak  egy  a  földön.  De  máskint  volt  meg- 

írva  a  végzet  könyvében.  Szulejinán  ezúttal  nem  is  látta  Bécset,  mert  a 
hős  Jurisics  Miklós  a  csekély  erősségű  Kőszegben  megállította  őt  dia- 
menetében, mely  alatt  már  16  vár  kulcsai  tétettek  lábaihoz.  Jurisics  csak 
700,  nagy  részben  a  falak  közt  menedéket  kereső,  vidéki  paraszttal 
védte  Kőszeget,  de  oly  ügyesen  s  annyi  bátorsággal,  hogy  több  ízben 
szerencsésen  visszaverte  az  iszonyú  török  had  rohanását.  Ibrahim  nagy 
vezér  ezután  követet  küldött  be  Jurisícshoz,  s  ígéré  neki,  hogy  birtoká- 
ban hagyja  a  várat,  ha  most  hódolata  jeléül  2000  aranyat  fizet.  De  Ju- 
risics válaszolá,  hogy  a  vár  nem  az  övé  s  2000  aranya  nincs.  Ibrahim 
tehát  még  egy  rohanásra  adott  jelt,  s  a  jancsároknak  jutalmakat  ígért, 
ha  a  várat  megveszik.  A  már  csak  felényire  olvadt  őrség  nagyobb  része 
a  rés  romjain  állott,  s  halálra  elszántan  várta  be  a  heves  rohanást.  De 
alig  kezdődött  a  viadal,  midőn  a  városbeli  lakosság  nagyja  s  apraja  egy- 
szerre oly  égbehatő  riadásra  fakadt,  hogy  az  ostromlók,  hirtelen  ij édes- 
től meglepetve,  rendetlen  futásnak  eredtek,  s  kettőt  már  a  falormon 
lobogó  zászlók  közöl  is  a  várbelieknek  hagytak  martalékul.  A  megfog- 
hatlan  eseményt  mind  a  két  részen  csodának  tartották :  a  várbeliek  sz. 
Mártonnak,  az  elfoglalt  Szombathely  boszúló  védszentének  tulajdoní- 
tották a  győzedelmet ;  a  törökök  ellenben  azt  mondták,  hogy  a  falak- 
ról egy  mennyei  lovag  kivont  karddal  fenyegette  őket.  Pár  óra  múlva 
a  hős  kapitány,  sértetlenségről  biztosítva,  az  ozmán  táborba  hívatott. 
A  vár  falai  már  annyira  meg  voltak  rongálva,  hogy  a  megfogyott  őrség 
egy  órai  ostromot  sem  állhatott  volna  ki;  Jurisics  tehát  nem  látta 
tanácsosnak  daczolni  a  túlnyomó  erővel,  és  ment.  Ibrahim  őt  tisztelet- 
tel fogadván,  kijelenté,  hogy  több  ostromot  nem  tétet,  ha  Jurisics  meg- 
engedi, hogy  a  falakra  egy  török  zászló  tűzessék.  A  hős  ezt  nem  ellenzé, 
s  az  ozmán,  hiúságát  kielégítve  érezvén,  a  város  alól  három  héti  meg- 
szállás után  eltakarodott. 

Míg  Kőszeg  a  törököt  feltartóztatá,  Károly  és  Ferdinánd  Bécset 
védszerrel  ellátván,  80  ezernyi  haddal  táborozott  a  város  közelében, 
várva,  míg  azt  Szulejmán  megtámadja.  De  ez  nem  ostromra,  hanem  nyílt 
csatára  jött  s  látván,  hogy  a  keresztény  had  abba  ereszkedni  nem  akar, 
Stájer-Horvát-  és  Tótországot  elpusztítván,  30  ezer  fogolylyal  tért  visz- 
sza ;  minek  következtében,  Ferdinánd  minden  ellenzése  daczára,  a  ke- 
resztény had  is  szétoszlott. 

4.  §.  Ferdinánd  békekötése  a  törökkel.  Grittí  tervei  s  megöletése. 

A  török  kitakarodta  után  Ferdinánd  látván,  hogy  a  birodalmi  hadra 
még  akkor  sem  tarthat  számot,  midőn  az  a  határszéleken  táborozik, 
mind  Jánossal  békealkut  kezdett,  mind  Konstantinápolyban  békét  kért 
Záray  Jeromos  követe  által.  Ennek  munkálkodását  igen  megnehezítette 
ugyan  a  fondor  Gritti,  ki  a  viszálykodást  az  ellenkirályok  közt  mind 
addig  fentartani  kívánta,  mig  a  körülmények  kedvezni  fognak,  az  or- 
szágnak legalább  egy  részét  a  maga  számára  elfoglalnia  ;  mindent  azon- 
ban még  sem  sikerült  megrontani  a  ravasz  embernek.  Szulejmán  akként 
nyilatkozott,  hogy  kész  örök  békét  kötni,  Károlyt  testvérévé,  Ferdinán- 

dot  fiává  fogadni,  és  azon  országrészben,  melyet  bir,  királynak  elismerni, 
ha  Esztergom  kulcsait,  hódolása  jeléül,  Konstantinápolyba  küldi.  Ezen 
nyilatkozat  megvitelére  s  Esztergom  kulcsaiért  Záray  1533  elején  a  1533. 
maga  fiát  Vespasiánt,  küldé  vissza  Bécsbe.  Ferdinánd  a  föltételt  elfo- 
gadta s  Esztergom  kulcsaival  Scepper  Kornél  császári  titoknokot  uta- 
sította Konstantinápolyba.  Szulejmán  kevélysége  a  kulcsok  átvétele  ál- 
tal elégtételt  nyervén,  a  békét  valóban  megadta,  s  a  Ferdinándot  fiának 
(a  kevély  Ibrahim  pasa  pedig  testvérének)  fogadván,  esküvel  ígérte,  hogy 
míg  Ferdinánd  a  békét  meg  nem  szegi,  azt  ő  is  híven  megtartja.  A  fon- 
dor  Gritti  mindazáltal  még  is  oda  vitte  az  ügyet,  hogy  a  határok  kitű- 
zése s  a  békének  Ferdinánd  és  János  közt  megállapítása  végett  ő  kül- 
dessék biztosul  az  országba. 

A  szerződés  híre  az  országban  elterjedvén,  a  rendek  az  ország  fel- 
osztását, s  az  idegen,  gyűlölt  Grittinek  az  oly  igen  fontos  dologba  avatko- 
zását nagy  kedvetlenséggel  fogadták.  A  királyok,  Ferdinánd  nemkevésbbé 
mint  János,  mindent  elkövettek,   hogy  pár tj  okát  időközben  erősítsék. 

Az  álnok,  fondor  Gritti  ellenben,  ki  terveinek  végrehajtására  a 
felek  közti  háborút  látta  szükségesnek,  minden  eszközt  mozgásba  tett, 
hogy  a  békét  felbontsa ;  mi  végre  míg  Ferdinándot  háborúra  ösztönözte, 
állítván,  hogy  most  midőn  Ibrahim  nagyvezér  az  egész  ozmán  sereggel 
a  perzsák  ellen  hadakozik,  legkedvezőbb  idő  volna  az  egész  országot 
hatalmába  keríteni :  más  részről  Szulejmánt  arra  törekedett  bírni,  hogy 
Ferdinándot  az  egész  országból  kizárja ;  mit  az  ingatag  hűségű  török- 
nél könnyen  is  véghez  vitt.  Czélját  érvén,  levelek  által  hiresztelé  az 
országban,  hogy^  Szulejmán  Ferdinándnak  egy  talpalatnyi  földet  sem 
fog  átengedni.  Es  valóban  Scepper  Kornél  1534  elején  oly  válaszszal  1534. 
bocsáttatott  haza,  miszerint  Magyarország  a  fegyverjognál  fogva  Szu- 
lejmáné  lett,  s  bár  ő  azt  rabszolgájának,  János  királynak  ajándékozta, 
főúri  jogáról  mindazáltal  nem  mondott  le ;  miért  óvakodjék  Ferdinánd 
az  ellen  valamit  kezdeni ;  egyébiránt  Grittit  nem  sokára  az  országba 
küldi,  hogy  a  viszályokat  Ferdinánd  és  János  között  kiegyenlítse. 

E  körülmények  közt  mind  a  két  fél  feszült  várakozással  néz  vala 
Gritti  jövetelének  elébe.  Hogy  a  fondor  olasz  valamely  nagy  tervet  for- 
gat elméjében,  arról  senki  sem  kételkedett ;  azt  ő  maga  sem  titkolta : 
Sceppernek,  midőn  Konstantinápolyból  visszatért,  tartózkodás  nélkül 
kijelenté,  hogy  oly  szándékkal  jő  az  országba,  miszerint  „a  magyarok 
kevély  fejeit  megtörje."  Jöttének  híre  tehát  nagy  mozgást  szült  az 
országban;  Nádasdy,  ki  leginkább  félhet  vala  boszújától,  több  másokkal 
Ferdinándhoz  szegődött ;  az  erdélyi  urak  ellenben  elhatározták,  fegy- 
verrel fogadniok  a  kevély  zsarnokot.  E  várakozás  közben  végre  Gritti 
néhány  ezernyi  török  s  havasalföldi  haddal  Erdélybe  érkezett,  s  Brassó 
mellett  tábort  ütvén,  Czibak  Imrét,  Erdély  s  a  nagyváradi  püspökség 
kormányzóját  magához  hívatta,  s  mivel  a  vészt  sejtő  megjelenni  kése- 
delnieskedék,  őt  Dóczy  által  orozva  megölette.  A  közönségesen  tisztelt 
és  szeretett  férfiú  meggyilkoltatásának  híre  azonban  egész  Erdélyt  fel- 
riasztotta. Néhány  nap  múlva  Majláth,  Balassa  s  más  urak  40  ezer  ma- 
gyar, székely  ós  szász  fegyveressel    indultak  boszút  állani  a  vérengző 

zsarnokon,  s  őt  Medgyesben  ostrom  alá  fogták.  Gritti  segedelmet  rög- 
tön nem  várhatván,  egy  kitörés  alkalmával  megszökni  szándékozott,  de 
futása  közben  elfogatott,  s  Majláth  parancsára  Dóczyval  együtt  lefe- 
jeztetett. 

5.  §.  Ujabb  háború.  A  nagyváradi  békekötés.  János  halála  és  jelleme. 

János  király  Gritti  megöletése  miatt  Szulejmán  haragjától  félvén, 
Ferdinánddal  a  béke  iránt  újabban  alkudozni  kezd  vala.  De  miután 
egy  részről  a  Ferdinánd-párti  urak  az  ország  megosztását  ellenzettek, 
másról  pedig  a  nagyravágyása  miatt  kivégezett  Ibrahim  nagyvezir  iro- 
mányaiból Gritti  bűnös  tervei  is  napvilágra  jöttek,  s  János  királyt 
ennélfogva  Szulejmán  ismét  kegyelmébe  fogadta,  a  békealku  sükeretlen 

1536.  maradt,  s  a  háború  1536-ban  újra  megkezdetett.  János  Kassát  több 
más  várral  elfoglalván,  hatalmát  a  felvidéken  annyira  kitérj  észté,  hogy 
még  csak  az  egy  Lőcse  maradt  Ferdinánd  urasága  alatt.  Más  részről 
Szulejmán,  a  Károly  császártól  ismét  megtámadott  franczia  király  izga- 

1537.  tásai  következtében,  1537-ben  szinte  nagyobb  hadat  küldött  a  német 
tartományok  pusztítására.  Ferdinánd  ennek  ellenébe  Katzianert  24 
ezernyi  haddal  utasítá  Tótországba.  De  Katzianer,  mint  közönségesen 
hiszik  vala,  árulóvá  lett  s  a  szép  sereg  tönkre  jutott ;  miért  azonban 
utóbb  maga  is  életével  lakolt.  Ferdinándot,  bár  másik  tábornagya  Fels 
Lénárt,  a  felvidéken  nagyobb  szerencsével  harczolt,  seregének  vesze- 
delme a  békére  hajlandóbbá  tette.  Kívánta  ezt  most  János  király  is, 
nem  csak  mivel  Szulejmán  kegyelmét  változékonynak  tapasztalta,  hanem 
még  inkább  azért,  mivel  Zsigmond  király  csak  oly  feltétel  alatt  volt 
hajlandó  a  maga  leányát  neki  nőül  adni,  ha  Ferdinándtól  is  királynak 

1538.  ismertetik.  A  sokszor  félbeszakadt  alkudozás  ennél  fogva  1538  elején 
Nagyváradon  mind  a  két  részről  őszintébb  szándékkal  ismét  megkez- 
detett, s  a  béke  pár  hónap  múlva  végre  a  következő  feltételek  alatt 
meg  is  köttetett:  Károly  és  Ferdinánd  Jánost  királynak  ismerik  s 
testvérökké  fogadják.  János  egész  Erdélyt,  Ferdinánd  Horvát-  és  Tót- 
országot, Magyarországból  pedig  mindenik  azt  bírja,  mi  jelenleg  hatal- 
mában vagyon.  János  halála  után  a  korona  s  az  ország  minden  mellék- 
tartományokkal Ferdinándra  szálljon ;  ha  János  fiat  nemzene,  az  egy 
főherczegnőt  kapjon  nőül,  s  atyja  családi  javait  szepesi  herczeg  czíme 
alatt  bírja.  A  békekötés  végre  mindaddig  titokban  maradjon,  míg  nyil- 
vánítása az  országra  veszélyt  hozhatna ;  ha  mindazáltal  János  e  béke- 
kötés miatt  a  töröktől  megtámadtatnék,  Károly  és  Ferdinánd  őt 
sükeresen  segítendik,  és  ha  országából  mind  e  mellett  is  kiűzetnék, 
ellátásáról  illőleg  fognak  gondoskodni  stb. 

A  békekötés  után  János  valahára  rég  tervezett  menyekzőjét  is 
megülte  Izabella  királyhölgy  gyei.  De  nem  sokára  súlyos  idők  állottak 
be  reá  nézve.  A  szultán,  minden  titkolódzás  daczára  is  vett  némi  hírt 

1539.  a  békéről,  s  őt  kegyelemvesztéssel  fenyegette.  A  következő  1539-dik 
évben  úgy  látszék,  hogy  nem  is  fogja  elkerülhetni  a  háborút :  Szulejmán 
az  engedetlen  Péter  moldvai  vajda  ellen  nagy  hadjáratot  intézett,  s 
méltán  lehetett  tartani,  hogy  Moldvából  Erdélybe  is  átcsap.  János  tehát 

a  császárt  és  Ferdinándot,  a  békeszerződés  szerint  segedelemre  szólítván, 
maga  is  szokatlan  erélyt  fejt  vala  ki,  hogy  a  veszélyt  magától  elhárítsa. 
Rövid  idő  alatt  egy  nagy  sereg  álla  fegyverben,  s  Ferdinánd  is  10 — 12 
ezer  embert  ígért  segélyére  küldeni.  De  Szulejmán  nem  háborgatta  őt 
s  csak  szemrehányásokat  tett  neki  követe  által  hálátlansága  miatt; 
Lufti  nagyvezér  pedig  tudtára  adá,  ha  a  szultánt  megengesztelni  kívánja, 
alázza  meg  magát,  s  mennél  elébb  200  ezer  forintnyi  ajándékot  küldjön 
a  szultánnak  hűsége  jeléül.  Jánosnak  annál  kevésbbé  volt  kedve  da- 
czolni  a  hatalmas  ellenséggel,  mert  Ferdinánd  mindössze  csak  3000 
embert  indított  meg  segélyére,  s  még  ezek  is  csak  a  Tiszáig  érkeztek. 
O  tehát  fegyverkezését  avval  mentvén,  hogy  szinte  Péter  vajda  ellen 
készült,  az  ajándok  egy  részét  azonnal  megküldé,  a  többit  is  nem  sokára 
útnak  indítani  ígérvén  Konstantinápolyba. 

Minthogy  veszélyes  körülményei  közt  oly  csekély  segedelmet 
nyert  vala  Ferdinándtól,  János  ezentúl  nem  sokat  gondolt  a  nagyváradi 
békével,  s  ügyekezetét  inkább  a  szultán  megengesztelésére  kívánta 
fordítani.  De  midőn  az  ajándékok  kiállítása  végett  alattvalóit  súlyos 
adókkal  terhelné,  újabb  bajt  vont  magára :  Erdély  Balassa  Imre  és 
Majláth  István  vajdák  vezérlete  alatt  fellázadt.  János  e  mozgalmak 
elfojtása  végett  1540  tavaszán  Erdélybe  sietett,  hol  azonban,  mielőtt  1540. 
Majláthot  hódolatra  kényszeríthette  volna,  a  nyár  derekán  szélhűdés 
miatt  megszűnt  élni.  Halála  előtt  főbb  tanácsosait  magához  hívatván, 
inté  őket,  ne  vetnék  magukat  Ferdinánd  alá ;  hanem  a  szultán  sege- 
delme által  ügyekezzenek  a  királyi  székben  fentartani  özvegyét  s  nem 
rég  született  Zsigmond  János  fiát,  kinek  is  Utjesenich  György  nagy- 
váradi püspököt,  és  rokonát,  Petrovics  Pétert  oly  módon  rendelte  gyám- 
jaiul, hogy  amaz  kormányozza,  emez  pedig,  mint  temesi  főispán,  fegy- 
verrel védelmezze  örökségét. 

János  király  jellemrajza  nem  a  legvonzóbb  képet  tűnteti  élénkbe. 
A  zavargó,  daczos  országnagyból  gyönge  erélytelen  király  lett,  ural- 
kodói tehetség,  ész  és  erő  nélkül.  Királylyá  választásakor  az  ország 
nagyobb  része  pártján  állott ;  de  a  gyönge  ember  nem  bírt  erővel,  hogy 
a  felé  hajlott  kedélyeket  szorosabban  magához  kapcsolja  és,  mire  neki 
az  akkor  pénzszükségben  szenvedő  Ferdinánd  elég  időt  engedett,  magát 
a  trónon  megerősítse.  Azután  pedig,  midőn  hazáját  nagyravágyásának 
feláldozván,  a  törököt  behívta,  s  annak  segedelme  által  az  ország  egy 
részének  birtokába  magát  ismét  behelyezte,  erőteljes  föllépés  helyett 
alattomos  ármány,  megvesztegetés,  lélekvásárlat  által  törekedett  ha- 
talmát fentartani.  Belpolitikáját  is  mindenütt  erő  s  elhatározottság 
hiánya  bélyegzi.  „Most  egyet,  majd  mást,  a  mint  gyöngesége  hozta  ma- 
gával, kegyelt  az  urak  közöl :  de  csak  azt  nyerte  vele,  hogy  mindannyi 
urat  s  királyt  teremtett  magának,  kiket  Önmaga  tanított  engedetlen- 
ségre,  önmaga  fegyverzett  fel  a  végre,  hogy  a  fejedelmet  ne  tűrjék", 
úgymond  az  egykorú  Veráncsics.  Jánost  a  nemzet  egy  része  saját  kebe- 
léből emelte  a  trónra ;  de  áldást  az  utókor  nem  mondott  emlékezetére, 
ő  lévén  közvetlen  oka,  hogy  hazánk  a  török  durva  kényének  áldoza- 
tává esett. 

I.  Ferdinánd  inagánuralkodása.  1540—1564. 

6.  §.  Utjesenich.  Ferdinánd  kövességei.  Buda  sülcereflen  ostroma.  Szidejmán  4-dik 
hadjárata.  Buda  török  kézre  kerülte. 

János  király  halála  után  Ferdinándnak  Utjesenich  György  nagy- 
váradi püspökkel,  Zsigmond  János  gyámjával  volt  leginkább  dolga  az 
ország  birtoka  miatt.  E  rendkivüli  férfiú,  kit  olasz  származású  anyjáról 
Martinuzzinak  is  neveznek,  évkönyveinkben  pedig  legtöbbször  Fráter 
György  név  alatt  fordul  elő,  gyermekkorában  Corvin  János  cseléde, 
azután  János  király  anyjának  szolgája  volt,  utóbb  a  sz.  Pál  rendi  szer- 
zeteseknél laicus  fráterrá  lön.  Itt  nyert  aztán  elemi  oktatást  egy  szer- 
zetes atyától,  ki  benne  az  istenszikrát  korán  észrevette.  Gyors  előmene- 
tele s  ritka  tehetségei  hamar  figyelmet  gerjesztettek  s  utat  törtek  neki 
a  pörjelségre.  János  király  a  sajóládi  zárdában  találta  őt,  midőn  Fer- 
dinánd hadaitól  megveretve,  Lengyelországba  futott;  ő  a  rendkivül 
eszes,  elhatározott,  ügyes  embert  udvarába  yette,  hol  nem  sokára  leg- 
nagyobb befolyású  tanácsossá  s  kincstartóvá,  Czibak  megöletése  után 
pedig  nagyváradi  püspökké  lőn.  János  halála  után  fiának  gyámságát, 
s  országrészének  kormányát  átvévén,  minden  ügyekezetét  arra  fordí- 
totta, hogy  gyámfiát  atyja  trónján  fentartsa,  s  e  végre  Verbőczyt  és 
Eszéky  János  pécsi  püspököt  40  ezer  aranynyal  s  más  drága  ajándé- 
kokkal küldé  Szulej mánhoz,  kérvén  őt,  erősítené  meg  János  fiát  az 
ország  birtokában. 

Ezalatt  Ferdinánd,  mihelyt  János  haláláról  értesült,  Izabellához, 
s  atyjához,  a  lengyel  királyhoz,  azonnal  követeket  küldött  a  nagyváradi 
békekötés  feltételeinek  végrehajtása  s  az  ország  átadása  végett ;  mihez 
annál  nagyobb  reménye  is  volt,  minthogy  Frangepán  kalocsai  érsek, 
Perényi,  Sebek,  Ráskay,  Balassa  és  Majláth  Erdély  egy  részével  hozzá 
csatlakozott.  0  tehát  a  már  rég  hozzá  pártolt  Laszkyt  Konstantinápolyba 
küldé,  s  általa  a  szultánnak  évenkint  30,  a  nagyvezérnek  hat  ezer  arany 
adót  ígért,  ha  a  nagyváradi  békekötést  megerősíti.  Egyszersmind  végre 
Fels  Lénártot  Buda  ostromára  utasítá.  De  Szulejmán,  értesülvén  Buda 
ostromáról,  János  herczeget  atyja  székében  megerősítette,  Laszkyt 
pedig  haragjában  börtönbe  záratta.  Szerencsésebb  volt  Ferdinánd  Iza- 
bellánál s  a  lengyel  királynál,  kik  azon  feltétel  alatt,  hogy  míg  a  gyer- 
mek atyai  jószágait  átveheti,  Ferdinánd  neki  Pozsonyt,  Nagyszombatot 
és  Nyitrát  évenkinti  24  ezer  forinttal  adja  kárpótlásul,  a  nagyváradi 
békekötés  végrehajtásában  megegyeztek.  De  határozottan  ellenzé  azt 
1541.  Utjesenich,  ki,  miután  Ferdinánd  Budát  1541  tavaszán  Izabella  meg- 
egyeztével  Rogendorf  által  ismét  megszállatta,  nem  csak  az  átadást 
sürgető  lengyel  követeket  kiűzte  a  városból,  hanem  midőn  Izabella  csel 
által  akarta  a  várost  Rogendorf  kezére  játszani,  őt  magát  is  őrizet  alá 
tette,  Szulejmántól  pedig  segedelmet  sürgetett. 

A  szultán,  különben  is  szándékozván  ez  évben  az  országba  jőni, 
mihelyt  Buda  ostromáról  értesült,  annak  fölmentésére,  míg  maga  meg^ 
érkeznék,  Mohammed  pasát  100  ezernyi  haddal  küldé  előre,  ki  aztán 

Utjesenichcsel  egyesülvén,  Rogendorfnak  majdnem  egész  hadát  semmivé 
tette.  A  nyár  végén  megérkezett  maga  Szulejmán  is,  és  Buda  alatt 
tábort  ütvén,  kívánta  Izabellától,  hogy  fiát  s  a  főbb  urakat  táborába 
küldje  ;  míg  aztán  ezek  odajárnak  vala,  a  várost  csel  által  elfoglaltatván, 
oly  üzenettel  küldé  vissza  a  gyermeket,  hogy  Erdélyt  s  Magyarország 
tiszai  részeit  neki  ajándékozza,  Buda  mindazáltal  annak  felnőttéig  török 
kézen  marad ;  országát  20-dik  évéig  Utjesenich  és  Petrovics  kormá- 
nyozza, s  akkor  majd  őt  is,  mint  egykor  atyját,  király lyá  fogja  tenni. 
Szomorúan  hagyta  el  Izabella  más  nap  János  fiával  s  a  koronával  Buda 
várát,  Utjesenich  s  más  hívei  kíséretében.  Verbőczy  azonban  és  Török 
Bálint  Budán  marasztattak :  amaz  a  budai  török  tartomány  főbírójává 
tétetett,  emez  ellenben,  mivel,  míg  Ferdinánd  pártján  volt,  a  töröknek 
sok  kárt  tőn,  Konstantinápolyba  vitetett,  hol  öt  év  múlva  a  hét  torony- 
ban végezte  be  életét. 

Ferdinánd,  hada  veszedelmének  hírét  vévén,  Salm  Miklóst  és 
Herberstein  Zsigmondot  nagy  ajándékokkal  s  oly  utasítással  küldé 
Szulejmánhoz,  hogy  az  egész  országért  neki  évenkinti  100,  a  most 
kezeinél  lévő  országrész  békés  birtokáért  pedig  50  ezer  arany  adót 
ígérjenek.  De  Szulejmán  még  az  utóbbi  feltételre  sem  állott  reá,  s 
már  Ausztriáért  is  adót  kívánt ;  a  háborút  azonban  folytatni  nem  volt 
szándéka,  s  a  követek  elbocsátása  után  harmad  napon  haza  indult. 

7.  §.  Békealku  Ferdinánd  s  Izabella  közt.  Pest  ostroma.  Szulejmán  5-dik  had- 
járata. Békekötés. 

A  sorsától  mélyen  megilletődött  Izabella  Erdély  s  a  tiszai  részek 
átadása  iránt  Ferdinánddal  még  1541-ben  újabban  alkudozást  kezde-  1541. 
tett.  Ezt  most  a  királynéval  és  Petrovicscsal  meghasonlott  Utjesenich 
György  sem  látszék  ellenzeni,  úgy  látván,  hogy  a  hatalmat  Erdély  felett 
ha  Ferdinánd  alá  kerül,  még  biztosabban  megtarthatja.  Az  alku  azon- 
ban mind  e  mellett  is  hosszúra  nyúlt,  mert  úgy  ügyekezett  azt  megkötni 
Utjesenich,  hogy  ha  tán  nem  várt  körülmények  fej  lenek  ki,  az  út  neki 
mindig  nyitva  maradjon  elállani  a  békétől.  1542-ben  végre  oly  feltété-  1542. 
lek  alatt  egyezett  meg  Ferdinánddal,  hogy  ez  Jánosnak  a  Szepességet 
herczegi  czímmel,  Izabellának,  míg  hitbérét  megnyeri,  évenkint  12  ezer 
aranyat  adjon  ;  a  korona  mindazáltal  és  Erdély  csak  akkor  adassék  át, 
miután  János  már  Szepesvár  birtokában  leszen.  Jól  tudta  ugyanis 
Utjesenich,  hogy  ezt  nem  lesz  könnyű  Ferdinándnak  a  Thurzóktól 
elvennie ;  s  a  békekötés  utóbb  is  ezen  feltételen  szenvedett  hajótörést. 

E  közben  az  ország  fővárosának  eleste  mély  aggodalomba  ejté  a 
jobb  hazafiakat,  s  az  éjszak-keleti  vármegyék  nemessége  gyűlést  tartván, 
oly  nyilatkozatot  tőn  a  királynak,  miszerint  meghatva  hazájok  ennyire 
sülyedtének  fájdalmas  érzetétől,  készek  annak  megszabadítására  fegy- 
vert ragadni  s  mindenöket  feláldozni ;  kérik  tehát  őt,  nevezzen  ki  vezér- 
letökre a  törvények  szerint  magyar  fővezért,  s  a  bajok  orvoslatára  tart- 
son országgyűlést.  Ferdinánd  a  gyűlést  15 42 -ki  febr.  12-re  Beszterczére  1542. 
valóban  kihirdette  s  egyszersmind  tudata  a  rendekkel,  hogy  német  s 
cseh  tartományait  reávette,  miszerint  a  magyar  határszélek  védelmére 

állandólag  8  ezer  fegyverest  tartsanak  a  végvárakban ;  maga  pedig  nem 
sokára  nagyobb  hadat  szerez  a  német  birodalomból.  A  rendek  ezen 
segedelemtől  ösztönöztetve,  a  végházak  védelmére  minden  kaputól  állan- 
dólag  egy  arany  adót,  most  pedig  összes  birtokuknak  hatvanad  részét 
ajánlották  a  hadjárat  költségeire. 

Július  közepén  valóban  megérkezett  Joachim  brandenburgi  her- 
czeg  mintegy  40  ezernyi  birodalmi  haddal,  mely  a  magyar  sereggel  s  a 
német  örökös  tartományok  s  a  pápa  segélyhadával  80  ezerre  szaporo- 
rodott.  De  Joachim  késedelmessége  által  meghiúsítá  a  hazafiak  keblé- 
ben támadt  reményeket.  Perényi  Péter  s  más  urak  javaslata  ellen  Buda 
helyett  hosszú  habozás  után  Pestet  szállotta  meg,  s  ott  is  oly  fonákul 
intézte  az  ostromot,  hogy  utóbb  nagy  veszteséggel  kellett  visszavonul- 
nia. Nevelte  a  magyar  urak  e  miatti  boszúságát  az  is,  hogy  Perényi 
némi  vádak  következtében  elfogatott,  s  Németújhelyt  fogságba  tétetett, 
holott  e  táborzás  alatt  épen  ő  volt  egyike  azoknak,  kik  a  keresztény 
had  becsületét  megmenteni  leginkább  ügyekeztek.  Az  ingerültség  ez  s 
más  okok  miatt  oly  nagy  lön  a  magyarok  közt,  hogy  számos  úr  12  ezer 
lovassal  azonnal  elhagyta  a  tábort,  Thurzó  Elek  királyi  helytartó  pedig 
hivataláról  mondott  le. 

I.  Ferencz  franczia  király  e  közben  Károly  császárral  ismét  hábo- 
rúba bonyolódván,  hogy  őt  két  felé  foglalja  el,  Szulejniánt  is  hadjáratra 
ösztönözte,  300  ezer  aranyat  küldvén  neki  a  háború  költségeire.  A  török 

1543.  zászlók  ennél  fogva  1543  tavaszán  ismét  Magyarország  felélobogának, 
s  a  nyár  elején  roppant  seregével  megérkezett  Szulejmán,  Valpót,  Siklóst, 
Pécset  vitéz  ellentállás  után  megvette  s  július  végén  fényes  bemenetet 
tartott  Budába ;  s  miután  Esztergamot  Lascano,  Tatát  Tassó  kapitá- 
nyok árulása  által  majdnem  ellentállás  nélkül,  a  polgáraitól  vitézül 
védett  Székesfehérvárt  ellenben  hosszabb  ostrom  után  megvette,  az 
országból  ismét  kitakarodott. 

Ferdinánd  ezalatt  a  német  birodalomban  sürgetett  segedelmet ; 
sikerült  is  ugyan  Fehérvár  ostroma  alatt  40  ezernyi  hadat  összegyűj- 
tenie ;  de  mihelyt  a  török  az  országból  kiment,  e  had  is  eloszlott,  s^az 

1544.  ozmán  1544-ben  majdnem  akadálytalanul  folytatta  foglalásait.  így 
veszett  el  a  derék  Amadé  Péter  alatt  kevés  őrtől  sokáig  védett  Vise- 
grád ;  mi  által  a  török  egész  Komáronig  ura  lett  a  Duna  vidékének ; 
így  Nógrád,  Hatvan  stb.  A  magyarok  átalában  nem  vádolhatók  ugyan, 
hogy  önvédelem  nélkül  hajoltak  a  török  iga  alá ;  de  míg  Ferdinánd  a 
birodalomban  külsegély  után  járt,  apró  harczokban  vérzettek  el  a  nél- 
kül, hogy  nem  ritkán  örök  emléket  érdemlő  vitézségök  által  a  hazának 
nagyobb  hasznot  tettek  volna.  A  tiszai  megyék  látván,  hogy  ha  védel- 
mökről  maguk  nem  gondoskodnak,  még  Eger  is  eleshetik,  1544  nyarán 
Sajó-Szent-Péteren  kis  országgyűlést  tartottak ,  s  isten  irgalmára 
könyörögtek  a  királynál,  rendelne  számokra  legalább  főkapitányt,  venné 
vissza  a  bitorlóktól  s  fordítaná  Eger  erősítésére  az  egri  püspökség 
jószágait. 

Ferdinánd  maga  is  látván,  hogy  segedelmet  a  német  birodalomban 

1545.  már  hasztalan  keres,  1545  elején  Konstantinápolyba  béke  végett  köve- 

tekét  küldött,  kiknek  aztán  hosszú  alkudozás  után  1547 -ki  júniusban  1547. 
végre  sikerült  is  öt  évre  békét  kötniök  oly  feltétel  alatt,  hogy  Ferdinánd 
a  birtokában  lévő  országrészért  évenkint  30  ezer  arany  forint  adót 
fizessen.  Szulejmán  az  elfoglalt  részek  kormányát  már  elébb  török 
módra  intézte  el ;  a  budai  beglerbég  alá  14  szandzsákot,  minden  hely- 
ségbe török  birákat  rendelt.  Mily  nyomorúságteljes  volt  a  zsarnok  kor- 
mány alatt  e  hódolt  részek  állapotja,  könnyen  elgondolható.  A  tiszt- 
viselők a  népet  zsarlásaik  és  kegyetlenségük  által  annyira  sanyargatták, 
hogy  sokan  sorsukon  könnyítendők,  az  izlamra  tértek.  Adóul  nem  csak 
pénz  szedetett,  hanem  a  gyermekek  is  megtizedeltettek,  kik  aztán  Kon- 
stantinápolyban jancsárokká  neveltettek  ;  maguk  a  szülék  is  nem  ritkán 
gyermekeikkel  kényteleníttettek  leróni  az  elviselhetlen  adót. 

8.  §.  Erdély  átadása  Ferdinánd  uralma  alá.  Török  háború.  Utjesenich  halála. 

Miután  a  követek  Konstantinápolyból  megtértek,  Ferdinánd  a 
béke  kihirdetése  végett,  1547-ki  őszön  Nagyszombatba  országgyűlést  1547. 
hirdetett,  melyre  gróf  Salm  Miklóst  és  Nádasdy  Tamás  országbírót 
nevezte  ki  biztosokúi.  A  rendek  azonban  az  évenkinti  adóval  igen  elé- 
gületlenek voltak,  úgy  tekintvén  azt,  mint  az  ország  legmélyebb  gya- 
lázatát, mint  hazájok  sírját.  Még  több  volt  a  panasz,  midőn  látták,  hogy 
a  békekötés  a  török  rabló  kalandjainak  a  határszéleken  végett  nem  vet, 
s  míg  őket  támadólag  munkálkodni  tiltja,  a  megtámadtatás  ellen  nem 
biztosítja.  Ehhez  járult,  hogy  a  föld  népe  az  idegen  hadaktól  is  zsarol- 
tatván ,  több  helyen  háborgott ;  s  több  urak ,  például  Basó  Mátyás 
Murányban,  Balassa  Menyhért  Léván  szilaj  erő  szaktételeik  által  váraik 
egész  vidékét  rettegésben  tárták.  Ferdinánd  e  panaszokat  megszünte- 
tendő 1548-iki  októberben  Pozsonyba  ismét  országgyűlést  hirdetett ;  a  1548. 
bajok  azonban  mélyebben  gyökereztek,  mintsem  hogy  azokat  orvosolni 
lehetett  volna. 

Az  országgyűlésre  Utjesenich  György  is  küldött  követeket.  0 
Izabellával  'és  Petrovicscsal,  kiket  a  hatalom  gyakorlatában  igen  meg- 
korlátozott, szünetlen  viszálkodásban  lévén,  s  hitelét  pár  év  óta  Kon- 
stantinápolyban is  annyira  elvesztvén,  hogy  csak  újabb  s  újabb  adókkal 
sikerűit  a  törököt  némileg  megengesztelnie,  annál  inkább  óhajtá  most 
Erdélyt  Ferdinándnak  átadni,  minthogy  a  francziával  megbékült  csá- 
szártól is  lehetett  segélyt  reményleni.  Izabellát  tehát,  ki  most  más  érte- 
lemben vala,  részint  szigorú  bánásmódja,  részint  rábeszélése  által  reá- 
vette, hogy  Ferdinándhoz  írt  levelében  készségét  Erdély  átadása  iránt 
újra  kijelentse.  Ferdinánd  ennél  fogva  Salm  Miklós  és  Nádasdy  Tamás 
által  újabb  alkudozást  kezd  vala,  melyben  előlegesen  következő  szerző- 
dési pontok  állapíttattak  meg :  Ferdinánd  János  .herczegnek  a  maga 
leányát  jegyzi  el  és  Sléziában  Oppeln  és  Ratibor  herczegségeket  adja 
Erdélyért  s  a  koronáért ;  Utjesenichet  esztergomi  érsekké  nevezi ,  és 
számára  a  bíbornoki  méltóságot  is  megszerzi,  e  fölött  pedig  még  Erdély 
kormányán  is  meghagyja;  s  nehogy  Izabella  ingatagsága  és  Petrovics 
ellenséges  indulata  miatt  az  ügy  megakadjon,  Erdély  széleire  sereget 
küldend. 

13* 

De  bár  mily  titokban  történt  e  szerződés,  Szulejmán  arról  még  is 

1550.  értesült,  és  pasái  által  1550-ben  hadi  készületeket  tétetett.  Ferdinánd 
félvén  haragjától,  a  tartomány  átvételét  késleltette,  az  által  pedig 
Utjesenichet  oly  nagy  veszélybe  ejti  vala,  hogy  abból  öt  csak  rendkívüli 
erélye  s  ügyes  politikája  volt  képes  kiszabadítani.  A  királyné  és  Petro- 
vics,  használván  távollétét,  Erdélyben  országgyűlést  tartott,  s  ellene  a 
rendeket  minden  módon  fölingerelni  ügyekezett,  Szulejmántól  pedig 
oly  fermant  eszközlött  ki,  miszerint  Erdély  rendéinek  meghagyatott, 
hogy  Utjesenichet  élve  vagy  halva  Konstantinápolyba  küldjék ;  más 
részről  a  budai  pasa,  a  moldvai  és  havasalföldi  vajdák  a  királyné  sege- 
delmére utasíttattak.  Petrovics  ezek  által  felbátorodván,  Utjesenich  né- 
hány várát  elfoglalta,  Csanádot  pedig  ráczok  által  megszállatta. 

De  alig  értesült  ezekről  Utjesenich,  azonnal  Erdélybe  termett : 
Medgyesen  az  ingadozó  rendeket  szónoklata  hatalmával  szorosabban 
magához  csatolja ;  Konstantinápolyba,  hogy  magát  kitisztítsa,  követet 
és  szívnyerő  aranyat  küld ;  Petrovics  ráczait  Csanád  alól  elűzi  s  őt  ma- 
gát a  királynéval  együtt  Gyulafehérvárban  ostrom  alá  fogván,  kibékülni 
kényszeríti.  Azt  hitte  ezek  után  Utjesenich,  hogy  a  förgeteg  már  elvo- 
nult feje  fölöl,  és  hadát  elbocsátá.  Nem  sokára  azonban  hírül  veszi, 
hogy  egy  részről  a  budai  pasa,  másról  a  vajdák  nagy  hadakkal  jőnek 
ellene.  György  e  veszélyes  helyzetében  Ferdinándot  felszólítá,  hogy  ha 
Erdélyt  elveszteni  nem  akarja,  tüstént  s  mennél  nagyobb  hadat  küld- 
jön; maga  pedig  a  királynétól  ellenvetett  akadályok  daczára  bámulandó 
gyorsasággal  számos  ezernyi  hadat  teremt,  s  elébb  a  vajdákat,  utóbb  a 

1551.  pasát  Erdélyből  hasonló  gyorsasággal  kiűzi.  Sürgetéseire  aztán  1551-dik 
májusban  végre  Ferdinánd  is  beküldé  Nádasdyt  Erdély  átvételére  a  vi- 
téz, de  kevély  és  önhaszonleső  Castaldó  alatt  egy  hadat  rendelvén  mel- 
léje. Ezek  által  reábiratva,  a  királyné  végre  aláírta  a  szerződést,  mely 
szerint  neki  Ferdinánd  hitbére  fejében  100  ezer  aranyat,  János  herczeg- 
nek  ősi  javain  felül  Oppeln  és  Ratibor  herczegségeket  25  ezer  forint 
jövedelemmel  kötötte  le,  egyik  leányát  pedig  eljegyzette.  Izabella  ezután 
a  koronát  s  a  birtokában  volt  várakat  átadván,  néhány  hívei  kíséreté- 
ben Erdélyből  szomorúan  kiköltözött. 

De  a  török  Erdélyt  egyátalában  nem  akarta  átengedni  Ferdinánd- 
nak, és  Szokolovics  Mohammed  romániai  beglerbéget,  egy  szerb  pap  hite- 
hagyott fiát,  nagy  sereggel  küldé  az  országba,  hogy  Erdélyt  a  nála  pa- 
naszkodott Izabellának  visszaadja.  Utjesenich ,  most  már  esztergami 
érsek  és  kardinál,  látván,  hogy  Ferdinándnak  nincs  elég  ereje  a  tarto- 
mány megvédésére,  ennek  tudtával  ugyan,  de  akarata  ellenére,  avval 
hitegeti  vala  a  beglerbéget,  hogy  nem  ő,  hanem  Petrovics  lett  hűtlenné 
a  porta  iránt,  Temesvárt,  Lippát,  Ferdinándnak  átaladván ;  ő,  Fráter 
( íyörgy,  azonban  Erdélyt  megtartotta  a  királyfinak  a  szultán  hűségé- 
ben. A  királyfi  csak  azért  ment  Kassára,  hogy  Ferdinánd  leányával  elje- 
gyeztessék ;  e  miatt  jött  a  német  sereg  is  Erdélybe,  de  ügy  ekézni  fog, 
azt  mennél  elébb  eltávolítani :  nincs  tehát,  miért  jőne  a  berlerbég  Er- 
délybe. Es  hogy  e  fondorlatnak  a  töröknél  még  inkább  sükert  szerez- 
zen, az  adót  is  megküldte  hozzája.  A  berlegbéget  e  hitegetéseivel  auy- 

nyira  elámította  Fráter  György,  hogy  az  több  hétig  veszteg  maradt  Sza- 
lankemén  táján,  s  utóbb  is,  midőn  hadait  végre  megindította,  Erdélyt  bé- 
kében hagyván,  csak  Becsét,  Becskereket  és  Csanádot  vette  meg,  miket 
különben  is  már  régóta  igényelt  a  porta.  Csanád  alól,  melyet  Fráter 
György,  hogy  hitegetéseinek  még  inkább  hitelt  szerezzen,  maga  nyitta- 
tott meg,  már  Szeged  felé  készült  vissza  a  beglerbég,  midőn  őt  Lippa 
polgárai  hívták  meg  városuk  elfoglalására.  Ezután  a  ráczság  kérelmeire 
még  Temesvárt  is  megszállotta  ugyan,  de  Losonczy  István  hősies  ellent- 
állása azt  ez  úttal  megmentette. 

Lippa  megvétele  s  Temesvár  ostroma  alatt  Castaldo  nem  szűnt 
meg  sürgetni  a  kardinált,  gyűjtene  össze  az  erdélyi  hadakat  s  menne 
vele  együtt  a  török  ellen.  De  Fráter  György,  nehogy  ravasz  politikájá- 
nak sikerét  megrontsa,  erre  nem  volt  rábírható.  A  beglerbég  kitaka- 
rodta után  engedett  ugyan  végre  Castaldo  fenyegetéseinek  s  hadát  vele 
együtt  Lippa  ostromára  vezette,  mely  aztán  meg  is  vétetett ;  de  fondor- 
latait a  törökkel  itt  is  folytatván,  Castaldóban  és  Pallaviciniben,  kik 
ravasz  politikáját  nem  értették,  vagy  érteni  nem  akarták,  oly  gyanút 
ébresztett  maga  ellen,  mintha  őszintén  hajolna  a  törökhöz  ;  s  a  két  vezér 
nem  szűnt  meg  őt  a  legsúlyosabb  vádakkal  terhelni  Ferdinánd  előtt.  Gya- 
nítá  ezt  a  kardinál  s  megkérte  a  királyt,  engedné,  hogy  személyesen 
menjen  fel  hozzá  Bécsbe,  számot  adandó  egész  magaviseletéről.  0  ugyan- 
is abban  műkÖdék  most  a  töröknél,  s  fondorlatait  is  a  végett  folytatta, 
hogy  a  nem  sokára  letelendő  békét  is,  miben  Ferdinánd  eddigelé  hasz- 
talan fáradt,  számára  meghosszabbíttassa.  Ferdinánd  ebben  megegyezett 
ugyan,  de  egyszersmind  Castaldonak  és  Pallavicininek  is,  kik  őt  már 
nyilvános  árulásról,  mi  több,  arról  vádiák,  hogy  őket  a  német  sereggel 
együtt  elveszteni  törekedik,  oly  választ  adott,  miszerint,  ha  Fráter  György 
valóban  ilyesmit  szándékoznék  tenni,  előzzék  meg  őt  inkább,  mintsem 
általa  megelőztessenek.  A  két  vezérnek,  kik  úgy  látszik,  a  kardinál 
kincseire  vágyódtak,  elég  volt  ezen  engedély.  Mihelyt  a  hadakat  Lippa 
alól  Erdélybe  visszavezették,  Alvinczen  nála  vendégül  szállván  meg,  őt 
deczember  17 -kén  orozva  megölették. 

9.  §.  Török  háború ;  Temesvár,  Lippa,  Drégely  stb.  eleste.  Eger  ostroma. 

Lippa  megvételét  a  török  1552-ben  nem  hagyá  boszúlatlanúl  1552. 
Némi  harczok  után,  melyekben  a  budai  pasa  Veszprémet  megvette,  s 
Tóth  Mihály  hajdúi  Szegednél  megverettek,  Achmed  pasa,  másod  vezér, 
Temesvárat  100  ezernyi  haddal  szállotta  meg.  Ezt  most  is  a  hős  Losoii; 
czy  István  védelmezte  2500  magyar,  német  és  spanyol  katonával.  0 
Báthory  Endre  vajdától  segedelmet  nem  nyerhetvén,  neje  által  jószá- 
gait zálogosíttatá  el,  s  a  pénzen  hadat  fogadtatott,  port  és  eleséget  vé- 
tetett ;  mit  azonban  többszöri  kísérlet  után  sem  lehetett  bevinni  a  szo- 
rosan körülfogott  várba ;  maga  ezalatt  a  török  többszöri  rohanását  hő- 
sileg  visszaverte ;  de  midőn  a  por  és  eleség  fogyni  kezdett,  a  töredező 
falak  mögött  pedig  a  halál  mind  több  áldozatot  ragadott  el  az  őrségből, 
a  spanyol  és  német  katonák  kitartása  mindinkább  ernyedett ;  míg  végre 

bátorságukat  egészen  elvesztvén,  föllázadtak  s  a  kapitányt  szabad  menet 
föltétele  alatt  a  vár  átadására  kényszerítették.  De  a  hűtlen  török  nem 
tartotta  meg  szavát,  s  a  kimenő  őrséget  mind  egyig  levágta  ;  heves  harcz 
után  maga  Losonczy  is  elesett  az  általa  megöltek  testhalmán. 

Míg  Achmed  Temesvárat  vívja  vala,  Ali  budai  pasa  éjszak  felé  tőn 
hadjáratot;  és  miként  Losonczy  Temesvárnál,  úgy  Szondy  G}^örgy  Drégely 
várában  vívott  ki  magának  hervadhatlan  babért.  Midőn  a  vár  falai  már 
annyira  megromlottak,  hogy  a  csekély  őrség  azt  többé  nem  védelmez- 
hette, a  pasa,  becsülve  Szoncíy  vitézségét,  szabad  menetet  ígért  neki,  ha 
várát  feladja.  De  a  hős  hallani  sem  akart  a  feladásról,  hanem  két  ked- 
ves apródját  Alihoz  küldvén,  kére  őt,  nevelné  azokat  vitézségre,  magát 
pedig  temettetné  el  majd  tisztességesen.  Ezután  minden  vagyonát  a  vár- 
udvarra hordatá  s  felgyújtotta,  harczméneit  leszúrta,  s  megmaradt  vité- 
zeivel az  .ostromlókra  rohanván,  velők  együtt  hősileg  végezte  be  életét. 
A  pasa  őt  a  várral  szemközt  álló  hegyen  temettette  el  és  egy  lobogót 
tüzetett  sírjára.  A  szép  példa  azonban  követés  nélkül  maradt  a  vidéken. 
Szondy  eleste  után  Szécsény,  Buják,  Hollókő  és  Gyarmat  majdnem 
ellentállás  nélkül  megadta  magát.  Teufel  Rézmán  pedig,  kit  Ferdinánd 
10  ezernyi  haddal  Ali  ellen  küldött,  annak  nagyobb  részével  elfogatván, 
Konstantinápolyba  vitetett. 

Hasonlókép  a  bánságban  is  több  vár  veszett  el ;  még  az  erős 
Lippát  is  odahagyta  kapitánya,  a  spanyol  Áldana.  Achmed  ezután  a  budai 
pasával  egyesülvén,  Egert  szállotta  meg ;  de  a  vár  vitéz  kapitányai, 
Dobó  István,  Mecskey  István  és  a  leleményes  eszű  Bornemisza  Gergely 
1800  őrrel  itt  megállították  az  ozmánt  diadalmenetében.  A  győzedel- 
meiben  elbízott  ellenség  mindjárt  megérkezte  után  felkérte  a  várat ; 
Dobó  azonban  válaszúi  egy  koporsót  függesztett  a  falra  s  megesküdött, 
hogy  a  töröknek  minden  üzenetét  olvasatlanul  égeti  el.  A  török  ez- 
után szünetlen  törette  számtalan  ágyúival  a  falakat ;  de  a  várba  vonult 
vidéki  nép  a  réseket  szintoly  fáradhatlanúl  becsinálta,  mint  az  őrség 
visszaverte  az  ellenség  heves  rohanásait.  Az  ostrom  már  egy  hónapnál 
tovább  tartott,  midőn  Achmed  haragjában  utolsó  rohanásra  vezette  oz- 
mánjait. De  Dobónak  a  hazát  és  dicsősséget,  hősi  halált  és  örök  üdves- 
séget  említő  hatályos  szavaira  magas  lelkesedés  szállotta  meg  a  város 
összes  lakosait.  Nők  és  leányok  a  férfiakkal  vegyesen  sietnek  a  falor- 
mokra, és  versenyt  vínak  velők,  néhánya  fegyverrel  is,  a  nagyobb  rész 
köveket  hengerítve,  forró  vizet,  szurkot  öntve  az  ostromlókra.  És  lőnek 
jelenések,  melyeknél  magasan  feldobog  az  ember  és  hazafi  szíve.  Egy 
leány,  látván,  hogy  anyja,  épen  midőn  egy  súlyos  követ  vala  hengerí- 
tendő az  ellenségre,  golyótól  találva  földre  rogyott,  ő  a  pillanat  hevében 
feledve  veszteségét,  bosszútól  izmosúlt  karokkal  ragadja  meg  az  anyai 
vértől  párolgó  követ  s  oly  erővel  sújtja  a  feltörekvő  ellenségre,  hogy 
kettő  közölök  szörnyet  halva  hullott  le  a  hágcsóról.  Egy  másik  nő, 
férje  mellett  víván,  midőn  azt  elesni  látá,  a  kardot  elhaló  kezéből  kira- 
gadja, s  csak  miután  három  ozmán  esett  el  csapásai  alatt,  tette  meg 
férjének  a  szeretet  utolsó  szolgálatát.  Ily  hatalmas  erkölcsi  erőn  nem 
győzhetett  a  török  roppant  száma ;  és  Eger  az  éj  beálltával  meg  lön 

mentve.  A  török  eltakarodta  után  a  várbeliek  12  ezer  ágyúgömböt 
szedtek  össze,  melyek  a  töröktől  belövettek,  s  e  hírrel  három  főbb 
zászlót  küldtek  Bécsbe  a  győzelem  jeléül.  Ferdinánd  a  hős  Dobót  Erdély 
vajdaságával,  Bornemiszát  Eger  kapitányságával  jutalmazta  meg. 

10.  §.  Izabella  visszatérte  Erdélybe.  Béke  a  törökkel.  Ferdinánd  halála. 

Ferdinánd  ezután,  az  ország  rendéitől  is  sürgettetvén,  Veráncsics 
Antal  pécsi  püspök  és  Zay  Ferencz  követei  által  1553-ban  békét  kért  1553. 
a  szultántól.  Ezek,  utasításuk  szerint,  Erdélyért  különösen  40  ezer  arany 
évi  adót  ígértek  ;  de  Szulejmán  Erdélyt,  melyet  János  király  fiának  adott, 
említtetni  sem  engedte ;  sőt,  miután  erről  Ferdinánd  sem  akart  lemon- 
dani, s  az  alkudozás  már  a  harmadik  évben  s  mindig  sikeretlenül  foly  vala, 
pasáinak  meg  is  hagyta,  hogy  Izabellát  fiával  a  tartományba  visszahe- 
lyezzék. Az  erdélyiek,  tehát  nehogy  hazájok  a  török  pusztításainak  kité- 
tessék, Kendy  Antallal,  Dobó  István  vajdatársával  egyesülvén,  Izabellát 
1556-ban  fiával  együtt  visszahozták.  Ferdinánd  ezután,  mivel  a  méltó-  1556. 
ságáról  lemondott  Károlynak  a  császári  trónon  utódjává  lett,  s  gondjai 
a  birodalomban  is  meggyültek,  még  inkább  sürgeti  vala  Busbek  Auger 
követe  által  a  békekötést.  Az  alkut  igen  megnehezítette  ugyan  Szulej- 
mán azon  kívánsága,  miszerint  Szigetvár,  melynek  őrsége  a  szomszéd 
török  birtokban  nagy  károkat  okoz  vala,  lerontassék ;  a  béke  minda- 
záltal 1562-ben  végre  még  is  megköttetett  oly  feltétel  alatt,  hogy  8  1562. 
évig  tartson  s  Ferdinánd  adóul  évenkint  30  ezer  aranyat  fizessen. 

Ferdinánd  azonban  erejét  még  a  béke  megkötése  előtt  mindin- 
kább hanyatlani  érezvén,  gondjait  azontúl  oda  fordította,  hogy  Miksa 
fiát  az  ország  királyává  koronáztassa,  miben  aztán  1563-ban  teljesedett  1563. 
is  óhajtása.  Miksát  megkoronáztatván,  a  már  nagykorúvá  lett  János 
erdélyi  fejedelemmel  is  békealkut  kezdett,  de  mielőtt  annak  sükerét 
láthatta  volna,  1564 -ki  július  25-kén  megszűnt  élni.  Szulejmán,  hala-  1564. 
Iáról  értesülvén,  mondják,  e  szavakra  fakadt:  „Benne  valóban  egy  igaz- 
ságos, becsületes  fejedelmet  vesztettek  el  népei."  0  fáradhatlan  kor- 
mányzó volt,  s  e  részben  hibája  csak  az,  hogy  tanácsosaira,  kiknek 
választásában  nem  mindig  volt  szerencsés,  igenis  sokat  hallgatott.  A 
pártos  ingatagság,  melyet  János  vetélytársa  életében  a  magyar  urakban 
tapasztalt,  bizalmatlansággal  töltötte  el  őt  átalábau  a  magyarok  iránt ; 
ezeknek  viszont  az  volt  a  panaszuk,  hogy  az  ország  védelmére,  elvá- 
lasztatásakor  tett  ígérete  szerint,  elegendő  külsegélyt  nem  szerzett, 
német  minisztereinek  pedig  az  ország  dolgaira  igen  nagy  befolyást 
engedett. 

Miksa  országlata.  1564—1576. 

11.  §.  Harczai  János  fejedelemmel.  Szulejmán   utolsó  hadjárata.  Szigetcár  megvé- 
tele. Békekötés  a  törökkel  és  Szapőlyayval. 

Miksa  37  éves  korában  a  magyarok  nagy  reményei  közt  vette  át 
atyja  halála  után  az  ország  kormányát.  Benne  nyájas,  könnyen  meg- 

közelíthető,  szabadabb  gondolkodású  s  elhatározott  fejedelmet  kezdenek 
a  magyarok  ismerni  még  Ferdinánd  életében,  ki  öt  több  ízben  a  maga 
képviselőjéül  rendelte  a  kormányban.  Nem  sokára  trónra  lépté. után 
követ  érkezett  hozzá  Szulejmántől,  ki  Ferdinánd  halála  iránt  részvétét 
nyilvánítván,  egyszersmind  ígérte,  hogy  a  békét,  ha  feltételei  teljesít- 
tetnek, továbbra  is  fent  ártja. 

Egy  ideig  még  János  fejedelemmel  is  folyt  a  Ferdinánd  alatt  meg- 
kezdett alkudozás ;  de  a  felek  meg  nem  egyezhetvén,  Báthory  István, 
Szapolyay  vezére,  Szatmárt,  Nagybányát  és  Nyírbátort ;  Schwendi  ellen- 
ben, Miksa  tábornagya,  Tokajt,  Szerencset,  Erdődöt  vette  meg.  Miksa 
azonban  tartani  kezd  vala,  nehogy  e  hadakozás  által  a  török  békesze- 
gésre  ingereitessék  ;  Szapolyayval  tehát  ismét  alkudozni  kezdett,  Hosz- 
szútőtyt  pedig  a  béke  megújítása  végett  Konstantinápolyba  küldötte. 
De  Szül  ej  mán  a  tiszai  részek  elfoglalása  miatt  boszús,  pasái  által  a 
1566.  háborút  1566-ban  megkezdette  ;  aztán  pedig,  mig  a  krimi  tatár  khánt 
Szapolyaynak  segedelmére  küldé,  maga  is  roppant  sereggel  s  300 
ágyúval  indult  az  országba,  és  Szigetvárt,  melynek  kapitánya,  a  hős 
Zrínyi  Miklós  egy  kalandozó  török  hadat  nem  rég  vert  vala  meg, 
augusztus  elején  megszállotta.  Szigetvár  inkább  mocsáros  vidéke  mint 
mesterség  által  volt  megerősítve,  falai  jobbára  földből  és  rozséból 
készültek.  De  Zrinyi,  bár  őt  Mohammed  vezér  a  feladásra  több  ízben 
egész  Horvátország  birtokával  csábítgatá,  eltökélve  volt,  mind  halálig 
védelmezni  a  hűségére  bízott  fontos  várat.  Rohanásokkal  a  török  a 
vitéz  őrség  ellen  nem  boldogulván,  a  falak  alá  tüzaknákat  ásatott.  Egy 
ezek  közöl  sikerült  is  a  töröknek  s  a  főerősségeta  megszállás  harmadik 
hetében  september  5-kén  romba  dönté  s  magas  lángokba  borítá,  min- 
tegy halotti  szövétnekül  Szulejmánnak,  ki  a  reákövetkezett  éjjelen 
meghalt,  mit  azonban  a  nagy  vezér  sokáig  titokban  tartott.  Három 
nap  múlva,  midőn  egy  tornyon  kivűl  már  minden  romban  feküdt  vagy 
leégett,  s  a  megfogyott  őrséggel  a  romot  tovább  védelmezni  nem  lehe- 
tett, Zrinyi  könnyű  selyem  dolmányba  öltözve,  melynek  zsebébe  a  vár 
kulcsai  mellé  száz  magyar  aranyat  tőn,  arany  lánczczal  nyakán  s  gyé- 
mántos forgójú  kalpaggal  fején,  a  várudvarra  lépett ;  minden  vagyonát 
halomra  hordatta  s  felgyujttatta.  Azután  fenmaradt  vitézeit  rövid,  de 
lelkes  beszéddel  a  halálharczra  felbuzdítván,  a  kinyitott  kapuból  egy 
nagy  taraczkot  lövetett  ki,  s  annak  füstje  alatt,  mint  villám  a  fellegből 
rohant  Juranics  Miklós  zászlótartóval  hada  élén  a  hídon  előrenyomuló 
ellenségre.  A  harcz  heves,  de  rövid  vala ;  alig  oszlott  el  a  füstfelleg, 
melyből  a  hős  halálos  csapásait  osztogatta,  midőn  fején  és  mellén  több 
golyótól  megsebesítve  félholtan  a  földre  rogyott,  s  a  nagyvezér  elébe 
vitetvén,  lefejeztetett.  Fejét  Mohammed  Salm  grófhoz  küldé,  testét 
pedig  tisztességesen  eltemettette.  Vezérök  példája  szerint  a  vitéz  őrök, 
mind  egyiglen  hősi  halállal  hulltak  el,  s  csak  holt  testeiken  keresztül 
s  mintegy  20  ezer  vitézének  vesztével  juthatott  a  török  a  rommá  lett 
vár  birtokába. 

Miksa  hada  ez  alatt,  bár  körülbelül   100  ezer  harezost  számlált, 
mozdulatlanul  maradt  táborában ;  s  miután  Szulejmán  halálának,  s  a 

török  had  visszatértének  híre  megvalósult,  szétoszlott.  Miksa  ezután 
Verancsics  egri  püspök  által  békét  kért  Szelim  szultántól,  mely  hosszú 
alkodozás  után  1568-ban  végre  meg  is  köttetett  oly  feltétel  alatt,  hogy  1568. 
Miksa  évekint  30  ezer  aranyat  fizessen,  s  mind  ő,  mind  Szapolyay  tartsák 
meg,  mi  birtokukban  vagyon.  E  békét  meg  akarta  ugyan  akadályozni 
Szapolyay ;  de  oda  utasíttatott,  hogy  magát  mindenben  ő  is  a  béke- 
pontokhoz szabja.  Boszúságában  e  miatt  Bocskay  György  által  láza- 
dást ügy  ekézett  támasztani  Miksa  birtokában,  melynek  czélja  az  volt 
volna,  hogy  Miksa  török  segedelemmel  az  egész  országból  kiszoríttassék 
s  királylyá  ő,  Szapolyay,  emeltessék.  A  terv  azonban  magától  a  sege- 
delemre kért  nagy  vezértől  fölfedeztetett ;  Balassa  János  és  Dobó  István, 
az  egri  hős,  mint  annak  részesei,  elfogattak,  Bocskay  pedig  jószágaitól 
fosztatott  meg.  Szapolyay  ezután  a  béke  megtartása  iránt  a  török 
udvartól  újabb  parancsot  vévén,  Miksával  1570-ben  oly  szerződést  1570. 
kötött,  miszerint  a  királyi  czímről  lemond,  a  törököt  a  magyar  király- 
lyal  közös  ellenség  gyanánt  tekinti ;  Miksa  ellenben  húgai  egyikét 
adja  neki  nőül.  A  szerződés  titokban  tartassék ;  ha  mindazáltal  a  török 
Szapolyayt  e  miatt  fejedelemségétől  megfosztaná,  Miksa  Oppeln  és 
Ratibor  herczegséget  adja  neki  birtokul.  Ha  Szapolyay  örökös  nélkül 
halna  meg,  az  erdélyiek  által  szabadon  választandó  vajda  a  magyar 
király  fő  hatalmát  elismerje. 

12.  §.  Szapolyay  halála.  Bdtlwry  István  fejedelemmé  választatása.  Miksa  és  Báthory 
versenyzése  a  lengyel  koronáért.  Miksa  halála. 

Bár  mily  titokban  kötötte  is  Szapolyay  Miksával  a  szerződést,  a 
töröknek  az  még  is  tudtára  esett ;  minek  következtében  Szapolyay  alig 
kerülhette  volna  el  a  háborút,  ha  attól  őt  1571  tavaszán  történt  halála  1571. 
meg  nem  menti.  Erdély  rendéi  közakarattal  a  derék  Báthory  Istvánt 
választották  fejedelmökké,  ki  aztán  a  szultán  által  is  megerősíttetett. 

Ez  alatt  Horvátországban  a  nagy  terhekkel  sanyargatott  parasz- 
tok mindinkább  nyugtalankodni  kezdenek,  1573-ban  pedig  Gubecz  1573. 
Máté  vezérlete  alatt  mintegy  10  ezerén  összegyűlvén,  a  nemesség  jószá- 
gain iszonyú  kegyetlenséggel  dúlnak,  gyilkolnak  vala,  mig  végre  a 
bánnak  sikerült  őket  egy  véres  csatában  szétvernie.  A  török  e  zavar- 
gást hasznára  fordítván,  eleinte  a  határszéleken,  utóbb  egész  Győrig 
kezdett  kalandozni  s  pusztítani;  1574-ben  pedig  Szelim  szultán  halála  1574. 
után  a  budai  pasa  már  várakat  is  kezdett  vívni,  s  Kékkőt,  Di vényt, 
Somoskőt  megvette.  Miksa  tehát  a  béke  megerősítését  sürgette  követei 
által,  mit  aztán  in.  Muráddal  8  évre  csakugyan  meg  is  újíttatott.  De  a 
rabláshoz  szokott  határszéli  pasák  azután  is  csak  űzték  kalandjaikat, 
kivált  Horvátországban,  s  a  békét  csak  annyiban  tartották  meg,  hogy 
várakat  ágyúkkal  nem  vívtak. 

Miksa  azonban  a  lengyel  nemesség  egy  részétől  királylyá 
választatván,  a  másik  párttól  meghívott  Báthory  István  ellen  fegyverrel 
szándékozott  kivívni  igényeit;  de  midőn  a  háborúra  készüle,  1576-ki  1576. 

octoberben  megszűnt  élni.  Kormánya  alatt  a  német  miniszterek  s  hata- 
lomviselők befolyása  még  mélyebb  gyökereket  vert  az  ország  ügyeiben. 

13.  §.  A  vallás  ügye. 

Miksa  a  vallás  ügyében  a  másként  hivők  iránt  türelmes  lévén,  a 
reformatio  kormánya  alatt  igen  elterjedt  s  megerősödött.  Az  új  tanok 
mindjárt  a  mohácsi  ütközet  után,  melyben  a  magyar  egyház  fejei  is 
jobbára  elhullottak,  oly  nagy  haladást  tőnek,  hogy  kiirtásukról  többé 
aztán  sző  sem  lehetett.  Mind  Ferdinánd  mind  János  több  rendbeli  tilal- 
makat hirdettek  ugyan  ki  azok  követői  ellen ;  de  sokkal  inkább  elfog- 
lalta őket  a  trdnviszály,  utóbb  pedig  a  török  mind  nagyobb  terjeszke- 
dése, mintsemhogy  rendeleteik  végrehajtását  eszközölhették  volna.  így 
történt,  hogy  Szebenváros  a  káptalant  s  kath.  lelkészeket  kebeléből 

1529.  1529-ben  végképen  kiűzte,  melynek  példáját  aztán  Brassó  s  a  többi 
szász  városok  s  az  egész  Bárczaság  is  követte.  Hasonló  gyors  haladást 
tőn  a  reformatio  Magyarországban  is,  hol  azok  nem  sokára  szakadatlan 
sorban  váltották  fel  egymást,  kik  a  wittembergi  akadémiában  tanulván, 
az  ott  nyert  tanok  magvát,  itthon  Thurzó  Elek,  Perényi  Péter,  Drágfy 
Gáspár,  Petrovics  Péter,  Török  Bálint,  Nádasdy  Tamás,  Révay  Ferencz, 
s  több  más  urak  pártfogása  alatt  nagy  sükerrel  hintegették.  Legneveze- 
tesbek  voltak  az  új  vallás  ezen  hirdetői  között  a  magyar  részeken  Dévai 
Bíró  Mátyás,  Kopácsy  István,  Batizi  András,  Sztáray  Mihály,  Gálszécsi 
István,  Ozoray  Imre  és  Thury  Lukács,  kik  nem  csak  élő  szóval,  hanem 
kisebb  nagyobb  iratokkal  s  nyomtatványokkal  is  terjesztek  már  az  új 
vallást.  A  német  lakosságú  részek,  a  bányavárosok,  Sáros,  Szepes  megye 
stb.  e  tárgyban  leginkább  Honter  Jánost,  Stöckel  Lénártot,  Glatz  Má- 
tyást és  Wagner  Bálintot  vallották  vezéreiknek.  Nagy  előmenetelére 
1545.  volt  e  hitfelekezetnek  az  is,  hogy  annak  tanítói  1545-ben  Erdődön 
számosan  összegyűlvén,  a  vallás  ügyét  12  czikkelyben  meghatározták, 
s  az  által  a  tanításban  nagyobb  egységet  alkotván,  felekezetöket  kül- 
sőkép is  megállapították  s  a  kath.  egyháztól  élesebben  elkülönözték. 

Azonban  e  gyűlés  sem  volt  képes  megóvni  az  új  vallás  híveit  az 
ingatagságtól  a  hit  ágazatokban ;  s  miután  Svájczban  Kálvin  és  Zwingli 
eltért  Luther  tanaitól :  Magyarországban  is  többen  akadtak,  kik  Kálvin 
tanait  kezdték  hirdetni.  Tartattak  ugyan  több  gyűlések  a  két  felekezet- 
béliek  összeolvasztása  s  a   hitegység  helyreállítása  végett,  de    süker 

1550.  nélkül.  A  szakadás,  mely  alattomban  mindinkább  terjedt,  1550  után 
nyilvánosabbá  lőn  ;  Kalmáncsi  Sánta  Márton,  elébb  gyulafehérvári  ka- 

1552.  nonok,  Beregszászon  1552-ben  elvbarátaival  zsinatot  tartván,  Kálvin 
tanához  szegődött ;  és  miután  őt  számosan  követték,  s  az  innen  eredt 
meghasonlás  elintézése  végett  Kolosváron,  Medgyesen,  Debreczenben, 
Tarczalon,  Tordán,  Gönczön,  stb.  több  gyülekezetek  tartattak,  a  két 
vallásbeli  felekezet  egymástól  végre  határozottan  elvált.  A  helvétziai 
vallástételhez  leginkább  a  magyarok,  az  ágostaihoz  pedig  jobbára  a  német 
s  tótajkú  lakosok  szítottak.  Mialatt  azonban  e  két  felekezetbeliek  közt 
a  vallási  villongások  folytak,  Erdélyben  Blandrata  György,  János  feje- 

delem  házi  orvosa  egy  harmadik  felekezetet  is  támasztott,  melynek 
hívei  fő  tanítój októl  socinianusoknak,  vagy  azon  hitágazatj októl,  mely 
szerint  a  Fiú  és  Sz.  Lélek  istenségét  tagadták,  s  az  istenségben  csak 
egy  személyt  vallottak,  unitáriusoknak  is  neveztettek.  Ezen  újabb  sza- 
kadás miatt,  mely  János  fejedelem  pártfogása  alatt  Erdélyben  rövid  idő 
alatt  mély  gyökeret  vert,  több  évig  nagy  tűzzel  folytak  a  vallási  villon- 
gások, míg  végre  1570-ben  a  csengeri  zsinatban  e  felekezet  is  határo-  1570. 
zottan  elvált  a  Kálvin,  követőitől  s  külön  vallási  testületté  alakúit.  És 
ekként  a  reformatio  fél  százados  korában  már  három  új  s  különvált 
vallási  felekezet  létezett  Magyarország  s  Erdély  határai  között. 

Mi  az  új  felekezetek  s  a  kath.  vallás  közti  viszonyokat  illeti : 
Várday  Pál  esztergomi  érsek ,  kivált  pedig  utódai ,  Oláh  Miklós  és 
Veráncsics  Antal  elébb  egri,  utóbb  szinte  esztergomi  főpap,  mind  a 
királyoknál,  mind  az  országgyűléseken  tisztök  szerint  mindent  elköve- 
tének  ugyan,  hogy  az  új  tanok  terjedését  meggátolják.  De  az  e  tárgyat 
illető  királyi  rendeletek  s  a  főpapok  intézkedései  az  eláradt  zavargások- 
ban végre  nem  hajtattak;  az  országgyűlések  pedig,  melyeken  már  a 
rendek  közt  is  számosan  voltak  követői  az  új  tannak,  a  vallás  tárgyába 
bocsátkozni  nem  igen  hajlottak.  Például,  az  1554-ki  országgyűlésen  1554. 
Oláh  minden  sürgetései  által  sem  volt  képes  új  törvényt  alkottatni  a 
vallás  tárgyában,  s  a  főpapok  mind  ezen,  mind  a  következő  gyűléseken 
oda  utasíttattak  a  rendek  által,  hogy  tilalom  helyett  a  kath.  vallás  buzgó 
taníttatása  által  vessenek  gátot  az  áttéréseknek.  Oláh  tehát  látván, 
hogy  ez  úton  nem  juthat  czéljához,  s  tudván  azt  is,  Ausztriában  meny- 
nyire meggátolta  a  jezsuita-szerzet  az  új  tanok  terjedését,  1561-ben  1561. 
Nagyszombatban  e  szerzetbeli  atyák  számára  házat  alapított.  A  jezsui- 
ták azonban,  kiknek  e  klastromjok  nemsokára  leégett,  ismét  kiköltöz- 
tek, s  csak  II.  Mátyás  alatt  telepedtek  meg  állandóan  az  országban. 
Erdélyben  Báthory  István  1579-ben  két  házat  alapított  a  jezsuiták  1579. 
számára  Kolozsvártt  és  Gyulafehérvártt.  Ezek  egyideig  nagy  sükerrel 
működtek  ugyan  a  kath.  vallás  terjesztésében ;  de  utóbb  a  protestáns 
felekezeteket  maguk  ellen  ingerelvén,  Erdélyből  kiűzettek. 

Még  inkább  terjedt  a  reformatio  Miksa  király  uralkodása  alatt, 
ki  azt  elfojtani  már  nem  látván  lehetségesnek,  több  helyt  engedelmet 
adott  e  vallás  gyakorlatára.  Ehhez  járult,  hogy  Schwendi  és  Ruber 
Miksa  Kassa  főkapitányai ,  maguk  is  az  új  tanok  hívei  lévén,  tettleg 
gyámolíták  azoknak  követeit ;  például  Ruber  több  kassai  ifjút  maga 
költségén  taníttatott  a  wittembergi  egyetemben.  A  királynak  ily  türel- 
mes szelleme,  hadvezéreinek  pedig  pártolása  következtében  annyira 
megerősödött  és  terjedt  a  reformatio  az  országban,  hogy  Telegdy  Miklós 
esztergáim  prépost  s  Veráncsics  halála  után  érseki  helytartó,  1576-ban  1576. 
a  legmélyebb  aggodalom  kifejezéseivel  tudósítá  a  római  pápát,  miként 
a  magyar  kath.  egyházat  végveszély  fenyegeti,  ha  nem  talál  valamely 
módot  annak  elhárítására. 

Rudolf  Kormányának  első  szaka.  1576— 1004-ig. 

14.  §.  Meghasonlás  a  kormány  és  nemzet  között;  zajos  országgyűlések. 

1572.  Rudolf,   ki    még  atyja   életében  1572-ben  koronáztatott  meg, 

kevés  hajlamot  érezvén  magában  a  kormányra,  a  magyar  ügyeket  Ernő, 
a  tót-  és  horvátországiakat  pedig  Károly  főherczeg  igazgatására  bízta. 
A  rendek  ezt  eleinte  annál  nagyobb  kedvetlenséggel  fogadták,  minthogy 
Rudolf  kormányra  léptekor  a  nemzetnek  magát  be  sem  mutatta;  utóbb 

1578.  azonban  az  1578-ki  országgyűlésen  még  is  megegyeztek  a  királyé  ren- 
deletében, feltételül  szabván  mindazáltal,  hogy  Ernő  a  magyar  taná- 
csosok, Károly  pedig  a  bán  tanácsával  igazgassa  a  közügyeket.  De  az 
egyetértés  mind  e  mellett  is  hamar  megbomlott  a  kormány  és  nemzet 
között.  Az  ország  rendéi  már  Miksa  alatt  is  hangosan  panaszkodtak, 
hogy  hazájok  idegenekkel  töltetik  meg,  a  főkapitányságokat,  a  kamarai 
s  más  jövedelmesebb  tisztségeket  a  németek  birják,  kik  a  nemzet  jogait, 
és  szabadságait  sokféleképen  megsértik.  Még  inkább  szaporodtak  e 
panaszok  okai  Rudolf  alatt,  midőn  a  várak  őrizetére  berendelt  idegen 
katonaság  is  majdnem  ellenség  módjára  zsarolta  és  pusztította  a 
föld  népét. 

1580.  Rudolf  e  bajokat  orvoslandó,  1580  és  a  következő  évben  két  ízben 

is  hirdetett  országgyűlést,  s  az  utóbbira  maga  is  megjelent.  A  rendek 
viselete  tiszteletteljes  volt  a  királyi  méltóság  iránt,  s  miután  Rudolf 

1 583.  megígérte ,  hogy  1583-ban  a  sérelmek  megszűntetése  végett  ismét 
saját  vezérlete  alatt  tartand  országgyűlést,  a  rendek  a  kívánt  adót  meg- 
ajánlották. Az  országgyűlést  Rudolf  valóban  megtartotta  s  azon  sze- 
mélyesen is  megjelenvén,  megismerte  ugyan  a  nemzet  kívánatainak 
igazságát ;  de  a  visszaéléseket,  melyek  az  évek  hosszú  során  a  közélet- 
ben már  mintegy  gyökereket  vertek,  rögtön  megszüntetni  lehetetlen- 
nek állítván,  apránkénti  javítgatást  ígért. 

Rudolf  ezután  öt  évig  nem  tartott  országgyűlést ;  egynémi  panaszt 
azonban  még  is  megszűntetett,  egyebek  közt  Ungnad  helyébe  Erdődy 
Tamást  nevezte  ki  bánná ;  a  legtöbb  sérelem  mindazáltal  ezután  is 
orvoslatlanúl  maradt ;  s  Rudolf  a  csillagászatba,  festészetbe,  óracsiná- 
lásba,  alchimiába  mindinkább  elmerülvén ,  egyedül  e  kedvtöltéseinek 
élt  prágai  palotájában. 

15.  §.  A  15  éves  török  háború  kezdete.  Győr  eleste. 

Ezalatt  a  török  is  szünet  nélkül  kalandozott  a  határszéleken,  s 
1590.  bár  Rudolf  a  békét  1590-ben  újabb  8  évre  megerősítette,  a  török  hábor- 
1592.  gása  mégis  kivált  1592-ben  mind  komolyabb  kezd  vala  lenni.  Egyebek 
közt  a  bosnyai  pasa  Bihácsot,  a  még  IV.  Bélától  épített  egyik  fő  vég- 
helyet, Lamberg  kapitány  árulása  következtében  több  kisebb  várakkal 
megvette,  Turopolyát  kirabolta,  Erdődy  bánt  megverte ;  sőt  Szinán 
pasa  nagyvezér,  minden  módon  arra  törekedvén,  hogy  nagyobb  hadjá- 
ratot intézhessen,  még  az  adó  megvitelére  küldött  követet  is  börtönbe 

záratta.  A  háború  ennélfogva  elkerülhetlennek  látszott,  mi  okból  Rudolf 
1593  elején  országgyűlést  tartatott.  A  rendek  itt  egyéb  panaszaik  1593. 
előadása  mellett  különösen  a  német  hadak  zsarlásainak  s  pusztításai- 
nak megszüntetését,  és  nádor  választását  sürgették ;  midőn  pedig  a 
király  kivánságukat  teljesíteni  nem  akarta,  szétoszlassál  fenyegetőztek. 
Gróf  Illésházy  Istvánnak  végre  még  is  sikerűit  őket  lecsöndesíteni  s 
reá  vennie,  hogy  a  háborúra  3  frtnyi  kapuadót  ajánljanak. 

A  háborút  tavasz  nyiltával  Haszán  bosnyai  pasa  Sziszek  ostro- 
mával valóban  megkezdette,  de  a  vár  segedelmére  sietett  Erdődy  bán 
és  Auersperg,  Károly  város  kapitánya,  seregét  majdnem  egészen  tönkre 
tették  ;  elveszett  maga  Haszán  is  és  vele  a  szultán  húgának  két  fia.  E 
vesztesség  híre  nagy  zajt  okozott  Konstantinápolyban  s  a  80  éves,  de 
harczias  Szinán  nagyvezér  még  az  ősz  elején  megérkezett  150  ezernyi 
hadával,  s  Veszprémet  és  Palotát  megvette ;  midőn  azonban  megértette 
volna,  hogy  a  keresztény  had  Komáromnál  táborozik ,  különben  is 
lázongó  hadával  visszaindult.  Pálffy  Miklós,  Szinán  távoztáról  értesül- 
vén, Fehérvárat  szállotta  meg ;  azt  ugyan  megvennie  nem  sikerült,  a 
budai  pasát  mindazáltal,  ki  20  ezernyi  haddal  a  város  megsegéllésére 
jött  vala,  keményen  megverte.  Megérkezett  e  közben  Teuífenbach  kas- 
sai főkapitány  is  a  német  hadakkal ;  de  miután  a  nagyvezér  az  ország- 
ból kitakarodott,  csak  arra  sem  volt  reábirható,  hogy  a  hadi  munkála- 
tokat még  nála  nélkül  is  folytatni  szándékozó  magyaroknak  egy  pár 
ágyút  kölcsönözzön.  Nagyobb  erősségű  várat  e  miatt  megszállniok  nem 
lehetett ;  Drégelyt,  Kékkőt ,  Bujákot ,  Divényt  és  Hollókőt  azonban 
Pálffy  és  Illésházy  vezérlete  alatt  ágyú  nélkül  is  megvették. 

1594-ben  Ernő  helyett  Mátyás  főherczeg  vette  át  a  magyar  hadi  1594 
ügyek  igazgatását,  s  Pálffy  Miklóssal  Nógrádot  megvévén,  Esztergomot 
szállotta  meg.  A  város  és  Tamáshegy  pár  hét  múlva  elfoglaltatott ;  de 
a  vár  erősen  tartá  magát.  Mivel  kételkedni  nem  lehetett,  hogy  Szinán 
a  nyáron  ismét  bejő,  Mátyás  a  király  nevében  a  táborban  kis  ország- 
gyűlést intézett,  s  Tótországban  Erdődy  bán,  Kassán  pedig  Teuffen- 
bach  által  hasonlót  tartatott.  A  magyarok  a  fehérvári  győzedelem  által 
reményre  gerjedve,  minden  kaputól  hónaponkint  egy  aranyat  s  közön- 
séges fölkelést  rendeltek ;  s  Pálffy  Miklós  és  Zrínyi  György  ország- 
kapitányok zászlói  alatt  nem  sokára  20  ezer  vitéz  gyűlt  össze,  s  a 
herczegnek  Esztergamot  vívó  35  ezernyi  hadához  csatlakozott.  De  midőn 
híre  fut  vala,  hogy  Szinán  nagy  haddal  közelget,  Mátyás  herczeg 
Komárom  alá  vonult  táborával;  Szinán  tehát  akadályra  nem  találván, 
Tata  és  Sz.  Márton  megvétele  után  Győrt  fogta  ostrom  alá  ;  mire  aztán 
a  keresztény  sereg  is  Révfalu  mellé  szállott,  szemközt  a  várossal,  mely- 
lyel  magát  híd  által  tette  kapcsolatba. 

Szinán  a  várost  meg  nem  vehetvén,  a  sereggel  szándékozott  meg- 
ütközni ;  de  midőn  e  végett  hadának  egy  részét  a  Dunán  ellentállás 
nélkül  átszállította,  Mátyás  a  maga  táborával  visszavonult,  mintegy  öt 
ezer  szekeret  és  sok  pogyászt  az  ellenségnek  hagyván  martalékul. 
Mihelyt  pedig  a  várbeliek  erről  értesültek,  gróf  Hardek  kapitány,  bal- 
hét ezernyi  német  őrserege,  pora  s  elesége  elég  volt,  a  fekvése  által  is 

erős  várat  azonnal  feladta.  A  nagyvezér  ezután  Komáromot  szállotta 
meg ;  de  azt  meg  nem  vehetvén,  Csallóközt  a  tatárok  által  kegyetlenül 
pusztíttatta.  A  sziget  védelmére  Mátyás  30  ezernyi  hadat  szállított  be ; 
mire  a  tatár  kitakaradott  ugyan,  de  a  német  és  cseh  zsoldosok  is  nem 
kevésbbé  pusztították  a  szegény  népet. 

16.  §.    Báthory   Zsigmond   szövetsége   Rudolffal.   Esztergám   és   Visegrád  vissza- 
vétele. Eger  eleste.  A  keresztesi  ütközet.  Győr  visszavétele. 

Erdélyben  ezalatt  kedvező  körülmények  fejlettek  ki  Magyaror- 
szágra nézve.  Báthory  Zsigmond  fejedelem,  ki  a  jezsuitáktól  neveltet- 
1590.  vén,  a  török  ellen  gyűlölséggel  viseltetett,  már  1590-ben  elhatározta 
magát,  hogy  az  ozmántól  elhajol  s  Rudolffal  lép  szerződésre.  Az  erdélyi 
urak  azonban  attól  tartván,  hogy  a  török  e  miatt  veszedelmet  hoz  ha- 
zájokra,   a  szövetséget  ellenzettek  s  még  össze  is  esküdtek  a  fejedelem 

1594.  ellen.  1594-ben  mindazáltal  Báthory  az  akadályokat  legyőzvén,  Rudolf- 
fal a  szerződést  megkötötte  oly  módon,  hogy  a  császár  neki  Károly  fő- 
herczeg  leányai  közöl  egyet  nőül  adjon,  őt  a  német  birodalom  hercze- 
gévé  nevezze,  a  török  ellen  egész  erejével  védje,  s  ha  Erdélyből  mind  e 
mellett  is  elűzetnék,  méltóságához  illőleg  lássa  el.  Ha  Báthorynak 
fiörökösei  nem  lennének,  Erdély  a  magyar  királyra  szálljon  vissza,  leá- 
nyait pedig,  ha  lesznek,  a  császár  100  ezer  arany  jegyajándokkal  háza- 
sítsa ki.  A  menyekzőt  ezután  Báthory,  Mária  Kristierna  főherczegasz- 

1595.  szonynyal  1595-ben  csakugyan  meg  is  ülte. 

A  háborút  Báthory  a  török  ellen  még  az  alkudozás  alatt  megkezd- 

1594.  .vén,  a  tatár  hadat,  mely  1594-ki  őszön  Győr  alól  nagy  zsákmánynyal 
és  számos  foglyokkal  tért  haza,  megverte,  s  a  télen  által  Moldvában  és 
Havasalföldön  több  várat  megvett  a  töröktől ;  Áron  moldvai  vajdát,  ki 
neki  gyanúsnak  látszék,  elűzte,  utódát  pedig,  Rázván  Istvánt,  a  havas- 
alföldi Mihály  vajdával  együtt  alattvalóivá  tette.  A  török  szultán  e  miatt 

1595.  1595-ben  Szinán  nagyvezért  150  ezernyi  haddal  küldé  Báthory  ellen. 
De  az  ifjú  vitéz  fejedelem,  ki  akor  épen  menyegzőjét  ülé,  azonnal  Ösz- 
szedte  hadait,  s  az  előtte  hátráló  Szinán  hadát,  midőn  Gyurgyevónál 
általkelni  kezdett,  megverte,  106  ágyúját  s  pogyásza  nagy  részét  el- 
foglalta. 

E  közben  Magyarországban  is  szerencsésen  folyt  a  háború.  Rudolf 
a  múlt  évi  veszedelemtől  indíttatván,  a  birodalomban  és  máskülfejedel- 
meknél  segélyt  sürgetett,  az  ország  rendéinek  pedig  az  év  elején  gyűlést 
hirdetett.  Ezek  keserű  panaszokat  emeltek  ugyan  az  idegen  hadak  dúlá- 
sai s  a  török  harczmodorával  ismeretlen,  idegen  vezérek  s  kapitányok 
ellen,  és  sürgetve  kérték  a  királyt,  bízná  a  fővezérséget  magyarra  ;  segé- 
deimül azonban  minden  eddiginél  nagyobbat,  kapunként  15  frtot  aján- 
lottak, kilenczet  abból  a  jobbágyok,  hatot  az  urak  erszényére  róván, 
Rudolf  kérelmöket  egy  magyar  fővezér  kinevezése  iránt  most  sem  tel- 
jesítette ugyan ;  de  Mansfeld  Károly  herczegben  még  is  oly  vezért  kül- 
dött az  országba,  ki,  ha  tovább  él  vala,  nagy  javára  vált  volna  a  hazá- 
nak.  ()  miután  Hardeken  és  Perlinen,  kik  Győrt  elárulták,  a  halálos 

ítéletet  végrehajtatta,  a  rabláshoz  szokott,  féktelen  sereget  pedig  fegye- 
lem és  rendhez  szoktatta,  a  nyár  elején  Esztergomot  szállotta  meg,  s 
Haszán  budai  pasát,  ki  a  vár  segedelmére  jött,  14  ezer  harczosát  levág- 
ván, s  ágyúit  táborával  együtt  elvévén,  visszaűzte.  De  e  győzedelem 
után  a  derék  Mansfeld,  10  nap  múlva  szinte  meghalt,  a  keresztény  had 
pótolhatlan  veszteségére.  A  vezérletet  ezután  Mátyás  föherczeg  vette 
által,  s  Esztergomot,  utóbb  Visegrádot  is  elfoglalta. 

Mohammed  szultán  e  veszteségekért  1596-ban  személyesen  akart  1596. 
boszút  állani  az  országon.  Ennek  hírére  a  király  az  év  elején  ismét 
országgyűlést  hirdetett,  s  miután  ott  a  rendek  a  tavalyinál  még  nagyobb, 
kapujától  18  arany  forint  adőt,  felében  a  jobbágyok,  felében  az  urak  s 
nemesek  által  fizetendőt,  ajánlottak  volna,  Miksa  főherczeget  nevezte 
ki  fővezérré.  Míg  ez  Váczot  és  Hatvant  ostrom  által  megvette,  Moham- 
med roppant  táborával  Szeged  síkjaira  érkezett,  s  onnan  sept.  21 -kén 
Eger  alá  szállott.  E  nagy  fontosságú  várban  Nyáry  Ferencz  kapitány- 
sága alatt  1000  magyar  és  1500  vallon  őrködött,  ellátva  minden  szüksé- 
gesekkel. Segítség  helyett  azonban  ennek  is.  mint  már  annyi  más  vár- 
nak veszedelmére  volt  a  haza  érdekétől  nem  lelkesített  külföldi  had ; 
mert  alig  lődöztette  az  ellenség  néhány  napig  a  külső  várost,  midőn  a 
vallonok  a  feladást  ellenző  Nyáryt  a  többi  magyar  hadnagyokkal  együtt 
elfogták,  s  kezesül  a  török  táborba  küldvén,  a  kapukat  szabad  menet 
föltétele  alatt  megnyitották ;  árulásukért  azonban  halállal  lakoltak  ;  a 
szavát  nem  tartó  török  valamennyit  levágatta,  a  magyarokat  pedig  ra- 
bokká tette. 

Eger  eleste  után  Báthory  Zsigmond  és  Teuffenbach  kassai  kapi- 
tány valahára  egyesült  Miksa  főherczeggel,  ki  az  összes  hadat  azonnal 
a  Mezőkeresztes  táján  táborzó  ellenre  vezette.  A  két  tábort  a  Csincse 
mocsáros  patak  választá  el  egymástól.  A  szultán  oct.  23-kán  két  pasát 
40  ezernyi  hadosztály lyal  küldött  a  keresztényekre  ;  de  ezek  megveret- 
tek s  ágyúikat  elvesztették.  Más  nap  a  török  ismét  rohanást  intézett  a 
magyar  táborra,  de  ekkor  is  visszaüzetett.  Harmad  nap  végre  a  szultán 
egész  erejével  átkelni  szándékozott  a  mocsárokon ;  a  keresztény  had 
azonban  oly  nagy  csapással  űzte  vissza  a  támadókat,  hogy  már  maga 
a  szultán  is  elhagyta  a  tábort  s  az  utóhadban  keresett  menedéket.  Az 
ütközet  meg  volt  nyerve ;  a  török  sereg  nagy  része  megfutamodott,  a 
tábor  s  benne  a  szultán  sátra  és  109  ágyú  a  keresztények  zsákmánya 
lőn;  de  midőn  ezek  a  diadal  mámorában  a  viadallal  felhagyva,  a  mar- 
talékra estek,  a  zászlókat  a  pénzes  ládákra  tűzték  s  azokon  tánczolni 
kezdettek,  a  török  lovasságnak  cselvetésre  kiküldött  egy  része  által  rög- 
tön megtámadtatván,  oly  zavarba  estek,  hogy  nem  csak  a  martalékot, 
hanem,  rendetlen  futásnak  eredve,  saját  táborukat  is  oda  hagyták,  me- 
lyet aztán  az  ellenség  más  nap  97  ágyúval  együtt  elfoglalt. 

A  következő  1597-ki  évben  Miksa  föherczeg  Pápa  megvétele  után  1597. 
Győrt  szállotta  meg ;  mit    azonban  meg  nem  vehetvén,  ragályos  nya- 
valyában   szenvedő    táborát    szétoszlatta.    Nagyobb    szerencséje  volt 
1598-ban  Pálífy  Miklósnak  és  Schwarzenberg  Adolfnak,  kik    Győrt  1598. 
csak  5200,  de  válogatott  vitézzel  márczius  29-dike  hajnalán  véletlenül 

meglepvén,  négy  órai  véres  harcz  után,  melyben  a  pasa  is  elesett,  meg- 
vették, Scliwarzenberg  a  vár  kapitányává  lőn;  PálíFyt  pedig  Pozsony 
vármegye  örökös  főispánságával  ajándékozta  meg  Rudolf.  A  hősök 
Győr  megvétele  után  még  Palotát,  Veszprémet  s  Tatát  több  apró 
várakkal  elfoglalván,  Budát  szándékoztak  megszállani ;  de  engedelem 
erre  oly  későn  érkezett,  hogy  az  ostromot  csak  ősszel  kezdhették  meg, 
s  a  beállott  nagy  esők  miatt  nemsokára  visszavonulni  kényteleníttettek. 
A  következő  négy  év  alatt  mind  a  két  rész  hanyagabbúl  viselte  a 

1599.  háborút.  1599-ben  Ibrahim  nagyvezér  bejött  ugyan  az  országba,  de 
békealkudozást  kezdett ;  midőn  pedig  ez  sikerre  nem  vezetett,  a  Garan 
és  Ipoly  táját  Tapolcsányig,  aVágvölgyet  pedig  Galgóczig  tűzzel  vassal 

1G01.  pusztította.  1601-ben  Ibrahim  a  tavasz  nyiltával  újra  felfogta  az  alku- 
dozás megszakadt  fonalát ;  de  nem  sokára  történt  halála  a  békeremé- 
nyeket ismét  meghiúsította.  Mátyás  főherczeg  ezután  Székesfehérvárt 
szállotta  meg ;  s  miután  a  vár  segedelmére  50  ezernyi  haddal  érkezett 
budai  pasát  egy  véres  ütközetben  megverte,  a  koronázási  ősvárost,  58 
évi  szolgasága  után  visszavette.  Szabadságának  azonban  nem  sokáig 
örülhetett  Fehérvár,  mert  a  következő  évben  Haszán  nagyvezér  azt 
megszállván,  a  mohácsi  szerencsétlen  ütközet  évfordulati  napján  ismét 
elfoglalta. 

17.  §.  Erdélyi  viszonyok.  Báthory  Zsigmond  kétszeri  lemondása  a  fejedelemségről. 

Míg  a  török  háború  ily  változó  szerencsével  folyt,  Erdélyben 
váratlan  körülmények  fejlettek  ki.  Báthory  Zsigmond,  ki  a  múlt  évek- 
ben bátor,  elhatározott  vitéz  fejedelemnek  mutatta  magát,  egyszersmind 
1597.  könnyelmű,  változékony  s  ábrándozó  vala.  Midőn  1597  elején  az  arany- 
gyapjas rend  átvétele  végett  Bocskay  István  s  más  urak  kíséretében 
Prágába  utazott,  avval  lepte  meg  a  császárt  és  tanácsát,  hogy  fejede- 
lemségét Rudolfnak  átadja ;  s  midőn  ez  eleinte  alkuba  bocsátkozni  is 
vonakodnék,  avval  fenyegetőzött,  hogy  különben  a  törökkel  vagy  len- 
gyellel lép  szerződésre.  Rudolf  tehát  engedett  kívánságának  s  Oppelnt 
és  Ratibort  évenkénti  54  ezer  aranynyal  kötötte  ki  Erdélyért,  s 
egyszersmind  ígérte,  hogy,  ha  papságra  lépne,  számára  a  bíbort  is 


megszerzi. 


1598.  Erdélyt  a  császár  1598-ban  csakugyan  át  is  vette.  De  Báthory 

alig  érkezett  meg  Oppelnben,  már  is  megbánta  a  cserét,  s  midőn  Bocs- 
kay tói  tudósítást  vett,  hogy  a  tartomány  átvételére  küldött  kir.  bizto- 
sokkal az  erdélyiek  is  elégedetlenek,  s  őt  visszaóhajtják,  még  ugyanazon 
nyáron  Erdélyben  termett,  holott  aztán  a  tordai  gyűlésen  újra  fejedel- 
mül fogadtatván,  a  kormányt  ismét  átvette,  nejét,  az  önmegadással 
szenvedő  Máriát,  magához  fogadta ;  a  császárnak  pedig  visszatérte  okait 
tudtul  adta. 

Az  állhatatlan  Báthory  azonban  örömét  most  sem  lelte  sokáig  a 

1598.  fejedelemségben.  Rósz  szellemétől  űzetvén,  1598  végén  a  fejedelemséget 
nagybátyjának,  Báthory  Endre  bíbornoknak  adta  által,  azt  kötvén  ki 
feltételül,  hogy  az  neki  évenkint  24,  nejének  pedig,  kitől  ezúttal  örökre 

elvált,  14  ezer  aranyat  fizessen.  Zsigmond  ezután  sógorához  Zamojszky 
cancellárhoz  Lengyelországba  bujdosott. 

Báthory  Endrének  első  dolga  volt,  egy  részről  Rudolfot  megen- 
gesztelni, másról  pedig  az  Erdélynek  ekkor  alávetett  havasalföldi 
Mihály  vajda  hűsége  iránt  magát  biztosítani.  De  e  ravasz  ember,  ki 
maga  is  vágyott  Erdély  birtokára,  csak  addig  színlelt  hűséget,  míg  a 
háborúra  fel  nem  készült,  s  1599-ki  őszön  váratlanul  Erdéyben  termett,  1599. 
s  a  készületlen  bíbornokot  futni  kényszeríté,  ki  aztán  futásában  a  vaj- 
dának néhány  székely  szövetségese  által  megöletett.  Ezentúl  Mihály 
vajda  Erdély  iránt  alkudozásba  ereszkedett  a  császárral,  ki  azonban 
kívánataira  hajlandó  nem  lévén,  Ungnad  Dávidot  és  Székely  Mihály 
szathmári  kapitányt  küldötte  ki  a  tartomány  átvételére.  Ez  alatt  a  vál- 
tozékony Báthory  Zsigmondban  ismét  vágy  ébredett  visszavenni  feje- 
delemségét, s  mivel  erre  Rudolf  megegyezését  már  nem  remélhette, 
sógora  tanácsára  1600-ban  a  törökkel  kezdett  alkudozni,  s  Mihály  vaj-  1600. 
dát  egy  lengyel  haddal  meg  is  támadta,  de  megveretett.  Mihály  e  győ- 
zedelme után  szinte  a  törökkel  bocsátkozott  alkuba  Erdély  iránt,  s 
midőn  követei  kedvező  válaszszal  tértek  meg,  új  pártfogója  védelmében 
bizakodván,  Rudolf  biztosait  kiűzte  s  iszonyú  kegyetlenséggel  sanyar- 
gatta a  lakosokat ;  miért  ezek  föllázadván,  Básta  főkapitányt  hívták 
Kassáról  segítségre.  Míg  ezután  Básta  őt  Erdélyben  szorongatta, 
Báthory  Zsigmond  Zamojszky val  Havasalföldre  ütött,  minek  következ- 
tében Mihály  vajda  Nagyváradra  menekült,  utóbb  pedig  Prágába  utazott. 

Az  erdélyiek  már  elébb  követeket  küldöttek  Prágába,  vajdát  kér- 
niök  a  császártól.  De  Rudolf  ekkor  már  egészen  elmerülve  szenvedélyeibe 
s  elzárkózva  palotájába,  a  követeket  több  hónapig  nem  bocsátotta  maga 
elébe.  Az  erdélyiek  tehát,  ösztönöztetve  a  győztes  lengyel  cancellártól, 
Bástát  kiűzték  s  ismét  Báthory  Zsigmondhoz  állottak.  De  Básta  s  Mihály 
vajda,  kiket  Rudolf  a  tartományba  visszaküldött,  Báthoryt  nemsokára 
Moldvába  űzték ;  Básta  pedig  a  korlátlanul  uralkodni  vágyó  Mihály 
vajdát  orozva  megölette.  Báthory  azonban,  ki  azelőtt  kétszer  önként 
mondott  le  a  fejedelemségről,  most  újra  a  török  segedelme  által  ügye- 
kezik  vala  azt  visszanyerni.  Toldy  István,  kit  Konstantinápolyba  kül- 
dött, a  szultán  kegyelméről  biztosító  válaszszal  tért  vissza ;  párthívei 
pedig  Bethlen  Gábor,  Borbély  György,  Székely  Mózses  a  temesvári  pasa 
társaságában  Kolozsvárt  1602-ben  megszállották.  De  az  unalomig  áll-  1602. 
hatatlan  Báthory  ismét  megváltozott,  s  párthívei  megegyezte  nélkül 
Bástával  fegyverszünetet  kötvén,  Bogáthy  Miklóst  Prágába  küldötte. 
Rudolf  ismét  kegyelemmel  fogadta  a  változékony  ember  békeajánlatait, 
s  Erdélyért  Csehországban  némi  jószágot  s  50  ezer  tallér  évdíjat  ígért 
neki  kárpótlásul.  Báthory  tehát  azonnal  Csehországba  utazott,  holott 
aztán  12  év  múlva  bevégezte  nyugtalansággal  teljes  életét. 

Báthory  lemondása  után  Székely  Mózses  tűzte  ki  a  lázadás  zász- 
laját ;  miután  pedig  ő  megveretett  s  megöletett,  a  harczok  ugyan  meg- 
szűntek Erdélyben,  de  a  béke  Básta  kormánya  alatt  még  sem  tért  meg 
a  tartományba ;  mert  jog  és  igazság  helyett  a  legzsarnokibb  önkény 
garázdálkodott  a  kormányon.  Az  egyszerű  dobosból  tábornagygyá  lett 

Horváth  M.  14 


210  VI.  Könyv.  A  német  s  török  befolyás  korszaka. 

Básta,  tűrhetetlen  sarczokkal,  a  díjazás  helyett  rablásra  utasított  zsol- 
dosai pedig  dúlással  s  pusztítással  sanyargatták  a  tartományt ;  és  ha 
valaki  e  hallatlan  zsarnokság  ellen  szót  emelni  merészkedett,  Básta  azt 
vagy  orozva  ölette  meg,  vagy  kihallgatás  nélkül  hurczoltatta  vérpadra. 

18.  §.  Magyarország  belső  viszonyai. 

Míg  Erdély  Básta  kormánya  alatt  ily  állapotban  nyögött,  Magyar- 
országban is,  hol,  mint  fentebb  említtetett,  folyton  tart  vala  a  török 
háború,  mind  szomorúbb  idők  állottak  be.  A  pusztítások,  melyekkel  a 
török  s  az  ellene  behozott  vallon  zsoldosok  s  a  szabad  hajdúk  csapata 
az  országot  sanyargatták,  csaknem  elviselhetlenekké  lőnek.  Ehhez 
járult,  hogy  országgyűlés  több  idő  óta  nem  tartatván,  más  bajok  is  igen 
meggyültek,  melyek  miatt  a  rendek  panaszokkal  töltötték  el  az  orszá- 
got. Végre  még  a  vallási  viszálkodások  is  mind  inkább  elkeserítették  a 
kedélyeket.  Leginkább  sérté  az  evangélikusokat  az,  hogy  Kassán  a  még 
nagy  Lajos  idejében  készült  szép  templomot,  melyet  ők  ötven  év  előtt 
foglaltak  el,  Barbiano  Jakab,  kassai  főkapitány  tőlök  elvévén,  akatho- 
likusoknak,  s  a  török  elől  Kassára  vonult  egri  káptalannak  adta  vissza. 

E  zavarok  lecsillapítása  s  az  elégületlenség  megszüntetése  végett 
1G04.  Rudolf  1604-ben  országgyűlést  hirdetett.  Miután  azonban  a  vallás  ügye 
itt  is  heves  vitákat  okozott,  Rudolf  azoknak  egyszer  mindenkorra  véget 
vetendő,  ama  21  törvényczikket,  melyeket  a  rendek  megerősítés  végett 
küldöttek  fel,  egy  oly  értelmű  22-dik  czikkkel  toldá  meg,  miszerint 
az  országgyűlésen  ezentúl  minden  vallási  vitatkozás  keményen  meg- 
tiltatott. 

HETEDIK  KÖNYV. 

A  NÉMETI  VISSZAHATÁS  ÉS  FELKELÉSEK  IDŐSZAKA. 

1604— 1711. 


ELSŐ  FEJEZET. 

Bocskay  felkelésétől  a  linczi  békekötésig. 


Rudolf  országlatának  vége.  1604—1608. 

1.  §.  Bocskay  felkelése.  A  bécsi  és  zsitvatoroki  békekötés. 

A  22-ik  czikkely,  melyet  Rudolf  az  1604-ki  törvénykönyvbe  ikta- 
tott, annyira  felizgatta  a  kedélyeket,  hogy  még  csak  vezér  hiányzott,  ki 
a  lázadás  zászlóját  fölemelje.  Akadt  ez  is  nemsokára.  Bethlen  Gábort, 
ki  Székely  Mózses  megöletése  óta  Temesváron  tartózkodék,  a  török  már 
többször  megkínálta  az  erdélyi  fejedelemséggel ;  mit  azonban  ő  el  nem 
fogadott,  hanem  kismarjai  Bocskay  Istvánt  ösztönözte  a  török  kegyel- 
mének elfogadására.  Bocskay  eleinte  habozott ;  utóbb  azonban,  midőn 
a  jószágaira  vágyó  Bogáthy  Menyhérttől  hűtlenséggel  vádoltatnék  s  a 
vád  következéseitől  méltán  tarthatna,  hajlandó  lőn  az  ajánlat  elfogadá- 
sára. Történt  e  közben,  hogy  míg  Básta  1604-ben  Erdélyből  a  nagy-  1604. 
vezértől  magtámadt  Esztergom  segedelmére  sietett,  Bethlen  Gábor  a 
temesi  pasával  Erdélyt  fenyegette ,  de  megveretett  s  pogyászában  a 
Bocskayval  folytatott  levelezés  is  elfogatott  s  Barbianóhoz  vitetett,  ki 
Erdélyt  Básta  távollétében  kormányozza  vala.  Ez  a  titkos  tervről  érte- 
sülvén, Bocskaynak  néhány  várát  azonnal  elfoglalta.  A  megszorult 
Bocskay  azonban  a  hajdúkhoz  folyamodott,  s  őket  részint  azon  állítá- 
sával, hogy  a  reformált  vallás  védelmére  nyúl  fegyverhez,  részint  azon 
ígérete  által,  hogy  segedelmökért  fekvő  birtokot  fog  nekik  ajándékozni, 
pártjára  nyervén,  velők  Barbianot  megverte. 

Alig  terjedt  el  ezen  események  híre,  s  a  felső  vidéki  városok  mind, 
az  urak  és  nemesek  közöl  pedig  a  nagyobb  rész  Bocskay  pártjára  állott ; 
s  bár  ezt  a  megmentett  Esztergom  alól  visszasiető  Básta  két  kisebb 
csatában  megverte,  a  lázadás  még  is,  kivált  miután  Bocskay  a  törökkel 
szövetséget  kötött,  oly  gyorson  terjedt  vala,  hogy  Básta  kénytelen  lőn 

14* 


212  VII.  Könyv.  A  nemzeti  visszahatás  korszaka. 

visszavonulni ;  mert  az  erdélyi  nemesség  is  kivétel  nélkül  Bocskayhoz 

1605.  hajlott.  E  szerencsés  kezdet  után  Bocskay  1605  elején  Szerencsen  gyű- 
lést tartván,  az  ott  nagy  számmal  megjelent  rendektől  Magyarország  s 
Erdély  fejedelmévé  kiáltatott.  Maga  az  aggastyán  Báthory  István 
országbírd  s  a  bécsi  ministerektől  szenvedett  üldöztetése  miatt  nem  rég 
Lengyelországba  menekült  Illésházy  István  is  hozzá  hajlott ;  Bocskay 
vezérei  pedig  oly  szerencsével  folytatták  a  háborút,  hogy  rövid  idő  alatt 
az  egész  felső  Magyarország  meghódolt,  s  a  hajdúk  már  Ausztriában  és 
Morvában  kalandoztak. 

E  szükségben  Mátyás  főherczeg  a  Bocskay  pártjánál  már  szeren- 
csétlensége által  is  rokonszenvet  gerjesztett  tekintélyes  Illésházy  István- 
hoz folyamodott,  s  nemcsak  lefoglalt  javainak  visszaadása,  hanem  más 
jutalom  felől  is  biztosította  őt,  ha  a  békét  helyreállítnia  sikerülend. 
Illésházy  tehát,  miután  Lengyelországból  visszatért,  s  Bocskaytól  kincs- 
tartóvá s  a  dunamelléki  vármegyék  kormányzójává  neveztetett,  nagy 
óvatossággal  ugyan ,  nehogy  pártját  gyanúra  ébreszsze,  de  mindent 
elkövetett  Bocskaynál,  hogy  őt  a  békére  hajlandóvá  tegye.  Bocskay 
ettől,  ha  az  országra  nézve  kedvezöleg  lehetne  megkötni,  maga  sem 
volt  idegen,  kivált  miután  a  törökök  szavokat  nem  tartották,  s  a  helyett, 
hogy  Ausztriára  csaptak  volna,  Esztergamot  ostromolták, Újvár  megszál- 
lásánál pedig  nyiltan  elárulták,  hogy  mind  azt,  mi  segedelmökkel  fog- 
laltatott el,  adott  szavok  ellen,  a  maguk  számára  akarják  megtartani. 
Bocskay  tehát  megegyezett,  hogy  Korponára  gyűlés  hirdettessék,  melyen 
Mátyás  főherczeg  követei  is  megjelenvén,  a  béke  tárgyaltassék. 

A  gyűlés  előtt  Bocskay  a  nagyvezértől  meghivatván,  fényes  kísé- 
rettel Rákosra  utazott ;  hol,  miután  a  szultánnak  őt  a  fejedelemségben 
megerősítő  levelét  átvette,  a  nagyvezér  zászlót  adván  kezébe ,  fejére 
pedig  aranyos  koronát  tévén ,  magyar  királylyá  kiáltotta.  Bocskay 
azonban  a  koronát  fejéről  azonnal  levévén,  kijelenté,  hogy  azt  csak  a 
barátság  jeléül  fogadja,  mert  ő  nem  a  királyságért,  hanem  a  szabad- 
ságért emelt  fegyvert. 

Rákosról  Bocskay  Korponára  sietett,  hol  a  rendek  őt  már  nagy 
számmal  összegyűlve  várták.  Megjelent  ott  Forgách  Zsigmond,  a  főher- 
czeg követe  is,  a  kormány  békeajánlatával,  minek  következtében  Illés- 
házy az  alkudozás  folytatása  végett  Bécsbe  küldetett,  a  rendek  pedig 

1606.  1606-ki  april  25-re  a  béke  tökéletes  megkötése  végett  újabb  gyűlést  hatá- 
rozván, szétoszlottak.  Illésházy  a  császár  megbizottaival  előlegesen  a  kö- 
vetkező pontokban  egyezett  meg:  a  vallásügy  oly  állapotba  tétessék,  mint 
Miksa  alatt  volt ;  Mátyás  főherczeg  teljes  hatalmú  kormányzóvá  nevez- 
tessék, kinek  a  választandó  nádor  is  alárendeltessék.  Bocskay  Erdélyt 
s  a  részeket  a  magyar  király  fenhatósága  alatt  birja;  s  megtalan  halála 
után  Erdély  a  maga  fejedelmeit  szabadon  választhassa.  A  törökkel 
kötendő  béke  közösen  tárgyaltassék ;  az  idegenek  a  hivataloktól  moz- 
díttassanak  el  stb. 

Rudolf  ezután  Mátyás  főherczeget  Magyarország  kormányzójává 
valóban  kinevezte.  A  rendek  azonban  nem  elégedtek  meg  a  béke  pon- 
tokkal, s  azokban  némi  módosítást  tévén.  Ülésházyt  b  Apponyi  Pált 


A  bécsi  és  zsitvatoroki  békekötések.  213 

más  két  űrral  ismét  Bécsbe  küldöttek.  A  módosítás  leginkább  a  vallás- 
ügyet s  Bocskay  személyét  illette,  ki  még  Ugocsa,  Bereg  és  Szatmár 
megyéket  s  Tokajt  kívánta  kapcsoltatni  a  részekhez.  Mátyás  végre  mind 
a  kettőben  megegyezett ;  a  vallásügyet  elintéző  ponthoz  mindazáltal 
azon  záradékot  függesztette,  hogy  abból  a  róm.  kath.  egyházra  semmi 
kár  ne  háram öljék.  Az  oklevelet  ezután  a  császár  is  aláírta.  Bocskay 
azonban  semmi  módon  nem  akarta  elfogadni  ama  záradékot,  mígnem 
Mátyás  herczeg  saját  nevében  kiadott  oklevéllel  nem  biztosítá,  hogy  ez 
nem  rósz  szándékból  Íratott,  és  semmi  mellékes  értelemre  nem  fog  csa- 
vartatni.  A  többi,  bővebb  megvitatást  kívánó  ügyek  ezután  az  ország- 
gyűlésre halasztatván,  a  békeszerződés,  mint  kikötve  volt,  az  osztrák, 
cseh  és  morva  rendek  által  is  biztosíttatott. 

Követek  küldettek  ki  ezután  mind  a  császár,  mind  a  török  és 
Bocskay  részéről,  kik  a  Zsitva  folyam  torkolatánál  Komárom  mellett 
találkozván,  a  következő  békepontokban  egyeztek  meg:  a  fejedelmek 
egymást  „császár"  czímmel  tiszteljék.  A  békébe  egyrészről  nemcsak 
Magyarország,  hanem  minden  más  osztrák  tartományok  is,  másrészről 
szinte  az  erdélyi  fejedelem  is  befoglaltassák.  A  foglyok  kölcsönösen 
kiadassanak,  és  szűnjenek  meg  minden  rabló  kalandok ;  a  határszélek 
kiegyenlítésére  pedig  biztosok  küldessenek.  Rudolf  császár  a  szultánnak 
egyszer  mindenkorra  200  ezer  forint  ajándékot  küldjön.  A  béke  20 
esztendeig  tartson. 

Bocskay  e  kettős  békekötésnek  nem  sokáig  örvendhetett,  1606- 
ki  nov.  29-kén,  közhiedelem  szerint,  a  Kátay  Mihály  cancellártól  kevert 
méregital  miatt  megszűnt  élni.  Halála  után  Kátayt  a  hajdúk  tüstént 
felkonczolták. 

2.  §.  Budolf  és  Mátyás  közti  viszályok.  Rudolf  lemondása  a  királyságról. 

Rudolf  Bocskay  haláláról  értesülvén,  némelyek  tanácsára  sem  a 
bécsi,  sem  a  zsitvatoroki  békekötést  nem  akarta  megerősíteni.  Az  ország- 
gyűlést, mint  előre  el  volt  határozva,  1607 -ki  jun.  24-re  kihirdette  1607. 
ugyan ;  de  mivel  Mátyásra  —  ki  magát  a  többi  főherczegekkel  kötött 
szerződés  szerint  az  osztrák  fejedelmi  ház  fejévé  választatta,  s  minden 
hatalmat,  mely  az  ősi  örökségben  a  legidősbet  illeti,  magára  ruházta- 
tott, —  a  kedélybeteg  császár  mind  gyanakodóbbá  lett,  őt  az  ország- 
gyűlés megnyitására  fel  nem  hatalmazta.  A  rendek  tehát  két  hónapi 
várakozás  után  szétoszlottak,  elébb  mindazáltal  kijelentvén,  hogy  a 
bécsi  békekötéstől  elállani,  s  a  királynak  az  ellen  tett  rendeleteit  elfo- 
gadni nem  hajlandók.  Ehhez  járult,  hogy  a  hajdúk  a  bécsi,  a  törökök  a 
zsitvatoroki  békekötés  meg  nem  erősítése  miatt  nyugtalankodni 
kezdettek. 

Mátyás  főherczeg  az  ügyek  e  veszélyes  állásában  a  főrendekkel 
Bécsben  tanácsot  tartván,  1608  elejére  országgyűlést  hirdetett.  Rudolf  1608. 
ellenben,  hogy  azt  meghiúsítsa.  Forgách  Ferencz  bíbornokot  a  bécsi 
békekötés  ellenére  helytartóvá  nevezvén,  mart.   1  l-re  hirdetett  ország- 
gyűlést;  midőn  pedig  a  rendek  1608  elején  a  Mátyástól  hirdetett  gyű- 

lésen  mind  e  mellett  is  nagy  számmal  megjelentek,  Rudolf  a  gyűlésben 
egy  eloszlatási  parancsot  olvastatott  fel  Forgách  Ferencz  bíbor nok 
által.  De  hasztalan  :  a  rendek  nemcsak  szét  nem  oszlottak,  hanem  febr. 
l-jén  Mátyás  főherczeggel  s  az  osztrák  rendekkel  a  bécsi  és  zsitvatoroki 
békekötések  végrehajtása  végett  s  azoknak  ellenzői  ellen  szövetséget 
kötöttek.  Illésházy  és  Thurzó  a  gyűlés  szétoszlása  után  Kassára  sietett, 
hol  a  felvidéki  rendek  hasonlókép  együtt  voltak,  s  a  pozsonyi  végzése- 
ket azokkal  is  elfogadtatták.  Rudolf  azonban  hajthatatlan  maradt,  s  a 
pozsonyi  gyűlés  határzatait  megsemmisítette,  s  mindazokat,  kik  hozzá- 
jok  ezután  is  ragaszkodnának,  hütlenségi  büntetéssel  fenyegette.  De 
mind  ennek  nem  volt  már  foganata ;  márcziusban  a  morva  és  sléziai 
rendek  is  a  szövetséghez  álltak ;  minek  következtében  Mátyás  25  ezer- 
nyi haddal  Prága  felé  indult,  s  bátyját  oly  szerződésre  kényszerítette, 
miszerint  ez  neki  Magyar-,  Osztrák-  és  Morvaországot  azonnal  áten- 
gedje, s  Csehországban  is  őt  ismerje  el  örököséül-  Mátyás  ezután  a 
koronát  is  magával  hozta  Prágából,  s  a  magyar  rendeknek  sz.  Mihály- 
napra  királyválasztó  országgyűlést  hirdetett. 

Erdélyben  Bocskay   halála  után  a  beteges  Rákóczy  Zsigmond, 

1608.  annak  lemondása  után  pedig  1608-ban  Bethlen  Gábor  eszközlésére  az 
óriási  erejű,  vitéz,  de  romlott  szívű ,  zsarnokságra  hajlandó  Báthory 
Gábor  választatott  fejedelemmé.  A  szultán  őt  már  augusztus  folytán 
megerősítette  fejedelemségében  ;  a  magyar  rendek  pedig,  kik  Illésházy 
elnöklete  alatt  Kassán  gyűlést  tartottak,  oly  feltétel  alatt  ismerték  el 
fejedelmül,  hogy  a  bécsi  békét  elfogadja,  a  magyar  korona  füúri  hatal- 
mát elismerje,  s  az  Erdélyhez  kapcsolt  vármegyéket  a  magyar  koroná- 
tól el  ne  szakassza ;  miket  aztán  Báthory,  az  erdélyi  rendekkel  együtt 
esküvel  is  erősített. 

II.  Mátyás  országlata.  1608—1619. 

5.  §.  Királyválasztó  országgyűlés.  A  kettős  törvénykönyv.  Az  1609-ki  nádor- 
választó-gyűlés.  Mátyásnak  cseh  Jcirálylyá  Jcoronáztatása. 

Mátyás  a  vallási  sérelmeik  miatt  zajlongó  osztrák  rendekkel  lévén 
elfoglalva,  csak  október  végén  jelent  meg  a  reá  sz.  Mihálynap  óta  türel- 
metlenül várakozó  magyar  rendek  között,  s  azonnal  végrehajtatni  akarta 
koronáztatását.  A  rendek  azonban  elébb  nádort  kívántak  választani  s 
egy  törvénykönyvet  megerősíttetni,  melyben  a  bécsi  békekötés  pontjai 
bővebben  értelmeztetnek  s  más,  eddig  elhalasztott  sérelmeknek  orvos- 
lat rendeltetik.  Hosszú  vita  után  Mátyás  az  elébe  adott  t.  czikkelyeket, 
melyek  az  úgynevezett  koronázat  előtti  törvénykönyvet  alkotják,  végre 
megerősítette,  s  miután  maga  királylyá,  Illésházy  István  pedig  nádorrá 
választatott,  a  koronázást  végre  is  hajtatta.  A  rendek  ezután  dec.  6-ig 
folytatták  a  tanácskozásokat,  melyeknek  az  úgynevezett  koronázat 
utáni  törvénykönyv  lett  eredménye. 

1609.  A  bécsi  békekötés  első  hőse,  Illésházy  István  1609-ben  meghalá- 
lozván,  Mátyás  nádorválasztás  végett  még  ugyanazon  évben  ország- 
gyűlést hirdetett,  melyen  aztán  Thurzó  György  közfelkiáltással  válasz- 
tatott nádorrá.  Thurzó,  az  ágostai  vallástétel  buzgó  híve,  nagy  gondot 

fordított  az  evang.  hitfelekezet  egyházi  kormányának  rendezésére,  mi 
végett  1610-ben  Zsolnán  zsinatot  is  tart  vala.  Ennek  végzései  szerint  1610. 
három  egyházi  kerület  alapíttatott ;  ez  evang.  közönségek  s  azoknak 
házassági  s  más  egyházi  ügyei  a  kath.  püspökök  törvényhatósága  alól 
kivétettek,  stb.  Ebből  azonban  élénk  vita  támadt  a  kath.  és  evang.  pap- 
ság között :  Forgách  bíbornok  a  zsinat  határzatai  ellen  óvást  tett ;  a 
koronázás  előtti  gyűlésen  a  jezsuiták  védelme  által  híressé  lett  Pázmány 
Péter  jezsuita  pedig  heves  tolharczot  kezdett.  E  nagy  egyházi  férfiú, 
classicus  irály ú  s  tiszta  magyarságú  munkái,  kivált  „Kalauza",  egy- 
házi beszédeiben  hatalmas  szónoklata,  magán  társalkodásában  ritka 
rábeszélési  s  meggyőzési  tehetsége  által  oly  sükerrel  gyámolította  egy- 
háza ügyét,  hogy  Eszterházy  Ferencz,  Homonnay  György,  Forgách 
Zsigmond,  Pálffy  István  s  többen  mások  tértek  át   a   kath.   vallásra. 

4.  §.  Erdélyi  viszonyok.  Bátliory  Gábor  megbukta.  Bethlen  Gábor  fejedelemsége 
s  alkudozásai  Mátyással;  ennek  halála. 

Erdélyre  Báthory  Gábornak,  nemzetsége  utolsó  ivadékának,  kor- 
mánya alatt  nyomorúságteljes  idők  nehezedtek;  nagyobb  zsarnoka  még 
alig  volt  Erdélynek  Báthory  Gábornál.  0,  egyaránt  kegyetlen,  türel- 
metlen és  bujálkodó,  a  jezsuitákat  s  a  többi  katholikus  vallású  papokat 
kiűzte,  az  urak  és  városok  ellen  pedig  annyira  kegyetlenkedett,  hogy 
azok  közöl  többen,  zsarnokságát  nem  tűrhetvén,  élete  ellen  is  összees- 
küdtek, de  fölfedeztetvén,  kik  el  nem  futottak,  mindnyájan  leölettek. 
A  kivégeztetések  után  Báthory  az  összeesküvésben  részes  Brassót  dúlatta 
fel,  és  Radul  havasalföldi  vajdát  űzte  el  tartományából,  ki  midőn  Mátyás 
királynál  keresett  s  talált  pártfogást,  boszúból  Szatmár  vidékét  pusz- 
títtatta el;  Forgách  Zsigmondot  pedig,  kit  Mátyás  1611-ben  ellene  kül-  1611. 
dött,  megverte.  Mátyásnak,  ki  ekkor  épen  a  cseh  tartományok  átvételé- 
vel foglalkodott,  nem  volt  kedve  folytatni  a  háborút  s  Báthoryval  békét 
kötött.  A  zsarnok  azonban,  alig  hogy  biztosítva  látta  magát  Magyaror- 
szág felől,  a  szászok  ellen  még  kíméletlenebbül  kegyetlenkedett.  A 
javíthatlant  végre  eddigi  jobb  szelleme,  Bethlen  Gábor  is  elhagyta  s 
elébb  Déva  várába,  utóbb  pedig,  midőn  Báthorytól  már  életét  sem  látja 
vala  bátorságban,  a  temesvári  pasához  menekült,  s  a  szultánhoz  folya- 
modott segedelemért.  Báthory,  miután  a  törököt  tőle  elfordítani  hasz- 
talan ügyekezett,  Mátyás  királylyal  lépett  szövetségbe,  mi  azonban  csak 
veszedelmét  siettette ;  mert  a  szultán  ennek  következtében  Bethlen 
Gábort  1613  elején  erdélyi  fejedelemmé  nevezvén,  pasái  által  a  tartó-  1613. 
mány  birtokába  helyeztette.  Báthory  a  roppant  török  hadnak  ellent- 
állni  nem  bátorkodván,  Nagyváradra  futott,  holott  Szilassy  János  és 
Nadányi  Gergely  által  orozva  megöletett. 

Bethlen  Gábor,  hogy  fejedelemnek  a  bécsi  udvar  által  is  elismer- 
tessék, még  1613-ban  követeket  küldött  Mátyás  királyhoz.  De  néhány  1613. 
tanácsosok,  azt  hívén,  hogy  a  perzsa  háborúval  elfoglalt  török  Bethlen- 
nek segedelmére  nem  leszen,  a  fejedelmi  czímet  tőle  megtagadni  javasol- 
ták. Ennél  helytelenebb  tanácsot  azonban  most  nem  adhattak  volna  a 

királynak ;  mert  Báthory  István  óta  Erdélynek  nem  volt  oly  derék  feje- 
delme, mint  a  bátor,  nagylelkű,  eszélyes,  ravasz  Bethlen  Gábor,  ki  szi- 
gorú rend  és  igazságszeretet,  s  hol  kellé,  bölcs  mérséklet  által  kormá- 
nyának mindjárt  első  honapjaiban  közlelkesedést  gerjesztett  maga 
iránt  az  erdélyi  rendekben.  Hihetőleg  sejtette  ezt  Mátyás  király,  s  a 
háborút  javasló  tanácsosok  véleményében  nem  osztozva,  kijelenté,  hogy 
kész  elismerni  Bethlent  fejedelemnek,  ha  kezességet  ad,  hogy  a  Báthory 
Gáborral  1608-ban  Kassán  kötött  szerződést  megtartja.  Részint  e 
kezesség,  részint  a  Bethlentől  visszakövetelt  néhány  vár  iránt  azonban 
oly  hosszúra  nyúlt  az  alkudozás,  hogy  a  békét  csak  1615-ben  lehetett 
megkötni  Nagyszombatban.  Ennek  feltételei  szerint  Mátyás  Bethlen 
fejedelemségét,  ez  pedig  a  bécsi  békekötést  elismerte,  némely  pontok 
iránt  azonban  még  ezután  is  sokáig  folyt  az  alkudozás. 

E  békealkudozások  alatt  három  nevezetes  emberét  vesztette  el  a 
haza :  Istvánfy  Miklós  nádori  helytartót,  ki  magát  történetírása  által 
tette  halhatatlanná,  és  Forgách  Ferencz  bíbornokot,  ki  a  kath.  vallást 
a  reformált  hitfelekezetek  ellen  lankadatlan  hévvel  gyámolította.  0 
eszközölte  ki  azt  is,  hogy  Mátyás  a  turóczi  prépostságot  a  jezsuitáknak 
adta  s  a  szerzet  Nagyszombatban  állandólag  megtelepedett.  Helyébe 

1616.  Mátyás  1616-ban  a  kath.  egyház  iránt  már  is  annyi  érdemeket  szerzett 
Pázmány  Pétert  nevezte  ki  esztergáim  érsekké,  ki  már  mintegy  30  elő- 
kelő családot  térített  vissza  a  kath.  vallásra.  A  mily  támaszt  nyert  e 
férfiúban  a  katholika,  épen  oly  nagyot  vesztett  az  evang.  egyház  Thurzó 

1616.  György  nádorban,  ki  1616  végén  múlt  ki  az  életből. 

Mátyás  királynak  gyermekei  nem  lévén,  koronáit  még  életében 

1618. óhajtá  biztosítani  Ferdinánd  főherczeg  számára,  se  végett  1618-ban 
Pozsonyban  országgyűlést  tartott.  Az  ország  rendéi,  megértvén  a  király 
kívánságát,  azt  azonnal  teljesíteni  ígérték,  mihelyt  a  király  nádort 
enged  választatni,  s  a  sérelmeket,  melyek  a  bécsi  békekötés  s  az  ország 
más  törvényei  ellen  időközben  történtek,  orvosolja,  Ferdinánd  főherczeg 
pedig  az  eleibe  adandó  feltételek  iránt  biztosító  oklevelet  még  a  választás 
előtt  ad  az  országnak.  Az  egyesség  végre  úgy  történt  meg,  hogy  a  király 
elébb  választassék  ugyan  a  nádornál,  de  az  ország  királyválasztási  s 
minden  más  joga  mindenekelőtt  oklevéllel  biztosíttassék.  Ferdinánd 
ezután  a  felavatási  oklevelet  elfogadván  s  megerősítvén,  május  16-kán 
közakarattal  királylyá  kiáltatott ;  nádorrá  pedig  még  az  napon  Forgách 
Zsigmond  választatott. Ezután  az  alkotandó  törvények  kerültek  szőnyeg- 
re: sürgették  a  rendek  egyebek  közt,  hogy  a  pusztításaikat  egyre 
folytató  idegen  kapitányok  a  végházakból  a  bécsi  békekötés  rendelete 
szerint  elmozdíttassanak;  a  pozsonyi  és  szepesi  kamra  eltörültessék ;  a 
nádor  és  a  m.  cancellária  hatósága  helyreállíttassék  stb.  A  viták  közt 
egy  hónap  telt  el;  mig  végre  a  Csehországban  támadt  vallási  viszályok 
a  királyt  egynémiben  engedékenyebbé  tévén,  az  egyesség  megtörtént, 
s  II.  Ferdinánd  július  1-sején  megkoronáztatott. 

A  lázadás  Csehországban  ezután  nemsokára  kitört.  Mátyás  pedig 

1619.  épen,  midőn  a  30  éves  vallási  háború  első  lángjai  fellobogtak,  1619-ki 
marcz.  22-kén  megszűnt  élni. 

II.  Ferdinánd  országlata.  1619-1637. 

5.  §.  A  30  éves  vallási   háború  kezdete.  Bethlen  Gábor  első  támadása. 

Midőn  II.  Ferdinánd  a  kormányra  lépett,  már  egész  elkeseredett- 
séggel folyt  Csehországban  a  30  éves  vallási  háború.  Nehogy  pedig  ez 
Magyarországra  is  átterjedjen,  1619-ki  május  végére  Pozsonyba  ország-  1619. 
gyűlést  hirdetett. 

A  csehek  ez  alatt  a  morva  és  osztrák  protestáns  rendeknél  össze- 
szövetkezvén, Thurn  gróf  vezérlete  alatt  a  védetlen  Bécs  külvárosaiban 
ütötték  fel  táborukat ;  benn  pedig  a  lázadókkal  tartó  számos  osztrák 
rendek  fenyegették  Ferdinándot,  s  már  a  várlak  vívásához  készülének. 
A  veszély  oly  nagy  volt  a  királyra  nézve,  hogy  ő  már  csak  az  égtől 
várva  sededelmet,  imába  mélyedve  veté  magát  térdeire  az  üdvözítő 
keresztje  előtt.  Es  íme  alig  végezte  imáját,  midőn  reménye  csudaszer üen 
teljesedett.  Dampierre  vezérének  táborából  500  lovas  úszott  le  a  Dunán, 
s  a  még  el  nem  foglalt  halász-kapun  a  városba  jutván,  a  fejedelmi  lak 
ostromlóit  széjjelűzte.  Példájok  aztán  600  egyetemi  ifjút  s  1500  polgárt 
indított  a  fejedelem  védelmére,  s  ő  belső  ellenségeitől  szerencsésen 
megszabadult.  Buquoy  vezérének  a  cseh  hadon  nyert  győzedelme  nem- 
sokára Thurnt  is  kényszeríté  elszállani  a  város  alól.  A  csehek  Ferdi- 
nándot mind  e  mellett  is  megfosztottnak  nyilatkoztatták  a  koronától,  s 
Fridrik  pfaltzi  választó  fejedelmet  kiáltották  ki  urokká,  királyokká. 

A  szövetséges  cseh,  morva  és  osztrák  rendek,  a  Pozsonyban  össze- 
gyűlt magyarokat  is  meghívták  a  szövetségre ;  de  bár  erre  sokan  haj- 
lottak, a  többség  mindazáltal  csak  a  közbenjárást  vállalta  magára,  mely 
azonban  sikeretlen  maradt.  De  nemsokára  a  magyar  rendek  közöl  is 
elszállt  a  béke  angyala,  s  a  kath.  és  protest.  rendek  közt  heves  viták 
támadtak,  melyeket  csak  nagy  nehezen  sikerűit  Forgách  Zsigmond 
nádorispánnak  lecsöndesíteni.  Több  szerencsével  izgattak  a  cseh  rendek 
Bethlen  Gábornál,  ki  midőn  a  pozsonyi  gyűlésből  szétoszlott  protestáns 
uraktól  is  ösztönöztetnék,  váratlanul  az  országban  termett,  s  támadása 
okait  egy  oklevélben  kihirdetvén,  a  felső  magyarországi  rendekkel  szö- 
vetséget kötött,  s  october  14-ig  már  Kassát,  Érsekújvárt,  Nagyszombatot 
s  ezekkel  az  egész  felvidéket  hatalmába  kerítette  ;  azután  pedig  a  nádort, 
ki  a  koronával  s  annak  őreivel,  Révayval  s  Pálffyval,  a  pozsonyi  várba 
vonult,  ostrom  alá  fogta.  Miután  a  város  kapuit  a  polgárok  ellentállás 
nélkül  megnyitották,  Bethlen  pedig  becsületszavát  adta,  hogy  csak  a 
nemzet  szabadságainak  védelmére  nyúlt  fegyverhez,  s  a  nádor  híre  nélkül 
semmit  sem  fog  cselekedni :  Forgách  a  védelemre  fel  nem  készült  várat 
is  feladta  oly  feltétel  alatt,  hogy  sz.  Márton  napján  Pozsonyban  ország- 
gyűlés tartassék. 

Mielőtt  a  gyűlés  megnyittatott,  Bethlen  Ferdinándnak  Bécs  körűi 
táborozó  hadára  indult ;  de  mivel  azt  ütközetre  nem  bírhatta,  portyázó 
csapatait  Németújhelyig  pusztítani  küldé ;  és  miután  Sopronyt  megvette, 
s  a  dunántúli  megyéket  is  meghódoltatta,  december  elején  a  reá  Pozsony- 


218  Vll.  Könyv.  A  nemzeti  visszahatás  korszaka. 

bau  várakozó  rendekhez  tért  vissza.  A  cseh  követek  itt  őt  szövetségre 
szólíták  fel ;  mit  azonban  Bethlen  csak  oly  feltétel  alatt  hajlott  elfogadni, 
ha  a  csehek  a  magyar  végvárak  védelmére  évenként  300  ezer  forintot 
1620.  ajánlanak.  A  béke  tárgyalása  végett  1620  elején  Ferdinánd  is  küld 
vala  meghatalmazottakat  Pozsonyba.  Mielőtt  azonban  ezek  megérkeztek, 
nagy  ingerültség  fejlett  ki  a  protestáns  rendekben,  kik  vallásuk  gyakor- 
latának szabadságát  megsértettnek  állítván,  azt  határozták,  hogy  Ferdi- 
nánd letétessék,  s  helyébe  új  király  választassék.  Mire  Ferdinánd  biztosai 
megérkeztek,  a  király  választásra  már  minden,  maga  a  felavatási  oklevél 
is  készen  volt,  s  csak  nagy  nehezen  sikerült  az  idő  közben  leérkezett 
királyi  biztosoknak  oda  vinni  a  dolgot,  hogy  kihallgattassanak  s  a 
választás  negyed  napig  elhalasztassék.  A  nádor  ezalatt  minden  erejét 
megfeszíté,  hogy  a  rendeket  arra  birja,  miszerint  a  választástól  elállván, 
a  nemzet  s  király  közti  viszály  elintézése  végett  a  nádori  közbenjárást 
elfogadják.  A  viták  közt  felzajlott  indulatviharban  kevésen  múlt, 
hogy  a  nádor  az  ablakon  ki  nem  dobatott ;  kitartása  azonban  végre  még 
is  diadalt  nyert.  A  királyi  biztosok  ezután  birodalmi  herczegi  czímet, 
#leziában  Oppelnt  és  Ratibort,  Magyarországban  Szabolcs,  Szatmár, 
Bereg  és  Ugocsa  vármegyéket  örökösen,  a  többi  kilencz  felvidéki  megyét 
pedig  a  Fátráig,  élte  fogytáig  ajánlák  Bethlennek  békefeltételűl. 

A  fejedelem  e  föltételeket  előleges  alapúi  elfogadta,  hozzájok 
adván,  hogy  a  tavaszon  Beszterczén  újabb  országgyűlés  tartassék, 
melyen  minden  sérelmek  orvosoltassanak,  s  a  béke  a  csehek  befogla- 
tásával  állandólag  megköttessék.  A  biztosok  elutazta  után  a  rendek 
még  egy  törvénykönyvet  terjesztettek  megerősítés  végett  a  fejedelem 
elébe,  melyben  kívánták,  hogy  az  országot  a  fejedelem  időközben  a 
nádor  tanácsával  igazgassa,  a  papok  jószágai  a  végvárak  védelmére  lefog- 
laltassanak stb.  Pázmány  azonban  e  rendeletek  ellen  a  papság  nevében 
ünnepélyesen  ellentmondott. 

6.  §.  A  beszterczei  orseágyűlés.  A  háború  folytatása ;  a  nikolsburgi  békekötés. 

A  béke  helyreállásának  reménye  azonban  még  a  beszterczei  ország- 
gyűlés előtt  elenyészett.  Ferdinánd  a  német  kath.  fejedelmeket  a  csehek 
ellen  maga  körül  egyesítvén,  fegyverrel  kívánta  őket  engedelmességre 
szorítani;  minek  következtében  szövetségét  Bethlen  is  megkötötte  a 
csehekkel  s  nekik  Kornis  Zzigmoud  vezérlete  alatt  még  a  gyűlés  előtt 
segedelmet  küldött.  Az  országgyűlésen  a  nagy  számú  magyar  rendeken 
kivűl  a  szövetséges  osztrák  és  cseh  rendek,  a  lengyel  király  s  a  budai 
pasa  követei  is  megjelentek.  Megérkeztek  végre  Ferdinánd  megbízottai 
is  gróf  Colalto  és  Cziráky  Mózses ;  de  miután  ezek  a  csehekkel  alkuba 
bocsátkozni  sem  akartak,  Bethlen  s  a  magyar  rendek  ellenben  kijelen- 
tették, hogy  szövetségeseik  nélkül  békét  ők  sem  kötnek,  Colalto  és  Czi- 
ráky a  gyűlést  feloszlatottnak  nyilatkoztatván  s  annak  minden  hatá- 
rozatai ellen  óvást  tévén,  Beszterczéről  elköltöztek. 

A  rendeket  Ferdinánd  követeinek  e  lépése  annyira  fölingerié, 
hogy  néhány  nap  múlva  Bethlen  Gábort  a  nádornál  tartott  gyűlésben 

közfelkiáltással  királylyá  választották,  ki  azonban  magát  megkoro- 
náztatni nem  engedte.  Utóbb  a  csehekkel  új  szövetség  köttetett,  mely 
szerint  a  felek  25  ezernyi  hadat  ígértek  egymás  segedelmére. 

A  háborút  Bethlen  Nyitra  megvételével  még  1620-ki  septem-  1620. 
bérben  megkezdette,  azután  pedig  hadai  egy  részét  a  Dunán  átszállít- 
ván, Pápát,  Veszprémet  stb,  foglalta  el.  Míg  ő  a  dunántúl  járt,  Dam- 
piere  egyesülvén  a  lengyel  királytól  küldött  segély-hadakkal,  Pozsonyt 
szállotta  meg,  de  szerencsétlenül:  ö  maga  is  elesett,  hada  pedig  Bethlen 
vezéreitől  megveretett.  E  diadal  után  Bethlen  a  cseheknek  is  újabb 
segedelmet  küldött,  mely  azonban  már  későn  érkezett ;  mert  Ferdinánd 
serege  a  cseheket  nov.  8-kán  a  Fehérhegynél,  Prága  mellett,  elhatá- 
rozó ütközetben  megverte,  minek  következtében  Fridrik  ellenkirály  ki- 
futott, Prága  kapuit  ellentállás  nélkül  megnyitotta,  s  a  csehek  kegye- 
lemre meghódoltak. 

Ferdinánd  e  győzedelem  által  felbátorítva,  Bethlen  Gábor  ellen 
is  erélyesebben  lépett  fel ;  királylyá  választatását  és  a  többi  beszterczei 
határozatokat  megsemmisítette,  s  mindazoknak,  kik  engedelmességre 
térnek,  bűnbocsánatot  hirdetett.  Bethlen  időnyerés  végett  a  franczia 
követ  közbenjárására  1621  tavaszán  békealkut  kezdett ;  de  őszintén  1621. 
még  nem  hajlott  a  békére;  mert  mihelyt  egy  15  ezernyi  török  had  sege- 
delmére érkezett,-  az  alkudozást  azonnal  felbeszakasztatta.  A  háború 
megkezdetvén,  Buquoy  Pozsony,  Nagyszombat  és  Nyitra  megvétele  után 
Érsekújvárt  szállotta  meg ;  de  a  vár  segedelmére  érkezett  Horváth  Ist- 
vánnal vívott  ütközetben  maga  megöletett,  hada  pedig  megveretett,  s 
az  egész  tábor,  25  ágyú  s  3000  fogoly  esett  a  győzők  kezébe,  kik  aztán 
a  foglyokat  csapatonként  adták  el  a  töröknek.  Bethlen  ezután  maga  is 
táborba  szállott,  Nagyszombatot  megvette,  és  miután  hadát  János  bran- 
denburgi gróf  9000  csehhel  megszaporította,  Pozsonyt  is  megszállá;  innen 
azonban,  bár  a  város  segedelmére  jött  német  hadat  megverte,  lőpor 
hiánya  miatt  elvonult,  és  Szakolczán  keresztül  Moldvába  ment  táborá- 
val, a  cseheket  is  újabb  fölkelésre  ösztönzendő. 

A  csehek  és  morvák  azonban  súlyos  veszteségeik  után  a  felke- 
lésre semmi  kedvet  sem  éreztek  többé,  miért  boszúságában  Bethlen  is- 
mét békét  ajánlott  Ferdinándnak ;  minek  következtében  Nikolsburg- 
ban,  Morvában  meg  is  kezdettek  az  alkudozások.  Legnagyobb  nehézsé- 
get okozott  Bethlen  királyi  czíme  s  a  vallás  ügye.  Emez  iránt  Bethlen 
akként  nyilatkozott  a  császári  biztosok  feltételeire,  hogy  azokat,  ha  fo- 
goly volna,  sem  fogadná  el ;  a  királyi  czímről  kész  volt  ugyan  lemon- 
dani, de  azt  határozottan  ellenzetté,  hogy  királylyá  választatása  okniá- 
nyilag  törvénytelennek  nyilatkoztassék.  A  nehézségek  azonban  hosz- 
szas  alkudozás  után  végre  mégis  csak  legyőzettek,  s  1622  elején  a  béke  1622. 
következő  feltételek  alatt  köttetett  meg :  Bethlen  lemond  a  királyi  czím- 
ről, s  visszaadja  a  szepesi  kamra  levéltárát  s  a  kezén  lévő  várakat;  Fer- 
dinánd ellenben  őt  német  birodalmi  herczeggé  nevezi  s  neki  Oppelnt 
és  Ratibort  Sleziában,  Szathmár,  Szabolcs,  Ugocsa,  Zemplén,  Bereg, 
Borsod  és  Abaúj  megyéket,  Munkácsot,  Ecsedet,  Tokajt,  Tarczalt  és 
Keresztúrt  Magyarországban  átengedi,  a  birtokában  lévő  végvárak  fen- 

tartására  pedig  evenként  30  ezer  frtot  fizet ;  a  vele  tartóknak  bűnbo- 
csánatot ad,  a  bécsi  békekötést  s  az  1608-ki  törvénykönyveket  meg- 
erősíti, s  a  sérelmek  orvoslatára  hat  hónap  alatt  országgyűlést  hirdet. 

1622.  E  gyűlés  Sopronyban,  1622-ki  májusban,  Ferdinánd  személyes 
vezérlete  alatt  meg  is  tartatott,  s  miután  a  meghalt  Forgách  helyébe, 
Thurzó  Szaniszló  nádorrá  választatott,  Ferdinánd  Eleonóra  királynét  is 
megkoronáztatta,  a  nikolsburgi  békekötést  s  a  rendektől  elébe  adott 
új  törvénykönyvet  megerősítette. 

7.  §.  Bethlen  Gábor  második  támadása.  A  bécsi  és  gyarmati  békekötés. 

A  nikolsburgi  békekötés  csak  hamu  alá  rejté,  de  nem  oltotta  el 
a  viszályok  parazsát,  mely  a  sopronyi  gyűlés  után  nemsokára  ismét 
lángra  gyúladt.  Bethlen  némely  birodalmi  fejedelmektől  a  császár  ellen 
szövetségre  hívatván  fél,  mivel  a  nikolsburgi  békekötésben  ígért  öszveg 
még  ki  nem  fizettetett,  Thurzó  nádor  s  másoktól  a  sopronyi  gyűlésen 
ellene  tett  kikelések  által  pedig  magát  megsértetve  érzé,  a  szövetséget 
elfogadta ;  ezenkívül  pedig  unokaÖcscse,  Bethlen  István  által,  Konstan- 
tinápolyban az  angol,  franczia,  németalföldi  s  velenczei  hatalmakkal 
oly  szövetséget  kötött,  miszerint  ezek  neki  a  háború  folytatására  havon- 
ként 40  ezer  tallért  ígértek  s  részben  le  is  fizették. 

Puszta  ürügy  volt  tehát  ezután  Bethlentől,  hogy  egyezkedés 
végett  Beszterczére  Ferdinánd  megbizottaihoz  követeket  küldött ;  mert 
mire  azok  oda  értek,  maga  már  több  várat  elfoglalván,  Füleket  fenye- 
gette. A  császár  biztosai  tehát  rövid  és  sükeretlen  alku  után  Beszterczét 
odahagyták ;  Bethlen  pedig  Nagyszombatot  megvévén,  Morvába,  Fer- 
dinándnak Caraffa  tábornagy  alatt  összegyűlt  seregére  indult,  s  azt, 
ütközetre  nem  bírhatván,  Hodolin  melletti  megerősített  táborában 
ostromolni  kezdé.  A  megszállás  második  havában  a  szükség  rémítőleg 
növekedett  a  német  táborban,  miért  Ferdinánd  Thurzó  nádornak  s 
Eszterházy  Miklósnak  utasítást  küldött,  hogy  a  fejedelemnek  megbí- 
zottaik által  békét  ajánljanak.  Bethlen,  részint  mivel  a  tél  közeledett 
s  elesége  szinte  fogyni  kezdett,  részint  mivel  megunt  az  engedetlen 
török  hadakkal  bajlódni,  az  ajánlatot  elfogadta,  s  hadát  visszavezetvén 
Kamuthy  Farkast  és  Kassay  Istvánt  békealku  végett  Bécsbe  küldötte ; 
aztán  a  király  biztosaival  hosszabb  ideig  értekezvén,  a  nikolsburgi  bé- 

1623.  kekötést  1623  tavaszán  kevés  változtatással  megerősítették. 

Úgy  látszók,  e  békealkudozás  alatt,  mintha  Bethlen  egészen  meg- 
változtatta volna  politikáját;  pedig  csak  rég  tervezett  czélja  előtt  leb- 
bente fel  a  fátyolt,  csak  kedvencz  eszméje  érdekében  tett  egy  határo- 
zottabb lépést,  mi  újabb  oldalát  tünteti  elő  nem  kevésbbé  számító,  mint 
merész  röptű  lelkének.  Megfoghatatlan  volt,  hogy  ő  egy  idő  óta  szokat- 
lanul simul  a  katholikusokhoz,  a  jezsuitákat  Gyulafehérvárra  s  Monos- 
torba ismét  behelyezi ;  Karánsebesen  egy  új  kolostor  építésére  nekik 
segedelmet  nyújt;  pénztárát  a  kath.  templomok  kijavítására  megnyitja. 
Mindez  azonban  kitűzött  czélja  érdekében  történt,  mely  abból  álla,  hogy 
Ferdinándot  a  protestánsok  üldözésétől  elvonja  s  családjában  egy,  a 

töröktől  független,  hatalmas  fejedelmi  házat  alapítson.  Fegyvere  és 
szerencséje  által  oly  állásba  helyezte  már  magát,  hogy  idejét  látta, 
tervével  fellépni.  Kamnthy  Farkas  által  tehát  egy  szorosabb  szövetséget 
pendíttetett  meg  Ferdinánd  előtt.  Kívánta  e  szerint,  hagyna  fel  Ferdinánd 
a  protestantismus  elleni  háborúval,  és  egyesítse  a  német  fejedelmeket  a 
török  ellen ;  a  vezérséget  ő  maga  vállalja  el,  és  ha  elég  pénzt,  hadat  s 
eleséget  kap,  erősen  hiszi,  hogy  a  meggyöngült  törököt,  kinek  hanyat- 
lása éles  szemeinek  nem  volt  titok,  nemcsak  Magyarországból,  hanem 
az  aldunai  tartományokból  is  kevés  idő  alatt  kiüzendi.  Kéz  alatt  végre 
meghagyá  követének,  nyomozza  ki,  hajlandó  volna-e  Ferdinánd  idősb 
leányát  neki  nőül  adni  ? 

De  Ferdinánd  a  török  háborúnál  szükségesebbnek  látta  a  kath. 
vallás  megerősítését  a  római  birodalomban  ;  azonkívül  pedig  nem  is  hitt 
Bethlennek,  kit  annyiszor  ravasznak  tapasztalt.  A  szövetség  iránt  tehát 
Bethlen  követeinek  kitérő  választ  adván,  azon  munkálkodott,  hogy  a 
törökkel  külön  köthessen  békét,  tekintet  nélkül  Bethlenre,  kit,  úgy  hivé, 
a  töröktől  elválva  könnyebben  legyőzhet;  se  végett  1624  elején  Kurcz  \Q2i. 
Jakabot  el  is  küldé  Konstantinápolyba.  De  Bethlen  hamar  átlátta  s  meg 
is  hiúsította  Ferdinánd  czélzatát,  s  miután  a  portától  biztosítást  vett , 
hogy  a  béke  csak  az  ő  egyetértésével  fog  megköttetni,  ezt  Ferdinánd- 
nak tudtára  adván,  hogy  őt  a  tervezett  szövetségre  hajlandóbbá  tegye, 
szolgálatát  neki  ismét  a  legszívesb  ígéretekkel  ajánlotta. 

Ily  előzmények  után  kezdetett  meg  Gyarmaton  1625  tavaszán  a  1C25. 
békealku  a  törökkel.  A  tanácskozást  Bethlen  úgy  intézte,  hogy  világos 
tanúságát  adja,  miszerint  a  béke  kiváltképen  ő  tőle  függ ;  s  miután  az 
egyesség  végtére  nagy  nehezen  megtörtént  s  a  biztosok  a  zsitvatoroki 
szerződést  megerősítették,  némely  vitatárgyat  még  is  mindaddig  függő- 
hagyatott, míg  házassági  ajánlatára  Ferdinánd  határozottan  nem  nyilat- 
kozik. A  nyár  folytában  aztán  valóban  követeket  küldött  Ferdinándhoz, 
kik  őt  az  említett  szövetségre  még  egyszer  felszólítsák,  s  ifjabb  leánya, 
Cecília  Renáta  főherczeghölgy  kezét  megkérjék.  De  Ferdinánd  a  szö- 
vetség iránt  most  is  kitérő,  a  házasság  iránt  pedig  oly  választ  adott, 
hogy  Ceciliát  nénje  előtt  nem  szándékozik  férjhez  adni.  Czélt  itt  a  kö- 
vetek nem  érvén,  utasításuk  szerint  a  brandenburgi  fejedelemhez  utaz- 
tak, s  annak  testvérét,  Katalin  herczegnét  jegyezték  el  a  fejedelem  szá- 
mára. 

8.  §.  Az  1625-Jci  sopronyi  gyűlés.    Bethlen   harmadik  támadása.   A  pozsonyi  és 

szönyi  békekötés. 

Thurzó  Szaniszló  nádor  még  a  gyarmati  békekötés  előtt  meghalá- 
lozván,  Ferdinánd  az  1625-ki  Kisasszonynapra  Sopronyba  országgyűlést  1625. 
hirdetett ;  hol  miután  nádorispánná  a  jeles  gróf  Eszterházy  Miklós  vá- 
lasztatott meg,  a  király  elsőszülöttét,  Ferdinánd  főherczeget  is  megko- 
ronáztatni óhajtá ;  mi  aztán  némely  értekezletek  után  meg  is  történt. 

Erdély  felől  ezalatt  újabb  háború   vészei  fenyegették  a  pihenni 
alig  kezdett  hazát.  Bethlen,  tervének  mellőzése  miatt  boszús,  mihelyt 

követei  a  leánykérésből  visszatértek,  Keresztessy  Pált  azonnal  Konstan- 
tinápolyba  küldé,  kérni  a  szultánt,  hogy  házasságára,  s  a  Ferdinánd 
iránt  ellenséges  indulatú  hatalmakkal  való  szövetségre  megegyezését 
adná.  Az  engedelem  mind  a  kettőre  megadatván,  Bethlen  menyegzőjét 
Kassán  nagy  fénynyel  ülte  meg  ;  követei  által  pedig'szövetségét  az  angol, 
dán,  hollandi  s  német  protestáns  fejedelmekkel  megerősítvén,  a  40  ezer 
tallérnyi  havi  pénzt  magának  ismét  biztosíttatta.  Elvégeztetett  ekkor 
az  is,  hogy  Mansfeld  s  Ernő  weimari  herczeg  Magyarországba  jőjenek, 
Bethlennel  egyesülendők.  Kieszközölte  ezalatt  Konstantinápolyban  is, 
hogy  a  tatár  khán  a  Ferdinánddal  szövetséges  Lengyelországra  törjön, 
a  budai  pasa  pedig  a  háborút  megkezdje. 

Ezeket  ily  módon  végezvén,  mihelyt  a  töröknek  táborba  szállásá- 

1G26.  röl  értesült,  hadait  Bethlen,  sept.  elején,  1626-ban  maga  is  megindítá. 
E  hadjárat  azonban  egyátalában  nem  nyert  oly  kedvező  fejleményt,  mi- 
nővel magát  eleve  kecsegteti  vala.  Boszúságára,  a  török,  a  helyett  hogy 
mindjárt  hozzá  csatlakozott  volna,  Nógrádot  kezdé  vívni.  Még  kellemet- 
lenebbül  lepte  meg  őt  annak  híre,  hogy  Wallenstein  herczeg,  Ferdinánd 
tábornagya,  nemcsak  Mansfeldet  megverte,  s  vele  annak  idején  egye- 
sülni meggátolta,  hanem  egyenesen  ellene,  Magyarországba  vezérli  a 
maga  hadait.  És  valóban  nemsokára  annyira  meg  is  közelítette  őt, 
hogy  az  előhadak  már  csatároztak  is  egymással.  De  a  fejedelem  meg- 
ütközni mind  addig  nem  akart,  míg  a  feléje,  veszteségei  daczára  is  kö- 
zeledő Mansfelddel  s  a  törökkel  nem  egyesülhet,  s  hogy  erre  időt  nyer- 
jen, némi  békeajánlattal  tartóztatá  vissza  az  ellenséget,  seregével  pedig 
viszszavonúlt.  De  bár  ezután  Mansfeld,  ki  magát,  ha  nagy  bajjal  is, 
végre  csak  keresztülvágta,  szintúgy  mint  a  budai  basa  is  hozzá  csatla- 
kozott, Wallenstein  pedig  eleségben  megfogyatkozott  táborát  visszave- 
zette :  Bethlennek  nem  volt  kedve  tovább  folytatni  a  háborút.  Mansfeld 
megfogyott  s  kiéhezett  hadában  oly  csekély  segedelmet  nyert ;  a  török 
hadban  pedig,  mely  Dömötörnapon  túl  táborozni  nem  akart  s  lázongott, 
oly  kevéssé  bízhata,  hogy  nagyobb  előny  kivívására  reményét  vesztvén, 
a  békealkudozást  komolyabban  megkezdette.  A  béke  ezután  Eszterházy 
nádor  és  Pázmány  érsek  közbenjárására,  Pozsonyban  már  december 

1624.  folytában  meg  is  köttetett.  Alapjául  az  1624-ki  bécsi  szerződés  lőn 
elfogadva,  azon  kivétellel  mindazáltal,  hogy  Bethlen  ama  30  ezer  tal- 
lérról is  lemondott,  melyet  neki  Ferdinánd  a  végházak  fentartására  éven- 
ként fizetni  köteleztetett.  Az  elébbi  békekötések  eddigelé  végre  nem 
hajtott  vagy  megsértett  pontjainak  tárgyai  egy  e  végre  kiküldendő  bi- 
zottmány elintézésére  hagyattak ;  Mansfeld  hadának  pedig  szabad  visz- 
szamenet  biztosíttatott. 

A  Bethlennel  megkötött  béke  következtében  szükségessé  lett,  hogy 
a  szerződések  a  törökkel  is  megújjittassanak.  Ferdinánd  most  is  min- 
dent megkísértett,  hogy  a  kötendő  szerződésbe  az  erdélyi  fejedelem  be 
ne  foglaltassék.  De  nem  volt  könnyű  dolog,  valamiben  megelőzni  az 
érdekeire  oly  nagy  gonddal  vigyázó  fejedelmet.  0  még  a  pozsonyi  bé- 
kealku alatt  küldött  követett.  Konstantinápolyba,  s  nem  csak  azt  kiesz- 
ik özlötte,  hogy   a  béke  főleg  az  ő   befolyásával  köttessék  meg,   hanem 

halála  esetében   az  erdélyi  fejedelemséget  is  biztosíttatta  a  maga  nejé- 
nek. Az  alkudozásokban  tehát,   melyek  Ferdinánd  s  a  szultán  biztosai 
közt  1627-ki  júniusban  Szőnyön  megkezdettek,  ö  is  résztvett,  s  így  az-  1027, 
tán  a  béke  sept.  12-kén  meg  is  köttetett.  A  császárok  ezután  egymás- 
nak kölcsönösen  ajándékokat  küldvén,  a  szerződést  megerősítették. 

9.  §.  Bethlen  Gábor  végső   életévei  s  halála.    I.  Rákóczy  György  fejedelemmé 

választatása. 

Még  a  szőnyi  békekötés  után  is  többször  szárnyalt  hír  Bethlen 
újabb  nyugtalankodásáról,  mi  azonban  többé  nem  valósult  meg.  0  ez- 
után a  békét  Ferdinándal  híven  megtartotta ;  de  nagyratörő  lelke  a  nyu- 
galomban nem  találván  kielégítést,  sógorával,  Gusztáv  Adolf  svéd  király  - 
lyal  a  lengyel  király  ellen  állott  szövetségbe,  azon  reménytől  kecseg- 
tetve, hogy  segedelmével  a  lengyel  trónt  elfoglalja ;  s  voltak  a  lengyel 
urak  közöl  is  többen,  kik  e  tervet  pártolták.  A  készületek,  melyeket  e 
végre  tett,  1628  végén  új  aggodalomba  ejtették  Eszterházy  Miklós  ná-  1C28. 
dórt  és  Pázmány  bíbornokot,  kik  a  magyar  ügyeket  majdnem  kizárólag 
igazgatták.  Azonban  Bethlen,  miután  sógora  Lengyelországgal  kibé- 
kült, magán  pedig  a  vizkórság  mindinkább  elhatalmazott,  a  lengyel  ko- 
rona iránt  ápolt  reményeiről  is  lemondott.  E  helyett  tartomáoya  kor- 
mányügyét intézte  el  közeledni  érzett  halála  előtt.  Hogy  az  örökösödést 
neje  számára  biztosította  volt,  már  maga  is  megbánta ;  miért  melléje 
unoka  öcscsét,  Bethlen  Istvánt,  nevezte  ki  kormányzóvá ;  miután  pedig 
családja  biztositása  iránt  a  magyar  részekbeli  urakkal  Nagyváradon, 
Murtéza  budai  pasával  Debreczenben  tanácskozott,  innen  hazatérvén, 
1629-ki  november  15-kén  meghalt.  1629. 

Bethlen  Gábor  egyike  történetünk  legkitűnőbb  férfiainak ;  ész, 
erő,  ügyesség  által  a  kis  Erdélyben  is  nevezetes  szerepet  játszott  ő  ese- 
ménydús korszakában ;  politikájának  ügyessége  félelmessé  tette  őt  elle- 
nei előtt,  ez  volt  legélesebb  fegyvere,  melylyel  nagyszerű  terveit  kivívni 
törekedett.  Az  ő  föllépte  nélkül  Ferdinánd  még  inkább  czélt  ér  vala  el- 
lenreformatiói  törekvéseiben.  A  lelkiösmeret  szabadsága  azonban  nem 
egyedüli  czélja  volt  az  ő  támadásainak;  mert  bár  ezt  is  buzgón  óhajtá, 
de  e  mellett  nem  kevésbbé  törekedett  arra  is,  hogy  a  maga  fejedelmi 
hatalmát  a  két  császári  birodalom  közt  oly  fokra  emelje,  miszerint  az 
biztos  támaszául  szolgálhasson  meggyöngült,  megfogyott  nemzete  álta- 
lános szabadságának.  Meggyőződésből-e  vagy  szinte  csak  politikából, 
ő  türelmes  volt ;  a  protestánsoktól  különben  annyira  gyűlölt  jezsuitákat 
még  saját  hajlékaiban  is  tűrte.  Káldynak,  a  magyar  biblia  fordítójának, 
könyvsajtó  felállítására  is  adott  költséget.  Mint  fejedelem  igazságos, 
munkában  fáradhatlan,  takarékos  volt,  ki  számos  hadjáratai  s  építke- 
zései mellett  egy  millió  forintnál  többet  hagyott  pénztárában.  Mint  had- 
vezér nemcsak  bátor  nés  szerencsés,  de  előrelátó  s  vitézeit,  mennyire  le- 
hetett, kímélő  volt.  0  nem  annyira  ütközetek,  mint  meglepő  vagy  meg- 
előző gyorsaság  s  az  alkalmas  időnek  mindenben  eszélyes  megragadása 
által  aratta  diadalait.  Többször  monda,  hogyha  a  seregszerzést,  díjazást, 

élelmezést  valaki  magára  vállalná,  örömmel  fogná  életét  hadakozásban 
tölteni.  Kormánya  alatt  Erdély  rég  nem  ismert  hatalom,  jólét  s  virág- 
zatra emelkedett. 

Bethlen  Gábor  halála  ntán  egy  ideig  özvegye,  Katalin  fejedelem- 
asszony birta  a  főhatalmat ;  de  mivel  Ferdinándhoz  hajolni  szándéko- 
zott, csak  lemondása  által  kerülhette  el,  hogy  erőszakosan  nem  foszta- 
tott meg  a  fejedelemségtől.  Ezután,  bár  eleinte  a  többség  Bethlen  Ist- 
vánt óhajtotta,  utóbb  még  is  a  tekintélyes  közdolgokban  sokat  forgott, 
de  gyanakodó,  fösvény  Rákóczy  György,  Szerencs  és  Sárospatak  ura, 
szerezte  meg  magának  a  fejedelemséget.  Ferdinánd  eleinte  nem  akarta 
őt  elismerni  s  Eszterházy  nádort  sereggel  küldé  megbuktatására ;  de 
miután  ez  a  fejedelem  vezéreitől  Rakomaznál  megnyomatott,  a  vallási 
háborúval  különben  is  elfoglalt  Ferdinánd  vele  fegyvernyugvásra  lépett. 

10.  §.  A  vallási  háború  folytatása.  Ferdinánd  végső  évei  s  halála. 

Mialatt  Erdélyben  az  ügyek  ekként  megváltoztak,  Németország- 
ban ismét  kigyúladt  a  30   éves  háború.  Gusztáv  Adolf,  Svédország  hős 

1630.  királya,  azevang.  vallás  védelmére  1630-ban  fegyvert  ragadván,  kicsiny 
de  lelkesedett  hadával  Németországba  szállott,  s  a  császár  és  kath.  feje- 
delmek 12  évi  diadalainak  gyümölcseit  kevés  napok  alatt  megsemmi- 

1631.  sítette.  Győzedelmei  közben  1631-ben  szövetségre  hívta  fel  Erdélynek 
új  fejedelmét  is.  Rákóczy,  még  belügyeivel  lévén  dolga,  a  szövetséget 
el  nem  fogadta  ugyan,  összeköttetését  mindazáltal  a  magyar  protest. 
urakkal  mindinkább  ápolta,  kivált  miután  Gusztáv  Adolf  Lipcse  mel- 
lett egy  elhatározó  ütközetben  ismét  diadalt  nyert  s  foglalásait  Német- 
országban folytatta,  sőt  szövetségesei  által  Prágát  is  megvette. 

1632.  E  szorultságában  Ferdinánd  Pázmány  bíbornokot  1632-ki  feb- 
ruárban oly  utasítással  küldé  Rómába,  hogy  a  pápánál  nemcsak  több 
pénzsegedelmet,  hanem  azt  is  ügyekezzék  kieszközleni,  miszerint  ő  szent- 
sége a  franczia  királyt  a  protestánsoktól  vonja  el,  a  kath.  fejedelmeket 
pedig  a  svéd  király  ellen  egyesítse.  Két  hónapig  munkálkodott  a  bíbor- 
nok  Rómában,  de  némi  pénzsegedelemnél  egyebet  ki  nem  eszközölhe- 
tett. Ez  alatt  az  éjszaki  hősnek  eleste  a  Lützen  mellett  vívott  csatában 
nagyot  fordított  a  császár  ügyén,  s  egyebek  közt  azt  is  maga  után  vonta, 

1633.  hogy  Rákóczy  1633-ban  békét  kötött,  miszerint  aztán  a  nikolsburgi  és 
pozsonyi  szerződések  megerősítettek,  Rákóczynak  pedig  Munkács  200 
ezer  forintért  örökösen  átengedtetett. 

Magyararszágban  ez  alatt  tűrhető  nyugalomban  folytak  az  esz- 
tendők. A  vallás  miatt  történtek  ugyan  néhol  némi  súrlódások,  melyek 
azonban  a  békét  meg  nem  zavarták.  Országgyűlés  ez  időben  kettő  tar- 
ig^' tátott,  egyik  1630-ban,  Pozsonyban,  a  másik  1634  végén  s  a  következő 
"  év  elején  Sopronyban.  A  végvárak  s  honvédelem  tárgyalásán  kivül,  neve- 
zetes még  az  utóbbi  gyűlésen  alkotott  azon  törvény,  miszerint  rendelte- 
tik, hogy  az  országgyűlés  minden  harmadik  évben  múlhatlanúl  megtar- 
tassék  ;  a  cancellár  mellett  pedig  állaudólag  két  magyar  tanácsos  legyen, 
mi  által  akir.  udvari  cancellária  későbbi  alakjának  vettetett  meg  alapja. 

Ferdinándot  ezután  a  kath.  vallás  erősítésén  kivül  leginkább  fiá- 
nak, a  már  Magyarországban  is  megkoronázott  III.  Ferdinándnak,  romai 
király lyá  választatása  foglalta  el.  Óhajtásának  teljesülése  nagy  nehézsé- 
gekre talált  ugyan  a  protestáns  fejedelmek  ellenkezése  miatt ;  állhata- 
tosságának  mindazáltal  mégis  sikerültőt  1636  végén  megkoronáztatni.  1636. 
Egészsége  azonban  mindinkább  gyöngült,  s  Regensburgból  már  igen 
erőtlenül  tért  meg  Bécsbe,  hol  aztán  1637-ki  február  15-kén  múlt  ki  l637- 
az  életből. 

Csak  egy  hónappal  élte  őt  túl  leghívebb  s  bizodalmasabb  taná- 
csosa Pázmány  Péter,  esztergomi  érsek  s  bíbornok,  kiben  a  magyar 
kath.  egyház,  melynek  Bécsben  mind*  máig  virágzó  papnevelő  intézetet 
emelt,  szintoly  méltán  tisztelte  helyreállítóját,  mint  fő  ápolóját  a  tudo- 
mány, melynek  Nagyszombatban  főiskolát  alapított,  —  mivelőjét  a  nem- 
zeti nyelv,  mely  munkáiban  mind  máig  példányául  szolgál  az  erővel  pá- 
rosult simaság  és  tisztaságnak,  —  és  hő  keblű  fiát  a  haza,  melynek 
érdekeit  mindenkor  szívén  hordta. 

III.  Ferdinánd  kormánylata.  1636—1657. 

11.    §.    Az   1637-ki   országgyűlés;   vallási    viták.  A  szőnyi  békekötés  megerősítése 

A  végvárak  állapota. 

III.  Ferdinánd,  bár  a  háborúra  kevés  hajlamot  érzett  is  magában ,- 
az  őszintén  óhajtott  békét  20  éves  kormányának  nagy  részében  még 
sem  éldelhette.  Kevéssel  trónra  lépte  előtt  tűnt  fel  a  hosszú  vallási  hábo- 
rúban Banner,  a  svéd  hős,  a  harczok  színpadán  már  rég  otthonos  wei- 
mari  Bernát  mellett,  kiknek  harczvágya  s  merész  előnyomulása  a  békét 
Németország  határaitól  még  messzebb  riasztotta.  Utóbb  pedig  a  svédek 
legrendkivülibb  hadvezére,  a  harczait  köszvénye  miatt  csak  zsellyéből 
igazgató  Torstenson,  Ferdinánd  trónját  többször  megingatta. 

Magyarországban  Ferdinánd  mindjárt  1637-ben  meghívta  Po-  1637. 
zsonyba  az  ország  rendéit,  hogy  annak  védelme,  kivált  pedig  a  vallási 
háború  alatt  elhanyagolt  végházak  jó  karba  állítása  felett  tanácskoz- 
nának. A  rendek  azonban  mindjárt  kezdetben  heves  vallási  vitákba  me- 
rültek, melyektől  sem  Eszterházy  Miklós  nádor,  sem  maga  a  király  mind- 
addig nem  volt  képes  őket  elvonni,  míg  templomaik  visszaadása  s  a  bécsi 
békekötés  és  az  1608-ki  törvénykönyvek  vallást  illető  czikkeinek  épség-  1608. 
ben  tartása  iránt  nem  biztosíttattak.  A  protestáns  rendek  ezáltal  némi- 
leg megnyugtatva  lévén,  a  királyné  1638-ki  februárban  ünnepélyesen  1638. 
megkoronáztatott.  A  tárgyalások  azonban  a  koronázás  után  sem  nyer- 
hettek gyorsabb  menetet ;  sőt  marczius  2-dikán  már  úgy  álltak  az  ügyek, 
hogy  végzés  nélkül  oszlik  el  az  országgyűlés.  Maga  Eszterházy  nádor 
is,  okúi  adván,  hogy  hivatalának  teljesítésében  gátoltatik,  lemondott 
nádori  tisztségéről.  A  kormányt  e  nagy  tekintélyű,  a  közdolgokban 
mindenek  közt  legjártasabb  államférfiúnak  e  lépése  nagy  zavarba  ejté; 
ntóbb  azonban  még  is  sikerült  őt,  némely  kamrai  rendeletek  eltörlése 
által  megnyugtatni  s  hivatalának  folytatására  reábirni,  minek  követ- 
vetkeztében  aztán  az  országgyűlés  is  békével  záratott  be. 

Horváth  M.  i  c 

A  törökkel  20  esztendőre  kötött  szőnyi  békének  még  csak  tized 

1638.  éve  folyt  1638-ban ;  a  rabló  kalandok  mindazáltal  mind  a  két  részről 
oly  sűrűen  kezdettek  űzetni,  bogy,  kivált  miután  a  törökök  Onodot  és 

1639.  Gyarmatot  1639-ben  fölégették,  alig  lehetett  többé  remény  a  béke 
további  fentartásához.  Szerencsére  a  zsarnok  Murád  szultán,  ki  három 

1640.  testvére  vérébe  mártotta  kezeit,  1640-ben  meghalt  s  a  szelídebb  Ibra- 
him lépett  fel  a  trónra,  ki  aztán  a  béke  megújítása  iránt  maga  tett 
Ferdinándnak    ajánlatot.     A    biztosok    az    alkudozásokat    ennélfogva 

1641.  1641-ben  megkezdették,  s  hosszú  viták  után,  melyektől  már  sükert  is 

1642.  alig  lehetett  reményleni,  1642  tavaszán  a  békét  Szőnyön,  hol  az  15  év 
előtt  köttetett  vala,  végre  még  is  csak  megerősítették. 

A  nehézségek,  melyek  miatt  az  alkudozás  néha  már  egészen  meg- 
szakadni s  a  háború  elkerűlhetlenűl  bekövetkezni  látszott ,  annál 
nagyobb  aggodalmat  keltettek  a  nemzetben,  minthogy  a  végvárak  a 
német  vallási  háború  óta  majdnem  pusztán  álltak.  Csehország,  Morva 
és  Slézia  egészen  megszüntették,  a  német  örökös  tartományok  pedig 
oly  hanyagul  s  hiányosan  küldöttek  a  végvárak  jó  karban  tartására 
kikötött  pénz-  és  katonából  álló  segedelmöket,  hogy  e  korban  már  fél 
annyi  határőr  sem  volt,  mint  Rudolf  alatt.  Ez  okból  közös  volt  a 
kívánság,  hogy  a  király  e  hiány  pótlása  végett  országgyűlést  tartson, 

1642.  mit  ő  a  törökkeli  békekötés  után  1642-ki  május  29-re  ki  is  hirdetett. 
De  Torstenson  hadi  szerencséje  meghiúsította  az  ország  kívánatának 
teljesültét.  A  rettenetes  svéd  tavaszszal  Sléziába  nyomult  s  a  császári 
hadakat  megverte.  Ferdinánd  ennélfogva  nov.  11-re  halasztotta  az 
országgyűlést.  A  svéd  hős  azonban  nov.  2 -kán  Lipcsénél  ismét  meg- 
győzte a  császári  sereget ;  és  Ferdinánd  most  még  nagyobb  veszélyben 
forogván,  a  rendeket,  kik  már  tanácskozni  is  kezdenek,  ismét  szét- 
oszlatta, ígérvén,  hogy  mihelyt  ügyei  jobbra  fordulnak,  azonnal  sze- 
mélyesen megnyitja  a  gyűlést. 

A  rendek  méltányolták  a  felség  okait;  mivel  azonban  a  végházak 
ügye  sem  tűrt  halasztást,  s  a  panaszok  is  mind  a  protestánsok  vallás- 
gyakorlatát, miud  az  ország  egyéb  jogait  illetőleg  már  annyira 
meggyültek,  hogy  a  belzavarok  kitörésétől  méltán  lehetett  tartani, 
oly  folyamodással  oszlottak  szét,  miszerint  engedné  meg  a  király, 
hogy  időközben  kis  országgyűléseket  tarthassanak.  Ferdinánd  ezt 
nem    ellenzetté,    s    Eszterházy    Miklós    nádort   felhatalmazta,    hogy 

1643.  1643  folytán  a  dunamelléki  vármegyéknek  Nagyszombatba,  a  felvi- 
déknek Kassára,  a  dunántúli  megyéknek  Szombathelyre,  Tótországnak 

'  Zágrábba  gyűlést  hirdessen,  kikötvén  mindazáltal,  hogy  egyedül  a  vég-, 
házak  ügye  vétessék  tanácskozás  alá.  De  az  ország  állapotát  jól  ismerő 
nádor  e  gyűléseket  ily  megszorítással  nem  javalhatta.  A  kis  ország- 
gyűlések ennélfogva  elmaradtak,  különben  is  a  végváraknál  még  fonto- 
sabb  ügy  vonta  magára  az  ország  s  királya  figyelmét. 

12.  §.  I.  Rákóczy  György  támadása.  A  linczi  békekötés. 

Rákóczy  György  erdélyi  fejedelmet  mind  a  svéd  hadvezérek  több- 
ször felszólíták,  álljon  velők  Ferdinánd  császár  ellen  szövetségbe,  mind 

a  magyarországi  protestánsok  gyakran  ösztönözték,  ragadna  fegyvert  e 
jó  alkalommal  vallási  szabadságuk  védelmére.  Rákóczy  azonban  mind- 
ezekre sokáig  nem  hajlott,  oda  lévén  irányozva  minden  törekvése,  hogy 
a  fejedelemséget  családjának  biztosítsa.  E  végre,  míg  tartományában 
minden  alkalmat  megragadott,  mi  által  utódai  számára  kincseket  gyűjt- 
hetett, más  részről  a  fényes  porta  jóakaratát  is  ügy  ekézett  magának 
biztosítani.  És  noha  kormányát  zsarlásai  miatt  alattvalói  nem  szerették, 
1642  elején  czélját  még  is  elérte:  fia,  II.  György  a  rendektől  fejede- 
lemmé választatott,  a  fényes  kaputól  pedig  megerősíttetett. 

Ezóta  a  svédek  s  magyar  protestáns  urak  ösztönzésére  is  hajlan- 
dóbb lett  a  fejedelem,  s  1642  folytában  oly  élénk  közlekedésbe  lépett  1642. 
velők,  hogy  Ferdinándot  méltó  aggodalom  szállta  meg  az  ország  békéje 
miatt.  Rákóczy  ellenséges  szándékairól  s  a  svédekkel  való  szövetségéről 
mind  bizonyosabb  hírek  érkeztek.  És  nem  is  voltak  ezek  alaptalanok : 
Rákóczy  1643-ki  aprilban  a  franczia  és  svéd  királylyal  oly  szerződést  1643. 
kötött,  miszerint  azok  neki  első  évben  200,  a  következőkben  150  ezer 
tallért  fizetnek  a  háború  költségeire,  s  3000  gyalogot  tartanak  a  feje- 
delem hadában. 

Rákóczy  ezután  az  engedelmet,  Ferdinánd  ellen  hadakoznia,  a 
szultántól  pénzen  megvásárolván,  a  magyar  urakkal  bővebben  tanács- 
kozandó, az  év  végén  Sárospatakra  utazott;  s  miután  ezek  1644  elején  1644. 
Kassa  mellett  táborba  gyűltek  s  őt  Magyarország  fejedelmévé  kikiál- 
tották, a  háborút  a  következő  hónapban  kihirdette,  a  vallás  szabadsá- 
gának helyreállítását  adván  annak  okául.  Ferdinánd  ezekről  értesülvén, 
a  megyéket  hűségre  intette,  s  Puháim  tábornagyot  20  ezernyi  haddal 
indította  meg,  ki  aztán  a  nádor  8  ezernyi  lovasával  egyesülvén, 
Szendrőt  és  Szerencset  megvette,  Kassát  pedig  megszállotta.  Rákóczy 
azonban  látván,  hogy  a  töröktől  ígért  segedelem  elmaradt,  a  svédek 
pedig  az  ellenök  ingerelt  dánokra  fordultak,  ámbár  vezére,  a  még  Bethlen 
iskolájában  növekedett  Kemény  János  Kassát  az  ostrom  alól  tölmentette, 
saját  erejében  nem  bízván,  Ferdinándnak  a  nádor  által  békét  ajánlott. 

De  a  király,  kinek  segedelmére  egj  lengyel  had  is  közelgett,  nem 
hitt  az  ajánlat  őszinteségében;  s  a  háború  egy  ideig  változó  szerencsével 
s  apróbb  csatákban  folyt.  Utóbb  azonban  Ferdinánd,  mivel  hadain  a  . 
Németországba  visszatért  Torstenson  újabb  diadalt  nyert,  és  ennek 
következtében  a  magyarországi  sereg  egy  részét  is  ki  kellett  vezetni, 
főleg  abban  müködék,  hogy  a  szultán  által  Rákóczyt  svéd  szö- 
vetségétől eltiltassa.  A  törekvés  sikerült :  Rákóczy  1645  tavaszán  páran-  1645. 
csőt  vett  a  portától,  hogy  megelégedvén  a  Bethlentől  birt  hét  magyar 
vármegyével,  a  svédekkel  kötött  szövetségtől  azonnal  álljon  el.  A  feje- 
delem mindazáltal  bízván  a  franczia  követ  ígéretében,  ki  őt  a  hadako- 
zjísi  engedelem  kieszközlésével  biztatta,  seregét  a  szultán  parancsa 
ellenére  is  Morva  felé  vezette.  De  nemsokára  egy  második  s  utóbb  har- 
madik fenyegető  parancs  is  érkezett  a  töröktől,  mely  által  tudtára 
adatott,  hogy,  ha  a  háborúval  azonnal  fel  nem  hagy,  a  budai  pasa  ha- 
ladék nélkül  Erdélybe  fog  törni.  Még  inkább  megrettenté  Rákóczyt  a 
budai  pasának  egy  elfogott  levele,  melyben  Puháim  tábornagynak,  ki 

Szendrő  felé  indult,  teljes  szabadság  adatott  a  béke  sérelme  nélkül 
megtámadni  Erdélyt.  Ez  megtette  hatását:  a  fejedelem  Ferdinánd 
követével  a  békét  előlegesen,  a  mennyire  saját  személyét  és  Erdélyt 
illette,  Torstenson  minden  ellenzése  daczára  is  megkötötte.  Az  egyesség 
szerint  Rákóczy  a  Bethlentől  birt  hét  vármegyét  a  maga,  Szathmár- 
és  Szabolcsmegyéket  pedig  fiainak  holtáiglan,  Tokajt,  Tarczalt  és  Regé- 
czet  ellenben  nemzetsége  számára  örökösen  megszerzetté. 

A  vallási  viszonyok  elintézése  körül  azonban  Linczben  még  több 
ideig  folyt  az  alkudozás,  és  csak  deczemb.  16-kán  köttetett  meg  a  neve- 
zetes linczi  béke.  E  szerint  az  1608-ki  1-sőtörv.  czikk  megerősíttetvén, 
mind  a  két  evangelika  vallásnak  az  egész  országban  mindenütt  szabad 
gyakorlat  engedtetett,  templomok,  harangok  és  temetők  használatával. 
Az  elfoglalt  templomok  iránti  kérdés  eldöntése  a  következő  évben 
tartandó  országgyűlésre  hagyatott ;  erre  utaltattak  még  némely  egyéb, 
vitatárgyak  is,  mint  a  sz.  székek .  szabályozását,  a  tizedek  bérbevételét 
az  országos  hivataloknak  vallás-különbségre  való  tekintet  nélküli  betöl- 
tését stb  illető  kérdések.  —  Az  alkudozások  alatt  meghalt  gróf  Eszter- 
házy  Miklós  nádorispán,  nemzetsége  fényének  megalapítója,  kinek 
buzgó  tisztviselése,  a  közdolgokban  ritka  jártassága,  az  uralkodóház 
iránti  hűséggel  párosult  meleg  hazafiúi  érzete  kortársai  előtt  nagy  tekin- 
télyt szereztek,  s  az  utókortól  is  elismerést,  méltó  tiszteletet  érdemelnek. 

13.  §.  A  linczi   békekötés   utáni   három   országgyűlés.    IV.   Ferdinánd,   utóbb  I. 
Leopold  megkoronáztatása.  III.  Ferdinánd  halála. 

A  linczi  békekötésben  meghatározott  országgyűlést  Ferdinánd 
1646.  1646-ki  auguszt.  végére  hirdette  ki.  Mindenekelőtt  a  megürült  nádori 
hivatalt  töltötték  be  a  rendek,  Draskovics  János  tót-  s  horvátországi 
bánt  emelvén  a  magas  méltóságra.  Utóbb  hosszú  viták  után  a  tárgyalás 
sorozata  iránt,  oktob.  elején  felolvastatott  a  linczi  békekötés,  mely  felett 
aztán  csaknem  egy  hónapig  heves  viták  között  hullámzának  a  felizga- 
tott kedélyek,  míg  végre  a  király  azon  határzata,  hogy  a  békeoklevél 
teljes  épségben  be  fog  igtattatni  a  törvénykönyvbe,  a  vitáknak  véget 
vetett.  De  még  hevesebben  megújultak  azok,  midőn  a  templomok  vissza- 
adása került  tanácskozás  alá.  A  protestánsok  400  templomot  követeltek 
vissza ;  a  katholikusok  ellenben  a  legtöbbre  nézve  kegyúri  jogaikkal 
álltak  elő.  A  király  látván,  hogy  a  csöndet  helyreállítani  különben  nem 
lehet,  decemb.  végén  20,  utóbb  febr.  közepén  összesen  90  templomot 
határozott  visszaadatni  a  protestánsoknak.  De  ismét  két  hónapi  heves 
szóváltásba  került,  míg  a  templomok  visszaadására  kinevezett  választ- 
mány megindult.  Azonban  e  bizottmány  eljárása  sem  volt  a  legkönnyebb* 
s  több  helyt  még  fegyverhatalomhoz  is  kellett  nyúlnia  a  határozat 
végrehajtásában.  E  viszálykodás  után  végre  az  új,  számszerint  155  tör- 
vényczikk  is  megalkottatván,  Ferdinándnak  hasonnevű  13  éves  fia, 
jun.  3-kán  királylyá  választatott,  s  két  hét  múlva  ünnepélyesen  meg- 
koronáztatott. 

De  Ferdinánd  öröme,  mely  fiának,  IV.  Ferdinándnak  magyar,  s 
1653-ban  római  királylyá  koronáztatásából  eredt,  hamar  szomorúságra  1653. 
változott  5  a  virágzó  ifjú  mindjárt  a  következő  évben  meghalt,  s  Fer- 
dinándnak még  csak  egy  fia,  a  papságra  szánt  Leopold,  vala  életben. 
Részint  a  királyválasztás,  részint  a  hamar  elhalt  Draskovicsot  felváltott 
Pálfy  halála  által  megürült  nádori  hivatal  betöltése  végett  tehát  Ferdi- 
nánd 1655  elején  országgyűlést  hirdetett,  hol  miután  Vesselényi  1655. 
Ferencz  nádorrá  választatott,  Leopold  herczegnek  királylyá  koronázta- 
tása  került  szőnyegre.  De  a  protestáns  rendek  ismét  élénk  panaszszót 
emeltek  vallásuk  ügyében,  s  csak  pár  hónap  múlva  sükerült  őket  Fer- 
dinándnak megnyugtatnia  azon  ígérettel,  hogy  panaszaik  a  gyűlés 
után  megvizsgáltatni,  s  a  mennyire  lehet,  orvosoltatni  fognak.  Ezután 
Leopold  főherczeg  atyja  utódává  választatván,  miután  a  felavatási  ok- 
levelet megerősítette,  megkoronáztatott. 

Ferdinándot  azonban  már  az  év  elején  megfosztá  a  hosszú  élet 
reményétől  egészségének  hanyatló  állapota,  mely  1657  tavaszán  mind  1657. 
inkább  súlyosbodván,  april  2-dikán  őt  végre  sírba  vitte.  0  szelíd  lelkű, 
korának  kétségkívül  legtanúltabb,  legeszélyesebb,  s  bátran  mondhatni, 
legerényesebb  fejedelme  volt,  ki  méltán  mondhatta  el  magáról,  hogy 
igazságtalanságot,  tudva,  kormánylatában  soha  el  nem  követett. 


MÁSODIK  FEJEZET. 

Kényuralom  az  1681 -ki  pozsonyi  országgyűlésig. 


I.  Leopold  kormánylata.  1657—1705. 

14.  §.  II.  Rákóczy  György  lengyel  háborúja  s  veszedelme.  Erdély  romlása. 

Midőn  I.  Leopold  a  kormányt  átvette,  az  erőteljes,  bátor,  de  nagy- 
ravágyó II.  Rákóczy  Gi-yörgy,  ki  még  1648-ban  követte  meghalt  atyját  1648. 
a  fejedelemségben,  már  megkezdette  volt  háborúját  Lengyelország  ellen. 
Károly  Gusztáv  svéd,  és  Kázmér  lengyel  király  közt  1656-ban  háború  1656. 
támadván,  Rákóczyt  mind    a  ketten  szövetségbe  hívták.  0  a  svédhez 
haj  ólt,  oly  szerződést  kötvén  vele,  hogy  Lengyelországot  egymás  közt 
megoszszák ;  és  nem  gondolván  azzal,  hogy  a  háborút  mind  Ferdinánd 
király,  mind  a  szultán  ellenzi,  1657  elején  haddal  indult  Lengyelországba,  1657. 
s  Krakónál  a  svéd  király  táborához  csatlakozott.  Azonban  a  dán  király 
-Károly  Gusztávot  nemsokára  saját  tűzhelyének    védelmére  kényszeríté 
visszatérni,  minek  következtében  Rákóczynak  is  annál  súlyosabb  lőn 
helyzete,  minthogy  Leopold  a  lengyel  királylyal  szövetséget  kötvén,  16 
ezernyi  sereget,  más  részről  pedig   a  szultán  a  tatár  khánt  küldötte 
annak  segedelmére ;    végre  még  a  szövetséges  kozákok  is  elhagyták  a 
fejedelmet,  egy  lengyel  hadosztály  pedig  Erdélyt  háborgatta.  Rákóczy 

tehát,  látván,  hogy  ennyi  ellenségnek  maga  ellent  nem  állhat,  az  elfog- 
lalt Krakóban  őrsereget  hagyván,  s  hadának  egy  részével  haza  indult ; 
de  a  •  lengyelektől  annyira  bekeríttetett,  hogy  szabadon  bocsáttatását 
csak  lealázó  feltételek  alatt  nyerhette  meg ;  egyebek  közt,  hogy  a  len- 
gyel királyhoz  és  a  tatár  khánhoz  engesztelő  követeket  küldjön  s  egy 
millió  200  ezer  forintot  fizessen  kárpótlásul.  Még  szerencsétlenebb  volt 
Kemény  János  a  másik  hadosztálylyal :  a  tatár  khán  hadától  bekeríttet- 
vén,  noha  vele  harczolni  nem  akart,  seregestül  fogságba  vettetett, 
melyből  csak  több  hónap  múlva  nagy  váltságdíjért  bocsáttatott  hazájába. 

De  e  szerencsétlen  hadjárat  csak  kezdete  volt  a  csapásoknak, 
melyek  Rákóczyra  s  általa  Erdélyre  nehezedtek.  Alig  tért  vissza,  már 
is  egy  török  követ  érkezett  Erdélybe  a  szultán  azon  parancsával,  misze- 
rint a  rendek,  Rákóczyt  letévén,  más  fejedelmet  válaszszanak.  Rákóczy 
e  szorult  helyzetében  Leopoldhoz  folyamodott  segítségért,  de  hasztalan; 
mert  bár  a  császár  közbeveté  magát,  Köprili  Mohammed  nagyvezér  80 
ezernyi  haddal  jelent  meg  a  szultán  parancsát  végrehajtani.  A  megret- 
tent erdélyiek  Barcsay  Ákos  által  a  nagyvezérnél  országuknak  kegye- 
lemért könyörögtek ;  ki  azonban  egy  bég  társaságában  oly  válaszszal 
küldé  vissza  Barcsayt,  hogy,  ha  Erdély  békét  akar,  évi  adóul  10  helyett 
ezután  40  ezer  aranyat  s  a  hadjárat  költségei  fejében  tüstént  500  ezer 
tallért  fizessen  és  Barcsayt  fejedelemmé  válaszsza.  A  nemzet  kénytelen 
volt  elfogadni  a  súlyos  feltételeket;  s  Barcsay  fejedelemmé  lön,  de  oly 
titkos  szerződéssel,  hogy  ha  Rákóczy  még  módot  találna  a  törököt 
megengesztelnie,  vagy  neki  a  süker  reményével  ellentállnia,  Barcsay  a 
fejedelemséget  visszaadja. 

A  szerencsétlen  Rákóczy  ezután  újra  követeket  küldött  mind 
Bécsbe  segedelemért,  mind  Konstantinápolyba  bocsánatért.  De  Leopold, 
a  háborúra  hajlandó  nem  lévén,  közbenjárásnál  egyebet  nem  tett.  A 
porta  pedig,  hol  Barcsay,  Haller,  Bethlen  és  Bánfy  ellene  dolgoztak, 
nemcsak  hogy  kegyelembe  vissza  nem  fogadta,  de  már  Váradtól  is 
megfosztatni,  utóbb  pedig  még  kiadatni  is  kívánta  Rákóczyt ;  minél- 
fogva a  rendek,  Rákóczy  említett  elleneitől  rábiratváu,  minden  jószá- 
gait lefoglalni,  azokra  pedig,  kik  vele  tartanának,  fej-  s  jószágvesztési 
büntetést  hirdetni  határoztak.  Rákóczy  lelkét  azonban  nemcsak  meg 
nem  törték,  hanem  inkább  magasabb  erélyre  emelték  a  sors  csapásai, 
s  Barcsaynak  igazságtalanságát,  a  rendeknek  hitszegésöket  szemökre 
vetvén,  a  magyar  részeken  szedett  hadával  Barcsayra  indult.  De  a 
gyönge  ember  nem  várta  be  megérkeztét,  hanem  fejedelemségéről 
lemondván,  a  táborból  Dévára,  majd,  tettét  megbánván,  Temesvárra 
futott,  a  pasától  segedelmet  kérendő.  Rákóczy  e  közben  magát  a  Maros- 
vásárhelyre gyűjtött  rendek  által  ismét  fejedelemmé  fogadtatván,  a 
havaselvi  s  moldvai  vajdákkal  kötött  szövetséget,  s  mind  Leopoldhoz^ 
mind  az  épen  Pozsonyban  gyűlést  tartó  magyar  rendekhez  követeket 
küldött,  kik  az  erdélyi  nemesség  nevében  kérték  a  testvérhon  rendéit 
s  királyát,  vetnék  közbe  magukat  a  szultánnál ;  mert  ha  a  törököt 
megengesztelniük  nem  lehetne,  készebbek  inkább  fegyverben  meghal- 
ni, hogysem  gyalázatosan  adózni. 

De  Rákóczy  nem  sokáig  örülhetett  visszanyert  fejedelemségének. 
A  háborúra  sem  Leopold  sem  a  magyar  rendek  nem  hajlottak ;  a  török 
pedig  parancsot  küldött   a  budai  pasának,  hogy    Barcsayt  fejedelmi 
székébe  visszahelyezze.  Rákóczy  erről  értesülvén,  még  egyszer  megkí- 
sérté Leopold  szívét;  gyermekeit  s  nejét  is  Bécsbe  küldeni  ígérte  hűsége 
zálogául,  ha  segedelmet  nyújt  a  veszélyben.  Miután  pedig  követei  most 
is    süker   nélkől   jártak,  magára   hagyatva  indult  meg  a  Barcsayval 
1659-ki  novemberben  Erdélybe  jött  budai  pasa  ellen.  A  szerencse  most  1659. 
sem  szolgált  fegyverének ;  ágyúit  s  mintegy  3000  emberét  elvesztvén, 
visszavonulni   kényteleníttetett.    A    török    kitakarodta   után  azonban 
Rákóczy  újabb  hadat  gyűjte  s  Barcsayt  Szebenben  ostromolni  kezdé ; 
mire  ez  a  fejedelemség  iránt  ismét  alkura  lépett.  De  Bethlen  János 
néhány  hatalmasabb  úrral  most  is  ellenszegült  Rákóczynak  s  a  budai 
pasát  1660  tavaszán  újra  behívta.  Az  ütközet  Kolozsvárnál  történt  ;  1660. 
Rákóczy  csak  mintegy  hat  ezernyi  haddal,  de  a  kétségbeesés  hatalmával 
küzdött  a  sokkal  számosabb  török  ellen.  Es  eleinte  kedvezni    is  látszók 
neki  a  szerencse:  a  győzedelmet  már  már kivíva  látván,  örömében  maga 
is  viadalra  szállott;  kevés  idő  alatt  17  török  hullott  el  halálos  csapásai 
alatt;  de  midőn    mind  vakmerőbben,  mind  vigyázatlanabbúl  törne  az 
ellenség  legsűrűbb  rendéi  közé,  végre  maga  is  halálosan  megsebesítve 
bukott  le  lováról ;  és  mintha  vezérökében  valamennyinek  karja  meger- 
nyedett  volna,  hallván  elestét,  futásnak  eredtek ;  őt  magát  hü  testőrei 
a  harcztérről  Nagyváradra  vitték,  hol  aztán  negyed  napon  meghalt. 

Rákóczy  halála  után  Szidi  Ali,  az  új  budai  pasa,  pihent  hadakat 
hozott,  s  Nagyváradot  szállotta  meg.  A  városbeliek  a  Rakomaznál  tábo- 
rozó Vesselényi  nádornál  és  Souches  (olvasd  Szusé)  császári  tábor- 
nagynál szorgalmaztak  segedelmet,  kiket  Leopold  a  végre  küldött  volt 
a  Tiszához,  hogy  a  Magyarországra  visszaeső  Szabolcs  és  Szatmár 
megyéket  biztosítsák  a  török  megtámadása  ellen.  De  Souches  csak  oly 
feltétel  alatt  ígért  segedelmet  a  polgároknak,  ha  Leopoldhoz  haj  ólnak, 
s  egy  német  kapitányt  fogadnak  városukba.  Míg  azonban  az  alkudozás 
e  felett  foly  vala,  a  törökök  a  nagy  fontosságú  várat  aug.  30-kán  meg- 
víván,  elfoglalták. 

Rákóczy  veszedelmével  még  nem  lőn  vége  Erdély  nyomorúságának. 
A  fejedelemségébe  visszahelyzett  Barcsay,  hogy  a  nagy  adót  megfizet- 
hesse, elviselhetlenűl  zsarolá  a  zsírjából  már  különben  is  kivett  tarto- 
mányt ,  miért  a  székelyek  s  elébbi  Rákóczy-pártiak  Kemény  Jánost 
választották  fejedelemmé,  Barcsay  színleg  ismét  visszalépett;  Kemény 
pedig,  látván,  hogy  Erdély  a  török  főuraság  alatt  már  csak  a  nagy 
adók  miatt  is  végromlásra  jut,  Leopolddal  bocsátkozott  alkuba  a  hozzá- 
hajlás  iránt.  De  Barcsay  Ákos  oly  könnyen  nem  feledhette  el  az  elvesz- 
tett fejedelemséget,  s  Endre  öcscsével  együtt  ismét  török  segedelmet 
sürgetett,  nem  mulasztván  el  Kemény  szándékát  is  fölfedezni.  Kemény 
e  miatt  Barcsay  Endrét  1661-ben  elfogatván,  felakasztatta.  Ákost  pedig,  1661. 
annyi  bajoknak  okát,  elébb  Grörgényben  fogságba  vettette,  utóbb  a 
rendek  ítélete  szerint  szinte  megölette.  A  török  azonban  nem  akarta 
tűrni  a  befolyása  nélkül  történt  fejedelemváltozást.  Értesülvén,  hogy 

Kemény  a  császárral  szövetséget  kötött,  s  annak  Székelyhidát  s  Kővárt 
át  is  adta,  a  budai  pasát  és  a  tatár  khánt  ismét  Erdélybe  küldé,  kik 
aztán  a  tartományt  iszonyúan  pusztítván,  Apaffy  Mihályt  választották 
fejedelemmé.  Leopold,  a  Keménynyel  kötött  szerződés  szerint,  Monte- 
cuccolit  még  a  török  had  betörése  előtt  útnak  indítá  Erdély  segedel- 
mére ;  de  Montecuccoli,  bár  Keménynyel  egyesülve  már  Kolozsvárig 
haladt,  utóbb  még  is  ütközet  nélkül  vonult  vissza;  minek  következtében 
a  török  a  szász  városokat  kifosztotta,  s  mintegy  100  ezer  foo"olylyal 
takarodott  ki  az  elpusztított  tartományból. 

A  rendek  még  a  török  benléte  alatt  jobbára  Apaffyhoz  hajlottak 
s  az  isten  szerelmére  kérték  Keményt,  mondana  le  a  fejedelemségről  s 
ne  ejtené  végromlásba  a  már  is  földig  sújtott  hazát.  De  az  elébb  oly 
mérsékelt,  hónát  oly  hő  szeretettel  ölelő  Kemény  lelkét  is  megszállotta 
1662.  a  nagyravágyás  ördöge,  s  1662  elején  Erdélybe  visszament;  de  nem- 
sokára sirral  cserélte  fel  a  fejedelmi  széket,  mert  midőn  az  Apaffy  sege- 
delmére érkezett  török  haddal  megütközött,  a  harcz  hevében  lovával 
elbukván,  agyon  tapostatott. 

15.  §.  Az  1662-ki  országgyűlés.  Török  háború;  a  sz.  gotthárdi  ütközet;  a  vasvári 
*  békekötés. 

Kemény  János  szerencsétlen  halála  után  annak  fia,  Simon,  vágyott 
a  fejedelemségre  s  kért  Leopoldtól  segedelmet.  De  Apaffy  is  kereté  őt, 
könyörülne  a  végromlásnak  indult  tartományon ,  s  vezetné  ki  a  Ke- 
ménytől átadott  várakból  hadait,  melyek  a  törököt  újabb  hadjáratra 
ingerlendik.  Leopold,  mielőtt  magát  valamire  határozta  volna,  a  rendek 

1662.  véleményét  óhajtá  megtudni,  mi  végre  őket  1662-ben  Pozsonyba  gyűj- 
tette. A  rendek  nemcsak  hogy  nem  hajlottak  háborúra,  hanem  a  Mon- 
tecuccoli s  már  elébb  Souches  eredménytelen  hadjárataitól,  s  fegyel 
metlen  katonáik  kicsapongásaitól  indíttatván,  sürgetve  kérték  a  királyt, 
vezettetné  ki  tüstént  a  már  két  év  óta  minden  haszon  nélkül  benta- 
nyázó német  hadat,  mint"  azt  a  bécsi  békekötés  és  több  más  törvény- 
czikkelyek  rendelik.  E  tárgy  egy  kedvező  leirat  által  elvégeztetvén,  a" 
protestáns  rendek  mindenekelőtt  vallási  sérelmeiket  kívánták  tárgyal- 
tatni ;  mivel  azonban  a  kath.  rendek  többsége  a  könnyen  kitörhető 
török  háborúra  nyújtandó  segedelmet  fogta  tanácskozás  alá :  amazok 
ezektől  külön  válva  folyamodtak  az  udvarhoz,  az  1659  óta  elfoglalt 
templomaikat  követelvén  vissza;  és  minthogy  kedvező  választ  nem  nyer- 
tek, a  nádornak  minden  kérelmei,  Majláth  Miklós  ügyigazgatónak 
fenyegetései  daczára,  szétoszlottak.  A  helybenmaradt  kath.  rendek  mind- 
azáltal a  közügyeket  tárgyalás  alá  fogván,  az  alkotott  törvényczikke- 
lyeket  megerősítés  végett  benyújtották. 

Míg  ekként  a  bekövetkezett  belháborúk  magvai  elhintettek,  a 
törökkel  való  viszonyok  is  mind  aggasztóbbak  lőnek.  Mivel  Montecuccoli 
hadjáratát  a  török  békeszegésnek  vette,  Leopold  a  béke  megerősítését 

1662.  még  1662-ben  sürgette  követe   által  Konstantinápolyban ;  de  Köprili 
Ahmed  nagyvezér  alkuba  sem  akart  bocsátkozni,  ha  Leopold  Székely- 

Indát,  Kővárt,  Nagy-Károlyt  és  Kallót  át  nem  engedi,  Uj-Szeriuvárt 
pedig,  melyet  Zrínyi  Miklós  a  kanizsai  törökök  gyakori  rabló  kaland- 
jainak meggátlása  végett  a  Muraközben  egy  év  előtt  épített,  le  nem 
rontatja ;  s  mivel  erre  a  követ,  felhatalmazva  nem  lévén,  választ  nem 
adhatott,  Köprili-  1663  tavaszán  roppant  haddal  indult  Magyarország  1663. 
felé.  Leopold  ekkor  újabb  követséget  küldött  elébe,  késznek  nyilatkozván 
a  nevezett  várakat  átadni,  Szerinvárt  pedig  lerontani ;  de  a  nagyvezér 
a  felett  most  már  30  ezer  arany  évi  adót,  vagy  egyszerre  200  ezer 
tallért  kívánt,  mi  által  nyilván  kijelenté,  hogy  békét  kötni  nincs  szán- 
déka ;  valaminthogy  hadát  Érsekújvár  ellen  meg  is  indította,  s  miután 
Forgách  Ádámnak  mintegy  hat  ezernyi  seregét  Párkánynál  megverte, 
azt  meg  is  szállotta. 

A  király  e  közben  a  német  birodalomban  segedelmet  hasztalan 
sürgetvén,  Montecuccolit  fővezérré  nevezte,  a  nemességet  pedig  fejen- 
kénti felülésre  szólította.  De  ettől  sokan  elmaradtak,  részint  tűzhelyei- 
ket nem  mervén  elhagyni  a  belzavarok  miatt,  részint  meggátoltatván  a 
már  Ónodig  szerte  kalandozó  tatároktól.  A  keresztény  sereg  mind  e 
mellett  is,  miután  a  Szávánál  egy  győzedelmet  nyert  Zrínyi  Miklós  is 
hozzá  csatlakozott,  mintegy  50  ezer  fegyveresre  szaporodott.  Monte- 
cuccoli  azonban  nem  volt  rábírható,  hogy  az  egész  Pozsonyig,  Brünig 
és  Alamóczig  portyázó  ozmánt  megtámadja ;  minek  következtében  a 
nagyvezér  Érsekújvárt,  Nyitrát,  Lévát  s  Nógrádot  megvévén,  az  ősz 
végén  roppant  martalékkal  és  sok  ezer  fogolylyal  ment  vissza  Nán- 
dorfehérvárra. Az  utóhadtól  azonban  Zrínyi  Komáromnál  sok  foglyot 
elszedett;  onnan  pedig  haza  térvén,  egy  hadosztályon,  melyet  Köprili 
Szerinvár  ellen  küldött,  fényes  diadalt  vett. 

A  háborút  1664-ben  még  átél  derekán  megkezdte  a  hős  Zrínyi  1664. 
Miklós  ;  és  bár  a  megszállott  Pécset  faltörők  híjában  meg  nem  vehette, 
még  is  igen  nagy  kárt  tett  az  ozmánnak  az  által,  hogy  ama  híres  eszéki 
hidat,  melyet  még  a  nagy  Szulejmán  épített,  várdáival  együtt  fölégette 
s  azon  egész  vidéket,  melyen  hadait  a  török  vezetni  szokta,  elpusztí- 
totta. A  nagyvezér  e  miatti  boszúságában  tavaszszal  Szerinvárat  szál- 
lotta meg ;  és  miután,  annak  a  Dráva  jobb  partján,  a  török  sereggel 
szemközt,  táborozó  Montecuccoli  segedelmet  nem  nyújtott,  rövid  ostrom 
után  megvette  s  le  is  rontotta  a  fontos  várat,  melyből  Zrínyi  oly  süke- 
resen  védte  Kanizsa  ellen  a  vidéket. 

De  Szerinvár  lángjaiban  utoljára  lobogott  fel  a  büszke  félhold 
harczi  dicsősége,  s  a  hős  fészek  hamvaiból  az  osztrák  sas  ragadta  ki  a 
szerencsét.  Legelőbb  is  Souches  tábornagy,  nemsokára  Szerinvár  eleste 
után,  az  érsekújvári  pasát  hat  ezer  vitézével  együtt  levágván,  lőszereit 
s  egész  pogyászát  elfogta,  és  Párkányt  is  megvette.  Utóbb  pedig  Mon- 
tecuccoli magát  a  nagyvezért  sz.  Gotthárdnál  a  Rába  folyam  mellett 
aug.  l-jén  egy  elhatározó  ütközetben  verte  meg.  Köprili  Ahmed,  ki  16 
ezer  harczost,  s  lőszerei  nagy  részét  elvesztette,  a  nevezetes  ütközet 
ötöd  napján  Vasvárig  vonult  vissza  s  Renningerrel,  a  táborában  lévő 
császári  követtel,  azonnal  alkudozásba  ereszkedvén,  a  békét  aug.  10-kén 
nagy  sietséggel  megkötötte,  melyet  aztán  egy  hónap  múlva  a  császár 

is  megerősített.  Ha  sz.  Gottliárdnál  a  török  had  győzött,  s  Leopold 
könyörgött  volna  békeért,  ez  akkor  is  alig  lehet  vala  ártalmasabb  Ma- 
gyarországra. Főbb  feltételei  e  következők  :  Erdélyből  mind  a  császári 
mind  a  török  had  kitakarodjék ;  Apaffyt  a  császár  és  a  szultán  fejede- 
lemnek ismeri;  halála  után  Erdély  szabadon  választhatja  fejedelmét ; 
Szatmár-  és  Szabolcsmegye  Leopold  birtokában  marad.  Érsekújvárt, 
Nógrádot  és  Nagyváradot  viszont  a  török  tartja  meg.  Székelyhida  ler on- 
tatik.  Leopold  a  Vágnál  Érsekújvár  helyett  új  várat  építhet ;  s  négy 
hónap  alatt  a  szultánt  200  ezer  frt.  értékű  ajándékkal  tiszteli  meg,  vala- 
íninthogy  ez  is  illő  ajándékot  küldend  a  császárnak. 

16.  §.  A  magyarok  elégületlen sége  a  békével ;  s  más  belviszonyok.  Vesselényi 
Ferencz  nádor,  Zrínyi  Péter,  Rákóczy  Ferencz,  Frangepán  Ferencz  és  Nádasdy 

Ferencz  összeesküvése. 

A  vasvári  békekötés  közelégül etlenséggel  fogadtatott  az  országban, 
nem  csak  azért  pedig,  mivel  Újvár,  Nógrád  és  Nagyvárad  a  török  ke- 
zében hagyatván,  az  egész  ország  majdnem  védetlenül  kitétetett  a  dulá- 
sait  békében  is  üző  töröknek ;  hanem  még  azért  is,  mivel  a  háborúnál 
is  károsabb  béke  a  nemzet  tudta  s  befolyása  nélkül  köttetett  meg.  A 
Zrínyiek,  maga  Vesselényi  nádor,  sőt  még  Lippay  esztergomi,  Szelep- 
csényi  kalocsai  érsek  is,  kiknél  hívebb  embere  nem  volt  Leopoldnak, 
nyilván  kikeltek  a  káros  béke  ellen.  De  voltak  olyanok  is,  kik  a  német 
tanácsosokat  arról  vádolták,  miképen  csak  azért  kötöttek  ily  káros 
békét  a  törökkel,  hogy  e  részről  nem  háborgattatván,  az  ország  alkot- 
mányos szabadságát  elnyomhassák.  Nevelte  az  ingerültséget  az,,  hogy  a 
békekötés,  nem  miként  máskor,  országgyűlésen,  hanem  Bécsben  csak 
az  e  végre  meghitt  főrendek  gyülekezetében  hirdettetett  ki ;  minek 
következtében  sokan  azt  hitték,  hogy  annak  csak  némely  pontjai 
tétettek  közé,  a  még  ártalmasabbak  pedig  elhallgattattak.  Annál  köny- 
ny ebben  talált  pedig  hitelre  e  gyanú,  minthogy  Bécsben,  némely  meg- 
gondolatlan udvaronczok  oly  forma  híreket  hintegettek,  mintha  a  kor- 
mány Magyarországot  megfosztani  szándékoznék  alkotmányától.  Azon 
körülmény  végre,  hogy  az  erdélyi  várakból  kivezetett  német  őrség  s  a 
Montecuccoli  hadának  egy  része  is  a  tiszamelléki  várakba  rendeltetek, 
ezek  magyar  őrségei  pedig  elbocsáttattak,  e  gyanút  még  inkább  mege- 
rősítette. 
1665.  A  kedélyek  ezen  ingerültségét  pedig  1665-ben  is  egyre  nevelték 

a  fegyelmetlen  német  zsoldosok  pusztításai.  A  gyűlölség  sok  helyt 
véres  jelenésekben  tört  ki  a  nép  és  a  katonaság  között.  Ezen  események 
miatt  a  vármegyék  újabban  is  folyamodtak  a  külföldi  hadak  kivezeté- 
seért ;  Lobkovicztól,  a  császár  első  miniszterétől  azonban  oly  választ 
vettek,  hogy  kérelmöket  teljesíteni  sem  a  török  kalandjai,  sem  a  belza- 
varok nem  engedik.  Kegyelmesebben  válaszolt  később  maga  Leopold, 
ígérvén,  hogy  mind  a  német  zsoldosokat,  mihelyt  a  körülmények  enge- 
dik, kiparancsolja,  mind  a  béke  föltételeit  ügy  ekézni  fog  megjavítani. 
Ezen  kivül  Kobb  tábornokot,  ki  ellen  tűrhetetlen  zsarnoksága  miatt 

már  .számtalan  panaszok  tétettek,  a  kassai  főkapitányságból  elmoz- 
dítván, Csáky  Ferenczet  nevezte  helyébe ;  Rothal  grófot  pedig  biztosul 
küldi  vala  Kassára,  Hogy  a  felvidék  sérelmeit  kihallgatván,  a  zavart 
lecsöndesítse. 

Végre,  hogy  a  török  kalandjainak,  ki  Érsekújvárból  már  mintegy 
200  falut  meghódított  s  egész  megyékre  sarezot  vetett,  véget  szakasz- 
szon,  Leopoldvárat  a  Vág  mellett  kezdé  építtetni. 

De  a  panaszokat  már  mind  ez  nem  volt  képes  megszüntetni. 
Határozottabb  irányt  vett  ezen  ingerültség  azon  gyülekezetekben, 
melyek  1665  s  a  következő  évben  Rákóczy  Ferencz  és  Zrínyi  Ilona  1665. 
eljegyzésekor  a  trencsényi  fürdőben,  menyekzőjük  alkalmával  pedig 
Sárospatakon,  utóbb  magánál  Vesselényinél  Murányban  tartattak,  hova 
ApafFy  is  küldött  követeket,  Bethlen  Miklós  és  Teleki  Mihály  szemé- 
lyében. Végeztetett  ezekben,  hogy  a  nemzet  magát  a  török  pártfogása 
alatt  és  segedelme  által  Apaífy  erdélyi  fejedelem  kormánya  alá  adja. 
Küldött  is  aztán  Apaífy  követet  Konstantinápolyba ;  de  Köprili  Ahmed 
Kréta  szigetének  elfoglalásában  munkálkodván,  nem  volt  hajlandó 
segedelmet  adni. 

E  közben  Leopold  újabban  is  módot  akart  nyújtani  a  panaszok 
megszüntetésére,  rendelvén,  hogy  1667  tavaszán  a  Beszterczén  tartandó  1667. 
nádori  gyűlésen  a  13  felső  megye  követei  is  megjelenjenek,  sérelmeiket 
az  oda  eresztendő  kir.  biztosoknak  adják  elő,  s  azok  orvoslása  módjairól 
tanácskozzanak.  Biztosokúi  Leopold,  gróf  Rothalt,  s  a  Miklós  testvére 
helyébe  (kit  vadászaton  egy  vadkan  még  1664-ben  megölt)  nem  rég 
bánná  nevezett  Zrínyi  Pétert  nevezte  ki.  Az  urak  közöl  jelen  voltak, 
Vesselényi  nádor,  Szelepcsényi  esztergomi  érsek,  Nádasdy  Ferencz  or- 
szágbíró, Eszterházy  Pál,  Rákóczy  Ferencz,  Bocskay  István  zempléni 
főispán,  Tökölyi  Imre,  Szathmáry  kir.  személynök  stb.  De  a  megyék 
követei  gróf  Rothal  elnöklete  alatt  tanácskozni  sem  akartak,  hanem  a 
nádornál  gyűlvén  össze,  egy  feliratban  kérték  a  királyt,  tartana  a  sé- 
relmek orvoslása  végett  mennél  elébb  országgyűlést. 

Eloszolván  a  megyék  követei,  az  összeesküdtek  Vesselényinél 
titkosan  tanácskozának.  A  nádor  határozottabban  kifejté  szándékát  s 
más  irányt  adott  az  összeesküvésnek,  mint  melyben  az  a  murányi  gyű- 
lésben terveztetett,  indítványozván:  készítsék  fel  a  nemzet  hadi  erejét; 
az  erdélyieket  és  a  törököt  hívják  meg  újra  is  segedelemre ;  s  kedvező 
választ  nyervén,  követség  által  kérjék  meg  a  királyt,  tartsa  meg,  mit 
felavatási  oklevelében  ígért :  a  magyar  ügyeket  ne  tárgyaltassa  a 
magyarok  ellenségei  által,  vitesse  ki  az  idegen  zsoldosokat,  adja  a 
tisztségeket  magyaroknak ;  és  csak  azután,  ha  a  király  a  nemzetnek 
eze  n  igazságos  kérelmeit  meg  nem  hallgatná,  nyúljanak  fegyverhez 
II.  Endre  törvénye  szerint  szabadságaik  védelmére  ;  de  a  király  személye 
s  méltósága  tiszteletben  tartassék.  Az  indítványban  valamennyien 
megegyeztek. 

így  állott  az  összeesküvés,  midőn  Vesselényi,  annak  főigazgatója, 
e  gyűlés  után  néhány  napra  meghalt.  Ezóta  a  nagyravágyás  és  önha- 
szonlesés  ördöge  a  főbbek  lelkeit  mindinkább   megszállá,  s  a  közügy 

nyomorú  magán  érdekké  törpült.  Zrínyi,  csak  mellékes  dolognak  nézvén 
1669.  már  a  Vesselényitől  kitűzött  czélt,  1669  folytában  mindinkább  megba- 
rátkozott azon  eszmével,  hogy  a  török  és  franczia  segedelmével  magát 
Magyarország,  vejét  pedig,  Rákóczyt,  Erdély  fejedelmévé  emelje.  Na- 
dasdy  ellenben  minden  ügyekezetét  csak  a  nádorság  elnyerésére  fordí- 
totta. Miután  tehát  az  ApafYytól  Konstantinápolyba  küldött  Ballá 
László  süker  nélkül  járt,  Zrínyi  egy  részről  a  francziával,  másról  pedig 
a  határszéli  pasákkal  bocsátkozott  alkuba  ;  és  sógorát  az  ifjú  Frangepán 
Fereiiczet  és  gróf  Tattenbach  stájerországi  kormányzót  is  pártjára 
csábította. 

17.  §.  A  lázadás  kitörése  s  elfojtása.  Zrínyi,  Nádasdy  és  Frangepán  Mvégestetése 

1667,  Hogy  az  országban  összeesküvés  lappang,  a  kormány  már  1667- 

ben  értesült  Casanova,  a  Konstantinápolyban  székelő  császári  követ 
által,  kinek  Panajotti,  a  Ballá  követségét  értelmező  portai  tolmács 
fedezte  fel  a  titkot ;  de  mivel  a  részesek  még  nem  tudattak,  Leopold  a  pa- 
naszok okainak  megszüntetése  végett  Rothalt,  a  még  mind  jó  hitelben 

1669.  álló  Zrínyit,  és  Pethő  Zsigmondot  1669  tavaszán  Eperjesre  ismét  kikül- 
dötte. A  felső  megyék  protestáns  rendéinek  követei  vallási  sérelmeikkel 
álltak  elő,  s  azokat  rögtön  orvosoltatni  kívánták  ;  mivel  pedig  a  biztosok 
erre  felhatalmazva  nem  voltak,  ingerülten  szétoszolván,  Apaffy  által 
ismét  követet  küldettek  Konstantinápolyba.  Az  elégületlenség  azonban 
már  oly  fokra  hágott,  hogy,  kivált  a  protestánsok,  török  segedelem 
nélkül  is  készek  voltak  fegyverhez  nyúlni.  A  protestáns  lelkipásztorok 
már  egyházi  beszédeikben  is  emlegették  a  jövendő  nagy  eseményeket 
s  izgatták  a  népet  szabadsága  védelmére :  a  kitörni  készülő  lázadás  a 
köznépnél  egészen  vallási  színt  öltött  magára. 

A  kormány  látván,  hogy  a  gyűlésekkel  czélt  nem  ér,  a  békét  biz- 
tosítandó, még  több  katonát  küldött  az  országba,  AparTyt  pedig  megin- 
tette, ne  adna  segélyt  az  összeesküdteknek.  Ez  azonban  Zrínyit  sie- 
tésre ösztönözte  ;  s  miután  a  kanizsai  és  szendrői  pasáktól  gyámolítások 
iránt  ígéretet  vett,  Bukováczkyt  a  nagyvezérhez  Kréta  szigetére  küldé, 
s  általa  évenkint  12  ezer  arany  adót  s  örök  szövetséget  ígér  vala,  ha  a 
fényes  kapu  őt  Magyarország,  Rákóczyt  pedig  Erdély  fejedelemségére 
segíti ;  de  kérelmével  ő  is  elutasíttatott.  Nem  kételkedett  Zrínyi,  hogy 
folyamodása  Panajotti  és  Casanova  által  ismét  tudtára  fog  adatni  a 

1670.  bécsi  udvarnak;  mihelyt  tehát  követe  1670  elején  megérkezett,  azonnal 
eltökélte  magát,  kitűzni  a  tovább  már  nem  titkolható  lázadás  zászlaját, 
s  míg  maga  Frangepánnal  hadat  szedett,  Rákóczyt  is  fegyverfogásra 
szólította. 

Mit  Zrínyi  gyanított,  be  is  teljesedett :  Casanova  és  Panajotti 
az  összeesküdteket  Bécsben  fölfedezték ,  minek  következtében  a 
kormány  egy  hadat  Spankau  vezérlete  alatt  Horvát,  másikat  pedig 
Spork  alatt  felső  Magyarországba  rendelt.  Zrínyi  Spankau  köze- 
ledtének hírére  fizetetlen  zsoldosaitól  elhagyatván,  Csáktornyába  zárkó- 
zott :  kevéssel  utóbb  pedig,  mivel  a  várat  megvédhetni  nem  remeié, 

titkon  Frangepánnal  együtt  megszökött,  s  Bécs  felé  indult,  hova  fiát, 
és  egy,  nevével  jegyzett  üres  lapot,  melyre,  Lobkovicz  herczeg  ígérete 
szerint,  a  kegyelem  feltételei  Íratnának,  előre  küldötte ;  de  útközben 
Kéry  gróftól  elfogatván,  Frangepánnal  együtt  fegyveresen  vitetett  fel 
Bécsbe,  Rákóczy  ezalatt  szinte  fegyvert  fogott,  s  miután  Munkács  alól 
anyjától  ágyúlövésekkel  utasíttatott  el,  Onodot  vette  meg,  Tokajt  pedig 
megszállotta.  Azonban  nemsokára  megérkezett  a  kormány  nyílt  levele, 
azt  hirdető,  hogy  az  összeesküvés  már  felfedezve,  Zrínyi  és  Fran-r 
gepán  el  van  fogva,  s  kik  még  kegyelmet  nyerni  akarnak,  a  fegyvert 
azonnal  tegyék  le.  Rákóczy  tehát,  miután  a  körlevelet  Spork  tábor- 
nok hadával  nyomban  követte,  fegyverét  elhányván,  Munkácsra, 
anyja  szárnyai  alá  futott,  kinek  közbenjárására  utóbb  aztán  egy  nagy 
pénzösszeg  lefizetése  mellett  kegyelmet  nyert.  Károly  lothringeni  her- 
czeg nemsokára  Murányt,  Szécsy  Máriának,  Vesselényi  özvegyének, 
várát  is  megszállotta,  itt  lévén  az  összeesküdtek  levéltára.  Mária  a 
királyi  kegyelemlevél  által  reábiratva,  a  várat  feladta ;  minek  követ- 
keztében a  lefoglalt  irományokból  az  egész  összeesküvés  felfedeztetvén, 
Nádasdy  is  elfogatott,  gróf  Tökölyi  és  Petróczy  ellen  pedig  Árvába  és 
Liptóba  had  küldetett.  Tökölyi  István  azonban  az  ostrom  alatt  meghalt, 
Imre  fia  pedig  és  Petróczy  Erdélybe  szökött. 

A  felkelők  szerencsétlenségére,  a  kormánynál  minden  ügyeket 
Lobkovitz  intéz  vala.  0,  a  magyarokat  gyűlölő,  az  engedelmességre  ön- 
ként megtérőknek  biztosított  kegyelem  daczára,  Lőcsén  egy  nyomozó 
bizottmányt  alkotott,  mely  aztán  számos  gyanúst  elfogatott.  Bécsben 
Hocher  német  cancellár  elnöklete  alatt  egy  hadi  s  ausztriai  tanácsosok- 
ból álló  törvényszék  alkottatott,  mely  által  aztán  Zrínyi,  Frangepán  és 
Nádasdy ,  halálra  ítéltettek  s  amazok  Németújhelyt ,  emez  Bécsben 
1671-ki  april  30-kán  lefejeztettek,  jószágaik  pedig  elkoboztattak.  E  1671. 
közben  gróf  Rothal  elnöklete  alatt  Pozsonyban  is  állíttatott  fel  egy 
törvényszék,  mely  a  murányi  irományokból  felfedezett  többi  bűnrészest 
megítélje.  E  törvényszék  mintegy  300  gyanúst,  jobbára  protestáns  ne- 
mest és  lelkipásztort,  idézett  meg,  s  közölök  néhányat  kivégeztetett, 
többet  jószágaitól  megfosztott  és  száműzött,  legtöbbet  vár  vagy  gálya- 
rabságra vitetett. 

18.  §.  Bélviszonyók  a  lázadás  elfojtása   után.  Újabb  lázongások.  A  pozsonyi 

rendkívüli  ítélőszék. 

Megbüntetve  lévén  az  összeesküvés  főbbjei,  közönséges  bűnbo- 
csánat hirdettetett  ?  de  a  nemzet  ebben  sem  lelhette  megnyugvását. 
Lobkovicz  és  minisztertársa,  Hocher,  azt  hivén,  hogy  az  elnyomott  lá- 
zadás alkalmas  ürügyül  szolgálhat  az  országot  alkotmányától  megfosz- 
tani, az  országba  még  számosabb  zsoldost  küldöttek  be,  s  osztattak  szét 
állandó  tanyákra  ;  azok  díjazására  s  élelmezésére  pedig  eddig  ismeretlen 
gabnaadót,  kapunkent  20  frtnyi  telekadót,  a  húsra  és  italokra  fogyasz- 
téki  adót,  a  nemesek  személyére  pedig  5  frtnyi  fejadót  vetettek.  E  ren- 
deletek végre  felébresztették  ijedtség  és  félelem  szülte  némaságukból  a 
vármegyéket,  s  felirataikban  kérték  a  királyt,  ne  engedje  néhány  bűnös 

miatt,  kik  egyébiránt  szinte  eléggé  meg  vannak  már  büntetve,  súj- 
tatni az  egész  nemzetet.  Támogatták  e  feliratokat  folyamodásaikkal 
Szelepcsényi,  Széchenyi,  Pálífy,  és  Grubasóczy  főpapok,  esedezvén,  hall- 
gatná meg  ő  felsége  hü  magyar  tanácsosait  -is,  vonná  vissza  ama  ren- 
deleteket, melyek  a  felséges  házért  vérét  annyiszor  ontott  magyar  nem- 
zetet kétségbeejtik  s  végetlen  nyomor  forrásai  lesznek.  De  mind  hasz- 
talan ;  vagy  Lobkovicz  nem  juttatta  a  kérelmeket  a  királyhoz,  vagy 
ennek  szíve  nem  lágyult  meg. 

Az  elfojtott  lázadás  e  miatt  újabb  lángra  gyűlt.  Az  elégedetlenek, 
kik  Erdélybe  bujdostak  volt,  a  törökhöz  folyamodtak  segítségért;  s  bár 

1G72.  onnan  tagadó  választ  vettek,  1672-ben  mindazáltal  Petróczy,  Szepesy, 
Kende  és  Szuhay  vezérlete  alatt  mintegy  15  ezren  összegyűlvén,  Span- 
kaut  Kassánál  megverték,  s  több  várat  megszállának.  De  Eperjes  táján 
az  ismét  beküldött  Kobb  tábornoktól  viszont  ők  szenvedtek  vereséget ; 
és  miután  Apaffytól  a  török  tilalma  miatt  segélyt  nem  nyerhettek,  a 
nagyváradi  basa  engedelméből  török  földön  szállottak  téli  tanyákra. 

A  fölkelteken  vett  győzedelem  után  a  kassai  főkapitányság  Span- 
kaura,  a  szepesi  kamra  igazgatása  gróf  Volkrára  bízatott ;  a  nádorság 
és  kir.  helytartóság  eltörültetvén,  és  Szelepcsényi  érsek  helytartói  tisz- 
tétől feliratai  daczára  megfosztatván,  Ampringen  Gáspár,  a  német  rend 

1673.  nagymestere,  1673-ki  februárban  teljes  hatalmú  kormányzóvá  nevez- 
tetett ;  ki  aztán  új  veszélyeket,  új  összeesküvéseket  okozott  türhetlen 
zsarnokságával,  Más  részről  Spankau,  Kobb,  Karaffa,  Strasoldo  tábor- 
nokok s  várkapitányok  az  elégületleneket  üldözőbe  vették,  s  az  elfo- 
gottakat kínos  halállal  végezték  ki ;  a  népet  pedig  fosztogatva  és  zsa- 
rolva sanyargatták.  Az  elégületlenek,  kivált  kik  a  török  földre  futot- 
tak, hol  szerét  tehették,  hasonló  kegyetlenséggel  ölték  meg'  az  elfogott 
németeket  és  szerzeteseket.  A  kurucz  és  labancz  gúnynevek  e  korban 
hallattak  először ;  s  úgy  az  egyik,  mint  a  másik  fél  a  legvadabb  ember- 
telenséggel dühöngött  az  elfogottak  ellen,  s  nyomorgatta  a  védetlen 
föld  népét.  Az  egész  nemzet  két  ellenséges  pártra  oszlott  a  kormány 
és  lázadók,  a  kuruczok  és  labanczok  között ;  és  megrendül  a  hazafi  szíve 
olvasván  a  pártok  vad  tetteit,  melyekre  a  vallási  és  nemzetiségi  türel- 
metlenséggel egyesült  politikai  pártdüh  és  gyűlölség  által  ragadtattak, 

1074.  Nem  kevésbbé  szomorú  lapot  töltenek  ezen  s  a  következő  1674-ki 

év  történetében  a  pozsonyi  rendkívüli  törvényszék  működései,  melyek 
által  mintegy  negyedfél  száz  protestáns  lelkész  és  tanító,  arról  vádol- 
tatván, hogy  a  törökkel  titkon  egyetértenek,  azt  segélyezésre  sürgetik, 
a  népet  lázadásra  bujtogatják,  s  a  király  ellen  gúnyiratokat  terjeszt- 
getnek, halálra  ítéltettek.  Leopold  kegyelemmel  mérsékelte  ugyan  a  szi- 
gorú ítéletet,  miszerint  aztán  a  nagyobb  rész  azon  feltétel  alatt,  hogy 
lelkészi,  tanítói  tisztéről  lemondjon,  vagy  a  külföldre  költözzék,  szaba- 
badon  bocsáttatott ;  de  mintegy  hetvenen  egy  ideig  Leopoldvárban  s 
egyebütt  börtönnel  sanyargathattak,  s  utóbb  részint  Triesztbe,  részint 

1075.  Nápolyba  gályarabságra  vitettek;  honnan  csak  1675-ben,  a  hollandi 
követ  és  szász  fejedelem  közbenjárására  bocsáttattak  el,  kik  még  élet- 
ben maradtak. 

19.  §.  Lobkovicz  megbukta.  Leopold   sükcretlen    kísérletei  a  békét  helyreállítani.  A 
lázadás  gyarapodása  a  francziák  és  Apaffy  pártolása  s  Tökölyi  vezérlete  alatt. 

Azonban  az  istenboszú  valahára  Lobkoviczot  is  elérte,  ki  főoka 
volt  mindazon  nyomornak,  mely  Magyarország  életerén  oly  emésztő- 
leg  dúlt.  Leopold  nyomára  jutván,  hogy  bizodalmával  a  kormány  min- 
dennemű ügyeiben  visszaélt,  őt  1674-ki  októberben  udvarától  száműzte.  1674. 
De  fájdalom,  már  megbuktával  sem  szűntek  meg  az  ország  bajai ;  mert 
a  kényuralmi  rendszer  aztán  is  fentartatott  Hocher,  Martinicz  s  a  ma- 
gyarok más  ellenségei  által,  kik  a  kormány  élén  álltak.  Strasoldo  pedig, 
mint  elébb  Kobb,  egyre  sanyargatta  a  felvidéket. 

Az  elégületlenek  ez  alatt  a  töröktől  csak  biztatásokat,  de  sege- 
delmet nem  nyervén,  Erdélyben  ügyekeztek  támaszt  szerezni,  s  nyer- 
tek is  Teleki  Mihályban,  ki  egy  hadosztálylyal  segedelmökre  menvén, 
Strasoldót  1676-ban  Ónodnál  megverte,  Jászót  felégette,  a  tokaji  szü-  1G76. 
retet  lefoglalta.  Leopold  e  közben  a  franczia  svéd  háborútól  is  mind 
súlyosabban  nyomattatván,  hogy  a  német  had  egy  részét  az  országból 
kivezethesse,  eltökélte  magát,  megtenni  az  első  lépést  az  engesztelődésre, 
s  e  végett  1676-ban  több  főrendűt  Bécsbe  hivatott;  Apaffy  is  küldött  1676. 
követet  a  tanácskozlatra ;  mely  azonban,  mivel  a  kormány  a  kényura- 
lomról lemondani  nem  akart,  czélra  nem  vezetett,  s  a  háború  újabban 
lángra  gyúlt. 

E  közben  Teleki  Mihály,  Tökölyi  Imre  s  több  más  főemberek 
Francziaországgal  is  összeköttetésbe  lépvén,  oly  szerződést  kötöttek  XIV. 
Lajossal,  miszerint  ez  hat  ezer  nehéz  lovast  s  évenként  száz  ezer  tallért 
ígér  vala  segedelmökre;  ők  viszont  15  ezernyi  had  kiállítására  köte- 
lezték magukat  a  császár  ellen.  Miután  Köprili  Ahmed  1676-ban  meg-  1676. 
halt,  s  az  új  nagyvezér,  Kara  Musztafa  is  nyíltabban  hajlott  a  lázadók- 
hoz, a  szövetséget  Teleki  ösztönzésére  1677-ben  az  erdélyi  fejedelem  is  1677." 
aláírta.  Gróf  Boham  franczia  tábornok  még  azon  évben  az  országba  jött 
a  szerződésben' kikötött,  nagy  részben  Lengyelországban  fogadott  6000- 
nyi  haddal,  s  apaffy  seregével  egyesülvén,  a  Császári  hadat  megverte, 
Nagybányát  több  más  várral  elfoglalta.  Következő  évben  az  elégület- 
lenek hada  a  bátor,  eszes,  tevékeny  ifjú  gróf  Tökölyi  Imrét  választotta 
fővezérének,  ki  aztán  a  vármegyékre  felszólítást  bocsátván,  minden  ne- 
mest fejvesztés  alatt  kötelez  vala  megjelenni  a  táborban;  mely  ennek 
következtében  rövid  idő  alatt  20  ezernél  többre  szaporodott. 

Leopold  e  fenyegető  mozgalmakról  értesülvén,  a  hűségben  meg- 
maradt főrendeket  Pozsonyba  hívta,  az  ország  megnyugtatása  iránt 
tanácskozni,  és  Hocher  statuscancellárt  küldé  le  biztosul  a  gyűlésbe.  De 
ennek  fellobbanó  indul atossága  miatt,  melytől  elragadtatva,  a  magya- 
rokat átalában  lázadóknak  czímezi  vala,  végezni  semmit  sem  lehetett. 
Tökölyi  ezalatt,  Leslie  tábornagy  seregét  megvervén,  a  bujdosók  egy 
dandárát  Józsa  István  tályai  lelkész  s  egri  kanonok  vezérlete  alatt  a 
bányavárosokra  s  onnan  Szepességbe  küldé,  maga  pedig  Murányt,  Ár- 
vát s  a  bányavárosokat  foglalta  el ;  melyekből  azonban  Dunewald  ve- 
zértől pár  hónap  múlva  visszanyomatott.  Ekkor  érkezett  Bohamhoz  a 

hír,  hogy  királya  Leopolddal  békét  kötött.  Tökölyi  a  franczia  tábor- 
nokot e  miatt  a  háború  folytatására  kedvetlennek  látván,  a  Szelepcsé- 
nyi  érsektől  ajánlott  fegyverszünetet  elfogadta. 

Az  alkudozások  azonban,   melyek  ezután  a  béke  iránt  kezdetnek 

1679.  vala,  sükeretlenek  maradtak,  s  a  háború  1679-ben  ismét,  de  az  ország- 
ban dúló  mirígyhalál  miatt,  mind  két  részről  csekély  erővel  s  változó 
szerencsével  folyt ;  mi  közben  a  kóborló  kuruczok  is  iszonyúan  pusztí- 

1680.  tottak.  Az  év  második  felében  a  fegyverszünet  1680-ki  tavasz  végéig 
nyújtatott  ki,  s  Leopold  az  urakat  Nagyszombatba  gyüjté  tanácskozni 
a  békéről ;  a  vámegyéktől  pedig  írásban  rendelte  beadatni  kívánataikat. 
De  sükere  e  kísérletnek  sem  lőn ;  és  Tökölyi  a  francziáktól  újabban 
péuzsegedelmet,  a  töröktől  pedig  ígéreteket  vévén,  a  háborút  ismét 
megkezdette  ;  mivel  azonban  a  Petróczy  alatt  Slézia  pusztítására  kül- 
dött had  veszteséget  szenvedett,  bár  maga  több  várost  elfoglalt,  a  Sze- 
lepcsényi  által  Leopoldtól  kieszközlött  fegyverszünetet,  mely  alatt  a 
béke  helyreállítása  végett  országgyűlés  tartatnék,  még  is  elfogadta. 

20.  §.  Az  1681-ki  országgyűlés.  Tökölyi  szövetsége  a  törökkel  s  fejedelemmé 

választatása. 

Értesülvén  Leopold,  hogy   a   török   az  elégületleneket  segíteni 

1679.  szándékozik,  már  1679-ben  alkudozást   kezdetett   a  béke  megújítása 

végett  Konstantinápolyban.  De  mivel  ez  foganatlan  maradt ;  sőt  Apaffy 

egyenes  parancsot  vett  a  töröktől  a  bujdosókat  segélyezni,  Leopold  a  bé- 

1681.  ke  helyreállítása  végett  1681-ki  april  végére  országgyűlést  hirdetett.  Tö- 
kölyi, bár  különösen  meg  volt  híva,  nem  jelent  ugyan  meg,  hanem  a 
maga  és  pártfelei  nevében  oly  tartalmú  iratot  küldött  fel,  miszerint  kö- 
vetelte, hogy  a  vallásszabadság  s  a  nemzet  ősi  jogai  helyreállíttassanak, 
s  azoknak  biztosítása  végett  a  török  jó  akarata  is  megszereztessék.  Mi- 
után azonban  ezen  irat  figyelembe  nem  vétetett,  hanem  gróf  Eszterházy 
Pál  az  elégületlenek  befolyása  nélkül  nádorrá  választatott :  Tökölyi  e  vá- 
lasztásnak s  minden  egyéb  végzéseknek  ellentmondván,  a  háborút  újra 
megkezdette.  A  szultán  parancsára  augusztus  végén  Apaffy  is  10  ezernyi 
sereggel  jött  az  országba  ;  mivel  azonban  Tökölyivel  meghasonlott,  nem- 
sokára visszatért,  s  Tökölyi  is  újabban  fegyverszünetet  kötött,  hogy  me- 
ny ekzőj  ét  Zrínyi  Ilonával,  I.  Rákóczy  Ferencz  özvegyével  megülhesse. 

Az  országgyűlésen  heves  viták  folytak.  A  kath.  rendek  eleinte 
ellenzik  vala  tárgyaltatni  a  vallás  ügyét ;  a  protestánsok  mindazáltal, 
fegyverben  álló  hitfeleikre  támaszkodván,  hajthatatlanok  voltak,  s  a 
vallási  sérelmek  végre  is  felvétettek.  De  bár  több  hónapig  a  legnagyobb 
ingerültséggel  folytak  is  a  viták,  eredményre  még  sem  vezettek.  Novem- 
ber 9-kén  a  kormány  végre  oly  leiratot  küldött,  miszerint  a  protestán- 
soknak a  bécsi  békekötésben  engedett  vallásgyakorlat  ezután  is  sértet- 
len maradjon ;  templomaik  többé  el  ne  foglaltassanak,  melyek  azonban 
1670.  1670  óta  elfoglaltattak,  mostani  birtokosaiknál  maradjanak.  De  a  pro- 
testánsok ezzel  nem  elégedtek  meg,  s  a  leiratnak  a  törvénykönyvbe  föl- 
vétele ellen   óvást  Mtek.  Az  alkotmányos  jogokat  illetőleg,  megígérte 

a  kormány,  hogy  a  törvényes  igazgatás  helyreállíttatik,  az  idegenek  a 
hadi  és  kamrai  tisztségektől  elmozdíttatnak,  a  törvénytelen  adó  eltö- 
rültetik, a  zsoldosok  nagyobb  fegyelemben  tartatnak ;  a  többi  sérelme- 
ket pedig  a  következő  országgyűlésre  halasztván,  ezt  ez  év  végével 
feloszlatta. 

A  gyűlés  után  Tökölyi  a  törökkel  oly  szerződést  kötött,  miszerint 
a  szultán  a  magyarokat  pártfogása  alá  fogadni,  s  egész  erejével  védel- 
mezni, Tökölyit  pedig  felső  Magyarország  fejedelmévé  tenni  ígérte, 
miért  ez  s  utódai  neki  évenkint  40  ezer  tallért  fognának  fizetni.  Tökö- 
lyi ezután  a  franczia  királytól  is  újabban  pénzsegedelmet  vévén,  1682-  1682. 
ben  ismét  kitűzte  a  polgári  háború  zászlaját.  Felszólítására,  mely  által 
az  urakat  s  nemeseket  a  haza  és  vallás  szabadságáért  fegyvert  fogniok 
inti  vala,  a  rokonszenv  vagy  félelem  sokakat  vitt  táborába.  Kassát  s  Eper- 
jest s  ezekkel  majdnem  az  egész  Magyarországot  elfoglalván,  Füleket 
szállotta  meg.  Itt  egyesűit  vele  Ibrahim,  budai  vezérpasa,  ki  őt  aztán  a 
szultán  nevében  királylyá  nevezte,  s  a  királyság  jelvényeit,  a  zászlót, 
kardot  és  kalpagot  ünnepélyesen  általadta.  De  Tökölyi  a  fejedelem 
czímét  elégelvén,  a  királyságot  Bocskay  példájára  visszautasítá.  A  pasa 
ezután  seregének  egy  részét  táborában  hagyta  s  hazatért ;  Tökölyi  pe- 
dig a  bányavárosokat  s  azokban  100  ezer  újdon  vert  aranyat  foglalván 
el,  seregét  téli  szállásokra  vezette,  s  Kassára  országgyűlést  hirdetett.  A 
rendek  itt,  miután  hódolat ukat  a  fejedelemnek  megtették,  20  ezer  arany- 
nyal négy  követet  küldöttek  a  szultánhoz,  kérvén  őt,  hogy  segedelmet 
ezután  is  nyújtson,  az  adót  felébb  ne  emelje,  a  császárral  nálok  nélkül 
békét  ne  kössön,  stb. 


HARMADIK  FEJEZET. 

Szabadulás  atörök  járom  alól. 


21.  §.  A  16  éves  diadalteljes  törölc  háború.  A  tör  öle  megveretése  Bécsnél,  Párkánynál 

Esztergomnál.  Érsekújvár  megvétele. 

Midőn  Tökölyi  s  pártjának  követei  Konstantinápolyba  megér- 
keztek, a  véres  lófark,  a  hadjárat  jeléül,  már  ki  volt  tűzve  Magyaror- 
szág felé.  Mohammed  szultán  maga  1683  tavaszán  Nándorfehérvárig  1683. 
kísérte  a  roppant  tábort,  s  ott  KaraMusztafa  nagyvezért  teljes  hatalmú 
hadvezérré  nevezte,  átadván  neki  a  próféta  sz.  zászlaját.  Tökölyi  Imre, 
Eszéknél  jelent  meg  a  török  táborban  nem  kisebb  keleti  fénynyel,  mint 
minővel  fogadtatott,  s  most  Kara  Musztafának  szintúgy  vezetőül  szol- 
gált Bécs  alá,  mint  egykor  Szapolyai  János  Szulejmának. 

Leopold  császár  a  török  jöttéről  még  a  télen  tudósíttatván,  Szo- 
bieszky  János  lengyel  királylyá!  oly  szövetségre  lépett,  miszerint  ez  40 

ezer  vitézzel  jő  segedelmére,  miért  neki  egy  millió  200  ezer  forintot 
fizetend  hadi  költség  fejében.  A  német  birodalmi  fejedelmek  is  biztosí- 
tották őt  segélyhadaikról,  a  pápa  pedig  pénzt  ígért.  Kara  Mustafa  július 
14-én  szállotta  meg  Bécset,  s  azt  azonnal  hevesen  kezdé  ostromolni. 
De  gróf  Stahremberg  várkapitány  szintoly  hősileg  védte  azt  most,  mint 
egykor  Salm ;  míg  végre  Szobieszky,  a  hős  lengyel  király,  az  ostrom 
60-dik  napján  megérkezvén,  Lothringeni  Károly  herczegnek  mintegy 
50  ezernyi  hadával  egyesült.  September  12-kén  egy  derült  nap  regge- 
lén, állították  fel  hadaikat  a  vezérek  a  szabadító  harczra,  s  egy  makacs 
véres  viadal  után  délutáni  4  óráig  a  törököt  a  külvárosokban  lévő  tá- 
borába nyomták  vissza.  Itt  pár  óráig  még  a  kétségbeesés  erejével  védte 
magát  a  nagyvezér ;  de  Szobieszky  előrenyomulása  ellentállhatlan  vala, 
s  esti  hat  órakor  az  egész  török  had  rendetlen  futásnak  eredett,  300 
ágyút,  15  ezer  sátort,  pénzzel  teli  600  erszényt  stb.  hagyván  martalé- 
kul a  diadalmasoknak.  Az  ostrom  alatt  s  az  ütközetben  60  ezer  török 
esett  el ;  a  tatárok  azonban  90  ezer  keresztény  férfit,  nőt  és  gyermeke- 
ket hajtottak  eJ  rabbilincsben.  KaraMusztafa  a  sz.  zászlóval  csak  Győr 
alatt  állott  meg,  s  a  csatavesztés  okát  Ibrahim  pasára  tolván,  azt  tüstént 
megölette.  De  utóbb  a  szultán  őt  is  megfojtatta  Nándorfehérvárban. 

A  lengyel  király  s  Károly  herczeg  a  dicső  diadal  után  Magyaror- 
szágba vezették  hadaikat,  s  a  nagyvezértől  a  határszélek  védelmére 
Párkánynál  hagyott  20  ezernyi  török  hadat  megvervén,  Esztergomot  is 
megvették.  Tökölyi  a  császárnak  e  kettős  győzedelme  után  Károly  her- 
czeghez  békéért,  Szobieszkihez  pedig,  ki  Esztergomtól  haza  felé  indult, 
közbenjárásáért  folyamodott.  A  derék  lengyel  király,  nem  kevésbbé 
óhajtván  a  magyarokat  királyukkal  megbékéltetni,  mint  a  töröktől  meg- 
szabadítani, elfogadta  ugyan  a  közbenjárást;  melynek  azonban,  mivel 
Leopold  azt  kívánta,  hogy  Tökölyi  magát  kegyelemre  adja  meg,  foga- 
nata nem  lett,  Tökölyi  ezután  újabb  hadat  szedett,  s  tűzzel  vassal  fenye- 
gette mindazokat,  kik  tőle  elpártolnak ;  miután  azonban  Leopold  a 
visszatérőknek  teljes  bünfeledést  hirdetett,  s  a  sérelmek  orvoslatát  is 
megígérte,  szintoly  sükeretlen  volt  szigorúsága  a  tőle  elhajlottak  iránt, 
mint  utóbbi  kísérletei  apápaés  szász  fejedelem  közbenjárását  megnyernie. 

1684.  Leopold  1684-ben  Horvátországban,  a  felvidéken  s  az  ország  kö- 
zepén egyszerre  megkezdette  a  háborút.  Lothringeni  Károly  ez  idén 
Budát  tűzte  ki  a  hadjárat  czéljáúl,  s  miután  Érsekújvárt  a  nádor  által 
bekerítette,  maga  pedig  Visegrádot  megvette  s  egy  török  hadat  Vácznál 
megvert,  július  közepén  Budát  meg  is  szállotta.  De  ámbár  a  város  sege- 
delmére jött  ozmán  hadat  Hamzsabégnél  nagy  csapással  visszaverte,  a 
tél  beálltával  még  is  kénytelen  lőn  félbehagyni  az  ostromot.  Szerencsé- 

1685.  sebb  volt  1685-ben  Érsekújvárnál,  melyet  július  elején  50  ezernyi  had- 
dal fogott  körül.  A  budai  pasa  Esztergom  ostromával  akarta  őt  elvonui 
a  vár  alól ;  de  miután  Károly  őt  hadának  egy  részével  visszaűzte,  Érsek- 
újvár is  megszabadult  a  török  kezéből.  Hasonló  szerencsével  harczolt 
Schultz  és  Caprara  tábornok  is  a  felvidéken,  kivált  miután  a  temesvári 
pasa  Tökölyit  elfogatta  s  Nándorfehérvárra  küldötte.  Az  e  miatt  boszűs 
elégületlenek  Petneházy  vezérlete  alatt  több  ezerén  a  császári  sereghez 

csatlakoztak;  minek  következtében  Kassa,  Ónod,  Szolnok  több  más  vár- 
ral együtt  meghódolt  Leopoldnak,  s  az  egész  felvidéken  csaknem  egye- 
dül Munkács  daczolt  még  a  császári  hadakkal.  Zrínyi  Ilona,  Tökölyi 
neje  még  hallani  sem  akart  a  feladásról.  Apaffy  ellenben  látván,  hogy 
letűnt  pártfogójának  szerencsecsillaga,  Leopoldhoz  haj  ólt,  s  hosszú  alku- 
dozás után  a  szövetséget  vele  meg  is  kötötte. 

22.  §.  Buda  megvétele.  A  mohácsi  ütközet.  Eszek,  Pétervárad  stb.  visszafoglalása. 

Az  1686-dik  év  még  szerencsésebb  volt  a  multaknál  ;  ebben  tűnt  1685. 
fel  valahára  a  150  év  óta  szolgajárom  alatt  nyögött  honnak  egén  a  sza- 
badulás csillagzata.  Korán  közhírré  lön,  hogy  Károly  herczeg,  a  harczok 
szerencse  koszorúzott  vezére,  ez  idén  Budát,  az  ozmán  hatalom  kulcsát 
fogja  megszállani.  És  a  történendőknek  mintegy  előérzete  riasztotta  fel 
a  keresztényeket  nem  kevésbbé,  mint  a  törököket ;  amazok  minden  or- 
szágokból önként  gyűltek  a  diadalmas  vezér  zászlói  alá;  emezek  Kon- 
stantinápolyban közimákat  tartottak  a  szerencsétlenség  elfordításáért . 
A  nagyvezérség  a  körmönfont  Szulejmán  pasára  ruháztatott,  ki  aztán 
elődje  hibáját  jóvá  tenni  akarván,  Tökölyit  fogságából  szabadon  ereszté 
pénzzel  s  haddal  látta  el,  hogy  a  felvidéket  nyugtalanítsa. 

A  tavasz  végén  90  ezernyi  sereg  gyűlt  össze  Leopold  zászlói  s 
Károly  herczeg  vezérlete  alatt ;  benne  20  ezer  magyar,  25  ezer  birodalmi 
német  Miksa  bajor  s  Lajos  badeni  fejedelem  alatt,  és  számos  angol, 
franczia,  spanyol,  olasz  és  német  urak.  E  tábor  június  közepén  szállta 
meg  Budát,  melyet  a  vitéz  hitehagyott  Abdurrhaman,  másként  Abdi 
pasa,  16  ezer  próbált  vitézzel  védelmezett.  Június  24-én  tétetett  az  első 
roham,  melylyel  az  alsó  város  heves  harcz  után  megvétetvén,  a  törökök 
a  felső  várba  vonultak.  Itt  azonban  vitézül  védte  magát  Abdi,  s  a  július 
13-kán  intézett  második  közönséges  rohamot  visszaverte.  Károly  her- 
czeg vitézeit  kímélendő,  ezután  tűzaknákat  készíttetett  s  a  falakat  tö- 
rette. A  lőszereket  leginkább  Gonzales  Antal,  s  a  lőpor  rontó  hatalmá- 
nak kifejtésében  leleményes  eszű  Gábor,  ferenczi  szerzetes,  igazgatta, 
kit,  mivel  elolthatlan  tűzzel  rombolta  le  a  várfal  védkaróit,  tüzes  Gá- 
bornak neveztek;  amaz  saját  találmányú  tüzes  golyókat  lődözötta  vár- 
ba, melyek  közöl  egy  július  22-én  a  lőportárba  hatván,  azt  oly  iszonyú 
erővel  röpítette  légbe,  hogy  a  rázkódástól  a  Duna  is  kicsapott  medréből, 
a  földbástyán  pedig,  de  a  vívók  boszúságára  megközelíthetlen  helyen, 
60  lépésnyi  rés  támadt.  Károly  herczeg  a  török  rémületére  számolván, 
a  várat  ezután  felkérette ;  de  Abdi  pasa  válaszúi  100  elfogott  keresz- 
tény fejét  függesztette  karókra.  Öt  nap  múlva  tehát  új  rohanásra  fú- 
vattak meg  a  tárogatók ;  de  a  várbeliek  oly  erővel  űzték  vissza  a  táma- 
dókat, hogy  ezeket  csak  Eugen  szavójai  herczeg,  a  későbbi  nagy  had- 
vezér, fordíthatta  meg  a  futásból.  Utóbb  egy  bástya  még  is  megvétetett, 
melyre  egy  győri  hajdú  tűzte  fel  a  királyi  zászlót.  Károly  herczeg  ezután 
még  egyszer  felkérte  a  várat;  de  Abdi  tudván,  hogy  a  nagyvezér  már 
csak  négy  mérföldnyire  van  80  ezernyi  seregével,  ismét  tagadólag 
válaszolt. 

16* 

Azonban  Károly  is  elkészült  a  nagyvezér  jöttére,  s  oly  mesterileg 
erősítette  meg  táborát,  hogy  a  nagyvezér  sem  annak  nem  árthatott, 
sem  a  várat  meg  nem  segíthette,  s  munkátlanul  kellett  néznie,  miként 
intéz  Károly  herczeg  september  2-kán  újabb  közönséges  rohamot  a  pró- 
féta hitének  elöháza  ellen.  Esti  hat  órakor,  hat  ágyúszó  adott  jelt  ezen 
utolsó  közönséges  rohanásra.  A  viadalt  egy  részről  a  győzedelem  remé- 
nye, másról  a  kétségbeesés  megátalkoclottsága  minden  eddigiuél  heve- 
sebbé tette ;  az  ostromlóknak  minden  lépésnyi  tért  vérrel  kellé  meg- 
venniök.  Petneházy,  egy  év  előtt  még  kuruczvezér,  első  a  falormon, 
hajdúival  első  a  vár  főutczáján,  s  az  oroszlányilag  harczolónak  példája 
új  erőt  önt  a  németekbe,  kik  Abdi  pasa  halálos  csapásai  alatt  már  lan- 
kadának.  Abdi  végre  sebekkel  borítva  holtan  rogy  le  s  vele  hull  az  őr- 
ség java.  Es  a  beállott  éj,  melynek  csöndét  a  diadalzaj  zsibongása  verte 
fel,  a  megváltás  harmatcseppeit  hinté  le  a  sokat  szenvedett  hazára  ;  és 
a  felkelő  nap,  mely  145  évig  a  város  tornyain  ragyogó  félholdban  tük- 
rözé  magát,  most  a  megszabadult  magyarnak  örömkönyüiben  füröszté 
sugarait  a  vértől  párolgó  utczákon. 

A  nagyvezér  következő  napon  sietve  indult  Nándorfehérvár  felé ; 
Károly  herczeg  pedig  még  Simontornyát,  Pécset,  Siklóst,  Szegedet  stb. 
vette  meg  a  tél  beálltáig.  A  megrettent  török  a  tél  folytában  kétszer  is 
1687.  békét  ajánlott,  de  ez  el  nem  fogadtatott ;  s  1687  tavaszán  ismét  megkez- 
dettek a  hadi  munkálatok.  Károly  herczeg  mindenekelőtt  Eszéket 
akarta  megvenni ;  de  miután  nagy  ellentállásra  talált,  onnan  elszállván, 
színlelt  futással  Mohács  vidékére  csalta  a  nagyvezért.  Augusztus  12-kén, 
tehát  ugyanazon  hónapban,  melyben  161  év  előtt,  vívatott  a  nagy- 
szerű harcz  a  mohácsi  mezőn.  Es  a  gondviselés  úgy  akarta,  hogy  a 
hol  egykor  a  nemzet  virága  hullott  el,  ott  mosassék  le  a  hajdan  győztes, 
most  megtört  ozmán  vérében  a  szolgaság  szennye.  Húsz  ezer  török 
feküdt  halva  a  harczmezőn,  engesztelő  áldozatul  az  egykor  elesett  22 
ezer  magyarért. 

Míg  ezután  a  sereg  egy  része  Eszéket,  Péterváradot  s  egész  Tót- 
országot és  Szerémséget  vette  vissza,  Károly  herczeg  annak  más  részé- 
vel Erdélybe  szállá,  nem  kételkedvén,  hogy  Magyarország  állandó  békét 
mindaddig  nem  nyerhet,  míg  Erdély  a  lázadások  támasza  lenni  meg 
nem  szűnik.  Mivel  Apaffy  s  a  rendek  a  múlt  évben  elejökbe  szabott 
szerződést  elfogadni  nem  akarták,  a  herczeg  újat,  amannál  súlyosabbat 
szabott  elejökbe,  mely  szerint  12  várba  királyi  hadat  rakott,  s  annak 
tartására  az  országot  700  ezer  forint  lefizetésére  kötelezte.  Apaffy  a 
hatalommal  nem  daczolhatván,  kénytelen  volt  megegyezni :  udvarával 
Fogarasra  vonult,  s  azontúl  csak  árnyékfej edelemmé  lett. 

23.  §.  Az  eperjesi  vértörvényszék.  A  hir.  ház  öröJcödésének  elfogadása  az  16S7-M 

pozsonyi  gyűlésen. 

Az  öröm,  melyet  a  hazának  a  török  járom  alól  lett  megszabadulta 
nyújtott  a  hazafi  kebelnek,  nem  maradt  háboríttatlan.  Midőn  Tökölyi, 
szabadon    bocsáttatván,  a  felvidéken  megint  pártfeleket  kezdett    to- 

borzani,  s  néhányat  talán  el  is  csábított,  Karaffa  több  leveleiben  azt 
írta  a  kormánynak,  hogy  egy  messze  elágazó  összeesküvést  fedezett  fel, 
melynek  tagjai  magának  a  császárnak  szentséges  személye  ellen  törek- 
szenek s  minden  országait  alapjaikból  szándékoznak  felforgatni.  Ezen 
s  több  ily  hangú  vádakra,  a  királynak  alig  lehetett  kételkednie  az  ösz- 
szeesküvés  valóságáról ;  mindazáltal  oly  választ  adatott  Karaffának, 
miszerint  a  bűnösök  ellen  magyar  törvény  szerint  tétessen  nyomozást, 
és  nehogy  a  kihirdetett  bőnbocsánat  megsértessék,  szorgalmasan  vizs- 
gáltassa meg,  vájjon  a  kegyelem  kihirdetése  után  vétkeztek-e  a  vád- 
lottak. 

Karaffa  e  felhatalmazást  vévén,  az  elfogatásokat  azonnal  meg- 
kezdette ;  s  a  kiállhatatlan  kínzások  által  kicsikart  vallomások  s  néhány 
koholt  levelek  elegendők  voltak  arra,  hogy  a  legtekintélyesebb  polgá- 
rokat is  halálra  ítéltesse.  A  kegyetlen  ember  saját  ablakai  előtt  emel- 
tette fel  a  vérpadot :  fejvételt  s  akasztást  csak  kegyelemként  ítéltetett 
a  szerencsétlenekre ;  kedveltebb  látványt  nyújtott  az  iszonyú  embernek 
a  karózás,  megnégyezés,  kerékbetörés.  Már  mintegy  20  áldozat  vérzett 
el,  midőn  a  vármegyék,  a  kir.  tanácsosok,  s  a  nádor  maga  is  felriadtak 
az  iszonyú  kegyetlenség  hallattára,  s  midőn  a  szörnyű  ember  már  a 
legelőbbkelő  urak  közöl  is  többeket  elfogatott,  maga  a  kassai  főkapi- 
tány, gróf  Csáky  László  és  Draskovich  Miklós  országbíró  ellen  is  vádat 
emelt,  —  miből  nyilván  látható  vala,  hogy  Karaffa  minden  személyes 
ellenségét,  minden  dús  martalékkal  kecsegtető  gazdagabbat  kelep- 
czébe  akar  keríteni,  —  a  megyék  követeik  által,  a  nádor  személyesen 
könyörögtek  a  király  előtt  a  szörnyű  vértörvényszék  megszűntetéseért. 
Nagy  nyomatékot  nyert  kérelmok  az  által,  hogy  Karaffa  Hermann  her- 
czeget,  a  hős  badeni  fejedelem  testvérét  is  gyanúba  fogta,  mintha  Tö- 
kölyivel  czimborálna.  Leopold  tehát  az  ügyekről  igazabban  tudósíttat- 
ván, a  törvényszéket  csakugyan  felfüggesztette. 

A  panaszokat,  melyeket  Karaffa  kegyetlensége  támasztott,  any- 
nyival  inkább  óhajtá  megszűntetni  Leopold,  minthogy  elhatározott 
szándéka  volt  a  királyi  méltóságot  családjában  örökössé  tétetni  s  az 
országot  megnyugtatni.  E  végett  tehát  1687-ki  octoberben  Pozsonyba  16«7. 
országgyűlést  hirdetett.  A  királyi  előadásban  kívánta  a  nemzettől,  hogy 
a  királyválasztás  a  jövőre  eltörültetvén,  a  felséges  ház  elsőszülöttének 
öröködése  törvényileg  ismertessék  el ;  az  aranybullának  azon  záradéka 
pedig,  miszerint  a  nemzetnek  jog  adatik,  a  törvényeket  megsértő  ki- 
rálynak fegyveresen  is  ellentállani,  eltörültessék.  Az  ország  rendéi  e 
kívánatokkal  a  jelen  körülmények  közt  nem  ellenkezhettek ;  miért  a 
király  vizonykedvezésül  mindazoknak,  kik  a  múlt  időkben  a  felség  el- 
len vétkeztek,  az  egy  Tökölyit  kivéve,  bűnbocsánatot  adott.  Utóbb  az- 
tán I.  József,  Leopold  idősebb  fia,  a  felavatási  oklevelet  megerősítvén, 
ünnepélyesen  megkoronáztatott.  E  gyűlés  után  gróf  Eszterházy  Pál 
német  birodalmi  herczeggé  neveztetett.  Eger  a  töröktől  megvétetett ; 
Zrínyi  Ilona,  Tökölyi  neje  pedig  a  két  évnél  tovább  védett  Munkács 
várát  az.  őrség  lázongása  miatt  feladta ;  s  a  feltételek  szerint  gyerme- 

keivel,  I.  Rákóczy  Ferencz  hasonnevű  fiával  és  Júlia  leányával  Bécsbe 
kellett  vonulnia ;  ezeknek  az  ősi,  magának  a  hozományi  s  jegyajándoki 
javak  biztosíttattak. 

24.  §.    Újabb  fényes  gyözedelmeh  a  törökön.   Erdély  meghódolása.   A  karlo- 

viczi  béke. 

A  császári  fegyvernek  Buda  visszavétele  után  is  még  több  fényes 

1688.  diadalt  sikerűit  kivívnia,  1688-ban  Miksa,  bajor  fejedelem,  a  császári 
had  fővezére,  Székesfehérvárt,  utóbb,  a  Száván  átkelvén,  Szendrőt, 
végre  pedig  Nándorfehérvárt  is  megvette.  Az  izlam  e  legerősebb  védfa- 
lának  eleste  remegéssel  tölte  el  a  törököt,  s  követe  által  békét  kért  a 

1689.  császártól.  1689-ben  tartattak  is  békealkudozások,  de  sikertelenül ;  s 
miután  azok  megszakasztattak,  Lajos,  badeni  fejedelem,  egy  török  ha- 
dat megvervén,  s  táborát  200  ágyúval  elfoglalván,  Nisszát,  Bodont, 
Kossovát,  több  más  bolgár  és  szerb  várakkal  megvette,  s  egészen  a 
Balkán  hegylánczig  hatolt  le  győzedelmes  hadaival.  Más  részről  Pic- 
colomini,  a  szerbeket  megnyervén,  segedelmökkel  egész  Scopiig  nyo- 
mult előre  s  a  szerb  népséget  is  fellázította.  De  a  következő  évben  a 
derék  Piccolomini  halála  után  Köprili  Musztafa  nagyvezér  egy  némely 
csorbát  ejtett  a  császári  fegyveren ;  az  ellenség  erejét  megvető  elbízott 
Strasser  tábornokot  Szerbia  határain  hadastul  levágván,  a  múlt  évi 
foglalásokat  egymásután  visszavette,  Nisszát,  Bodont,  utóbb  Szendrőt 
és  Nándorfehérvárt  is  elfoglalta.  Ez  alkalommal  az  ippeki  óhitű  érsek, 
félvén  a  török  boszújától,  30  ezer  óhitű  szerb  családdal  vándorlott 
ki,  és  a  Szerémségben  s  Tótországban  telepedett  meg ,  holott  aztán 
királyi  levél  által  biztosíttattak  védelemről  s  vallásuk  szabad  gyakor- 
latáról. 

Míg  a  nagyvezér  ily  győzedelmeket  aratott,  az  általa  segített 
Tökölyi  is  megkísérté  szerencséjét.  Apaífynak  halála  után,  egy  török 
hadosztálylyal  Erdélybe  tört,  s  Heiszler  tábornokot  egy  ütközetben 
Zernyest  mellett  megvervén  s  őt  magát  is  elfogván,  az  erdélyi  fejede- 
lemséget a  szultán  adományából  birtokába  vette.  De  badeni  Lajos 
újabb  hadakat  vitt  a  tartományba  s  Tökölyit  abból  még  azon  évben 
1691.  kiűzte,  1691-ben  a  francziától  pénzsegedelmet  nyervén,  kétszer  is 
ügy  ekézett  ugyan  Tökölyi  elfoglalni  Erdélyt ;  de  Veterani  tábornoktól 
mindannyiszor  visszaűzetett;  s  végre  kénytelen  volt  azzal  megelégedni, 
hogy  nejét  Heiszler  tábornokért  kicserélhette.  Erdély  iránt  a  kormány 
még  az  évben  oly  tartalmú  rendeletet  bocsátott  ki,  miszerint  azt  Bánífy 
György,  mint  kormányzó,  12  tanácsos  segedelmével  igazgassa  ;  a  há- 
rom nemzet  jogai  teljes  épségben  maradjanak;  a  tartomány  békében 
50  ezer  tallért,  háborúban  400  ezer  forintot  fizessen  védelmi  díjúi ;  az 
ifjú,  még  csak  14  éves  Apaífynak  pedig  megígértetett,  hogy  a  császár 
róla  kegyelmesen  fog  gondoskodni.  A  következő  évben  az  erdélyiek 
folyamodására  egyéb  rendszabályok  közt  a  magyartól  elkülönzött  erdé- 
lyi cancellaria  is  megalapíttatott. 

Mi  alatt  ezek  Erdélyben  történnek  vala,  Lajos  badeni  fejedelem, 

KÖprili  nagy  vezér  tavai  feltűnt  szerencséjének  is  véget  vetett.  Köprili 
1691  tavaszán  egy  hatalmas  tábort  vezetett  át  a  Száván;  de  Lajos  öt  1691. 
Szalánkemén  táján  véres  ütközetben  megverte,  melyben  12  ezer  embe- 
rével maga  a  nagyvezér  is  elesett,   az  egész  tábor  és  150  ágyú  a  csá- 
szári had  birtokába  jutott.  A  következő  öt  év  alatt  azonban  Leopold, 
erejét  a  franczia  háború  miatt  megosztani  kényteleníttetvén,  lanyháb- 
ban folytatta  a  háborút.    1692-ben  ugyan  Heiszler  megvette  Nagyvá-  1692. 
radot;  de   1695-ben  Musztafa  szultán,  ki  hadait  ezúttal  maga  vezeté,  1695. 
Lippát  visszafoglalta,  s  a  vitézségeért  nem  kevésbbé,  mint  emberséges 
indulatáért  a  magyaroktól  kedvelt  Veteranit,  mielőtt  6  ezernyi  hadát 
a  főtáborral  egyesíthette  volna,  bekeríté  s  hadastul  levágta. 

1697-ben  Leopold  császár  Eugen  szavójai  herczeget,  már  több  1697. 
harczok  diadalkoszorús  hősét,  nevezte  ki  fővezérré.  Alatta  tüstént  más 
fordulatot  vett  a  török  háború,  mindamellett  is,  hogy  a  bécsi  hadi  ta- 
nács oly  megszorító  utasítással  adta  át  neki  a  fővezéri  pálczát,  misze- 
rint elhatározó  ütközetbe  ne  bocsátkozzék.  Musztafa  szultán,  Tökölyi 
tanácsára  ez  idén  Erdélybe  szándékozott  vezetni  hadait,  mindenekelőtt 
pedig  Péterváradot  akarta  megvenni,  de  megelőzte  őt  Eugen,  s  mire  a 
Dunán  átkelt,  Pétervárad  alatt  már  megerősített  táborban  vala.  A 
szultán  tehát  neki  nem  árthatván,  a  Tisza  mellett  Szeged  felé  indult, 
hogy  onnan  terve  szerint  Erdélybe  törhessen.  De  Eugen  is  utána  eredt 
táborával,  és  szeptember  11 -kén  érkezett  meg  Zenta  mellé,  hol  a  szul- 
tán a  lovassággal  s  lőszereivel  a  Tiszán  már  átszállt,  gyalogsága  pedig 
épen  átkelőben  vala.  Eugen  a  megoszlott  török  hadon,  mindamellett  is, 
hogy  azt  a  Tiszának  egy  kanyarulatában,  víztől  vízig  vont  árkok  s 
földbástyák  védelmezik  vala,  a  győzedelmet  biztosan  remélvén,  seregét 
azonnal  harczrendbe  állítá,  s  két  órával  napszállat  előtt  a  támadásra 
jelt  adott.  A  törökök  meglepetésökben  bátor  védelem  helyett  mind  a 
híd  felé  tolonganak,  honnan  aztán  számtalanok  a  hullámokba  estek. 
Eugen  a  hidat  ágyútelepei  által  nemsokára  elszakasztván,  még  többe- 
ket temetett  «1  az  átvonulok  közöl  a  hullámsírba  ;  a  sánczok  közt  pedig 
oly  mészárlást  tőn,  hogy  ezren  alig  szabadultak  a  túlpartra.  A  dicső 
győzedelem  a  nap  leáldoztával  már  ki  volt  víva ;  a  török  seregből  mint- 
egy 10  ezer  fúlt  a  hullámokba,  20  ezer  vérzett  el  a  sánczok  között ; 
ezek  közt  volt  maga  a  nagyvezér  is  négy  más  vezérrel,  13  beglerbég- 
gel,  és  számos  más  főtiszttel.  A  keresztényekből  csak  600  esett  el,  s 
mintegy  másfél  ezer  sebesült  meg.  A  martalék  roppant  nagyságát 
csak  a  következő  nap  tüntette  ki,  midőn  Eugen  hadával  a  túlpartra 
kelt,  hol  az  ijedtében  megfutott  szultán  minden  ezüst  szereit,  összes 
lőszerét,  9  ezer  szekeret,  számos  ezer  tevét,  15  ezer  ökröt,  7  ezer  lovat, 
s  az  egész  pénztárát  3  millió  forinttal  hátrahagyta.  A  hőst  a  hadi  ta- 
nács, utasításának  megszegése  miatt,  ítélet  elébe  akarta  állítani ;  de  a 
császár  e  szavakkal  némítá  el  feladóit :  Isten  mentsen  engem,  hogy 
árulónak  nézzem  azt,  ki  által  az  ég  oly  nagy  kegyelemmel  hal- 
mozott. 

Ennyi  veszedelem  megtörte  végre  a  török  hatalmát.  A  küszöbön 
lévő  spanyol  örökösödési  háború  miatt  Leopold  is  kívánta  a  békét ;  az 

1698.  angol  és  hollandi  hatalmak  közbejárása  következtében  tehát  1 698-ban 
Karloviczon  alkudozások  kezdettek,  s  a  béke  a  következő  évben  25  esz- 
tendőre megköttetett.  Főbb  feltételei  ím  ezek :  Erdély  a  császáré ;  a  te- 
mesi  bánság  a  szultáné  marad;  a  hajózás  a  Tiszán  és  Maroson  közös; 
Karansebes,  Lippa  s  néhány  más  várak  lerontatnak ;  a  határokat  Ti- 
teltől  a  Boszut  folyam  tövéig  húzatandó  egyenes  vonal,  a  Száva  és 
Unna  képezendi ;  Dubicza  és  Bród  a  töröké,  Kosztajnicza  és  Növi  a 
császáré  leszen.  A  török,  birtokában  szabad  gyakorlatot  enged  a  ke- 
resztény vallásnak.  Tökölyi  és  más  kivándorlottak  a  határoktól  messze 
lakjanak.  Tökölyi  ezután  nejével  együtt  Bythiniába  Nikomedia  vá- 
rosába költözvén ,  lelépett  a  történet  színpadáról.  Neje  a  hős  Zrínyi 

1703.  Hona  itt  1703-ban,  Tökölyi  két  évvel  később  végeztébe  viszontagság- 
teljes életét. 

25.  §.  Bélviszonyók ;  a  bekövetkezett  lázadás  okai.  II.  Rákóczy  Ferencz  elfo- 
gatása s  megszökte. 

A  karloviczi  békekötés  után  a  töröktől  ugyan  ment  lőn  Magyar- 
ország ;  a  belbéke  mindazáltal  még  sokáig  száműzve  volt  határai  közöl. 
A  török  háború  alatt  a  régi  bajok  mellé  több  újak  is  gyűltek,  melyek 
miatt  az  ország  egy  részében  nagy  elégedetlenség  támadt.  A  kormány 
a  török  háború  roppant  költségeit  fedezendő,  országgyűlés  nélkül  több 
ízben  rendkívüli  adót  vetett  az  országra,  mi  a  nemesség  nagy  részében 
ingerültséget  szült.  Ehhez  járult,  hogy  a  török  ellen  behozott  külföldi 
katonaság,  rendesen  nem  fizettetvén,  zsarlásai,  pusztításai  által  a  nép 
vagyonában  országszerte  nagy  károkat  okozott.  A  protestánsokat,  kik- 
től számos  templom  foglaltatott  el,  a  vallás  ügye  folyton  ingerültség- 
ben tartotta.  Végre  az  is  számos  panasznak  lőn  okává,  hogy  a  karlo- 
viczi béke  megkötésére  magyar  követ  nem  küldetett. 

1697.  Történt  e  közben,  1697-ben,  hogy  tíjhelyben  egy  hadi  tiszt  szo- 

katlan vámot  szedett  a  vásárra  menőktől,  s  az  e  miatt  támadt  zavar- 
ban megöletett.  A  zavargás  azonban  hamar  elterjedt  a  vidéken,  hol 
efféle  zsarlást  űztek  a  zsoldosok,  s  kevés  idő  múlva  ezrek  álltak  fegy- 
verben, kik  aztán  a  szerte  barangoló  hajdúkkal  összeszövetkezvén, 
Tokai  és  Szalontai  vezérlete  alatt  Patakot  és  Tokajt  megvették.  Káro- 
lyi Sándor,  szathmári  főispán  és  Nigrelli  tábornok,  kassai  főkapitány 
elfojtotta  ugyan  a  zavargást ;  de  az  elégületlenség  az  említett  okok 
miatt  azután  is  nem  csak  folyton  tartott,  hanem  évről  évre  növekedett 
az  országban.  Mivel  azonban  sok  idegen  katonaság  tanyázott  benn,  so- 
káig csak  titokban,  meghitt  baráti  körökben  törtek  ki  a  panaszok ;  de 
a  kedélyek  ingerültségét  maga  e  titkolódzás  szüksége  is  nevelte,  s  így 
az  ügyek  oda  jutottak,  hogy  már  csak  vezér  látszott  hiányzani,  ki  a 
lázadás  zászlaját  kifüggeszsze.  Ezzé  az  elégületlenek t  hallgatag  meg- 
egyezéssel II.  Rákóczy  Ferencz  herczeget  tűzték  ki.  0,  miután  anyjá- 

1687.  val   és   Júlia   testvérével    1687-ben   Bécsbe  költözni  kényszeríttetett, 
Csehországban,  a  jezsuitákhoz  adatott  nevelésbe.  Tanulmányait  végez- 

1696.  vén,  1696-ban  Károly  hesszeni  fejedelem  leányát  vette  nőül,  s  részint 

Bécsben,  részint  sárosi  jószágain  lakott.  A  panaszok,  melyeket  itt 
szomszédi  látogatások  alkalmával  hallott,  az  ingerlő  beszédek ,  me- 
lyekre kivált  a  heves  gróf  Bercsényi  Miklós  fakadt,  szomorú  érzelme- 
ket költöttek  a  ritka  tehetségű  ifjú  lelkében.  De  a  komor  képek,  me- 
lyek nemzetsége  szerencsétlen  történetéből  lelke  előtt  fölmerültek, 
sokáig  tilták  őt  résztvenni  az  elégületlenek  terveiben. 

Midőn  Tokai  és  Szalontai  1697-ben  lázadást  ütött,  Rákóczy  1697. 
minden  visszavonúltsága  daczára  is  gyanúba  esett,  s  már  a  parancs  is 
kiadatott  elfogatására,  s  csak  bajosan  sikerűit  a  gyanút  magáról 
elhárítania.  Rákóczy  ezután,  hogy  gyanúra  okot  ne  adjon,  leginkább 
Bécsben  lakott.  Azonban  1700-ban,  sárosi  jószágát  meglátogatván,  1700. 
Konstantinápolyon  keresztül  egy  követ  érkezett  hozzá  a  franczia  ki- 
rálytól, ki  a  spanyol  örökösödési  háború  alatt  e  részről  is  elfoglalni  kí- 
vánta Leopoldot.  A  követ  pénzben  és  tanácsban  segedelmet  ígért  Rá- 
kóczynak,  ha  a  magyar  elégületlenek  élére  állván,  a  császár  ellen  fegy- 
vert emel.  Rákóczy  erre  egy,  házához  járatos,  lothringeni  származású 
Longueval  nevű  hadnagy  által  válaszolt  a  franczia  királynak.  Mi  volt  a 
levél  tartalma,  bizonytalan ;  csak  azt  tndjuk,  hogy  Longneval  a  levelet, 
úgy  a  Parisból  arra  hozott  választ  is  Bécsben  elárulta,  s  Rákóczy 
1701-ki  májusban  elfogatott,  és  Németújhelytt  ugyanazon  börtönbe  1701. 
záratott,  melyből  nagyatyja  30  évvel  előbb  a  vérpadra  vitetett. 
Ugyanazon  időben  több  urak  is  elfogattak ;  Bercsényi  azonban  Len- 
gyelországba menekült. 

Rákóczy  Németújhelytt  törvényszék  elébe  állíttatván,  kijelen- 
tette, hogy  mint  birodalmi  herczeg  s  magyar  főnemes,  a  törvényszéket 
el  nem  ismerheti  ugyan  birájának,  a  császár  és  király  iránti  tiszte- 
letből mindazáltal  kész  a  feleletre.  Longuevalt  gonoszságról,  s  hálát- 
lanságról vádolta ;  a  levél  írását  nem  tagadta  ugyan,  de  panaszkodott, 
hogy  szavai  más  értelemre  csavartatnak ;  bebizonyítá,  hogy  fogoly- 
társai azon  nap,  melyen  a  vád  szerint  vele  összeesküdtek  volna,  az 
ország  külön  részeiben,  egymástól  távol  léteztek,  sőt  együtt  nála  soha 
sem  is  voltak.  A  Leopoldhoz  írt  folyamodásában  pedig  törvényes 
hazai  bírák  elébe  kére  magát  állíttatni.  Folyamodása  azonban  Leo- 
poldhoz vagy  el  sem  jutott,  vagy  mellőztetett,  s  mások  közbejárásának 
sem  volt  haszna.  Hat  hónapig  sanyargott  már  Rákóczy  börtönében, 
midőn  nejének  végre  sikerült  a  megvesztegetett  Lehman  százados 
által  őt  a  fogságból  megszöktetnie.  Rákóczy  ezután  Lengyelországba 
menekülvén,  Siniavszky  belezi  vajdának  Brezna  várában  lappangott. 
A  többi  foglyok,  kivéve  Okolicsányi  Pált,  szabadon  bocsáttattak. 

NEGYEDIK  FEJEZET. 

26.  §.  II.  Rákóczy  Ferencz  fölkelése. 

1703.  E  körülmények  között  az  adószedőktől  zaklatott  nép  1703  tava- 
szán a  Tisza  vidékén  több  helyt  gyűléseket  tartott,  s  Rákóczyt  köve- 
tek által  szólítá  fel,  hozna  segedelmet  a  haza  megszabadítására.  Rákó- 
czy, vakon  indulni  nem  akarván,  az  ország  állapotát  elébb  kikémlel- 
tette ;  s  mintán  megérté,  hogy  a  Tisza  vidékén  valóban  nagy  ingerült- 
ség uralkodik,  a  népnek  néhány  zászlót  küldött ,  intvén  azt  egyszer- 
smind, hogy  míg  maga  megjő,  békében  legyenek.  De  a  zászlók  által 
feltüzelt  nép  rablani  kezdett ;  miért  Károlyi  Sándor  őket  némi  megyei 
haddal  megtámadván  szétverte. 

Rákóczy  e  közben  hírét  hallván,  hogy  a  megítélésére  alkotott 
törvényszék  reá  fej-  s  jószágvesztést  mondott,  Bercsényit  a  francziától 
ígért  pénz  sürgetése  végett  Danczigba  küldé ;  maga  pedig  egy  zsoldos 
haddal  az  országba  jött,  s  mindenkit,  kiben  honszeretet  van,  fegyverre 
szólított.  Ezóta,  bár  eleinte  gyakorlatlan  hadát  egy  császári  ezred 
megszalasztotta ,  mind  többen  gyűltek  zászlói  alá ,  s  vezérei  ezeket 
nemsokára  a  Vágig  lobogtatták ;  miután  pedig  Károlyi  Sándor  számos 
urakkal,  a  jászok,  kunok,  s  Erdélyben  a  székelyek  hozzá  hajlottak, 
Rákóczy  a  császári  hadat  egész  Pozsonyig  visszanyomta,  s  majdnem 
az  egész  felső  Magyarországot  meghódoltatta ;  egy  kurucz  had  pedig 
Károlyi  vezérlete  alatt  a  bécsi  hidakig  kalandozott. 

Leopold ,  ki  a  spanyol  örökösödési  háború  miatt  már  a  múlt 
évben  majdnem  minden  hadait  kivezettetni  kényteleníttetett  az  ország- 
ból, már  maga  is  átlátta  némely  ministerei  tanácsainak  helytelenségét, 
s  miként  a  magyar  urak  már  előbb  javaslották,  az  adókat  leszállította, 
a  hűségre  visszatérőknek  bünfeledést,  a  sérelmeknek  orvoslatot  ígért. 
De  ez  már  későn  történt ;  a  kezdet  sükere,  s  egy  száz  pontú  irat,  mely 
a  sérelmek  felől  az  országban  kereng  vala,  igen  fölingerlette   a  kedé- 

1704.  lyeket.  Leopold  tehát  1704-ben  az  országban  hazafiúi  érzelmeiről 
közönségesen  ismert  és  tisztelt  Széchenyi  Pál,  kalocsai  érseket  küldé 
ki  a  békét  helyreállítani.  Megbízó  levelében  a  király  megvallja,  hogy 
az  ország  szabadságainak  sérelme  tudtán  kivül  történt,  de  kész  azokat 
megszüntetni  s  e  végre  országgyűlést  is  tartani.  Az  érsek  több  ízben 
tanácskozott  Bercsényivel ,  Károlyival  s  magával  Rákóczyval  is ;  de 
mivel  ezek  mindenekelőtt  azt  kívánták,  hogy  a  kötendő  béke  külha- 
talmak  kezessége  által  is  biztosíttassék,  Erdélyben  pedig  a  fejedelem- 
ség helyreállíttassék:  az  udvar  ebben  megegyezni  nem  akart,  s  az 
alkudozásnak  nem  lett  eredménye.  Utóbb  Gyöngyösön,  s  az  angol  és 
németalföldi,  mint  közbenjáró  hatalmak  követei  jelenlétében  Selme- 
czen  újabban  is  kezdettek  az  év  folytán  alkudozások ;  süker  azonban 
ezeket  sem  követte. 

E  közben  némi  szünetekkel  az  egész  évben  változó  szerencsével 
folyt  a  háború.  Heister  Forgách  Simont  a  Dunán  túl,  utóbb  magát 

Rákóczy t  Nagyszombatnál,  Károlyi  ellenben  Rabattá  tábornagyot  sz. 
Gotthárdnál ,  s  megint  Heister  gyalogságát  Bazinnál  verte  meg. 
Erdély  Rákóczy t  még  az  év  nyarán  fejedelmévé  választotta ;  a  szász 
városokat  mindazáltal  Rabutin  tábornagy  megtartotta  a  király  hűsé- 
gében. A  király  azonban  még  egyszer  kísérletet  tőn  a  béke  iránt. 
Széchenyi  érseket  1705  telén  ismét  Rákóczyhoz  küldé,  ki  Gyönyösön  le- 
adott neki  találkozást.  Megérkezett  oda  nem  sokára  az  angol  és  hol- 
landi követek  levele  is,  melyben  az  udvar  megbiztából  egyenként 
minden  sérelmek  orvoslata  Ígértetek,  különösen :  hogy  a  kormányzás, 
a  törvényszerűség  biztosítása  végett,  József  ifjabb  király  kezébe  ada- 
tik, a  katonai  kihágások  szigorú  vizsgálat  alá  vétetnek ;  a  protestáns 
vallás  minden  eddig  nyert  jogaiba  visszahelyeztetik;  a  jószágok  tulaj- 
donosaiknak váltságdíj  nélkül  visszaadatnak,  stb.  s  mind  ezen ,  mind 
egyéb  sérelmek  orvoslata  végett  országgyűlés  fog  tartatni.  Rákóczy 
azonban  semmi  módon  nem  akart  elállani  abbeli  kívánatától,  hogy  a 
király  ígéretei  a  szárazföldi  hatalmak,  különösen  Lengyel  és  Svédor- 
szág által  is  biztosíttassanak,  Erdély  pedig  Magyarországtól  különvá- 
lasztassék. 

Ezen  alkudozást  Leopold  nem  sokáig  élte  már  túl ;  s  mielőtt 
azon  vígasztalásnak  csak  reményét  is  vehette  volna,  hogy  az  országot 
megnyugtatva  hagyja  örökösére,  1705-ki  május  5-kén  megszűnt  élni.  1705. 

I.  József  korina nylata.  1705—1711. 

27.  §.  József  trónra   lépte  s  első   intézkedései.  A   szécsényi  gyűlés.  A    nagyszom- 
bati bélceaíku. 

Midőn  József  a  kormányt  átvette,  új  remény  szállott  a  hazafiak 
szívébe',  hogy  n  ő  a  csapások  legsűlyosbikának ,  a  polgári  háborúnak 
véget  vetend.  0  több  tanácsost  a  kormánytól  tüstént  elmozdított,  s  a 
kormányügyekben  szintúgy,  mint  a  hadak  vezérletében  jártas  Eugen 
herczeg  tanácsával  kezdett  élni.  Trónra  léptét  május  10-kén  a  nem- 
zetnek tudtára  adván,  a  hűségére  visszatérőknek  bünfeledést  ígért ; 
utóbb  a  magyaroktól  kegyetlensége  s  gőgje  miatt  gyűlölt  Heistert  az 
országból  visszahíván,  helyébe  Herbeville  tábornagyot  küldötte  be  a 
hadak  vezérletére ;  a  nádor  által  pedig  oly  értelmű  felszólítást  bocsát- 
tatott az  országba,  miszerint  reményli,  hogy  azon  jog-  és  alkotmány- 
sérelmeket, melyek  nem  boldogult  atyjától,  hanem  annak  nevében 
némely  tanácsosoktól  származtak,  neki,  ki  a  kormányban  részt  nem 
vett,  nem  fogják  tulajdonítani,  s  bizonyossá  teszi  az  ország  lakosait, 
hogy  mind  azt,  mire  koronáztatásakor  megesküdött,  híven  megtartja  ; 
s  viszont  várja ,  hogy  iránta  az  ország  lakosai  is  engedelmesek 
lesznek. 

Rákóczy  nem  kevésbé  őszintén  óhajtá  a  békét,  ha  azt  a  nemzet 
alkotmányos  szabadságának  biztosításával  megkötheti ;  látván  tehát, 
hogy  a  nemesség  nagy  része  is  kész  megnyugodni  a  király  ígéreteiben, 
Szécsénybe  gyűlést  hirdetett,  hova  számos  urak,  néhány  püspök,  min- 
den vármegye  s  József  király  követei  is  megjelentek.  Rákóczy  mindjárt 

az  első  ülésben  kijelenté,  hogy  ő,  ki  magát  csak  oly  magán  személynek 
tekinti,  mint  bármelyiket  a  rendek  közöl,  kész  mindenben  megegyezni, 
mi  közakarattal  végeztetik.  Mivel  azonban  a  vallás  ügye  miatt  a  ren- 
dek hamar  pártokra  szakadtak,  némely  eszélyesebbek  azt  sürgették, 
hogy  mindenekelőtt  választanának  egy  törvényes  hatalommal  felru- 
házott főt,  ki  nélkül  ügyeik  jó  véget  nem  érhetnek.  A  rendek  tehát, 
egymással  szövetséget  kötvén,  vezérül  közakarattal  Rákóczyt  válasz- 
tották, ki  mintán  esküjét  a  szövetség  s  a  rendek  jogainak  fentartá- 
sára  az  egri  püspök  előtt  letette,  ősi  szokás  szerint  paizson  fölemel- 
tetett. Hasonlókép  engedelmességet  esküdtek  a  rendek  is ;  azután 
pedig  a  fejedelem  mellé  24  tanácsost,  s  az  országos  jövedelmek  kezelé- 
sére egy  bizottmányt  rendelvén,  meghatározták  a  vezér  hatalomkörét ; 
egyebek  közt  felhatalmazták  őt,  hogy  a  király  megbizottaival  a  béke 
iránt  alkudozzék,  de  annak  végleges  megkötésit  a  rendek  gyülekeze- 
tének tartották  fenn.  Rákóczy  azután  a  vallás  kérdésének  elintézését 
fogta  munkába,  mit  a  szövetséges  rendek  protestáns  felekezete  már 
régóta  türelmetlenül  sürget  vala.  Részrehaj latlan  igazsága  s  a  lelkiös- 
meret  szabadságát  tiszteletben  tartó  pártatlansága  által  sikerűit  is 
aztán  a  kényes  kérdést  oly  módon  megoldania,  mely  kevés  kivétellel 
mindenkit  kielégített. 

Mi  a  bécsi  udvarral  folyó  viszonyokat  illeti ,  minthogy  jelenleg  az 
erdélyi  rendek  sürgetéseinek  következtében  is  Rákóczy  szándoka  íőleg 
oda  irányoz  vala,  hogy  Erdélyben  magát  a  fejedelemségbe  beiktattassa, 
a  császárral  mindenekelőtt  fegyverszünetet  kívánt  volna  kötni,  mely 
alatt  aztán  a  béke  is  tüzetesen  tárgyaltatnék.  De  a  bécsi  udvar  erre 
most  épen  Erdély  birtokának  tekintetéből  nem  vala  hajlandó,  s  fegy- 
verben kívánta  megkezdetni  az  alkudozást.  Rákóczy  tehát,  nehogy 
azon  vádat  vonja  magára,  mintha  a  békekötést  önérdeke  miatt  gátolná, 
az  értekezletek  tolytatására  Bercsényi  Miklóst,  Csáky  Istvánt,  Sennyei 
István  cancellárt  még  négy  más  taggal  felhatalmazott  biztosokká 
nevezvén,  a  gyűlést  feloszlatta  s  Erdélybe  indult  hadaival. 

Ott  ugyanis  Rabutin  tábornagy  s  hadi  kormányzó,  bár  Szeben, 
Brassó,  Fogaras  s  még  néhány  váron  kivűl  az  egész  tartományt  elvesz- 
tette, a  vele  együtt  e  várakba  vonult  urakkal  gyűlést  tartván,  Rákóczy 
fejedelemmé  választatását  megsemmisíttette ;  mi  több,  József  a  maga 
uralmát  e  tartományban  helyreállítandó,  Herbeville  tábornokot,  még 
a  szécsényi  gyűlés  alatt  fris  hadakkal  indítá  vala  meg  Rabutin  támo- 
gatására. Ennek  bemenetét  meggátolni,  s  magát  a  fejedelemség  bir- 
tokába ünnepélyesen  bevezettetni,  lőn  tehát  most  Rákóczy  feladata. 
Minthogy  Herbeville  csak  Szegeden  s  Nagyváradon  át  kerülve  jutha- 
tott be  a  tartományba,  Rákóczy  könnyen  megelőzhette  őt  annak 
határain;  de  törekvése  mindemellett  sem  ért  jó  véget,  mert  midőn 
Herbevillenek  Zsibónál  útját  állja  vala,  általa  megveretvén,  viszavo- 
núlni  kényteleníttetett.  Herbeville  és  Rabutin  egyesült  ügyekezete 
ezután  Erdélyt  egy  időre  ismét  engedelmességre  kényszeríté  a  császár 
iránt. 

Az    alkudozások   e  közben    igen  lassan  haladtak,  bár  a  bécsi 

udvar,  Erdélyben  czélját  érvén,  nem  vonakodott  tovább  megkötni  a 
fegyverszünetet.  Az  angol  és  hollandi  követeknek,  mint  közbenjárók- 
nak végre  még  is  sikerült  oda  vinni  az  ügyet,  hogy  a  béke  tárgyalása 
1706  tavaszán  Nagyszombatban  a  két  fél  biztosai  által  megkezdessék.  1706. 
Mialatt  Rákóczy  a  békefeltételeket  Érsekújváron  az  ország  tanácsával 
összeszerkeszti  vala,  József  más  utakat  is  megkísérle,  hogy  a  fejedel- 
met békére  indítsa.  Nejét ,  ki  eddigelé  Bécsben  marasztatott ,  hozzá 
eresztvén,  ugyanazon  időben  Wratislaw  grófot  és  minisztert ,  majd 
Julianna  nénjét  is,  kit  néhány  évvel  elébb  Aspremont  gróf  s  tábor- 
nok vett  vala  nőül,  küldé  le  a  fejedelemhez,  s  a  német  birodalomban 
egy  fejedelemséget  ígért  neki  általok,  ha  Erdélyről  lemondván,  a  békét 
megköti.  De  Rákóczy  kijelenté,  hogy  nem  saját,  hanem  egyedül  a  hon 
érdeke  miatt  kezdett  háborút;  a  békét  őszintén  óhajtja,  ha  a  haza 
szabadsága  helyreállíttatik  s  kellőkép  biztosíttatik.  0  Erdélyt  sem 
kivánja  s  csak  azt  követeli,  tartassék  meg  a  szerződés,  melyet  a  bol- 
dogult császár  Apafy  fejedelemmel  kötött;  ha  személye  miatt  van  fela- 
kadás,  kész  választási  oklevelét  is  visszaadni  a  rendeknek ,  hogy  ma- 
guknak más  fejedelmet  válaszszanak  ;  mert  Erdély  különválását  mind 
ő,  mind  a  rendek  múlhatlanúl  szükségesnek  látják  Magyarország  sza- 
badságának biztosítására.  —  Az  alkudozás  Nagyszombatban  minde- 
mellett is  megtartatott  ugyan ;  de  mivel  József  Erdélyről  lemondani 
egyáltaljában  nem  akart,  a  felhatalmazott  biztosok  eredmény  nélkül 
oszlottak  szét. 

A  békealku  megszakadta  után  József  erélyesebben  kívánta  foly- 
tatni a  háborút,  s  e  végett  legjelesb  tábornokai  egyikét,  Starhemberg 
Guiclot  rendelte  be  a  Feldunához ;  Rabutinhoz  pedig  parancsot  külde, 
hogy  az  erdélyi  hadak  egy  részével  szinte  Magyarországba  nyomuljon. 
Midőn  ezek  munkálataikat  megkezdették,  a  fejedelem  akkoron  már 
keményen  vívta  Esztergomot,  melyet  pár  hét  múlva  német  kapitánya 
fel  is  adott.  De  e  közben  Rabutin  meg  Kassát  kezdé  víni.  A  fejedelem 
tehát,  mihelyt  Esztergamot  átvette,  hadainak  egy  részét  annak  védel- 
mére a  Duna  mellett  hagyván,  maga  Kassa  megsegélésére  sietett.  Ezt 
ugyan  fel  is  mentette  aztán  az  ostrom  alól ;  de  míg  ő  ott  munkálkodik 
vala,  Starhemberg  a  Csallóközből  hadaival  előre  nyomulván,  az  Eszter- 
gám felett  megerősített  táborban  lévő  magyar  sereget  megverte  s 
aztán  Esztergamot  is  visszavette.  E  közben  pedig  Pálífy  János  tábor- 
nok a  dunántúli  megyékben  mind  többeket  visszatérített  a  király 
hűségére.  Ezért  azonban  némi  kárpótlást  szerzett  Rákóczynak  az,  hogy 
Erdély,  néhány  szász  várost  és  várat  kivéve,  melyekben  császári  őrség 
létezett,  ismét  egészen  elszakadt  Józseftől. 

28.  §.  A   rozsnyói  s  a   bécsi    tanácskozmány ,   Rákóczy  felavattatása  az   erdélyi 

fejedelemségben.  Az  ónodi  gyűlés. 

A  spanyol  •  örökösödési  háború,  mely ,  mint  mondók,  a  század 
elején  támadt,  még  szakadatlanul  folyt  egy  részről  az  osztrák  Károly, 
József  öcscse,  másról  a  franczia  V.  Fülöp  között.  Amazt  a  császáron  és 

néniét  szövetségesein  kivül  még  az  angolok  és  hollandiak  is  támogat- 
ták ;  emezért  XIV.  Lajos  franczia  király  és  szövetségesei,  Miksa  bajor 
fejedelem  s  némely  kisebb  olasz  fejedelmek  harczolának.  A  háború  a 
pyrenei  félszigeten  kivül  még  Olasz-  s  Németországban  és  Belgiumban 
is  egyre  folyt  a  felek  között.  A  franczia  király  a  magyar  felkelést  is 
csak  azért  szítogatta  és  segélyezte  némi  pénzösszeggel,  hogy  a  császár 
hadi  erejének  egy  részét  Magyarországban  tartsa  elfoglalva.  Forma 
szerinti  szövetséget  mindazáltal,  bár  azt  Rákóczy  eleitől  fogva  sürgette, 
mind  eddig  nem  kötött  vele  a  franczia  király ;  megígérte  ugyan  azt 
több  ízben,  de  az  ígéret  teljesítését  különféle  ürügy  alatt  mindig  ké- 
sőbbre halogatta. 

Mióta  a  nagyszombati  békealku  eredménytelen  maradt,  Rákóczy 
e  szövetség  megkötését  erélyesebben  kezdé  sürgetni  a  franczia  udvar- 
nál. József  császár  és  szövetségesei  mind  több  és  több  győzedelmet 
nyertek  a  franczia  hadak  fölött ;  s  már  attól  lehetett  tartani,  hogy  a 
franczia  annyi  vesztesség  után  végre  kénytelen  békét  kötni  ellenségei- 
vel ;  József  pedig  aztán  a  Német-  és  Olaszországból  visszahívandó 
hadait  is  Magyarországba  küldi,  s  a  fölkelést  rövid  idő  alatt  elnyom- 
ván, az  országot  kénye  szerint  megigázza.  Rákóczy  tehát,  magát  s  az 
országot  ilynemű  szerencsétlenség  ellen  biztosítandó,  a  nagyszombati 
értekezletek  után  főleg  oda  fordítá  ügyekezetét,  hogy  a  franczia 
királylyal  oly  szövetséget  kössön,  miszerint  ez,  ha  majd  ellenségeivel 
békére  lép,  abba  Rákóczyt,  mint  erdélyi  fejedelmet,  s  Magyarország 
alkotmányos  szabadságának  biztosítását  is  köteles  legyen  befoglaltatni. 
E  végett  a  fejedelem  Kökényesdi  Vetési  László  párisi  követe  által 
újabban  is  előterjesztést  tétetett"  a  franczia  udvarnál,  kijelentvén,  hogy 
ha  Lajos  király  e  kívánatot  most  sem  teljesíti,  ő  a  nemzet  szabadsá- 
gának biztosítása  végett  kénytelen  lesz  megbékülni  a  császárral.  A 
király  válasza  most  akként  hangzott,  hogy  ő  Rákóczyval,  mihelyt 
magát  az  erdélyi  fejedelemségbe  bevezetteti,  kész  megkötni  a  szövet- 
séget ;  de  a  magyar  szövetséges  rendekkel,  míg  ők  más  alattvalói,  ezt 
tennie  nem  lehet,  hanem  ha  az  osztrák  ház  uralkodását  Magyarország 
felett  megszüntetik,  Józsefet  a  királyságtól  megfosztottnak  nyilat- 
koztatják. 

E  válasz  vétele  után  Rákóczy  azonnal  elhatározta  magát ,  hogy 
a  jövő  tavaszon  az  erdélyi  fejedelemséget  ünnepélyesen  átveendi ;  Ma- 
1707.  gyarország  tanácsosait  pedig  1707  elején  Rozsnyóra  gyüjtendi,  velők 
ott  a  franczia  indítvány  felett  értekezendő.  0  e  tanácskozmányban 
nem  mulasztá  el  ugyan  figyelmeztetni  a  francziától  indítványozott 
elszakadás  veszélyességére  a  tanácsosokat ;  ezek  mindazáltal ,  nem 
látván  más  módot,  melylyel  az  ország  szabadságát  biztosíthatnák,  ez 
indítványt  egy  értelemmel  elfogadták,  mi  hogy  végzéssé  emeltessék,  a 
szövetséges  rendeknek  Ónodra  gyűlést  hirdettek. 

E  szándok  azonban  József  előtt  sem  maradt  titokban :  a  hűségé- 
ben megmaradt  urakat  tehát  a  tavasz  elején  Bécsbe  hívta  s  vélemé- 
ny őket  kérte  ki  az  iránt,  miként  lehetne  az  ónodi  gyűlés  sükerét 
eleve  is  meggyöngíteni.  Az  urak  négy  pontban   adták  be  tanácsukat. 

lényegére  nézve  egyezőt  azon  feltételekkel,  melyeket  maguk  a  fölkel-  ' 
tek  is  a  béke  alapjául  kívántak  volt  kitűzetni  a  nagyszombati  békealku 
idején ;  fogadná  el  ő  felsége  a  külhatalmak  kezességét,  miként  azt  a 
fölkeltek  kívánják;  tartaná  meg  a  szerződést,  melyet  Leopold  1686-ban 
Erdély  rendéivel  kötött,  s  adná  nekik  ifj.  Apaífy  Mihályt,  ki  gyermek 
korában,  ama  szerződés  erejénél  fogva  különben  is  •  megválasztatott, 
fejedelmül ;  vezettetné  ki  az  idegen  hadak  nagyobb  részét,  a  benha- 
gyandókat  pedig  helyezné  magyar  főtisztek  s  a  nádor  hatósága  alá ; 
s  végre  a  protestánsoknak  biztosítaná  azt,  mit  nekik  az  utolsó  sopronyi 
és  pozsonyi  gyűlések  engedményeztek ;  a  többi  sérelmek  orvoslata 
végett  aztán  hirdetne  közönséges  országgyűlést.  De  József,  miként 
elébb,  a  nagyszombati  alku  alatt,  úgy  most  hívei  kérelmére  sem  vala 
hajlandó  elfogadni  a  külhatalmak  kezességét  s  lemondani  Erdélyről, 
melynek  birtoka n  nélkül  Magyarország  békéjét  nem  hitte  állandólag 
megalapíthatni.  0  tehát  az  urak  javaslatait  mellőzvén,  Rabutinnak 
parancsot  külde,  hogy  Erdélybe  visszamenvén,  azt  ismét  engedelmes- 
ségre kényszerítse ;  más  részről  körlevelei  által  az  ónodi  gyűlést  meg- 
tiltotta, s  ha  még  is  megtartatnék,  végzéseit  eleve  is  érvényteleneknek,  . 
részeseit  felségsértőknek  nyilatkoztatta. 

Rákóczy  e  közben  a  rozsnyói  tanácskozmány  után  nem  sokára 
akadály  nélkül  bevonult  Erdélybe,  hol  jelenleg  csak  Szebenben,  Bras- 
sóban, Fogarasban  és  Görgényben  létezett  császári  őrség,  s  a  fölkel- 
tek által  azok  is  körültáborolva  voltak.  April  második  felében  a  ren- 
deknek Marosvásárhelyre  gyűlést  hirdetvén,  miután  ősének  I.  Rákóczy 
Györgynek  hitlevelét  újból  kiadta,  a  fejedelemségbe  magát  ünne- 
pélyesen beigtattatá.  A  rendek  ez  alkalommal  a  „haza  atyjának" 
czímével  tisztelték  meg  őt  viszonzásul  azon  végzésök  megerősítéséért, 
hogy  akaratj ok  ellen  jobbágyaikat  nem  kényszerítendi  hadi  szol- 
gálatra. 

Az  ónodi  gyűlésen  május  közepén,  1707-ben,  megkeseredett  1707. 
szívvel  jelent  meg  a  fejedelem.  A  bécsi  urak  izgatási  következtében 
Okolicsányi  Pál,  ki  a  vallás  ügye  miatt  már  egyébkor  is  meghasonlást 
ügyekezett  volt  támasztani  a  szövetséges  rendek  között ,  reávette 
Turócz  megye  rendéit,  szólítanák  fel  körleveleik  által  a  többi  megyé- 
ket ,  hogy  velők  kezet  fogva,  ügyekezzenek  valahára  véget  vetni  a 
háborúnak,  mely  míg  egyesek  által  magán  érdekeikre  zsákmányoltatik 
ki,  a  nemzetet  pusztulásra  viszi.  A  gyanúsítás,  mintha  a  háborút  önha- 
szonlesésből  folytatná,  annál  mélyebben  serte  a  fejedelem  önérzetét, 
mennél  több  bizonyítványait  adta  eddig  önzetlenségének.  A  gyűlésben 
tehát  a  turóczi  körlevelet  keményen  megróván,  Rakovszky  Menyhért 
és  Okolicsányi  Kristóf  megyei  követeknek  a  miatt  éles  szemrehányást 
tett,  a  rendektől  pedig  a  méltatlan  vádért  elégtételt  kívánt.  Szavait 
azonban  hosszú,  mély  csend  váltotta  fel,  mit  a  fejedelem  arra  magya- 
rázván, mintha  Turócz  megyével  a  rendek  is  egy  véleményen  volná- 
nak, felháborodott  kedélylyel  emel  ismét  szót,  hálátlanságról  panasz- 
kodik, melylyel  a  hazáért  tett  áldozatai  viszonoztatnak,  istenre  hi- 
vatkozik, ki  látja  önzetlenségét,  s  határozottan  kijelenti,  hogy  a  ren- 

dek  e  meghasoiilásában  vezéri  tisztét  tovább  nem  viselheti,  s  a  gyűlés- 
ből azonnal  távozni  szándékozik. 

Azonban,  érzékeny  beszéde  alatt  viharként  zaj  lék  fel  a  rendek 
indulata :  Klobusiczky  s  mások  az  előbbkelők  közöl  űtját  állják,  s  őt 
majdnem  erőszakkal  vezetik  vissza  székébe,  míg  mások  hangosan  fel- 
kiáltanak:  „haljon  meg  inkább  egy  ember,  mintsem  az  ország  fosz- 
tassék  meg  vezérétől."  Es  alig  mondattak  ki  e  szavak,  Bercsényi  kar- 
dot ránt,  s  a  mellette  álló  Rakovszkyt  vállon  sújtja  ;  követi  példáját 
Károlyi  Sándor  több  másokkal,  s  az  áldozat  halva  rogy  le.  Okolicsányi 
Kristóf  a  villongó  kardok  közt  futásnak  ered,  s  bár  több  sebből  vérzik, 
sikerűi  még  is  tova  állnia,  Rákóczy,  kinek  indulatát  a  nemvárt  ese- 
mény tüstént  lelohasztá,  kívánta  ezután,  ne  lenne  tovább  bántalma 
a  turóczi  nemeseknek.  De  a  hevétől  elragadt  Bercsényi  törvényes  elég- 
tételt követelt,  minél  fogva  aztán  Okolicsányi  Kristóf  más  napon  tör- 
vényszék elébe  állíttatván  lefejeztetett.  Turócz  megye  pedig  a  hatósá- 
gok sorából  kitörültetni  s  a  szomszéd  megyék  közt  felosztatni  hatá- 
roztatott,  minek  jeléül  pecsétje  azonnal  széttöretett,  zászlaja  pedig 
Rakovszky  hullája  fölött  szétszakgattatott. 

Pár  nap  múlva  szőnyegre  hozatott  az  osztrák  háztól  való  teljes 
elszakadás  indítványa ;  mi  is  e  sajátságos  felkiáltás  közben:  „eb  ura 
fakó"  közakarattal  elfogadtatván,  Rákóczy  a  vezérlő  fejedelem  tiszté- 
ben megerősíttetett,  s  helytartójává  Bercsényi  választatott;  mind  azok, 
kik  két  hónap  folyta  alatt  hozzájok  nem  csatlakoznak  s  József  hűségé- 
ben megmaradnak,  hazaárúlóknak  nyilváníttattak.  A  további  tanács- 
kozások folytában  a  háború  költségeire,  melyeket  Rákóczy  eddigelé 
csak  a  bányák  jövedelmeiből,  a  franczia  segélypénzekből,  s  az  általa 
veretett  rézpénzből  fedezett,  minthogy  ez,  roszasága  miatt  becsét  vég- 
képen elvesztette,  részint  termesztményekben,  részint  pénzül  egyenes 
adó  rovatott  a  megyékre.  Titkosabb  tanácskozmányban  végzéssé  lett 
még  az  is,  hogy  a  megürültnek  nyilvánított  királyi  székbe  Miksa  ba- 
jor fejedelem  hivassék  meg,  miután  várható  vala,  hogy  a  franczia  ki- 
rály, ki  e  szövetségesének  megválasztását  maga  indítványozta  volt, 
neki  a  czélra  elégséges  segedelmet  is  fog  nyújtani. 

Lajos  király  e  végzésekről  azonnal  értesíttetvén,  újabban  is  meg- 
kéretett, kötné  meg  a  szövetséges  rendekkel  forma  szerint  a  szövet- 
séget, melyet  most  már  semmi  sem  gátol  többé,  s  adna  a  bajor  fejede- 
lemnek is  annyi  erőt  rendelkezése  alá,  hogy  a  trónt  elfoglalhassa.  De 
a  franczia  kormány  most  már  mindenki  előtt  kétségtelenné  tette,  mi- 
képen  eddigi  ígéretei  s  izgatásai  által  nem  mást  czélozott,  mint  hogy 
a  magyarokat  uralkodó  házukkal  kiegyenlíthetlen  meghasonlásba  hozza, 
a  nélkül,  hogy  valaha  komolyan  szándékozott  volna  beváltani  adott 
szavát,  teljesíteni  csábító  ígéreteit.  A  szövetség  megkötésének  halasz- 
tására, vagy  inkább  mellőzésére  most  is  talált  ürügyet,  s  hogy  Rákóczyt 
és  Bercsényit  annak  további  sürgetésében  elnémítsa,  amannak  számára 
Lengyelországban  a  jaroszlawi  uradalmat  vásároltatta  meg ;  emennek 
pedig  százezer  frank  értékű  ezüst  szereket  ajándékozott.  Egyébiránt 
már  a  bajor  fejedelem  király lyá  választását  sem  pártolá  többé,  kije- 

lentvén,  miképen  a  nagy  távolság  miatt  és  szenvedett  veszteségei  után 
egyéb  segedelmére  nem  lehet  a  magyaroknak,  mint  hogy  ha  majd  a 
közönséges  béke  megköttetik,  abba  őket  is  befoglaltatja.  A  jövendő 
azonban  bebizonyította,  hogy  ezen  ígérete  sem  volt  őszintébb  az  eléb- 
bieknél ;  mert  a  béke  tárgyalásakor  utóbb  szót  sem  emelt  Rákóczy  s  a 
magyarok  mellett. 

A  franczia  ígéretek  hiúsága  iránt  ekképen  kiábrándulván,  azontúl 
I.  Péter  muszka  czár  pártolását  ügyekezett  a  nemzeti  ügynek  meg- 
nyerni a  fejedelem.  A  czár  ugyanis  Lescsinszky  Szaniszló  lengyel 
királyt  megbuktatni  törekedvén,  a  lengyelek  egy  részével  elébb  Ágost 
szász  fejedelmet  akarta  Szaniszló  ellenében  királylyá  tenni;  midőn 
pedig  azt  XII.  Károly  svéd  király  Lengyelországról  lemondani  kény- 
szerítette, a  czár  Rákóczyt  kínálta  meg  a  lengyel  királysággal.  A  feje- 
delemnek, nehogy  hazája  ügyét  cserben  hagyni  kényteleníttessék,  semmi 
kedve  sem  volt  ugyan  a  különben  is  kétes  lengyel  királyságra,  hogy 
mindazáltal  a  czárt  a  magyar  ügy  pártolására  indítsa,  vele  még  is 
szövetséget  kötött.  De  a  franczia  király  önző  politikája  utóbb  ezt  is 
annál  könnyebben  megfosztotta  eredményétől,  minthogy  a  czárban  is. 
hiányzott  az  őszinteség. 

29.  §.  A  pozsonyi  országgyűlés  1708-ban.   Rákóczy  szerencséjének  lealkonyodta 

A  külsegélynek  már  ezen  aggodalmas  keresése  is  mutatja,  hogy 
a  fölkelés  ereje  mindinkább  hanyatlott  az  országban.  Rabutin  kevéssel 
az  ónodi  gyűlés  után  ismét  visszament  hadaival  Erdélybe,  s  azt  rövid 
időn  megint  nagyobb  részben  elhajolni  kényszerítette  Rákóczytól. 
Hasonlót  tőn  Pálffy  János  is  a  dunántúli  megyékben.  De  az  ország 
egyéb  részeiben  is  mindinkább  meghűlt  már  a  harczias  lelkesedés. 
A  nép  mindenfelé  annál  inkább  megunta  a  háborútól  elválhatatlan 
súlyos  terhek  tovább  hordását,  mivel  keresetének  forrásai  végkép 
kiapadtak  :  a  közlekedés  a  külfölddel  megszűnt ;  az  ipart  az  eláradt 
értéktelen  rézpénz  meglankasztotta ;  az  ország  széltében  hosszában 
átvonuló  hadak,  úgy  a  császáriak  s  velők  tartó  ráczok,  mint  maguk 
a  magyarok  is,  hogy  az  ellenség  előnyomúlását  megnehezítsék,  egész 
vidékeket  pusztasággá  változtattak,  számtalan  virágzó  várost  és  hely- 
séget feldúltak,  felégettek.  Nem  csoda,  ha  a  nemzet  öt  évi  harcza  után 
békéért  sóvárga.  S  e  vágy  annál  epesztőbb  lett  a  kedélyekben,  mivel 
az  ónodi  végzések  még  annak  reményét  is  meghiúsították,  hogy  a  hábo- 
rúnak egyhamar  vége  szakadjon.  Elébb  a  gyakran  megújított  alku- 
dozások reményleni  engedik  vala,  hogy  a  béke  áldásai  valahára  csak 
visszatérnek ;  most,  a  teljes  elszakadás  után  a  királyi  háztól  belátni 
sem  lehetett  többé,  mikor  lesz  vége  a  háborúnak  s  a  vele  járó  súlyos 
áldozatoknak. 

A  nemzet  e  hangulata  nem  maradhatott  titok  Bécsben  a  kormány 
s  a  vele  tartó  magyar  urak  előtt,  kik  szinte  türelmetlenül  vágytak  fel- 
dúlt vagy  elfoglalt  javaik  birtokába  visszajutni.  József  tehát,  ezek 
kérelmeire  felhasználni  kívánta  a  közhangulatot.  Eltökélte  magát,  hogy 

nem  alkuszik  többé  a  fölkeltekkel ;  hanem  egy  részről  a  megtérök 
szamára  biztosítandó  kegyelem,  más  részről  a  nemzeti  kívánatfok  telje- 
sítése által  von  el  mind  többeket  a  szövetséges  rendektől,  hogy  aztán 
a  makacsokat  fegyver  hatalommal  kényszeríthesse  a  békére.  E  végett 

1707.  1707  második  felétől  kezdve,  több  ízben  amnestiát  biztosított  a  hűségére 
visszatérőknek ;   más   részről,    míg   Heister    tábornagyot  megerősített 

1708.  haddal  küldé  be  ismét  az  országba,  1708-ki  februárra  Pozsonyba  közön- 
•  séges  országgyűlést  hirdetett,  melyre  a  nádor,  Eszterházy  Pál,  mindenkit 

ösztönözött  megjelenni. 

Az  országgyűlés  mindazáltal  nem  lőn  népes ;  mert  bár  Rákóczy 
mindenkit  ellátni  ígért  útlevéllel,  ki  ott  megjelenni  kívánna;  annyira 
azonban  még  nem  sülyedt  alá  a  felkeltek  hatalma,  hogy  ily  nyilvános 
elpártolás  a  szövetségtől  veszély  nélkül  járt  volna.  Az  előadásokban 
József  egyedül  azon  sérelmek  tárgyalását  tűzte  ki  a  tanácskozások 
czéljáúl,  melyeknek  orvoslatától  függ  vala  a  béke  helyreállása.  A  rendek 
nem  is  késtek  azután  ezeket  megvitatni  s  a  király  elejébe  terjeszteni ; 
de  mielőtt  feliratukra  válasz  érkezhetett  volna,  az  országgyűlést  egy 
részről  a  inirígyhalál,  másról  a  szövetséges  rendek  újabb  hadi  moz- 
galmai szétoszlani  kényszerítették. 

Rákóczy  a  tavaszon  (1708-ban)  egy  20 — 22  ezernyi  szép  sereget 
készített  fel,  hogy  avval  a  beáll andó  őszön  Sléziába  nyomuljon,  s  ott 
vagy  a  bajor  fejedelemmel  egyesüljön,  ha  ő  a  francziától  netalán  mégis 
nyervén  segélyt,  a  királyságot  elfogadni  akarná :  vagy  a  porosz  her- 
czeget  hozza  be  az  ország  trónjára,  mi  iránt  a  berlini  udvar  már  ki  is 
jelentette  megegyezését,  ha  Rákóczynak  sikerül  behatolni  Sléziába.  A 
fejedelem  e  terv  szerint  csak  is  az  ősz  elején  szándékozott  megindulni 
egri  táborából.  De  vezérei,  maga  Bercsényi  is  mindaddig  nem  nyugodtak, 
míg  a  nyár  elején  a  Vághoz  nem  vezette  seregét,  melylyel  amazok  az 
ott  lévő  császári  hadakat  könnyen  legyőzhetni  reménylik  vala.  Az  enge- 
dékenység azonban  veszedelmére  vált  Rákóczynak  és  seregének.  Heister 
és  PálfFy  tábornokok  időközben  minden  erejöket  összeszedvén,  Tren- 
csény  táján  útját  állták,  smíg  Rákóczy,  kinek  lova  egy  árok  átugrásánál 
elbukott,  a  szeme  táján  szenvedett  ütéstől  ájultan  vitetett  el  a  csata- 
helyről, alvezéreinek  ügyetlensége  miatt  hadát  annyira  szétugrasztották 
inkább,  mint  megverték,  hogy  felét  is  alig  lehetett  többé  összeszedni. 
E  veszteség  után  a  fejedelem  annál  kevésbé  gondolhatott  többé  elébbi 
tervének  végrehajtására,  minthogy  a  Heister  által  hirdetett  bünbocsá- 
uatra  mind  számosabban  elpártoltak  a  szövetségtől.  Ocskay  László  egy 
egész  dandárral  Pálffyhoz  csatlakozott.  Ugyanezt  szándékozott  tenni  a 
dunántúl  Bezerédy  Imre  is  a  maga  dandárával,  de  elfogatván,  halállal 
bűnhődött. 

A  szövetséges  rendek  ügye  ezóta  napról  napra  nagyobb  hanyat- 
lásnak indult.  Heister  újabb  hadakkal  erősödvén,  annál  könnyebben 
folytathatá  hódoltatásait,  mivel  a  fejedelem  minden  ügy  ékezete  mellett 
sem  volt  többé  képes  jelentékenyebb  hadat  összeszerkeszteni ;  eszközei 
is  mindinkább  fogytak  a  háború  folytatására,  mert  a  bányák,  mikből 
leginkább  meríté  eddigelé  pénzkészletét,  a  császáriak  hatalmába  estek ; 

a  rézpénz  teljesen  elvesztette  értékét,  s  még  a  franczia  király  is  meg- 
szűnt fizetni  az  50  ezer  franknyi  havi  segélyt,  miután  őket  a  hinárba 
vezette.  A  fejedelem,  hogy  azon  esetre,  ha  a  császáriaktól  nyugat  felöl 
keményebben  nyomatnék,  legalább  Erdélyben  kaphasson  nagyobb  erőre, 
a  trencsényi  szerencsétlen  csata  után  Károlyi  Sándor  tábornokot  a 
tartományba  küldé  egy  hadosztáíylyal,  hol  Rabutint  nem  rég  Kirch- 
baum  altábornagy  válta  fel  a  hadi  kormányban.  De  a  nép  Erdélyben 
tán  még  inkább  megunta  már  a  háborút,,  mint  Magyarországban ;  s  a 
fejedelem  Károlyit  erejének  összpontosítása  végett  nemsokára  vissza- 
hívta, Erdélyt  azontúl  egészen  magára  hagy ván.  Hogy  pedig  a  kedélyek 
növekedő  lehangoltságát  némileg  felélénkítse,  a  rendeknek,  az  év  vége 
felé  Sárospatakra  gyűlést  hirdetett.  Innét  küldetett  aztán  Tolvay  Gábor, 
királyi  tanácsos,  ki  hosszabb  idő  óta  a  szövetségesek  foglya  vala,  némi 
békeajánlattal  Bécsbe,  melyek  azonban  ott  nem  nyertek  kedvező  fogad- 
tatást. 

József  ugyanis,  látván  a  felkeltek  ügyének  mindinkábbi  hanyat- 
lását, a  háborúnak  minden  alku  nélkül  kívánt  s  remélt  véget  vethetni. 
E  végett,  míg  hadai  az  éjszaknyugati  megyékben  folyton  előre  haladtak, 
1709  tavaszán  a  múlt  évben  megszakadt  országgyűlést  ismét  egybe-  1709 
hívta;  a  tavai  beadott  sérelmek  s  kívánatok  több  pontjaira  kedvező 
választ  adott ;  egyszersmind  pedig  az  egy  hónap  alatt  megtérőknek, 
Rákóczyt  és  Bercsényit  kivéve,  ismét  bocsánatot  hirdetett.  —  A  királyi 
kegyelmet  a  felkeltek  közöl,  mind  szorongóbb  körülményeik  közt, 
számosan  elfogadták.  A  dunántúli  megyék,  honnan  Eszterházy  Antal 
hadai  Heister  és  Pálffy  által  kiszoríttattak,  valamennyien,  az  éjszak- 
nyugati megyék  közöl  is  mind  többen  hűséget  esküdtek  a  királynak. 
József  e  közben  tapasztalván,  hogy  a  protestánsokat  leginkább  a  vallás 
ügye  tartóztatja  vissza  a  fejedelem  zászlai  alatt,  1709  végén  kelt  leira-  1709. 
tában  ezeket  is  megnyugtatni  ügyekezett,  nyilván  kijelentvén :  hogy 
valamint  a  protestánsok  által  elfoglalt  templomokat  visszaadatni 
kívánja,  úgy  nem  fogja  azt  sem  tűrni,  hogy  a  protestánsok  az  eddig 
alkotott  törvények  szerint  nyert  vallási  szabadságaik  gyakorlatában  s 
templomaik  használatában  legkevésbbé  is  háborgattassanak.  A  kímé- 
letlen és  kegyetlen  Heister  által  legújabban  elkövetett  némely  törvény- 
szegéseket azonnal  jóvá  is  tette  ;  mi  aztán  még  többeket  elvont  a  fel- 
keléstől. 

Rákóczy  e  közben  a  svéd  királynál,  majd  ismét  a  muszka  ez  árnál 
keresett  segedelmet ;  de  hasztalan.  Más  részről  pedig  oda  fordítá  mind 
a  francziánál,  mind  az  angoloknál  és  hollandiaknál  fő  ügyekezetét, 
hogy  eleve  is  biztosíttassák,  miképen  a  közönséges  békébe,  mely  iránt 
már  ismételve  tartattak  némi  értekezletek,  mind  a  magyarok  mind  ő 
maga,  mint  erdélyi  fejedelem,  befoglaltassanak.  E  végett  a  protestáns 
rendek  külön  is  tartottak  egy  ügynököt  Hollandban.  Az  említett  hatal- 
maktól ez  iránt  megnyugtató  ígéretek  érkeztek  ugyan ;  az  angolok, 
hollandiak  egy  ízben  még  közbenjárásukat  is  újra  fölvenni  akarták  a 
bécsi  udvarnál ;  de  mivel  ez  azt  most  nem  fogadta  el,  utóbb  amazok  is 
felhagytak  buzgalmokkal,  s  midőn  a  közönséges  békénél  a  dolog  aztán 

kenyérszegésre  került,  végre  is  megfeledkeztek  mind  Rákóczy,   mind  a 
magyarok  pártolásáról. 
1710.  E  diplomatiai  munkálkodásai  közt  1710.  elején  hadi  szerencséjét 

is  meg  akará  még  egyszer  kísérteni  a  fejedelem.  A  svéd  királynak  a 
muszka  által  Pultavánál  megvert  hadaiból  néhány  zászlóalj  az  ország 
határszélein  kalandozék  s  menedéket  kívánt  tőle  az  üldöző  muszkák 
elől.  Rákóczy  tehát  ezeket  zsoldjába  fogadván,  velők  s  egyéb  hadaival 
a  Nógrád  megyében  táborozó  császári  hadat  Vadkert  táján  megtá- 
madta. De  a  szerencse  most  sem  kedvezett  fegyverének,  s  vereséggel 
kényteleníttetett  visszavonulni.  E  veszteség  végkép  elbátortalanítá  a 
szövetséges  rendeket ;  s  miután  Rákóczy  jelentékenyebb  hadat  síkra 
többé  nem  vezethetett,  s  még  azon  csekély  sereg  is,  mely  Eszterházy 
Antal  vezérlete  alatt  a  Hegyalja  vidékén  tábor zik  vala,  Pataknál,  szét- 
ugrasztatott,  az  éjszak-keleti  városok  egymás  után  kaput  tártak  a 
császáriaknak. 

30.  §.  A  szatmári  békekötés.  József  halála. 

Még  csak  Kassa,  Munkács,  Huszt,  Ecsed,  s  néhány  más  cseké- 
lyebb erősség  maradt  a  szövetséges  rendek  birtokában,  s  ők  maguk  is 
a  mennyien  még  az  amnestiát  el  nem  fogadták,  mindinkább  a  lengyel 
határszélek  felé,  Ung,  Bereg  s  Mármaros  megyékbe  szorultak  fel.  A 
császári  hadnak  e  körülmények  közt  csak  előrenyomulnia  kell  vala,  hogy 
a  még  fegyverben  lévők  hódolatra,  vagy  kibúj dosásra  kényszeríttesse- 
nek. Szerencsére  épen  ekkor  történt,  hogy  az  angol  kormány,  Rákóczy 
működéseinek  következtében,  oly  utasítással  küldi  vala  új  követét, 
Peterborough  lordot,  a  bécsi  udvarhoz,  hogy  ott  a  magyarok  megbé- 
kéltetésének  ügyében  erélyesebben  lépjen  fel.  Ez  azonban  korán  tud- 
tára esett  Józsefnek,  s  ő,  minden  kül  avatkozást  mellőzendő,  az  angol 
követ  fellépését  megelőzve,  maga  kívánt  gyors  véget  vetni  a  felke- 
lésnek. E  végett  a  kegyetlenségei  miatt  gyűlölt  Heistert  visszahíván, 
Pálffy  János  tábornagyot  nevezte  ki  az  országban  lévő  hadainak  főve- 
zérévé, felhatalmazván  őt  egyszersmind  arra  is,  hogy  Rákóczyt,  s  a 
többi  felkelteket  kegyelemről  biztosítsa,  s  velők  némi  alkuba  is  eresz- 
kedhessek. 

Es  a  derék  hazafi  meg  is  felelt  a  király  várakozásának.  Min- 
denekelőtt a  mérsékeltebb  Károlyit  ügyekezett  a  békére  hajlandóvá 
tenni,  s  vele  levelezésbe  bocsátkozott.  Károlyi  közié  az  ügyet  Rákó- 
czyval,  ki  mióta  Bercsényi  Lengyelországba  távozott  oldala  mellől, 
szinte  komolyabban  óhajtá  a  békét,  s  az  alkudozásokra  Károlyit  fel  is 
hatalmazta.  Utóbb  Vaján  Pálffyval  személyesen  találkozván,  ennek 
kívánata  szerint  József  királyhoz  írásban  is  folyamodott  bünbocsá- 
n átért  pártfelei  számára.  De  mivel  eskü  kötelezte,  hogy  a  békéről  csak 
a  tanácsosok  tudtával  alkudozandik,  mielőtt  formaszerint  alkuba  bocsát- 
kozott volna,  azokat,  kik  még  Lengyelországba  nem  költöztek,  Sza- 
lánkon  összegyűjtvén,  előadá  nekik  a  Pálffyval  tartott  beszélgetése 
eredményét,  s  intette  őket,  gondolnák  meg,  miként  a  szerencsétől 
elhagyatván,  már  csak  békekötés  vagy  kivándorlás  között  választhat- 

nak.  Kérdé  aztán  őket  hajlandók-e  engedni  azon  feltételekből,  melyeket 
a  szövetséges  rendek  már  elébb  békealapúi  tűztek  ki  ?  A  tanácsosok 
azonban  erre  magukat  felhatalmazva  nem  érezvén,  javasiák  neki, 
hirdetne  közgyűlést,  addig  pedig  menne  Lengyelországba,  a  czár  sege- 
delme iránt  még  egyszer  kísérletet  tenni.  Az  erdélyieknek  előadá  a 
fejedelem,  hogy  a  király  a  szabad  választás  jogán  kivül  minden  kíván- 
ságaikat kész  megadni ;  nehogy  tehát  ő  legyen  veszedelmök  oka,  azonnal 
visszaadja  nekik  választása  oklevelét,  s  föloldja  őket  a  hűségeskü  alól, 
mihelyt  tőlök  viszont  feloldoztatik  azon  esküjétől,  melylyel  ígérte, 
hogy  a  tartományról,  a  rendek  megegyezte  nélkül  nem  mond  le.  De  az 
erdélyiek  e  lemondást  nem  fogadták  el,  sőt  készeknek  nyilatkoztak,  ha 
a  sors  úgy  akarja,  őt  szárazon  és  vizén  bár  hova  is  hűségesen  követ- 
niok.  Ezután  Rákóczy  Károlyi  Sándort  az  alkudozás  folytatásával  meg- 
bízván, az  összes  rendeknek  Husztra  gyűlést  hirdetett,  s  a  tanácsosok 
javaslata  szerint  Lengyelországba  indult,  nem  is  sejtvén,  hogy  hazáját 
soha  többé  nem  látandja. 

József  vévén  Rákóczy  levelét,  Pálffyt  újabban  is  felhatalmazta, 
miszerint  a  fejedelmet  is  mind  személyére,  mind  javaira  nézve  biztosít- 
hatja kegyelméről,  ha  a  fegyvert  leteszi,  s  hűségesküt  mond.  De  Rákó- 
czyt  már  ekkor  más  határozatra  birták  az  engesztelhetetlen  Bercsényi 
izgatásai,  s  a  czár  biztatásai,  miszerint  őt,  mihelyt  a  svéddel  békét  köt, 
tüstént  egész  erejével  segíteni  ígérkezett.  Károlyi  ennélfogva  a  gyűlést 
Szatmárba  tévén  át,  Pálífy  békeföltétele  it  a  rendeknek  előadta,  melyeket 
ezek  elfogadhatóknak  találván,  követeik  által  kérték  a  fejedelmet,  jőne 
hozzájok,  s  kötné  meg  a  békét,  vagy  oldaná  fel  őket  a  hűségeskü  alól. 
Rákóczy  azonban,  ki  a  közönséges  békébe  való  befoglaltatásban  még 
mindig  bízván,  a  kegyelmet  saját  személyére  elfogadni  nem  akarta,  s 
kit  mélyen  sértett  az  is,  hogy  Bécsben  vele,  csak  mint  magános  sze- 
mély ly  el  akarnak  alkudozni,  maga  megjelenni  nem  akart,  de  a  rendeket 
hüségesküjöktől  feloldozta. 

E  válaszszal  majdnem  egy  időben  érkezett  Pálífyhoz  azon  szo- 
morú hír,  hogy  József  1711-ki  april  17-én  himlőben  meghalt.  Pálffynak  1711, 
ez,  mit  Károlyival  mély  titokban  tartott,  új  ösztönül  szolgált  a  békét 
mentül  elébb  megkötnie.  Nem  is  volt  már  egyéb  akadály,  mint  az,  hogy 
gróf  Eszterházy  Dániel  Kassát  átadni  vonakodott  Végre  őt  is  sikerült 
Károlyinak  hódolatra  birnia ;  s  a  békefeltételek  május  1-én  a  rendek 
és  a  hadak  maradványainak  több  ezerből  álló  gyülekezetében  ünnepé- 
lyesen felolvastatván,  s  megerősíttetvén,  44  úr  és  főnemestől  aláírattak. 
A  főbb  pontok  következők:  1.  Rákóczynak,  ha  három  hét  alatt  a  békét 
elfogadja,  várait  kivéve,  minden  java,  s  az  eddig  Bécsben  letartóztatott . 
két  fia  is  visszaadatik.  2.  Hasonlókép  bűnbocsánatot  nyernek  minden 
vele  lévő  pártfelei.  3.  0  felsége  a  vallások  szabadságáról  szóló  törvé- 
nyeket híven  megtartja ;  ha  ezeken  felül  az  illető  feleknek  némi  kéren- 
dőjök  volna,  azt  kegyelmesen  meghallgatja.  4.  Hasonló  lelkiösmeretes- 
séggel  tartandja  fenn  ő  felsége  az  ország  jogait  is  ;  azt  pedig  nem 
engedi,  hogy  az  adott  kegyelem  ellenére  akárki  is  újabb  bántalmaknak 
tétessék  ki.  5.  Fenmarad  joguk  az  ország  lakosainak,  sérelmeiket,  melyek 

még  orvosolva  nincsenek,  a  jövő    országgyűlésen    teljes    szabadsággal 
elöadniok,  s  ő  felsége  ígéri,  hogy  mind  ezeknek,  a  mennyiben  méltá- 
nyosak,   meghallgatása,    mind    egyéb    kormányintézkedései   által   az 
egész  keresztény  világ  előtt  tanusítandja,  hogy  a  magyar  nemzet  iránt 
valóban  atyai  indulattal  viselteik  ;  valamint  viszont  ő  is  elvárja  a  nem- 
zettől, miszerint,  ily  alkotmányszerüleg  kormányoztatván,  be  fogja  bizo- 
nyítani, hogy  őt  egy  nemzet  sem  haladja  meg  királya  iránti  hűségében. 
A  szatmári  békekötést  Károly  koronaörökös  távollétében,  Eugen 
herczeg  tanácsára,  Eleonóra  özvegy  császárné  május  26-án  erősítette 
meg.  Rákóczy  azonban  József  halála  után  még  kevésbbé  lőn  hajlandó 
a  békét  elfogadni.  Miután  az  orosztól  várt  segedelem  reménye  is  eltűnt, 
Parisba  költözött,  hol  aztán  hat  évig  élt  a  franczia  udvar  pártfogása 
alatt,  mindinkább  tünedező  reményben  sorsának  jobbra   válta  iránt. 
Párthívei  közöl  Bercsényi,  Eszterházy  Antal,  Forgács  és  Csáky  grófok, 
több  másokkal  együtt   Lengyelországban  húztak  némi  segélypénzt  a 
franczia  kormánytól.  Kiütvén  Károly  alatt  a  török  háború,  Rákóczy  a 
1717.  szultán     meghívására    1717-ben,    Konstantinápolyba,    onnan   két   év 
múlva,  Csáky,   Zay,   Sibrik,  Mikes,  Radálovics  apát  s  több  másokkal 
Rodosztóba,  a  Marmora  tenger  mellé  költözött.  Elete  itt  szigorú,  majd- 
nem kolostori  vala ;  vigasztalást  élénk  vallásos  érzetében,  s  buzgó  ájta- 
tossági  gyakorlataiban  talált ;  idejét  ezeken  kivűl  leginkább  esztergá- 
1735.  lyozással  tölte,  míg  végre    1735-ben,  életének    60-ik  évében,  tragikai 
1722.  életpályáját  befejezte.  Neje  1722-ben  Parisban  halt  meg.   Két  fia  közöl 
1727.  az    ifjabb    György,    bécsi    fogságából    1727-ben    megszökvén,  miután 
atyját  Rodosztóban  meglátogatta,  Francziaországba  ment,  további  sorsa 
1734.  azonban  ismeretlen;  idősb  fia  József,  ki  1734-ben  szökött  meg  Bécsből, 
még  előfordul  a  történetben.  Társai,  kik  vele  Törökországba  költöztek, 
a  szultán  pártfogása  alatt  nagy  részben  holtiglan  Rodosztóban  maradtak. 

III.  Károly  koriiiHiiylata.  1711—1740. 

1.  §.  Kormányra  lépte  s  megkoronáztatása.  Az   ehő   török   háború;   a  passzaro- 

viczi  békekötés. 

Károly,  mint  császár  Vl-dik,  mint  magyar  király  Ill-dik,  egyet- 
len  férfi  ivadéka  volt  a  Habsburg  fejedelmi  háznak ,  midőn  I.  József 
sírba  szállott.  Megértvén  testvére  halálát,  Spanyolországból,  melyért 
a  franczia  Fülöp  ellen  több  évek  óta  nem  a  legjobb  szerencsével  har- 
czolt,  ősei  birodalmának  átvételére  útnak  indult,  s  miután  császárrá 
megválasztatott ,  1712.  elején  érkezett  meg  Ausztria  székvárosába.  1712. 
Károlyi  Sándor  tanácsára  itt  a  szathmári  békekötést  azonnal  megerő- 
sítvén, april  3-ra  koronázó  országgyűlést  hirdetett,  s  miután  a  felava- 
tási oklevelet  május  14-kén  a  rendeknek  kiadta,  néhány  nap  múlva 
ünnepélyesen  megkoronáztatott.  Ezután  az  1709-ki  gyűlésen  félben- 
hagyott  tárgyak  fogattak  ismét  tanácskozás  alá.  Károly  a  még  József 
életében  beadott  sérelmi  feliratra  sokban  kedvező  választ  adott.  Leg- 
nagyobb nehézséget  szült  a  vallás  ügye,  a  felségsértési  bűn  s  az  új 
szerzeményi  javak  iránt  alkotandó  törvény.  Az  elsőre  nézve ,  mely 
hosszú  ingerült  vitákat  okozott,  jul.  11-kén  végre  oly  választ  adott 
Károly  a  protestáns  rendek  folyamodására  ,  miszerint  a  pozsonyi  és 
sopronyi  végzéseket  pontosan  meg  fogja  tartatni,  s  azokat,  a  mennyi- 
ben megsértve. volnának,  egy  e  végre  kiküldendő  bizottmány  által  hely- 
reállítandja.  Az  új  szerzeményi  s  felségsértési  kérdés  azonban  nem 
érhetett  véget ;  mert  mielőtt  a  király  s  nemzet  ez  iránt  megegyezett 
volna,  a  már  Pozsonyban  is  jelentkező  mirígyragály  miatt  az  ország- 
gyűlés feloszlott. 

1713-ban,  Károly,  a  spanyol  Örökösödési  háborúval  lévén  elfog-  1713. 
lalva,  csak  miután  ennek  a  rastadti  békekötéssel  végeszakadt,  az  1714-ki  1714. 
septemberben  hívta  ismét  össze  az  ország  rendéit  a  félbenszakadt  gyű- 
lés folytatására.  A  rendek  mindenek  előtt  a  múlt  évben  meghalt  Esz- 
terházy  Pál  herczeg  helyébe  Pálffy  Miklóst  választották  nádorrá,  a 

királynét    pedig    megkoronázták.    Ezntán    ismét   heves    vallási   viták 
támadtak,  melyek  a  többi  országos  ügyek  tárgyalását  annyira  hátrál- 

1715.  tatták,  hogy  a  gyűlés  egészen  az  1715-diki  jun.  közepéig  tartott.  Az 
alkotott  136  törv.  czikk  közöl  nevezetesbek  azok,  melyek  által  a  nem- 
zet újonnan  biztosíttatott,  hogy  saját  törvényei  szerint  fog  kormá- 
nyoztatni ;  továbbá ,  mely  a  felségsértési  bűnök  elleni  biróságot  és 
eljárást  meghatározza ;  Rákóczy t  és  Bercsényit  mind  azokkal,  kik  a 
szatmári  békét  el  nem  fogadták,  a  haza  ellenségeinek  nyilatkoztatja. 
De  legnevezetesb  a  8-dik  törv.  czikk,  mely  az  állandó  katonaságot 
megalapítván,  a  honvédelmi  rendszer  történetében  egy  új  korszakot 
alkotott.  Ezen  kivül  említésre  méltó  még,  hogy  a  kunok  és  jászok  ki- 
váltása a  német  rendtől  elhatároztatott ;  az  alföldi  jószágok  igaz  bir- 
tokosainak megvizsgálása,  a  törvénykönyv  és  törvényszékek  megjaví- 
tása, a  politikai,  hadi  országgazdasági  ügyek  rendszeres  kidolgozása 
s  vallási  ügy  rendezése  végett  külön  országos  bizottmányok  választat- 
tak. Szeged,  Debreczen,  Szathmár-Németi  sz.  királyi  városokká  tétet- 
tek. A  jezsuitáknak  az  országgyűlésen  szavazatjog  adatott ;  a  kegyes 
szerzet  az  ifjúság  nevelésére  törvényesen  bevétetett.  Az  országgyűlés 
után  Károly  az  esztergomi  érsekséghez  római  birodalmi  herczegi  czí- 
met  kapcsolt. 

A  töröktől  peloponnesi  birtokaiban  háborgatott  Velencze  Károly- 

1716.  lyal  1716-ban  új  védő  s  támadó  szövetséget  kötött,  mely  Károlyt  is 
háborúba  benyolítá  a  törökkel.  0  ugyanis  Velencze  számára  elégtételt 
követelt ;  e  helyett  azonban  a  szultán  egy  roppant  hadat  küldött  az 
ország  ellen.  A  nagyvezér  Péterváradot  szándékozott  megszállani ;  de 
mire  ő  megérkezett,  a  hős  Eugen  herczeg  már  a  vár  alatt  táborozók, 
s  aztán  a  török  sereget  egy  elhatározó  ütközetben  megverte.  A  lenyes 
győzedelemnek  gyümölcse  is  nagy  fontosságú  volt :  seregeit  ugyanis 
a  hős  Temesvár  alá  vezetvén,  miután  az  annak  védelmére  érkezett  ha- 
dat is  tönkre  tette,  a  fontos  várat  s  vele  az  egész  bánságot  165  éves 
szolgasága  alól  megszabadította. 

A  következő  év,  melyben  mintegy  30  franczia  és  német  herczeg 
jött  Eugen  harcziskolájába,  nem  kisebb  dicsőséget  szerzett  a  világhírű 
hadvezérnek.  Ez  évben  Nándorfehérvárt,  a  szent  harcz  végházát,  tűzte 
ki  Eugen  hadjárata  czéljáúl,  s  azt  július  elején  szárazon  és  vizén  meg- 
szállotta. A  várat  30  ezer  őr  védelmezte,  a  nagyvezér  pedig  az  ostrom 
negyedik  hetében  150  ezernyi  haddal  jött  azt  megsegíteni;  melyhez 
aztán  a  tatár  kán  még  70  ezerrel  csatlakozott.  E  roppant  sereg  egy 
szárnyával  a  Dunára,  másikkal  a  Szávára  támaszkodván,  a  vár  körül 
ugyanazon  fekvésben  táborozó  keresztény  hadat  egészen  bekerítette  s 
két  tűz  közé  szorította.  A  lángeszű  Eugen  mindent  megtett  ugyan, 
mit  emberi  ész  tehet,  táborának  biztosítására ;  a  két  tűz  közt  mindaz- 
által az  még  is  nem  csekély  veszélyben  forgott,  kivált  ha  mind  a  két 
részről  egyszerre  intéztetnék  ellene  támadás.  Épen  «ez  volt  pedig 
a  nagyvezér  szándéka  ;  de  követe,  Vékony  János,  egykor  Rákóczy  zász- 
lója alatt  közkurucz,  most  török  kém,  ki  által  a  várbeli  pasának  leve- 
let küldött,  azt  Pálffy  János  tábornokhoz  vitte.  Eugen  a  török  tervét 

megértvén,  támadását  megelőzte,  s  aug.  16 -kán,  míg  egy  részről  a 
várat  szakadatlanul  s  hevesen  lődözteté,  seregének  nagyobb  részével 
a  gyanútlan  török  táborára  ütött.  A  harcz  rendkívül  heves,  a  diadal 
egyike  volt  a  legfényesebbeknek,  melyeket  valaha  keresztények  a  törö- 
kön nyertek.  Másod  napra  Nándorfehérvár  is  megadta  magát ;  s  a 
többi  roppant  martalék  közt  a  táborban  és  a  várban  hetedfel  száznál 
több  ágyú  esett  a  győzők  kezébe.  A  hős  ezután  Szendrőt,  Orsovát, 
Sabáczot  egész  Szerbországgal,  Havasalföldet  pedig  egész  az  Olt  vizéig 
elfoglalta.  Ugyanazon  időben  a  fölkelt  nemesség  hada  is  megverte  s 
kiűzte  az  Erdélyen  keresztül  Magyarországra  ütött  tatárokat.  —  A 
megijedt  szultán  békét  kért,  mely  hosszú  alkudozás  után  1718-ban  1718. 
Passaroviczen  25  évre,  oly  feltétel  alatt  köttetett  meg,  hogy  Havasal- 
föld az  Olt,  Szerbia  a  Timok,  Morva  és  Drina,  Bosnyaország  az  Unna 
folyamig  Károly  birtokában  maradjon. 

2.  §.  A   pragmatica  .sanctio.  Az  1722-ki  és  1728-Jci  országgyűlés. 

Helyreállván  a  béke,  az  országos   választmányok,  melyeket  az 
1715-ki  országgyűlés  a  százados  harczok  alatt  elhanyagolt  s  zavarba  le- 
jött közigazgatás  javítása  tervének  kidolgozásával  bízott  meg,  aka- 
dálytalanul  folytathatták   munkálkodásaikat.    A  király    pedig,  kinek 
1716-ban  egyetlen  fimagzata  is  meghalt,  oda  fordította  gondjait,  hogy  1716. 
koronáinak    örökségét    leánygyermekeinek    s    általában    nemzetsége 
leányágának   is   biztosítsa.   A  többi  örökös    tartományokban  Károly 
már  1713-ban  következőleg  határozta   meg  a  trónörökösödést :  1.  Az  1713. 
örökös  tartományok  több  fejedelmek  közt  soha  fel  ne  osztassanak.  2. 
Az  örökösödés  mindig  az  öregebbet  illesse.  3.  Ha  az  uralkodó  ház  férfi- 
ága kihal,  az  örökösödés  leány  ágra  szálljon,  s  pedig  elébb  Károly,  aztán 
József  s  végre  Leopold  leányaira,  s  azok  utódaira.  Ezen  trónörökösödési 
szabályt,    vagy,    mint   nevezni  szokták,  pragmatica    sanctiot,  Károly 
Magyarországban  is  óhajtván  megállapíttatni,    1722-ki  június  20-ra  l?22- 
Pozsonyba    országgyűlést  hirdetett ,   mely    aztán ,  mivel  az  országos 
bizottmányoktól  készített  javítási  tervek  is  nagy  részben  létrehozattak, 
egyike  lett  a  legnevezetesb  gyűléseknek. 

Az  alkotott  129  t.  czikkelyben  fontosabbak  a  következők:  1.  A 
pragmatica  sanctio  Magyarországra  is  kitérj esztetik,  úgy  mindazáltal, 
hogy  ennek  alkotmányos  törvényszerű  igazgatása  folyton  sértetlenül 
fentartassék.  2.  A  király  a  nemességnek  minden  közterhek  alóli 
kiváltságát  megerősítette ;  hadakozási  kötelességét  a  régi  szabályok 
szerint  meghagyván.  3.  Az  ország  polgári  ügyeinek  igazgatására  s  a 
törvények  végrehajtására  egy  új  kormányszék,  a  királyi  helytartóta- 
nács alkottatott,  s  annak  elnökéül  a  nádor,  s  helyettesképen  az  ország- 
bíró rendeltetett.  Továbbá,  az  igazságszolgáltatás  tekintetében  főtör- 
vény székül  a  királyi  tábla  újonnan  szabályoztatott,  s  mind  azon  ügyek, 
melyek  eddig  a  nádor  és  országbíró  előtt  folytak,  e  törvényszékhez 
utasíttattak.  A  fölebbviteli  hétszemélyes  főtörvényszék  bíráinak  száma 
pedig  15 -re  emeltetett.  Végre  azon  ügyek  tárgyalására,  melyek  eddig 

a  kir.  tábla  ítélő  mesterei  elébe  vitettek,  az  ország  négy  kerületében 
külön  új  törvényszékek,  az  úgynevezett  kerületi  táblák ,  Horvát-  és 
Tótország  számára  pedig  a  báni  tábla  alkottatott.  4.  A  béke  nyugal- 
mában látni  kezdek  már  a  rendek,  mennyire  elhanyagoltatott  a  szá- 
zados harczok  zaja  s  gondjai  közt  az  ország  anyagi  jóléte,  ennek  eme- 
lése végett  tehát  több  törvényeket  alkottak.  Az  elpusztult  vidékek 
megnépesedését  könnyítendők,  a  bevándorlóknak  15  évig  adómentes- 
séget s  más  kedvezéseket  ígértek.  A  külkereskedés  tekintetében  a 
helytartótanács  megbízatott,  készítsen  tervet,  mely  szerint  a  német 
tartományokkal  folytatott  kereskedés  akadályait  elmozdítani  lehessen ; 
a  belkereskedést  illetőleg  pedig  készíttesen  csatorna-  s  útterveket,  s 
általában  gondoskodjék  mind  azon  módokról,  melyek  által  a  belköz- 
lekedés  akadályain  segíteni  lehet  stb. 

Ezen  intézkedések  kellő  létrevitele  kétségkívül  kedvező  fordula- 
tot adott  volna  iparunk  s  kereskedelmünknek ;  a  törvényeknek  azon- 
ban, pénzalap  hiánya  miatt,  alig  lett  foganata.    Többet    tőn  Mercy 

1717.  tábornagy  a  temesi  bánságban,  melynek  igazgatását  1717-ben  vette 
által ;  ő  e  tartományt  mind  új  lakosok  beszállítása,  mind  a  barbár 
török  uraság  alatt  elterjedt  mocsárok  s  posványok  kiszárítása  által  az 
ország  legtermékenyebb  vidékévé  változtatta ;  s  új  iparágak,  kivált  a 
selyemtenyésztés  és  gyártás  meghonosítása  által  is  gyarapította.  —  A 
külkereskedelem    emelésére    magának  a  királynak    is  volt  gondja;  e 

1725.  végre  Fiumét  a  tengeri  kereskedés  egyik  fokhelyéűl  tűzvén  ki,  1725- 
ben  szabad  kikötővé  tette,  s  a  hozzá  juthatást  megkönnyítendő,  Ká- 
rolyvárostól  kezdve  hegyeken  s  völgyeken  keresztül  költséges  utat 
készíttetett. 

A  következő  években  Károly  a  pragmatica  sanctiot  a  külhatal- 
•  mak  által  is  elfogadtatni  diplomatikai  szerződésekkel,  s  hol  ezek  nem 
sükerültek,  karddal  is  ügyekezett,  s  koronái  örökösével,  Mária  Teréziá- 
val Lothringeni  Ferenczet,  a  hős  Károly  herczeg,  Buda  megszabadí- 
tójának  s  Eleonóra  III.  Ferdinánd  leányának  unokáját  jegyezte  el.  E 
közben  az  ország  is  mindinkább  gyarapodott  jólétében.  Buzgón  elő- 
mozdítá  ezt  Ferencz  herczeg  is,  kit  Károly  Pálffy  Miklós  nádor  halála 

1735.  után  ideiglen  királyi  helytartóvá  nevezett.  A  kéke  nyugalmát  1735- 
ben  egy  időre  megzavarták  ugyan  a  szerbek,  kik  Békés,  Csanád  és 
Zaránd  vármegyékben  vallási  szabadságuk  miatt  Szegedinecz  Péter 
vezérlete  alatt  mintegy  hét  ezerén  fegyvert  fogtak.  A  lázadásnak  azon- 
ban semmi  veszélyesb  következése  sem  lett,  mert  korán  fölfedeztetvén, 
a  vármegyék  erőteljes  rendszabályai  által  elnyomatott,  s  a  főbb  czinko- 
sok  halállal  bünhesztettek. 

3.  $.  A  második  török  háború.  Károly  halála. 

Miután  a  pragmatica  sanctiot   minden  hatalmak  elfogadták,   a 
császár  Mária    Terézia    leányának    menyekzőjét    Lothringeni  Ferenc/ 

1736.  herczeggel  1736-ki  februárban  ünnepélyesen  végrehajtatta.  Alig  vég- 
ződtek ezen  ünnepélyek,  midőn  Eugen  berezegnek  a  nagy  hős  és  kor- 

mányférfinak  halála  az  udvart  és  Magyarországot  mély  gyászba  borí- 
totta. Eugen  herczeg  magát  Magyarországnak  örökké  hálás  emlékezetére 
érdemesítette;  neki  nem  csak  azt  köszönheti  hazánk,  hogy  a  török 
hatalmát  megtörte,  s  kezeiből  az  ország  és  melléktartományai  nagy 
részét  megszabadította ;  hanem  azért  is  hálás  tisztelettel  adózhatik 
neki  minden  hü  hazafi,  mert  ö  tette  állandóvá  a  hon  belbékéjét,  ő  lévén 
az,  ki  mind  a  szatmári  békekötés  megtartását  kieszközlötte,  mind  azon 
méltányosabb  kormányelveket,  melyek  szerint,  az  ország  Károly  alatt 
igazgattatott,  megállapította. 

A  harczok  e  nagy  mesterének  halála  mindjárt  a  következő  évben  1737. 
igen  érezhetővé  lett.  A  török  és  orosz  közt  háború  törvén  ki,  abba, 
mint  az  orosz  szövetségese,  Károly  is  bebonyolódott.  A  háború  azonban 
mindjárt  eleinte  oly  szerencsétlenül  folyt,  hogy  Károly  méltán  kiáltott 
fel :  „Minden  szerencse  eltünt-e  hát  sasaimtól  Eugennel  ?  Egy  hadve- 
zérem sincs-e  tehát  többé?"  Az  osztrák  had  több  ízben  megveretvén,  az 
aldunai  tartományok  nagy  része  elveszett.  A  török,  Rákóczy  József,  a 
két  év  előtt  Rodosztóban  meghalt  Ferencznek  idősb  fia  által  is  kezdett 
munkálkodni,  őt  Erdély  fejedelmévé  nevezvén.  Rákóczy  ennek  követ- 
keztében 1738  elején  bujtogató  leveleket  bocsátott  Erdélybe  s  Magyar-  1738. 
országba,  de  sikeretlenül.  Rákóczy  még  ugyanazon  évben  meghalt 
Czernavodán. 

A  császári  had  vezérlete  1738-ban  elébb  Königseck,  a  következő  1738. 
évben  Wallis  tábornagyra  bízatott;  de  egyik  szerencsétlenebb  volta 
másiknál ;  a  török  Mehádiát  s  Orsovát  elfoglalta,  s  Wallist  nem  messze 
Nándorfehérvártól  egy  elhatározó  ütközetben  megverte ;  minek  követ- 
keztében Wallis  azonnal  alkudozni  kezdett,  s  a  békét  sietve  s  azon 
káros  feltétel  alatt  kötötte  meg,  miszerint  a  töröknek  Nándorfehérvár, 
Szerb-,  Bosnya-  s  Oláhországgal  együtt  visszaadott. 

Károly  e  békekötést,  mely  kedélyét  mélyen  szomorítá,  nem  sokáig 
élte  túl;  egy  idő*  óta  különben  is  gyöngélkedvén,  1740-ki  október  174U. 
11-én  egészségét  egy  hideg  itallal  vadászaton  annyira  megrontotta, 
hogy  nyolcz  nap  múlva  vége  szakadt  életének,  s  benne  a  habsburgi 
fejedelmi  ház  férfiágának.  Halála  napján  gróf  Pálífy  János  tábornagyot 
ágyához  hivatván,  bizodalmas  beszélgetés  közt  ajánlá  neki,  vezetné 
tanácsával,  támogatná  tekintélyével  koronái  örökösét,  Mária  Teréziát. 
Magyarország  neki,  mind  a  még  törökbirta  bánság  visszafoglalásáért, 
mind  a  belbéke  helyreállításáért,  hálás  emlékezettel  tartozik. 

II.  Mária  Terézia  koriuáuylata.  1740—1780. 

4.  §.  M.  Terézia  trónra  lépte;  az  17 ál-ki  országgyűlés. 

Ámbár  Károly  életében  minden  külhatalom  elismerte  a  pragma- 
tica  sanctiot,  még  is  alig  terjedt  el  halálának  híre,  már  is  fél  Európa 
feltámadt  utóda,  az  ifjú  Mária  Terézia  ellen.  A  bajor  Károly,  azon 
ürügy  alatt,  hogy  I.  Ferdinánd  végrendelete  szerint  őt,  mint  Anna 
főherczeg  asszonynak,  I.  Ferdinánd  leányának  ivadékát,  illeti  az  örö- 

kösödés,  már  novemberben  kijelentette  ellenséges  szándékát.  II.  Fridrik 
1740.  porosz  király  1740  végén  jól  gyakorlott  hadával  Slézia  határszélein 
ütött  tábort,  s  azon  tartományt,  mint  brandenburgi  örökséget,  köve- 
telte ;  és  'miután  tagadó  választ  nyert,  azt  rögtön  elfoglalta,  Nei- 
perg  osztrák  tábornagyot  pedig  Mollwitznál  elhatározó  ütközetben 
megverte.  Fridrik  e  diadala  támadási  jelül  szolgált  az  osztrák  ház  többi 
ellenségeinek  is.  A  franczia  udvar  terveket  koholt  az  osztrák  biroda- 
lom felosztása  iránt,  miszerint  Sléziát  a  porosz  Fridriknek,  Morvát  a 
szász  fejedelemnek,  Lombardiát  a  sardiniai  királynak,  Osztrák-  és 
Csehországot  a  bajor  fejedelemnek  szánta  osztályrészül.  Es  a  bajor 
Károly,  ki  a  császári  koronát  is  magához  ragadta,  hadi  munkálatait  a 
franczia  segedelmével  azonnal  meg  is  kezdette. 

Ennyi  veszedelem  torlódott  össze  M.  Terézia  trónja  felett,  midőn 
ő,  pár  hónap  óta  már  egy  fiúnak  is,  József  főherczegnek  anyja,  Pozsony- 
ban az  országgyűlésre  meghívott  rendek  közt  jun.  20-án  megjelent,  s 
miután  gróf  Pálffy  János  nádorispánuá  választatott,  magát  hat  nap 
múlva  ünnepélyesen  megkoronáztatta.  Míg  azonban  a  rendek  ezután 
az  ország  ügyei  felett  tanácskoztak,  mind  aggasztóbb  hírek  érkezének 
Máriához.  A  bajor  Károly,  a  franczia  segedelmével  Linczet  megvévén, 
felső  Ausztria  rendéit  hódolatra  kényszerítette.  Bécset  pedig,  melytől 
hadai  csak  pár  mértföldnyire  portyáztak,  felkérte.  A  franczia  király  egy 
részről  Németalföldet,  másról  Olaszországot  támadta  meg ;  a  spanyol 
szinte  Olaszországba  küldötte  hadait ;  a  szardíniái  király  Milánót ; 
Auguszt  lengyel  király  és  szász  fejedelem,  a  bajorral  és  poroszszal  össze- 
szövetkezvén, Morvát  fenyegette. 

M.  Terézia  ennyi  ellenség  közt  sem  vesztette  el  bátorságát.  Volt 
még  egy  hatalmas  támasza,  melyben  bízhatott,  hogy  trónját  bármely 
veszélyben  is  megóvandja  a  roskadástól ;  s  e  támasz  egy  hü,  vitéz,  nagy- 
lelkű nemzet  ragaszkodása  volt,  melyre  királyai  még  minden  veszély- 
ben bizton  számolhattak.  Mária  ismerte  e  nemzet  jellemét  s  indulatát, 
.számolt  is  arra,  és  nem  csalatkozott  meg  várakozásában.  September 
11 -ke  volt;  és  a  mind  fenyegetőbb  hírektől  zaklatott  királyné  az  ország 
rendéit,  magához,  a  pozsonyi  várba  hívatta.  Es  e  nap  eseményei  a 
magyar  történet  egyik  legfényesebb  lapján  díszlenek :  a  sokáig  félre- 
ismert nemzet  nagylelkűségének  legdicsőbb  diadalát  ünnepelte.  Gyászba 
öltözve,  fekete  szőnyeggel  bevont  trónon  fogadta  a  királyné  az  ország- 
nak egyházi  s  világi,  számszerint  hatodfél  száz  rendéit.  A  királyi  can- 
cellár,  gróf  Batthyányi  Lajos  előadá  meghívatásuk  ukát:  a  veszedelmeket, 
melyek  a  kir.  trónt  fenyegetik,  a  reményt,  mely  a  magyar  nemzetbe 
helyeztetik,  s  melynél  fogva  ő  felsége  magát  s  magas  családját  egyedül 
a  dicső  magyar  nemzet  hűségére  s  védelmére  bízza.  Ezután  az  ifjú, 
lelkes  Mária  állott  fel  királyi  székéből ;  és  szomorú,  de  nyugodt  arcz- 
czal,  sajátságos  varázs  hangján  a  következő  értelmű  latin  beszédet 
monda:  , Ügyeinket  minden  részről  veszedelmek  környezik,  melyeket, 
mivel  általok  kedves  Magyarországunk  is  fenyegettetik,  a  nemes  rendek 
előtt  tovább  eltitkolni  nem  akartunk.  Veszélyben  van  ezen  ország  koro- 
nája ;  veszélyben  saját  személyünk  és  kedves  gyermekeink.  Es  elhagyatva 

mindenektől,  a  magyaroknak  annyi  történeti  emlék  által  híres  fegy- 
veréhez, ősi  vitézségéhez  és  hűségéhez  folyamodunk :  hűségeikre  bízzuk 
magunkat  és  gyermekeinket ;  bennök  helyezzük  minden  reményünket, 
azon  szilárd  hittől  vigasztalva,  hogy  e  veszélyekben  tanácsukat  és 
minden  kitelhető  segedelmüket  tőlünk  meg  nem  vonják."  A  megindult 
királyné  szemeit,  midőn  gyermekeit  említette,  könyek  boríták  el,  s 
szava  elfogódott.  Es  a  nemzet  iránt  kifejezett  bizodalom  villanyszerű 
hatással  ragadta  meg  a  királyának  bizodalmára  mindig  büszke  nemzet 
képviselőinek  szívét :  a  harczias  tekintetű  férfiak  szemei  elbomlanak  ; 
arczaikat  könyek  nedvesítek  ;  majd  a  lelkesedés  t  lángja  futotta  át  tag- 
jaikat s  gyúlasztá  fel  arczaikat,  és  a  fellobogó  indulat  a  százak  ajkain 
egy  hangon  e  szózatban  tört  ki :  „Eletünket  és  vérünket  felséges 
asszonyunkért,  koronánkért  és  hazánkért !" 

A  szép  lelkesedés,  mely  e  nagyszerű  jelenet  alkalmával,  e  híresekké 
vált  szavakban  tört  ki  a  nemzet  ajkain,  azonnal  tettben  is  nyilatkozott, 
az  ige  rövid  időn  valósággá  lőn.  Az  ország  rendéi  azonnal  választmányt 
neveztek  ki  kebelökben,  mely  a  közönséges  fegyverrekelés  módját  meg- 
határozná. Es  a  munka  néhány  nap  múlva  már  kidolgozva  mutattatott 
be  a  királynénak.  E  szerint  az  állandó  hadakhoz  21,622  gyalog  ajánl- 
tatott  meg,  kiket  a  megyei  és  városi  hatóságok  a  fegyverzeten  kivűl 
minden  szükségletekkel  ellátva  fognak  küldeni  a  királyi  seregbe,  zsold- 
jokúl  egyszersmind  harmadfél  millió  forint  vettetett  ki  a  jobbágyokra. 
Ezenkívül  a  nemesség  személyes  felkelése  is  elrendeltetett  oly  módon, 
hogy  mind  azok,  kik  a  törvények  által  e  nevezetbe  foglaltatnak,  bár- 
mi méltóságban  s  állapotban  legyenek,  fegyvert  ragadjanak ;  a  birto- 
kosok pedig  e  fölött  minden  nádori  kapu  után  egy,  mindennel  jól  fel- 
készített lovast  saját  költségeiken  állítsanak  ki,  s  élelmezzenek  a  haza 
védelmére.  Ezekhez  járult  még  Erdély  hat  ezernyi  hada,  a  horvát  és 
rácz  pandúrok  mintegy  14  ezernyi  serege,  a  Pálfy,  Vetési,  Bakosy  és 
Gyulay  nevet  viselt  régibb  állandó  ezredek. 

E  jelentékeny  hadi  erő  megajánlása  után  az  udvar  indítványára 
Ferencz  nagyherczeg,  a  királyné  férje,  kormánytárssá  neveztetett  s  eskü- 
dött fel.  Az  országgyűlés,  mely  egész  october  végéig  húzódott  ki,  ezután 
még  számos  törvényeket  alkotott,  melyek  a  beligazgatás  rendezésén 
kívül  az  alkotmányos  jogok  megszilárdítására  vonatkoztak.  Végeztetett 
egyebek  közt,  hogy  az  ország  soha  sem  a  többi  örökös  tartományok 
módjára,  hanem  saját  törvényei  szerint  s  egyedül  magyarok  által  kormá- 
nyoztassék ;  a  magyar  udvari  cancellaria  és  kamara  a  német  miniszte- 
rektől egészen  független  legyen,  az  összes  királyi  kincstár,  tehát  a 
magyar  só-  és  bányaügy  is,  egyedül  a  magyar  királyi  kamarától  igaz- 
gattassék  ;  Kraszna,  Közép-Szolnok,  Kővár  és  Zaránd  megyék,  valamint 
az  eddig  katonailag  kormányzott  Bács,  Csongrád,  Arad  és  Csanád  megyék 
is,  szintúgy  mint  a  temesi  bánság,  Szerémség  és  Alsó-Tótország  az 
országhoz  visszakapcsoltassanak  s  alkotmányos  megyei  kormány  alá 
vettessenek. 

5.  §.  Az  osztrák  örökösödési  háború. 


A  bajor  Károly  Linczből  már  Bécs  felé  szándékozik  vala  előre- 
nyomulni ;  de  mihelyt  a  magyarok  hadi  készületeiről  értesült,  szándékát 
megváltoztatva,  Prágát  szállotta  meg,  s  azt  meg  is  vévén,  magát  cseh 

1742.  királyivá  koronáztatta;  1742  elején  pedig  császárrá  is  meg  választatta. 
De  szerencséje  csak  addig  tartott,  míg  a  magyar  hadak  felkészültek. 
Ezek,  mintán  hozzájok  Eszterházy  József  és  Miklós,  Patacsics  Gábor 
kalocsai  érsek  saját  költségeiken  egy-egy  lovas  ezredet,  báró  Andrássy 
pedig  egy  önkény tes  gyalog  ezredet  kapcsoltak,  1742  elején  a  bajor- 
franczia  hadakat  nemcsak  Felső-Ansztriából  kiűzték,  hanem  még  Mün- 
chent, Bajorország  fővárosát  is  elfoglalták. 

Ez  alatt  az  angol  udvar  is  erélyesebben  lépett  fel  M.  Terézia 
mellett.  Közbenjártára  a  sardiniai  király  1742  elején  Máriával  békét 
kötött.  De  II.  Fridrik,  miután  a  magyarok  hűségét  bujtogató  levelei 
által  megingatnia  nem  sikerült,  hogy  előhaladásukat  Bajorországban 
meggátolja,  Sléziát,  Morvát  önté  el  hadaival  s  Lothringeni  Károlyt,  a 
királyné  sógorát  megfutamította.  Később  azonban  az  angol  követ  közben- 
jártára ő  is  elfogadta  a  békét,  mely  szerint  neki  Mária,  Slézia  nagy 
részét  engedte  át.  E  békébe  a  szász  fejedelem  is  belé  foglaltatván,  még 
csak  a  franczia  és  bajor  sereg  tartá  fenn  magát  Csehországban  Belle- 
Isle  (olv.  Bellii)  tábornok  vezérlete  alatt ;  de  Károly  herczeg  és  Festetics 
hadaitól  nyomattatváu,  nemsokára  ez  is  kénytelen  lön  Prágába  zár- 
kózni, honnan  utóbb  az  ostromlókon  magát  majdnem  hihetetlen  módon 
keresztülvágván,  Egerbe  menekült. 

1743.  Az  1743-ki  év  még  szerencsésebb  volt  a  múltnál.  Traun  tábor- 
nagy a  spanyol  hadat  Olaszországban  megverte.  Khevenhüller  és  Ná- 
dasdy pedig  egész  Bajorországot  elfoglalta,  melybe  aztán  Mária,  lakosaitól 
hódolati  esküt  vévén,  gróf  Batthyányi  Károlyt  nevezte  ki  kormányzóvá. 
Az  évet  II.  György  angol  király  győzedelme  fejezte  be,  ki  egyesülvén 
a  magyar-osztrák  haddal,  a  francziákat  Dettiugennél  elhatározó  ütkö- 

1744.  zetben  megverte.  Hasonlókép  szolgált  a  szerencse  1744-ben.  Az  angol 
hajóhad  a  franczia-spanyol  tengeri  erőn  Toulonnál  fényes  győzedelmet 
vőn.  A  magyarok  e  közben  Pozsonyban  tartott  gyülekezetökben  segé- 
deimül majdnem  egy  millió  mérő  gabnát  s  újabb  hadakat  ajánlottak. 
Ezeknek  felkészülte  után  Károly  herczeg  Nádasdyval  a  Rajnához 
nyomult,  hol  aztán  Nádasdy  s  a  magyar  had  hervadhatlan  babért 
aratott.  A  folyamnál  egy  roppant  franczia  had  őrködött ;  de  Nádasdy 
azt  még  is  több  helyt  áthidalta  s  a  meggy őzhetlennek  tartott  Lauter- 
burgot  védsánczaival  s  eleségtáraival  együtt  elfoglalta.  A  győzedelem - 
nek  hírét  vévén  Mária,  a  nádorhoz  írt  levelében,  melyet  a  megyékkel 
is  közöltetni  akart,  érzékeny  szavakban  fejezte  ki  háláját  a  vitéz  nemzet 
iránt,  mely,  úgymond,  reményeit  naponként  újabb  tettekkel  igazolja. 
„Tudja  ön  —  mond  utóbb  —  mily  nagy  volt  szeretetem  s  bizodalmam 

kezdettől  fogva  ezen  nekem  drága  nemzet  iránt, és  nincs  semmi, 

mit  én  az  ország  javára  hálás  szívvel  tenni  kész  nem  volnék." 

Míg  azonban  Károly  herczeg  és  Nádasdy  Elszászt  foglalta  el,  a 
porosz  király  váratlanul  ismét  fegyvert  ragadt;  100  ezernyi  hadát  nagy 
gyorsasággal  Csehországija  vezette  s  Prágát  megvette.  Az  ellenség  e 
gyors  előrenyomulta  magát  Bécset  is  remegésbe  ejté.  Károly  herczeg 
tehát  s  Nádasdy  a  franczia  földről,  Batthyányi  Bajorországból  vissza- 
hívatott ;  s  Mária  a  magyarokat  újabb  áldozatokra  szólította.  Az  egyházi 
s  világi  urak  s  a  közelebb  fekvő  vármegyék  ennél  fogva  Pozsonyban  a 
királyné  körül  rögtön  összegyűlvén,  ismét  személyes  fölkelést  hirdettek 
a  nemességnek ;  s  kevés  idő  múlva  40  ezer  magyar  állott  Morva  szélén, 
kik  aztán  a  Rajnától  visszatért  Károly  herczeg  vezérlete  alatt  a  porosz 
királyt  Csehországból  visszanyomták.  Fridrik  e  közben  a  francziákkal 
és  svédekkel,  Mária  viszont  1745  elején  az  angolokkal,  hollandiakkal  1745. 
s  a  lengyelekkel  kötött  újabb  szövetséget,  Miksa  bajor  herczeget  pedig 
atyjának,  Károly  császárnak  halála  után  Batthyányi  Károly  által  meg- 
veretvén, a  porosztól  elhajlítá  s  külön  békekötésre  kényszerítette. 

De  Fridriket  ez  nem  gyöngítette  meg,  sőt  1745  folytán  három 
ütközetben  győzedelmeskedett  az  osztrák  hadakon ;  mi  annál  sajnosab- 
ban  esett  Máriának,  minthogy  a  spanyolok  is  elfoglalták  Lombardiát, 
Szász  Móricz,  franczia  marsai  pedig  fontenoyi  győzedelme  után  mind 
több  foglalásokat  tett  Németalföldön.  E  veszteségekért  némi  kárpótlást 
szerzett  ugyan  Máriának  az,  hogy  férje,  Ferencz  nagyherczeg,  római 
császárrá  választatott ;  minthogy  azonban  hadai  meggyöngültek,  az 
angol  közbenjártára  Fridrikkel  1745  végén  békét  kötött.  E  részről 
bátorságban  lévén,  Olaszországban  is  nagyobb  erővel  kezdett  munkál- 
kodni. Lichtenstein,  Nádasdy  és  Forgách  1746-ban  a  spanyolokon  több  1746. 
győzedelmet  vőnek,  s  Genuát  is  elfoglalták.  Roszabbúl  álltak  az  ügyek 
Belgiumban,  melyet  Móricz  a  Károly  herczegen  nyert  győzedelme  után 
egészen  hatalmába  ejtett.  A  királyné  szövetségesei  e  veszteségektől 
indíttatva,  alkudozásokat  kezdenek  vala  a  közönséges  béke  iránt,  mely 
végre  1748  tavaszán,  noha  M.  Terézia  kedve  ellen,  Aachenben  meg  1748. 
is  köttetett.  E  béke  szerint  Németalföld  Austriának  visszaadatott,  de 
Slézia  egy  részét  a  porosz  Fridrik  tartotta  meg ;  Parma,  Piacenza  és 
Gvastalla  a  spa^^ol  Fülöpnek,  Lombardia  egy  részecskéje  Sardiniáuak 
jutott.  Az  osztrák  monarchia  feloszthatlanságát  s  apragmatica  sanctiot 
minden  európai  hatalom  elismerte. 

6.  §.  Bélintézkedések.  Az  1751-ki  országgyűlés.  A  határőrök  lázadása. 

Hogy  Mária  Terézia  oly  csekély  áldozattal  biztosította  hat  ellenség 
hatalma  ellenében  örökségét,  azt  ő  maga  is  több  ízben-  a  hű  magyar 
nemzet  lelkesedésének  s  vitézségének  tulajdonította.  Az  örökösödési  há- 
borúban egy  nagyobb  esemény  sem  történt,  egy  fényesebb  győzedelem 
sem  nyeretett,  melyben  a  magyaroknak  dicső  részök  nem  volt  volna. 
Es  a  nemzet  e  hü  ragaszkodásának  hatása  M.  Terézia  kedélyére,  dús 
következményű  volt  az  ország  belső  állapotjára:  a  kölcsönös  bizodalom 
fejedelem  és  nemzet  között  teljesen  helyreállott;  a  sokáig  félreismert 
nemzetet  a  maga  igazi  színében  kezdé  látni  a  fejedelem,  s  azontúl  iránta 

egész  kormáiiyideje  alatt  ttgyekezett  tanúsítani  szíves  háláját.  Ennek 
eredménye  volt  egyebek  közt,  hogy  a  jász-kún  kerületeknek  megen- 
gedte, miszerint  magukat  a  pesti  katonai  kórház  urasága  alól,  melynek 
a  német  rendtől  eladattak,  a  beiratos  fel  millió  írton  kiválthassák,  s 
őket  régi  ispánjok,  a  nádor  hatósága  alá  helyezte  vissza.  A  veszély 
napjaiban  kivált  az  ország  nagyai  voltak,  kik  lelkesedésükben  mind 
maguk  a  legnagyobb  áldozatokkal  állottak  ki  a  királyné  védelmére, 
mind  a  nemzetet  hasonlóra  indították  példájokkal.  De  nem  is  mulasz- 
totta el  aztán  Mária  háláját  az  urak  iránt  bebizonyítani.  A  legfőbb, 
legjövedelmesebb  tisztségeket  a  védelmében  legbuzgóbb  nemzetségek 
tagjaira  ruházta,  s  azokat  különféle  más  módokon  is  ügy  ekézett  jutal- 
mazni. Egyebek  közt  Batthyányi  Károlyt  József  főherczeg  s  korona- 
örökös nevelőjévé  választotta ;  az  agg  Pálffy  iránt  majdnem  gyermeki 
gyöngédséget  tanúsított ;  fővárosában  s  udvaránál  pedig  valamennyiüket 
kitüntetéssel  fogadtatta.  Megemlékezvén  Mária,  mily  örömet  gerjesztett 
a  magyarokban  1741-ben  azon  bizodalmas  nyilatkozata,  hogy  időnként 
a  nemzet  kebelében  szándékozik  lakni,  a  nemzet  e  kívánságát  teljesí- 

1749.  tendő,  1749-ben  Budán,  Mátyás  nagy  fényű  palotája  romjainak  helyén 
egy  új  királyi  lakot  kezdett  építtetni.  A  királyné  ezen  újabb  nyilat- 
kozata oly  lelkesedést  szült  a  nemzetben,  hogy  Pálffy  nádor  felszólí- 
tására az  építési  költség  nagyobb  része  önkéntes  adományokból  gyűlt 
össze.  S  ekként  vetélkedett  a  nemzet  és  fejedelem  egymás  iránt  újabb 
s  újabb  bizonyítványait  adni  őszinte  jó  indulatának. 

A  békének  a  porosz  Fridrik  elleni  biztosítása  s  az  újabb  politikai 
rendszer  szükségessé  tette  Máriának  jól  gyakorlott  hadait  az  aacheni 
békekötés  után  is  megtartania.  Ezen  okból  a  magyar  hadi  adót  is  fölebb 

1751.  emelni  óhajtván,  1751-ki  aprilban  Pozsonyba  országgyűlést  hirdetett. 
Megnyitása  előtt  három  héttel  szűnt  meg  élni  Pálffy  János,  az  érdem- 
teljes nádor,  kinek  az  ország  a  szatmári  béke  által  lett  megnyugtatását, 
M.  Terézia  pedig  a  nemzetnek  trónja  fentartásában  tanúsított  buzgalmát 
nagy  részben  köszönhette.  Mindenekelőtt  tehát  a  nádor  választás  került 
szőnyegre ;  s  a  nemzet  bizodalma  ez  alkalommal  gr.  Batthyányi  Lajos 
eddigi  cancellárt  emelte  a  magas  méltóságra.  Tárgyaltattak  azután  a 
kir.  előadások,  melyek  szerint  Mária  egy  millió  200  ezer  frttal  kívánta 
az  adót  fölemeltetni.  A  rendek  azonban  okúi  adván,  hogy  a  népet 
részint  a  múlt  évek  áldozatai,  részint  a  török  uraság  és  háborúk  utó- 
fájdalmai,  részint  végre  a  kereskedelem  pangása  igen  elszegényítetté, 
hosszabb  értekezletek  után  csak  700  ezer  forinttal  szaporították  meg 
a  hadi  adót. 

Mária  Terézia  ezután  sokáig  nem  tartott  országgyűlést ;  de  a 
helytartótanács  útján  közzé  tett  számos  rendeletei  által  kitelhetőleg 
ügyekeze tt  gyarapítani  az  ország  jólétét.  A  közügyek  csöndes  menetét 

1754. 1754-ben  Túron,  Vásárhelyen  s  némely  más  tiszamelléki  helyeken  a 
sérelmeiket  hasztalan  panaszló  helvét  vallásúak  lázongó  mozgalmai 
zavarták  meg ;  melyek  azonban  az  elfogott  főbb  bűnösök  kivégeztetése 
által  könnyen  elfőj tattak.  Veszélyesebb  volt  ennél  a  lázadás,  melyet 

1755.  1755-ben  az  őrvidéki  katonaság,  Tótországban  állandó  ezredekké  lett 

átalakíttatása,  Horvátországban  pedig  a  reá  vetett  adók  s  tisztjei  kegyet- 
lensége miatt  támasztott,  s  mely,  miután  a  jobbágyok  is  több  helyt  a 
lázadókhoz  csatlakoztak,  az  egész  tartományt  felzaklatta,  míg  végre  a 
fölkelt  tartományi  nemesség  s  a  beküldött  rendes  katonaság  a  zavar- 
gókat rendre  szorította. 

7.  §.  Diplomatikai  szerződések.   A  hét  éves  háború. 

A  belügyekről  M.  Terézia  figyelmét  némely  nagy  fontosságú 
események  1756-ban  ismét  a  külföldre  fordították.  Mária  s  minisztere,  1756. 
Kaunitz  herczeg,  átlátta  az  aacheni  békekötés  után,  hogy  Franczia-  s 
Angolország  között  nem  sokáig  állhat  fenn  a  béke,  s  a  kitörendő  hábo- 
rúban Ausztria  is  kénytelen  lesz  valamelyik  félhez  hajolni ;  arról  pedig 
nem  kételkedett  Mária,  hogy  Fridrik  az  ellenfélhez  álland.  De  maga 
Mária  sem  feledhette  el  Slézia  elvesztet,  s  elhatározott  szándóka .  volt 
azért  az  első  alkalommal  fegyvert  ragadni.  Nehogy  tehát  ezen  esetben 
a  franczia  udvar  Németalföldet,  a  párisival  rokon  spanyol  és  olasz 
hatalmak  pedig  Lombardiát  háborgassák,  s  így  ő  erejét  egészen  a 
porosz  ellen  fordíthassa,  a  franczia  udvar  barátságát  mindjárt  az  aacheni 
békekötés  után  kezdette  keresni;  midőn  pedig  a  háború  1756-ban  1756. 
kitört,  meg  is  kötötte  vele  azon  nevezetes  szövetséget,  melynek  aztán 
oly  nagy  befolyása  lett  az  európai  eseményekre.  Fridrik  viszont  Angol- 
országgal már  1756  elején  szövetségre  lépett;  a  nyár  végén  pedig  a 
háborút  is  megkezdette  M.  Terézia  ellen. 

E  háború  azonban,  mely  aztán  hét  évig  tartott,  csak  annyiban 
érdekelte  Magyarországot,  a  mennyire  abban  a  magyarok  is  harczoltak 
s  rendkívüli  segedelmeket  nyújtottak  a  királynénak  ;  s  azért  e  háború 
történetéből  is  csak  az  említendő  itt,  mi  a  magyarokat   közelebbről 
illeté.  Segedelemre  a  királyné  már  1756-ban  felszólította  az  országot;  1756. 
minek  következtében  a  megyék  minden  kaputól  egy  vitézt  ajánlottak 
az  ezredek  kiegészítésére  ;  a  Pálffy,  Eszterházy,  Batthyányi  s  más  gaz- 
dagabb családok  pedig  azon  felül  saját  költségeiken  lovas  csapatokat 
állítottak,  vagy  pénzt  és  gabnát  adtak.  A  magyar  tábornokok  közöl 
leginkább  gr.  Nádasdy  Ferencz,  a  lovasság  fővezére,  tüntette  ki  magát. 
1757-ben  Collinnál  Nádasdy  vitézsége  határozta  el  a  diadalt  Ausztria  1757. 
részére ;    mely   győzedelem   aztán    indító    okúi  szolgált  arra,  hogy  a 
királyné  1758-ban  a  M.  Terézia  díszrendet  alkossa.  Nem  sokára  a  col-  1758. 
lini  ütközet  után,  még  ugyanazon  évben  diadalt  nyert  Nádasdy  Holz- 
bergnél  Winterfeld  tábornagyon,  ki  ott  életét  is  elvesztette ;  pár  hó- 
napra ezután  megvette  Schweidniczet,  mely  tettének  s  a  magyar  hadak 
ott  kitüntetett  vitézségének  emlékéül  M.  Terézia  az  elfoglalt  8  zászlót 
az  ország  több  székesegyházaiban  függesztette  fel.  1758-ban  a  királyné  1758. 
újabban  segedelemre  szólította  az  országot,  s  mind  vármegyék,  mind 
egyesek  vetélkedve  tették  ismét  áldozataikat  a  trón  zsámolyához.  A 
hét  éves  háború  ezután  változó,  de  még  is  inkább  Fridiiknek  kedvező 
szerencsével  egészen  1762  végéig  folyt,  mikor  aztán  az  alkudozások  komo-  1762. 
lyabban  megkezdettek,  s  a  béke  1763-ki  februárban  meg  is  köttetett.  1763. 

Horváth  M.  ]Q 

8.  §.  Bélviszonyók.  Az  1764-ki  országgyűlés.  Javítások. 

A  harczok  e  zajában  sem  feledkezett  meg  M.  Terézia  Magyar- 
országról, melyről  újonnan  tapasztalta,  hogy  a  szükség  idején  híven 
gyámolítja  fejedelmét.  Ha  azon  neheztel  esnek,  melyet  az  1751-ki  ország- 
gyűlés végeseményei  keltettek  fel  Mária  kedélyében,  volt  volna  is  még 
némi  maradványa,  azt  a  ragaszkodás  ezen  újabb  bizonyítványai  egészen 
eloszlatták ;  s  ő  ismét  mind  szóval,  mind  tettel  az  ország  díszét  előmoz- 
dítani ügyekező  kegyelmes  királyné  lett,  kivált  az  urak  és  nemesek 
1758.  iránt.  A  királyság  díszének  emelése  végett  1758-ban  a  pápa jóváhagyá- 
17G0.  sával  „apostoli  király"  czímet  vett  fel.  1760-ban  120  magyar  nemes 
ifjúból  királyi  testőrsereget  alkotott,  mi  míg  egy  részről  az  udvar  fényét 
emelte,  más  részről  a  nemzet  büszkeségének  is  hízelkedett.  Szintezen 
évben  alapította  M.  Terézia  a  selmeczi  bányász  academiát ;  a  temesi 
bánságban  pedig,  hol  Mercy  tábornagy  a  mocsáros  Bégafolyamot  18 
mértföldnyi  hosszú  csatornával  szabályozta  volt,  a  bányászatot  is  több 
helyen  megkezdeté.  Három  évvel  később  Tallóson  100  árva  számára 
nevelő  intézetet  alapított.  A  testőrségnél  még  inkább  hízelkedett  a 
nemzet  hiúságának  a  sz.  István  magyar  király  díszrendje,  melyet  Mária 
1764.  Terézia  1764-ben  polgári  érdemek  jutalmául  alapított.  Ezen  évben 
emeltetett  Erdély  is  nagyfejedelemséggé. 

A  hét  éves  háború  ismét  tetemesen,  mintegy  200  millióra  szapo- 
rította a  státusadósságot ;  a  helyreállott  béke  pedig  nem  nyújtott  több 
módot  annak  lerovására.  A  német  örökös  tartományokban  a  közadót 
is  kénytelen  volt  Mária  néhány  évre  elzálogosítani ;  s  e  szükségben 
Magyarországot  sem  kímélhette  meg  nagyobb  terheléstől.  Es  ez  volt 

1764.  czélja,  midőn  az  1764-ki  jun.  17 -re  Pozsonyba  országgyűlést  hirdetett. 
A  kir.  előadások  két  pontot  tűztek  ki  a  rendek  tanácskozásai  tárgyául : 
az  adónak  egy  millió  frttal  fölemelését,  s  a  nemesség  fölkelésének  sza- 
bályozását. Az  adó  hosszabb  értekezletek  után  600  ezer  frttal  szaporít- 
tatván,  összesen  3  millió  900  ezer  frtra  emeltetett ;  s  miután  még  az 
igazságszolgáltatás  némely  sürgetőbb  hiánya  és  hibái  néhány  törvény- 

1765.  nyel  kijavíttattak  s  pótoltattak,  a  gyűlés  17 65-ki  martiusban  szétoszlott. 

Az  adó  miatt  folyt  vitákban  a  rendek  a  jobbágyság  külön- 
ben is  súlyos  terheit  adták  annak  okául,  miérthogy  az  adót  fölebb 
emelni  nem  lehet.  Mária  tehát,  a  jobbágyok  sorsán  könnyítendő,  azok- 
nak viszonyát  földesuraik  iránt  mindjárt  az  országgyűlés  után  szabá- 
lyozás alá  fogta ;  s  az  új  úrbéri  rendet,  mi  által  a  parasztság  állapota 

1766.  sokkal  tűrhetőbbé  lett,  1766-ban  s  a  következő  esztendőben  létre  is 
állította.  Egyébiránt  tapasztalván  a  királyné,  hogy  a  nemesség,  túlsá- 
gosan féltékeny  aggodalmában  kiváltságai  miatt,  minden  újítástól 
idegenkedik,  azontúl  kormányának  hátralévő  15  évi  szakában  ország- 
gyűlést többé  nem  is  tartott,  hanem  egyenesen  kormányrendeletek 
által  léptette  életbe  azon  újításokat,  melyeket  a  százados  harczok  alatt 
elhanyagolt  belállapotok  szükségeim  látszanak.  Es  tagadni  nem  lehet 
ugyan,  hogy  e  kormányrendeletek  többféleképen  előmozdították  az 
ország  javát ;  de  más  részről  nagy  ártalmára  is  voltak  az  alkotmányos 

szabadságnak  és  függetlenségnek,  az  ország  ügyeinek  intézésére  mind 
több  és  több  befolyást  engedvén  a  német  minisztériumnak.  Ezen  újítá- 
sokban segítette  öt  első  szülött  fia,  a  lánglelkü  József  is,  kit  Mária 
Terézia,  miután  férje,  Ferencz  császár,  1765-ben  meghalt,  a  biroda-  1765. 
lomban  császárrá  választatott,  Magyarországban  pedig  koi mánytárssá 
nevezett  ki  maga  mellé. 

Javításai  közöl,  melyeket  a  következő  években  tett,  legneveze- 
tesbek  azok,  melyek  az  igazságszolgáltatást,  az  egyházat  s  köznevelést 
illetik.  Az  elsőre  nézve,  mivel  a  fen  lévő  törvények  a  bírói  önkénynek 
még  tágas  tért  hagytak,  s  a  törvénykezésre  nézve  a  külön  megyékben 
különféle  szokások  divatozván,  egység  az  országban  nem  uralkodott : 
Mária,  e  hiányt  némileg  pótlandó,  1769-ben  mind  a  főbb,  mind  az  1769. 
alsóbb  törvényszékek  számára  határozott  szabályokat  dolgoztatott  ki, 
melyek  a  törvények  által  eléggé  meg  nem  határozott  esetekben  vezér- 
fonálul szolgálnának.  Ide  tartozik  az  is,  hogy  a  menedékjogot,  mi  a 
bűn  büntetlenségét  elősegítette,  1775-ben  eltörlötte.  1775. 

Az  egyházi  állapotok  tekintetében,  számos  csekélyebb  érdekű 
intézkedéseit  mellőzvén,  csak  a  fontosabbakat  említjük.  Ezek  közé  tar- 
tozik az,  hogy  a  királyi  kegyúri  jogot,  melyet  a  káptalanbeliek  kineve- 
zésére nézve  elődei  a  püspököknek  engedtek  át,  visszavévén,  azokat 
maga  kezdé  kinevezni.  1770-ben  megtiltotta  a  kolduló  ^szerzetek  szapo-  1770. 
rítását ;  három  évvel  később  pedig  a  jezsuita  szerzetet  a  pápa  megegyez- 
te vei  minden  tartományaiban  eltörülte.  Legkitűnőbben  gyakorolta  pedig 
apostoli  királyi  jogait,  midőn  1773-ban  Munkácson,  s  három  évvel  1773 . 
később  Nagyváradon  új  görög  egyesült  püspökségeket  alkotott;  továbbá, 
a  mód  felett  nagy  terjedelmű  esztergomi  érseki  megyéből  három  új 
egyházi  megyét,  nevezetesen  a  szepesit,  beszterczeit  és  rozsnyóit,  hason- 
lókép a  veszprémi  és  győri  püspökségekből  két  újat,  a  fehérvárit  és 
szombathelyit  metszette  ki.  —  Az  ágostai  s  helvét  vallástételt  követők 
is  több  ízben  folyamodtak  hozzá  sérelmeik  orvoslata  végett ;  de  ezek 
kívánataiból  Mária  csak  keveset  teljesített. 

A  tudomány  és  nevelés  tárgyában  oly  számosak  és  fontosak  M. 
Terézia  rendeletei,  hogy  e  részben  korszakot  alkotott  kormánya.  Egyebek 
közt  a  nagyszombati  egyetemnél  1769-ben  orvosi  kart  alkotott,  s  a  17fiö. 
Pázmány,  Lippay  és  Lósy-féle  alapítványokat  a  földvári  apátság  jöve- 
delmeivel szaporította ;  egyszersmind  pedig  az  egyetem  igazgatását 
Fekete  Györgyre  bízván,  a  tanrendszert  a  bécsi  egyetemé  szerint  sza- 
bályoztatta.  Utóbb,  a  tudományok  könnyebb  megszerezhetésére  több 
alkalmat  nyújtandó,  Pozsonyban,  Győrött,  Kassán,  Nagyváradon  és 
Zágrábban  a  jogtanra  akadémiát,  s  több  más  helyeken  kisebb  s  nagyobb 
gymnasiumokat  alapított.  Nevezetes  esemény  volt  az  iskolák  ügyében, 
s  általán  véve  a  nevelésre  nézve  az  is,  hogy  Mária  a  jezsuita  rendet 
1773-ban  eltörülvén,  az  ezen  szerzettől  bírt,  mintegy  három  millió  frtra  1773. 
menő,  alapítványokat  tanúimányi  pénzalappá  tette.  De  nem  csak  a 
tudományos,  hanem  a  népiskolákra  is  kiterjedt  Mária  gondoskodása,  s 
egy,  még  1770-ben  kibocsátott  rendelete  által  a  falukban  is  elemi  isko-  1770. 
Iákat  emeltetett,  azoknak  költségeiben  a  püspököket  és  földesurakat  is 

1777.  részvételre  szólítván.  1777-ben  végre  azzal  fejezte  be  az  iskolák  s  nevelés 
körüli  intézkedéseit,  hogy  az  egész  ország  számára  új  nevelési  s  tanul- 
mányi rendszert  dolgoztatott  ki ;  az  országot  nyolcz  iskolai  kerületre 
osztotta,  s  azokba  tanúimányi  igazgatókat  rendelt.  Az  egyetemet  végre 
Nagyszombatból  Budára  tette  át. 

Végre  még  az  anyagi  érdekek  tekintetében  is  nevezetes  Máriának 
1776.  azon  rendelete,  miszerint  Fiume   szabad   kikötőt   1776-ban  Magyar- 
országnak  adományozván,  s  közvetlen   ahhoz  csatolván,  gr.  Majláth 

1778.  Józsefet  első  kormányzójául  rendelte.  1778-ban  pedig  a  temesi  bánságot 
is,  mely  mind  eddig  a  bécsi  kamra  hatósága  alatt  állott,  három  vár- 
megyére osztván,  Magyarországhoz  visszakapcsolta. 

9.  §.  Lengyelország  felosztása.    A  16  szepesi  város  visszavétele.  A  bajor 
örökösödési  háború.  M.  Terézia  halála. 

Míg  M.  Terézia  az  ország  jólétét  ekként  ápolta,  országunkat  is 
közelebbről  illető,  nevezetes  politikai  események  fogytak  le  Európa 
színpadán.  A  porosz  Fridrik  kis  országát  mind  terjedelmére,  mind 
népességére  nézve  nagyobbítani,  Oroszország  pedig  dél  felé  terjesz- 
kedni óhajtván,  titkon  tervet  készítettek  a  pártokra  szakadt  Lengyel- 
ország felosztása  iránt,  melyben  rajtok  kivül  még  Ausztria  is  részesülne. 
Megkönnyíté  a  terv  kivitelét  az,  hogy  III.  Auguszt  király  halála  után 
II.  Katalin  orosz  czárné,  az  erélytelen  Poniatovsky  Szaniszlót  segítette 
a  királyi  székbe ;  M.  Terézia  ellenben  egy  szász  herczeget  kívánt  a 
trónra  emelni.  M.  Terézia  terveiben  Francziaország  osztozott ;  Katalin 
politikáját  Fridrik  gyámolította.  Az  érdekek  összeütközése  már  már 
közönséges  háborúval  látszott  fenyegetni  Európát ;  de  Fridrik  béke- 
bíróúl  veté  magát  közbe,  s  régi  tervét,  Lengyelország  felosztását  hozta 
szőnyegre.  M.  Terézia  azonban  sokáig  késedezett  megegyezni  a  tervben, 
mely  egy  nemzetet  vala  kitörlendő  a  többiek  sorából ;  megegyezni  mind- 
azáltal végre  is  kénytelen  lőn,  hacsak  ismét  háborúba  nem  akarja  magát 
bonyolítani.  A  felosztási  szerződést  tehát  Ausztria,  Orosz-  és  Porosz- 

1772.  ország  Pétervárott  1772-ki  aug.  5-kén  aláírták,  s  osztályrészeiket 
azonnal  elfoglalták.  Máriáuak  a  régi  magyar  jogú  Galiczián  és  Lodo- 
merián  kivül  a  negyedfél  századig  lengyel  zálogban  volt  16  szepesi 
város  jutott  osztályrészül.  E  városokat  Mária  tüstént  visszakapcsolta 
az  anyaországhoz ;  Galicziába  pedig  Hadikot  küldötte    kormányzóul. 

1774.  Ezen  szerzemény  1774-ben  még  Bukovinával  szaporodott,  mely  Qaliczia 
birtokára  nézve,  hogy  a  kalandozó  török  s  tatár  rablóktól  megszaba- 
duljon, igen  fontos  szerzemény  volt. 

Végső  életéveit  majdnem  ismét  súlyos  háború  zavarta  meg  Máriá- 
nak. Miksa  bajor  fejedelem  halála  után  József  császár  annak  utódával 
Károly  herczeggel  a  távolsága  miatt  bajos  kormányú  Németalföldet 
Bajorországért  óhajtá  becserélni.  Fridrik  azonban  szomszédja  hatal- 
mának ez  általi  növekedését  féltékeny  szemmel  nézvén,  a  csere  ellen 
tiltakozott,  s  a  császárnak  háborút  izenvén,  Csehországot  megtámadta. 
És  a  tanácskozásra  Bécsbe  hitt  urak,  s  a  körlevelek  által  felszólított 

vármegyék  vetélkedve  biztosították  ismét  segedelmökről  a  szeretett 
királynét  s  nagy  reményű  fiát ;  de  a  háborút  M.  Terézia  nem  engedte 
elmérgesedni,  s  Fridrikkel  egyezkedni  kezdett ;  minek  következtében  a 
béke  1779-ben  ismét  helyreállott.  1779. 

Mária  Terézia  ezután  ismét  háboríttatlanúl  folytatta  munkálko- 
dását az  ország  jólétének  gyarapításában.  Utolsó  életévét  egyebek  közt 
Szabadka  és  Pécsnek  sz.  kir.  várossá  emelése,  az  eszéki  nagyszerű  vízgát 
építése,  a  Veszprém-  és  Fehérvármegyék  ártalmas  párolgású  mocsarai- 
nak a  Sárvíz  szabályozása  által  nagy  részben  bevégzett  kiszárítása 
teszik  emlékezetessé.  Ezen  s  hasonló  munkálkodásai  közt  lepte  meg  őt 
a  halál  1780-diki  nov.  22-kén,  életének  64-dik  esztendejében.  1780. 

Mária  Terézia  40  éves  kormányának,  valamint  az  osztrák  ház  alatt 
egyesült  egyéb  országok  s  tartományokra,  úgy;  hazáukra  nézve  is  felette 
nagyok  és  fontosak  valának  vég  eredményei.  0  leginkább  három  dologra 
függeszté  figyelmét,  fordítá  hatását :  hogy  a  beligazgatást  könnyebbé, 
rendszeresebbé  tegye  ;  hogy  ennek  alapján  hadi  erejét  s  fegyverhatalmát 
kifejtse ;  s  végre,  hogy  különféle  elemű  s  nemzetiségű  monarchiájában 
egy  összesítő  középponti  hatalom  által  mennél  nagyobb  egységet  teremt- 
hessen. Es  e  dolgok,  miket  elődei  létesíteni  szinte  akartak,  de  mivel 
szándékuk  eszközéül  többé  kevésbbé  erőszakot  használtak,  harmadfél 
század  alatt  nem  létesíthettek,  neki,  a  nagy  ügyességű  nőnek,  nemzet- 
sége utolsó  sarjadékának,  nagy  mértékben  sikerűitek,  és  pedig,  mivel 
erőszak  helyett  más,  szelídebb  eszközöket  fordított  czéljára,  sikerültek 
a  nélkül,  hogy  ellenzéket,  gyűlöletet  ébresztettek  volna  kormánya 
ellen.  Magyarországra  nézve  ezen  egységet  ő  nemcsak  az  által  ügye- 
kezett  megalapítani,  hogy  a  bécsi  német  kormánynak  mind  több  és 
több  befolyást  engedett  az  ország  ügyeire,  minek  következtében  az 
alkotmányos  igazgatás  felette  meggyöngült ;  még  nagyobb  hatása  lett 
e  tekintetben  annak,  hogy  az  urakat,  előbbkelő  nemeseket  különfélekép 
Bécsbe  édesgette,  hogy  ott  lakván,  erkölcseik,  szokásaik,  nyelvök  s  vise- 
letűk elnémetesedjenek ;  —  mire  nézve,  fájdalom,  nagy  mértékben  el 
is  érte  czélját.  0  műveltségben,  jólétben,  miket  egyébiránt  maga  a 
haladó  kor  s  a  hosszú  béke  is  elősegített,  kétségkívül  gyarapodva,  de 
önálló,  alkotmányos  államéletében  s  nemzetiségében  annyira  meggyön- 
gítve hagyta  hátra  az  országot,  hogy  e  sülyedésből  utóbb  félszázados 
erőfeszítés  alig  lett  képes  azt  ismét  fölemelni. 

KILENCZEDIK  KÖNYV. 

II.  JÓZSEF  KORSZAKA  i  A  NEMZET  ERŐSZAKOS  MEORÁZATÁSA 
AZ  ÖNKÉNYES  ÚJÍTÁSOK  ÁLTAL.  1780-1790. 


1.  §.  József  mint  kormánytárs.  Trónra  lépte.  Tervei  általában. 

1765.  Mária  Terézia,  férjének,  Ferencz  császárnak   1765-ben  történt 

halála  után  első  szülöttét,  II.  József  császárt  nevezte  ki  kormány  társsá. 
A  25  éves  ifjú  császárban  a  lángészszel  oly  hő,  nemes  szív,  a  legtisz- 
tább emberszeretettel  oly  f áradhat lan  munkásság  egyesült,  minő  a 
világtörténetben  is  kevés,  Magyarországban  pedig  Hunyady  Mátyás 
óta  nem  ékesítette  a  fejedelmi  széket.  Anyja  életében  mindazáltal 
kevéssé  folyt  be  a  kormányba,  s  munkásságát  majdnem  egyedül  az 
egészen  reá  bízott  hadügyre  fordította,  melyet  aztán  Lascy  tábornagy 
segedelmével  az  erő  s  kiképzettség  magas  fokára  is  emelt.  Ez  időben 
utazta  be  Európa  legmíveltebb  tartományait  is,  melyekben  magának 
jövendő  nagyszerű  pályájára  bő  tapasztalást  gyűjtött,  annál  több  al- 
kalma levén  arra,  minthogy  mellőzvén  a  fejedelmi  fényt,  gróf  Falken  - 

1^68.  stein  neve  alatt  tette  utazásait.  így  járta  be  ő  Magyarországot  is  1768 

1773.  és  1773-ban  minden  irányban.  Utazása  közben  elég  alkalma  volt  meg- 
ismerkedni a  nép  jellemével  s  az  ország  mindennemű  viszonyaival. 
Figyelmét  az  igazgatás  egy  ága,  a  nép  állapot  egy  részlete  sem  kerül- 
te el ;  s  egy  utazásából  sem  tért  ő  meg  a  nélkül,  hogy  itt  hiányokat, 
visszaéléseket ,  amott  új  intézmények ,  átalakítások  szükségét  nem 
fedezte  volna  fel.  Tapasztalatairól  ő  felséges  anyját  is  tudósítá  ugyan, 
ki  azonban,  egynémit  kivéve,  magára  a  tervezőre  hagyta  a  javítások 
végrehajtását. 

Mily  nagyszerű  érzelem  dagaszthatta  tehát  József  szívét,  midőn 

1780.  a  jobb  életre  költözött  anyjának  halála  után  a  kormányt  1780-ki  nov. 
29-kén  által  vévén,  birtokában  látta  magát  mind  azon  hatalomnak  s 
eszközöknek,  melyek  által  rég  ápolt  terveit  életbe  léptetheti.  A  nagy- 
szerű czél,  melyet  magának  feladatúi  tűzött  ki  kormányéletére,  nem 
csekélyebb  volt,  mint  annyiféle  elemekből  álló  tartományait  egy  szoro- 
san összefüggő,  gazdag,  hatalmas  állammá  tenni,  melyben  egyenlő 
igazgatás ,  egyenlő  törvény  legyen ;  mely  a  szellemi  felvilágosodás, 
műipar  s  kereskedelem  virágzata  által  az  erő,  jólét  és  függetlenség 
lehető  legmagasb  fokára  emelkedjék;  és  ezen  roppant  birodalomnak 

igazgatása  a  központosítás  felállítandó  rendszere  által  oly  könnyűvé 
váljon,  hogy  ő  a  középpontból  az  egészet  minden  részeiben  elláthassa, 
puszta  intések  s  rendeletek  által  kormányozhassa. 

2.  §.  Az  országba  küldölt  biztosító   levele.   Rendeletei  a   fínancz-   és  sajtóügyben. 

Az  őszinte  fájdalmat,  mely  M.  Terézia  halálának  hírére  az  ország 
rendéit  áthatotta,  csak  azon  nagyszerű  remények  voltak  enyhíteni 
képesek,  melyeket  József  még  anyja  életében  keltett  fel  maga  iránt. 
E  remények  azonban  nem  sokáig  tartottak  a  nemzet  egy  osztályában. 
Felötlő  volt  Józsefnek  mindjárt  a  királyné  halála  után  küldött  levele 
a  vármegyékhez.  ígéri  ugyan  abban,  hogy  a  nemesi  rendet  megtartja 
jogai,  kiváltságai  birtokában ;  de  országgyűlésről,  koronázásról  említést 
sem  tett  benne.  Mivel  tudniillik  ennek  alkalmával  királyaink  hittel 
kötelesek  fogadni  az  alkotmány  fentartását,  József,  eltökélve  lévén  a 
magyar  alkotmányra  is  kiterjeszteni  átalakító  újításait,  sem  kezeit  az 
eskü  által  megkötni,  sem  lelkiösmeretét  esküszegés  bünsúlyával  ter- 
helni nem  akarta,  egészen  mellőzni  kívánta  tehát  a  koronáztatást. 

Legelső  rendeletei  azonban  örömmel  tölthették  el  minden  jók- 
nak szívét.  A  pénztárt  József  igen  kimerülve,  sőt  adósságokkal  terhelve 
vette  által,  mit  egy  részben,  a  számtalan  kegyelem-  és  nyugdíjak  pazar 
osztogatása  okozott.  József  a  takarékosságot  azonnal  saját  udvarában 
kezdvén  meg,  a  túlságos  fényt  onnan  száműzte;  az  1781  -ki  aprilban  1781. 
kibocsátott  rendeletében  pedig  a  kegyelem-  s  nyugdíjakat  részint 
egészen  szabályozta,  úgy  intézkedvén,  hogy  a  nyugdíjak  ezután  az 
érdem  és  szolgálatévek  arányában  járjanak  ki.  Nehogy  azonban  e 
körül  tévedésbe  essék,  egy  másik  rendelete  által  parancsolta,  hogy  a 
főbb  tisztviselők  az  alárendelt  tisztek  viseletéről,  képességeiről  és  tiszti 
szorgalmáról  hozzá  minden  félévben  lelkiösmeretes  viseletjegyzéket 
küldjenek. 

Még  nagyobb  figyelmet  okozott  József  egy  másik  rendelete  által, 
melyben  szinte  1781  elején,  egy  új  sajtótörvényt  hirdetett  ki,  misze-  1781. 
rint  a  könyvvizsgáló  hivataloknak  meghagyatott,  hogy  ezután  egye- 
dül a  jó  erkölcsöket,  vallást  és  államot  sértő  s  általában  oly  nemű 
iratok  tiltassanak  el  a  nyomtatástól,  melyek  csak  gúnyolnak  és  ronta- 
nak, a  tudománynak  és  társaságnak  pedig  semmi  hasznára  nincsenek, 
a  felvilágosodást  nem  terjesztik.  A  rendelet  kihirdetése  után  azonban 
nem  sokára  a  napi  iratok  gombaszaporasággal  árasztották  el  az  iro- 
dalmat, melyeknek  némelyike  hasznos  volt  ugyan,  az  élet  különféle 
viszonyaiban  uralkodó  balvéleményeket,  előítéleteket  s  visszaéléseket 
róván  meg ;  de  mivel  némelyek  a  vallás  szent  tárgyait,  a  legtisztesb 
férfiakat,  magát  a  fejedelem  személyét  is  kíméletlenül  támadták  meg, 
József  többektől,  kivált  a  püspököktől  ostromoltatván,  utóbb  egyné- 
miben  szűkebb  korlátok  közé  szorította  a  sajtószabadságot. 


280  IX.  Könyv.  II.  József  korszaka. 


<?.  §.  Az  egyházi  s  nevelési  ügy  körüli  újítások. 

Az  egyházi  viszonyokban  József  oly  hibákat  és  hiányokat  vett 

1781.  észre,  melyeket  az  állam  javával  összeütközni  látott.  1781-től 
kezdve  tehát  oly  rendeleteket  bocsátott  ki,  melyek  nemcsak  alattva- 
lóit, hanem  egész  Európát  bámulatra  gerjesztették.  Mindenek  előtt 
megszüntette  azon  összeköttetést,  melyben  a  szerzetes  rendek  Rómá- 
ban lakó  főelőljáróikkal  állottak;  megtiltotta  a  szerzeteseknek  küK 
földi  elöljáróikhoz  bármi  czím  alatt  pénzt  küldeniök,  s  egyházi  köny- 
veiket, melyeknek  benn  nyomatását  rendelte  meg,  külföldről  hozat- 
niok.  Továbbá  rendelte,  hogy  minden  pápai  bullák,  brevek  s  okiratok, 
mint  melyek  az  országra  nagy  befolyást  gyakorolnak,  kihirdetésök 
előtt  ő  felsége  eleibe  terjesztessenek ;  a  püspökök  ezután  semmiféle 
engedményekért,  czímekért  s  kegyelmekért  Rómába  ne  folyamodjanak. 
Előre  látható  volt ,  hogy  e  rendeletek  ellenhatást  keltenek  fel ;  s 
Batthyányi  József  bíbornok  s  esztergomi  érsek,  püspök-társai  nevében 
azoknak  visszavonásáért  folyamodott.  József  azonban  azokuak  teljesí- 
tését újabban  is  komolyan  megparancsolta,  mi  még  keserűbb  panaszo- 
kat szült  mind  a  papság,  mint  más  világi  katholikusok  részéről.  Leg- 
nagyobb figyelmet  gerjesztett  mindenek  közt  az  úgy  nevezett  türelmi 
rendelet,  miszerint  József  a  protestánsoknak  s  óhitűeknek  szabadságot 
adott  vallásukat  mindenütt  szabadon  gyakorolniuk ,  templomokat  s 
tanodákat  építeniök,  katholikusokkal  házasságra  lépniök,  úgy  azon- 
ban, hogy  ha  az  apa  katholikus,  minden  gyermeke  is  azzá  legyen,  ha 
ellenben  az  anya  katholika,  csak  a  nőnemű  gyermekek  neveltessenek 
a  kath.  vallásban.  E  rendeletet  még  ugyanazon  évben  több  más  is 
követte ;  egyebek  közt  megtiltotta  az  egyházi  meneteknél  szokásban 
levő  nagyobb  pompát,  s  a  mesteremberektől  ily  alkalomkor  használt, 
szeszélyes  viseletet ;  több  szerzetet  pedig"  eltörülni  határozott  stb. 

Ezen  s  több  hasonló  újítások  nagy  aggodalmat  gerjesztettek  az 
egyház  fejeiben;  voltak  ugyan  rendeletei  közt  olyanok  is, melyek  hasz- 
nosságáról ők  maguk  sem  kételkedtek ;  de  mivel  József  tervét  a  püs- 
pökökkel előleg  nem  közlötte,  s  rendeleteit  nem  egyszerre  egész  ter- 
jedelemben, hanem  külön  időkben,  minden  rendszer  nélkül  részleten- 
ként bocsátotta  közre,  s  ennél  fogva  azok,  kik  vallásukhoz  buzgón 
ragaszkodtak ,  nem  láthatták  a  határt ,  meddig  a  császár  haladni,  s 
melyen  túllépni  nem  akar:  azon  gyanú  ébredt  fel  bennök,  hogy  a 
fejedelem  nem  éretten  átgondolt  terv,  hanem  szeszély  szerint,  könny  el  - 
műleg  rendelkezik  a  szent  dolgokkal ;  s  feljogosítva  érezték  magukat 
ellenszegüléssel  védeniök  az  egyházat.  Ez  birta  magát  VI.  Pius  pápát 

1782.  is  arra,  hogy  1782  tavaszán  Bécsbe  utazzék,  a  császárral  személyesen, 
mint  atya  fiával  értekezendő  azon  újítások  iránt,  melyek  szívét  keserű- 
séggel töltötték  el.  József  a  szentséges  atyát,  ki  négy  hétig  mulatott 
a  fővárosban,  a  lehető  legnagyobb  tisztelettel  fogadta  ugyan,  s  egyné- 
miben  hajlott  is  előterjesztéseire  ;  a  dolgok  lényegét  illetőleg  azonban 
szilárdan  megmaradt  felvett  rendszerénél ;  sőt  több  új  rendeletet  is 

bocsátott  ki.  Ezek  szerint  a  vörös  barátokat  (Camaldulenses),  karthau- 
siakat,  tertiariusokat,  s  több  apácza  szerzetet,  később  pedig  a  benedic- 
tinusok,  praemonstrátiak,  cistereiek,  carmeliták,  pauliuusok  szerzetét 
is  eltörülte.  Ezen  szerzetek  ingd  vagyona,  valamint  templomaik  éksze- 
rei s  eszközei  is  eladattak,  a  begyűlt  pénz  a  fekvő  javak  jövedelmeivel 
együtt  a  vallási  pénztárba  tétetett ;  a  szerzeteseknek  nyugdíj  rendel- 
tetett ;  s  a  mi  abból  fennmaradt,  az  újdon  alapított  egyházak  lelkészei- 
nek díjazására  fordíttatott. 

Ezen  rendeletek  között,  melyek  mind  az  egyházi  férfiak,  mind  a 
vallásosabb  világiak  részéről  számos  panaszra  adtak  okot,  voltak  olya- 
nok is,  melyek  valamint  az  egykorúak  osztatlan  tetszését  megnyerték, 
úgy  József  magas  lelkének,  s  alattvalói  boldogításáért  lángoló  szívének 
is  fényes  bizonyítványai.  Ilyen  egyebek  közt  kitünőleg  a  falusi  lelki- 
pásztorok s  általában  a  köznép  oktatásának  szent  ügye.  Ennek  előmoz- 
dítása egyike  volt  József  kedvencz  foglalkodásainak,  s  e  tárgyban  igen 
számosak  rendeletei.  Kitűnőbb  ezek  közöl  az,  melyet  17  82 -ki  február  1782. 
15-kén  és  mart.  22-kén  bocsátott  ki;  rendeli  ezekben,  hogy  a  hol  a 
hívek  lelki  szüksége  kívánja,  új  plébániák  állíttassanak,  s  a  lelkészek 
az  eltörült  szerzetek  jószágai  által  megszaporodott  vallási  pénztárból 
díj  áztassanak.  Felszólítá  e  végre  mind  a  polgári  hatóságokat,  mind  a 
püspököket,  adják  be  pontos  jegyzékét  mind  azon  helységeknek,  hol 
új  plébániák  felállítása  szükséges.  Elvűi  pedig  ez  iránt  azt  tűzte  ki. 
hogy  a  hol  100  lélek  együtt  lakik,  s  a  környéken  egy  mérföldnél  köze- 
lebb templom  nem  létezik,  ott  vagy  a  földesúrtól,  vagy  a  vallási  pénz- 
tárból templom  építtessék,  s  lelkészség ,  legalább  helybeli  káplánság 
alapíttassék. 

József  e  közben  maga  is  észrevette,  hogy  a  rendszertelen  mód, 
melylyel  eddigi  rendeleteit  közrebocsátotta,  igen  hibás,  s  mivel  az  ön- 
kény bélyegét  viseli,  ingerültséget  szül ;  minek  következtében  a  leg- 
üdvösebb  újítások  sem  hajtatnak  végre.  Hogy  tehát  mind  az  eddigi 
rendeleteknek  pontosabb  végrehajtást  szerezzen,  mind  a  jövőben  rend- 
szeresebben tehesse  újításait,  az  egyházi  ügyek  kormányára  1782-ki  1782. 
septemb érben  a  kir.  helytartótanács  kebelében  egy  állandó  egyházi 
bizottmányt  alkotott,  melynek  elnökévé  Batthyányi  bíbornokot  nevezte 
ki,  s  a  nép  vallási  .oktatására  való  felügyelést,  a  plébániák  szaporítását 
stb.  különösen  szívére  kötötte.  S  ezen  bizottmány  buzgó  közremunká- 
lása  által  történt  azután,  hogy  a  lelkipásztorok,  kik  József  kormányra 
léptekor  ötödfél  millió  kath.  lélek  közt  csak  3578-an  voltak,  kormány- 
lata  végső  éveiben  4762-re  szaporodtak. 

A  plébániák  s  lelkészek  szaporítása  mellett  kiváltképen  szívén 
feküdt  Józsefnek  az  egyházi  férfiak  neveltetése  is ;  e  végre  tehát  Pes- 
ten és  Pozsonyban  két  közönséges  papnevelő  házat  állított  fel,  melyek- 
ben a  növendékeket  minden  megyéből  egyesítette ;  a  püspököknek 
pedig  meghagyta,  hogy  csak  azon  ifjakat  avassák  fel  papokká,  kik 
ezen  intézetekben  végezték  tanulmányaikat. 

De  nem  csak  pap-,  hanem  általában  minden  nevelő  sy  tudomá- 
nyos intézetekre ,  tanodákra  is  kiterjedt  József  figyelme.  Értette  ő, 

hogy  az  ifjúság  ezélszerö  neveltetése  az  alap,  melyen  népei  boldogsá- 
gának épületét  fölemelheti.  Különös  gonddal  ápolta  ö  e  czélból  a  nép- 
iskolákat, melyek  által  a  nép  nagy  tömegére  lehet  hatni.  Ezeket  már 
M.  Terézia  is  tetemesen  szaporította  s  jobb  karba  állította  volt ;  József 
pedig  mind  haláláig  ernyedetlen  buzgalommal  munkálkodott  azoknak 
mind  szaporításán,  mind  tökéletesítésén.  Hol  új  plébániát,  ott  elemi 
népiskolát  is  emeltetett ;  alkalmas  tanítókról  gondoskodott ,  s  mind 
ezek,  mind  a  tanítványok  szorgalmát  jutalmakkal  ösztönözte. 

A  tanulmányi  s  nevelési  ügy  egyéb  részleteit  illetőleg :  Pozsony- 
ban, Kassán,  Nagyváradon,  Pécsett  és  Zágrábban  mind  a  tudományos, 
mind  az  elemi  népiskolákra  nézve  egy  egy  tanulmányi  főigazgatót 
rendelt,  s  közöttök  az  országot  öt  tanúimányi  kerületre  osztotta  fel ; 
a  helytartótanács  kebelében  pedig  egy  tanulmányi  bizottmányt  alko- 
tott ;  mely  az  ország  összes  tanodái  ügyeit  középpontilag  igazgassa  s 
új  tanulmányi  s  nevelési  rendszert  dolgozzon  ki.  A  többi  nevelő  inté- 
zeteket, magát  a  bécsi  Therezianumot  is  eltörülte  s  alapítványaikból 
a  nyilvános  tanodákba  járó  szegényebb,  s  szorgalmasabb  ifjak  számára 
díjakat  rendelt.  Ugyanazon  czélra  fordíttatta  a  tanpénzt  is,  melyet  az 
1784.  1784-ki  évtől  kezdve  szedetett  a  tanodái  ifjúságtól. 

4.  §.  Politikai  újítások :  a)  fő   kormányszékek    rendezése,  b)   A  korona   s  német 

nyelv  iránti  rendeletei. 

Mialatt  József  a  vallási  s  nevelési  ügyeket  rendezte,  más  részről 
a/,  ország  polgári  s  alkotmányos  állapotjára  nézve  is  átható  újításokat 
kezdett  meg.  Utazásai  közben  József  az  ország  szükségeivel,  polgári 
szerkezetének  s  anyagi  állapotjának  hiányaival  eléggé  megismerkedett ; 
alattvalói  boldogításáért  lángoló  lelkében  tehát  elhatározás  támadt ,  a 
jobb  sorsra  méltó  országot  minden  viszonyaiban  újjá  alakítani. 

Mindenek  előtt  a  főkorinányszékek  rendezését  fogta  József 
munka  alá.  Az  e  tárgyban  kiadott  első  rendeletek,  mivel  általok  a 
nemzet   régi    kívánatait  látta    teljesíttetni,    kedvesen  fogadtattak  az 

1782.  országban.  Ugyanis  az  egyesűit  udvari  kamarát  1782-ki  máj.  17-kén 
eltörülte,  s  annak  ügyeit,  a  mennyire  Magyarországot  illették,  a  ma- 
gyar udvari  caucelláriára  utasította.  Az  erdélyi  cancelláriát  a  magyar- 
ral már  I,  Leopold  is  szándékozott  egyesíteni,  mi  azonban  Erdély  ren- 
déinek ellenzése  miatt  akkor  félben  hagyatott ;  József  tehát  most  annál 
kevésbbé  figyelmezett  az  erdélyiek  részéről  támadható  panaszokra, 
minthogy  az  egyesítést  mind  a  magyarok  óhajtásával  megegyezőnek, 

1782.  mind  magára  Erdélyre  nézve,  hasznosnak  látta;  minél  fogva  1782-ki 
aug.  14-kén,  a  két  cancelláriát  egyesítette  s  egynémiben  újonnan 
szabályozta. 

Az  udv.  cancellária  körül  tett  változtatások  szükségkép  magok 
után  vonták  a  helytartótanács  rendezését  is.  József  tehát  a  magy.  kir. 
kamrát  szinte  eltörülvén,  az  általa  eddig  kezelt  ügyeket  egy  bizott- 
mányra tette  által,  s  mind  ezen ,  mind  az  egyházi  s  tanúimányi  bizott- 
mányt a  helytartótanácshoz  kapcsolta.  Továbbá  az  eltörleni  czélzott 

nádon  hivatalt  mellőzvén,  a  helytartótanács  igazgatására  egy  elnököt, 
s  két  alelnököt  rendelt,  kiknek  egyike  egyszersmind  a  régi  kincstartó 
czímet  is  viselje.  Az  így  rendezett  kormányszéket  pedig  Pozsonyból 
Budára,  az  ország  közepére  tette  által. 

Rendezve  lévén  a  két  fő  kormányszék ,  a  fáradhatlau  fejedelem 
1783  tavaszán  a  közszükségeket  még  egyszer  szemügyre  veendő,  ismét  1783. 
körutat  tön  az  országban  ;  azután  pedig,  még  ugyanazon  évben  a  pápá- 
nak múlt  évi  látogatását  viszonozta.  Ezen  utazásai  alatt  sem  vesztette 
el  József  szeme  elől  megkezdett  újításait ;  s  útközben  is  számos  ren- 
deleteket bocsátott  ki ;  egyebek  közt  a  hadi  kormányt  Horvátország- 
ban a  báni  hivataltól  elválasztotta ,  a  katonai  foglyokat  a  megyék 
között  osztotta  fel  stb.  Azonban  bár  eddigi  politikai  tárgyú  rendeletei- 
nek nagyobb  részéből  nyilvános  haszon  áradt  az  országra ;  a  hazafiak 
keblében  még  is  mind  nagyobb  aggodalmat  gerjesztett  az,  hogy  József 
sem  magát  meg  nem  koronáztatja,  sem  országgyűlést  nem  tart ;  miből 
félelemmel  kezdek  gyanítani,  hogy  ő  Magyarországot  a  német  örökös 
tartományokkal  ugyanazon  törvények  alá  vetni,  ugyanazon  elvek  sze- 
rint kormányozni  szándékozik.  Es  e  sejtelem  nem  sokára  meg  is  való- 
sodott:  1784-től  kezdve  József  oly  parancsokat  bocsátott  ki  egymás  1784. 
után,  melyek  az  alkotmányt,  nemzetiséget  s  a  nemesség  jogait  lénye- 
gökben  megtámadták. 

Mindenek  előtt  az  17 84 -ki  april  7.-kén  leérkezett  parancsában  a  1784. 
helytartótanácsnak  meghagyta,  hogy,  mivel  a  pozsonyi  várat ,  hol  a 
korona  másfél  század  ota  tartatott,  papnevelő  intézetté  alakítani  szán- 
dékozik, a  koronát  addig  is,  míg  számára  más  alkalmas  hely  találtat- 
nék, a  koronaőrök  s  négy  magyar  testőr  kíséretében  Bécsbe  küldje, 
hol  azt  a-  császári  kincstárba  egyéb  koronái  mellé  fogja  letétetni. 
Miután  e  rendelet  végrehajtása  a  helytartótanácstól  a  megyéknek 
tudtára  adatott,  leirhatlan  szomorúság,  s  a  jövendő  miatt  mély  aggo- 
dalom szállotta  meg  a  magyarok  lelkét ;  a  vármegyék  azonnal  gyűlé- 
seket tartottak,  s  felirataikban  kérték  ő  felségét,  hogy  ne  csak  küldje 
vissza  nemzeti  kin  csökét,  hanem  avval  magát  mennél  elébb  koronáz- 
tassa is  meg. 

József  azonban  a  megyék  felirataira  választ  nem  adván,  nyilván 
kijelenteni  látszék,  hogy  a  korona  kivitele  csak  mintegy  bevezetés  a 
teendő  újításokhoz.  Mindjárt  a  következő  hónapban  ismét  egy  más 
rendelete  érkezett  a  helytartótanácshoz  ,  melyben  kijelentvén,  hogy 
elhatározott  akarata ,  a  holt  latin  nyelvet  a  közügyek  tárgyalásától 
elmozdítani,  s  helyébe  a  németet,  mint  a  birodalom  köznyelvét  állítani, 
erre  nézve  a  következő  szabályokat  állapította  meg:  1.  A  folyó  évi 
november  1-ső  napjától  kezdve  a  kormányszékeknél  minden  ügyek, 
kivéve  a  törvénykezést,  mi  egy  évig  még  latinul  folyhat,  német  nyel- 
vén tárgyaltassanak.  2.  Az  1785-ki  nov.  l-jétől  kezdve  a  vármegyék,  1785. 
kir.  városok ,  kerületek  s  kamrai  hivatalok  is  mind  német  nyelven 
folytassák  ügyeiket.  3.  Három  év  múlva  a  törvényszékek  is  mind 
németül  tárgyalják  az  előforduló  pereket.  4.  Hivatalra  s  a  papi 
rendbe  ezután  senki  nem  juthat,  ki  a  német  nyelvet  nem  tudja.  5, 

A  tanodákba  is  csak  azok  fognak  felvétetni ,  kik  németül  írni  és 
olvasni  tudnak. 

Ezen  rendelet  villámként  sújtotta  a  korona  elvitele  által  mái- 
különben  is  megsebzett  kedélyeket.  Azonnal  mindenfelé  gyűlések  tar- 
tattak, s  bár  a  felség  kijelentette,  hogy  e  rendeletétől  semmiféle  föl- 
terjesztések által  nem  hagyja  magát  elmozdíttatni,  hozzá  még  is  annak 
eltörléseért  esedező  feliratok  küldettek. 

József  azonban  azt  hívén,  hogy  e  felzajlott  indulatai*  idővel  majd 
lecsöndesedik,  rendeleténél  szilárdan  megmaradt,  s  csak  az  iránt  biz- 
tosítá  a  nemzetet,  hogy  a  német  nyelv  mellett  nem  szándéka  a  magya- 
rokat mellőzni;  s  idegenekre  ruházni  a  tisztségeket.  A  király  szilárd- 
sága sokakat  hajlandókká  tőn  ugyan  a  német  nyelv  tanulására : 
némely  városok  önként  állítottak  tanszékeket  a  német  nyelvnek ; 
voltak  azonban,  kik  azt  tanulni  épen  nem  akarták.  Mások  a  nemzeti 
nyelvet  gyarapítandók,  társaságokat  alkottak,  s  a  melyet  eddig  aJatin 
mellett  elhanyagoltak,  most  kétszeres  buzgalommal  kezdették  mi  vélni. 

5.  §.  c)  Az  új  adórendszer  ;  s  az  összeírást  illető  rendelet. 

József  igazságszeretete  nem  tűrhette,  hogy  a  nemzet  különféle 
osztályaiban  oly  aránytalanul  vannak  felosztva  a  közterhek.  Ezeket 
tehát  arányosan  felosztani,  egy  méltányos  adórendszert  megalapítani, 
1784.  egyike  volt  József  legfontosabb  terveinek.  Ezt  ő  már  1784-ben ,  mie- 
lőtt Olaszországba  utazott,  közlötte  a  cancellárokkal,  felszólítván  őket, 
adnának  véleményt,  mi  módon  lehetne  azt  legkönnyebben  életbe  lép- 
tetni. A  következő  év  tavaszán  pedig  egy  udvari  bizottmányt  nevezett 
ki,  mely  az  új  adórendszert  részletesen  kidolgozná,  azon  elvből  indulva 
ki,  miszerint  a  föld  tétetvén  az  adó  alapjául,  mind  a  jobbágyi  mind  az 
úri  telkek,  legyenek  azok  magánosak,  papok  vagy  a  korona  birtokai, 
terjedelmök  és  termékenységök  arányában  rovassanak  meg.  E  végre 
mindenek  előtt  szükséges  volt  a  népet  összeírni,  s  az  összes  mind  úri 
mind  jobbágyi  kézen  levő  földet  fölmérni  s  osztályozni.  Rendeletét 
1784.  József  ez  iránt  1784-ki  aug.  16-kán  bocsátotta  ki  a  helytartótanács 
által ;  és  pedig  előleg  csak  azt  kívánta,  hogy  minden  országlakos,  ne- 
mes és  nem  nemes  egyaránt  összeírassék,  s  a  házak  számokkal  jegyez- 
tessenek meg,  e  műtéteit  pedig  kiküldendő  vármegyei  tisztviselők  a 
katonai  rend  hozzájárultával  hajtsák  végre,  mely  e  tárgyban  a  szük- 
séges ismereteket  és  tapasztalatot  magának  már  a  német  örökös  tar- 
tományokban megszerezte.  Mi  végre  aztán  József  nem  sokára  e  ren- 
delet kihirdetése  után  számos  katonaságot  osztatott  szét  az  országban. 

E  rendelet  minden  eddiginél  nagyobb  ingerültséget  szült  a  ne- 
mességben ;  s  a  vármegyék  heves  feliratokat  küldöttek  ellene  a  kor- 
mányhoz. A  császár  azonban  kedvetlenségét  jelenté  válaszában  a  feli- 
ratok miatt,  s  rendelete  iránt  mindenkitől ,  ki  hivatalát  megtartani 
kívánja,  pontos  engedelmességet  kívánt. 

A  király  változhatatlan  akaratának  e  kijelentése,  s  a  benlévő 
idegen   katonaság   számos   megyét    megf élénkített    ugyan,  s  többen 

engedvén  a  kénytelenségnek ,  egészen  elnémultak ;  mindenütt  azonban 
nem  talált  engedelmességre  a  fejedelem,  egyebek  közt  például  Nyitra, 
Vas,  Pozsony  megyék,  még  azután  is  ellenzettek  az  összeírást.  József 
újabb  erélyes  rendeleteinek  azonban  ezek  is  kénytelenek  voltak 
engedni ;  s  így  végre  sikerült  az  összeírást  november  elején  az  egész 
országban  megkezdeni ;  a  nép  azonban ,  azt  hivén ,  hogy  katonának 
vitetik,  még  azután  is  igen  megnehezítette  a  munkát  ellenszegülése 
által,  s  néhol  még  az  összeíró  tisztviselőket  is  megtámadta,  minek 
következtében  azután  a  köznemesektől  és  parasztoktól  minden  fegyver 
elszedetett. 

6.  §.  Az  erdélyi  oláhok  lázadása. 

Míg  Magyarországban  az  összeírás  ennyi  ingerültséget  és  zavar- 
gást okozott,  az  alatt  Erdélyben  egy  valóságos  lázadás  kitörésének 
közvetlen  okául  is  szolgált.  Az  erdélyi  oláh  népben,  1784  nyarától 
kezdve  szokatlan  elégületlenség  volt  észrevehető :  kik  elébb  uraik  iránt 
mindenben  szolgai  engedelmességhez  szoktak,  most  daczot  kezdenek 
mutatni,  s  a  köztök  különben  is  divatos  rablást  egész  csoportokban 
űzni.  Ügy  látszik,  József  reformjainak  híre  hozzájok  is  eljutott,  sőt 
azok  egynémelyike,  például  a  halálos  büntetésnek  nem  rég  lett  eltörlése, 
őket,  kik  közt  kivégeztetések  különben  igen  gyakran  történtek,  közelebb- 
ről is  illette.  Ezen  újítások  figyelmessé  tették  az  oláhokat  állapotjokra, 
mely  midőn  azt  a  szomszéd  székelyekével  s  szászokéval  öszehasonlították, 
mind  elviselhetlenebbnek  látszott  s  élénk  vágyat  támasztott  bennök 
a  szabadulásra.  Tapasztalván  pedig  a  császárnak,  közöttök  tett  utazása 
alkalmával,  mindenki  iránt  mutatott  atyai  kegyességét,  azon  hibás 
vélemény  terjedt  el  köztök,  hogy  József  már  számokra  is  több  kedvező 
rendeleteket  bocsátott  ki,  melyeket  azonban  az  urak  létre  jöni  nem 
engednek.  E  hit,  melyet  valószínűleg  némely  túlbuzgó  hivatalnok  is 
terjesztett,  őket  uraik  iránt  daczosan  engedetlenekké,  s  az  e  miatt 
rajok  szabott  büntetések  még  ingerültebbekké  tették.  Számos  pana- 
szok s  folyamodások  küldettek  tehát  általok  a  főkormányszékhez,  sőt 
magához  a  felséghez  is,  kitől  azt  kérték  hogy  a  székelyek  módjára 
határőrző  katonákká  alakíttassanak. 

Az  indulatok  e  forrongásában  közükbe  vetődött  bizonyos  Szálisz, 
egy  elvetemedett,  minden  gonoszságra  kész,  különben  eszes  ember,  ki 
mióta  őrnagyi  tisztségétől,  melyet  egy  székely  ezredben  viselt,  több 
kicsapongások  miatt  megfosztatott,  a  tartományban  kóbor  életet  viselt. 
Épen  ez  időben  terjedt  el  az  összeírás  híre  is  Erdélyben  ;  s  az  oláhok 
azt,  részint  Szálisz,  részint  papjaik  által  tévútra  vezetve,  arra  magya- 
rázták, hogy  általa  katonákká  lévén,  földesuraik  hatósága  s  az  úrbéri 
terhek  alól  kiszabadulnak.  Szálisz  ösztönzésére  tehát,  meg  sem  várván 
a  kiszabott  időt,  csoportosan  20,  30  falu  egyszerre  is  jelentette  magát 
Hátszegen  s  Gyulafehérváron  összeírás  végett  a  hadi  kormánynál. 
Mihelyt  pedig  összeírva  voltak ,  magokat  s  földjeiket  az  uri-adó  és 
szolgálat   alól    azonnal    szabadoknak    kezdek  hinni.   A  kormányszék, 

értesülvén  e  zavarokról,  a  hadi  összeírást,  mely  felsőbb  parancs,  s  a 
polgárhatóság  közbejötte  nélkül  tétetett,  megsemmisítette,  s  az  oláhokat 
uraik  iránt  engedelmességre  szólíttatta.  De  a  felbujtott  népet  ily  köny- 
nyen  már  nem  lehetett  lecsillapítani,  sőt  miután  azt  hitték,  hogy  a 
császártól  kihirdetett  összeírást  is  egyedül  az  urak  s  megyei  tisztviselők 
önkénye  ellenzi,  még  ingerültebbekké  lőnek. 

Ekkor  lépett  fel  közöttük  egy  Hóra  nevű  bátor,  ravasz  köz-oláh, 
ki  némi  kicsapongás  miatt  büntetésre  kerestetvén,  egy  idő  óta  lap- 
pangott, most  pedig  az  ingerült  nép  között  megjelenvén,  egy  aranyos 
betűkkel  írt  levelet,  s  egy  aranynak  kiadott  rézlánczot  mutatott  elő, 
állítván,  hogy  azokat  ő  felségétől  vette  kegyelme  jeléül.  Elhitette  aztán 
velük,  hogy  ő  felsége  a  magyar  nemességet  nem  tűrheti,  s  őt  felhatal- 
mazta légyen,  hogy  sorsosaival  őket  mind  egyiglen  kiirtsa.  A  közel 
szabadulás  reményétől  ittas  nép  könnyen  hitt  szavának,  s  őt  égből 
küldött  szabadítójaként  kezdé  tekinteni.  Történt  azonban,  hogy  a 
megyei  hatóság,  hírét  vévén  Hóra  izgatásának,  egy  tisztviselőt  küldött 
ki  elfogatására.  De  az  összecsoportozott  nép  vezérét  a  szolgabíró  kezei- 
ből kiszabadította,  s  ezt  a  pandúrokkal  együtt  agyon  verte ;  azután 
pedig  a  közel  lakó  földesurak  lakjainak  esvén,  azokat  kirabolta  s  föl- 
gyújtotta, magokat  az  urakat  kegyetlenül  felkonczolta.  Az  esemény 
híre  napról  napra  több  elégedetlen  oláht  csődített  Hóra  zászlói  alá,  s 
mire  az  ügy  a  kormányszéknek  följelentetett,  s  pár  száz  katonából  álló 
hadosztály  a  vidékre  küldetett,  már  több  ezer  oláh  vakon  engedelmes- 
kedett az  izgató  szavának,  s  a  lázadás  Zaránd,  Hunyad,  Fehér,  Torda, 
Kolos  és  Szeben  megyékben  bámulatos  gyorsasággal  terjedt  el.  A  ki- 
küldött hadosztály  Preuss  tábornagy  s  hadi  kormányzótól  oly  utasítást 
vévén,  hogy  csak  akkor  támadja  meg  a  lázadókat,  midőn  általok  meg- 
támadtatik,  több  napig  tétlen  nézte  a  lázadók  dúlongását,  kik  ezt  vi- 
lágos bizonyítványául  vévén  Hóra  azon  híresztelésének,  hogy  ő  felsége 
a  magyarokat  általok  kiirtatni  akarja,  számok  még  inkább  szaporodott, 
dühök  még  iszonyúbbá  lett  az  urak  és  jószágaik  ellen.  A  szomszéd 
magyar  megyékből  éjjelenként  Erdély  egész  határa  tüzárban  látszott 
a  felgyújtott  nemesi  lakok  lángjaitól,  s  az  áldozatok  száma  nov.  10-ig 
már  több  százra  emelkedett. 

A  nemesség  látván,  hogy  a  katonaságtól  nem  védetik,  több  me- 
gyében fegyverre  kelt,  s  a  lázongókat  néhol  meg  is  szalasztotta,  s  az 
elfogottakat  kegyetlenül  kivégezte.  A  kormányszék  azonban  attól  tart- 
ván, hogy  a  zavart  ez  még  inkább  növelendi,  a  vármegyékre  parancsot 
küldött,  hogy  fegyverét  a  nemesség  tegye  le  ;  egyszersmind  pedig  Schultz 
alezredest  egy  székely  huszár  ezreddel  a  lázongók  ellen  küldé.  Schultz 
látván,  hogy  ezek  száma  már  16  ezerre  szaporodott,  s  a  nagyobb  rész 
fegyverrel  is  el  van  látva,  a  vérontást  lehetőleg  kerülendő,  Hórával 
összejövetelt  tartott,  s  a  császár  nevében  neki  s  pártfeleinek  bűnbocsá- 
natot, sérelmeiknek  pedig  orvoslatot  ígért,  ha  szétoszlanának.  De  Hóra 
lelkében  a  lázadás  eddigi  síikére  már  merészebb  reményeket  keltett 
fel,  s  a  Hunyad  megyéhez  küldött  levelében  azt  kívánta,  hogy  a  ne- 
messég jogai   eltörültessenek,  jószágai   az  oláhok  közt  osztassanak  fel; 

s  ha  nov.  14-éig  válasz  nem  érkeznék,  Dévát  megszállással  fenyegette ; 
utóbb  azonban,  midőn  Schultztól  több  oldalról  megtámadtatott,  s  e 
miatt  tőle  többen  elpártoltak,  seregével,  mely  már  a  harmincz  ezret  is 
meghaladta,  mélyebben  Zaránd  s  Hunyad  megye  hegyei  közé  vonult, 
s  magát  elébb  Hunyad  megye  főispánjának,  utóbb  dák  királynak  ne- 
vezvén, a  nemesektől  pusztán  hagyott  lakokat  és  földeket  hívei  közt 
felosztotta. 

De  nem  sokáig  tartott  dicsősége.  József  hírét  vévén  a  lázadásnak, 
az  Erdély  táján  fekvő  katonaságot  tüstént  a  tartományba  parancsolta, 
Preuss  tábornagyot  visszahíván,  helyébe  Fábry  tábornagyot  küldötte 
be  hadi  kormányzóul,  báró  Brukenthal  polgári  kormányzót  gondatlan- 
ságáért megrótta,  s  az  ügyek  megvizsgálása  végett  gróf  Jankovics 
Antalt  s  Papilla  tábornokot  teljes  hatalmú  biztosokiil  küldötte  a  tarto- 
mányba, s  addig  is,  míg  ezek  megérkeznének,  az  engedelmességre  térni 
hajlandó  lázadóknak  bűnbocsánatot,  Hóra  fejére  pedig  300  aranyat 
hirdettetett. 

A  királyi  parancsot  maga  az  oláh  püspök  hirdette  ki  a  lázadók- 
nak. Eleinte  ezek,  Hóra  hitegetéseitől  felbujtva,  főpapjoknak  sem  hittek 
ugyan  már,  de  midőn  a  katonaságtól  mindenfelől  megtámadtattak  s 
megverettek  volna,  Hóra  maga  javaslá  nekik,  fordítanák  hasznokra  a 
kihirdetett  bocsánatot,  őt  pedig,  kire  az  ki  nem  terjed,  hagynák  meg- 
szökni. A  lázadók  most  már  látván,  mennyire  elámíttattak,  valameny- 
nyien  letették  fegyvereiket,  Hóra  pedig  Kloska  és  Krizsán  alvezérei 
társaságában  megszökött,  de  a  rászedetésök  miatt  bosszús  feléitől 
elárúltatván,  elfogatott  s  1785-ki  februárban  Kloskával  együtt  kerékbe  1785. 
töretett.  A  lázadásnak  összesen  62  feldúlt  s  felégetett  falu,  132  nemesi 
udvar  és  4000  emberélet  esett  áldozatul. 

7.  §.  A  jobbágyok  felszabadítása;  az  úrbér  rendezése. 

Az  oláhok  lázadása  s  a  magyarországi  jobbágyságban  is  több 
helyt  kitörő  elégűletleuség  arra  bírta  Józsefet,  hogy  a  jobbágyosztály 
iránti  terveit  már  1785-ben  életbe  léptesse.  M.  Terézia  úrbéri  rendé-  1785. 
létei  kétségkívül  jobb  karba  helyezték  a  jobbágyokat,  mint  minőben 
századok  óta  voltak ;  de  még  korán  sem  olyanba,  mint  minőt  akár  az 
ország  közterheit  viselő,  legszámosabb  néposztály  méltán  igényelhetett, 
akár  a  földmívelés  s  általában  az  államgazdászat  érdekei  kívántak.  A 
bölcs  fejedelem  tehát  aug.  22-kén  főpontjaiban  következő  rendeletet 
bocsátott  ki:  1.  Az  örökös  szolgaság  s  földhöz  kötött  állapot  a  jöven- 
dőre egészen  megszűnik,  s  a  jobbágyok,  bár  mily  vallásúak  s  nemzet- 
béliek,  szabadon  költözhetnek,  uraik  megegyezte  nélkül  is  házasodhat- 
nak, tudományos,  művészeti  vagy  műiparos  pályára  léphetnek.  2.  Job- 
bágyaikat az  urak  udvari  szolgálatra  semmi  módon  nem  kényszeríthetik. 
3.  Szabadságában  áll  minden  lakosnak,  földeinek,  szőleinek  használatát 
eladni,  elcserélni,  átörökíteni  stb.,  fenmaradván  mindazáltal  az  urak 
örök  birtok-joga,  s  a  földön  fekvő  adó  és  szolgálat  kötelessége.  4.  Ele- 
gendő, törvényes  ok  nélkül  telkeikről  a  jobbágyokat  kizavarni  vagy  más 

megyébe    áttenni  nem  szabad.  5.  A  megyei  ügyvéd  a  jobbágyokat  e 
jogaikban  védelmezni  köteles. 

Míg  a  parasztokról  ily  módon  gondoskodott,  figyelmét  a  szelle- 
mileg s  anyagilag  legmélyebben  sülyedt  néposztályra,  a  czigányokra  is 
kitérj  észté  az  emberszerető  fejedelem.  Miután  a  mesterségek  nem  lát- 
szottak e  nép  polgárosítására  elég  erővel  hatni,  József  őket  földmíve- 
lőkké  szándékozott  tenni,  mire  aztán  nekik  különféle  kedvezéseket 
adott.  Leginkább  az  új  nemzedék  nevelését  vette  szemügyre,  s  a  czigány 
gyermekeket  a  megyék  által  a  magyar  parasztok  közt  osztatta  szét,  s 
mind  a  földmívelésben,  mind  egyéb  szükségesekben  közköltségen  tanít- 
tatta. E  gondoskodásnak  volt  is  ugyan  némi  sükere ;  több  ezer  czigány 
család  telepedett  meg  állandólag  és  szokott  egy  s  más  iparághoz ;  az 
egész  népet  azonban  még  sem  sükerült  elvonni  henye,  vándor  életétől. 

8.  §.  A  megyei  hatóságok  eltörlése  s  a  bélkormány  szabályozása  a  felállított  10 

kerületben. 

Az  ellenszegülés,  melyet  az  eddigi  újítások  előidéztek,  meg- 
győzték Józsefet,  hogy  átalakítását  az  eddigi  megyei  kormányrendszer 
mellett  sükeresen  nem  folytathatja.  Részint  e  miatt  tehát,  részint  mivel 
a  tervezett  központosítás  szerint  az  ország  beligazgatását  különben  is 

1785.  meg  kellé  változtatni,  a  megyei  hatóságokat  az  1785-ki  márcziusban 
kelt  leirata  által  következőleg  szabályozta.  A  polgári  igazgatást  a  tör- 
vénykezéstől mindenekelőtt  elválasztván,  az  országot  polgári  tekintet- 
ben 10  kerületre  osztotta,  mindeniket  egy  kir.  biztos  igazgatására 
bízván.  E  biztosoknak  tiszte  volt  a  kerületeikben  lévő  megyék  s  váro- 
sokban felügyelniük,  hogy  a  rend,  közbátorság  és  igazságszolgáltatás 
kellő  állapotban  legyen ;  e  végre  hatalmat  nyertek,  az  alispánokon 
kivül  minden  megyei  hivatalra  alkalmas  egyéneket  tetszésök  szerint 
kinevezni,  a  hanyagokat  pedig  tisztöktől  megfosztani.  A  biztosok  köte- 
lessége volt  továbbá,  a  népnevelést,  a  jobbágyok  állapotját,  a  föld- 
mívelést,  ipart,  kereskedelmet  minden  lehető  módon  előmozdítani,  s  e 
végre  kerületeiket  gyakran  beutazni,  s  a  helytartótanácsot  az  ügyek 
folyamatáról  minden  két  hétben  tudósítani,  a  hivatalbéliek  viseleti 
jegyzékét  pedig  évenként  felküldeni. 

így  lévén  meghatározva  a  királyi  biztos  hivatala,  szükségképen 

1785.  változnia  kellett  az  egész  megyei  rendszernek,  mit  is  József  az  1785-ki 
aprilban  következőleg  hajtott  végre.  1.  A  megyei  közgyűléseket  eltö- 
rülvén, rendelte,  hogy  a  tisztviselők  közŐl  néhányan  mindig  a  megye 
székhelyén  tartózkodjanak,  s  állandó  kisgy ülést  képezvén,  minden 
ügyet  halasztás  nélkül  végezzenek ;  közgyűlés  pedig  évenként  csak 
egyszer  tartassék  a  pénztári  számadások  megvizsgálása  végett.  2.  Hogy 
az  alispán  minden  pártbefolyás  nélkül  teljesíthesse  fontos  tisztét, 
annak  kinevezését  ő  felsége  magának  tartotta  fenn,  hivatalát  örökösnek 
jelentette  ki,  kir.  tanácsosi  czímmel  s  illő  év  díjjal  látta  el.  Köteles- 
ségökké  tette  pedig,  hogy  a  törvényeket,  a  kir.  parancsokat,  a  helytartó- 
tanács és  kir.  biztos  rendeleteit  végrehajtsák :  az  alattvalókat  minden 

elnyomás  ellen  védelmezzék,  a  jobbágyok  úrbéri  panaszait  elintézzék, 
az  adó  rendes  beszedésére  felügyeljenek,  szóval  mindazt  kezeljék  s 
hajtsák  végre,  mi  a  megye  polgári  közügyeit  akármikép  illeti.  Továbbá, 
mivel  a  helytartótanács  és  a  kir.  városok  közt  addig  fennállott  köz- 
vetlen levelezés  eltörültetett,  polgári  ügyekben  a  városok  is  az  alispán 
hatósága  alá  rendeltettek.  Végre  tisztévé  tétetett  az  alispánnak  minden 
„előforduló  ügyekről  rendes  naplót  vinni,  s  azt  minden  második  hétben 
a  kir.  biztoshoz  küldeni ;  megyéjét  pedig  évenként  bejárni.  3.  Hogy  az 
alispánok  e  nagy  fontosságú  hivatal  minden  ágaiban  pontosan  eljár- 
hassanak, melléjök  segédül  egy  másod  alispán  rendeltetett,  kinek  kine- 
vezését ő  felsége  szinte  magának  tartotta  fenn.  4.  Ezenkivül  a  közügyek 
tárgyalására  minden  megyében  következő  középponti  tisztviselők  ren- 
deltettek :  egy  fő-  s  aljegyző,  egy  iktató,  kiadó  s  levéltárnok,  továbbá 
egy  ügyvéd,  ki  a  jobbágyok  úrbéri  ügyeit  védelmezze,  egy  orvos,  mérnök, 
selyem-  s  lótenyésztési  felügyelő  stb.  A  járásokban  a  fő-  és  alszolga- 
bírói  hivatal  meghagyatott  ngyan,  de  egyedül  polgári  igazgatási  körre 
szorítva. 

Az  adóügyet  illetőleg,  a  hadi  adó  a  házival  összekapcsoltatván, 
minden  biztosi  kerületben  egy  főpénztárnok,  minden  megyében  egy 
pénztárnok  s  ellenőr,  minden  járásban  pedig  egy  adószedő  rendeltetett. 
A  katonai  élelmezéstől  a  megyék  fölmentettek,  az  ezredek  magok  köte- 
leztetvén a  szükséges  élelemszereket  beszerezniök.  Hasonlóképen  meg- 
szüntette József  a  szállásolási  terhet  is,  minden  ezrednek  állandó  lak- 
helyet rendelvén. 

Nem  sokára  a  megyék  újabb  rendszerének  megállapítása  s  a  kir. 
biztosi  hivatal  rendezése  ntán,  a  kir.  városok  igazgatásának  is  új  alak 
adatott,  mely  szerint  a  városok  a  megyékkel  összeolvasztatván,  ezeknek 
szintoly  kiegészítő  részeivé  lőnek,  mint  a  megyei  járások,  s  polgári 
ügyekben  hasonlókép  a  kir.  biztos  és  az  alispán,  gazdaságiakban  pedig 
azon  kamrai  helytartók  hatósága  alá  rendeltettek,  kik  a  10  kerületben 
a  kamrai  jószágokat  igazgatták.  A  városi  tanácsok,  a  bűnvádi  pereket 
kivéve,  elébbi  tiszti  körükben  meghagyattak,  mint  elébb,  úgy  ezután 
is  a  polgárok  által  választandók ;  a  főbírákat  azonban,  kikuek  hivatala 
örökössé  tétetett,  kinevezni  a  kir.  biztos  nyert  teljes  hatalmat.  — 
Hasonlóképen  a  megyékbe  kebeleztettek,  s  ezeknek  egyes  járásaiként 
rendeztettek  az  eddig  külön  igazgatás  alatt  volt  kerületek  is,  minők 
a  Jászság,  Kunság,  Hajdúvárosok,  a  16  szepesi  s  a  lándzsások  10  városa, 
az  érseki  nemesek  vajkai  s  verebélyi  széke,  a  turopolyai,  kikindai  stb. 
kerületek. 

9.  §.  A  törvényszékek  rendezése. 

A  törvénykezésben  szintúgy  mint  a  polgári  igazgatásban  az 
egyszerűsítést,  kezelési  gyorsaságot  és  központosítást  tűzte  ki  József 
irányadó  elvekül,  s  ezek  szerint  az  igazságszolgáltatás  összes  ügyét 
következő  módon  rendezte  el.  A  hétszemélyes  táblát  udvari  legfőbb 
törvényszékké   emelvén,    kötelességévé   tette,    az    igazság-   s  börtön- 

ügyre  az  egész  országban  felügyelni,  az  alárendelt  törvényszékek  bíráit 
kinevezni  stb.  E  fő  tör  vény  székhez  a  bűnvádi  ügyek  csak  kegy  elem- 
képen vitettek  fölebb,  mi  okból  az  életkegyelmezési  joggal  is  felruház- 
tatott ;  s  az  igazságügyre  nézve  azon  rangba  helyeztetett,  melyben  az 
uclv.  cancellária  állott  a  politikai  igazgatást  illetőleg.  A  királyi  tábla 
egyedül  fölebbviteli  törvényszékké  alakíttatván,  mind  azon  ügyek 
hozzá  utaltattak,  melyek  az  első  folyamodási  törvényszékeknél  bevé- 
geztettek. Azon  birtokjogi  ügyek  pedig,  melyek  eddig  a  kir.  táblán 
tárgyaltattak,  az  öt  kerületi  táblához,  mint  első  folyamodási  törvény- 
székhez utaltattak.  E  törvényszékeknél  engedtetett  meg  gyakorlat 
végett  az  ifjúságnak  is  a  megjelenés.  Ezen  öt  kerületi  táblán  kivül 
végre,  a  nemesség  polgári  ügyeinek  s  bármi  osztályú  országlakosok 
bűnvádi  pőréinek  megítélésére,  mi  az  előtt  a  megyei  s  kir.  városi  tör- 
vényszékek tiszte  volt,  az  ország  külön  vidékein  38  alárendelt  törvény- 
szék alakíttatott,  mely  az  egész  évben  hetenkint  háromszor  meghatá- 
rozott napokon  tartana  üléseket. 

A  törvényszékek  új  alakot  nyervén,  a  törvénykezési  eljárásban 
is  új  rendszer  szabatott,  melyben,  hogy  az  illetők  magoknak  kellő  jár- 
tasságot szerezzenek,  a  kinevezett  táblabírák  és  ügyvédek  felszólíttat- 
tak,  utaznának  Bécsbe,  az  ott  már  kellő  folyamatban  lévő  törvény- 
178fi.  kezesi  rendszerben  magukat  gyakorolniuk ;  1786  elején  pedig  Józseí  e 
rendszer  felett  Budán,  Kéler  Zsigmond  jogtudós  által  előadásokat  is 
tartatott,  kijelentvén  egyszersmind,  hogy  bírói  hivatalra  csak  azok 
alkalmaztatnak,  kik  az  új  rendszerben  vagy  ezen  előadásokból,  vagy 
Bécsben  elegendő  tapasztalást  szereztek. 

10.  §.  Az  új  adórendszer,  s  a  földnek  félmérése. 

Az  igazgatási  s  törvénykezési  rendszer  átalakítása  hangos  pana- 
szokra fakasztotta  a  nemességet ;  de  József  azokkal  semmit  sem  gon- 
dolván, csüggedni  nem  tudó  erélylyel  folytatta  újításait.  Látván,  hogy 
Magyarországban  a  fenálló  vámrendszer  miatt  a  közvagyonosság  szá- 
nakozásig  alacsony  fokon  áll,  s  addig  az  összes  birodalom  sem  emel- 
kedhetik  az  erő  és  hatalom  elérhető  polczára,  míg  ezen  országnak 
roppant  tenyészeti  gazdagsága,  mely  eddig  elfojtatva  pangott,  ki  nem 
fejtetik,  teljes  szándéka  volt,  eltörleni  a  régi  vámrendszert.  Hogy  azon- 
ban ezt  tehesse,  mindenekelőtt  az  adórendszert  kellett  szabályoznia, 
hogy  a  mit  a  kincstár  a  vám  eltörlése  által  vesztend,  az  egyenes  adó 
által  pótoltassék.  Az  volt  tehát  József  szándéka,  hogy  az  adó  terhe  a 
földre  háruljon,  s  mindenki  birtoka  arányában  járuljon  a  közterhek 
viseléséhez :  nemes  és  nem-nemes  egyaránt  adózzék.  A  nemességet 
azonban  a  közteher  viseléseért  kárpótlásul  a  fegyverre-kelés  köteles- 
ségétől fölmenteni,  s  e  fölött  még  oly  birtokjoggal  is  felruházni  szán- 
dékozott, hogy  mindenki  magszakadás  esetében  is  szabadon  rendelkez- 
hessék birtokairól,  s  ezekre  a  kir.  kincsletnek  semmi  joga  se  legyen. 
Végre  azon  feltétel  alatt,  ha  az  ország  ezen  újabb  rend  szerint  az  eddigi- 
nél nagyobb,  összesen  körülbelül   12  millió  forint  adót  fizetend,  a  ma- 

gyár  és  német  örökös  tartományok  közt  minden  vámot  s  harminczadot 
is  eltörülni  szándékozott. 

Már,  hogy  pontosan  meg  lehessen  határozni,  ki  mennyi  adót 
fizessen  birtoka  arányában,  mindenekelőtt  szükséges  volt  a  földeket 
fölmérni,  s  azok  jö védelmezését  meghatározni.  József  tehát  a  telek- 
fölmérés végrehajtására  1786  tavaszán  a  katonamérnöki  karból  750  1786. 
tisztet  oly  rendelettel  küldött  az  országba,  hogy  azok  a  munkát  a  me- 
gyei tisztviselők  hozzájárúltával  tüstént  megkezdjék ;  s  június  végén, 
részben  e  nagy  fontossági!  munka  előmozdítása  végett,  maga  is  az 
országba  jött,  s  miután  Zágrábon  s  Károly  városon  keresztül  a  tenger- 
partot meglátogatta,  s  onnan  Péterváradon,  Titelen,  Szegeden,  Aradon 
s  Nagy- Váradon  át  Erdélybe,  innen  Bukovinán  s  Galiczián  keresztül 
Kassára  s  Pestre  utazott,  s  ez  utolsó  helyen  a  földfelmérés  ügyében 
több  hozzáértőkkel  tanácskozást  tartott.  Mellékesen  megemlíthető,  hogy 
útja  közben  a  telekfelmérésen  kivül  a  folyamok  szabályozása,  csator- 
nák s  utak  vonalainak  meghatározása,  a  harminczad  s  általában  a 
kereskedelem  szabályozása  s  a  népnevelés  ügyét  tűzte  ki  leginkább 
figyelme  tárgyául. 

A  telekfelmérés  azonban  roppant  nehézségekre  talált ;  ámbár 
közönségesen  hírlett,  hogy  a  munka  bevégezte  után  József  az  adórend- 
szer megállapítása  végett  azonnal  országgyűlést  tartand,  a  nemesség 
még  is  egyátaljában,  sőt  eleinte  néhol  maga  a  nép  is  hevesen  ellen- 
szegült. Utóbb  azonban,  kivált  1787-ben,  a  birtokosok  részéről  már  1787. 
kevesebb  akadályok  vettettek  az  előkészületek  hiánya  miatt  különben 
is  súlyos  kivitelű  munka  elébe,  s  a  roppant  mü  ez  év  utolsó  hónapjai- 
ban valamikép  be  is  fejeztetett.  A  nem  sokára  bekövetkezett  török 
háború  miatt  azonban  József  e  kedvencz  tervét  is  sok  mással  kénytelen 
volt  elhalasztani,  míg  aztán  kora  halála  miatt  végre  ez  is  félbenmaradt. 

11.  §.  A  török  háború.  Belzavarok  Magyarországban. 

Bosnyaország  határszélei  s  a  törököktől  a  dunai  hajózás  elébe 
vetett  akadályok  miatt  már  több  idő  óta  élénk  diplomatikai  viták  foly- 
tak a  bécsi  kormány  s  a  fényes  kapu  között,  melyek  által,  midőn  czél- 
hoz  jutni  egyáltalában  nem  lehetett,  József  Katalin  orosz  czárnéval, 
kit  1787  tavaszán  Krimben  meg  is  látogatott,  a  török  ellen  szövetséget  1787. 
kötött,  s  a  háborút  még  ugyanazon  év  végén  megkezdette ;  a  követke- 
zőben pedig  maga  is  a  táborba  utazott.  A  háború  azonban  eleinte 
részint  Lascy  tábornagy  ügyetlen  terve,  részint  a  seregben  uralkodó 
ragályos  betegség  miatt  szerencsétlenül  folyt ;  de  miután  a  diadalko- 
szorús Laudon  vette  át  a  sereg  vezérletét,  a  török,  kivált  1789-ben,  l789- 
több  ízben  megveretett,  Nándorfehérvár  Szerbország  nagy  részével, 
más  felől  Moldva  és  Havasalföld  is  elfoglaltatott. 

De  mialatt  ekként  folyt  a  török  háború,  az  ország  belseje  újabb, 
minden  eddigieknél  hevesebb  mozgalmak  színhelyévé  változott.  József 
a  háború  megkezdése  előtt  újonczok  állítása  végett  a  vármegyékben 
közgyűléseket   hirdetett.   A  nemességnek,  mely  gyűléseket  már  majd 

két  év  óta  nem  tarthatván,  színleg  nyugodtabbnak  látszék,  e  gyűlések 
alkalmat  nyújtanak  elfojtott  ingerültségét  nyilvánítnia.  Es  a  várme- 
gyék nagyobb  része  oly  értelemben  válaszolt  a  felségnek,  hogy  miután  a 
honvédelem  tárgyalása  alkotmányos  törvényeik  szerint  országgyűlésre 
tartozik,  ezen  kivűl  abba  nem  bocsátkozhatnak.  Minek  következtében 
József  az  újonczszedést  a  biztosok  által,  nem  minden  nehézség  és  zavar 
nélkül,  szinte  önkénye  szerint  hajtatta  végre. 

1788.  Még  nagyobb  zajt  okozott  a  császárnak  1788-ban  kibocsátott 
azon  rendelete,  mely  szerint  újabban  is  minden  magyar  ezredhez  400 
újonczot  kívánt ;  a  had  élelmezését  illetőleg  pedig  kötelességévé  tette 
minden  rendű  országlakosnak,  hogy  jószágai  arányában  bizonyos 
mennyiségű  gabnát  a  folyó  piaczi  ár  felén  s  oly  feltétel  alatt  szállítson 
a  magtárakba,  miszerint  az  ár  fele  tüstént  készpénzzel,  másik  fele  pedig 
a  béke  helyreállta  után  évenkénti  negyedfél  százalékkal  fog  kifizet- 
tetni.  A  megyei  gyűléseken,  melyek  ez  ügy  tárgyalása  végett  tartattak, 
közönséges  volt  az  ingerültség,  s  a  feliratok  nagyobb  részben  oly  érte- 
lemben szerkesztettek,  hogy  országgyűlésen  kivül  a  nemzet  ő  felsége 
kívánatait  nem  teljesítheti.  József  ennél  fogva,  hogy  a  hadsereg  szük- 
ségeit fedezhesse,  a  biztosok  által  hajtatta  végre  parancsait. 

1789.  Az  ingerültség  még  nagyobb  lön  Józsefnek  1789-ki  sept.  24-én 
kelt  azon  rendeletére,  melyben  a  következő  évi  táborozásra  szükséges 
egész  gabonamennyiség  két  harmadát  oly  feltétel  alatt  kívánta  az 
országtól,  hogy  e  mennyiség  fele  pénzül  adassék  meg,  —  a  búzát  3,  a 
zabot  2  írtjával  számítván,  —  más  fele  pedig  magban  szállíttassák  a 
kijelölt  helyekre,  minek  árát  a  kincstár  a  háború  bevégezte  után,  a 
búzát  2,  a  zabot  egy  forintjával  fogja  kifizetni.   Ezen  kivül  a  kilencz 

1789.  magyar  ezred  kiegészítésére  1789-ki  augustustól  kezdve  a  háború 
végéig  hónaponkint  1350  újoncz  kívántatott  az  országtól.  A  megyék 
azonban  az  elkeseredés  hangján  panaszolván  el  a  nemzet  jogain  és 
szabadságain  ejtett  sérelmeket,  felirataikban  kijelentették,  hogy  mi- 
után hazai  törvényeik  által  országgyűlésen  kivül  bármi  segedelem 
megajánlásától  tiltatnak,  annál  kevésbé  felelhetnek  meg  a  kir.  kívána- 
toknak, minthogy  az  eddigi  gabnaszállításoknál  történt  károk  s  hadi 
kézmunkák  és  fuvarok  a  népet  igen  elszegényítettek. 

József  az  e  feliratokra  adott  válaszában  ígérte  ugyan,  hogy 
mihelyt  a  béke  helyreáll,  azonnal  tartand  országgyűlést ;  rendeletét 
azonban  a  gabonaszállítás  és  újonczok  iránt  végrehajtatni  újonnan  is 
megparancsolta,  s  a  végrehajtást  a  biztosok  által  meg  is  kezdette.  Az 
e  miatt  itt  ott  gyakorlott  erőszak  hírére  azonban  a  kedélyek  annyira 
falviharzottak,  hogy  a  királynak  eddig  életbe  léptetett  újításait  több 
megye  tettleg  eltörülte,  felirataiban  pedig  az  országgyűlés  mentül 
^lébbi  megtartását  nagy  erélylyel  sürgette. 

12.  §.  Az  újítások  eltörlése.  József  halála. 

Hogy  az  ország  rendéi  ily  nyíltan  bátorkodtak  föllépni,  annak 
oka  nagy  részben   a  körülményekben  keresendő.   Francziaországban  a 

forradalom  már-már  kitörendő  vala,  miért  József  e  szövetse'gese're  nem 
számíthatott.  A  török  háború  szerencsés  folyta  miatt  Holland,  Angol- 
és  Poroszország  féltékenynyé  lévén,  a  törököt  védelmezni  kezdek.  Kü- 
lönösen Poroszország  nem  csak  hogy  a  törökkel  szövetséget  kötött, 
hanem  segélyígéreteivel  a  magyarokat  is  lázadásra  izgatta ;  Slézia 
széleire  pedig  sereget  küldvén,  oly  fenyegető  hangon  kezdett  szólni, 
hogy  József  seregének  egy  részét  a  török  határokról  Morvába  és  Slé- 
ziába  kényteleníttetett  fölrendelni.  E  fölött  Németalföldön,  bár  újítá- 
sait József  ott  már  visszavonta,  szinte  fenlobogott  a  lázadás  zászlója ; 
Tirol  hasonlókép  nyugtalankodni  kezdett.  Mindezekhez  járult  még  az, 
hogy  József,  ki  súlyos  betegen  tért  vissza  az  1788-ki  táborzatból,  tes-  1788. 
tileg  mindinkább  gyöngült,  s  ereiben  már  gátolhatlanúl  dúlt  a  halál 
hatalma. 

Ily  körülmények  közt  találták  Józsefet  a  megyék  feliratai.  A 
hang,  mely  azokat  átlengé,  s  több  megyéknek  azon  lépése,  miszerint 
az  új  igazgatási  rendszert  tettleg  eltörülték,  mélyen  meghatotta  a 
beteg  császárt.  Látta  ezekből,  hogy  a  kedélyek  ingerültsége,  ha  a  nem- 
zet kívánatára  nem  hajói,  lázadásba  rohan.  Es  az  e  miatti  aggodalom, 
és  a  keserű  érzet,  mely  József  szívét  annak  meggondolására  elárasz- 
totta, hogy  népei,  kikért  keble  oly  tiszta,  oly  önzetlen  szeretettel 
lángolt,  kiknek  boldogítására  szentelte  munka-  s  fáradságteljes  életét, 
tőle  ennyire  elfordultak,  —  mind  ez  óriási  erővel  hatotta  meg  a  már 
testileg  is  igen  szenvedőt.  Egy  súlyos  harcz  után,  meggyőzve  önmagát, 
engedett  a  szükség  szavának ;  s  annyi  szeretettel,  annyi  önfeláldozással, 
de  önkényleg,  népei  jogainak  s  érzelmeinek  kímélete  nélkül  alkotott 
müvét  koporsója  szélén  egy  tollvonással  megsemmítette.  Az  1780-ki  1780. 
január  28-án  kibocsátott  rendeletben,  újításait  eltörülvén,  mindent 
azon  állapotba  helyezett  vissza,  melyben  azokat  1780-ban  találta, 
kivéve  a  vallási  türelem,  a  lelkészségek  szabályozása  s  a  jobbágyok 
állapota  iránti  rendeleteit,  melyeket  teljes  épségben  megtartatni  kívánt. 
Pár  nap  múlva  ezután  a  koronát  is  visszaküldötte  Budára. 

És  ez  volt  József  utolsó  rendelete  ;  mire  az  a  megyékben  hivata- 
losan kihirdettetett,  József,  a  nagy  ember  és  fejedelem  már  az  örök 
álom  nyughelyén  pihente  ki  életfáradalmait.  Február  elsőjétől  fogva 
nyavalyája  mind  súlyosbodván,  miután  a  kormány  dolgait  lehetőleg 
rendbe  hozta,  még  azon  hónap  20-án,  életének  49-ik  évében  megszűnt 
élni.  A  kormánydolgokkal  majdnem  egészen  halála  órájáig  oly  buzgón 
foglalkodott,  miszerint  elmondhatni  róla,  hogy  tisztének,  mely  iránt 
oly  magas  fogalmakat  ápolt,  teljesítésében  szenderült  át  az  örök  nyu- 
galomra. Végső  napjai  egyikén  a  következő  szavakra  nyíltak  meg 
ajkai :  „Óhajtanám,  ez  Írassék  síromra :  Itt  nyugszik  egy  fejedelem, 
kinek  szándoka  tiszta,  de  maga  elég  szerencsétlen  volt  látni,  hogy  min- 
den tervei  hajótörést  szenvednek !" 


294  X.  Könyv.  A  nemzeti  s  alkotmányos  visszahatás 


TIZEDIK  KÖNYV. 

A  XEXZETI  S  ALKOTMÁNYOS  VISSZAHATÁS  KORSZAKA. 

1790—1825. 


ELSŐ  FEJEZET. 

Az  alkotmány  helyreállítása.  Kibékülés.  1790  —  1802. 


II.  I^eopold  koriiiiínylata.  1790-1792. 

1.  §.  Leopold  kormányra  lépte.  A  Budán  kezdett  s  Pozsonyban   végzett  ország- 
gyűlés. 

1790.  Az  1790-ki    január  28-kán    kelt    királyi  oklevél,    mely    József 

újításait  eltörlötte,  nem  volt  már  képes  tüstént  lecsöndesíteni  a  nemes- 
séget. József  önkényes  uralkodásának  leggyülöltebb  emlékei,  a  nyelvet, 
adót  s  újonezozást  illető  rendeletek  s  a  földfelmérési  munkálatok  több 
helyt  nyilvánosan  elégettettek.  Pest  példájára  a  legtöbb  megye  elha- 
tározta, hogy  új  felavatási  hitlevelet  kell  készíteni,  mely  által  a  nemzet 
jogai  a  jövendőre  biztosíttassanak.  A  politikai  ellenhatás  mellett  pedig 
a  nemzetiség  érzete  is  hatalmasan  fölébredt  az  országlakosokban.  Bűnös 
öntudattal  kezdek  látni,  hogy  a  nemzetiség  veszedelmének  nagy  rész- 
ben saját  hanyagságuk  volt  az  oka ;  most  tehát  a  honi  nyelv  s  nemzeti- 
ség minden  nyilatkozata  iránt  eddig  ismeretlen  lelkesedés  terjedt  el  a 
hazában.  A  férfiak  és  nők  is  nagy  részben  elővették  porfedte  magyar 
öltönyeiket ;  azok,  kik  hazájok  nyelvét  s  öltözetét  elébb  szégyenlették 
volt,  keményen  megrovattak.  A  nemzeti  nyelv  kimívelésére  számos  tár- 
sulatok keletkeztek ;  több  tudós  férfiak  pedig  egy  magyar  tudós  társa- 
ság alkotásában  fáradozának. 

E  mozgalmak  közt  Leopold  Toscanából,  melyet  25  év  óta  oly 
ügyességgel  kormányzott,  hogy  a  jó  és  bölcs  fejedelem  nevét  vívta  ki 
magának,  márczius  12-kén  megérkezvén  s  a  kormányt  általvévén,  a 
nemzetet  jogai  fentartásáról  azonnal  biztosította;  pár  hét  múlva  pedig 
megkoronáztatása,  nádorválasztás  és  egyéb  szükséges  intézkedések 
végett  jun.  6-ra,  a  nemzet  kívánsága  szerint  Budára,  országgyűlést 
hirdetett :  s  annak  megnyitásáig  is  több  rendeletet  bocsátott  ki,  melyek 
által  a  még  fenmaradt  újításokat  eltörülvén,  a  forrongó  kedélyeket 
kitelhetőleg  megnyugtatni  ügy  ekézett. 

Az  országgyűlésen  mindazáltal,  hol  38  egyházi,  s  225  világi  űr, 
2  horvátországi,  35  káptalani,  102  vármegyei  és  79  városi  követ  gyűlt 
össze  az  országbíró  és  a  kir.  személynök  elnöklete  alatt,  azon  körül- 
mény, miszerint  a  rendek  tábláján  a  sokban  túlságos  aristocratiai 
ellenzék  képezte  a  többséget,  jó  ideig  ingerültségben  tartotta  a  ke- 
délyeket. 

Leopold  ez  alatt  mindenekelőtt  arra  fordítá  gondjait,  hogy 
birodalma  külügyeit  hozza  rendbe,  s  békét  szerezzen.  A  török  háború 
ez  évben  is  szerencsésen  folyt  ugyan ;  ő  mindazáltal  egy  oklevelében 
határozottan  kijelentette,  hogy  a  békét  őszintén  kívánja,  s  e  miatt 
nem  csak  hogy  újabb  foglalásokat  tenni  nem  akar,  hanem  az  elfoglalt 
tartományokat  is  kész  visszaadni  a  töröknek.  E  nyilatkozata  követ- 
keztében aztán  valóban  mind  a  poroszszal,  mind  a  törökkel  nem  sokára 
meg  is  kezdte  a  béke-alkudozást. 

Míg  a  külügyek  ily  békés  fordulatot  vettek,  az  országgyűlésen  is 
mind  inkább  higgadni  kezdenek  az  indulatok ;  s  miután  Leopold  abban 
előlegesen  is  megegyezett,  hogy  a  protestánsok  vallási  ügy e,  az  ország- 
gyűlés időnkénti  megtartása,  a  kormányszékek  törvényes  hatósága,  a 
magyar  nyelv  stb.  iránt,  addig  is,  míg  a  gyűlésre  személyesen  meg- 
jelenend,  törvény czikkelyek  készíttessenek  :  a  rendek  ünnepélyes 
követség  által  hívták  meg  őt  a  koronázásra. 

Leopold  azonban,  mivel  a  már  elébb  meghatározott  császári 
koronázásra  kellett  sietnie,  magyar  királyi  koronáztatását  nov.  15-kére 
tűzte  ki,  az  országgyűlést  pedig  ugyanazon  hónap  elejére  Pozsonyba 
tette  által. 

Leopold  itt  nov.  10-kén  jelent  meg  a  rendek  között.  Miután  a 
kir.  előadások  felolvastattak ,  —  melyekben  egyebek  közt  az  ország  s 
megyei  gyűlések  szabályozása,  a  jobbágyok  sorsának  javítása,  a  nem- 
nemesek hivatalviselési  képessége  is  indítványoz taték,  —  az  ország 
rendéi  a  nádorválasztáshoz  fogtak,  miben  tettleg  megczáfolták  azon 
hírt,  mintha  bizodalmában  az  ország  megfogyatkozott  volna  fejdelme 
iránt;  mert  a  királyi  kijelölést  fel  sem  bontván,  közfelkiáltással  Sándor 
főherczeget,  a  király  negyed  szülött  fiát,  választották  s  kérték  meg- 
erősíttetni az  ország  nádorispánjáúl.  A  koronázás  ezután  a  kijelelt 
napon,  szokott  szertartással,  a  nemzet  örömének  gyakori  viharos 
kitörései  közt,  a  beteges  királynén  kivül  az  egész  udvar  s  a  nápolyi 
király  jelenlétében  hajtatott  végre. 

Az  ünnepélyek  végeztével  Sándor  főherczeg  nádor  vezérlete  alatt 
nagy  szorgalommal  kezdettek  meg  s  egészen  1791 -ki  márczius  18-ig  1791 
folytak  a  közügyek  feletti  tanácskozások,  melyeknek  aztán  75  új 
törvényczikkely  lett  eredménye.  Nevezetesbek  ezek  közöl  a  következők  : 
Az  ország  a  király  öröködési  joga  mellett  is  szabad,  kormányára  nézve 
a  többi  Örökös  tartományoktól  független,  minél  fogva  az  saját  tör- 
vényei szerint  kormányzandó.  Minden  király  a  kormány  átvétele  utáni 
6  hónap  folytában  köteles  magát  megkoronáztatni  ;  jogait  ugyan 
időközben  is  gyakorolhatja,  de  kiváltságokat  nem  adhat ;  miért  József 
kiváltságai  csak  annyiban  érvényesek,  a  mennyiben  Leopold  által  is 

megerősíttetnek.  —  A  törvényalkotó,  módosító  és  magyarázó  hatalom 
a  fejedelem  és  nemzet  közt  megosztva  van,  s  csak  kölcsönös  megegye- 
zéssel, országgyűlésen  gyakorolható.  Országgyűlés  minden  három 
évben  tartassék;  s  adót,  újonczot  egyedül  ezen  lehet  vetni  az  országra. 
Továbbá  biztosíttatott  az  ország,  hogy  reá  idegen  nyelv  nem  tolatik, 
hanem  a  nemzetinek  kimívelése  s  terjesztése  lehetőleg  elő  fog  segíttetni. 
A  sz.  korona,  a  rendek  megegyezte  nélkül,  Budáról  el  nem  vitetik  stb. 

Ezen  s  az  ezekhez  hasonló  számos  egyéb  törvényeken  kivűl, 
melyek  a  nemzet  alkotmányos  jogai  s  a  sérelmek  orvoslata  iránt 
intézkedtek,  a  következő  tárgyak,  mint  a  melyek  legélénkebb  vitákat 
okoztak,  méltók  a  kiemelésre :  a  vallás,  a  jobbágyok,  a  nem-nemesek 
hivatalképességének  ügye.  Mi  az  elsőt  illeti :  miután  követeiknek  szá- 
mos megyék  utasításul  adták ,  hogy  a  vallás  ügye  a  bécsi  és  linczi 
békekötések  szerint  intéztessék  el,  a  rendek  látván,  hogy  köztök  ebben 
egyesség  nem  eszközölhető,  a  kérdés  eldöntése  iránt  a  fejedelmet  kérték 
meg;  ki  aztán,  a  novemb.  7-kén  kelt  leiratában  szinte  a  bécsi  és  linczi 
békekötéseket  vévén  alapúi,  a  kérdést  következő  értelemben  határozta 
el :  a  két  evang.  vallás  nyilvános  gyakorlata  mindenütt,  minden  nép- 
osztályra nézve,  s  minden  megszorító  feltételek  nélkül  szabad  legyen  ; 
minél  fogva  templomokat ,  iskolákat ,  papházakat  tetszésök  szerint 
mindenütt  állíthatnak.  A  protestánsokat  vallásukkal  ellenkező  szer- 
tartásokra, esküre  kényszeríteni  nem  szabad.  Mind  azokban,  mik  vallá- 
sukat illetik,  saját  elöljáróiktól  függjenek ;  egyházi  ügyeik  rendezése 
végett  gyülekezeteket  tarthatnak.  Házassági  ügyeiket  saját  egyházi 
hatóságaik  tárgyalják.  A  vegyes  házasságokból  származott  gyermekekre 
nézve :  ha  az  apa  katholikus,  mindnyájan  ennek  vallását  kövessék ;  ha 
pedig  az  anya  katholika,  csak  a  fiúgyermekek  neveltessenek  az  apa 
vallásában.  Az  áttérés  minden  bevett  vallásra  szabad  ugyan ;  nehogy 
azonban  az  tudatlanságból  történjék,  a  kath.  vallásról  áttérni  szán- 
dékozók hat  héti  oktatás  alá  vettessenek. 

Azon  mozgalmak  után ,  melyeket  a  jobbágyosztály  az  ország- 
gyűlés előtt  az  úrbér  miatt  némely  megyékben  támasztott,  s  a  királynak 
azon  atyai  gondoskodása  mellett,  melylyel  a  néposztály  ügyét  mind  a 
kir.  előadásokban,  mind  trónbeszédében  a  rendek  szívére  kötötte, 
mellőzni  azt  többé  nem  lehetett.  A  rendek  tehát  az  úrbér  rendszeres 
kidolgozására  országos  bizottmányt  neveztek,  mely  a  teendő  újításokat 
a  jövő  országgyűlésig  kidolgozza ;  addig  is  Mária  Terézia  úrbéri  sza- 
bályait iktatták  törvénybe.  A  többi  nem-nemesekre  nézve  pedig  a 
királyi  előadások  nyomán  végeztetett :  hogy  azok  az  udvari  cancelláriá- 
nál,  s  a  helytartótanácsnál  a  titoknoki  hivatalig  nyerhessenek  alkal- 
mazást ;  egyéb ,  kir.  kinevezés  alá  tartozó ,  só-,  harminczad-  s  más 
kamrai  tisztségeket  pedig  minden   megszorítás  nélkül  viselhessenek. 

A  jelentékenyebb  kérdések  ekként  elintéztetvén,  némely  nagyobb 
megfontolást  és  hosszabb  munkát  kívánó  polgári  közügyek,  például  az 
adó,  úrbér,  kereskedelem,  az  országgyűlés,  kormányszékek,  vármegyék 
rendezése,  s  több  más  ügyek  rendszeres  kidolgozása  végett  országos 
bizottmányok  választattak.  Es  ekként  a  kölcsönös  bizodalom,  kormány 

és  nemzet  között   helyreállváu,  Leopold  1791-ki  márcz.  13-kán  Po-  1791. 
zsonyba  jött,  s  a  törvényeket  megerősítvén,  az  országgyűlést  a  rendek 
hangos  örömnyilatkozatai  közben  még  az  napon  bezárta. 

2.  §.  Békekötés  a  poroszszal  s  törökkel.  Az  erdélyi  országgyűlés.  Leopold  halála. 

Ámbár  Leopold  a  porosz  udvarral  előlegesen  már  az  1790-ki  1790. 
augusztusban  egyességre  lépett ;  a  töröknek  pedig  mind  azt,  mi  tőle 
elfoglaltatott,  visszaadni  ígérte  ;  a  fényes  porta  mindazáltal,  az  angol 
és  hollandi  hatalmaktól  felbujtatván,  túlságos  követeléseivel  annyira 
megnehezítette  a  békealkut,  mely  Szisztovban  tartatott,  hogy  az  csak 
az  1791-ki  augusztusban  érhetett  véget.  A  békepontok  szerint  Leopold,  1791. 
előleges  ígérete  szerint,  minden  elfoglalt  városokat  s  tartományokat 
visszaadott ;  azt  ellenben  kikötötte,  hogy  alattvalói  a  török  birodalom- 
ban akadálytalanul  kereskedhessenek  ;  a  keresztények  pedig  vallásukat 
szabadon  gyakorolhassák. 

Magyar  királylyá  koronáztatása  után  Leopold  a  régi  állapotok 
helyreállítása ,  s  a  szükséges  javítások  életbe  léptetése  végett  1790  lö- 
vegére Erdélyben  is  országgyűlést  hirdetett,  mely  aztán  egész  a  követ- 
kező évi  augusztusig  tartott.  Az  itt  alkotott  64  új   törvényczikkely 
sokban  hasonló  azokhoz,  melyek  a  magyar  országgyűlésen  szereztettek. 

Míg  ekként  Leopold  eszélyessége  s  bölcs  mérséklete  által  az 
ország  megzavart  békességét  helyreállította,  a  trón  és  nemzet  közti 
bizodalmat  mindinkább  megerősítette,  künn  a  franczia  forradalom 
mind  veszélyesebben  kezdi  vala  fenyegetni  Európa  békéjét.  Mielőtt 
azonban  a  háború  kitört  volna,  Leopold  néhány  napi  rövid,  veszélyes- 
nek sem  látszott  betegsége  után,  1792-ki  márczius  1-ső  napján,  népei-  1792. 
nek  őszinte  fájdalmára,  megszűnt  élni. 

I.  Ferencz  kormaiiylata*  1793—1835. 

3.  §.  A  franczia  háború  k^dsete.  A  koronázó  országgyűlés. 

Midőn  a  25  éves  Ferencz  ősei  trónjára  lépett,  Francziaországban 
már  el  volt  vetve  a  háború  koczkája.  Az  alsóbb  osztályú  nép  a  fő 
hatalmat  magához  ragadván,  minden  történetileg  fenállót  felforgatott 
alapjaiból,  s  azoknak  emlékeit  egy  iszonyú  vérpatakkal  kezeié  elmosni. 
A  véremberektől  eltiprott  trón  s  a  nyaktilótól  kivándorlás  által  meg- 
menekült nemesség  segedelemre  szólítá  fel  Európa  kormányait.  Leopold 
már  1791  nyarán  élére  állott  a  franczia  forradalom  ellen  feltámadt  1791. 
udvaroknak.  Midőn  pedig  látná ,  hogy  a  kormányt  magokhoz  ragadt 
dühöngő  jakobinusok  ellen  sógorának,  XVI.  Lajos  franczia  királynak, 
intései  által  biztosságot  nem  szerezhet :  a  porosz  s  egyéb  hatalmakkal 
s  a  kivándorló tt  franczia  nemességgel  szövetséget  kötvén,  háborúra 
készült.  A  forradalmi  kormány  azonban  fenhangon  követelte  ,  hogy  a 
fölfegyverzett  bujdosó  nemesek  a  trieri  választó  fejedelemségből  s  más 
szomszéd  tartományokból  kiűzessenek ;  midőn  pedig  ebben  sem  Leopold, 
sem  annak  időközben  történt  halála  után  Ferencz  megegyezni  nem 


298  X.  Könyv.  A  nemzeti  s  alkotmányos  visszahatás. 

1792.  akart,  a  franczia  kormány  1792-ki  april  20-kán  Ferencz  magyar  és 
cseh  királynak  háborút  üzent. 

Az  ügyek  ily  állapotjában  Ferencz ,  ki  az  országnak  minden 
jogait  és  törvényeit  mindjárt  trónra  lépte  után  sértetlenül  fentartani 
ígérte,  sietni  kényszeríttetvén,  koronáztatása  s  hadi  segedelem  végett 
május  20-kára  Buda  városába  országgyűlést  hirdetett,  hova  jun.  2-kán 
maga  is  megérkezett  az  ország  rendéi  közé.  Azon  beszédekben,  melye- 
ket Ferencz  a  meghívd  követek,  utóbb  a  kir.  előadások  átnyújtásánál, 
az  összes  rendek  előtt  mondott ,  oly  annyira  szívet  nyerő  szavakban 
nyilvánítá  a  nemzet  iránti  bizodalmát  s  gyöngéd  szeretetét,  hogy  a 
Leopold  kora  halála  miatt  támadt  szomorúságot  őszinte  öröm  váltotta 
fel  a  rendek  szívében.  De  egészen  a  lelkesedésig  emelkedett  ezen  öröm 
jun.  3-kán ,  midőn  Ferencz  a  nemzet  kívánságát  megelőzve  ,  a  II. 
Leopold  felavatási  oklevelének  egynémiben  homályos  1-ső  és  5-dik 
pontját,  melyeknek  módosításáért  a  rendek  1790-ben  annyi  hévvel,  de 
sükeretlenül  küzdöttek,  önként  úgy  módosította,  hogy  az  által  minden 
kételyek  mellőztettek,  minden  homály  eltávolíttatott.  Ezen  előzmények 
után  Ferencz  június  G-kán,  Mária  Terézia  királyné  pedig  négy  nappal 
később,  a  nemzetnek  zajos  Örömnyilatkozatai  között  megkoronáztatott. 
Vége  szakadván  az  ünnepélyeknek,  mivel  a  már  kitört  franczia 
háború  miatt  hosszas  tanácskozásokba  az  ország  belügyei  felett  eresz- 
kedni nem  lehetett,  minden  nehézség  nélkül  megnyugodtak  a  rendek 

1790.  abban,  hogy  az  1790-ki  gyűlésben  kinevezett  országos  bizottmányok 
rendszeres  munkálatai  a  következő  országgyűlésre  halasztassanak. 
Ezek  helyett  a  királynak  nyújtandó  hadi  segedelmet  fogván  tanácsko- 
zás alá,  június  1 3-kán  a  magyar  ezredek  pótlására  öt  ezer  újonczot, 
ezer  lovat  s  négy  millió  forintot,  részint  pénzül  részint  gabonául,  aján- 
lottak a  minden  szíveket  megnyert  királynak.  Mily  hálásan  fogadta 
légyen  Ferencz  e  segedelmet,  eléggé  bizonyítja  az,  hogy  az  1791-ben 
felállított  illyr  cancelláriát  a  nemzet  kívánsága  szerint  eltörülte ;  a 
magyar  nyelvet  a  nyilvános  tanodákban  ezentúl  rendes  tanúlmánynyá 
tette,  s  megígérte,  hogy  a  tisztségek  osztásában  a  magyar  ezredeknél 
a  honfiakra  kiváló  figyelmet  fordítand ;  lakását  pedig  gyakrabban  s 
huzamosabb  időre  is  átteendi  az  országba.  Az  országgyűlés  ezután  a 

1792.  kölcsönös  bizalom  és  szeretet  nyilatkozatai  közt  1792-ki  június  2(5-kán 
befejeztetett. 

4.  §.    Az  első  franczia  háború. 

Midőn  a  magyar  országgyűlésnek  végeszakadt,  a  franczia  háború 
már  egész  tűzzel  folyt  Németalföldön  s  a  franczia  határokon.  Ferdi- 
nánd braunschweigi  herczeg  a  körülbelül  200  ezernyi  szövetséges  né- 
met had  vezére,  bízva  erejében,  a  francziák  fővárosának  büszke  han- 
gon hódolást  parancsolt,  s  azt  elpusztítással  fenyegette ,  ha  a  király 
személyét  a  dühöngő  jakobinusoktól  megsértetni  engedné.  A  süker 
azonban  nem  felelt  meg  a  szép  seregbe  helyezett  reményeknek :  ele- 
inte némileg  visszanyomta  ugyan  a  készületlen  francziákat ;  de  utóbb 
a  marseilli    harczi     dal  által  elszántságra  lelkesített  franczia  hadak 

rohanó  ereje  előtt,  s  részben  az  időjárat  mostohasága  miatt  is  hát- 
rálni kényteleníttetvén ,  a  franczia  földről  nagyon  meggyöngülve 
vonult  vissza. 

A  szövetségesek  hadjáratának  sükeretlensége  után  igen  megsü- 
lj osodott  a  szerencsétlen  XVI.  Lajos  helyzete.  A  forradalom  dühös 
népe  őt  arról  vádolván,  hogy  a  haza  elleneivel  egyetért,  június  20-kán 
palotájára  rohant,  azt  feldúlta,  s  maga  a  király  is  alig  menekült  meg 
a  féktelen  lázangók  méltatlanságaitól.  Ezután  a  törvényalkotó  gyüle- 
kezetben a  király  letétele  hozatott  szőnyegre,  s  augusztus  10-kén  a 
végső  csapás  is  ráméretett  a  tekintélye  vesztett  királyságra.  Az  ismét 
fellázadt  aljas  népcsoport  a  királyi  palotát  újonnan  megtámadta  s  a 
sveiczi  testőrséget  felkonczolta.  A  király  a  tanácsteremben  keresett 
menedéket,  de  itt  is  méltatlanságokkal  illettetvén,  méltóságától  fölfüg- 
gesztetett, s  a  nép  foglyává  tétetett.  Nemsokára  a  honárulási  bün 
vádja  emeltetett  ellene,  s  halálra  ítéltetvén,  1793-ki  január  21-kén,  1793. 
a  mívelt  világ  iszonyára,  lefejeztetett.  A  király  megöletése  után  a 
franczia  köztársaság  lukiáltatván,  a  legiszonyúbb  kegyetlenség  ült  az 
elvadult  nép  kormányára;  1794  elejéig  ezentúl  csak  a  nyaktiló  volt  az  1794. 
igazgatás  egyetlen  eszköze ;  s  vagy  hóhérrá  kellett  válnia,  vagy  a 
táborban  keresnie  menedéket,  ki  a  jakobinus  párt  dühétől  megszaba- 
dulni akart.  Maga  a  sokfélekép  kínzott,  szerencsétlen  Mária  Antónia 
királyné,  s  Erzsébet  herczegasszony,  a  megölt  király  testvére,  is  áldo- 
zatává lett  az  őrjöngő  lázadóknak. 

Ferencz,  rokonának  ily  méltatlan  halála  által  mélyen  meghatva, 
Koburg  és  Wurmser  tábornagyok  vezérlete  alatt  1793-ban  újabb  1793. 
hadakat  küldött  a  francziák  ellen.  E  vezérek  egy  időre  megfordították 
ugyan  a  szerencsét,  s  Németalföldről  Francziaországba  tették  át  a 
háború  piaczát.  De  utóbb,  ámbár  majdnem  egész  Európa  szövetségbe 
állt  a  trónoknak  élet  s  halálra  háborút  üzent  francziák  ellen ;  ámbár 
osztrák,  porosz,  német,  angol,  spanyol,  portugál,  olasz  és  orosz  hadak 
siettek  a  franczia  határok  felé;  ámbár  a  dühöngő  jakobinusok  ellen 
feltámadt  pártok  bent  is  egy  iszonyú  polgárháborút  támasztottak, 
mely  az  ország  harmad  részét  lángba  borította  s  vérpatakokkal  áztatta: 
mindazáltal  ugyanazon  iszonyatos  kormány,  mely  Francziaországot 
egy  roppant  temetővé  változtatá,  a  nemzeti  erőnek  rúgonyait  is  oly 
hatalmasan  megfeszítette  a  külelenségek  ellen,  hogy  egész  Franczia- 
ország  egy  táborrá  változott,  s  a  tömegben  fegyverre  kelt  franczia 
nép  egy  seregként  állott  a  szövetségesek  ellenében.  A  lelkesedés  tüze 
s  a  szabadság  mámora  hősi  erőt ,  Carnot  lángszelleme  pedig  irányt 
adott  a  fejledező  nemzeti  hatalomnak ;  s  a  szerencsésen  választott  had- 
vezérek győzelemről  diadalra  vezették  az  ábrándos  seregeket.  1794  1794. 
végéig  a  Rajna  jobb  partja  Mainzig  és  Luxemburgig  franczia  hatalom 
alá  került,  s  Németalföld  Batavia  czím  alatt  szinte  köztársasággá  vál- 
ván, a  francziával  szövetséget  kötött.  A  meghasonlott  szövetségesek 
ellenben  kedvöket  a  háború  folytatására  mindinkább  elvesztették,  s 
1795-ben  Porosz-,  Svéd-,  Portugál-,  és  Spanyolország  a  franczia  res-  1795. 
publicát  elismervén,  békét  kötött, 

E  közben  a  forradalom  országában  is  győzött  végre  a  mérsékel- 
tek pártja  a  vérengző  jakobinusok  felett ;  Vendée  tartomány  polgárhá- 
borúja is  lecsöndesedett,  s  a  köztársaság  egész  erejét  Ausztria  ellen 
egyesítette.  Eleinte  a  francziáknak  kedvezett  a  szerencse ;  de  miután 
Gvaszdanovics  tábornagy  a  handschuhsheimi  ütközetben  Ferencz 
császár  fegyverének  vívta  ki  a  diadalt,  a  háború  sorsa  megváltozott,  s 
az  osztrák-magyar  seregek  Wurmser,  Gvaszdanovics  és  Clairfait  alatt 
mindenütt  szerencsével  harczoltak  Pichegru  és  Jourdan  ellen,  míg  nem 
1796.  mind  a  két  rész  belefáradván,  1796  első  napján  fegyverszünet  köt- 
tetett. 

5.  §.  A  Martinovics-féle  mozgalom. 

A  forradalmi  eszmék,  melyek  Francziaországban  oly  heves  lázba 
hajtották  az  egyenlőség  és  szabadság  új  elveitől  felizgatott  népet,  más 
országokban  is  találtak  pártolókra.  Az  eleinte  veszélyesnek  látszott 
példa  nemsokára  elvesztette  ugyan  ingereit ;  a  népek  iszonynyal  for- 
dultak el  a  vérpatakokkal  undokított  forradalomtól,  mely  a  törvényes 
uralkodótól  elvett  hatalmat  rettentő  zsarnokok  kezébe  adta ;  de  a 
demokratiai  eszmék  s  elvek  ennek  daczára  is  mind  tágabb  körökben 
terjengenék  Európa  országaiban,  s  nálunk  sem  maradtak  pártolók 
nélkül. 

Ferencz  császárban  a  franczia  forradalom  által  elhintett  tanok 
s  elvek,  melyek  trónt,  oltárt  s  minden  történelmileg  fenállott  alapjai- 
ból felforgatának,  nem  kisebb  rémületet  s  iszonyatot  ébresztenek  vala, 
mint  ama  borzasztó  mészárlások,  melyeket  a  franczia  jakobinusok  a 
királyon  s  királynén,  Ferencz  nagynénjén,  s  a  polgári  társaság  legki- 
tűnőbb egyéniségein  oly  vérfagylaló  kegyetlenséggel  végrehajtottak. 
Ezen  események  oly  mély  benyomást  tőnek  az  ifjú  fejedelem  kedé- 
lyére, hogy  azt  abból  semmi  sem  törülhette  ki  többé  életében.  S  e 
benyomások  azontúl  irányadókká  lőnek  egész  kormányéletere.  A  forra- 
dalom csak  ragaszkodóbbá  tette  őt  a  hagyományilag  fenállóhoz ;  s 
mintha  minden  újítás  egyegy  lépés  volna  a  forradalom  felé , 
ellenszenvet  táplált  benne  a  reformok  iránt.  Mindinkább  azon  meg- 
győződés hajt  vala  gyökeret  lelkében,  hogy  a  rend  és  szabadság  egy- 
mást kizáró,  ellentétes  fogalmak,  és  a  trón,  a  rend  és  törvényesség 
biztosítására  semmi  jobbat  nem  lehet  tenni,  mint  az  oly  könnyen  fék- 
telenséggé  fajúiható  szabadságot  mennél  szűkebb  korlátok  közé  szorí- 
tani. E  lélekirány  oly  politikát  szabott  a  különben  jó  indulatú  ifjú 
fejedelem  elébe,  melynek  feladata  lőn,  a  szabadság  megszorítása  mellett 
a  rendet  szigorral  fentartani,  annak  háborgatását  kérlelheti  énül  sújtani, 
s  a  fürkésző  rendőrség  által  meggátolni. 

E  kormánypolitika  foganatba  vételére  nem  lehetett  volna  senki 
alkalmasabb,  mint  a  Kaunitz  herczeg  halála  után  államkanczellárrá 
nevezett  Thugut  Ferencz,  kinek  jelmondata  volt:  „ha  gyűlölnek  is, 
csak  féljenek"  ;  ki  a  legjobb  kormány  elvnek  a  kényszerítést,  a  legczél- 
szerübb  kormányeszköznek  a  titkos  rendőrséget  tartá,  s  kényuralmat 
vitt  magával  a  birodalom  kormányára. 

Thugutot  mód  felett  bánta  azon  szabadelvű  hazafias  reformtö- 
rekvés, mely  az  1790-ki  országgyűlés  óta  még  mindig  észlelhető  volt  1790. 
a  magyar  aristokratiában.  Mivel  azonban  e  szabadelvű  reformpárt 
törvényes  téren  állott,  s  az  alkotmányos  élet  kifejtésére  csak  törvé- 
nyes eszközöket  kívánt  használni ;  s  mivel  e  pártnak  az  egész  haza- 
fiasb  érzelmű  főrendü  s  közép  nemesség,  sőt  magok  az  ország  legfőbb 
hivatalnokai :  Zichy  Károly  országbíró,  Ürményi  kir.  személynök,  Hal- 
ler,  a  helytartótanács  elnöke,  tagjai  voltak ;  mi  több ,  maga  a  szép 
reményű  ifjú  nádor,  Sándor  főherczeg  is  ugyanazon  irányt  követte : 
Thugut  e  pártot,  a  létező  körülmények  közt,  közvetlenül  nem  sűjthatá. 
Arra  határozta  tehát  magát,  hogy  a  demokratiai  tanok  s  elvek  csekély 
számú  híveire  csapjon  le,  a  gyöngéket  sújtsa,  hogy  az  erőseket  is  meg- 
félemlítse. Ijeszteni,  rettenteni  akart,  hogy  az  alkotmányos  szabadel- 
vűeket is  néma  hallgatásra  s  feltétlen  engedelmességre  kényszerítse. 

A  demokratiai  elveknek  hazánkban  ekkoron  leghevesebb  pártolói 
voltak :  Martinovics  Igiiácz,  elébb  capucinus  szerzetes ,  majd  világi 
pap  s  lembergi  tanár,  végre  apát  s  Leopold  császár  physikai  múzeumá- 
nak felügyelője ;  Hajnóczy  József,  az  aszódi  evang.  pap  fia,  II.  József 
alatt  Szerem  vármegye  igazgató  alispánja ,  végre,  a  régi  rendszer  hely- 
reálltával, tanácsosi  czímmel  udv.  kamarai  titkár :  Laczkovics  János, 
egykor  magy.  kir.  testőr,  utóbb  sorezredbeli  kapitány;  és  Szentmarjay 
Ferencz,  b.  Orczy  László  alcancellár  titkára.  Mindnyájan  kitűnő  tehet- 
ségű, heves  lelkű  férfiak,  kik  nem  elégedve  meg  avval,  hogy  a  franczia 
demokrat  eszméket  titkon  vallák,  azoknak  terjesztése  végett  egy  tár- 
sulatot is  alkottak,  s  katechismus  alakú  röpiratokat  készítettek,  melyek 
„a  polgár  és  ember  kátéja"  czímet  viselték. 

E  demokraták,  bár  semmi  felkelési  vagy  lázadási  készület  nem 
volt  czéljok,  társulatukat  még  is  a  titok  fátyolával  leplezték,  mivel  a 
franczia  forradalom  borzasztó  fejleményeitől  megrettent  kormány  a 
demokratiai  tanokat  élethalálra  üldözé.  A  legfölebb  rendőrségi  fenyí- 
tés alá  eshető  kihágás  azonban  Thugut  ministernek,  mihelyt  a  titkos 
rendőrség  által  annak  létezéséről  értesült,  kívánt  alkalmat  szolgálta- 
tott nem  csak  a  világot  lángba  borított  demokratiai  eszmék  kiirtására, 
hanem  egyszersmind  a  szabadelvű  hazafias  reformpártnak  is  megfé- 
lemlítésére. Eltökéllé  tehát  magát,  kérlelhetlen  szigorral  sújtani  a 
felfedezett  tittkos  társulat  tagjait.  Az  elfogatásokat  Németh  János 
kir.  ügyigazgató,  a  legszélesebb  mérvben  intézé,  s  a  négy  említett  fér- 
fiún kivül  1794.  folytában  még  mintegy  ötvenen  fogattak  el,  s  elébb  1794. 
Bécsbe  vitettek,  utóbb  azonban  Pest  s  néhány  más  megye  felszólalá- 
sára, Budára  visszahozatván,  a  ferenczesek  klastromában  zárattak  el. 

A  Thugut  miniszter  intései  szerint  eljáró  titkos  rendőrség  kohol- 
mányai s  Németh  János  ügyigazgató  haszonleső  agyarkodásai  oda  vit- 
ték az  ügyet,  hogy  Martinovics  s  a  négy  igazgató,  Hajnóczy,  Laczkovics, 
Szentmarjay  és  gr.  Zsigray  Jakab  halálra  ítéltettek,  s  1795-ki  máj.  1795. 
20-kán  a  budai  vérmezőn  pallos  által  kivégeztettek.  A  többi  vádlottak 
közöl  még  tizenhármán  ítéltettek  halálra,  kik  közöl  tizenegyen  kegye- 
lemért folyamodván,  azt  meg  is  nyerték ;  de  Szolarcsik  és  Oz,  kik  ártat- 

lanságukra  hivatkozván,  kegyelemért  folyamodni  nem  akartak,  június 
3-kán  szinte  a  bakó  keze  által  vérzettek  el.  A  többiek  Brünbe,  Kuf- 
steinba  s  más  osztrák  várakba  vitettek  több  évi  fogságra. 

Az  ítéletek  végrehajtását  szigorú  kormányrendeletek  követték, 
melyek  által  a  sajtó  és  szólás  szabadsága  korlátolt aték ,  mindennemű 
magán  társulatok  tilalmaztattak.  S  hogy  külön  még  a  szabadelvű 
alkotmányos  párt  is  megfélemlíttessék,  a  közkedvességben  álló  főhi- 
vatalnokok, gr.  Zichy  Károly  országbíró,  Ürményi  József  kir.  személy  - 
nök  s  gr.  Haller,  helytartósági  alelnök  hivatalaiktól  elmozdíttattak. 
Thugut  miniszter  ekként  síri  csendet  erőszakolt  ki,  úgy  a  köz,  mint  a 
társadalmi  életben. 

Mind  ezek  tetőzéseül  még  azon  gyászos  esemény  is  szomorítá  a 
hazafiak  szívét,  hogy  Sándor  főherczeg,  a  szeretett  nádor,  Laxemburg- 
ban  jul.  10-kén  egy  tűzmű  készítésénél,  a  véletlenül  fellobbant  lőpor 
által  halálosan  megsebesíttetvén,  36  órai  szenvedés  után  a  jobb  életre 
költözött.  Helyette  Ferencz  addig  is ,  míg  az  országgyűlés  nádort 
választhatna,  a  maga  másik  öcscsét,  József  főherczeget  nevezte  ki 
királyi  helytartóvá. 

6.  §.  Az  első  franczia   háború   folytatása.    Az   1796-ki*  országgyűlés.  A   carnpo- 

formioi  békekötés. 

1796.  Az  1796  elején  létreállott  fegyverszünet  által  ébresztett  békere- 

mények Francziaország  kevélységén  nemsokára  hajótörést  szenvedtek, 
s  a  háború  újra  megkezdetett.  Carnot  óriási  terve  szerint  egy  roppant 
hadnak  Piemonton  át  Lombardiát,  a  másiknak  Bajorországon  keresz- 
tül, a  harmadiknak  pedig  a  kettő  közt  kellé  megtámadni  az  osztrák 
tartományokat,  s  azokban  egyesülve  foglalni  el  Bécset,  s  ott  szabni 
békeföltételeket  Ferencz  császárnak,  ki  a  franczia  köztársaságot  elis- 
merni egyre  vonakodott.  Az  olasz  sereghez  a  fiatal  Bonaparte  Napó- 
leon, a  másik  kettőhöz  Moreau  és  Jourdan  választattak  főhadvezére- 
kűl.  Bonaparte ,  a  hadak  e  rendkívüli  mestere ,  egymásután  számos 
ütközetekben  megverte  az  egyesült  osztrák  és  szardíniái  hadakat,  s  a 
szardíniái  királyt  oly  békére  kényszeríté,  mely  szerint  az  vasallja  lőn 
a  kevély  respublicának.  A  diadalmas  vezér  ezután  az  osztrák  hadat 
Tyrolba  visszanyomván,  Mantuát  kivéve,  az  egész  Lombardiát  elfog- 
lalta, reá  20  milliónyi  sarczot  vetett  s  Mantuát  is  ostrom  alá  fogta. 
Ezalatt  Moreau  és  Jourdan  eleinte  szintén  nagy  szerencsével 
harczoltak.  Moreau,  több  győzedelmek  után  már  Bajorországban  állott 
s  az  olasz  haddal  készült  egyesülni.  Más  részről,  Jourdan  szinte  győz- 
tesen haladva  előre,  amannak  serege  felé  terjeszkedett.  Ezen  iszonyú 
veszélyben  Ferencz  német  tartományi  alattvalóit  tömegben  kezdé  föl- 
fegyverzeni ;  de  talán  ez  sem  használt  volna,  ha  a  hős  Károly  főherczeg, 
a  császár  testvére,  egy  merész  fordulat  által  nem  meuti  meg  Ausztriát 
és  Németországot  egyetemben.  0,  ki  eddig  Moreau  ellen  szerencsétle- 
nül harczolt,  a  Dunán  átkelvén,  Jourdan  táborára  rohant,  s  azt  három 
véres    ütközetben    egymásután    megvervén  ,   romjait  egészen  az  alsó 

Rajnáig  űzte.    Azután    pedig   két    szerencsés    ütközet   következtében 
Moreau  seregét  is  átnyomta  a  Rajna  folyamon. 

A  veszély  e  diadalok  után  megkisebbült  ugyan,  de  még  korán  sem 
múlt  el  egészen.  A  rettenetes  Bonaparte  a  Mantua  megsegéllésére 
küldött  négy  osztrák  hadat  egymás  után  megsemmítvén,  a  várost  meg- 
vette, s  az  elfoglalt  Olaszországból  egy  új,  úgynevezett  cisalpini  köz- 
társaságot alkotott.  De  ennyi  veszteség  sem  volt  képes  megtörni  a 
bécsi  udvar  kitartását.  Francziaország ,  két  hadának  veszedelme  után, 
Ferencznek  békét  ajánlott ;  a  császár  azonban,  mindamellett  is ,  hogy 
szövetségeseitől ,  magától  a  német  birodalomtól  is  elhagyatva  állott 
szemközt  a  rettentő  ellenséggel ,  a  követet  ama  büszke  szóval  bocsá- 
totta vissza,  hogy  Bécsben  semmit  sem  tudnak  egy  franczia  köztársa- 
ságról ;  —  és  újabban  háborúra  készült. 

A  magyarok  közöl  számosan  eddig  is  nem  megvetendő  segede- 
lemmel járultak  a  háború  terheinek  viseléséhez  ;  az  óriási  harcz  azonban 
az  egé*sz  nemzet  segélyezését  igényelte ;  minélfogva  Ferencz  Magyar- 
ország rendéinek  1796-ki  nov.  6-kára  Pozsonyba  országgyűlést  hirde-  1796. 
tett.  A  királyi  meghívó  levélben  s  előadásokban  a  nemzet,  mely  Mária 
Terézia  alatt  a  birodalmat  megmentette ,  a  vallás  és  haza ,  trón  és 
alkotmány ,  nemesi  jogok  s  kiváltságok  védelmére  szólíttatik  fel  „az 
isteni  és  emberi  jogokat  s  törvényeket  eltipró  franczia  nép  ellen." 
Hasonló  tartalmú  volt  a  trónbeszéd  is,  melyben  a  felség  bizodalmát 
fejezi  ki  a  magyar  nemzet  iránt.  És  mint  egykor  a  példányképül  fel- 
állított eleiket  Mária  Terézia  alatt,  úgy  most  is  lelkesedés  szállotta 
meg  a  nemzet  képviselőit,  s  egyhangú  felkiáltásban  készeknek  nyilat- 
koztak életöket,  verőket  s  minden  javaikat  feláldozniuk  a  haza,  trón 
és  vallás  biztosítására.  Miután  tehát  József  főherczeget  ünnepélyesen 
nádorrá  választották,  azonnal  a  hadi  segedelmet  fogták  tanácskozás 
alá,  s  néhány  nap  múlva  50  ezer  újonczot,  10  ezer  lovat,  s  a  340  ezer- 
nyi cs.  kir.  had  és  80  ezer  ló  élelmezésére  20  ezer  ökröt,  két  millió  400 
ezer  mérő  rozsot,  három  millió  760  ezer  mérő  zabot  részint  pénzül, 
részint  magúi,  —  azon  esetre  pedig,  ha  az  ellenséget  legyőzni,  s  békére 
szorítani  különben  nem  lehetne ,  közönséges  nemesi  fegyverrekelést 
ajánlottak.  A  király  nagy  megelégedéssel  fogadta  a  rendeknek  ezen 
önkéntes,  „a  fenforgó  körülmények  közt  nevezetes  ajánlatát",  mi  által 
czélját  érvén,  az  országgyűlést  deczember  10-kén  befejezte. 

E  közben  a  háború  szakadatlanul  folyt  Olaszországban.  A  sereg 
vezérletét  1797  tavaszán  az  ifjú  hős  Károly  főherczeg  vette  ugyan  1797. 
által;  de  mielőtt  ez  a  megfogyott  s  elbátortalanít! t  hadak  romjaiból,  s 
a  minden  felől  nagy  tűzzel  szedett  űjonczokból  egy  erős  sereget  alkot- 
hatott volna,  Napóleon  több  győzedelmek  után  Gradiskát,  Triesztet, 
utóbb  Laibachot  és  Klagenfurtot  is  elfoglalta.  De  ámbár  a  főváros  is 
remegni  kezdett  már  a  csak  35  mérföldre  táborzó  ellenségtől,  egész 
bátorságban  mindazáltal  Napóleon  sem  volt  győztes  hadaival.  Tyrolban 
az  osztrák  sasnak  kezdett  szolgálni  a  szerencse ;  az  olasz  tartományok 
titkon  felkelni  készültek;  a  német  tartományokban  a  föld  népe  tömeg- 
ben ragadt  fegyvert;  Magyarországban  az  űjonczok  nagy  gyorsasággal 

szedettek  s  küldettek  a  táborba,  mely  ennek  következtében  naponkint 
szaporodott.  Napóleon  látván,  hogy  hada  a  mind  erősbödő  ellenséges 
tömegek  általi  körülvétetés  miatt  veszélyben  forog ,  márcz.  31-én 
Károly  főherczegnek  békét  ajánlott.  Az  alkudozások  ezután  meg  is 
kezdettek  ugyan,  hogy  azonban  a  békét  jobb  feltételek  alatt  lehessen 
megkötni,  vagy  ha  az  nem  sikerülne,  az  ellenségnek  nagyobb  erőt 
vetni  ellenébe,  Ferencz  a  magyar  nemességet  april  8-kán  fölkelésre 
szólította.  A  vármegyék  lehető  gyorsasággal  állították  ki  zászlóaljai- 
kat ;  de  szükség  most  nem  lőn  azokra :  a  béke  april  23-kán  előlegesen, 
october  17 -kén  pedig  Campo-Formioban  végképen  megköttetett. 
Ferencz  Lombardiát  és  Belgiumot  a  francziáknak  engedte,  s  értök 
Velenczét,  Istriát  és  Dalmátiát  a  szigetekkel  nyerte  kárpótlásul.  —  A 
felkelt  nemes  seregen  kivül,  mely  ezután  az  év  végén  haza  bocsáttatott, 
eddigelé  rendkívüli  segedelemképen  116  ezer  üjonczczal,  s  a  nemesi 
fegyverrekelés  költségein  kivül  mintegy  15  millió  forinttal  járult 
Magyarország  a  háború  viseléséhez. 

7.  §.  A  második  franczia  háborít. 

A  campo-formioi  békesség  nem  volt  állandó ;  mert  azonkívül, 
hogy  már  magában  a  békeoklevélben  is  el  voltak  hintve  az  újabb 
háború  magvai,  Fraucziaország  még  mind  több  okot  is  adott  a  béke 
megszegésére.  Hogy  ez  nemsokára  bekövetkezik,  eléggé  meggyőzték 

1798.  Magyarország  rendéit  a  magy.  udv.  cancellárnak  1798-ki  novemberben 
.    a  törvényhatósághoz  intézett   levelei ,  melyekben  ezek  bizodalmasan 

felszólíttatnak,  szereznék  össze  önkéntes  ajánlatok  által  a  sereg  tartá- 
sára jövő  évben  szükségessé  leendő  másfélmillió  mérő  zabot.  Miután  a 

1799.  francziak  a  több  más  sérelmeket  1799  elején  azzal  tetézték,  hogy 
Nápolyt,  az  ausztriai  császárné  atyjának  királyságát  elfoglalván,  par- 
thenopei  köztársasággá  változtatták,  a  háború  valóban  ismét  kitört. 
Osztozott  most  ennek  terhében  Pál  orosz  czár  is,  kivel  Ferencz  még  a 
múlt  évben  szövetséget  kötött.  Napóleon  a  franczia  seregek  egy  részé- 
vel Egyiptomban  lévén,  eleinte  a  szövetségeseknek  szolgált  a  szerencse. 

Károly  főherczeg  Jourdan  és  Massena  franczia  tábornagyokat 
Németországban  három  ütközetben  megverte ;  Kray  tábornagy  s  az 
orosz  Szuvarov  Olaszországban  aratott  babérokat :  amaz  három  véres 
ütközet  után  Mantuát,  emez  a  Moreaun  és  Magdonaldon  nyert  győze- 
delem folytában  Milánót  és  Turint  foglalta  el.  A  francziak  Genuán 
kivül  egész  Olaszországból  kiűzettek;  deSvájczban  az  orosz  Korcsakov, 
Németalföldön  pedig  az  angol-orosz  hadak  ellen  győzedelmesen  har- 
czoltak. 

Azonban  Pál,  orosz  czár,  a  szövetségből  nemsokára  kilépett ,  s 

1800.  1800  elejétől  fogva  Austria  ismét  egyedül  állott  a  franczia  hatalom 
ellenében,  mi  annál  súlyosabb  lőn,  minthogy  Bonaparte  Egyiptomból 
visszatérvén,  s  magát  első  consullá  választatván,  a  háborút  új  erővel 
kezdette  meg.  Ez  évben  az  olaszországi,  számszerint  100  ezernyi  sereg, 
Melas   tábornagy   vezérlete   alatt   állott;    míg  azonban   ő   Massenát 

Genuában  ostromolta,  Napóleon  hannibáli  merészséggel  a  svájczi  hava- 
sokon átkelvén ,  Lombardia  síkjait  hadaival  elárasztá ,  s  az  osztrák 
tartományoktól  egészen  elszakasztott  Melast  Marengónál  ütközetre 
kényszeríté.  A  13  órai  véres  harczban,  a  hős  Desaix  önfeláldoztával  a 
franczia  fegyvernek  szerezte  meg  a  győzedelmet.  E  csatavesztés  az 
egész  múlt  évi  diadalok  gyümölcsét  megsemmisítette ;  Melas ,  hogy 
szükséget  szenvedő  hadmaradványainák  fegyverszünetet  nyerhessen, 
kénytelen  volt  Lombardiát  átadni. 

Németországban,  miután  a  hadak  vezérletétől  a  diadalkoszorús 
Károly  főherczeg  visszahívatott,  hasonlókép  elpártolt  a  szerencse  az 
osztrák  fegyvertől.  Kray  tábornagy  Moreau  ellen  több  ütközetet  veszt- 
vén, a  19  éves  János  főherczegnek  adatott  a  fővezéri  pálcza,  és  szep- 
tember 4-kén  a  magyar  nemesség  is  fegyverre  szólíttatott.  Moreau  sze- 
rencséje azonban  Hohenlindennél  János  főherczeg  seregét  is  tönkre 
tette ;  s  a  diadalmas  franczia  már  csak  20  órányira  táborozott  a  fővá- 
rostól. E  veszélyben  Ferencz  a  magyar  nemes  hadat  december  12-kén 
Soprony  táján  megszemlélvén,  és  gyors  összegyűlte  s  harczias  szelleme 
iránt  megelégedését  okmányilag  bizonyítván ,  Becs  védelme  végett 
annak  környékére  szállította ;  a  hadak  fővezérévé  pedig  ismét  Károly 
főherczeget  nevezte  ki.  De  Károly  látván,  hogy  a  300  ezernyi  ellenséges 
seregeknek,  melyek  Olasz-  és  Németországból  Bécs  felé  sietnek,  a 
vezérlete  alá  vett  hadromokkal  ellentállania  lehetetlen,  a  császárnak 
békekötést  javaslott,  mely  aztán  Lune vilieben  1801-ki  február  9-kén  1801 
meg  is  köttetett,  majdnem  egyezőleg  a  campoformioi  békeszerződéssel. 
A  magyar  nemes  sereg ,  mely  ennek  következtében  az  alkalomtól, 
harczvágyát  kielégítenie,  ismét  megfosztatott,  arra  nézve  mind  azáltal, 
hogy  a  béke  megköttessék,  igen  jó  szolgálatot  tőn ,  a  királynak  érte  a 
nemzet  iránt  kijelentett  hála  nyilatkozatai  közt,  april  15-kén  haza- 
bocsáttatott. 


MÁSODIK  FEJEZET. 

A  nemzeti  ellenzék  ébredése.  1802 — 1825. 


1.  §.  Az  ország  belállapotja.  Az  1802-ki  országgyűlés. 

A  francziákkal  eddig  viselt  háborúk  hazánkat  közvetlen  nem 
sanyargatták  ugyan ,  a  harczok  pusztító  tüze  távol  lobogván  annak 
határaitól :  súlyjok  azonban,  bár  közvetve,  Magyarországra  is  többféle- 
képen reánehezedett.  A  segedelmek ,  melyeket  az  ország  veszélyben 
forgott  fejedelmének,  a  rendes  hadi  adón  felül,  részint  országgyűlése- 
ken, részint  azokon  kivül  nyújtott,  1800  végéig  körülbelül  30  millió  1800. 
frtra  és  200  ezer  katonára  mentek.  Emeli  ezen  önkéntes  ajánlatok 
becsét  az,  hogy  az  ország  többször  épen  azon  években  látta  magát 
felhívatva  a  háború  költségei  egy  részének  elvállalására,  midőn  egy 

részt  a  silány  termés  magokat  az  országlakosokat  is  szükséggel  fenye- 
gette ;  más  részt  a  hazai  kereskedelem  pangásba  sülyedett ;  az  ércz- 
pénz  pedig  ritkábbá  lévén  ,  a  háború  által  kimerített  kincstártól  kibo- 
csátott papírpénz  az  országot  oly  igen  elárasztotta,  hogy  némely  vidé- 
ken jó  pénzért  az  már  be  sem  váltatott ;  minek  következtében  a 
kereskedelem  még  inkább  ellankadt,  s  a  szükség  és  nyomor  sokfélekép 
oláradt  a  hazában. 

A  franczia  háborúból  eredt  ezen  anyagi  bajokon  kivül  a  politikai 
állapotokban  való  hátramaradás  is  súlyosan  nehezedett  a  nemzetre. 
II.  József  halála  óta  szellemi  tekintetben  nagy  változás  történt  a  hazá- 
ban. A  nemzet  látni  kezdé  a  hiányokat,  melyek  közéletének  virágzatát, 
a  közjólét  gyarapúltát  gátolják.  De  a  súlyos  háborúk  miatt  egy  egész 
évtized  miilt  el  a  nélkül,  hogy  a  polgári  élet,  melynek  kifejtését  a  nagy 
hátramaradás  oly  sürgetővé  tette,  csak  egy  lépést  is  haladott  volna 
előbbre.  A  nemzet  azonban  méltányolván  fejedelmének  súlyos  háborúit, 
még  sérelmei  orvoslatát  is  boldogabb  időkre  halasztotta.  Mennél 
későbbre  maradtak  ennélfogva  a  közügyet  illető  javítások,  annál 
1802.  nagyobb  remény  ébredt  a  nemzetben,  midőn  Ferencz  1802-ki  május 
elejére  Pozsonyba  országgyűlést  hirdetett. 

A  kir.  előadásokban  azt  kívánta  a  kormány ,  hogy  a  magyar 
ezredek  ezentúl  mindig  teljes  számban  tartassanak ;  a  hadi  adó  pedig 
két  millióval  szaporíttassék,  mi  hogy  ne  egyedül  az  adózókat  terhelje, 
indítványoztaték,  hogy  egy  részben  a  sónak  fölemelendő  árából  pótol- 
tassák. A  hadi  segedelem  már  a  meghívó  levelekben  is  érintetett,  s  az 
ország  rendéinek  nagy  része  oly  utasítással  és  szándékkal  jelent  meg 
az  országgyűlésre,  hogy  a  királyt  nyomasztó  körülményeiben,  melyekbe 
a  hosszas  háborúk  által  jutott,  kitelhetőleg  segítendik  ;  de  ajánlataikért, 
melyekkel  az  országra  új  terhet  vállalnak ,  a  kormánytól  viszont  oly 
kedvezéseket  fognak  kívánni,  melyek  által  az  ország,  erejében  gyara- 
podván, ne  csak  az  új  terhek  viselésére  képes  legyen  ,  hanem  egyéb 
tekintetekben  is  gyarapodhassak  jólétében.  A  rendek  tehát ,  bízva  a 
felségnek  a  trónbeszédben  kifejezett  amaz  ígéretében ,  hogy  az  ország 
boldogságát  minden  részben  gyarapítani  atyai  gondjainak  tárgyául 
tűzte  ki,  feliratukban  a  királyi  kívánatokat  általában  teljesíteni  ígér- 
ték ;  egyszersmind  azonban  kívánták,  hogy  a  bécsi  bankjegyek  és  váltó 
rézpénzből  az  országra  háramló  károk  megszűntessenek,  folyamatba  a 
törvényes  ezüst  pénz  hozassék ;  s  a  kereskedelemnek  szabadsága  meg- 
adatván, a  nemzeti  ipart  lankasztó  akadályok  elmozdíttassanak. 

A  nemzet  ajánlatát  a  király  május  28-kán  kelt  leiratában  elfo- 
gadottnak jelentette;  de  a  pénzt  és  kereskedelmet  illetőleg,  a  rendek 
kívánatának  megfelelő  választ  nem  adott.  Ennek  következtében  tehát 
pgy  erős  ellenzék  fejlett  ki  a  rendek  között ,  s  a  kir.  előadások  egyes 
részleteinek  tárgyalásakor  oly  nehézségek  gördíttettek  elő ,  hogy  azok 
iránt  csak  több  hónapi  viták  után  lehetett  a  törvényt  megalkotni. 
Időközben  tanácskozásba  vétetett  a  kereskedelem  ügye  is  ;  de  miután 
a  kormánytól  az  e  tárgyra  nézve  indítványozott  váltótörvény,  s  a 
közlekedési  eszközök,    szárazföldi  s  vízi  utak    készítésére  szükséges 

országos  pénztár  iránt  a  rendek  meg  nem  egyezhettek,  az  egész  fontos 
tárgy  abbanhagyatott ,  s  egy  országos  bizottmányra  utasíttatott ;  az 
országgyűlés  ezután  october  végén  befejeztetett. 

A  mind  nyomasztóbbá  váló  pangás  és  szükség  azonban  egynémi 
jó  következményeket  is  vont  maga  után,  melyek  közt  legüdvösebb  s  a 
szenvedett  bajok  ellen  is  leghatékonyabb  volt  az  ébredni  kezdő  egye- 
sületi szellem.  A  lelkesebb  polgárok  közöl  többen  látván,  hogy  puszta 
panaszok  a  meggyökerezett  bajokon  nem  segíthetnek,  saját  erejökkel 
kezdenek  tenni  némi  kísérletet.  Ama  társaság,  mely  a  Ferenczcsator- 
nát  az  alvidék  nagy  hasznára  megépítette,  1803-ban  a  Fiuméhez  18°3- 
vezető  Ludovicea  út  készítéséhez  fogott,  mely  noha  számos  akadályok 
miatt  csak  1812-ben  készült  el,  idővel  nem  csak  külkereskedelmünket  1812. 
mozdította  elő,  hanem  egyátaljában,  egyikévé  lőn  a  kor  legnagyobb- 
szerü  műveinek.  Kár,  hogy  hasonló  süker  nem  jutalmazta  azon  haza- 
fiak ügyekezetét,  is,  kik  a  pangásba  sülyedt  borkereskedés  emelése 
végett  egy  magyar  éjszaki  kereskedelmi  társulatot  terveztek,  mely 
azonban  az  elébe  gördült  számos  akadályokon  hajótörést  szen- 
vedett. 

Az  anyagiaknál  szebb  haladást  mutat  az  erkölcsi  és  szellemi  érde- 
kek mezeje.  Gróf  Széchenyi  Ferencz  könyv,  oklevél,  pénz  és  régiség 
gyűjteményét  a  nemzetnek  ajándékozván ,  egy  már  is  nagyszerűvé 
fejlődni  indult,  nemzeti  múzeumnak  vetette  meg  alapjait.  A  pécsi  aka- 
démia Győrbe  tétetett  át.  Váczona  szenvedő  emberiség  javára  köz- 
adakozásból süketnéma  nevelő-intézet  alapíttatott.  Említésre  méltó  az 
is,  hogy  az  évenkint  ezreket  áldozatul  ejtő  himlőnyavalyának  meggát- 
lása  végett  a  tehénhimlőoltás  ez  években  kezdett  terjedni.  Az  egyház 
körében,  az  egri  püspökség  érsekséggé  emeltetvén,  kebeléből  két  új 
püspökség  metszetett  ki,  a  kassai  és  szatmári.  A  Pázmánytól  alapított 
papnövelde  Bécsbe  visszahelyeztetett ;  Pesten  pedig  a  budai  prépostság 
jövedelmeiből  egyetemes  papnövelde  alapíttatott. 

2.  §.  A  3-dik  franczia  háború.  Az  1805-Jci  országgyűlés.    , 

Miután  Napóleon  magát  1804  tavaszán  franczia  császárrá  nevez-  1804. 
tette  s  a  pápa  által  Parisban  megkoronáztatta,  Ferencz  is  felhivatva 
érezé  magát.  „Ausztria  örökös  császára"  czímét  fölvennie.  Időközben 
Napóleonnak  a  nemzeteket  s  udvarokat  egyaránt  sértő  gőgje,  misze- 
rint mindeneknek  törvényeket  szabni  kívánt ,  a  kötött  szerződéseket 
pedig  kénye  szerint  sértegeté,  ismét  felszította  a  háború  tüzét.  Angol- 
ország, mely  a  francziákkal  már  1803  óta  harczolt,  a  szárazföldi  ha-  1803. 
talmaknak  hadi  költségül  roppant  pénzösszeget  ajánlott,  hogy  őket 
szövetségre  bírja.  A  svéd,  nápolyi  s  orosz  udvar  el  is  fogadta  a  szövet- 
séget. Ferencz,  hogy  országainak  a  múlt  zivatarok  által  megrendült 
állapotj a  felüdülhessen,  magát  eleinte  közönyösnek  nyilatkoztatta.  De 
midőn  látá,  hogy  Napóleon  e  szerződéseket  mindinkább  megsértvén, 
Európa  felett  korlátlanul  kíván  uralkodni,  és  miután  a  béke  fentar- 
tása   iránt   tett  minden   kísérletek    sükeretlenek  maradtak,  1805-ki  1805. 

augusztusban  az  angol-orosz  szövetséghez  ő  is  hozzá  állott ;  minek 
következtében  hadi  segedelem  végett  october  közepére  Magyarország 
rendéit  is  Pozsonyba  gyűjtötte. 

E  háború,  mely  september  végén  tört  ki,  csak  90  napig  tartott, 
de  minden  eddiginél  szerencsétlenebb  volt  Ausztriára.  Míg  Olaszor- 
szágban Massena  ellen  Károly  foherczeg  munkálkodott,  Németország- 
ban maga  Napóleon  ellen  az  egyesült  osztrák-orosz  hadaknak  kellett 
volna  harczolniok.  Mielőtt  azonban  az  orosz  had  megérkezett,  Napó- 
leon a  Rajnán  átkelvén,  Makk  tábornagynak  Ulmnál  az  orosz  hadra 
várakozó  seregét  bekerítette,  s  october  17 -kén  a  maga  megadására 
kényszerítette. 

Épen  ezen  napon  tartották  a  Pozsonyban  összegyűlt  magyar 
rendek  első  ülésöket.  Az  ulmi  szerencsétlenség  híre  s  a  veszély,  mely 
abből  következett,  elég  okúi  szolgálhatott  arra,  hogy  a  rendek  kizáró- 
lag a  hadi  segedelemről  tanácskozzanak,  s  azt  gyorsan  megajánlják. 
Ezt  vették  czélba  a  király  és  nádor  szívhez  intézett  kedélybuzdító  be- 
szédei is ,  melyekben  a  nemzet  harczi  dicsőségét  magasztalták ,  s  a 
benne  helyezett  bizodalmat  emlegették.  A  rendek  tehát,  bár  eleinte  a 
papírpénzből  származott  bajok  miatt  jelentékenyebb  segedelmet  aján- 
lani nem  igen  hajlottak,  utóbb  a  veszély  nagyságától  meghatva,  a 
személyesnél  is  nagyobb  közönséges  fölkelést  ajánlottak,  rendelvén, 
hogy  a  lovasság  mellett  gyalogság  is  vezettetnék  a  táborba.  Ezután 
pedig,  a  névtelen  feladásokat  megtiltó  s  a  magyar  nyelv  mírelését 
megrendelő  törvényt  kivéve,  minden  egyéb  tárgyat  is  jobb  időre 
halasztottak;  minél  fogva  aztán  a  gyűlés  november  7-kén  be  is 
végeztetett. 

E  nagy  sietésre  Ferenczet  s  az  ország  rendéit  az  ellenség  meg- 
gátolhatlan  előrenyomulása  kényszerítette.  Napóleon  ulmi  győzedelme 
után  az  orosz  hadat  két  ütközetben  megvervén,  november  12-kén  Bé- 
cset elfoglalta,  s  maga  a  következő  napon  Schönbrunban  szállott  meg. 
József  nádor,  ki  az  országgyűlés  végén  a  királytól  teljes  hatalmat  vőn 
Magyarország  közügyeit  igazgatni,  az  ellenség  előrehaladásáról  érte- 
sülvén, a  fontosabb  irományokat,  a  zálogház  kincseit,  s  az  alapítványos 
pénztárakat  a  Dunán  Eszékre  szállittatta,  a  koronát  Munkács  várába, 
a  király  gyermekeit  pedig  Kassára  vitette. 

Bécs  elfoglalása  után  a  francziák  izgató  felszólítást  bocsátottak 
a  nemzethez,  csatlakoznék  hozzájok,  vagy  legalább  a  közönyösséget 
tartaná  meg ;  mi  azonban  legkevesbbé  sem  rendíté  meg  a  nemzet 
hűségét  fejedelme  iránt.  Az  Ausztriával  határos  megyék  ugyan,  me- 
lyekben a  franczia  csapatok  folyton  száguldoztak,  a  nemesi  fölkelést 
kénytelenek  voltak  félbeszakasztani,  nehogy  pusztításra  ingereljék  a 
győztes  ellenséget ;  a  határszélektől  távolabb  fekvő  meggyek  azonban 
kitelhető  gyorsasággal  állították  fel  s  gyakorlottak  be  a  nemesi 
hadakat. 

E  közben  Károly  foherczeg,  ki  a  háborút  Olaszországban  győ- 
zedelmesen folytatta,  értesülvén  az  ulmi  szerencsétlenségről,  hadait 
gyorsan  visszaindította,  s  november  27 -kén  a  magyar  és  stájer  határ- 

széleken  János  főherczeg  hadával  egyesülvén,  útját  Morva  felé  irányzá, 
hol  a  németországi  osztrák  had  maradványai  az  időközben  megérkezett 
újabb  orosz  haddal  egyesültek.  De  Napóleon  nem  tartá  tanácsosnak 
bevárni  a  diadalkoszorús  főherczeg  egyesültét  az  orosz  hadakkal ;  mi- 
ért ezeket  deczember  2-kán  Auszterlicz  mellett  megtámadván,  egy 
véres  ütközetben  tönkre  tette.  Az  óriási  harczban  mintegy  30  ezer 
ember  esett  el;  15  ezer  pedig  fogolylyá  lett  a  szövetségesek  részéről. 
A  győzedelmes  Napóleon  az  elfoglalt  osztrák  tartományokra  ezután 
100  millió  franknyi  sarczot  vetett. 

Az  auszterliczi  ütközet,  tagadhatatlan  nagy  csorbát  ejtett  Ferencz 
hatalmán  ;  minden  azonban  még  nem  volt  elveszve :  Károly  főherczeg 
seregével  már  Bécs  felé  közelgett,  Magyarországban  a  nemesség,  Cseh- 
országban a  nép  tömegben  kelt  fegyverre.  Ferencz  mindazáltal  hadait 
több  veszélynek ,  tartományait  pusztításnak  kitenni  nem  akarván, 
Napóleonnal  a  deczember  4-kén  tartott  személyes  találkozás  után 
fegyverszünetre  lépett,  melynek  folytában  a  békealku  is  megkezdetett 
s  deczember  27 -kén  Pozsonyban  be  is  fejeztetett.  A  feltételek  szerint 
a  velenczei,  tyroli,  svábországi  s  több  más  apróbb  birtokait  kénytelen 
volt  Ferencz  a  győzőnek  és  szövetségeseinek  átengedni,  melyekért 
csak  Salzburgot  és  Berchtolsgadent  nyerte  kárpótlásul. 

3.  §.  Európa  állása  a  pozsonyi  békekötés  után.  Az  1807-ki  országgyűlés. 

A  pozsonyi  békekötés  után  nagy  fontosságú  dolgok  történtek 
Európában.  Miután  Napóleon  a  német  fejedelmek  nagyobb  részét  a 
rajnai  szövetségben  egyesíté,  a  birodalmi  császárság  tettleg  megszűnt ; 
minek  következtében  1806-ki  augusztusban  Ferencz  császár  le  is  1800. 
mondott  az  üres  czímről.  Pár  hónapra  ezután  Napóleon  a  jenai  s 
auerstádti  ütközetben  Poroszországot  is  annyira  megtörte,  hogy  az 
szinte  árnyékhatalommá  sülyedett.  1807-ki  szeptemberben  a  tilsiti  béke-  1807. 
kötés  egy  időre  kinyugvást  engedett  ugyan  a  vértől  ázott  Európának ; 
de  épen  azon  béke  adta  —  Angol-  és  Oroszországot  kivéve,  —  az 
egész  világrészt  martalékul  Napóleon  hatalmának,  és  hiúsította  meg 
utolsó  szabadságreményeit  is  a  megalázott  országoknak.  A  győzedelem- 
ittas  Napóleon  a  jenai  ütközet  után  a  tenger  urát,  Angolországot 
akarta  lesújtani ;  s  mivel  annak  másként  nem  árthatott,  kereskedelmé- 
nek üzent  háborút.  Parancsot  bocsátott  ki  Európába,  miszerint  jelent- 
vén, hogy  a  britt  szigeteket  ostromállapotba  helyezé,  azokkal  minden 
összekötettést  megtiltott;  az  angol  hajók  előtt  minden  kikötőt  bezá- 
ratni kívánt ;  és  minden  hajót,  mely  e  parancsot  áthágná,  valamint 
minden  angol  árut  is  szabad  martaléknak  nyilatkoztatott.  E  száraz- 
földi zárrendszernek  pedig  kénytelen  volt  hódolni  minden  fejedelem, 
ha  a  rettentő  kényúr  haragját  s  hadait  magára  vonni  nem  akarta. 

A  bécsi  udvar  e  nagy  fontosságú  események  s  azon  sérelmek  kö- 
vetkeztében, melyeket  a  franczia  császártól  folyton  szenvedett,  a  békét 
nem  tarthatta  másnak,  mint  fegyverszünetnek,  mely  alatt  új  erőt  kell 
szednie  méltóságának    s  függetlenségének  fentartására  az  elébb  utóbb 

kétségtelenül  kitörendő  szabadságháborúban.  Ez  volt  czélja  Ferencznek 
1807.  Magyarországban  is,  midőn  az  1807-ki  áprilban  országgyűlést  hirde- 
tett. A  kir.  előadásokban  a  következő  pontok  tűzettek  ki  tárgyául  a 
nemzet  tanácskozásainak;  1.  Kívánja  ő  felsége,  hogy  a  rendek  a  ma- 
gyar sereg  állandó  pótlásáról  intézkedjenek.  2.  Az  eddig  fizetett  hadi 
adó  nagyobbíttassék.  3.  A  honvédelem  másik  eszköze,  a  nemesi  felkelés, 
úgy  rendeztessék,  hogy  szükség  esetében  tüstént  kiállhasson.  4.  Mintán 
a  súlyos  háborúk  miatt  a  kincstár  nagy  adósságokkal  terheltetett,  gon- 
doskodjanak a  rendek  oly  módokról,  melyek  által  az  állam  hitelé- 
nek fentartására  segedelmet  nyújthassanak.  5.  Az  1792-ki  országos  bi- 
zottmányok munkálatai  a  törvényszékek  rendezését  s  a  váltótörvényt 
illetőleg  tanácskozás  alá  vétessenek. 

A  körülmények  azonban  nem  voltak  kedvezők  arra  nézve,  hogy 
a  kitűzött  tárgyakban  czélt  érni  lehetett  volna.  Az  ország  képviselői, 
miután  kívánataik,  kivált  a  papírpénz  s  az  országos  reformmunkálatok 
ügyében,  az  udvarnál  visszhangra  nem  találtak,  magok  sem  véltek  több 
terhet  vállalhatni  az  országra.  A  kormány  tehát,  miután  a  rendektől 
bár  heves  ellenzés  után  12  ezer  újonezot,  s  a  nemesi  ingatlan  vagyon 
egy  évi  jövedelmének  hatod,  az  ingó  értékének  pedig  század  részét 
nyerte  meg  hadi  segédeimül,  a  gyűlést  december  15-kén  befejezte. 

4.  §.  Az  európai  Jcözbéke  újabb  sérelmei.   Ferencz   készületei   Napóleon  ellen.  Az 

1808-ki  országgyűlés. 

A  kormány  szándékaiból  s  terveiből  1807-ki  országgyűlésen  elég 
1807.  világosan  kitűnt,  hogy  az  európai  béke  koránt  sincs  oly  szilárd  ala- 
pokra állítva,  miszerint  annak  felbomlásától  félni  nem  lehetne.  S  való- 
ban, az  országgyűlés  befejezése  után  mind  több  okok  gyűltek  egy  eu- 
rópai háborúra.  A  franczia  császár  miután  Poroszországot  megalázta, 
Portugalliát  pedig  elfoglalta,  nyilván  elárulá,  hogy  a  világ  uralmára 
törekedik.  Az  orosz  czárral  e  végre  oly  értelmű  szövetséget  kötött,  mi- 
szerint az  angolt  közös  erővel  megalázván,  egy  nyugati  és  egy  keleti 
császárságot  alkossanak,  melynek  székét  egy  részről  Parisban,  másról 
Konstantinápolyban  üssék  fel.  És  tétettek  is  mind  a  két  részről  lépések 
az  óriási  terv  végrehajtására :  míg  az  orosz  Sándor  Finnlandban,  s  az 
aldunai  tartományokban  térj  észté  hatalmát,  Napóleon  az  alatt  testvé- 
rét, Bonaparte  Józsefet  spanyol,  sógorát,  Murát  Joakimot,  nápolyi  ki- 
rálylyá  nevezte,  s  a  pápai  birodalmat  is  elfoglalta.  Ezen  foglalások,  s  a 
hang,  melyen  Napóleon  Ausztriával  is  beszélni  kezdett,  sokkal  inkább 
elárulták  törekvését  a  világuraságra,  mintsemhogy  Ausztria,  mely  füg- 
getlenségéről annyi  balszerencse,  annyi  megaláztatás  után  sem  volt 
hajlandó  lemondani,  munkátlan  maradhatott  volna.  Ferencz  ennélfog- 
va oda  fordítá  minden  tehetségét,  hogy  erejét  annyira  összeszedhesse, 
miszerint  Napóleon  rettentő  hatalmával  egyedül  is  képes  legyen  szem- 
beszállni. Minden  eddiginél  élénkebb,  noha  a  mennyire  lehetett,  zajtalan 
hadi  készületek  tétettek  tehát  a  birodalom  minden  tartományaiban. 
Károly  főherczeg,  Ausztria  s  Németország  büszkesége,  a  hadi  ügyet  a 
német    örökös    tartományokban    egészen    újonnan  rendszeresítette :  a 

nemzeti   honvédrendszer    1808-ki  júniusban  kihirdettetvén,  oly  ügyes  1808. 
szerkezettel  állíttatott  fel,  hogy  csekély  költse'ggel  nem  csak  az  állan- 
dó sereg  kész  forrásává  lön,  hanem  az  egész  néptömegbe  is  képes  volt 
harczias  szellemet  önteni,  s  a  haza  védelmét  a  lelkesítő  erő  hatalmával 
biztosítani.  E  mellett  több  vár,  s  köztök  Komárom  is  megerősíttetett. 

E  körülményben  Magyarországból  is  szükség  volt,  mi  a  múlt  gyűlé- 
sen nem  sükerült,  több  had  és  pénzerőt  gyűjteni,  s  e  végre  a  meghide- 
gült kedélyeket  megnyerni  a  birodalom  közügyének  támogatására. 
Alkalmasabb  eszközt  e  czélra  a  körülmények  helyzetében  választani 
nem  lehetett,  mint  a  fényes  ünnepélyekben  gyönyörködő  nemzetnek  a 
királyné  megkoronáztatása  végett  1808-ki  aug.  28-ra  országgyűlést  1808. 
hirdetni.  A  meghívó  levélben  s  a  kir.  előadásokban  csak  a  királyné  ko- 
ronáztatása  tüzetett  ki  ugyan,  s  a  nemzet  hűségében  helyezett  bizoda- 
lom csak  általános  szavakban  említtetett ;  a  kir.  trónbeszédből  azonban 
már  nyilván  kitűnt,  hogy  világosabban  csak  azért  nem  fejezi  ki  magát 
a  fejedelem,  nehogy  szándékait  az  ellenségnek  idő  előtt  elárulja.  Vilá- 
gosabban szólott  már  a  nádor  a  kir.  előadások  felolvasása  után :  kije- 
lentvén, hogy  a  körülmények  úgy  állanak,  miszerint  szükség  bebizo- 
nyítani, hogy  az  ország  és  fejedelme  közt  tökéletes  bizodalom  uralkodik  ; 
szükség  megmutatni,  mit  tehet  a  magyar,  midőn  fejedelmével  szorosan 
egyesülve  van  :  a  bizodalom  szívnyerő  kifejezéseivel  hívta  fel  a  rende- 
ket, az  ország  védelméről  minden  kitelhető  módon  gondoskodniok. 
Nem  is  késtek  az  ország  rendéi  megfelelni  a  bizodalomnak.  Mihelyt 
Mária  Ludovica  királyné  szeptember  7 -kén  fényes  ünnepély lyel  meg- 
koronáztatott, s  neki  tiszteletdíjúi  minden  eddiginél  nagyobb  összeg 
fél  millió  forint,  szavaztatott,  azonnal  a  nemesi  felkelés  rendezése  fo- 
gatott tárgyalás  alá.  A  munka  folytában  ajánlatot  tőnek  a  rendek,  hogy 
a  felség  szükség  esetében,  mit  a  nádorral,  az  esztergomi  érsekkel,  s  a 
horvátországi  bánnal  közleni  fog,  a  személyes  fölkelést  a  következő 
három  év  alatt  országgyűlés  nélkül  is  kihirdethesse.  Hogy  a  nemes  se- 
reg alkalmas  tisztekkel  a  jövőre  mindig  elláttathassék,  egy  hadi  akadé- 
mia felállítása  is  határozattá  lőn.  Erre  a  múlt  országgyűlés  óta  már 
majdnem  egy  millió  forintot  adakoztak  számos  hőkeblü  honfiak ;  s  mi- 
után a  felség  a  Mária  Teréziától  Yáczon  épített,  de  II.  József  kormánya 
óta  üresen  álló  nemesi  nevelőházat  az  akadémiának  ajándékozta,  a  ki- 
rályné pedig  annak  pénzalapját  50  ezer  forinttal  gyarapította,  az  inté- 
zetnek Ludovicea  nevezet  adatott,  és  szerkezetének  kidolgozása  vá- 
lasztmányra bízatott.  Meg  lévén  állapítva  a  nemesi  fölkelés  szerkezete, 
az  állandó  had  pótlására  a  rendek  20  ezer  ujonczot  ajánlottak,  kije- 
lentvén egyszersmind,  hogy  ha  a  körülmények  még  nagyobb  segedel- 
met tennének  szükségessé,  készek  arról  egy  e  végre  kihirdetendő  or- 
szággyűlésen bővebben  is  tanácskozni,  s  a  király  méltósága,  a  haza  és 
alkotmány  védelmére  erőiket  a  veszély  aránya  szerint  megfeszíteni.  A 
sérelmek  tárgyalása  egy  következő  gyűlésre  hagyatván,  a  gyűlés  no- 
vember 5-kén,  a  nemzet  s  kormány  kölcsönös  megelégedése  közben 
fejeztetett  be,  s  a  király  a  nemzetre  halmozott  dicséretek  kifejezéseivel 
bocsátá  el  trónjától  annak  képviselőit. 

5.  §.  A  4-dik  franczia  háború.  A  bécsi  békekötés. 

A  franczia  hűtlenség  és  árulás  miatt  elkeseredett,  bosszúra  gyúlt 
spanyol  nemzet,  bár  több  ízben  szerencsétlenül,  de  ernyedetlen  elszánt- 
sággal harczolt  Napóleon  hatalma  és  szerencséje  ellen.  Európa  elnyo- 
mott népeiben  mind  nagyobb  gyűlölet  kezdett  ébredezni  a  mind  zsar- 
nokiabbá  lett  franczia  császár  ellen  ;  mindenfelől  Ausztriára  fordultak 
a  szabadulásért  sóvárgó  tekintetek ;  s  bizton  lehete  várni,  hogy  mihelyt 
a  háború  zászlója  kitűzetik,  több  nép  és  fejedelem  feltámad  a  világ 
kényura  elleu,  harczolni  a  nemzeti  függetlenség  drága  kincséért.  Ferencz 
tehát  a  háború  zászlóját  a  szövetséges  franczia  és  orosz  rettentő  hatalma 
1809.  ellen,  1809-ki  april  14-kén  kifüggesztette,  bízva  ügyének  igazságá- 
ban, bízva  a  közvéleményben,  melynek  nyilatkozatai  szerint  Európa 
szabadsága  az  osztrák  sas  szárnyai  alá  menekült. 

Még  mielőtt  kitört  a  háború,^  Magyarországot  is  bővebb  segélye- 
zésre szólíta  fel  Ferencz  király.  Es  a  magyar  nép,  bár  a  múlt  ország- 
gyűlésen megajánlott  20  ezer  újonczot  csak  az  imént  állítá  ki ;  a 
nemesség  törvényes  fegyverrekelése  pedig  az  egész  országot  hadi  zajjal 
töltötte  el ;  önkéntes  segedelmezés  által  újabban  is  körülbelül  még 
egyszer  annyi  lovas  és  gyalog  csoportokat  küldött  a  császári  hadse- 
regbe, s  azonfelül  élelmi  szerekben  és  készpénzben  is  nem  megvetendő 
összegekkel  járult  a  háború  terheihez.  Es  így  lőn  aztán  lehetségessé, 
hogy  Károly  főherczeg  a  Rajna  felé  200  ezer,  János  főherczeg  Olasz- 
országba 80  ezer,  Ferdinánd  főherczeg  Lengyelországba  35  ezer  fegy- 
veresből álló  sereget  vezérlett  az  óriási  harczra. 

A  szerencse  azonban  most  sem  kedvezett  az  osztrák  hadaknak. 
János  főherczeg  Olaszországban  Eugen  nápolyi  alkirályon  Sacille 
mellett  diadalt  nyert  ugyan  ;  de  Németországban  váratlan  gyorsasággal 
s  ellentállhatlan  erővel  rohant  Napóleon  az  osztrák  hadakra,  s  azokat 
egymás  után  öt  véres  ütközetben  annyira  meggyöngíté,  hogy  Károly 
főherczeg  kényszerítve  lőn  Csehország  felé  visszavonulni  a  sereg  rom- 
jaival. A  győzedelmes  Napóleon  haladék  nélkül  Bécs  felé  indítá  seregeit, 
s  azt  május  13-kán  meg  is  vette.  Két  nappal  később  franczia,  latin  és 
magyar  nyelven  nyomtatott  felszólítást  küldözött  szét  Magyarországban, 
a  csábítás  izgató  hangján  ösztönözvén  a  nemzetet,  szakadjon  el 
Ausztriától,  gyűljön  össze  Rákos  mezején  őseinek  szokása  szerint,  s 
válaszszon  magának  tetszése  szerint  oly  királyt,  ki  által  a  honi  tör- 
vények szerint  kormányoztassék.  A  hü  magyarok  kedélyét  azonban  nem 
volt  képes  megingatni  a  csábító  felszólítás ;  s  Rákos  helyett  Győr  felé 
sietett  mindenfelől  a  felkelt  nemes  sereg,  hová  azt  a  nádor,  mint  az 
ország  főkapitánya,  rendelte. 

Annyi  szerencsétlenségek  után,  melyek  az  osztrák  hadakat  oly 
igen  meggyöngítették,  még  egyszer  feltámadt  némi  időre  Ausztria 
szerencsecsillaga.  Károly  főherczeg  amaz  öt  napi  véres  ütközetből  meg- 
menekült hadait  újonnan  rendezvén,  s  újabb  csapatokkal  is  megerő- 
sítvén, a  Duna  balpartján,  közel  a  fővároshoz,  Aspern  mellett  állítá 
fel  a  kevély  győzőnek  ellenében,  ki  a  Dunát  áthidalván,  seregeit  szintén 

a  balpartra  vezette.  A  főváros  tekintetétől  lelkesült  osztrák  had  május 
21 -kén  oly  erővel  támadta  meg  Károly  főherczeg  vezérlete  alatt  a 
franczia  sereget,  hogy  ezek  a  tízszer  megújított  viadalban  mind  annyi- 
szor hátrálni  kényszeríttettek.  A  bekövetkezett  éjen  Károly  főherczeg 
a  francziák  dunai  hídját  néhány  felgyújtott  s  reá  úsztatott  malom  s 
hajó  által  elszakasztván,  másnap  még  nagyobb,  a  már  félig  kivívott 
diadal  reményétől  is  ápolt  erővel  támadta  meg  a  kétségbeesetten  har- 
czoló  franczia  hadakat.  Egy  iszonyú  viadal  után,  melyben  a  francziák 
közöl  10  ezernél  többen  estek  el,  s  mintegy  30  ezren  sebesíttettek  meg, 
az  ellenséges  had  végre  egyes  hajókon,  mondhatlan  baj  s  erőködéssel, 
Lobau  szigetére  menekült,  az  osztrák  sasnak  engedvén  által  a  harcz- 
mezőt  s  evvel  együtt  a  diadal  dicsőségét. 

De  a  fényes  győzedelemnek  nem  volt  megfelelő  eredménye.  Károly 
főherczeg  hadait  a  véres  ütközetben  szintén  megfogyva  s  meggyöngülve 
érezvén,  bevárni  határozá  János  főherczeget,  ki  az  osztrák  főhad  német- 
országi veszteségei  után,  bár  maga  addig  győztes,  hadait  visszavezetni 
kényteleníttetett.  De  nyomban  követte  őt  mindenütt  az  általa  elébb 
meggyőzött  Eugen  alkirály.  A  seregek  Körmend  tájától  kezdve  Magyar- 
országon vonultak  keresztül.  Több  vármegyék  nemes  hadai  Vas  vár- 
megyében egyesültek  János  főherczeggel,  s  fedezték  annak  Győr  felé 
haladó  seregét.  Karakó  mellett,  a  Marczal  folyam  posvány ainál,  melyen 
a  franczia  had  átkelni  szándékozott,  oly  kedvező  helyzetet  foglalt  el  a 
pesti  és  veszprémi  fölkelt  sereg,  hogy  néhány  százan  két  egész  napig 
képesek  voltak  az  átkelésben  meggátolni  a  franczia  sereget ;  s  ha  János 
herczeg  itt  hadával  megütközhetik,  az  asperni  ütközetnek  mása  történ- 
hetett volna.  Neki  azonban  terv  szerint  Károly  főherczeghez  kellvén 
csatlakoznia,  ütközetbe  itt  nem  bocsátkozhatott.  A  francziák  ennél- 
fogva ellentállásra  tovább  nem  találván,  a  Marczalon  harmad  nap 
átkeltek,  és  sebes  menetekben  követték  János  főherczeget,  ki  időközben 
Győrnél  a  magyar  nemesség  hadával  egyesült.  Az  ütközetet  azonban 
itt  már  nem  lehetett  elkerülni  a  mind  hevesebben  előrenyomuló  franczia 
sereggel.  De  ugyanazon  ok,  melynélfogva  János  főherczeg  a  marczali 
kedvező  helyzetben  meg  nem  ütközhetett,  itt  sem  engedett  elegendő 
időt  serege  egész  munkásságának  kifejtésére ;  s  a  harczban,  mely  foly- 
tonos visszavonulás  közt  csak  védőleg  intéztetett,  a  francziáké  lőn  a 
győzedelem.  A  fölkelt  nemes  sereg  egy  része  vitézül  harczola,  de  más 
része,  miután  az  ellenség  ágyúinak  tüzében  több  óráig  vesztegen  állni 
kényszeríttetett,  és  sorait  ritkulni  látná  a  nélkül,  hogy  a  reá  folyton 
tüzelő  ellenséget  megtámadhatná,  futásban  keresett  menedéket.  Győr 
ezután  az  ellenség  kezére  jutott. 

Czélját  azonban  János  főherczeg  minden  sietése  daczára  sem 
érhette  el ;  mielőtt  Károly  főherczeg  hadával  egyesülhetett  volna,  már 
megtörtént  a  wagrami  óriási  ütközet,  mely  Ausztria  sorsa  felett  hatá- 
rozott. Napóleon,  Eugen  alkirály  seregével  egyesülvén,  ugyanazon 
helyen,  melyen  elébb,  Lobau  szigeténél,  vezette  hadait  a  Dunán  keresz- 
tül ;  de  ekkor  mind  a  sziget,  mind  a  hídfők  már  bámulandó  módon 
meg  voltak   erősítve   s   biztosítva  a   megtámadás   ellen.  A   harcz  első 

napján,  július  5-kén,  min  daniellett  is,  hogy  ereje  túlnyomd  volt,  minden 
részen  visszanyomatott  az  ellenség ;  de  a  következő  napon  a  francziák 
a  mi  balszárnyunkat,  épen  azt,  melyet  János  főherezegnek  kellett  volna 
megerősíteni,  megkerülvén,  szétverték;  ennek  veszedelme  pedig  az 
egész  osztrák  sereg  meggyőzetését  maga  után  vonta,  bár  a  győzők 
mind  holtak,  mind  sebesekben  a  mieinknél  többet  vesztettek.  Károly 
főherczeg  folytonos  harcz  közben  Znaimhoz  vonult  vissza  seregének 
romjaival,  s  az  ellenséggel  fegyverszünetre  lépett ;  melynek  következ- 
tében három  hónapi  alkudozás  után  october  14-kén  a  béke  is  megköt- 
tetett. E  szerint  Ferencz  ismét  körülbelül  2000  négyszeg  mértföldet 
vesztett  el  birodalmából,  s  egyebek  közt  Trieszttel  együtt  az  egész 
magyar  tengermellékről,  és  Horvátország  hat  őrvidéki  kerületéről  is 
kénytelen  volt  lemondani.  Ezekből,  s  Dalmátiából,  Krainból  és  Istriá- 
ból  Napóleon,  franczia  uraság  alatt,  egy  új,  illyr  államot  alkotott. 
Négy  hónap  múlva  Napóleon,  ki  a  bécsi  békekötés  által  hatalmának 
tetőpontjára  lépett,  Mária  Luiza  főherczegnével,  Ferencz  császár  leg- 
idősb  leányával  házassági  szövetséget  kötött. 

6".  §.  Az  ország  némely  belügyei;  a  kormány  pénzügyi  rendeletei.  Az  1811-ki 

országgyűlés. 

A  bécsi  békekötés  híre  fájdalmas  érzetet  keltett  a  nemzet  szívé- 
ben ;  nemcsak  mivel  azon  roppant  áldozatok,  melyekkel  szükségben 
lévő  fejedelmének  segedelmére  lenni  kívánt,  sükeretlenek  maradtak  ; 
hanem  azért  is,  hogy  a  béke,  mely  által  a  magyar  korona  tartomá- 
nyaiból oly  tetemes  rész  elszakasztatott  az  ország  befolyása  nélkül 
•köttetett  meg.  Eziránt  számos  feliratok  is  küldettek  a  vármegyéktől  a 
kormányhoz,  mely  azonban  a  békekötésre  maga  is  csak  a  vas  szükségtől 
lévén  kényszerítve,  a  nemzet  panaszain  nem  segíthetett. 

Azonban  az  említett  tartományok  elveszte  nem  egyedüli  káros 
következménye  volt  a  már  négyszer  megújult  súlyos  háborúnak.  Majd- 
nem egyenlő  baj  volt  e  veszteséggel  az,  hogy  a  milliókat  elnyelő  had- 
járatok a  kincstárt  roppant  adósságokkal  terhelték,  s  az  egész  pénz- 
ügyet mondhatlan  zavarba  bonyolították.  Mert  a  magyar  nemzetnek 
tetemes  önkéntes  segedelmei  szintúgy  nem  lévén  elegendők  az  iszonyú 
költségek  fedezésére,  mint  a  német  örökös  tartományoknak  a  lehet- 
ségig  felemelt  adója,  s  mint  a  roppant,  részben  kényszerített  status- 
kölcsönzések, s  a  só  mázsájának  4  forinttal  fölebb  emelése :  a  hiányt 
és  parancsoló  szükséget  az  ezüst  pénzzel  egyenlő  értékben  kibocsátott 
bankjegyek  által  kellé  pótolni.  E  pénzügyi  munkálat  azonban  csak  a 
pillanat  szükségén  segíthetett ;  de  mennél  könnyebb  volt  e  forrásból 
meríteni,  annál  súlyosabbak  lőnek  annak  következményei :  a  papírpénz 
végre  1060  millió  forint  roppant  összegig  emelkedett,  s  mivel  az  ezüst 
és  arany  pénz  majdnem  végkép  eltűnt  a  forgalomból,  hitelét  egészen 
elvesztette ;  minek  következtében  mindenek  mondhatlan  pangásba  s 
dermedtségbe  sülyedtek.  A  kormány  e  szomorú  állapoton  többféle  pénz- 
ügyi munkálat  által  ügyekezett  segíteni,  de  mind  hasztalan ;  a  szörnyű 

zavarból  csak  azáltal  lehetett  végre  némileg  kibontakozni,  hogy  a 
papírpénz  1811-ki  február  20-kán  értékének  egy  ötödére  szállíttatott,  181L 
miszerint  aztán  öt  forint  egy  forinttá  lőn,  s  a  papírpénz  említett  egész 
összege  212  millió  frtra  szállíttatott  le.  E  mennyiségben  új  bankjegyek 
bocsáttattak  ki,  s  azokon  a  forgásban  lévő  régi  papírpénz  ötszörte 
nagyobb  összege  egészen  beváltatott.  Hasonló  leszállítás  szerint  ren- 
delte a  kormány  a  magánosak  pénzügyeit,  szerződéseit  s  kötelezvényeit 
is  elintéztetni. 

E  pénzügyi  munkálat  azonban,  mely  szerint  minden  egyes  pénz- 
vagyonának négyötödét  egyszerre  elvesztette,  a  magánosak  szerződé- 
seiben pedig  mondhatlan  zavar  támadt,  hangos  panaszokat  keltett  az 
országban.  A  vármegyék  valamennyien  kérték  a  kormányt  e  rend- 
szabály visszavételére,  s  a  pénzügy  szabályozása  végett  országgyűlést 
kívántak.  A  kormány  ellenben  a  rendszabály  végrehajtását  sürgette, 
kijelentvén,  hogy  ezen  ügyet,  mely  az  egész  birodalmat  egyaránt  illeti, 
a  magyar  országgyűlés  rendelkezése  alá  bocsátani  lehetetlen.  Utóbb, 
1811-ki  augusztus  2  5 -kére  hirdetett  ugyan  országgyűlést,  de  nem  a  1811. 
végre,  hogy  ott  a  pénzügy  egész  terjedelmében  tárgy altassék,  hanem 
egyedül  a  czélból,  hogy  az  ország  rendéi  azon  módokról  tanácskozzanak, 
melyek  által  a  felállított  új  pénzügyi  rendszert  Magyarországban  is 
legalkalmasabban  életbe  léptetni,  s  különösen  a  magánosak  szerző- 
déseit szabályozni  lehessen.  A  kir.  előadásokban  e  felett  még  kíván- 
tatott, hogy  a  hadi  adó  a  megszaporodott  szükségek  fedezhetésére 
nagyobbíttassék. 

Az  országgyűlés  egészen  1812-ki június  elejéig  tartott.  De  vala-  1812. 
mint  a  kormány  lehetetlennek  látta,  elállni  a  német  tartományokban 
már  életbe  is  léptetett  új  rendszertől,  úgy  a  rendek  sem  tartották  lehet- 
ségesnek az  ország  törvényeivel  azt  megegyeztetni,  s  a  magánosak 
szerződéseit  a  szerint  szabályozni  törvény  által.  Az  adónak  állandó 
fölemelésére  sem  vélték  a  rendek  alkalmasnak  az  időt,  melyben  az 
adózó  nép  a  pénzügyi  munkálatok  által  különben  is  elszegényedett ; 
mivel  azonban  a  kormány  sürgető  szükségeit  sem  lehetett  egészen 
mellőzni,  azoknak  némi  pótlására  egy  millió  mérő  gabonát  s  másfél 
millió  mérő  zabot  ajánlottak.  Az  országgyűlés  ezután  a  126-dik  üléssel 
befejeztetett. 

7.  §.  Az  ötödik  franezia  háború.  Napokon  megbukta. 

i 
Napóleon  házassága  Ferencz  császár  leányával  állandó  békét 
látszott  ígérni  az  európai  szárazföldnek,  melyen  az  oroszon  kivül  már 
egy  nép,  egy  fejedelem  sem  volt,  ki  a  harczok  rettentő  mesterével 
szembeszállni  bátorkodott  volna ;  az  orosz  pedig  szövetségben  állott  a 
hatalmas  császárral.  Azonban,  miután  a  szerencse  e  hálátlan  kedven- 
czéért  mindent  megtett,  s  őt  a  hatalom  s  dicsőség  oly  magas  fokára 
emelte,  a  milyenen  előtte  még  egy  halandó  sem  volt,  a  telhetetlen 
önmaga  könnyelműleg  rontotta  le  nagyságának  óriási  épületét.  Meg- 
szokván a  korlátlan  önkényt  Európa  legyőzött  népei  felett,  s  a  hódoló 

engedelmességet  akarata  iránt,  már  szövetségesétől  is  hasonlót  kívánt, 
s  őt  több  ízben  érzékenyen  megsértette.  De  Sándor  czár  elég  erősnek 
1812.  érzé  magát,  ellentállni  a  kényúrnak;  s  a  háború  1812  nyarán  meg- 
kezdetett. Napóleon  fél  milliónyinál  nagyobb  sereggel  árasztá  el  Orosz- 
ország tartományait.  Ferencz  császár,  a  hatalmasnak  most  szövetségese, 
30  ezerrel  járult  a  rettentő  sereghez.  De  bár  e  had,  minőhöz  hasonlót 
a  világ  még  nem  látott,  ellentállhatatlan  erővel  dönté  meg  az  ellene 
küldött  orosz  seregeket,  Napóleonnak  a  zordon  észak  mindamellett  is 
megtörte  hatalmát.  Az  oroszok  a  városokat  felgyújtva  s  porrá  égetve, 
a  tartományokat,  melyeken  az  óriási  had  átvonult,  elpusztítva,  minden 
enyhely  s  élelemtől  megfosztva,  hagyták  hátra  a  győzőknek.  Maga 
Moszkva  a  főváros  is  egy  tüzárban  úszott,  midőn  Napóleon  a  Borodino 
mellett  győzedelmes  seregeit  september  15-kén  abba  bevezette.  Nem 
sokára  békealku  kezdődött ;  de  a  czár  ezt  mindaddig  nyújtotta,  míg  a 
hideg  beállott,  és  az  éjszak  fagya  s  az  eleség  mind  nagyobb  hiánya  a 
büszke  győzőt  visszavonulni  kényszeríté.  De  ez  már  későn  történt :  a 
korán  beállott  dermesztő  fagy,  az  éhség  és  a  visszavonulókra  minden 
oldalról  rajok  rohant  oroszok  a  roppant  sereget  annyira  fölemésztették, 
hogy  annak  csak  nyomorú  maradványai  jutottak  a  porosz  határokig. 
A  zsarnokigába  szorított  Európa  népei  s  fejedelmei  e  pillanatot 
alkalmasnak  látták,  széttörniök  a  szolgaság  bilincseit  s  egyenkint  fel- 
támadtak Napóleon  ellen.  A  szövetséghez  végre  Ferencz  császár  is 
hozzá  állott,  s  a  lipcsei,  négy  napig  vívott  rettenetes  ütközet,  melyben 
a  francziák  részén  80,  a  szövetségesekben  50  ezer  ember  vesztette 
életét,  végre  megtörte  Napóleon  hatalmát.  A  győzők  Parist  megvették, 

1814.  s  a  világ  zsarnokát  1814  tavaszán  Elba  szigetére  száműzték.  De  alig 
telt  el  egy  év,  Napóleon  ismét  megjelent  Francziaországban,  s  azt 
minden  vérontás  nélkül  elfoglalta.  ÍJraságának  azonban,  mely  ellen 
egész  Európa  feltámadt,  a  Waterlooi  szörnyű  ütközet  négy  hónap  múlva 
ismét  véget  vetett ;  s  nehogy  Európa  békéjét  többé  megzavarhassa,  az 
angoloktól  fogolyként  sz.  Ilona  szigetére  vitetett. 

8.  §.  Bélállapotoli  az  1825-ki  országgyűlésig. 

E  futólag  említett  világharczokban  is  cselekvőleg  vett  részt  had- 
1812.  seregei  s  önkéntes  segedelmei  által  Magyarország.  A  kormány  1812 
óta  a  közbéke  helyreálltáig  évenkint  több  ízben  is  felszólítá  a  nemzetet 
önkéntes  segedelmezésre  és  pótlékhadak  állítására ;  egyebek  közt 
1813. 1813-ban  60, 1815-ben  ismét  30  ezer  újonczot  kért  Ferencz  az  országtól. 
A  megyék,  mindamellett  is,  hogy  a  pénzügyi  munkálatok  s  ennek 
következményei,  kivált  a  magánosak  szerződéseiben  még  egyre  súlyosan 
éreztettek,  hajlottak  ugyan  a  felszólításokra,  s  tehetségök  szerint  mind 
újonczokat  állítottak,  mind  gabna  és  pénzsegedelmet  szedtek  a  sereg 
számára ;  felirataikban  mindazáltal  kérték  a  kormányt,  hirdetne  a  béke 
helyreállta  után  az  országos  bajok  orvoslata  végett  országgyűlést. 

1815.  A  béke  1815-ben  helyreáll ván,  a  vármegyék  e  miatt  újra  több 
ízben  járultak  kérelemmel  a  trón  zsámolyához ;   a  kormány  azonban 

most  sem  lőn  hajlandó  meghallgatni  a  nemzet  kérelmeit.  A  franczia 
forradalom,  bár  végre  Európa  egyesűit  fegyverei  által  legyőzetett, 
kiirthatatlan  nyomokat  hagyott  maga  után  Európa  népeiben.  Az  elébb 
győzedelmes  franczia  seregek  a  népfelség,  szabadság  s  egyenlőség 
eszméit  is  magukkal  vitték  a  legyőzött  népekhez,  s  ezen  eszmékkel  oly 
erkölcsi  forradalmat  támasztottak  ezek  közt  is,  hogy  az  alkotmányos 
szabadság  s  polgári  egyenlőség  mindenfelé  közkívánatává  lett  a  népek- 
nek úgyannyira,  hogy  azokat  saját  kebelökben  is  megalapítani  óhaj- 
tották. Még  a  fejedelmek  is,  midőn  függetlenségök  visszaszerzése  végett 
1809  után  egymással  szorosabban  egyesülni  ügy  ekéztek,  csak  a  sza-  1809. 
badság  és '  nemzetiség  eszméivel  izgatva,  lettek  képesek  népeiket  az 
idegen  uralom  ellen  fellelkesíteni ;  csak  az  alkotmányos  kormányzat 
megalapításának  ígéretével  bírták  azokat  annyi  sükeretlen  áldozatok 
után  felkelésre.  Es  íme,  a  szabadság  eszméi  ezekben  is  csodát  míveltek. 

A  szabadság  s  alkotmányos  kormány  reményétől  felfokozott  erő- 
feszítéseiknek sikerült  végre  a  maga  határai  közé  visszaszorítani  az 
ellenséget.  A  fejedelmek  azonban,  a  helyreállított  békében  kérlelhe- 
tetlen ellenségeivé  lettek  a  szabadság  eszméinek,  melyek  trónjaikat  a 
lefolyt  25  év  alatt  annyiszor  megingatták  s  annak  korlátozására 
Ausztria,  Orosz-  és  Poroszország  egymással  úgy  nevezett  szent  szö- 
vetséget kötöttek.  A  szent  szövetség  egyik  főszabályává  tétetett,  az 
alkotmányos  népszabadság  eszméit  mindenütt  kiirtani  Európa  száraz- 
földjéről, s  még  ott  is  fejedelmi  kényuralommal  helyettesíteni  az  alkot- 
mányt, hol  az  régóta  történelmileg  fejlődve  fennálla. 

Ez  oknál  fogva  Ferencz  sem  vette  figyelembe  a  vármegyéknek 
országgyűlést  sürgető  kérelmeit ;  sőt  önhatalmából  újabb  és  újabb 
rendeleteket  bocsát  vala  ki  a  kormányszékek  által  oly  tárgyakban  is, 
melyekben  csak  törvényes  országgyűlés  intézkedhetett  érvényesen, 
így  történt  aztán,  hogy  a  só  ára  egy  kormányrendelet  által  mázsájától 
négy  forinttal  feljebb  emeltetett,  1822-ben  pedig  az  adó,  mely  eddigelé  1822. 
az  úgynevezett  váltó  czédulákban  fizettetett,  ezentúl  conventios  ezüst 
pénzben,  tehát  harmadfélszerte  nagyobb  mennyiségben  rendeltetett 
beszedetni,  a  magyar  ezredek  pótlásául  egyszersmind  harminczöt  ezer 
űjoncz  kiállítása  vettetett  az  országra. 

A  megyék  kivétel  nélkül  feljajdultak  a  hatalomszó  hallására, 
mely  a  két  legfontosabb  alkotmányos  jogától  megfosztani  fenyegette 
a  nemzetet,  s  a  nagy  sérelmet  fájdalmas  hangon  bepanaszolván,  sür- 
getve kérik  vala  felirataikban  a  királyt,  hívná  egybe  mennél  elébb  az 
ország  rendéit,  hirdetne  országgyűlést,  mit  egyébiránt  más  közdolgok 
is  múlhatatlanul  szükségessé  tesznek.  De  a  kormány  az  ismételt  kérel- 
mekre sem  tágított,  s  újabb  szigorú  parancsok  küldettek  a  megyékre, 
ama  rendeletek  pontos  végrehajtását  sürgetők.  Egynémely  megye 
engedett ;  a  többiek  azonban  tiltakozó  felirataikat  ismételték.  A  kor- 
mány most  királyi  biztosokat  küldött  e  megyékbe,  felhatalmazván 
őket,  keményebb  eszközökhöz  is  nyúlniok,  s  ha  szükség,  katonai  kar 
hatalommal  szorítaniok  az  ellenszegülőket  ama  rendeletek  végrehaj- 
tására. De  még  a  királyi  biztosok  sem  érhettek  mindenütt  czélt ;  sőt 

egynémely  megyéből,  még  személyes  bántalmakkal  is  illetve,  kénytele- 
níttettek  kivonulni.  Lázas  forrongás  terjedt  el  az  egész  országban,  mert 
ezen  megyék  ellenszegülése  még  azoknak  is  visszaadta  bátorságát, 
melyek  elébb  a  hatalomszó  s  fenyegetés  előtt  meghajoltak ;  s  mind- 
nyájan újabb  feliratokban  kérték  a  királyt,  hirdetné  ki  az  ország- 
gyűlést, vonná  vissza  a  sérelmes  rendeleteket,  s  hallgatná  meg  a 
nemzet  könyörgését,  mely  a  lefolyt  franczia  háborúk  legveszélyesebb 
korszakaiban  is,  daczára  minden  ellenséges  izgatásoknak,  annyi  áldo- 
zatokkal bizonyítá  be  hűségét  és  ragaszkodását.  Még  maga  a  királyi 
ügyigazgató,  Németh  János  is,  kinek  meghagyatott,  hogy  az  engedet- 
lenek ellen  felségsértési  keresetet  indítson,  nyíltan  kijelenté  a  király- 
nak, hogy  nem  létezik  oly  törvény,  melyre  a  jelen  esetben  a  vádat 
alapítani,  melylyel  az  ítéletet  indokolni  lehessen. 

A  király  végre  megemlékezett  esküjéről,  melylyel  koronáztatá- 
sakor  az  alkotmány  épségben  tartását  fogadta  volt.  Egy  királyi  leirat- 
ban kijelenté,  hogy  atyai  szívének  kegyeletes  ösztöneit  követve,  alatt- 
valói kérelmeit  meghallgatta,  ama  rendeleteket  visszavonja,  a  királyi 
biztosságokat  megszünteti ;  s  a  nemzetnek,  hogy  közügyeiben  alkot- 
1825.  mányszerűleg  intézkedhessek,  az  1825-ki  sept.  11-kére  Pozsonyba 
országgyűlést  hirdetett. 

TIZENEGYEDIK  KÖNYV. 
AZ  ALKOTMÁNYOS  ÁTALAKULÁS  KORSZAKA.  1825—1848. 


1.  §.  Az  182P/i-ki  országgyűlés. 

Az  1825-dik  évi  országgyűléssel  egy  ujabb,  a  lefolytaknál  sok-  1825. 
kai  örvendetesb  korszaka  nyílt  meg  nemzetünk  történelmének.  Az 
okok,  melyek  az  ország  vidorabb  felvirágzását  mind  eddig  meggátol- 
ták, az  említett  évtől  kezdve,  ha  nem  szűntek  is  meg  rögtön,  de  szűnni 
kezdettek,  hatásuk  mindinkább  gyöngült,  míg  végre  egészen  elenyészni 
indult. 

Ferencz  látván,  mily  heves  lázba  hajtották  a  nemzetet  a  törvény- 
telen kormányrendeletek,  s  meggyőződvén  arról  is,  hogy  e  nemzet, 
mely  ősi  alkotmányáért  hajdan  egy  egész  századig  fegyverben  állott, 
ha  még  tovább  sértetnék,  most  is  vagy  lázadásba  rohanna,  vagy  passiv 
ellentállása  által  a  kormányzatot  teljesen  lehetetlenné  fogná  tenni, 
egészen  felhagyott  az  erőszakos  eszközökkel  s  az  alkotmányos  formá- 
kat ezentúl  megtartatni  határozta.  József  főherczeg  nádor,  ki  alkot- 
mányos iránya  miatt  eddigelé  háttérbe  szoríttaték,  ismét  meghallga- 
tást nyert  a  kormány  tanácsban,  melléje  Ferencz  oly  férfiakat  hívott 
meg  a  kormány  élére,  kik  az  irántai  hűséggel  melegebb  hazafiságot 
egyesíttettek.  Ezeknek  tanácsa  szerint  történt  aztán,  hogy  az  ország- 
gyűlésen a  sérelmek  magokban  a  kir.  előadásokban  is  kitűzettek  a 
tanácskozás  és  alkotandó  törvények  tárgyaivá ;  utóbb  pedig  egy  örök 
emlékezetre  méltó  leiratban ,  mely  Ferencz  kormányának  egyik  leg- 
szebb gyöngye,  legbölcsebb  rendszabálya,  királyi  szavát  adta,  hogy  az 
országot  ezentúl  mindenben  alkotmányos  szellem  s  elvek  szerint  igaz- 
gattatja. Hogy  pedig  e  kiengesztelődés  tökéletes  legyen,  felséges  hit- 
vesét, Karolina  Auguszta  császárnét,  ünnepélyesen  magyar  királynévá 
koronáztatta . 

E  körülmények  közt  hamar  helyreállott  a  kölcsönös  bizodalom. 
Mindemellett  is  azonban,  a  nélkül  hogy  e  bizodalom  s  fiúi  tisztelet  a 
király  iránt  legkevesbbé  is  csökkent  volna  a  nemzetben,  oly  erőssé 
fejlett  ki  s  rendszeresíté  magát  az  ellenzék,  milyen  addig  még  egy 
országgyűlésen  sem  volt  az  újabb  korban.  Ezen  ellenzék  mindazáltal 
törvényes  alakot  öltött  magára,  részint  az  alkotmánysérelmek  meg- 
szűntetését,  részint   a  kor  és  körülmények  kíván atai  szerint  teendő 

átalakítást  tűzvén  ki  czéljáúl.  A  sérelmek  nagy  tömegéből  14  tárgyat 
szemeltek  ki  a  rendek,  melyeknek  orvoslatát  előlegesen  kérték  a  fel- 
ségtől ;  e  sérelmek  az  elszakadt  országrészek,  Erdély  és  Halics  vissza- 
kapcsolása, a  só  ára,  a  törvényszékek  s  a  magy.  ndv.  kamara  függet- 
lensége, a  pénzügy,  a  névtelen  feladások  megszüntetése  s  a  magyar 
nyelv  hivatalos  használata  körül  forogtak ;  s  több  fel-  és  leiratok  vál- 
tása után  részint  már  ezen,  jobbára  azonban  csak  az  1830-ki  ország- 
gyűlésen intéztettek  el  végképen.  A  többi  sérelmek  nagy  részben  össze- 
vágtak azon  átalakításokkal,  melyeket  a  rendek  többsége  az  alkot- 
mányban és  közigazgatásban  tenni  szándékozott ;  miért  azok  a  rend- 
szeres munkálatok  tárgyalására  utaltattak.  E  munkálatok  tehát, 
melyek  még  az  1791 -ki  gyűlésből  kirendelt  országos  bizottmányok 
által  készíttettek,  s  az  igazgatás  minden  ágaira  kiterjedtek,  főtárgyát 
tették  ezen  országgyűlésnek.  De  mennél  tovább  tanácskoztak  a  ren- 
dek azok  felett,  annál  világosabban  kitűnt,  hogy  ezen  munkálatok 
most,  midőn  az  idők  azoknak  elkészülte  óta  annyira  megváltoztak,  a 
fogalmak  pedig  sok  tárgyban  megtisztultak,  többé  nem  szolgálhatnak  az 
alkotmányos  átalakítás  alapjául ;  minélfogva  ujabb  országos  bizottmány 
neveztetett  ki,  mely  ama  munkálatokat  megvizsgálván  s  a  jelenkor  szük- 
ségeihez idomítván,  a  következő  országgyűlésnek  terjeszsze  elébe. 
Ezeknek  következtében  a  45  új  törvényczikk  a  király  által  szentesít- 

1827.  tetvén,  a  gyűlés  1827 -ki  aug.  18-kán  bevégeztetett. 

A  törvényczikkelyek  közt  legnevezetesbek  azok,  melyek  szerint 
a  felség  ígéri,  hogy  az  országot  mindenben  alkotmányszerűleg  igazga- 
tandja,  adókat  és  segedelmet  országgyűlésen  kivűl  a  nemzettől  nem 
fog  követelni,  s  minden  harmad  évben  országgyűlést  tartand.  Neveze- 
tesek ezeken  kivűl  még  azon  törvények  is,  melyek  részben  a  kormány 
ellenséges,  németesítő  hatása,  részint  magának  a  nemzet  előbbkelő 
osztályainak  elnémetesedése  s  bűnös  lelketlensége  és  hanyagsága  miatt 
oly  igen  meggyöngült  nemzetiség  erősítése  végett,  a  nemzeti  nyelvnek 
a  közigazgatás  némely  ágaiba  is  utat  törtek.  De  még  hatásosabb  lőn 
e  tekintetben  az,  hogy  a  nemes  lelkű  s  lángoló  hazafiságú  gróf  Szé- 
chenyi István,  fia  Ferencz  grófnak,  ki  a  század  első  tizedében  a  nem- 
zeti muzeumot  alapította  meg,  a  nemzeti  nyelv  kiművelésére  hatvan 
ezer  forintot  ajánlott.  A  szép  példát  számos  más  meleg  keblű  hazafiak 
is  követték,  ugyanazon  czélra  jelentékeny  öszvegeket  ajánlván  fel  a 

1790.  hazának ;  mi  által  a  már  1790  óta  többször  megpendített  eszmének 
valósítása  lehetségessé  válván,  egy  magyar  Akadémia  felállítása  tör- 
vény által  is  szentesíttetett. 

A  politikai  téren  kivívott  ezen  szép  eredménynek  nem  egyedül 
a  vármegyék  s  általában  azon  jeles  hazafiak  valának  eszközlői,  kik  az 
alkotmányos  jogok  mellett  a  megyék  s  országgyűlés  tereméiben  nyíl- 
tan felléptek.  Az  eredmény  érdemének  és  dicsőségének  nem  kis  része 
ezeken  kivűl  a  hazafiak  még  egy  más  osztályát  is  megilleti,  mely  egy  más 
téren  ügy  ekézett  felébreszteni,  dajkálni  s  ápolni  a  csaknem  végalélt- 
ságra  jutott  nemzetiséget.  Ertem  az  írói  osztályt,  melyről  itt  lehetetlen, 
habár  csak  röviden  is,  nem  tenni  említést. 

A  nemzetiség  érzelmeinek    azon  fellobbanását,  mety  II.  József 
.császár  halála  után  az  1790-ki  orszüggy  ülésen  szintúgy  mint  a  társa- 
dalmi életben  oly  élénken  nyilatkozott,  néhány  év  múlva  ismét  tespe- 
dés,  szomorú  pangás  váltotta  fel.  Az  óriási  harczok,   melyek  hazánkat 
majd   közelebbről    majd   távolabbról  érdekelték,  az  elméket  egészen 
elfoglalva  tárták ;  a  kormánynak  azon  intézkedései  pedig,  melyekkel 
a  népszabadság  eszméit  kiirtani  ügyekezett,  minden  élénkebb   szellemi 
életet,  minden  magosabb  értelmi  kifejlést  elfojtottak.  Homály  és  sötét- 
ség borúit  a  szellemi  világra,  mély  tudatlanság  tartá  fogva  az  értelmet. 
A  nemzet   nagyobb   része  állapotának    szánandóságát   alig  érezte ;  a 
könyelmüebbek,  kik  az  életet  úgy  veszik,  a  mint  kínálkozik,  anyagi 
élvekbe  merülve  feledték  a  nemesebb  szellemi  élet  tespedését ;  a  gaz- 
dag főnemesek  pedig  majdnem  kivétel  nélkül  még  inkább  Bécs  felé 
fordulának,  az  udvar  fényűzésében  s  élveiben,  a  császári  város  zajában, 
mulatságaiban  kerestek  magoknak  kielégítést.  Csak  kevés  nemesebb 
kedélyek  epedtek  vigasz tathallanúl  mély  gyászba  merülve  nemze tök  e 
sülyedése  s  lassú  enyészete  fölött.  Mert,  fájdalom,  sokan,  épen  a  nem- 
zetnek rangra,  vagyonra  legkitűnőbb  osztályából,  már  annyira  sülyed- 
tek,    hogy   nemzetök  nyelvét  sem  értve ,  csak  annyiban  voltak  még 
magyaroknak  nevezhetők,  a  mennyiben  magyar  őseik  családi  nevét 
viselték ,   magyar  javaik  jövedelmét ,  és  a  magyar  urak  kiváltságait 
élvezték.  A  fő  aristokratia  női  félében  pedig  épen  a  legnagyobb  ritka- 
sággá volt  a  nemzeti  nyelv  tudása.  A  nemzetiséget  soha  sem  fenye- 
gette nagyobb  veszély. 

De  ezen  általános  tespedés,  ezen  nemzetölő  bűnös  hanyagság  és 
gondatlanság  közepett  volt  a  hazában  egy,  számára  nézve  ugyan 
kicsiny,  de  nemzeti  érzelmeiben,  a  kedély  emelkedett  nemességében 
szent  sereg ,  mely  hűségesen  áll  vala  őrt  a  nemzetiség  legdrágább 
kincse ,  szép  nemzeti  nyelvünk  mellett ,  élete  feladatául  tűzvén  ki 
annak  mívelését  s  a  nemzeti  irodalom  fejlesztését.  Es  ki  nem  ismer- 
né a  nemzeti  nyelv  és  irodalom  e  halhatatlan  érdemű  bajnokait, 
kikről  el  lehet  mondani,  hogy  szívvérökkel  mentették  meg  az  enyészet- 
nek indult  nemzetiséget,  fejlesztették  szebb  virágzatra  a  nemzeti  nyel- 
vet s  irodalmat ;  mert  életük  szünetlen  áldozat,  folytonos  küzdelem 
volt,  a  tudatlanság,  tespedés  vagy  elnémetesedésből  származott  rész- 
vétlenséggel,  nélkülözésekkel  s  másféle  ezer  akadályokkal  ?  Ki  ne 
ismerné  Kazinczy  Ferencz,  Révay  Miklós,  Berzsenyi  Dániel,  Virág- 
Benedek,  Csokonay,  Dugonics,  Kis  János,  Dayka,  Kisfaludy  Sándor 
és  Károly,  Szemere  Pál,  Kölcsey  Ferencz  s  mind  azon  dicső  úttörők 
neveit  s  müveit,  kik  errjyedetlen  kitartással  haladtak  előre  a  rögös, 
tövises  pályán,  melyen  akkor  még  a  dicsőség  rózsái  sem  nyiladoztak  ? 
Örök  hála  s  áldás  csatlakozik  nevökhöz,  emiékökhöz,  mert  álldozat- 
teljes  kitartásuk  s  a  kezdet  ezer  nehézségeinek  legyőzése  által  nem- 
csak azt  tették  lehetővé,  hogy  teljes  virágzatra  kifejtett  nyelvünkön 
utóbb  egy  Vörösmarty,  Katona,  Bajza,  Garay,  Petőfi,  gr.  Teleki  József, 
Szála}'  László  s  annyi  élő  jeleseink,  bármely  irodalomnak  is  gyöngyeivé 
válandott,  halhatatlan  müveket  teremtsenek  ;  hanem  a  tespedést,  elkor- 

csulást  korbácsoló,  nemzeti  érzelemtől  ihletett  müveikkel  azon  átalános 
1825.  nemzeti  ébredésre  is   nagy  befolyást    gyakoroltak,  mely    az    1825-ki 
országgyűléssel  új  korszakot  nyitott  meg  történelmünkben. 

A  nemzeti ,  alkotmányos  és  társadalmi  élet  átalakulásának  s 
élénkebb  kifejtésének  ezen  országgyűlés  után  gróf  Széchenyi  István 
a  szintoly  mély  belátású  államférfiú,  mint  nagy  hazafi,  lett  vezérévé. 
0  ezen  országgyűlésen  az  újjáalakítás  nagy  munkáját  illetőleg  tapasz- 
talván, mennyire  hiányzanak  még  egy  részről  a  helyes  államtani  s 
államgazdászati  fogalmak,  más  részről  a  tetterő  és  részvét,  kivált  a 
felsőbb  osztályokban,  írói  pályára  lépett  s  egymásután  kiadott  több 
iratai  által  ügyekezett  hatni  nemzetére.  E  szellemdús  munkák,  míg 
egy  részről  a  tespedést,  a  mindig  mást  okoló  heaye  panaszokat,  s  a 
megkövesült  előítéleteket  irgalmatlanul  korbácsolák,  az  álomba  szu- 
nyadtakat  kíméletlenül  felrázták ,  más  részről  az  irányt  is  kimutat- 
ták, melyet  a  nemzetnek  követnie  kell  újjáalakulásában.  A  nemzeti 
érzet,  a  tetterő,  s  az  egyesülési  szellem  ébersége  voltak  kíváltképen 
azon  tulajdonok,  melyeket  a  nagy  hazafi  mindenkiben  megkívánt  és 
sürgetett ;  a  jólét,  gazdagság  s  nemzeti  nagyság  a  czél,  melyet  pálya- 
díjúi felmutatott,  ama  tulajdonok  által  elnyerhetőt,  a  csüggedetlen 
küzdelemnek,  Es  bár  a  nemes  gróf  a  legkíméletlenebb  modorban  tá- 
madta meg  a  nemzeti  előítéleteket,  a  minden  kifejlést  gátoló  nemesi 
kiváltságokat,  a  hibát  s  hiányt  mindig  másutt  s  nem  magában  kereső 
nemzeti  hiúságot,  s  a  végetlen  panaszokba  merült  henye  tétlenséget : 
mindamellett  is  irodalmi  munkának  hazánkban  soha  nem  volt  még 
annyi  hatása,  mint  a  „Hitel" ,  „Világ",  „Stádium"  czímű,  részben  izgató, 
részben  az  átalakulás  lehetőségét,  irányát  és  módjait  fejtegető  iratok- 
nak. Minden  felekezetekben  egyaránt  szokatlan  mozgalom  s  elevenség 
támadt ;  a  társalgási  köröket  politikai  reformviták  kezdek  betölteni : 
a  közönség  gondolkodni  kezdett,  belátta,  hogy  önmagának  kell  a  cse- 
lekvés terére  lépnie,  ha  a  százados  pangásban  tespedő  nemzeti  életet 
szebb  virágzat  fokán  kívánja  látni,  s  hogy.  itt  csak  gyökeres  reformok 
vezethetnek  czélra :  Széchenyi  teljesen  elérte  izgatása  czélját. 

A  kedélyek  ekként  felizgatva,  s  egy  szebb  jövőnek  vágya  azok- 
ban fölébbresztve  lévén,  oly  közegre  vala  szükség,  mely  a  gondolat-  s 
vélemény-cserének  teréül,  az  egyesülés  által  keletkezendő  tervek  s 
vállalatok  műhelyéül  szolgáljon ;  és  a  nemes  gróf,  több  meleg  keblű 
honfiakkal  egyesülvén,  Casino  név  alatt  egy  nemzeti  társalgási  kört, 
utóbb  lóverseny  társulatot  alkotott ,  mely  munkálatai  körét  időről 
időre  tágítván,  nem  sokára  lótenyésztő ,  utóbb  állattenyésztő,  végre 
gazdasági  egyesületté  gyarapodott.  E  példa  a  középpontból  a  vidéken 
is  több  helyt  követésre  talált ;  és  az  egyesületi  szellem ,  mely  minden 
haladásnak  leghatalmasabb  rugója,  nálunk  azonban  eddig  alig  ismerte- 
tett, mindinkább  meghonosúlt  nemzetünkben,  s  alapja  lön  egy  szebb 
virágzat  vemén  vének. 

Míg  a  társadalmi  téren  a  forgásba  hozott  újabb  fogalmak  s  néze- 
tek, a  terjedező  egyesületi  szellem ,  és  az  ébredező  nemzeti  érzet  s 
tetterő  ily  mozgalmaknak  lettek  kútfejévé,  az  alatt  a  múlt  országgyű- 
lésből kirendelt  országos  bizottmány,  halhatatlan  érdemű  nádorunk, 
József  főherczeg,  vezérlete  alatt  nagy  szorgalommal  dolgozott  a  rend- 
szeres munkákon.  Miután  ezek  elkészültek,  Ferencz  király,  1830-ki  1830. 
sept.  8-kára  Pozsonyba  ismét  országgyűlést  hirdetett.  Fő  tárgyául 
ennek  Ferencz,  atyai  szívének  ösztönét  kielégítendő,  első  szülött  fiá- 
nak, Ferdinánd  főherczegnek  koronáztatását  tűzte  volt  ki,  mi  aztán  a 
nemzet  örömnyilatkozatai  közt  sept.  28-kán  végre  is  hajtatott.  Az 
ifjú  király  szívet  nyerő  bőkezűséggel  kezdette  meg  magas  pályáját,  a 
nemzettől  neki  ajánlott  50  ezer  aranyat  részben  a  szűkölködő  adózó 
nép  enyhítésére,  részben  a  magyar  akadémia  pénzalapjának  gyarapí- 
tására adván  ajándokúl.  A  múlt  országgyűlés  végzetei  szerint  ez  alka- 
lommal előlegesen  a  rendszeres  munkálatok  voltak  volna  tárgyalan- 
dók ;  hogy  azonban  tárgyalásukra  az  ország  rendéi  bővebben  elkészül- 
hessenek, a  király  azoknak  tanácskozás  alá  vételére  1831-ki  oct.  2-ra  1831. 
már  a  meghívó  levélben  egy  külön  országgyűlést  ígért  kihirdetni,  a 
jelen  országgyűlés  alatt  pedig  csak  a  már  1825-ben  kért  újonczok  1825. 
kiállítását,  s  az  előleges  sérelmek  14  pontját  kívánta  elintéztetni.  Az 
ellenzék  e  gyűlésen  még  összetartóbbnak  látszott,  mint  1825-ben.  A  1825. 
főherczeg  nádor  bölcs  közbenjárása  végre  legyőzött  minden  akadályo- 
kat ;  s  miután  a  kívánt  48  ezer  újoncz  tíz  évi  szolgálat  időre  mega- 
jánltatott,  a  magy.  akadémia  rendszabályai  megerősíttettek  stb.  az 
országgyűlés  dec.  20-*kán  bezáratott. 

A  következő  évre  kitűzött  országgyűlést  azonban  nem  engedte 
megtartatni  egy  ragályos  nyavalya,  az  úgynevezett  cholera,  epeláz, 
mely  Ázsiából  Európába  átterjedvén,  hazánkat  is  meglátogatta,  és  szá- 
mos ezer  lakost  tett  a  gyors ,  de  még  is  kínos  halálnak  áldozatává. 
Ehhez  járult,  hogy  a  rémületbe  ejtett  köznép,  melynek  kebelében  a 
silányabb  táplálat  miatt  a  dühöngő  kór  legtöbb  martalékot  ragadt  el, 
iszonyattal  látván ,  miként  hullnak  el  néhány  órai  szenvedés  után  az 
elébb  legerősbeknek  látszott  emberek,  azon  alaptalan  gyanúra  veteme- 
dett, mintha  a  halál  az  urak  által  eszközlött  kút  s  eleségmérgezések 
következtében  dúlna  osztályában ;  s  több  helyt  fellázadván,  az  urak 
ellen  kegyetlenkedni  kezdett,  mígnem  czélszerü  szabályok  s  gyors  ka- 
tonai erő  által  nemsokára  ismét  lecsöndesíttetett. 

Mihelyt  a  pusztító,  járványos  kór  megszűnt  >  s  az  általa  okozott 
zavargás  lecsöndesíttetett,  a  megyék  nagy  hévvel  kezdek  meg  tanács- 
kozásaikat azon  országos  munkálatok  felett,  melyek  a  következő  1832-  1832. 
dik  év  végére  halasztott  országgyűlésre  kitűzött  reformoknak  alapjául 
valának  szolgálandók.  E  reformtervek  sükerének  tekintetében  nagy 
akadály  volt  a  sajtó-szabadság  hiánya.  Az  előleges  censura ,  mely,  bár 
törvénytelenül,  de  tényleg  fenáll  vala,  a  szükséges  vitatkozást  a  napila- 

pókban  és  folyóiratokban  nem  engedte  meg  e  reformtervek  felett.  Á 
megye'k  tehát  az  által  ügyekeztek  e  bajon  segíteni,  hogy  ama  bizottmá- 
nyok üléseit ,  melyeket  e  munkálatok  megvizsgálása,  s  azok  iránt  az 
országgyűlési  követeknek  adandó  utasítás  elkészítése  végett  kebeleik- 
ben kineveztek ,  nyílt  ajtóknál ,  nyilvánosan  kívánták  tartatni,  hogy 
mindenki  necsak  tudomást  szerezhessen  magának  e  reformtervekről, 
hanem  azok  iránt  véleményét  is  szabadon  nyilváníthassa.  Ezen  felette 
élénkké  s  mind  megannyi  kis  orsággyülésekké  vált  megyei  gyűlések 
aztán  nemcsak  pótolták  némileg  a  sajtó  szabadságának  hiányát,  hanem 
a  közvélemény  s  a  pártok  kifej  lésére  is  nagy  hatást  gyakoroltak.  E 
gyűlések  vitatkozási  közt  szülemlett  meg  ama  két  nagy  párt,  melyek 
egyike  a  „liberális",  „radical",  vagy  egyszerűen  „szabadelvű",  másika 
„conservativ"  nevezet  alatt  foglalta  el  azután  a  tért  átalakulásunk  fo- 
lyamában. Ezóta  lettek  a  megyék  is,  melyek  elébb,  más  alkotmányos 
intézetek,  különösen  a  felelős  minisztérium  hiányában ,  alkotmányunk 
mentő  deszkái  gyanánt  szolgáltak,  kedvencz  intézményévé  a  nemzetnek, 
s  fejlettek  ki  azon  fontosságra,  miszerint  az  1848-ig  szakadatlan  fo- 
lyamatban haladó  átalakulásuknak  egy  fő  tényezőjévé,  s  összes  köz- 
életünk nem  csekélyebb  fontosságú  emeltyűjévé  lettek,  mint  magok  az 
országgyűlések.  Sőt  mondhatni,  az  országgyűlés  nem  volt  egyéb,  mint 
öszpontosító  visszhangja  a  megyéknek,  melyek  minden  kérdésben  ha- 
tározott utasításokban  szabták  követeik  elébe  a  reformok  létesítésében 
követendő  ösvényt,  úgy  hogy,  ha  az  országgj^ülés  középpontját  képezte 
is  a  nemzeti  életnek,  ennek  súlypontja  még  is  a  megyékben  feküdt. 
1832.  Az  országgyűlés  1832-ki  deczember  16-ra  végre  ki  lőn  hirdetve. 

Nagyobb  várakozással,  több  remények  közt  alig  nyittatott  meg  valaha 
országgyűlés,  mint  ez,  melynek  a  majdnem  félszázados  tervezések  s  or- 
szágos bizottmányi  munkálatok  nyomán  a  magánjog,  s  az  igazgatás 
minden  ágait  a  kor  és  körülmények  kívánatai  szerint  átalakítani,  s 
ezáltal  egy  szebb  jövendő  alapjait  megvetni  jutott  feladatúi.  A  munka 
azonban  sokkal  nagyobb,  a  nézetek  még  elfogultabbak",  az  érdekek 
szétágazóbbak,  s  magának  a  törvényalkotásnak  rendszere  még  sokkal 
hiányosabb  volt,  s  egy  felől  a  szenvedély,  más  felől  a  szűkkeblűség  s  az 
újítástól  való  félelem  az  értelem  rovására  sokkal  nagyobb  szerepet  ját- 
szott, mintsem  hogy  a  vérmes  remények  kielégítést  nyerhettek  volna.  é 
Azon  követek,  kik  a  szabadelvű,  gyökeres  reformokat  pártoló  utasítást 
hoztak  magokkal  megyéikből,  többségben  valának  ugyan  a  rendek  táblá- 
ján ;  e  párt  egyesítette  magában  a  haza  legfényesebb  tehetségű  férfiait 
is ;  minélfogva  nem  is  a  rendek  tábláján  múlt,  hogy  a  reformok  egytől 
egyig  mind  nem  léptek  életbe.  De  a  kormány,  ha  kívánt  is  egynémi 
javítást ,  a  követek  többségétől  utasításul  hozott  reformokat  még  is 
sokkal  szabadabb  elvüeknek  látá,  mintsem  azoknak  valósításához  já- 
rulni kívánt  volna.  A  törvényalkotó  testület  másik  alkotmányos  része, 
a  főpapok  s  urak  táblája  még  ekkoron  kevés  kivétellel  mindenben  a 
kormány  nézeteit  támogatta.  így  történt,  hogy  a  vallásszabadság  s  az 
elszakadt  és  hajdan  Erdélyhez  csatolt  részek  visszakapcsolása  ügyében 
félévnél  tovább  folytak  a  heves  viták.  Emerre  nézve  valahára  alkotta- 

tott  ugyan  törvény;    de    a  vallás   tárgya   kedvezőbb    kürülniényekre 
hagyatva,  félre  tétetett. 

Nem  kisebb  hévvel ,  de  egynémiben  még  is  több  sikerrel  folyt 
ezután  a  vita  az  úrbér  felett ,  mely  a  reform-kérdések  közt  legsürge- 
tőbbnek ismertetvén,  legelőbb  vétetett  tárgyalás  alá,  s  aztán  a  gyűlés 
nagyobb  részének  idejét  foglalta  el.  Az  engedmények ,  melyeket  a  ne- 
messég képviselői  a  jobbágyosztálynak  tenni  kívántak,  koránt  sem  fog- 
lalták ugyan  magokba  ne  továbbját  azon  állapotnak,  melyet  egy  újabb 
szabású  alkotmánytól  a  nemzet  legnagyobb  számú  s  az  állam  anyagi 
erejének  egyik  fő  létrészét  képező  osztálya ,  a  földmívelők  számára  kí- 
vánni lehet ;  de  első  lépésül  még  is  dicsőségére  válnak  nemességünk- 
nek, mely  azokat  senkitől  nem  kényszerítve,  egyedül  az  igazságérzettől 
s  a  haza  felvirágzásának  kívánatától  ösztönöztetve,  indítványozta. 

A  törvényjavaslat  abból  állott,  hogy  a  jobbágyok  némely  terhei, 
mint  a  kisebb  tized  (borjú-,  bárány-,  stb.  dézma)  egészen  eltörültesse- 
nek ;  a  robot-munka  úgy  szabályoztassék,  hogy  azt  a  jobbágy  köny- 
ny ebben ,  saját  dolgainak  hátramaradása  nélkül  végezhesse.  Még  fon- 
tosabbak  valának  a  politikai  engedmények,  melyek  közöl  legkitűnőbb 
e  három  pont  :  1.  Hogy  a  jobbágy  magát  örökösen  megválthassa,  s 
telkét  szabad  tulajdon  gyanánt  bírhassa.  2.  Hogy  közte  s  földesura 
közt  ne  az  úri,  hanem  a  vármegyei  törvényszék  ítéljen.  3.  Hogy  a  job- 
bágy személye  s  tulajdona  oly  módon  biztosíttassék ,  miszerint  tör- 
vényes ítélet  nélkül  a  jobbágyat  elfogatni  s  akár  személyében,  akár 
vagyonában  büntetni  ne  lehessen ;  s  viszont  joga  legyen  bárki  ellen 
saját  nevében  indítani  törvényes  keresetet. 

E  törvényjavaslat  már  a  rendek  tábláján  sem  minden  harcz  nél- 
kül ment  ugyan  át ;  de  a  conservativ  párt  ellenzése  csak  arra  szolgált, 
hogy  Deák  Ferencz ,  ki  a  szabadelvű  pártnak  már  ekkor  vezérévé  lett, 
Nagy  Pál,  Kölcsey,  Bezerédy,  Beöthy,  Klauzál  s  mások,  fényes  ékesszó- 
lásuk diadalmas  erejével ,  annál  nagyobb  világosságba  állítsák  az  ügy 
igazságát ,  a  reform  szükségét.  Még  hevesebben  küzdött  ellene  a  felső 
tábla  többsége.  De  Wesselényinek ,  Széchenyi  Istvánnak ,  s  néhány 
szabadelvű  társaiknak  végre  ott  is  sikerült  azt  keresztülvinni ;  minek 
következtében  a  törvényjavaslat  1833.  vége  felé  királyi  megerősítés  vé-  1833. 
gett  valahára  a  kormányhoz  küldetett.  Itt  azonban  már  meggyőzhetet- 
len akadályokra  talált  a  nagy  fontosságú  törvényjavaslat.  Az  anyagi 
engedményektől,  melyeket  az  magában  foglalt,  a  kormány  sem  tagad- 
hatta meg  ugyan  az  elfogadást ;  de  az  idézett  három  pontban  a  de- 
mocratia  fenyegető  rémalakját  vélte  feltűnni  az  országban,  s  azokat 
oly  ürügy  alatt ,  mintha  az  úrbér  szabályozásához  nem  tartoznának, 
egyszerűen  visszavetette.  Mivel  pedig  a  rendek  többsége  ezután  sem 
hagyott  fel  szándokával,  igazságot  szolgáltatni  a  századokon  át  elnyo- 
mott jobbágyságnak ;  a  kormány  a  megyékben  kezdett  a  reform  ellen 
izgatni,  s  a  főispánok  mindenféle  fondorlat  által  oda  vitték  az  ügyet, 
hogy  az  utasítások  e  tárgyra  nézve  több  megyében  megmásíttattak.  így 
aztán  a  rendek  tábláján  is  megbukott  a  jobbágyok  örökváltsága,  sze- 
mélyeik s  vagyonaik  biztosítása ;  s  ezek  helyett  az  említett  anyagi  en- 

gedményeken'  kivül  csak  az  lett  törvénynyé  :  hogy  a  jobbágy,  ha  köl- 
tözködni kíván,  ne  csak  házát,  hanem  földjeinek  haszonvételét  is  elad- 
hassa ,  a  robotot  pedig  évenkint  pénzűi  válthassa  meg,  ha  abban  nra 
is  megegyez.  A  rendek  a  reformtői  ekként  elesvén ,  ezentúl  azt  sürget- 
ték, hogy  a  jobbágynak  legalább  egyházi  tizede  törűltessék  el ;  de  ke- 
resztülvinni ezen  javítást  sem  voltak  képesek  a  felső  tábla  ellenében. 
Szerencsésebb  lőn  a  szabadelvű  párt  két  más,  amavval  kapcsolatban  álló 
kérdésben,  melyeknek  egyike  szerint  a  jobbágy  telken  lakó  kisnemesség 
is  adó  alá  vettetett ;  másika  pedig  oda  czélozott,  hogy  a  jobbágyság  az 
országyűlés  költségeinek  viselésétől  a  jövőre  felmentessék. 

E  heves  vitáknak,  melyeket  a  szabadelvű  párt  a  jobbágyok  ügyé- 
ben a  felső  tábla  conservativ  többsége,  s  a  kormány  ellenében  oly  ön- 
zetlen lelkesedéssel  folytatott,  közvetlen  eredményeként  tekinthető, 
hogy  mind  a  főrendek,  mind  a  kormány  elvesztették  népszerüségöket  a 
közvélemény  előtt  az  országban.  —  De  ennél  még  egy  sokkal  károsabb 
következmény  is  merült  fel  e  vitákból,  mely  aztán  számos  éveken  ke- 
resztül rákfeneként  rágódék  vala  közéletünk  gyökerén  :  az  úgynevezett 
korteskedés.  A  kormány  s  a  conservativ  párt  rémülettel  hallá  a  szabad 
elveket ,  melyek  az  örökváltság  tárgyalása  közben  a  reformpárt  által 
szőnyegre  hozattak.  Kételkednie  nem  lehetett,  hogy  e  párt  a  többi  újí- 
tásokat is  hasonló  szabad  szellemben  kívánja  létrehozni.  Es  mivel  a 
tapasztalás  bizonyítá ,  hogy  ezen  folyton  növekedő  pártnak  kitűnőbb 
tagjai  közöl  csak  igen  keveseket  sikerül  hivatalok  s  más  kitüntetések 
által  hallgatásra  bírni,  vagy  épen  a  conservativ  elvek  pártolására  csá- 
bítani :  oda  fordíták  ezentúl  törekvésöket ,  hogy  a  megyék  utasításait, 
melyek  szerint  a  követek  az  egyes  kérdésekben  szavazni  köteleztettek, 
a  magok  értelme  szerint  módosíttassák.  A  köznemesség  soraiban  meg- 
vásárlott  vagy  elszédített  nyers,  tudatlan  tömegeket  vittek  be  a  megyei 
gyűlésekre,  s  azoknak  betanított  szavazata  által  döntették  el  az  egyes 
kérdésekre  nézve  adandó  utasítást.  A  reformpárt  látván,  hogy  míg  ma- 
ga csak  észszel,  okokkal  küzd,  a  nemzeti  újjáalakulás  legfontosabb  kér- 
dései e  nyers  tömegek  által  egymás  után  ledorongoltatnak,  fájdalom, 
maga  is  megragadta  az  egyedül  döntő  eszközt.  A  köznemesség  e  sze- 
rint két  ellenséges  táborra  oszlott ;  s  mivel  az  elvharcz  mind  hevesebbé 
vált,  mind  a  két  részről  mind  több  vesztegetés,  lélekvásárlás,  itatás, 
csel  és  erőszak  fordíttatott  a  diadal  kivívására,  melyet  aztán  nem  rit- 
kán véres  verekedésekkel  fertőztettek  a  bor  s  pártdüh  által  felingerelt 
tömegek.  Az  elkeseredés  néha  annyira  ment,  hogy  a  két  tábor  ellenség 
gyanánt  csapott  össze,  s  a  csatatéren  vér  folyt,  s  halottak  estek  áldo- 
zatul, így  bukott  aztán  meg  a  polgári  magánjog  törvénykönyve,  s  vele 
együtt  az  ősiség  eltörlését  kívánó  indítvány  is,  mi  ismét  a  hitel  törvény 
létrehozását  gátolta  meg. 

De  mindamellett  is,  hogy  a  kormány  s  a  conservativ  párt  e  nyers 
tömegek  által  pillanatnyi  győzelmet  nyert,  s  a  reformok  haladását  meg- 
akasztotta, a  szabadelvű  párt  sorai  folyton  szaporodtak  a  birtokos  ne- 
mességben, s  az  értelmiség  nem-nemes  osztályában ;  mi  a  reformok 
győzedelmet   kétségtelenné   tette  a  jövőben.    Nagy  hatása  volt  e  párt 

szaporodására  annak,  hogy  az  a  kormány  tilalmai  s  a  censura  .szellemi 
nyűgei  daczára  is  bírt  már  egy  hatalmas  orgánummal.  Mivel  a  kormány 
egy  országgyűlési  napilapnak,  mely  a  tárgyalásokat  közlené,  kiadását 
meg  nem  engedte,  a  rendek  táblája  mindjárt  a  gyűlés  elején  végzést 
alkotott,  hogy  a  gyűlés  folyamáról  írott  tudósítások  szerkesztessenek  s 
küldessenek  szét  előfizetés  utján.  Ezen  írott  hírlapból,  melynek  szer- 
kesztése az  utóbb  oly  nagy  szerepet  játszott,  akkoron  még  csak  fiatal 
ügyvéd,  Kossuth  Lajosra  bízatott,  hetenként  két  szám  jelent  meg,  me- 
lyeket a  nagyszámú  országgyűlési  fiatalság  másolt  le  mintegy  száz  pél- 
dányban. De  bár  köre  e  szerint  igen  korlátozott  vala,  mivel  azonban 
azt  magának  minden  megye  s  város  megküldette,  s  kézről  kézre  járat- 
ta, szerkesztőjének  lángszelleme  még  is  nagy  lökést  adott  a  gyökeres 
reformok  ügyének. 

Mialatt  a  reformi  párt  Magyarországban  ekként  küzd  vala,  Er- 
délyben is  nagy  fontosságú  dolgok  merültek  fel  a  közélet  színére,  me- 
lyek utóbb  nálunk  is  nagy  hatást  gyakoroltak  a  közügyekre.  1834-ki  1834. 
májusban  Estei  Ferdinánd  főherczeg  s  teljes  hatalmú  kormányzó  Er- 
délyben is  megnyitotta  az  országgyűlést,  mi  ott  1811-től  fogva  nem 
tartatott.  A  törvényes  kormányzat  ott  számos  év  óta  fel  lévén  füg- 
gesztve, az  alkotmányos  ellenzék  Wesselényi  vezérlete  alatt  nagy  több- 
ségben jelent  meg,  s  megtörhetlen  kitartással  követelte  a  törvényes- 
kormány  helyreállítását.  Miután  a  kormány  még  csak  egy  országgyű- 
lési napló  nyomtatását  sem  engedte  meg,  Wesselényi  saját  házában  ál- 
líta  fel  egy  kőnyomdát,  s  azon  kezdé  nyomatni  a  tárgyalások  folyamát. 
De  alig  készütt  el  abból  néhány  ív,  a  kormány  a  nyomdát  lefoglalta. 
Ebből  pedig  aztán  oly  keserű  harcz  támadt,  hogy  a  kormány,  mely 
meggyőződött,  miképen  az  alkotmányos  ellenzéket  le  nem  győzheti,  a 
gyűlést  néhány  hónap  múlva  feloszlatta,  s  az  alkotmányt  újra  egészen 
felfüggesztvén,  az  igazgatást  teljes  hatalommal  Ferdinánd  főherczeg 
kezébe  tette  le. 

Wesselényi,  ki  mint  az  ellenzék  vezére,  leghevesebben  tört  ki  a  kor- 
mány törvénytelenségei  ellen,  az  elfogatástól  méltán  tarthatván,  a  po- 
zsonyi országgyűlésre  sietett,  magát  otfc,  mint  felsőházi  tag,  a  törvény- 
hozói sérthetlenség  paizsa  alá  helyezendő.  De  az  alkotmányos  jogok 
rettenthetetlen  bajnoka  esőről  csurgó  alá  került.  A  kormány  őt  nem 
csak  Erdélyben,  hanem  egy  beszédjeért,  melyet  Szatmármegyében  az 
örökváltság  ügyében  mondott  volt,  hűtlenség  vádja  alatt  Magyaror- 
szágban is  kereset  alá  fogatta. 

Epén  midőn  ezen  hír  vonta  magára  a  közfigyelmet,  érkezett  Bécs- 
ből annak   híre,   hogy  Ferencz  király,  márczius  2 -kán,  1835-ben  meg-  1835. 
szűnt  élni. 

V.  Ferdinánd  országlata.  1835—1848. 

3.  §.  lS32'e,-lá  országgyűlés  Vége. 

A  trónváltozás  a  köz  ügyek  s  különösen  az  országgyűlés  folyamá- 
ban semmi  változást  sem  idézett  elő.  Ferdinánd  már  1830-ban  meg  lé-  1830. 

vén  koronázva,  a  törvényhozó  test  megszakadás  nélkül  folytatta  mun- 
kálatait, s  csak  egy  küldöttséget  utasított  Bécsbe,  hódoló  feliratával, 
melyben  az  új  fejedelemnek  szerencsés  kormányt  kívánt.  A  kormány- 
nál egyébiránt  minden  a  régiben  maradt.  A  kabinet  élén  már  néhány 
év  óta  az  elhunyt  király  öcscse  Lajos  főherczeg  áll  vala,  s  ő  helyettesí- 
té  ott  ezután  Ferdinándot  is,  ki  betegeskedése  miatt  a  kormány  ügyeit 
maga  nem  vezethette.  A  birodalmi  politikát  pedig  mind  a  kül-,  mind  a 
belügyekben  ezentúl  is  Metternich  herczeg,  birodalmi  s  házi  főcancel- 
lár  igazgatta.  A  mindenható  minister  azonban  az  új  fejedelem  alatt 
nagyobb  erélyt  szándékozik  vala  kifejteni  mind  a  democratiai  irányú 
szabadelvüség  elfojtásában,  mind  általában  a  kényuralmi  rendszer  meg- 
szilárdításában. Ennek  jelenségei  nemsokára  mutatkoztak. 

A  rendek  egy  feliratukban,  V.  Ferdinándnak  czímezték,  mint 
törvényesen  kell  vala,  az  új  királyt.  A  főrendek  azonban,  kik  a  szabad- 
elvű irány  ellen  a  miniszterrel  most  szorosabban  egyesültek,  ennek  kí- 
vánata  szerint  I.  Ferdinándnak  akarták  czímezni  az  új  királyt.  Ezt  el- 
fogadni, annyi  volt  volna,  mint  elismerni,  hogy  1804-ben,  midőn 
Ferencz  az  ausztriai  császár  czímét  fölvette,  Magyarország  is  megszűnt 
lenni  független,  önálló  királyság,  s  tartományává  lett  az  osztrák  csá- 
szárságnak. A  rendek  tehát  állhatatosan  s  nagy  erélylyel  tiltakoztak  a 
czímváltoztatás  ellen,  melylyel  a  kormány  oly  fontos  kérdést  czélozott 
mellékesen  eldönteni.  A  két  tábla  már  tizenhét  üzenetet  váltott  e  miatt 
egymással,  miközben  a  kedélyek  ingerültsége  oly  annyira  felfokozta- 
tott,  hogy  végre  a  kormány  maga  is  tanácsosnak  látta  végét  szakasz- 
tani az  eredménytelen  kísérletnek :  Ferdinánd  egy  leirata,  melyben 
magát  e  néven  V-diknek  kívánta  czímeztetni,  valahára  ketté  vágta  a 
hosszú  és  keserű  vitákat. 

De  alig  csillapodtak  le  a  felháboredott  kedélyek,  már  is  újabb 
aggodalom  lepte  meg  azokat.  A  rendek  azon  bírói  keresetben,  mely 
Wesselényi  ellen  indíttatott,  méltán  veszedelmét  látták  a  törvényes 
szólásszabadságnak,  mi  nélkül  csak  holt  szó  a  legszebb  alkotmány  is. 
A  pert  tehát  egy  feliratukban  azonnal  megszüntetni  kívánták.  A  kor- 
máuynyal  tartó  főrendi  többség  azonban  számos  üzenetváltások  után 
sem  lőn  hajlandó  e  feliratot  a  kormányhoz  feljuttatni ;  minélfogva  a 
szólásszabadság  fontos  kérdése,  melynek  kedvező  eldöntésétől  függött 
nagyrészben  a  nemzeti  átalakulás  összes  ügye,  a  diéta  egész  végéig  a 
szőnyegen  maradt,  sőt,  mint  látni  fogjuk,  a  következő  1839-ki  gyűlé- 
sen is  újra  s  még  nagyobb  erélylyel  vétetett  tárgyalásba.  A  kormány  e 
gyűlés  folytában  nemcsak  engedni  nem  akart,  hanem,  hogy  a  kedélye- 
ket megfélénkítse,  még  Balogh  János  barsi  képviselőt  is,  ki  egy  beszé- 
dében, Wesselényit  védve,  annak  szavait,  melyek  miatt  hűtlenségről 
vádoltatott,  magáéivá  téve  ismételte,  szintén  bűnvádi  kereset  alá  vétet- 
te ;  Barsmeg}^ét  pedig  új  követ  választására  utasította.  De  a  megye  újra 
is  megerősítette  Baloghot  a  követségben,  minélfogva  a  kormány  kény- 
telen lőn  megszüntetni  az  ellene  indított  keresetet. 

E  heves,  ingerült  elvharczok  egészen  az  országgyűlés  végéig 
kihúzódtak  ugyan,   közben-közKjpa  mindazáltal  mégis  találkozunk  egy- 

egy  hasznos  reformtárgygyal  is,  mely  aztán  törvénynyé  szentesíttetett. 
Ilyen  egyebek  közt  a  budapesti  lánczhídra  vonatkozó  törvény.  Szé- 
chenyi István,  ki  mindenek  előtt  az  ország  anyagi  érdekeit  törekedett 
kifejteni,  ezek  erkölcsi  hatására  kívánván  azután  alapítani  a  nemzet 
átalakulását,  e  czéljai  létesítése  végett  most  egy  állandó  lánczhíd  terve 
körül  fáradozott,  mely  által  a  két  fővárost  összekösse.  Czélja  ebben 
kettős  vala  :  egyik,  hogy  Budapestet  a  hazai  ipar,  kereskedelem,  köz- 
lekedés középpontjává,  széppé,  kényelmessé,  gazdaggá  varázsolja; 
másik,  hogy  a  kiváltságos  nemességet  a  közjó  végett  áldozásra  szok- 
tassa. Erre  alig  lehetett  valamely  alkalmasb  eszköz,  mint  egy  részvé- 
nyes társaság  által  Budapest  közt  építendő  nagyszerű  állandó  híd, 
melyen  aztán  kivétel  nélkül  mindenki  tartozzék  vámot  fizetni. 

E  kérdést  ő  már  az  országgyűlés  előtt  szokott  buzgalmával  s 
s  eszélyességével  előkészíté  s  addig  érlelé  vala,  hogy  csak  egy  törvényre 
lőn  szükség,  mely  a  kiváltságos  osztály  vámfizetését  is  megrendelje. 
A  közvélemény  most  igen  kedvezett  a  nagy  hazafi  tervének.  Az 
elmiilt  évben  jelent  meg  Dunánkon,  a  közönség  kitörő  lelkesedésétől 
üdvözölve,  az  első  gőzhajó.  A  gőzhajózási  társulat  eszméje  s  megala- 
pítása nem  Széchenyi  müve  volt  ugyan;  de  miután  mindjárt  elején 
hozzácsatlakozott ,  ő  munkálkodók  legtöbb  erélylyel  a  fényes  süker 
előállításában ,  melynek  a  társulat  örvendhetett,  miszerint  aztán  a 
közönség  az  ő  nevéhez  kapcsolta  a  szép  eredményt.  Egyebek  közt 
1833-ban  is,  míg  az  országgyűlés  heves  elvharczait  vívta,  ő  ettől  nem  1833, 
várván  jó  eredményt,  az  Aldunához  sietett,  hogy  annak  medrét  a  Vas- 
kapunál a  szikláktól  megtisztítsa,  hajózhatóvá  tegye.  Az  elemeken 
nyert  ezen  diadala  egy  újabb  tényező  volt  arra,  hogy  őt ,  ki  már  annyi 
hasznos  eredményt  mutathatott  fel  buzgó ,  hazafias  pályáján ,  úgy 
tüntette  fel  a  közönség  előtt,  mint  a  süker  emberét,  ki  bármihez  fog, 
a  kitűzött  czélt  soha  sem  téveszti  el.  Es  midőn  aztán  a  lánczhíd  tervé- 
vel az  országgyűlés  előtt  fellépett,  bár  eleinte ,  kivált  a  conservativ 
pártnál,  —  mely  a  hídon  való  vámfizetést  nem  ok  nélkül  úgy  tekinté, 
mint  a  nemesi  kiváltságlevélen  ejtett,  s  majd  többször  ismétlendő 
átlyukasztást,  —  heves  ellenzésre  talált ;  erélye,  ügyessége  által  végre 
még  is  keresztülvitte,  hogy  a  lánczhídtörvény  megalkottassék ,  mely 
egyéb  intézkedések    mellett  a  nemességet  is  vámfizetésre  szorította. 

A  sérelmek  és  kívánatok,  mik  hajdan  rendesen  legfontosabb  s 
legérdekesebb  tárgyát  tették  országgyűlésünknek  ,  most  csak  melléke- 
sen ,  a  gyűlés  vége  felé  az  esti  ülésekben  foglalkodtatták  a  követi 
testületet.  Néhány  tárgy  mindazáltal  ezek  közöl  is  olyan  vala,  mely,  a 
haladás  elemeit  rejtvén  magában,  nagy  érdekkel  tárgyaltatott  a  rendek 
által.  Ilyen  volt  különösen  a  Ludovicea ,  a  magyar  nyelv  és  a  közne- 
velés ügye.  A  Ludovicea  nevű  hadi  akadémia  nagyszerű  épülete,  mint- 
egy 200  növendék  számára,  már  rég  készen  állott;  de  még  semmi 
készület  sem  tétetett  annak  megnépesítésére  ;  minek  okául  azt  adta  a 
kormány,  hogy  a  pénzalap  elégtelen.  A  rendek  számadást  kívántak, 
s  bámulva  látták ,  hogy  a  kezelők  készakarva  pazariák  el  a  nemzeti 
ajánlatok  egy  részét,  hogy  a  czél  meghiúsíttassék.   A  szándok  azonban 

nem  sikerült.  A  rendek  készségüket  nyilváníták,  országosan  megalapítani 
az  intézetet,  úgy  mindazáltal,  liogy  a  nevelési  rendszer  az  országgyűlés 
liozzájárultával  a  nemzetiség  igényei  szerint  állapíttassék  meg.  De  a 
kormány  az  ajánlatot  e  földtétel  alatt  nem  fogadta  el,  s  a  tetemes 
nemzeti  áldozat  meghiúsulva  maradt. 

Még  azon  természetes  jogában,  miszerint  az  igazgatás  valahára 
nemzeti  nyelven  kezeltessék  a  holt  latin  helyett ,  sem  nyerhetett  a 
nemzet  kívánt  elégtételt ;  mind  az,  mit  ezúttal  kivívhatott ,  csak  abból 
álla,  hogy  a  törvény  a  latin  szöveg  mellett  magyarul  is  szerkesztessék, 
kétség  esetében  emez  tekintetvén  eredetinek ;  hogy  pereket  a  királyi 
tábla  előtt  folytatni,  s  a  hiteles  kiadványokat  szerkeszteni  magyarul  is 
lehessen ;  s  végre,  hol  az  egyházban  magyar  sz.  beszédek  tartatnak,  az 
anyakönyvek  is  magyarul  Írassanak.  Valóban  nem  lehet  vádolni  a  nem- 
zetet, hogy  az  országban  lakó  más  ajkú  népekre  erőszakkal  tolta  volna  a 
magyar  nyelvet,  mely  fél  százados  sürgetések  ntán  csak  eddig  juthatott. 

Mindenki  érzi  vala  már,  hogy  a  természettől  oly  gazdagon  meg- 
áldott ország  anyagi  érdekeinek  szomorú  pangása,  részben  onnan  eredt, 
hogy  az  országban  egyetlen  reál-  és  ipariskola  sem  létezett ,  mely  az 
ifjúságot  az  iparvilág  roppant  haladásaival  megismertetné.  A  rendek 
tehát  e  kiáltó  szükség  fedezésére  egy  törvényjavaslatot  készítettek, 
mely  szerint  nemzeti  költségen  minden  nagyobb  városban  szükség 
szerint  egy-egy  reál-  vagy  ipariskola,  Budapesten  pedig  egy  műegye- 
tem felállítása  rendeltetett ,  egyszersmind  az  intézetek  terve  s  alapsza- 
bályai is  meghatároztatván.  De  a  kormány,  mely  eddigelé  maga  szokta 
volt  intézni  a  tanúimányi  s  nevelési  ügyeket ,  befolyást  azokra  most 
sem  akart  engedni,  mintha  joga  sem  volna  hozzá  a  törvényhozásnak  ; 
s  válaszában  akként  nyilatkozott,  hogy  ő  felsége,  a  mennyire  a  körül- 
mények engedik,  maga  fog  ezen  intézetekről  gondoskodni ;  törvényre 
tehát  e  tárgyban  semmi  szükség. 

E  válasz,  mely  csak  a  gyűlés  végnapjaiban,  midőn  annak  bezá- 
rása már  kitűzve  volt,  küldetett  le  Pozsonyba,  mély  fájdalommal  tölte 
el  minden  hazafi  szívét,  s  nem  kevéssé  nevelte  az  onnan  származott 
ingerültséget,  hogy  a  kormány  a  legtöbb  tárgyban  csak  most,  midőn 
az  adó  már  meg  volt  ajánlva,  és  csak  a  bezárás  perczében,  adott  végre 
választ,  s  hogy  e  válasz  majdnem  kivétel  nélkül  mindenre  tagadólag 
hangzott.  A  rendek  a  meghiúsult  remények  levertségével  távoztak 
Pozsonyból,  hol  negyedfél  munka-  s  fáradalomteljes  év  után  is  oly  kevés 
gyümölcsöt  érlelhettek  meg  a  nemzet  számára.  A  kilencz  rendszeres 
reformmunkálat  közöl  csak  egy ,  az  úrbéri,  s  ez  sem  kielégítő  szellem- 
ben válhatott  törvénynyé. 

4.  §    A  kormány  politikája  az  országgyűlés  után. 

Az  eredmény  csekélységénél  azonban,  melyet  a  követek  küldőik- 
hez hazavihettek,  még  nagyobb  aggodalmat  s  ingerültséget  ébresztett 
a  szabadelvű  haladási  pártban  az,  hogy  az  irány,  melyet  a  kormány  s 
a  főrendek  conservativ  többsége  elárult ,  a  jövőre  sem  engedett  nagy 

reményt  a  reformok  keresztülvitele  iránt.  A  kormány  ugyanis  az 
országgyűlés  befejezése  után  egészen  a  reactio ,  a  visszahatás  terére 
látszott  lépni  azon  szabályokban ,  melyekkel  a  szabadelvű  szellem 
elfojtását  czélozta.  A  szabadelvűségéből  ugyan  már  szinté  sokat  vesz- 
tett, de  még  is  hazalias  érzelmű  Reviczky  Ádám  helyébe  Pálffy  Fidel 
grófot  nevezte  ki  cancellárrá ,  kit  a  szabadelvű  párt  nemcsak  reactio- 
nariusnak,  hanem  hazafiatlan  érzelműnek  is  tartott ,  ki  még  a  nemzeti 
nyelvet  is  alig  érté.  Es  nem  sokára  valósultak  is  az  aggodalmak,  melye- 
ket e  kinevezés  ébresztett.  Az  országgyűlési  ifjúságból,  mely  még 
1834-ben  némi  politikai  színezetű  nem  ugyan  forradalmi,  hanem  a  1834. 
gyökeres  reformok  előmozdítását  czélzó  társulatot  alkotott  vala,  többe- 
ket elfogatott,  s  elítéltetett.  Lovassy  László,  ezek  egyike ,  tíz  évi  vár- 
fogságra lőn  kárhoztatva.  A  szabadelvű  párt  úgy  látta,  hogy  a  kormány 
egyenesen  a  reformmozgalmakat  akarja  sújtani  Lovassyban ,  mert  a 
felségsértés  vádja  alól  őt  a  törvényszék  is  fölmentette. 

Még  inkább  megerősíté  e  gyanút  Kossuth  Lajos  elfogatása  s  négy 
évi  várfogságra  elitéltetése  csak  a  miatt,  mivel  írott  hírlapját  „Tör- 
vényhatósági Tudósítások"  czíme  alatt  az  országgyűlés  után,  Pesten  is 
folytatta,  daczára  a  kormánytól  vett  letiltásnak,  melynek  ő,  mivel 
vállalata  semmiféle  törvénybe  nem  ütközött,  engedelmeskedni  vona- 
kodék.  Kossuthéval  ugyanazon  időben  folyt  le  Wesselényi  Miklós 
kettős  pöre  is  az  erdélyi  országgyűlésen  viselt  szabadelvű  pártvezérsége 
s  a  szatmármegyei  beszéde  miatt.  Az  ítélet,  mely  három  évi  várfog- 
ságra szólott,  annál  nagyobb  zajt  ütött  az  országban,  mivel  az  1838-ki  1838. 
árvíz  alkalmával,  mely  Pest  nagy  részét  romba  dönté  és  számtalan 
emberéletet  nyelt  el,  ő  áldozatkészsége,  rendíthetlen  hátorsága,  hercu- 
lesi  ereje  által  csodákat  mívelt,  s  három  napon  át,  emberi  erőt  megha- 
ladni látszó  kitartással  ezerek  életét  mentette  meg  a  dühöngő  hullá- 
mok s  a  roskadozó  házak  romjai  közöl,  minélfogva  a  nemzet  osztatlan 
magasztalásának  s  dicsőítésének  tárgyává  lett  polgári  erényeiért.  A 
szabadelvű  párt  a  nemzeti  alkotmányos  jogok  vértanúi  gyanánt  dicsőíté 
a  három  elítélt  férfiút ;  ügyöket  nemzeti  ügygyé  emelte ;  s  minthogy 
az  üldöztetés  rokonszenvet  szül,  napról-napra  annál  inkább  erősbödött 
számában  s  erkölcsi  hatalmában ,  mivel  a  kormány  folytatva  kény- 
uralmi  szabályait,  részint  hütlenségi,  részint  becstelenségi  vád  alatt 
még  más,  mintegy  húsz  hazafi  ellen  indíttatott  keresetet,  kik  a  megyei 
gyűléseken  a  szólásszabadság  védelmében  a  kormány  ellen  hevesebben 
keltek  ki.  Az  erőszakos  szabályok  épen  ellenkezőjét  szülték  annak,  mit 
a  kormány  czéloz  vala:  a  szabadság  és  jog  érzete,  a  haladás  és  újjáala- 
kulás ösztönszerű  vágya  a  megfélénkítés  e  kísérletei  alatt  folyton 
növekedett ;  minden  újabb  erőszakos  kormányszabály  csak  az  ellenzék 
sorait  szaporítá,  csak  az  ingerültséget  fokozta  fel  a  nemzetben  ,  míg 
végre  az  a  következő  országgyűlés  alatt  oly  fokra  emelkedett ,  hogy  a 
kormány  kénytelen  lőn  az  elítélteket  szabadon  bocsátani,  a  még  függő 
pöröket  megsemmisíteni  s  politikáját  megváltoztatni. 

Több  eredményét  látta  a  kormány  egy  más  törekvésének.  Ezen 
évek  folytában    kezdé   ébredésének  nyilvánosabb   jeleit  adni  a  szláv 

nemzetiség,  melynek  felélesztésében   egy  részről  a  muszka   pánszláv 
propaganda  önérdekből,  más  részről  néhány  mélyebb,  nemesebb  kedélyű 
szláv,  kivált  cseh  tudós  és  írő,  lelkesedésből,  több  idő  őta  buzgóan 
működik  vala.  A  panszlavismus  eszméje ,  az  ébredező  cseh  irodalom 
által  dajkálva,  a  kárpátvidéki  magyarországi  tótság  közt  is  többekben 
pártolókra  talált,  főleg  az  irodalommal  foglalkodó  evangelika  vallású 
papok  és  tanárok  testületéből.  Sajnálkozásra  méltó  dolog,  hogy  a  szláv 
nemzetiség  ezen  apostolai  akár  túlbuzgó  tévedésből  őszintén ,  akár  a 
hatalom  által  titkon  felbujtva,   a  magyar  nemzetiségben  ellenségöket 
látták,  mintha  ez   az  övékének  elfojtására  törekednék,  s  ellene  heves, 
ingerült  harczra  keltek ;  ámbár  kétségtelen ,  hogy  ha  volt  is  tán  egy 
két  túlbuzgó  magyar,  kik  egyéni  körükben  erőszakolni  akarták  a  magyar 
nyelvet,  a  nemzetnek  az  soha  sem  volt  szándokában.  A  nemzeti  fél- 
tékenységet a  bécsi  kabinet  alkalmas  eszköznek  látá  a  magyar  szabad- 
elvű irányzatok  s  átalakulási  mozgalmak  meggátlására  vagy  legalább 
mérséklésére ;  nem  is  késett  tehát  azt  felkarolni  s  azontúl  kormány- 
eszköz  gyanánt  felhasználni,  kivált  Horvátországban,  hol  az  Gáy  Lajos 
s  néhány  elvrokonai  által  gyorsan  elterjesztetett.  E  szláv  mozgalom 
Horvátországban  eleinte  szintúgy  mint  az  éjszakon,  irodalmi  színezett 
viselt ;  de  rövid  idő  alatt  határozott  politikai  irányzattá  fejlett  ki.  Az 
illyrismus  —  mert  a  különféle    déli  szláv   fajok   egyesítése    végett  e 
gyűjtő  nevet  vette  föl  —  nem  kisebb  czélt  tűzött  ki  magának ,  mint  a 
horvátokat,  szlavónokat  és  szerbeket  Magyarországtól  elszakasztani,  s 
a  többi  déli  szlávokkal  egyesítve,  egy  külön  állammá  tömöríteni.  A 
hatalmas  osztrák  birodalomra  nézve  a  bécsi  kormány  e  törekvésben 
semmi  veszélyt  nem  látott ;  de  a  nemzetiséggel  karöltve  fejlődő  sza- 
badelvű magyar  reformirány  meggátolására  annyival  is  alkalmasabb 
eszközt  vélt  találni  azon  mozgalomban ,  mivel  az  még  egyátaljában 
nem  volt  szabadelvű  s  egyelőre  csak  a  fajok  egyesülését  s  független- 
ségét tűzvén  ki  czéljáúl,  a  népszabadsággal  gondolni  mit  sem  látszék, 
kész  még  azon  alkotmányos  szabadságot  is  feláldozni,  melyet  a  Magyar- 
országgal való  kapcsolatban  birt,  ha  annak  árán  a  faj  egyesülést  meg- 
vásárolhatja. A  bécsi  kormány  tehát  egyenesen  ápolása  alá  vette  a 
horvát-illyr  nemzetiséget.  Annak  egyik  előharczosa  báró  Bedekovics 
alcancellárrá ,  egy  másik 'bajnoka  Zdencsay,    Zágrábmegye   főispáni 
helytartójává  neveztettek.  Más  hivatalokban  a  báni  széknél  kizárólag 
illyr  pártiak  mozdíttattak  elő,  s  azoknak  szintúgy  mint  a  főpapságnak 
feladatául  tétetett,  a  kormányt  a  szabadelvű  magyar  irány  ellen  támo- 
gatni. Az  illyr-horvát  párt  tulaj donképeni  két  vezére,  gróf  Draskovics 
János  és  Gáy  Lajos  rendkívüli  kitüntetésekben  részesíttetett :  amaz 
díszrenddel  ékesíttetett  fel ;  emez  irodalmi  munkásságért  nagyértékü 
gyémántos  gyűrűt  nyert  ajándékban ;  oly  kitüntetés,  minőben  eddigelő 
sem  magyar,  sem  német  író  nem  részesült  a  kormány  részéről.  A  sajtó 
bilincsei  e  párt  számára  mindenben  megtágíttattak,  úgy  hogy  meg- 
támadásait a  szabadelvű  magyarság  ellen  szabadon  intézhette  ;  míg 
ugyanazon  időben  a  censura  emerre  nézve  oly  kérlelhetetlen   szigorral 
kezeltetett,  hogy  magát  még  csak  védnie  sem  lehetett. 

E  befolyások  következtében  az  illyr-horvát  párt  mind  ellensége- 
sebb irányt  vett  Magyarország  ellenében  ;  s  mi  elébb  csak  az  irodalom 
terére  szorítkozott  vala,  határozottan  átcsapott  a  közélet  s  politika 
mezejére.  Az  illyr  párt  egygyéolvadt  a  kormánypárttal  úgyannyira, 
hogy  az  illyrismus  zászlója  alatt  egyetlen  szabadelvű,  democrat  reform- 
barátot sem  lehetett  találni,  mert  ezek  Horvátországban  is  az  úgyneve- 
zett magyar-horvát  párt  soraiban  álltak.  Az  illyr  párt  ezóta  mind 
végiglen  heves  harczot  vívott  a  magyar  szabadelvű  reformpárttal ;  a 
szerbeket  mindazáltal  1842-ig  minden  törekvése  daczára  sem  lön  képes  1842. 
a  mozgalomba  belevonni. 

Mialatt  azonban  a  bécsi  kabinet  ekképen  ügyekezett  egy  részről 
szigor  s  megfélemlítés ,  másról  a  nemzeti  féltékenység  s  villongások 
ápolása  által  elfojtani,  vagy  legalább  más  irányba  vezetni  a  feltörekvő 
nemzeti  szellemet :  a  reform  és  szabadság  ügye  minden  ellentörekvések 
daczára  folyton  erősödött  a  szakadatlanul  élénkebbé  vált  küzdelemben. 
A  sajtó  lenyűgözve  lévén,  e  küzdelem  s  általában  a  nemzeti  közélet 
minden  jelentékenyebb  nyilvánulása  a  megyei  gyűlésekben  központo- 
sult. A  pártok  itthon  is  élesebben  kifejlettek  egymás  ellenében.  A 
szabadelvű  eszmék  s  reformkérdések  a  heves  harczban  mind  nagyobb 
tért  foglaltak ;  sőt  egynémely  haladási  kérdés  némileg  már  életvaló- 
ságra is  érieltetett.  Például,  Bezerédy  István  példájára,  mind  több 
birtokos  úr  örökváltsági  szerződést  kezde  kötni  jobbágyaival ,  ezeket 
földeik  szabad  birtokosává  tévén. 

Es  miként  ebben  nem  sikerűit  a  kormánynak  gátoló  eljárása 
által  elfojtani,  vagy  csak  meg  is  akasztani  a  feltörekvő  szabadelvű 
nemzeti  szellemet,  úgy  haladt  az  előre  meggátolhatlanúl  a  nemzeti 
újjászületés  minden  más  kérdéseiben  is.  A  vallás  és  lelkiösmeret  sza- 
badsága s  a  felekezetek  egymás  iránti  viszonyainak  teljes  jogegyenlő- 
ségre fektetése,  a  földbirtoknak  a  hűbériség  bilincsei  alól  felmentése,  a 
törvény  előtti  egyenlőségnek  s  a  teherviselés  közösségének  megalapí- 
tása, a  büntető  törvénykönyv,  s  a  börtönök  javítása  s  több  más  reformi 
kérdések  mindinkább  kifejtettek  smegérleltettek;  s  egynémit  a  megyék, 
mire  hatóságuk  kiterjedt,  azonnal  életbe  is  léptettek.  így ,  a  börtönök 
sok  helyt  megjavíttattak.  A  haladás  egyéb  mozzanatait  a  társadalmi 
téren  keletkezett  egyesületek  fogták  ápolásuk  alá.  Ezek  eredményei 
lettek  egyebek  közt  a  kisdedóvó  intézetek ,  a  pesti  nemzeti  színház,  a 
mükiállítások,  az  irodalom  s  művészet,  a  gazdászati  s  kézmüi  ipar,  a 
közlekedés  és  kereskedelem    fejlesztését    czélzó  többféle  egyesületek. 

o.  #.  Az  Í83ú-hi  országgyűlés. 

így  találta  a  nemzetet  az  1839-diki  országgyűlés,  mely  rendkivűl  18^9, 
heves  követválasztási  harczok  után  június  elején  nyittatott  meg.  A  bécsi 
kabinet  eleve  sejtvén,  hogy  most  minden  eddiginél  hevesebb  lesz  a 
küzdelem,  a  félette  népszerűtlenné  lett  Pálífy  helyébe  cancellárrá  gróf 
Majláth  Antalt ;  Cziráky  Antal  gróf  helyébe  országbíróvá  az  alsóháznak 
1825-ben  és  1830-ban  oly  ügyes  elnökét, Majláth  Györgyöt;  Somssich 

Pongráez  helyébe  szeniélynökké  s  a  követi  tábla  elnökéve  Szerencsy 
Istvánt,  nevezte  ki. 

De  ezen,  különben  nagy  tehetségű,  ügyes  férfiak  sem  voltak  mái- 
képesek  megállítani  haladásában  a  túlsúlyra  növekedett  szabadelvű  s 
ellenzéki  pártot,  melyet  a  rendek  tábláján  hasonlíthatatlan  tapintattal 
most  is  Deák  Ferencz  vezetett ;  a  főrendekén  pedig  a  még  elítélteté- 
sének  súlya  alatt  lévő,  s  különben  is  elnyavalyásodott  Wesselényi  — 
s  az  anyagi  reformok  könnyebb  sükerítése  végett  az  ellenzéktől  kissé 
visszavonult  Széchenyi  István  helyett  gróf  Batthyányi  Lajos  vezérlett. 
A  főrendi  ellenzék,  új  vezérének  szigorú  fegyelme  alatt,  számra,  erkölcsi 
erőre  nézve  megizmosodva,  határozott  programmal  lépett  fel ;  a  rendek 
táblájánál  pedig  jelentékeny  többségnek  örvendett  az  ellenzék.  A  kor- 
mány három  pontot  tűzött  ki  tanácskozás  tárgyául  a  királyi  elő- 
adásokban :  újonczállítást,  a  magyar  ezredek  nem  sokára  kiszolgálandó 
legénysége  pótlásául ;  a  katonaság  élelmezésének  és  beszállásolásának 
szervezését ;  s  a  Duna  szabályozását,  mit  a  múlt  évben  szenvedett 
pusztító  árvizek  sürgetőssé  tettek. 

De  az  ellenzék,  bár  egyébiránt  ezekben  intézkedni  maga  is  óhajt 
vala,  nemcsak  ezeket,  de  minden  más  bármi  szükséges  reformi  kérdést 
is  mellőzendőnek  határozott  mindaddig,  míg  az  alkotmányon  a  legkö- 
zelebb lefolyt  évek  alatt  ejtett  sebek  nem  orvosoltatnak,  a  szólás- 
szabadság nem  biztosíttatik,  a  szabad  szó  miatt  elítélt-  politikai  foglyok 
börtönajtaja  meg  nem  nyittatik,  a  még  hasonló  ok  miatt  folyamatban 
lévő  pörök  meg  nem  semmíttetnek,  s  a  nemzet  általában  hasonló  tör- 
vénytelen kormányszabályok  ellen  biztosságba  nem  helyeztetik.  Csak- 
nem egy  évig  folytak  e  felett  a  két  tábla  közt  a  nem  ritkán  keserűekké 
vált  viták,  —  mert  a  főrendi  többség  a  kormány  védelmét  tette  felada- 
tává;  —  de  a  rendek  kitartása  végre  még  is  győzött:  a  politikai  foglyok 
szabadon  bocsáttattak,  a  még  függőben  lévő  pörök  megsemmíttettek  : 
s  mi  ezeknél  még  nagyobb  nyeremény  volt,  elismerve  lőn  a  király  s 
kormány  közti  különbség,  mi  a  kormány  felelősségének  elvét  is  elő- 
térbe állította. 

Bs  míg  az  alkotmányos  fogalmak  e  hosszú  harcz  alatt  a  közjogi 
téren  minden  tekintetben  tisztultak  s  erősödtek,  a  reformirányban  is 
roppant  nagy  haladás  történt,  midőn  a  sérelmekről  az  egyes  javítások 
kérdéseire  tért  át  az  országgyűlés.  Rövidség  okáért  csak  három  nagy 
fontosságú  tárgyat  említünk,  melyekben  törvényt  is  sikerült  valahára 
alkotni :  a  hiteltörvények  s  a  váltótörvényszékek  életbe  léptettettek  ; 
a  nemzeti  nyelv,  bár  még  némi  megszorításokkal  az  igazgatás  némely 
ágaiban  a  latin  helyébe  törvényes  közlönynyé  tétetett ;  s  végre,  mit  a 
kormány  a  múlt  gyűlésen  annyira  ellenzett,  miért  Wesselényi  elítél- 
tetett, az  örökváltság  is,  miszerint  földjeiket  a  jobbágyok  minden 
úrbéri  teher  alól  szabaddá  válthassák,  törvénynyé  emeltetett.  A  királyi 
leirat,  mely  az  örökváltság  törvényjavaslatát  megerősítette,  leírhatatlan 
örömnyilatkozatok  közt  fogadtatott  az  országgyűlési  közönség  s  álta- 
lában az  egész  szabadelvű  párt  részéről.  És  miként  hat  év  előtt  leg- 
inkább e  törvény  megbuktatásából  származott  a  keserűség  és  mégha- 

sonlás  a  nemzet  s  kormánya  közt :  úgy  most  e  törvény  megerősítése 
lett  egyik  fő,  s  még  a  kihirdetett  amnestiánál  is  hatékonyabb  oka  a 
nemzet  kiengesztelödésének  a  kormánynyal.  A  nemzet,  melynek  már 
hasonlíthatatlanul  nagyobb  része  a  szabadelvű  reformpárt  zászlai  alá 
sorakozott,  úgy  tekinté  e  törvényt,  mint  annak  jelét,  hogy  a  kormány 
nem  akarja  tovább  ellenzeni  az  ország  korszerű  újjászületését.  A  kor- 
mánypolitikának e  kedvező  fordulatát  leginkább  az  új  cancellár,  gróf 
Majláth  Antal  s  az  új  országbíró  Majláth  György  jó  akaratának  és 
igazságszeretetének  tulajdonította  a  közvélemény. 

6.  §.    Új  fejlemények  1840  és  43  között. 

Az  országgyűlésről  az  1840-ki  májusban  azon  reménynyel  tértek  1840. 
haza  a  rendek,  hogy  a  kormány  kényuralmi  törekvéseivel  egészen 
felhagyott,  s  mind  a  nemzetiség,  mind  a  korszerű  újítások  tekintetében 
új  korszak  nyílt  meg  a  nemzet  előtt.  Közönségessé  vált  ennélfogva  az 
ellenzék  azon  értelme  is,  hogy  jelenleg  fel  kell  hagyni  az  izgatással. 
A  nemzet  s  kormány  közt  történt  kiengesztelődés  annyira  megnyug- 
tatta a  kedélyeket,  hogy  a  jelen  biztosságában  az  elmék  reménytelve 
fordultak  a  jövő  felé,  s  a  reformtervek  újra  egész  hévvel  megkezdettek. 
Ezeknek  fő  küzdtere,  a  megyei  gyűlések,  jelentékeny  tágulást  nyert  a 
megyék  azon  két  rendelete  által,  melyeknek  egyike  szerint  állandó 
választmányok  neveztettek  a  reformi  kérdések  s  általában  az  ország- 
gyűlésen fölveendő  tárgyak  előkészítésére ;  másika  szerint,  Pest  példá- 
jára, több  megye  az  úgynevezett  nem-nemes  tisztesbek  osztályának  is 
szavazati  jogot  adott  a  maga  kebelében.  Ezen  osztálynak,  mely  számos 
tudóst,  írót,  művészt,  oklevelest,  s  általában  a  hazai  értelmiségnek 
egész  nem-nemes  részét  magában  foglalta,  tényleges  részvéte  a  köz- 
tanáeskozmányokban  tetemesen  nevelte  mind  a  megyék  súlyát,  mind 
az  újjászületés  bajnokainak  számát.  Az  évnegyedes  megyei  gyűlések 
élénkebbek  s  látogatottabbak  lőnek,  mint  bármikor  az  előtt;  meg- 
nyílásukra, mint  megannyi  korszakra,  már  eleve  számított  s  készült  n 
megyei  közönség,  hogy  egész^  párttömegekben  vívja  ki  nem  ritkán 
szenvedélyessé  lett  harczait.  Es  fájdalom,  a  higgadt  tanácskozásokat 
némely  kérdésekben,  mint  például,  a  vegyes  házasságok,  a  nemesek 
adózása  stb.  kérdéseiben,  a  felizgatott  tömegek  pártdühe  néha  némely 
megyében,  melyek  közöl  Szatmár,  Fehér,  Bihar  és  Szála  tűnt  ki  leg- 
inkább, valóságos  véres  csatákká  változtatta,  melyekben  emberélet  is 
esett  áldozatul.  Már  akkor  alaposan  lehete  mindazáltal  remélni,  mi 
aztán  meg  is  valósult,  hogy  a  szabadságnak  ezen  árnyoldalát  maga  a 
szabad  mozgás,  a  növekedő  nyilvánosság  és  haladás,  kivált  pedig  a 
szabadabb  sajtó  nem  sokára  megorvoslandja. 

Az  1841-dik  évvel  a  sajtó  tekintetében  is  új  korszak  kezdődött.  1841, 
A  kormány  a  múlt  országgyűlésen  maga  is  meggy  őzöd  vén,  hogy  a 
politikai  kérdéseket  múlhatatlanul  szükséges  a  sajtó  útján  eleve  minden 
oldalról  felvilágosítani  s  megérlelni,  hogy  azok  szerencsés  megoldást 
nyerhessenek,  Kossuth  Lajosnak  engedelmet  adott  az  újdon  alapított 

„Pesti  Hírlap"  élére  állania.  E  hírlap  rövid  idő  alatt  egy  egész  forra- 
dalmat hozott  elő  közéletünkben.  A  szerkesztő  népszerű  személyisége, 
élénk,  szónoki  irálya,  mely  egyaránt  értett  az  érzelmek  felmelegíté- 
séhez, mint  a  szárazabb  tárgyaknak  is  ízletesb  lében  előadásához,  a 
lapnak  nálunk  szokatlan  terjedelmet  s  kapdsságot  szerzett.  De  míg  a 
nagy  közönség  mohon  nyelte  el  a  lapnak  mindig  érdekes,  nem  ritkán 
megragadó  vezérczikkeit,  a  conservativ  párt,  sőt  némelyek  a  szabad- 
elvű ellenzékből  is  aggodalommal  olvasták  azokat.  A  lap  elvei  a  haza 
újjáalakítása  tekintetében  szint  azok  voltak  ugyan,  melyeket  Széchenyi 
István,  a  reform  atyja,  Wesselényi,  Deák,  Batthyányi  nyomdokain  az 
egész  szabadelvű  reformpárt  válla,  s  melyeknek  a  nemzetiség  kifejtése, 
a  szabad  föld,  örökváltság,  az  ősiség  eltörlése,  a  közadózás,  a  törvény 
előtti  egyenlőség,  a  politikai  jogoknak  a  nem-nemes  osztályokra  kiter- 
jesztése mintegy  sarkpontjait  képezték.  Az  átalakulás  módjai  s  esz- 
közei tekintetében  mindazáltal  Kossuth  lényegesen  eltért  Széchenyitől, 
s  inkább  Wesselényihez  hajlott.  Széchenyi  a  szó  legnemesebb  értel- 
mében vett  aristocratia,  a  születés,  gazdagság  s  talentumok  által  ki- 
tűnők egyesülésétől  s  közremunkálásától  várta  a  nemzet  újjáalakítását, 
s  az  anyagi  kifejlés  súlya  által  kívánta  előállítani  annak  fő  rugonyát. 
Kossuth,  bár  az  anyagi  fejleményt  szintén  óhajtotta  s  a  nemzeti  törek- 
vések egyik  főczéljáúl  tűzte  ki ;  de  e  mellett  párhuzamban  sürgette  a 
politikai  intézmények  átalakítását  is,  s  inkább  ezek  segedelmével 
remélt  amarra  is  eljutni,  mint  megfordítva.  0  a  fősúlyt  a  közép- 
nemességben a  vármegyékben  kereste,  s  ezek,  mint  főtényezők,  által 
kívánta  a  születési,  birtok  s  tiszti  aristocratia  ellen  is,  keresztülvinni 
a  reformokat.  „Veletek  és  általatok,  ha  akartok,  —  monda  egy  czik- 
kében  ezen  aristocratiának,  —  nélkületek,  sőt  ellenetek,  ha  kell  1" 
Széchenyi,  a  modor  tekintetében,  már  lejártnak  tekinté  az  izgatás 
idejét,  s  a  kormány  irányában  simuló  engedékenység,  a  maradók  sere- 
gével szemben,  megértetés,  meggyőzés,  anyagi  haszon  felmutatása 
által,  az  érdekek  lehető  kímélésével  kívánta  létesíteni  a  reformokat. 
Kossuth  ellenben  a  hatalom  irányában  is  nem  ritkán  követelve,  a  moz- 
dulni nem  akarókat  korbácsolva,  a  megrögzött  előítéletek  ellen  izgatva, 
szóval  a  meggyőzés  mellett  még  az  érzelmekre  is  hatva,  szerkeszté  az 
ékesszólás  elragadó  erejével  teljes  czikkeit. 

A  haza  békés  felvirulásáért  hő  kebellel  sóvárgó  Széchenyi  aggo- 
dalommal látá  a  Hírlap  első  számaiból,  hogy  annak  szerkesztője,  a 
sokaság  tetszés-zaja  közt,  s  egyrenövekedő  népszerűségtől  kísérve,  ily 
modorban  kezeli  a  nemzeti  reform  nagy  munkáját ;  s  pár  hónap  múlva 
„A  kelet  népe"  czíniü  terjedelmes  könyvében  nagy  hévvel,  sőt  inge- 
i-ült' szenvedélyességgel  támadta  meg  a  versenytárs  „modorát4, ,  „tak- 
tikáját*, vádolván  őt,  hogy  ez  által  a  kormányt  ellenszegülésre,  a  con- 
servativ pártot  csökönösségre,  a  tömegeket  forradalomra  ingerli.  E 
könyv  egy  egész  kis  irodalmat  vont  maga  után.  Nemcsak  maga  Kos- 
suth könyvvel  válaszolt  a  megtámadásra,  hanem  mind  a  két  pártból 
mások  is  többen  síkra  léptek  a.  vitatárgyban.  E  tollharcz,  mely  aztán 
egészen   1848-ig  kihúzódott,  ily  kitűnő  egyéniségek  által   vívatván. 

nem  maradhatott  eredmény  nélkül.  Czélját  Széchenyi  egészen  nem 
érte  ugyan  el ;  de  a  Pesti  Hírlap  ezentúl  némileg  még  is  higgadtabb, 
óvatosabb  lett  a  szenvedélyek  felébresztésében.  Egy  más  eredménye  e 
tollharcznak  az  lön,  hogy  a  pártok  élesebben  körvonaloztattak  s  több 
színezetre  oszlottak.  Míg  elébb  csak  a  két  nagy  párt  létezett:  t.  i.  a 
kormányi  s  ellenzéki,  vagy  más  elnevezéssel,  a  conservativ  és  a  szabad- 
delvű  reformpárt:  ezentúl  nemcsak  ezeknek  kebelében  több  árnyalat 
támadt,  hanem  egy  új  is  keletkezett  azokból,  kik  Széchenyi  körül  cso- 
portosultak össze,  s  a  két  szélső  közt  középhelyet  foglalt  el.  Széchenyi 
e  lépése  által  a  tömegek  előtt  elvesztette  ngyan  népszerűségét ;  de  a 
kinek  neve  eddigelé  a  sikernek  mintegy  kezesévé  lett  a  vállalatokban, 
ö,  a  reformok  atyja,  hatás  nélkül  ezután  sem  maradt ;  vállalatai  ezu- 
tán is  bizalommal  kísértettek,  szava  mindig  nyomatékos  maradt,  habár 
a  sokaság  rokonszenve  csökkent  is  személye  iránt. 

A  conservativ  pártot  eddigelé  a  „Világ"  czímü  hírlap  képviselte 
a  sajtóban,  mely  azonban  annál  kevesebb  hatást  tudott  magának  ki- 
vívni a  közönségben,  mivel  Kossuthot,  a  radical  párt  népszerű  vezérét, 
a" tömegek  bálványát,  féktelen  hevességgel  támadta  meg.  A  conserva- 
tivek  tehát  nélkülözhetlen  szükségét  látták  egy  oly  lapnak,  mebv 
erkölcsi  erejére  nézve  megmérkőzhessek  a  Pesti  Hírlappal.  Ez  indítá 
a  szellemdús,  nagy  tehetségű  gróf  Dessewfy  Aurélt,  hogy  1841  köze-  1841. 
pén  maga  lépjen  a  „Világ"  élére.  Hatása  alatt  egészen  megváltozott 
e  lap  szelleme.  0  a  conservativ  pártot  kiragadta  eddigi  merevségéből, 
s  azt  szorosabban  a  kormányhoz  csatolván,  oly  tanoknak  lett  hirde- 
tőjévé, melyek  némely  reformok  létrehozása  mellett  a  kormányhata- 
lom szilárdítására  s  oly  erős  központosításra  czéloztak,  hogy  ha  az 
ország  ezen  elvek  szerint  reformáltatott  volna,  az  új  államforma  alig 
leend  vala  egyéb  egy  szabadelvű  absolutismusnál.  Ezen  elvek  termé- 
szetesen nem  nyerhettek  ugyan  népszerűségejt  a  magyar  közönségben  ; 
hatásuk  még  is  mind  a  két  irányban  jelentékenynyé  lett ;  míg  egy 
részről  a  conservativeket  s  kormánypártiakat  mozdulatlanságukból 
szinte  a  haladás  terére  ragadta ;  más  részről ,  a  magasabb  látpont, 
melyre  a  megvitatott  tárgyakat  helyezte,  a  világosság  és  szabatosság, 
az  (»les  logika  és  rendszeresség,  melylyel  eszméit  fejtegette,  az  ellen- 
zéki tanokat  tisztítgatta,  s  nem  egy  tévtant  czáfolt  meg ,  a  korán 
elhunyt  jeles  államférfinak  még  az  ellenzék  soraiban  is  teljes  elisme- 
rést vívott  ki.  Tollának  bámulatos  könnyűsége,  irályának  egyszerű- 
sége mellett  is  erőteljes  szépsége  követésre  méltó  példányává  tették 
őt  a  hírlapírásnak.  De  minthogy  elvei  s  iránya  oly  nemük  valának, 
melyeknek  alkalmazása,  bár  egy  nemzeti  kormány  alatt  nagy  lendü- 
letet adhattak  volna  is  az  ország  felvirágzásának,  „vegyes  házassá- 
gim! ban"  —  mint  Széchenyi  azt  nevezé  —  az  osztrák  birodalommal,  két- 
ségtelenül kényuralomra  vezetett  volna,  hatásuk  nem  terjedt  nagyobb 
körre.  Ozikkei  nagyon  eszébe  juttaták  az  olvasónak,  hogy  oly  statusfér- 
fiú beszél,  kinek  igénye  s  reménye  is  van,  talán  már  a  közel  jövőben 
kezébe  ragadhatni  a  kormány  rúdját;  s  azért  nem  is  sikerült  szakadást 
támasztania  az  ellenzékben,  mire   egyébiránt  első  sorban  törekedett.. 

Horváth  M.  ^ 


338  XI.  Könyv.  Az  átalakulás  korszaka. 

Ezen  élénk  párttusák  közt  a  nemzetiségek  harczát  is  mind  heve- 
sebbé tette  egy  részről  a  felvidéki  tót  panszlavismus,  másról  a  horvát- 
országi illyrisnms.  Amaz,  mely  csak  néhány  evang.  vallású  lelkészben 
s  tanárban  ,  és  néhány  iskola  fiatalságában  talált  pártolókra,  utóbb 
egészen  nyomtalanul  tűnt  el,  figyelmünket  kevesbbé  igényli,  mint  a 
1848.  horvát-illyr  mozgalom,  melynek  1848-on  túl  is  maradandó  lett  hatása. 
E  párt  vezérei  gondosan  ügy  ekéztek  ugyan  takargatni  valódi  czéljai- 
kat,  minden  módon  el  akarván  hitetni  a  világgal,  hogy  szándékuk  nem 
egyéb,  mint  a  túlterjeszkedő  s  radical  irányú  magyar  törekvések  elle- 
nében megvédeni  nyelvöket,  nemzetiségöket,  tartományuk  municipalis 
jogait,  s  a  magyar  protestantismus  terjeszkedésétől  megóvni  kath.  egy- 
házukat. De  sokáig  lehetetlen  volt  eltitkolniok,  hogy  a  czél,  melyre 
törekednek,  nem  kisebb,  mint  a  déli  szláv  fajok  egy  állammá  egyesí- 
tése ;  s  mivel  ebben  legközelebbi  s  legnagyobb  akadálynak  a  magyar- 
országgal  létező  kapcsolatot  látták  :  ennek  gyöngítését  tűzték  ki  első  fel- 
adatúi, az  alkotmányos  horvát  párt  ellenében,  mely  viszont  a  szabadelvű 
magyar  ellenzékben  kereste  fő  támaszát.  Az  illyrek  emezektől  Várasd 
és  Kőrösmegyékben  a  térről  leszoríttatván,  Zágrábmegyében  ütötték 
fel  táborukat,  s  nemcsak  ennek  gyűlésein,  hanem  folyóirataikban  is 
nagy  szenvedélylyel  szítogatták  a  faj -gyűlöletet  a  magyarok  ellen, 
még  az  ezeket  pártoló  alkotmányos  horvátokat  is  hűtlen  hazafiak  gya- 
nánt pelengérre  állítván.  A  magyar  lapok  sem  késtek  aztán  fölvenni 
az  elejökbe  dobott  keztyüt,  s  nem  kisebb  szenvedélylyel  utasíták  vissza 
a  támadást.  A  két  nemzet ,  mely  századokon  keresztül  testvériesen 
osztozott  vala  egymással  a  jó  és  bal  szerencsében,  melynek  századok 
óta  egy  volt  alkotmánya,  története,  most  mind  keserűbb  vádakat  s 
panaszokat  halmozott  egymásra,  mind  ellenségesebb  indulatot  kezde 
magában  táplálni  egymás  ellenében.  A  magyar  boszankodott,  hogy 
ezer  éves  államélete  után  csak  kétségbe  is  hozatik,  hogy  a  hol  és  a 
meddig  a  magyar  alkotmány,  a  magyar  törvény  alkot  szabályt,  ott  a 
politikai  nemzetiség  s  a  diplomatikai  nyelv  is  csak  magyar  lehet;  az 
iilyr  pedig  szintúgy,  mint  a  szerb  és  szász  dühössé  lett,  zsarnoki 
elnyomásról  panaszkodott,  hogy  joga  a  politikai  külön  nemzetiségre 
megtagadtatik,  bár  különben  a  társas  életben  legkevesbbé  sem  gátol- 
tatott saját  nyelve  használatában  és  fejlesztésében,  a  magyarok  csak 
a  latint  kívánván  helyettesíteni  a  magyarral. 

E  nemzetiségi  harcz  azonban  Horvátországon  kivül  a  megyei 
gyűléseken  ritkábban  tolakodott  az  előtérbe.  Itt  a  reformtörekvések 
foglalták  el  a  kedélyeket.  Szatmár  megye  12  pontban  állítá  össze  azon 
reformokat,  melyeket  már  a  jövő  országgyűlésen  valósítva  szeretett 
volna  látni.  E  pontok,  melyek  aztán,  a  megyék  többségétől  elfogad- 
tatván, azok  által  a  követeknek  is  utasításul  adattak,  íme  következők : 
1.  Az  ősiség  eltörlése.  2.  A  hiteltörvények  kiegészítése,  telekkönyvek 
s  hypotheka-bank  fellállítása.  3.  Kötelező  örökváltság  minden  jobb- 
ágy-földre. 4.  A  czéhek,  egyedárúságok  stb.  megszűntetése.  5.  Birtok- 
s  hivatal  viselési  jog  az  ország  minden  lakosára  nézve.  6.  A  papság  a 
ös*zes    nemesség   adózása    a    megyék  szükségeire  az  úgynevett  házi 

pénztárba.  7.  A  népnevelés  szabályozása.  8.  Sajtószabadság.  9.  A  váro- 
sok felszabadítása  a  kir.  kamara  gyámsága  alól,  azok  rendezése  s  or- 
szággyűlési szavazata.  10.  A  polgári  s  büntető  törvénykönyv  új  szer- 
kőzete  ;  esküdtszékek-  s  vádpörrendszer  megalapítása.  11.  A  politikai 
igazgatás  elválasztása  a  törvénykezésitől  a  megyék  s  városokban.  12. 
Népképviselet. 

E  pontok  megvitatása  a  sajtóban  s  megyei  gyűléseken  minden 
eddigieknél  élénkebbekké  tette  a  reformvitályokat.  Különösen  három 
pont :  a  városok,  a  közös  adó  s  az  anyagi  érdekek  kérdései  fölött  oly 
szén  vedéi  vességgel  folyt  a  harcz  a  megyei  gyűléseken,  hogy  a  pártok 
itt-ott  még  ellenségesen  is  összecsaptak  becsődített  kortestömegeikkel. 
Hatékonyabb  volt  ezek  megérlelésében  a  sajtó,  melynek  utján  Szé- 
chenyi, Kossuth,  Dessewffy  Emil,  Aurél  testvére,  s  mások  különféle  ter- 
veikkel léptek  fel  kivált  az  adó  kérdésében,  mindnyájan  oly  hatalmas 
vágásokat  ejtve  a  „szűz-vállas  privilégium"  ősi  fáján,  hogy  annak 
ledülte  a  közelgő  országgyűlésen  már-már  bizonyosnak  tartatott.  A 
két  másik  kérdés  tekintetében  egyezőbb  volt  a  közérzelem  az  ország- 
ban. A  városok  aránylagos  részvétét  a  törvényalkotásban  senki  sem 
akarta  már  gátolni,  mihelyt  a  városod  a  kamara  túlságos  befolyása 
alól  kivétetvén,  valóban  szabadokká  lesznek.  Az  anyagi  érdekek  pan- 
gását tekintve,  eddigelé  legnagyobb  panasza  volt  az  országnak,  hogy 
az  osztrák  határszéleken  felállított  vámrendszer  fojt  el  hazánkban 
minden  ipart  s  kereskedést,  s  e  vámvonal  megszűntetését  több  ország- 
gyűlés, de  mindig  hasztalan,  sürgette  a  kormánynál.  A  nézetek  ez  iránt 
nagy  változást  szenvedtek  ezen  évek  alatt.  Mióta  a  német  birodalmi 
vámszövetség  felállíttatott,  s  annak  sükeres  működése  következtében 
előrelátható  lett,  hogy  az  osztrák  tartományok  is  a  szövetséghez  fog- 
nak csatlakozni,  statusférfiaink  az  ország  határain  létező  vámvonalt 
nemzetiségünk  bástyájaként  kezdek  tekinteni  a  német  elem  olvasztó 
hatása  ellen ;  s  annak  eltörlése  helyett  azt  kezdek  sürgetni,  hogy  az 
alkotandó  új  vámszabályok  által  a  még  igen  gyönge  magyar  ipar  vé- 
delem alá  vétessék  a  sokkal  fejlettebb  német  ipar  ellenében.  „Véd- 
vám"  lette  tekintetben  a  jelszó  s  a  czél ,  melyre  anyagi  kifejlésünk 
végett  a  törekvések  irányoztattak. 

E  mellett  pedig  a  belipar  és  kereskedés  emelésére  vezető  eszkö- 
zök megvitatása  s  életbeléptetése  foglalkodtatá  az  elméket.  Egy  rész- 
ről Széchenyi  s  mások  egy  nagy  országos  pénztár  felállítását  terveze- 
ték;  más  részről  a  Balogh  Pál  által  1841-ben  indítványozott,  s  létre  1841. 
is  jött  „hasznos  ismereteket  terjesztő  társaság"  rövid  idő  múlva  ipar- 
egyesületté nőtte  ki  magát,  mely  elnökének,  Batthyányi  Lajosnak, 
buzgó  törekvései  által  egyre  emelkedvén,  hamar  szép  gyümölcsöket 
termett :  az  iparos  növendékek  számára  reáliskolát  s  mellé  egy  szer- 
szám- és  gépminta  gyűjteményt  állíta  fel,  honi  gyártmányokból  ipar- 
úi ükiállítást  rendezett.  Az  iparmükiállítás,  terjesztvén  a  honi  készít- 
mények ismeretét,  irántok  rokonszenvet,  előszeretetet  ébreszte,  s  ösz- 
tönül szolgált  védegyleteket  alapítani,  melyeknek  tagjai  honi  gyárt- 
mányok viselésére  kötelezték  magokat  stb.  E  mellett  a  gazdasági  egye- 

sülét  is  folyton  növekedő  erővel  müködék  a  földmívelési  ipar  fejleszté- 
sében,  mi  végre  mind  több  fiók- egyesületek  keletkeztek  stb.  A  keres- 
kedés emelése  végett  Pesten  a  kereskedői  kar  által  kereskedelmi  bank 
alapíttatott.  Egy  nagyszerű  vasút-hálózat  is  terveztetett,  mely  az  or- 
szág minden  részeit  Pesttel,  ezt  pedig  Fiúméval,  a  magyar  tengeri 
kikötővel,  egybekapcsolná  s  terményeinknek  utat  nyitna  a  világkeres- 
kedelem piaczaira. 

7.  §.  Az  IS^U-ki  országgyűlés. 

Ekképen  a  nemzeti  életnek  minden  mozzanatait  átkaroló  élénk 
szellemi  s  anyagi  mozgalom  terjedt  volt  el  a  hazában,  midőn  a  királvi 
meghívó  levelek  az  országgyűlést  május  14-re  Pozsonyba  kihirdették. 
A  magánosak  érdekeibe  vágó  egyes  reformok,  kivált  a  nemesség  meg- 
adóztatásának kérdése  a  követválasztási  s  utasítási  harczot  mindenütt 
rendkívül  élénkké,  több  helyt  a  felizgatott  kortes  tömegek  még  véressé 
is  tették.  A  conservativ  párt  a  nemadózás  elvével  ügyekezett  magának 
többséget  szerezni.  Es  mily  hatalmas  fegyver  volt  ez  kezében,  mutatja 
az,  hogy  még  Szalamegyében'is  sikerült  a  nemadózást  tűzni  ki  utasí- 
tásul ;  minek  következtébeu  a  reformpártnak  a  műit  országgyűléseken 
ünnepelt  vezére,  Deák  Ferencz,  ki  pártkülönbség  nélkül  az  ország 
első  államférfiának ,  legbölcsebb  törvényhozójának  tiszteltetett ,  a 
követséget  az  ország  köz-sajnálkozására  el  nem  fogadta.  E  nagy  em- 
berünk távollétét  érezte  is  sajnosán  a  reformi  párt ;  mert  bár  ez,  az 
adó  kérdését  kivéve,  most  is  többségben  volt  a  rendek  táblájánál ,  te- 
kintélyes, ügyes  vezér  hiánya  miatt  tényleges  ereje  most  sokkal  kisebb 
1840.  lett,  mint  volt  1840-ben.  A  felsőházban  most  is  többségben  volt  ugyan 
a  conservativ  párt;  de  már  a  szabadelvű  ellenzék  is  oly  erkölcsi  erőt 
merített  a  reformokra  hajló  közvélemény  gyámolításából,  s  egyes  tag- 
jainak szónoki  tehetségéből  s  bátorságából,  nemkülönben  mint  vezé- 
rének, Batthyányi  Lajosnak,  szigorú  fegyelemtartásából,  miszerint  a 
conservativ  párt,  melynek  élén  Dessewífy  Aurél  halála  után  gr.  Apponyi 
György  álla  számtöbbsége  daczára  sem  volt  már  mindig  ura  a  hatá- 
rozatoknak. 

A  reformok  szüksége  már  oly  erőre  kapott  a  közvéleményben, 
hogy  néhány  újítást  még  a  kir.  előadások  is  kitűztek  a  tanácskozások 
tárgyául.  De,  mindemellett  is  mindjárt  eleinte  két  más  tárgy  került 
szőnyegre,  melyek  a  szenvedélyeket  felkorbácsolva,  majdnem  az  egész 
gyűlésen  keresztülhúzódott  sajnálatos  vitákat  támasztottak.  Ezek 
egyike  a  nemzeti  nyelvet,  másika  a  vallási  viszonyokat  illette. 

A  vallási  viszonyok  tekintetében  különösen  két  pont  hozatott 
szőnyegre :  a  vegyes  házasságok  és  a  más  vallásra  való  áttérhetés  kér- 
dése. A  rendek  többsége  mind  a  kettőt  a  vallási  felekezetek  közti 
egyenlőség  elve  szerint  kívánta  eldöntetni ;  s  különösen,  a  vegyes  házas- 
ságokból születendő  gyermekekre  nézve  határozták,  hogy  azok  mindig 
az  apa  vallását  kövessék.  A  főrendek,  bár  csak  hosszú  ellenzés  után. 
végre  szinte  elfogadták  a  rendi  végzést;   de  minthogy  a  kormány  azt 

megerősíteni    vonakodott,    leiratai    következtében    meg    1841-ben    is  1844. 
néhányszor  megújultak  a  viták,  míg  végre  a  törvényjavaslatot  valahára 
a  kormány  is  elfogadta.  E  szerint  a  megalkotott  új  törvény,  a  vegyes 
házasságok,  s  a  más  vallásra  térés  kérdéseit  a  különböző  vallásfeleke- 
zetek közti  teljes  viszonyosság  elve  szerint  intézte  el. 

A  vallásinál  azonban  még  sokkal  ingerültebb  s  többször  meg- 
újuló harczot  idézett  fel  a  nemzeti  nyelv  kérdése.  A  horvátországi 
követek,  kik  az  illyr-horvátok  többségre  jutott  felekezete  által  a  magyar- 
horvát párt  kizárásával  választattak  meg,  utasításuk  szerint  minda- 
mellett is,  hogy  a  magyar  nyelvet  jól  értették,  nem  ezen,  s  nem  is 
anyai  nyelvökön,  hanem  latinul  szólaltak  fel  az  országos  ülésekben. 
E  miatt  több  ízben  zajos  jelenetek  újultak  meg  a  rendek  tábláján ;  s 
többen  oly  végzést  sürgettek,  mely  szerint  csak  magyarul  leg}^en  szabad 
szólani.  A  horvát  követek  halasztást  kértek,  míg  küldőiktől  engedelmet 
nyerhetnek  a  magyarul  szólásra ;  de  mivel  még  a  szlavóniai  követek 
is  úgy  vélekedének,  hogy  inkább  követi  állásukról  mondanak  le,  mint- 
sem oly  utasítást  fogadjanak  el,  mely  őket  diákul  szólani  kényszerítse, 
a  nagy  többség  végzése  a  magyar  nyelv  kizárólagos  használatát  tette 
a  ház  szabályává  ;  mire  viszont  a  horvát  követek  óvást  nyújtottak  be 
a  részvetők  nélkül  alkotandó  törvények  ellen,  s  a  kormánynál  kerestek 
pártfogást.  B.  Bedekovics  alcancellár,  maga  is  az  illyr-horvát  párt 
tagja  s  főpártolója,  a  kabinetben  oda  vitte  az  ügyet,  hogy  egy  leirat- 
ban (octob.  12-kén)  a  rendeknek  meghagyatott,  miszerint  mindaddig, 
míg  törvény  által  másként  intézkedve  nem  lesz,  a  horvát  követeket  ne 
gátolják  a  latin  nyelv  használatában. 

A  rendek  többsége  már  maga  is  átlátta,  hogy  ama  végzése  által 
a  szenvedély  hevében  eszélytelen  lépésre  engedte  magát  ragadtatni,  s 
annál  inkább  megbánta  azt,  mivel  intézkedése  Horvátországban  új 
lángra  gyúlasztá  a  nemzetiségi  féltékenységet.  Mert  bár  nem  a  horvát, 
hanem  a  latin  nyelv  ellen  hozatott  a  végzés,  a  horvátok  abban  ma- 
gukra nézve  veszélyes  terjeszkedését  látták  a  magyarságnak.  De  bár  a 
rendek  többsége  megbánta  volt  elhamarkodott  lépését:  a  királyi  leirat 
után,  részint  álszégyenből,  részint  mivel  a  kormány  azon  jogát,  hogy 
a  törvényhozás  egyik  kiegészítő  része,  a  király,  a  másik  részt  a  ren- 
deket, udvari  parancsokkal  korlátozhatja,  elismerni  veszélyesnek  tekin- 
tették, s  a  kormányt  az  illyr  párt  irányában  egyébiránt  is  többféle- 
képen  részrehajlónak  tapasztalták,  végzősöket  a  leirat  daczára  tovább 
is  fentartandónak  határozták,  s  a  leirat  sérelmessége  ellen  felterjesztést 
kívántak  tenni  a  kormányhoz.  E  felterjesztés  a  dec.  l-jén  tartott 
országos  ülésben  vétetett  tárgyalásba.  Mivel  azonban  a  horvát  követek 
ekkor  a  latinul  szólást  erőszakolni  akarták,  a. többség  pedig  meg-meg- 
újuló zajával  abban  őket  meggátolta,  oly  botrányos  jelenet  fejlett  ki, 
hogy  az  ülést  is  fel  kellett  függeszteni.  Nehogy  hasonló  jelenet  több- 
ször is  megújuljon,  a  rendek  más  nap  elnöküket,  a  miatt,  mivel  a  tábla 
határzata  ellen  a  horvát  követeket  szólani  engedte,  megróván,  kijelen- 
tették, miszerint  a  ház  méltóságát  hasonló  botrányoktól  megóvandók, 
erőszakkal  többé  nem  gátolandják  ugyan  a  horvát  követeket  a  latin 

beszédben  ;  de  míg  e  nyelven  szólnak,  véleményeik  semmi  figyelembe 
sem  vétetnek,  s  beszédjeik  a  naplóba  sem  igtattatnak. 

A  horvát  követek  még  ezután  is  folytatták  ugyan  a  többség  elle- 
nében daczos  ragaszkodásukat  a  latin  nyelvhez ;  de  diadaluk  nem  so- 
káig tartott.  A  rendek  őket  többé  nem  háborgatták,  hanem  beszédeiket 
.semmi  figyelembe  sem  vévén,  annál  több  erélylyel  ügyekeztek  megal- 
kotni a  törvényt,  mely  a  magyar  nyelvet  az  országban  egyedüli  hiva- 
talos nyelvvé  emelje.  A  törvényjavaslatban,  mely  ez  iránt  a  főrendek- 
hez küldetett,  majdnem  50  éves  pályáján  szerzett  bokros  érdemei  mél- 
tánylásául, egyedül  a  főherczeg  nádort,  ki  a  nyelvet  jól  értette  ugyan, 
de  nem  elég  könnyűséggel  beszélte,  kívánták  kivenni  az  ország  rendéi 
a  törvény  kötelezése  alól.  Az  agg  nádor  azonban  megköszönvén  a 
gyöngéd  figyelmet,  kijelenté,  hogy  a  kivétel  daczára  is  alkalmazni 
fogja  magát  a  törvényhez.  A  nyilatkozat  zajos  tetszéssel  fogadtatott,  s 
jó  előjeléül  vétetett  annak  is,  hogy  a  törvényjavaslat  egész  terjedelmé- 
ben megnyeri  a  királyi  sanctiót,  mi  aztán  nem  sokára  teljesedésbe  is 
ment.  A  törvény  következőleg  intézkedett :  a  törvényhozási,  igazgatási 
s  közoktatási  nyelv  kizárólag  a  magyar;  a  három  szlavón  vármegyében 
e  törvény  csak  1850-ben  lépend  életbe;  Horvátországra  pedig  csak 
annyiban  terjesztetik  ki,  hogy  a  magyarországi  hatóságokkal  a  latin 
helyett  magyar  nyelven  érintkezzék,  saját  keblében  eddigi  gyakorla- 
tánál ezentúl  is  megmaradhatván ;  de  a  köziskolákban  a  magyar  nyelv 
ott  is  taníttassák.  A  horvát  nemzetiség  tehát  e  törvény  által  semmi 
kisebbséget  sem  szenvedett,  mert  ez  csak  a  holt  latin  helyébe  rendelte 
igtatni  a  magyar  nyelvet.  De  a  már  gyűlöletig  felfokozott  nemzeti 
féltékenység  az  élő  magyar  nyelv  olvasztó  erejétől  s  további  terjesz- 
kedésétől való  aggodalmában  ezt  is  sérelmesnek  tartá,  s  még  hevesebb 
visszahatásra  érzé  magát  feljogosítva.  Kapcsolatban  e  tárgygyal  meg 
az  illyr  pártnak  mind  szaporodó  kihágásai  felett  is  több  napig  hevesen 
folyt  a  vita  mind  a  két  táblánál ;  s  a  kormány  egy  feliratban  megkére- 
tett, fordítaná  figyelmét  komolyabban  ama  zavargásokra,  melyek  már- 
már  a  belbékét  is  fenyegetik.  Ennek  eredménye  lett,  hogy  Zdenosay  a 
a  zágrábi  főispáni  hivatalban  más  egyéniséggel  pótoltatott. 

A  vallást  és  nemzetiséget  illető  szenvedélyes  viták  közt  nem  ke- 
vesebb érdekeltséggel  folytak  a  tanácskozások  a  reformkérdések  felett 
is,  melyek  közöl  aztán  a  birtok-  és  hivatalképesség  az  ország  minden 
keresztény  lakosára,  s  a  közmunkák  szabályozása  törvénynyé  is  vált. 
Egyebekre  nézve  mindazáltal,  miket  a  reformpárt  szőnyegre  hozott,  a 
remények  most  is  meghiúsultak.  A  büntető  törvénykönyv  és  börtön- 
rendszer, bár  teljesen  kidolgozva  léteztek,  kivált  az  esküttszékek,  s  az 
új  börtönökre  fordítandó  költség  miatt  ezúttal  még  nem  érhettek  tör- 
vénynyé. Hasonló  sorsban  osztozott  a  városok  rendezésének  kérdése 
is,  mely  mivel  a  szabadelvű  párt  a  városokat  a  megyékhez  hasonló 
független  hatóságokká  emelni,  a  kormány  ellenben  a  maga  túlnyomó 
befolyását  azokban  továbbra  is  fentartani  kívánta,  jobb  időkre  maradt. 
Ugyanezen  okból  a  hitelintézeti  törvényjavaslat  sem  nyerhetett  királyi 
megerősítést.  Az  ősiség  eltörlése  s  a  kötelező  örökváltság  elve  már  a 


Az  1843/4-ki  országgyűlés.  343 

múlt  gyűlésen  el  léve'n  fogadva,  jelenleg  mind  a  kettő  iránt  választ- 
mányi munkálat  készíttetett,  melynek  tárgyalása  azonban  időhiány 
miatt  a  jövőre  halasztatott. 

A  közös  teherviselés  kérdését,  mivel  a  megyék  utasításainak 
többsége  az  adózás  elvállalása  ellen  hangzott,  tüzetesen  nem  lehetett 
ugyan  tárgyalni ;  mivel  azonban  e  nagy  fontosságú  reformot  már 
mind  a  két  tábla  tagjainak  többsége  pártolá,  más  alakban  hozták  azt 
szőnyegre.  Az  adómentességről  való  lemondás,  a  közös  teherviselés 
elve  mind  a  két  táblánál  nagy  lelkesedéssel  kijelentetvén,  egy  úgy 
nevezett  financzialis  választmány  neveztetett  ki,  mely  véleményt  adna, 
miképen  volnának  az  ország  közszükségei  legczélszerübben  fedezhetők? 
Széchenyi  István,  ki  azon  nap,  melyen  a  közös  teherviselés  elve  kimon- 
datott, mint  a  nemzeti  ügy  jobbrafordúltának  ünnepén  fényes  díszöl- 
tözetben jelent  meg  a  főrendek  házában,  minden  követ  megmozdított, 
hogy  a  nemesi  adózást  életbe  léptesse.  Buzgó  működéseivel  oda  vitte 
az  ügyet,  hogy  a  rendek  táblája  az  anyagi  javítások  és  közszükségek 
fedezésére  a  jövő  országgyűlésig  tíz  millió  340  ezer  forintot  ajánlott 
meg,  nemes  és  neuieneraes  által  aránylag  fizetendőt.  A  reformpárt 
már-már  diadalát  ülte,  midőn  egy  elirve  nem  is  sejtett  sziklán  a  szép 
remények  megint  hajótörést  szenvedtek.  A  főrendek  ugyanis,  azon 
ürügy  alatt,  hogy  a  nemességet  csak  apránkint  kell  az  adózáshoz  szok- 
tatni, a  tíz  millió  helyett  csak  hármat  szavaztak  meg.  Szerencsétlen- 
ségre ebből  elvkérdés  támadt  mert  a  rendek  kizárólag  magoknak  igé- 
nyelték —  miként  ez  más  országokban  is  a  képviselők  házát  illeti,  — 
az  adóösszeg  meghatározásának  jogát.  A  főrendek  szinte  nem  akartak 
engedni,  s  így  aztán  az  adóügy  zátonyra  feneklett,  melyről  az  a  már 
végéhez  közelgő  országgyűlésen  többé  le  sem  szabadulhatott. 

E  tárgynál  még  sokkal  inkább  felhevíté  a  kedélyeket  az  ország- 
gyűlés végnapjaiban  az  anyagi  érdekek  előmozdításának  kérdése.  Az 
országgyűlés  mind  a  közlekedési  eszközök,  különösen  a  fiumei  vasút, 
mind  a  vámok  s  harminczadok  tárgyában  már  több  hónap  előtt  feliratot 
intézett  a  kormányhoz.  Emerre  nézve  kére  a  kormányt,  közöltetné  vele  a 
szükséges  adatokat,  melyek  szerint  az  ország  anyagi  érdekei  tekinteté- 
ben méltányosabb  s  igazságosabb  törvényjavaslatot  készíthessen  a  vá- 
mok és  harminczadok  szabályozására.  A  kormány  azonban,  mint  a  kel- 
lemetlen s  mellőzni  kívánt  kérdésekben  rendesen  tenni  szokta,  a  vá- 
laszt az  utolsó  napokig  halászta.  Ebből  gyanítani  lehete,  hogy  az,  ha 
megérkezik  is,  vagy  tagadó  lesz,  vagy  időhiány  miatt  többé  nem  lesz 
tárgyalható ;  mert  az  országgyűlés  bezárásának  napja  november  10-re 
már  ki  volt  hirdetve,  a  válaszról  pedig  még  e  hó  első  napjaiban  sem 
volt  szó.  A  kormány  ezen  eljárása  elkeseredéssel  töltötte  el  a  hazafiak 
nagy  részének  kedélyét,  s  Kossuth  Lajos  indítványára,  ki  a  Hírlap 
szerkesztéstől  nem  rég  megválván,  különösen  az  anyagi  érdekek  fej- 
lesztésére fordítá  munkásságát,  egy  országos  iparvédegyletet  állítottak, 
mely  nemcsak  a  nagy  közönségben,  hanem  a  törvényhozók  nagy  ré- 
szétől is  lelkesedéssel  üdvözöltetett. 

E  nagyszerű,  ^országos  tüntetés  után  a  kormány  sem  tagadhatta 

meg  illőleg  a  kívánt  választ.  A  november  7 -kén  kelt  leirat  akként 
hangzott,  hogy  a  törvényhozó  testülettől  kért  adatokat  majd  a  jövő 
gyűlésre  fogja  megküldeni.  E  válasz  kimondhatatlan  felindulással  fo- 
gadtatott a  rendek  házában,  kiket  az  erdélyi  részek  visszakapcsolásá- 
nak meghiúsulta,  a  városi  kérdés,  büntető  törvény,  hitelintézet,  közös 
adó  kérdéseinek  épen  e  napokban  történt  megbukta  miatt  különben  is 
ingerültebb  hangulat  szállá  meg.  A  fájdalom  és  keserűség  e  válasz  hal- 
lattára áttört  minden  korlátokat,  melyeket  eddig  a  mérséklet  emelt :  a 
rendek  táblája  bizalmatlanságot  szavazott  a  kormány  iránt,  kijelent- 
vén egy  határozatában,  hogy  a  kormány  válaszát  a  legnagyobb  nehéz - 
telessel  fogadja ;  hogy  miután  az  ország  határain  felállított  vámrend- 
szer czélja  nem  más,  mint  az  ország  anyagi  kifejlésének  meggátlása,  s 
ők  az  ország  függetlenségét  idegen  tartományok  érdekeinek  alá  nem 
rendelhetik,  az  országos  védegyletet  a  törvény  paizsa  alá  helyezik, 
miszerint  minden  polgár  saját  küszöbénél  állítson  véd  vámot.  Nagy 
részben  e  bizalmatlansági  határozatnak  lőn  eredménye,  hogy  Majláth 
Antal  cancellár,  hivataláról  nem  sokára  a  gyűlés  bezárása  után  le- 
mondott. 

8.  §.  Az  1845/t1íí  időköz  harczai. 

Az  országgyűlés  nem  mutathatott  fel  sok  közvetlen  eredményt, 
számos  új  törvényi,  de  a  nemzet  általa  roppant  haladást  tett  erkölcsi 
kifejlődésében.  Az  akadályok,  melyeket  a  kormány  a  legszükségesebb, 
s  már  mindenkitől  óhajtott  reformok  megvalósulásának  elejébe  vetett, 
mint  a  feszítés  neveli  a  rugony  erejét,  még  inkább  felfokozták  a  nem- 
zet erélyét.  Pest  vármegyének  még  az  országgyűlés  alatt  keletkezett 
indítványára  a  szabadelvű  ellenzék,  vagy  inkább  a  nemzet  —  mert  így 
nevezé  már  az  magát  hasonlíthatatlan  többségénél  fogva,  — a  törvény-, 
hozás  eddigi  elemeivel  nem  hitte  többé  a  maga  szabadelvű  értelmében 
keresztülvihetni  a  reformokat,  s  új  elemeket  is  fölvenni  kívánt  abba, 
melyeknek  súlyával  legyőzhesse  valahára  a  kormány  ellentállását. 
Ezentúl  a  népképviselet  lőn  tehát  a  jelszó,  mely  alatt  a  nemzet  új 
harczra  sorakozott  a  reform  zászlai  alá. 

Es  mivel  a  városi  késdésnek  már  három  országgyűlésen  keresz- 
tül húzódott  sükeretlen  tárgyalása  mindenkit  meggyőzhetett,  hogy  a 
nemzet  csak  hosszú  küzdelmen  keresztül  juthat  el  valaha,  a  kormány 
s  vele  frigyben  lévő  conservativ  párt  ellenében,  a  nagy  czélhoz :  min- 
denek előtt  a  társadalmi  téren  ügyekeztek  oly  eszmét,  oly  érzelmet  állí- 
tani előtérbe,  mely  körül  minden  osztályok  s  felekezetek  faj,  jog  s  val- 
láskülönbség nélkül  egyesüljenek,  s  így,  egy  testté,  lélekké  válva,  töre- 
kedjenek keresztülvinni  az  átalakulást.  Ily  eszmének  látszók  az  orszá- 
gos védegylet,  mely  ennél  fogva  Kossuth  Lajos,  Batthyányi  Kázmér  s 
Teleky  László  vezetése  alatt  nagy  buzgalommal  vétetett  ápolás  és 
terjesztés  alá. 

De  nemcsak  a  nemzetet,  a  kormányt  is  elégületlenség  szállta 
meg  a  lefolyt  országgyűlés  alatt.  Midőn  a  gyűlés  előtt  hagyományos 
mozdulatlanságából  maga  is  a  reform  terére  lepett,  azt  hitte,  a  nemzet 

e/l  oly  bálával  s  örömmel  fogadandja,  hogy  a  reform  szellemére  nézve 
engedékenyebb  lesz.  De  a  gyűlés  alatt  elég  alkalma  lön  tapasztalnia, 
hogy  a  nemzet  nemcsak  jobblétet  akar,  hanem  az  anyagi  reformvágy- 
gj  al  együtt  nő  ragaszkodása  az  alkotmányos  önálló  nemzeti  élethez  is. 
A  „semmit  rólunk  nélkülünk"  elv  még  az  anyagi  reformok  vágyánál  is 
mélyebben  gyökerezett  a  kedélyekben.  így  azonban  a  bécsi  kormány, 
mely  hagyományos  kényaraimi  vágyairól,  s  különösen  arról,  hogy 
Magyarország  egykoron  a  német  örökös  tartományok  rendszerében 
korinányoztassék,  egészen  soha  sem  mondott  le,  egyátaljában  nem 
akart  reformálni.  De  a  régi  mozdulatlanságba  visszalépni  többé  nem 
lehetett:  ugyanazon  kényszerűség,  melytől  a  reform  terére  tolatott, 
folyton  s  mind  nagyobb  erővel  hatott  reá;  az  események  logikájában 
rejlő  hatalom  végig  kényszeríté  futni  a  megkezdett  pályát,  mint  a  ne- 
hézkedés a  hegy  lejtőjén  mozgásba  hozott  követ. 

Ezt  érezve,  az  országgyűlés  után  a  kormány  is  egészen  megvál- 
toztatta eddigi  politikáját.  Egészen  a  maga  kezeibe  kívánta  venni  a 
nemzeti  átalakulás  vezetését,  hogy  azt  a  maga  értelmében  és  czéljai 
szerint  vihesse  keresztül.  Megyőződött  azonban,  hogy  a  számára  nézve 
csekély  főrendi  conservativ  párttal  lehetetlen  czélj át  érni:  a  nemzet- 
ben, a  szabadelvű  vagy  reformpártban  kívánt  tehát  magának  szerezni 
többséget.  Metternich  herczeg  fő  statuscancellár  ez  iránt  már  az 
országgyűlés  alatt  kifejtette  a  maga  eszméit  s  terveit  a  főherezeg 
nádorhoz  1844-ben  irt  levelében.  A  terv  kivitele  azonban  az  ország-  1844. 
gyűlési  időközre  maradt.  A  czél  az  lőn,  hogy  „egy  biztos  többséget  ala- 
kítson az  alsó  táblánál  a  kormány  vezérlete  alatt ;  mi  végett  mindenek 
előtt  szükséges,  hogy  a  megyék  más  vezérlet  alá  jussanak,  mint  minő 
alatt  eddig  voltak.  Ha  egyszer  a  többség  meglesz,  a  kormány  az  eddigi 
kir.  előadások  helyett  kidolgozott  törvényjavaslatokkal  lépjen  az  ország- 
gyűlés elébe,  s  ezeket  a  király  által  e  végre  kinevezendő  biztosok  véd- 
jék s  vigyék  keresztül  mind  a  bizottmányok,  mind  az  egész  törvényhozó 
kar  gyűléseiben  oly  módon,  mint  ez  a  nyugati  alkotmányos  országokban 
divatozik".  A  tervhez  a  nádor,  József  főherczeg  is  hozzájárult,  úgy 
mindazáltal,  hogy  az  új  rendszabályok  alkotmányos  modorban  létesít- 
tessenek, s  a  kormány  oly  módon  intézze  első  lépéseit,  hogy  azok  a 
közvélemény  tetszését  megnyerjék. 

A  körülmények  kedvezőknek,  látszanak  a  kormány  tervére.  A 
szabadelvű  nagy  ellenzéki  párt,  mely  mint  mondók,  a  nemzet  hasonlít- 
hatatlanul nagyobb  részét  foglalta  magában,  egy  idő  óta  két  felekezetre 
szakadt,  melyeknek  egyike  sem  közeledett  ugyan  elveire  nézve  a  con- 
servativ párthoz:  minthogy  azonban  egymástól  több  tekintetben  eltérő, 
sőt  egymással  ellenkező  tanokat  hirdettek :  e  szakadás  a  kormánynak 
válhatott  volná  javára.  Mióta  ugyanis  Kossuth  a  „Pesti  Hírlap"  szer- 
kesztésétől megvált,  s  azt  új  szerkesztői  s  fő  munkatársai,  Szalay 
László,  b.  Eötvös  József,  Trefort  Ágoston,  Csengery  Antal  az  új  köz- 
pontosítási iskola  orgánumává  tették,  a  nagy  elleuzéki  párt  kebelében 
egy  új  felekezet  támadt.  Az  idő  szerint  Kossuth  vezérlete  alá  jutott 
ellenzék  nagyobb  része  ezentúl  is  a  megyerendszert,  de  a  népképviselet 

által  kijavítandó  megyei  rendszert  akarta  továbbra  is  megtartani  egész 
átalakulásunk  alapjául,  arra,  mint  szegletköre  kívánván  építeni  minden 
politikai  reformot:  az  új,  központosítási  iskola  ellenben  a  megyei  rend- 
szert az  alkotmányos  élet  biztosítására  elégtelennek,  a  nemzet  erejének 
kifejtésére  alkalmatlan  eszköznek  tartá,  mely  végelemzésben  feldarabo- 
lásra vezet,  s  annak  helyébe,  a  népképviselet  mellé  felelős  kormány- 
rendszert kívánt  állítani,  mely  az  ország  kormányát  az  öspontosított 
nemzeti  akarat  kifolyásává  téve,  az  alkotmánynak  több  biztosítékot,  a 
nemzet  erejének  gyorsabb  kifejlést  adjon.  Míg  azonban  a  nagy  nemzeti 
párt  e  két  felekezete  a  nyilvánjogra  nézve  egymástői  ily  lényegesen 
eltért,  az  egyes  magánjogi  s  anyagi  reformokra  nézve  mind  a  kettő  kö- 
rülbelül ugyanazon  irányt  s  elveket  vállá  a  magáéinak,  melyeket  Szé- 
chenyi István,  a  reform  atyja,  hirdetett, 

Míg  e  pártok  egymással  a  megyerendszer  s  a  parlamentaris  fele- 
lős kormányrendszer  előnyei  felett  vitatkoznak  vala,  a  kormány  is  meg- 
kezdte azon  rendszabályok  életbeléptetését,  melyek  által  legelőbb  is  a 
megyék  vezérletét  hatalmába  keríteni,  s  ennek  folytában  a  jövő  ország- 
gyűlésen magának  a  rendek  táblájánál  is  többséget  szerezni  ügyekezett. 
A  megyék  élén  álló  főispánok  eddig  is  a  kormánytól  nyerték  ugyan 
kineveztetésöket ;  befolyásuk  azonban  csekély  volt  a  megyék  szellemére 
s  eljárására,  melynek  a  rendek  összesége,  s  az  általuk  választott  alispá- 
nok s  többi  hivatalnokok  adták  az  irányt.  A  főispánok,  többnyire  más 
országos  hiva valókat  is  viselvén ,  csak  is  ritkán,  legfel ebb  a  tisztújító  s 
követválasztó  gyűlésekre  jelentek  meg  megyéikben,  az  igazgatást,  szá- 
zados szokás  szerint,  az  alispánokra  hagyván.  A  kormány  most  közvet- 
len a  főispán  kezébe  akarta  áttenni  az  igazgatást.  E  végett  minden 
főispánnak  kötelességévé  tétetett,  hogy  ezentúl  állandóan  megyéjében 
lakjék,  ott  gyakori  körútakat  tegyen,  az  igazgatás  minden  ágait  maga 
vezesse.  A  ki,  más  hivatala  által  gátoltatva,  megyéjében  nem  lakhatók, 
vagy  ott .  lakni  nem  akart,  főispáni  helytartóval,  vagy,  mint  a  közélet- 
ben nevezték,  administratorral  pótoltatott ;  kik  aztán  szintúgy,  mint  a 
helyeiken  maradt  főispánok,  a  kincstárból  évdíjat  húztak. 

Ezen  újítás  azonban,  mely  „administratori  rendszernek"  nevez- 
tetett el,  nagy  ellenszenvre  talált  a  nemzetben.  Czélja,  a  többségszerzés 
az  országgyűlésen,  hamar  kitűnt ;  s  mivel  a  nemzet  eleve  is  tudta,  hogy 
a  kormány,  ha  az  országgyűlésen  valaha  többséget  nyerne,  azt  saját 
érdekében,  kényuralmi  czéljaira .  vagy  legalább  a  nemzeti  önállóság 
gyöngítésére  fogná  kizsákmányolni,  minden  módon  ellenzéket  támasz- 
tott e  rendszer  ellen.  A  heves  harcz,  mely  e  miatt  egy  részről  az  admi- 
nistratorok  s  a  kormány,  más  részről  a  megyék  között  kifejlett,  egészen 
az  országgyűlés  megnyílásáig,  s  még  annak  első  szakában  is  egyik  fő 
mozzanatátképezte  nemzeti  életünknek.  Az  udvar,  hogy  e  czéljaitkönv- 
nyebben  elérje,  a  lelépett  gr.  Majláth  Antal  helyébe  gróf  Apponyi 
Györgyöt  nevezte  ki  cancellárrá,  ki  a  múlt  országgyűlésen  a  főrendi 
ház  azon  töredékének  volt  vezére,  melyet  a  korán  elhunyt  Dessewftv 
Aurél  alkotott,  s  mely  egy  erős  kormány  mellett  a  reformokat  mérsé- 
kelt szellemben  pártolva,  közép  helyet  foglalt  el  a  radical  ellenzék  s  a 

szorosan  vett  conservativ  párt  között.  0  mindjárt  a  kormányra  léptekor 
több  oly  intézkede'sek  s  reformok  által  ügyekezett  megnyerni  a  nemzet 
bizodalmát,  melyekért  az  régóta  hasztalan  sóvárog  vala.  Es  valóban, 
midőn  a  helytartótanács  közlekedési  s  közmunkái  osztályát  újonnan 
czélszerűen  rendezte,  s  aimak  élére  a  nagynevű  Széchenyi  Istvánt  nyerte 
meg ,  gondoskodván  arról  is ,  hogy  a  kincstár  Magyarország  anyagi 
érdekeire  is  fordítson  valahára  némi  öszveget ;  midőn,  egyezöleg  a  nem- 
zet régóta  ápolt  kívánatával,  Pesten  egy  középponti  ipariskolát  állíta 
fel,  mely  a  főherczeg  nádor  tiszteletére  „József-ipariskolának"  nevezte- 
tett, midőn  figyelmét  a  népnevelés  többi  ágaira  is  kiterjesztvén,  a  nép- 
iskolák tekintetében  egy  egészen  új  rendszernek  lett  megalapítójává, 
—  az  új  cancellár  a  nemzet  teljes  elismerésével  találkozott.  Es  ha  mind- 
ezek mellett  is  a  megyék  általában  véve  gyanús  szemmel  kísérték  kor- 
mányát, s  az  ellen  heves  ellenzéket  támasztottak,  annak  oka  nem  a 
személyben,  —  melynek  hazafiúi  hűségéről  s  buzgalmáról  senki  sem 
kételkedett,  hanem  a  rendszerben  s  a  bécsi  kormány  hagyományos 
kényuralmi  hajlamában  feküdt. 

A  kormány  eddigi  erélyes  és  következetes  eljárása  az  ellenzéki 
pártra  sem  maradt  hatás  nélkül.  Mindenek  előtt  annak  töredékei  egy- 
mással szorosabban  egyesültek,  s  pedig  oly  irányban,  melyet  az  új  ösz- 
pontosítási  iskola  tűzött  ki.  Pest  vármegye  184(3-ban  b.  Eötvös  József  1845. 
indítványára  a  felelős  kormány  elvét  elfogadta  s  követei  által  a  jövő 
országgyűlésen  szorgalmaztatni  határozta.  Pest  példája  kevéssel  utóbb 
számos  más  megyében  is  követésre  talált,  úgy  hogy  a  „felelős,  parla- 
mentáris kormány "  hazaszer  te  jelszavává  lett  a  reformpártnak.  E  köz- 
ben a  többi,  már  rég  kijelölt  kérdések  is  annyira  megérleltettek,  hogy 
a  kormány  újabb  iránya  mellett  már  kételkedni  sem  lehetett,  inikép 
azok  legtöbbje  valósággá  válandik  a  jövő  hongyűlésen.  Sőt  azok  egy- 
némelyikét,  amennyire  a  törvényhozáson  kivül  magán  vagy  társadalmi 
utón  történhetett,  itt-ott  már  is  életvalóságra  emelték.  E  tekintetben 
a  közös  adó,  örökváltság  s  a  védegylet  körül  merültek  fél  a  legérdeke- 
sebbjelenetek. Bezerédy  Istváné  a  dicsőség,  hogy  valamint  már  elébb  az 
örökváltságra,  úgy  most  a  közös  adózásra  is  első  ad  vala  példát,  kötelez* 
vén  magát,  hogy  Tolnamegyében  fekvő  birtokaitól  a  többi  adózókkal 
aránylag  önként  fizetendi  az  adót.  Példáját  mások  is  számosan  követték 
az  országban.  Még  Szalamegyében  is,  hol  a  közadózás  elvét  a  korteskedés 
néhány  év  előtt  megbuktatta  volt,  most  több  főrendü  s  nagy  birtokos  mel- 
lett a  kisebb  birtokúak  közöl  is  két  száznál  többen  mondtak  le  a  kiváltság- 
ról s  kezdték  fizetni  az  aránylagos  adót.  Ugyanez  volt  az  eset  Csongrád 
és  más  megyében.  Hasonló  haladást  tett  az  örökváltság  kérdése  is.  Hogy 
más  példákat  mellőzzünk,  Batthyányi  Kázmér  és  Gusztáv  legtöbb  birto- 
kain végbement  az  örökváltság;  Vásárhely,  Szentes,  Csongrád  népes  me- 
zővárosok pedig  a  Károlyi  grófokkal  kötöttek  örökváltsági  szerződvénye- 
ket. De  a  legnagyobb  élénkség  a  védegyleti  s  vele  rokon  eszmék  körül 
mutatkozott,  nemcsak  mivel  azok  által  tényleg  kedvező  fordulatot  hittek 
előhozhatni  anyagi  érdekeink  tekintetében;  hanem  mivel  azokat  politikai 
oldaluknál  fogva  is  fegyvernek  s  a  nemzet  óvásának  tartották  az  ország 

ö n állását  sértő  bécsi  idegen  befolyás  ellen.  Némely  kormány- s  conserva- 
tivpártiak  e  miatt  oly  élesen  ki  is  keltek  az  ellenzék  ellen,  hogy  azt  egye- 
nesen a  birodalomtól  való  elszakadás  törekvéseivel  kezdek  gyanúsítani, 
s  azt  más  irányba  terelendők,  a  gyáralapító  társaság  eszméjét  pendítek 
meg.  Az  ellenzék  azonban,  ezt  is  hasznosnak  látván,  szintén  ápolásába 
fogadta,  s  mellé  még  egy  kereskedelmi  társulatot  állíta  fel,  melyet  azon- 
ban hűtlen,  vagy  legalább  könnyelmű  kezelés  nem  sokára  megbukta- 
tott. Széchenyi  István  ez  alatt,  mint  a  közlekedési  bizottmány  elnöke, 
a  maga  szokott  erélyével  s  gyakorlati  szellemével  a  tiszaszabályozás 
szintoly  uagy  mint  üdvös  munkájának  adott  élénkebb  lendületet. 

Es  míg  e  pártharczok,  míg  e  politikai  s  anyagi  reformtörekvések 

1846.  foglalkoztatják  vala  minden  hazafi  elméjét  és  kedélyét,  1846  vége  felé 
egy  más  esemény  vonta  magára  a  közfigyelmet.  Ezen  évi  novemberben 
telt  be  József  főherczeg  nádori  hivatalviselésének  fél  százada,  s  a  nem- 
zet, mely  benne  nemcsak  első  tisztviselőjét,  hanem  hosszú  pályája  foly- 
tában mindig  őszinte  barátját,  alkotmányos  életének  hü  gyámolát,  tör- 
vényei őrét,  haladása  s  felvirágzása  ápolóját  tiszteli  vala,  nagyszerű 
ünnepélyekkel  szándékozék  nyilvánítani  hálás  elismerését,  ragaszkodá- 
sát, szeretetét.  De  a  végzet  másként  akarta.  A  főherczeg  octoberben 

1847.  súlyos  betegségbe  eset,  s  január  13-kán  1847-ben  „a  végzet  halálta- 
karót vetett  az  oltár  fölébe,  melyen  a  nemzet  a  hála  tüzét  vala  meg- 
gyújtandó." A  közbánat  csak  abban  talált  némi  vigaszt,  hogy  az  el- 
hunytnak reményteljes  fia  a  szabadelvű  s  magyar  szellemű  István  fő- 
herczeg, tüzetett  ki  utódává,  s  neveztetett  addiglan  is,  míg  nádorrá 
megválasztatnék,  a  kormáuy  által  királyi  helytartóvá.  De  bár  körútján, 
melyet  az  országban  tőn,  mindenütt  nagy  lelkesedés,  diadalszerü  tün- 
tetések fogadták  is  a  népszerű  fiatal  főherczeget,  a  messzebblátó  haza- 
fiak válságos  körülményeink  közt  még  is  örömestebb  látták  volna  atyjá- 
nak tapasztalás-edzett  bölcseségét  s  tekintélyét  a  nádori  székben. 

9.  §.  Előkészületek  az  lSá^^-ki  országgyűlésre. 

Minél  inkább  közelgett  az  országgyűlés ,  annál  élénkebb  lön 
mind  a  két  részről  a  pártmozgalom  s  előkészület  a  nagy  tusára,  melyet 
a  törvényhozás  terén  vívandók  lesznek.  A  conservativ  párt  már  1846 
vége  felé  nagyobb  egységet,  és  a  kormánynyal  szorosabb  egyesülést 
hozott  létre,  kijelentvén,  hogy  egy  tömörré  szervezett  testet  kíván  ké- 
pezni, mely,  a  kormánynyal  kezet  fogva,  a  már  kezdeményezett,  vagy 
ezután  kezdeményezendő  javításokat,  az  alkotmányos  alapelv,  a  nem- 
zetiség és  a  közbirodalmi  egységnek  eszélyes  szemügyben  tartása  mel- 
lett, a  maga  szellemében  ügyekszik  keresztülvinni,  és  zászlajára  eme 
jelszót  írja:  „mindent,  mit  törvény  s  alkotmány  engednek,  a  mostani, 
elvünkkel  s  véleményünkkel  azonosult  kormányért ;  semmit  a  mostani 
kormány  ellen,  míg  azt  elveinkkel  megegyező  utakon  menni  látjuk."  E 
mellett  pedig  az  utakat,  eszközöket  és  módokat  is  meghatározta,  melyek 
legsikeresebben  czélra  vezethetnek. 

Az   ellenzék  szinte  nem  mulasztá  el  ugyan  tanácskozinánvaiban 

meghatározni  a  maga  irányelveit,  eljárásának  módját,  s  a  czélra  vezető 
eszközöket;  de  programmot  ekkor  még  nem  bocsáta  ki.,  nehogy  a 
különféle  elemű  megyékben  újabb  anyagot  szolgáltasson  a  korteskedés 
felszítására ;  mert  a  kormány  és  conservativ  párt  egyesült  erélyes  mű- 
ködésének következtében  kölöncén  is  veszély ezve  látta  a  maga  több- 
ségét az  alsó  házban,  mintán  nemcsak  Széchenyi,  —  ki  ezen  időben 
„Politikai  programmtöredékek"  czímű  könyvében  határozottan  meg- 
támadta a  Kossuth  által  vezérlett  ellenzéket,  —  hanem  ennek  más 
töredékei  is  átmentek  a  kormány  s  conservativ  pártnak  szintén  a  hala- 
dás jelszavait  lobogtató  zászlója  alá.  Széche^d  e  heves  megtámadásai, 
—  melyekben  az  ellenzék  azon  részét,  mely  különösen  Kossuth  színeze- 
tthez tartozott,  arról  vádolá,  hogy  „nyílt  lázadás  ormán  áll,"  nem  kevésbé 
mint  amaz  áttérések,  végre  is  reávették  az  ellenzéket,  hogy  a  június 
5-kén  1847-ben  tartott  gyülekeztében  a  maga  i észéről  is  bocsásson  1847. 
ki  egy  programmot.  A  nagy  fontosságú  okmány,  melyet  maga,  a  bölcs 
mérséklete  miatt  minden  párt  osztatlan  becsülését  bíró  Deák  Ferencz 
szerkesztett,  főbb  pontjaira  nézve  ím  a  következő: 

„A  párt  nem  személyekhez,  hanem  tárgyakhoz  köti  ellenzését, 
vagy  pártolását.  Az  ellenzék  fő  feladatának  ismeri  az  ellenőrködést  a 
kormány  irányában,  kivált  miután  ez  nálunk  nem  parlamenti,  tagjait 
nem  a  nemzet  többségének  akarata  vagy  óhajtása  jelöli  ki,  s  nem  ment  az 
idegen,  nem  alkotmányos  elemek  befolyásától,  s  ennélfogva  számos 
nemzeti  s  alkotmányos  sérelmet  folyton  orvoslat  nélkül  hagy,  sőt  azo- 
kat maga  is  szaporítja*  Ez  okból  második  fő  feladatának  tekinti  az 
alkotmányosság  törvényszerű  biztosítékait  nevelni,  erősíteni.  Ily  bizto- 
síték gyanánt  jelöli  ki  :  a  kormány  felelősségét,  a  nyilvánosságot,  az 
egyesülési  és  sajtó -szabadságot  czélszerü  törvényekkel  körülírva,  Ma- 
gyarország egyesülését  Erdélylyel,  a  honpolgárok  minden  osztályai 
érdekeinek,  a  más  nyelvű  népségek  óvatos  kiméllésével,  nemzetiség  és 
alkotmányosság  alapján  való  egyesítését.  Harmadik  fő  feladatának  is- 
meri a  czélszerü  reformok  létrehozását.  Erre  nézve  nem  igényli  magá- 
nak  kizárólag  az  indítványozás!  jogot  ;  ez  minden  honpolgár  közös 
hivatása.  A  maga  jogával  élve,  a  következő  reformokat  látja  múlha- 
tatlanul szükségesnek  :  a)  a  közterhekbeni  osztakozást,  számadással  és 
felelőséggel  a  kormány  részéről ;  b)  népképviseletet  a  törvényhozásban 
és  helyhatóságokban  :  c)  törvény  előtti  egyenlőséget;  d)  kötelező  meg- 
szűntetését az  úrbéri  viszonyoknak  kármentesítés  mellett ;  az  ősiség 
eltörlését ;  hitel  és  birtokszerzés  biztosítását.  De  működni  fog  egyebek- 
ben is,  mi  az  ország  szellemi  s  anyagi  kifejlődésére  vezet.  Ezen  működé- 
sekben nem  téveszti  szem  elöl  a  személyes  uniót  az  örökös  tartományokkal 
a  pragmatica  vsanctio  alapján;  de  ragaszkodik  az  országnak  az  1790-ki 
10-dik  törvényében  kimondott  kormányzási  függetlenségéhez.  Nem 
akarja  Magyarország  érdekeit  az  összes  monarchia  egységének  és  biztos 
fenállhatásának  érdekkeivel  ellentétbe  hozni  ;  de  más  részről  joggal, 
igazsággal  és  méltányossággal  ellenkezőnek  tartja  azt  is.  hogy  Magyar- 
ország érdekei  bármely  tartományok  érdekeinek  alárendeltessenek,  a 
mint  az  ipar  és  kereskedelmi  viszonyokban  régóta  történik.  Az  ellen- 

tétben  álló  érdekek  kiegyenlítésére  kész  kezet  nyújtani ;  de  abban  soha 
sem  egyezik  meg,  hogy  a  kormányzási  rendszer  egységének,  mit  né- 
melyek a  monarchia  egysége  gyanánt  szeretnek  emlegetni,  az  ország 
érdekei  s  még  alkotmányossága  is  feláldoztassanak.  Ezen  kormányzási 
egység  a  német-szláv  örökös  tartományokban  az  absohvtisnms,  a  kény- 
uralom alapján  fejlődött  ki ;  de  a  magyar  nemzetuek  a  maga  alkotmá- 
nyosságát feláldozni  bármi  anyagi  haszonért  sem  szabad ;  sőt  azt  szé- 
lesebb és  biztosabb  alapra  kell  fektetni,  s  e  végett  az  egész  monarchia 
kormányát  alkotmányossá  alakíttatni  óhajtják.  Károsnak,  sőt  veszé- 
lyesnek tartják,  ha  a  kormány  maga  is  párttá  alakulva,  a  vélemények 
szabad  nyilatkozata  helyett,  szellemi  s  anyagi  erejét  arra  használja,  hogy 
mindent  eleve  helyeslő  többséget  szerezzen  ;  alkotmányellenesnek 
nyilatkoztatják,  hogy  a  kormánynak  csak  azon  esetben  szolgáljon  irá- 
nyúi a  többség,  ha  az  egy  bizonyos  párt  nézeteinek  s  érdekeinek 
kedvező." 

A  pártok  ezen  állása,  iránya,  az  idő  jelei  oda  mutattak,  hogy  bár 
egyes  reformi  kérdések  könnyebben  meg  fognak  oldatni,  mint  eddigelé  ; 
de  a  harcz  a  politika  átalános  irányára  nézve  makacs,  megátalkodott 
leend,  melynek  kimenetelét  előrelátni  lehetetlen.  A  történendőket  a  leff- 
élesebb  szem  is  aggodalommal  jósolgatá ;  sejtelme  senkinek  sem  volt, 
nem  lehetett  a  nagyszerű  kifejlésről,  mely  a  világot  meglepte. 

10.  §.  Az  átcüahdás. 

1847.  Az  országgyűlést  1847-ki  noy.  7-re  Pozsonyba  tűzték  ki  a  szá- 

zadok óta  először  magyarul  szerkesztett  királyi  meghívó  levelek,  a  ná- 
dorválasztáson kivűl  csak  általában  .az  ország  boldogságának  nevelé- 
sére és  a  közjó  gyarapítására  kívánt  többféle  nagy  fontosságú  törvé- 
nyes intézkedéseket "  jelölvén  ki  tárgyául.  Nagy  figyelmet  ébresztett, 
hogy  Kossuth  Pestmegyében  minden  ellentörekvések  daczára  követté 
választatott  ;  Széchenyi  pedig,  ki,  vele  szembe  szállandó,  szintén  az 
alsó  házba  kívánt  lépni,  Sopronmegyében  megbukott,  s  Mosonyban 
választatta  meg  magát!  A  megyék  utasításait,  melyek  most  mind  a  két 
párt  hallgatag  megegyezésétől  jobbára  átalános  kifejezésekben  szer- 
kesztettek, a  század  fő  jellege  :  a  szabadságra,  egyenlőségre  törekvés, 
sőt  egynémelyiket,  minő  Pesté  és  Borsodé,  a  közelgő  nagy  események 
fuvallata  lengi  át,  melyek  néhány  hónap  múlva  egész  Európát  s  annak 
valamennyi  társaságait  alapjaikban  rendítek  meg.  A  pártok  számarányát 
eleve  biztosan  meghatározni  még  akkor  sem  lehetett,  midőn  a  követek 
már  együtt  voltak ;  inert  személyes  véleményeikkel  nem  mindenben 
egyeztek  azok  utasításai.  Ennélfogva  a  többséget,  mely  a  jegyzők  válasz- 
tásánál még  is  az  ellenzék  félé  látszék  hajlani,  szilárddá  alakítani  a 
pártvezérek  feladatává  lön.  Az  ellenzéki  párt  vezére  az  alsóházban, 
mivel  Deák  Ferencz  közsajnálkozásra,  megbízást  elfogadni  nem  akart, 
Kossuth  lőn,  a  felsőházban  Batthyányi  Lajos  maradt.  A  kormánypárt, 
tulajdon  képen  i  vezéreiül  az  alsó  házban  Somssieh  Pált  és  Babarcxv 
Antalt   vállá,  mert  Széchenjn  inkább  a  pártok  felett  foglalt  állomást. 


Az  átalakulás.  351 

Miután  a  gyűlés  nov.  12-kéu,  a  nemzet  örömzaja  közt  V.  Fer- 
dinánd király  által,  valahára  nemzeti  nyelven,  megnyittatott,  s  István 
főherczeg  közakarattal,  a  kijelölés  felbontása  nélkül,  nádorrá  válasz- 
tatott, és  a  királyi  előadások  felolvastattak,  a  válaszfelirat  felett  azon- 
nal megkezdődött  a  harcz.  A  királyi  előadások,  melyekhez  kész  tör- 
vényjavaslatok is  kapcsolva  léteztek,  az  eddig  szőnyegen  forgó  legtöbb 
reformi  kérdést  magokban  foglalták ;  de  a  nagy  kérdés  az  lőn  :  vájjon 
a  Metternich  -  herczeg  által  még  1844-ben  tervezett,  absolut  irányú,  1844. 
vagy  a  nemzeti  szabadelvű  ellenzék  által  kifejtett  alkotmányos  szel- 
lemben történik-e  meg  az  átalakulás  ?  A  több  napi  élénk,  felette  ér- 
dekes viták  után,  melyek  alatt  Széchenyi  hasztalan  lépett  fél  közvetí- 
tőleg  a  pártok  között,  a  nov.  27 -kén  végbement  szavazás  az  ellenzéknek 
biztosítá  a  diadalt.  „E  gyűlésnek  eredménye  felette  kétes  —  írá  ekkor 
Blackwell,  az  angol  kormány  Pozsonyban  székelő  hivatalos  levelezője 
—  ;  a  kormány  kénytelen  lesz  vagy  tetemes  engedményeket  tenni, 
vagy  eloszlatni  az  országgyűlést."  A  felső  házban  is  oly  erőssé  vált  már 
az  ellenzék,  hogy  csak  hat  napi  heves  vitatkozás  után  győzött  a  conser- 
vativ  többség,  minélfogva  az  alsó  házi  válaszfelirat  visszavettetett. 

Eddigelé  hasonló  esetekben  a  két  tábla  addig  válta  egymással 
üzenetet,  míg  végre  egyik  vagy  másik  fél  engedett ;  most  az  ellenzéki 
többség  az  alsó  házban,  eleve  látván,  hogy  a  két  elvet  megegyeztetni 
nem  lehet ,  a  válaszfeliratot  végkép  mellőzni  kívánta,  mi  aztán  a 
kormány  s  pártjának  vagy  megdöbbenésére,  egy  heves  vita  után  meg 
is  történt. 

Az  ellenzék  sietett  felhasználni  győzedelmet,  s  azonnal  a  kérdések 
legfontosbikát  s  legkétségesbikét,  a  közös  teherviselést,  hozta  szőnyegre. 
De  ebben  már  nem  a  követek  egyéni  meggyőződése,  hanem  a  nem  ritkán 
kortestömegek  befolyásával  készült  utasítások  döntöttek.  Az  adókérdés 
könnyebb  megoldása  végett,  három  külön  pontra  szakasztatott  :  a  házi 
adó,  a  hadi  adó,  s  az  országos  pénztár  elvállalása,  pontjaira,  mik  aztán 
külön  kerültek  szavazás  alá.  Ennek  eredménye  az  lőn,  hogy  a  házi  adó 
néhány  szótöbbséggel,  az  országos  pénztár  majdnem  közakarattal, 
elfogadtatott,  a  hadi  adó  ellenben  megbukott.  E  végzés  a  főrendeknél 
is  többségre  talált. 

Még  fényesebb  lőn  a  szabadelvű  reformi  szellem  diadala  az  örök- 
váltság és  az  ősiség  eltörlésében.  Az  ősiségét  még  csak  imént  egy  nagy 
sereg  a  nemzetiség  fő  támaszának,  az  alkotmány  alapjának  hirdette 
elfogultságában.  Most  maga  az  alsó  ház  kormánypárti  vezére,  Somssich 
Pál  indítványozta  eltörlését ;  s  nem  volt,  ki  mellette  szót  emelni  mert, 
akart  volna. 

A  harcznak,  melyet  az  ellenzék  a  válaszfelirat  tárgyalásakor  a 
bécsi  kormányrendszer  ellen  megkezdett,  a  válaszfelirat  letételével 
koránt  sem  szakadt  vége.  Minduntalan  újra  s  mind  hevesebben  meg- 
kezdetett az  ama  sérelmek  egyikének  vagy  másikának  felvétele  által, 
melyeket  a  kormány  a  múlt  országgyűlés  óta  elkövetett.  E  sérelmeknek 
négy  pontja  :  a  horvátországi  tartománygyülés  önkényes,  egyoldalú 
szabályozása,  a  görög  nem  egyesült  vallást  illető,  bár  különben  czél- 

szerű,  de  az  országgyűlés  mellőztével  tett  intézkedések,  az  erdélyi 
részek  visszakapcsolásának  törvénysértő  elmulasztása,  és  az  úgyneve- 
zett administratori  rendszer,  —  különösen  jó  alkalmul  szolgáltak  akor- 
mágy  politikájának  megtámadására.  Rövidség  okáért  csak  az  utolsót 
emeljük  ki,  mert  e  körül  folyt  a  harcz  leghevesebben,  leghosszabban, 
ennek  kimenetelétől  függött  :  a  kormány  fog-e  győzni  új  rendszerével, 
vagy  az  ellenzék  ? 

Az  országgyűlés  megnyitásakor  a  megyei  követek  majdnem  két 
harmada  egyenes  utasítást  hozott  magával  az  administratori  rendszer 
eltörlésének  szorgalmazására.  Midőn  tehát  a  válaszfelirat  letétetett,  az 
alsó  ház  egy  bizottmányt  nevezett  ki.  mely  e  sérelmet  részletesen  ki- 
fejtve terjesztené  a  gyűlés  elejébe.  E  munkálat,  mely  jobbára  Kossuth 
tollából  folyt,  a  magyar  közjognak  mintegy  tükre,  s  oly  hatásos  vala, 
hogy  a  kormánypárt  méltán  aggódhaték,  hogy  annak  tárgyalása  ok- 
vetlen bukást  eredmény ezend  a  kormányrendszerre.  Eleinte  oda 
müködék  tehát  a  kormány,  hogy  a  megyékben  az  utasítások  e  pont- 
jára nézve  változtatást  eszközöljön.  Ez  sikerült  is  ugyan  néhol,  de  a 
többség  súlyát  még  nem  billentette  a  kormány  részére.  A  kormánypárt 
alsó  házi  vezérei  tehát  most  magokat  az  ellenzék  néhány  befolyásosabb 
tagjait  üg}^ekeztek  kéz  alatt  arra  bírni,  eszközölnék  ki,  hogy  ama  mun- 
kálat ne  vétessék  fel  tanácskozás  tárgyául,  jelentékeny  engedményeket 
ígérvén  más  reformpontokra  nézve  a  kormány  részéről,  ha  segedelmük 
által  sikerülend  az  administratori  kérdést  oly  módon  elintézni,  hogy  a 
kormány  hibájának  egyenes  bevallásától,  s  azon  botránytól,  melyet 
neki  Kossuth  készíteni  szándékozik,  megmentessék.  Az  edíenzék  né- 
hány tagja  megegyezett  az  alknban,  csak  azt  kötvén  ki,  hogy  a  kor- 
mány önszántából  s  előzőleg  jelentse  ki  egy  királyi  leiratban,  hogy  az 
administratori  rendszerrel  felhagy. 
1848.  A  kir.  leirat,  mely  1848  febr.  elején  érkezett  le,  rendkívül  heves 

harczot  támasztott  az  alsó  házban.  Kossuth  némileg  a  maga  állását 
látván  függni  e  kérdéstől,  minden  erejét  megfeszíté,  hogy  oly  végzést 
eszközöljön,  mely  a  leirat  félretételével  a  bizottinányi  munkálat  felvé- 
telét határozza.  De  az  ellenzék  többsége  némi,  részint  személyes,  ré- 
szint közügyi  okoknál  fogva  a  kérdést  már  nem  akarta  ekként  élére 
állítani,  s  egy  titkos  ülésben  végzéssé  tette,  hogy  eláll  a  sérelem  rész- 
letes tárgyalásától,  ha  a  kormány  határozottan  megígéri,  hogy  a  har- 
minczkét  megyében,  hol  administratorok  működnek,  még  az  ország- 
gyűlés folytában  törvényes  és  szokásos  hatáskörükkel  állítja  helyre  a 
főispánokat.  A  nyilvános  ülésben  mindazáltal  a  beregi  követ  indítvá- 
nyára sokan  még  e  feltétel  nélkül  is  hálával  fogadandónak  kívánták  a 
kir.  leiratot,  s  midőn  aztán  a  kérdés  szavazásra  bocsáttatott,  a  beregi 
indítvány  egy  szóval  többséget  nyert.  Az  ingerültség,  a  vihar,  melyet  a 
szavazás  eredménye  támasztott,  leírhatatlan.  Midőn  a  zaj  némileg  vala- 
hára lecsillapúlt,  Kossuth  egy  indulatos  beszédben  kijelenté :  „hogy 
miután  az  engesztelődés  ajánlata  visszautasíttatott,  e  szavazat  után 
béke  többé  nem  lehet  az  országgyűlésen:  legyen  hát  és  lesz  is  harcz 
az  utolsó  perczig."  A  végzés  csak  több  napi  ingerült  vitatkozás  után 


Az  átalakulás.  353 

mondatott  ki  a  beregi  indítvány  mellett.  De  midőn  a  némi  módosítás- 
sal elkészült  felirat  a  főrendek  tábláján  február  végén  szőnyegre  került, 
Parisban  a  forradalom  már  diadalát  ünnepeli  vala,  s  az  ennek  követ- 
keztében beállott  váratlan  események  hullámtorlatai  úgy  ezen,  mint  a 
többi  vitatárgyakat  is  elborították. 

Egy  hónap  múlva  Batthyányi  Lajos  elnöklete  alatt  független  fele- 
lős minisztérium  kezében  volt  a  magyar  kormány ;  s  V.  Ferdinánd 
király  april  11-kén  a  következő  főbb  törvények  szentesítésével  zárta  be 
az  országgyűlést  :  az  országot  felelős  minisztérium  kormányozza ; 
országgyűlés  Pesten  évenként  tartatik ;  a  követek  népképviselet  alap- 
ján választatnak;  Erdély  Magyarországgal  egyesíttetik ;  az  adózás, 
teherviselés  mindenben  közös  ;  az  úrbériség,  robot,  kilenczed,  méltányos 
kármentesítéssel,  a  papi  tized  egyszerűen  eltörültetik,  földjének  minden 
országlakos  tökéletes  birtokjoggal  ura ;  a  birtokok  tagosíttatnak,  az 
úri  székek  s  a  volt  földesurak  minden  hatósága  megszűnik ;  az  ősiség 
eltörültetik ;  nemzetőrség  állíttatik  ;  a  sajtó  szabad,  a  keresztény  vallá- 
sok egyenlő  joggal  bírnak.  Az  eddigi  kormánytestületek,  a  kir.  udvari 
cancellária  Bécsben,  a  kir.  helytartótanács  és  kamara  Budán,  eltörül- 
tetnek. 

Az  első  független  felelős  minisztérium,  a  nemzet  leírhatatlan  lel- 
kesedése s  örömnyilvánításai  között,  pár  nap  múlva  Budapesten  székelt, 
a  minisztereknek  csak  egyike,  a  kül-,  s  a  többi  örökös  tartományokkal 
fenálló  kapcsolatból  folyó  közös  ügyeket  kezelő,  maradván  Bécsben, 
némileg  a  cancellária  pótlásául  is,  a  király  személye  mellett. 


Horváth  M.  ^° 

TIZENKETTEDIK  KÖNYV. 

A  \EMZETI  FÚGGETLENSÉCi  HARCZÁ,  S  A  KÉWI  RADIAT 
KÖVETETT  klIMIMIilS  1848-  1807. 


1.  §.  A  bécsi  Minisztériummal  s  a  nemzetiségekkel  kifejlett  harez. 

A  közörömet  azonban,  melyet  a  nemzeti  nagy  reform  szült,  nem 
sokára  súlyos  aggodalom,  majd  harczi  zaj  váltotta  fel  a  hazában.  A 
nemzeti  reform  nyomában  a  reactió  is  felébredt  annak  meghiúsítására. 
Az  új  nemzeti  kormánynak  elébb  a  bécsi  minisztériummal,  majd  a  fel- 
bujtott szerb,  horvát  és  román  nemzetiségekkel  gyűlt  meg  a  baja. 

A  fejedelem  azonsága  s  a  monarchiának  már  a  pragmatica  sanc- 
tióban  megállapított  feloszthatlansága,  minél  fogva  a  monarchia  két 
felének  népei  egymásnak  és  fejedelmöknek  közös  védelmére  kötelez- 
tettek, a  kormánynál  némely  ügyeket  okvetetlenül  közösekké  tett  a 
monarchia  két  felében.  Ilyenek  különösen  a  had  és  a  külképviselet 
ügyei.  Ezen  ügyek  némi  közösségét  elismerték -ugyan  az  új don  alkotott 
törvények  is ;  de  mivel  ezeknek  részletes  meghatározása  és  elintézése 
hosszas  tanulmányozást  és  munkálkodást  kívánt,  a  pozsonyi  ország- 
gyűlés, melyen  különben  is  csak  a  nemesség  volt  képviselve,  ezek  iránt 
az  egyébként  is  nehéz  viszonyok  közt  nem  intézkedhetett,  s  a  Pesten 
összeülendő  első  képviseleti  országgyűlésre  halászta  a  nagy  munkát. 

Ez  nagy  szerencsétlenség  volt  hazánkra  nézve ;  mert  a  hamar 
feltámadt  reactió  ezen  rendezetlen  viszonyokban  számos  okot  s  alkal- 
mat talált  az  egész  nemzeti  átalakulás  müvét  megtámadni  s  megbuk- 
tatni. A  bécsi  minisztérium,  az  udvari  reactióval  szövetkezve,  nem  is 
késett,  hol  a  pénz,  hol  a  hadi  ügyekben  megtámadni  nemzeti  függet- 
lenségünket, még  mindig  folytatni  akarván  elébbi  korlátlan  intézkedését 
a  magyar  pénz-  és  hadügyekben  ;  midőn  pedig  ebben  kormányunknál 
ellentállásra  talált,  ennek  bajait  szaporítandó,  titkon  a  szerb,  horvát  és 
román  nemzetiségeket  bujtogatta  fel  hazánk,  kormányunk  ellen.  A  bo- 
nyodalom egyre  növekedett :  a  bécsi  minisztérium  kijelenté,  hogy  az 
új  törvényekben  meghatározott  nemzeti  függetlenség  megfér  he  tétlen  a 
a  monarchia  egységével,  mert  teljes  elszakadásra  vezet ;  a  Bécsből  fel- 
izgatott külön  nemzetiségek  pedig  a  magyar  állam  egységével  i  épsé- 
gével meg  nem  férhető  követelésekkel  léptek  fel. 


A  minisztérium  lek"  zönése  éa  az  alkotmány  Felfügge  zté  e 

A  magyar  minisztérium,  e  veszélyes  viszonyok  közt  magának 
támaszt  szerzendö,  július  elejére  Pestre  egybehívta  az  első  képviseleti 
országgyűlést;  más  részről,  az  útjába  gördített  nehézségek  eloszlatása 
végett  minduntalan  Bécsbe  járt.  De  valamint  a  miniszterek,  úgy  az 
országgyűlésnek  a  királyhoz  intézett  küldöttsége  sem  volt  képes  kie- 
gyenlíteni a  bonyodalmakat  s  fentartani  a  belbékét :  a  horvátok  és 
szerbek,  követeléseik  érvényesítése   végett  tényleg  fegyvert  ragadtak. 

A  magyar  kormány  erőszakot  erőszakkal  lőn  kénytelen  vissza- 
torolni, s  mivel  a  kün  lévő  magyar  ezredek  hazaküldését  hasztalan 
sürgette  a  bécsi  minisztériumnál,  a  rend  helyreállítása  végett  egy  hon- 
véd sereget  alkotott.  Ez,  a  mozgóvá  tett  nemzetőrséggel  egyesülve, 
*  eleinte  a  fellázadt  szerbek  ellen  müködék;  majd  Jellasics,  horvát  bánt, 
ki  a  reactió  eszközévé  válván,  negyvenezer  határőrrel  támadta  meg  az 
országot,  Pákozdnál  legyőzvén,  Ausztriába  űzte. 

2.  §.  A  minisztérium  leköszönése.  A  honvédelmi  bizottmány  kormányra  lépte. 

A  budapesti  minisztérium,  melyet  a  reactió  ekként  nyílt  ellen- 
kezésbe hozott  a  királylyal,  állását  tarthatatlannak  látván,  időközben 
lemondott ;  majd  István  főherczeg  nádor  is  leköszönvén,  az  országból 
is  távozott.  E  fejetlenségben  a  kormányt  az  országgyűlés  által  válasz- 
tott honvédelmi  bizottmány  s  ennek  élén  Kossuth  Lajos  vette  át,  s 
folytatta  az  elkeseredett  harezot  a  felbujtott  nemzetiségekkel. 

A  honvédelmi  bizottmánynak  Bécsre  többé  egyáltalában  nem 
ügyelő  intézkedései  következtében  az  összeütközés  még  élesebbé  fejlett, 
s  végre  nyílt  harezczá  lett  a  nemzet  és  a  bécsi  kormány  közt,  mely 
ezentúl  bár  még  nem  mondta  is  ki  világosan,  a  reformokat  végkép  el- 
törülni, s  Magyarországot  az  osztrák  birodalomba  teljesen  beolvasztani 
törekedett.  A  fejedelmi  ház  tagjai  e  nagy,  de  kétes  sikerű  terv  végre- 
hajtására a  trónon  fiatalabb  erőt  látván  szükségesnek,  a  beteges  V. 
Ferdinánddal  lemondattak,  s  a  húsz  éves  Ferencz  Józsefet  emelték  a 
császári  trónra. 

Fereiicz-József  uralkodása. 

3.  §.  Az  alkotmány  felfi'ujfjesztése.  Nyílt  háború. 

Az  vij  uralkodóval,  az  új  rendszer,  s  az  új  irányok  is  teljes  nyil- 
vánosságra tétettek  a  kormányon.  A  Schwartzenberg  vezetése  alatt 
álló  bécsi  minisztérium  semmi  titkot  sem  csinált  többé  abból,  hogy 
Magyarországot  minden  történelmi  jogaitól  megfosztván,  az  osztrák 
es ászárság  koronatartományává  tenni  szádékozik.  Azon  elv  állíttatott 
fel  tehát,  mely  szerint  a  kényszeres  önvédelem  lázadásnak  neveztetvén, 
kimondatott,  hogy  Magyarország  ez  okból  minden  történelmi  s  alkot- 
mányos jogait  eljátszotta.  A  XVII.  század  azon  elve  lőn  tehát  meg- 
újítva, hogy  a  fegyverre  kelt  Magyarországot  fegyverrel  kell  meghódol- 
tatni, s  azontúl,  mint  meghódított  tartományt,  a  birodalom  többi  ré- 
szeivel mindenben  egyformán  kormányozni.  E  terv  valósítására  Win- 
dischgrátz  berezeg  s  tábornagy  mint  császári  helytartó,  teljes  hatalom- 

1848.  mai  fölruházva,  az  1848.  év  végén  mintegy  80  ezernyi  haddal  törtbe 
az  országba,  s  egyszersmind  a  fegyverben  álló,  fellázadt  nemzetiségek 
is  felszólíttattak  a  belháború  erélyesebb  folytatására,  Arad,  Temesvár, 
Déva  és  Gyula-Fehérvár,  s  a  határőrvidék  osztrák  parancsnokai  pedig 
azok  gyámolítására  utasíttattak.  A  Pozsonynál  őrködő  nemzeti  hon- 
védsereg, melynek  vezérévé  Görgey  Arthur  neveztetett,  hátrálni  kény- 

L849.  szerűit  Windischgrátz  túlnyomó  ereje  előtt,  s  a  herczeg  1849  első 
napjaiban  Budapestet  minden  ellentállás  nélkül  elfoglalta. 

Windischgrátz  azt  hitte,  a  főváros  elfoglalásával  szerencsésen 
meg  van  oldva  a  nagy  feladat :  mert  ugyanazon  időben  éjszak  és  nyu- 
gat felől  több  más  osztrák  hadak  is  betörtek  az  országba,  délen  és 
keleten  pedig  tetőpontját  érte  a  szerbek,  románok  és  szászok  lázadása, 
s  az  említett  várak  őrségei  és  a  határőrök  szinte  ellenségesen  léptek  fel. 

á.  §.  A  nemzeti  ellentállás.  A  függetlenségi  nyilatkozat. 

A  nemzet  azonban  még  koránt  sem  volt  meghódoltatva;  sőt  csak 
ezután  készült  erélyesebb  ellentállásra.  Görgey  a  maga  hadával  Pestről 
a  bányavárosokba  vonult;  Kossuth  pedig  a  honvédelmi  bizottmánynyal 
s  az  országgyűlés  nagy  részével  Debreczenben  ütötte  fel  székhelyét,  s 
a  nemzeti  erő  minden  idegeit  megfeszíté  az  ellentállásra.  Mire  Görgey 
a  bányavárosokból  a  felső  Tiszához  ért,  itt  egy  új  sereg  állott  készen 
Dembinszky  lengyel  tábornok  vezérlete  alatt,  ki  aztán  Görgeyvel  egye- 
sülvén, Kápolnánál  szerencsét  próbált  az  összes  osztrák  haddal. 

Bár  azonban  az  ütközet  kétes  kimenetű  maradt,  Windischgrátz 
azt  fényes  diadalnak  jelenté  Bécsbe  ;  minek  következtében  egy  csá- 
szári rendelet  márczius  4-kén  a  nemzeti  alkotmányt  eltörülvén,  az 
országot,  a  német  tartományokkal  egybeolvasztva,  közös  kormány  alá 
vetette.  Kossuth  erre  a  nemzeti  függetlenség  nyilatkozatával  válaszolt ; 
a  nemzeti  honvédsereg  pedig  ugyanazon  napokban  a  Tisza  mögől  Gör- 
gey fővezérlete  alatt  megindulván,  Windischgrátz  hadait  Hatvannál, 
Issaszegnél,  Vácznál,  Nagy-Sarlónál  és  Komáromnál  megverte,  s  az 
ország  határszéleire  szorította.  Egy  időben  Bem  lengyel  tábornok  is 
visszaszerzé  az  elébb  elveszett  Erdélyt,  s  az  osztrák  hadat  Havasalföldre 
űzte  ki  annak  határaiból. 

5.  §.  Az  orosz  interventió.  A  nemzet  meghódoltatása. 

A  bécsi  kormány,  ügyeinek  e  nem  várt  fordulata  következtében, 
saját  erejét  a  forradalom  legyőzésére  elégtelennek  látván,  a  muszka 
czártól  kért  segedelmet ;  saját  újonnan  rendezett  hadait  pedig  Haynau 
tábornagy  vezérletére  bízta,  őt  egyszersmind  császári  helytartóul  teljes 
hatalommal  is  felruházván.  E  közben  a  két  száz  ezret  meghaladó 
muszka  seregek  is  bevonultak  Paskevics  tábornagy  fővezérlete  alatt, 
részben  Magyarországba,  részben  Erdélybe;  s  míg  aztán  ezek  éjszakról 
és  keletről,  az  osztrák  hadak  nyugatról  és  délről,  háromszázezernél 
több  fegyveressel  özönlék  el  az  országot,  melyet  csak  félannyi,  részben 
rosszul  fegyverzett  honvéd  védelmezett.  A  nagy  számú  ellenség  győ- 
zedelmet Görgey nek  Kossuth  elleni  agyarkod ásai  s  pártos  fondorlatai 


Az  önkényuralom  és  az  alkotmány-oktroi.  B57 

is  tetemesen  megkönnyítették;  s  a  számos  ütközetekben  és  csatákban 
megfogyott,  az  erőltetett  hadmenetekkel  halálra  fárasztott,  s  elkedvet- 
lenített honvédek  végre  mindenütt  fegyvereik  letételére  kényszerít- 
tettek. Kossuth  többed  magával  külföldre  menekült;  az  elfogottak 
közöl  pedig  számosan  kivégeztettek  v^gy  börtönbe  vettettek. 

(>.  §.  Az  önkény-uralom,  Bach  miniszter  rendszerében. 

A  katasztrof  után  a  minden  jogaitól  megfosztott  országra  korlát- 
lan kényuralom  nehezedett,  mely,  bár  a  beküldött  kormányzók  több 
ízben  változtak,  a  Schwarzenberg  halála  után  fő  miniszterré  lett  Bach 
által  behozott  rendszer  változása  nélkül  tíz  évig  tartott.  Horvátország, 
Erdély,  s  az  ország  alsó  részeiből  kiszakasztott  szerb  vajdaság  külön 
koronatartományoknak  nyilváníttattak ;  az  ország  többi  részei  öt  hely- 
tartóságra osztattak,  s  azok  igazgatására  német,  cseh,  morva  tisztvi- 
selők küldettek  be  az  országba,  kik  egy  nagyszámú  zsandár  hadtól 
támogatva,  osztrák  törvények  szerint  igazgattak  s  bíráskodtak.  A  nem- 
zeti nyelv  helyét  a  közigazgatásban,  sőt  a  mennyire  lehetett,  a  közok- 
tatásban is  a  német  nyelv  foglalta  el.  Nem  csak  az  alkotmány,  hanem 
maga  a  magyar  nemzetiség  is  eltörültetett.  Magyarországból  annak 
puszta  neve  is  alig  maradt  fenn.  A  nemzet,  czélra  különben  sem  vezet- 
hető ellentállás  nélkül  némán,  de  keble  mélyében  alkotmányához,  nem- 
zetiségéhez híven  ragaszkodva,  tűrte  a  testén  foganatba  vett  kísérletet. 

7.  §.  Az  alkotmány-oktroi.  A  provisoi'ium. 

Így  tartott  ez  változatlanul  1859-ig,  midőn  a  francziáktól  segí-  1859. 
tett  olaszokkal  háborúja  támadt  Ausztriának.  A  szövetséges  franczia 
és  olasz  hatalmak  Olaszországban  egy  magyar  menekültek  által  vezér- 
lett magyar  legiot  alkottak,  minek  híre,  egyesülve  a  külföldről  vett 
biztatásokkal,  titkon  benn  is  kitörési  készületekre  izgatá  a  hazafiakat. 
E  körülmény,  kapcsolatban  a  háború  szerencsétlen  lefolytával,  melyben 
Ausztria  Lombardiát  elvesztette,  végre  változást  hozott  a  kényuralom 
rendszerébe.  Bachot  Schmerling  válta  fel  a  kormány  élén,  s  ő  Felsége 
Ferencz  József  1860-ki  octob.  20-kán  kelt  okmányában,  a  kényura-  1860. 
lommal  szakítva,  alkotmányt  ígért  adni  népeinek,  mely  a  következő  évi 
februárban  közzétett  császári  nyíltlevélben  ki  is  hirdettetett.  Magyar- 
'  ország  részére  egy  udvari  magyar  kanczellár  vezetése  alatt  ideiglenes 
kormány  állíttatott  fel ;  a  vármegyékben  a  tizenkét  éven  át  működött 
német  és  cseh  hivatalnokok  helyét  magyar  tiszti  kar  foglalta  el ;  a 
magyar  törvény  is  felélesztetett. 

A  császári  nyílt  levél  azonban  nem  elégítette  ki  a  nemzet  jogos 
igényeit.  Az  egész  birodalomra  nézve  azonos  új  alkotmány  szerint  is 
Magyarország  csak  koronatartománya  maradt  a  császári  birodalomnak. 
Országgyűlés  hívatott  ugyan  egybe,  de  csak  a  végre,  hogy  ezen  alkot- 
mányt az  ország  alaptörvényévé  fogadná,  s  a  bécsi  birodalmi  gyűlésbe 
követeket  küldene. 

De  a  nemzet  egybegyűlt  képviselői  az  ország  törvényes  függet- 
lenségét s  egyéb  történelmi  jogait  nem  voltak  hajlandók  cserében  adni 

a  fejedelmi  kegyadományért;  az  új  alkotnia nyt  nem  fogadták  el,  s  a 
követek  küldését  a  bécsi  birodalmi  gyűlésre  megtagadván,  a  törvényes 
nemzeti  alkotmány  helyreállítását  sürgették.  Az  országgyűlés  ennek 
következtében  feloszlathatott ;  a  megyékben  az  alkotmányos  tiszti  kar 
lemondott  s  kinevezett  hivatalnokokkal  helyettesíttetett.  A  nemzet  a 
passiv  ellentállás  terére  lépve,  az  adófizetés  megtagadása  által  akarta 
kidaczolni  a  maga  alkotmányos  jogainak  helyreállítását. 

Azonban  Schinerliug  államminiszter  erőszakkal  akarta  megtörni 
a  nemzet  passiv  ellentállását.  Az  adót  katona  karhatalommal  kezdé 
behajtatni ;  s  hogy  a  magyarokat  megpuhítva,  engedelmességre  hajlítsa, 
oda  működék,  hogy  a  magyar  korona  tartományai  külön  küldenének 
kéj) viselőket  a  bécsi  birodalmi  gyűlésre.  Gróf  Nádasdy  Ferencz  erdélyi 
udv.  kanczellárnak  sikerült  is  ngyan  Erdélyben  a  szászokat  és  romá- 
nokat erre  birnia ;  a  magyar  megyék  és  városok  követei  azonban  nem 
jelentek  meg.  Horvátország,  mely  Tótországgal  és  Dalmatiával  egye- 
sülésre s  önállóságra  törekedett,  szinte  távol  maradt  a  birodalmi  gyű- 
léstől. Schmerhng  államminiszter  azonban  nem  tágított,  s  azon  remény- 
ben, hogy  Magyarország  az  ellentállásba  végre  is  belefárad,  mind 
továbbra  halászta  a  viszályos  közügyek  kiegyenlítését. 

S.  §.  A  kiegyenlítés.  A  koronázat. 

Mintegy  négy  évig  tartott  e  feszült  és  nyomasztó  állapot,  midőn 
1865.  Deák  Ferencz,  a  nemzeti  ellenzék  köztiszteletben  álló  vezére,  az  1865-ki 
húsvét  táján  egy  czikket  tőn  közzé  a  hírlapokban,  melynek  tartalma 
röviden  az  volt :  hogy  mióta  Magyarország  az  osztrák  tartományokkal 
ugyanazon  uralkodók  alá  került,  a  bécsi  miniszterek  mindig  arra  töre- 
kedtek, hogy  Magyarországot  törvényes  függetlenségétől  s  alkotmá- 
nyos jogaitól  megfosztva,  a  birodalomba  beolvaszszák  ;  sikerült  is  nekik 
több  ízben  megcsorbítani  az  ország  jogait,  de  ennek  nem  csak  a  nemzet, 
hanem  az  uralkodók  is  mindig  kárát  vallották ;  miért  is  mindig  a  jobb 
belátásra  jutott  uralkodók  igazságszerető  szívében  talált  a  nemzet 
sérelmeinek  orvoslatot.  A  nemzet  most  is  egyedül  fejedelme  igazság- 
szeretetétől várja  a  miniszterek  törvénytelen  kormánya  által  megcsor- 
bított nemzeti  jogok  helyreállítását. 

A  hazafias  szózatban  kifejezett  remény  nem  is  hiúsult  meg.  0 
Felsége  Ferencz  József  császár,  Ön  szíve  sugallatát  követve,  eltökélte 
magát  véget  vetni  miniszterei  kísérleteinek  s  kényuralmának,  mely  a 
magyar  nemzet  jogainak  elnyomásával,  s  innen  eredt  folytonos  elége- 
detlenségével egyszersmind  a  birodalom  erejét  s  hatalmát  is  mindinkább 
fölemészté.  Személyesen  az  országba  jött  tehát,  meghallgatni  annak 
kívánatait.  A  nemzet  határtalan  lelkesedése  jutalmazá  az  igazság  ösvé- 
nyére tért  fejedelemnek  e  lépését,  melyet  a  bekövetkezendő  kiegyenlítés- 
nek, a  nemzeti  jogok  helyreállításának  zálogául  tekintett.  Es  valóban, 
a  Pestről  távozott  fejedelem,  az  új  ösvényen  haladva,  azonnal  megvál- 
toztatta kormányát ;  Magyarországot  addig  is,  míg  ügyei  véglegesen 
rendeztetnének,  a  hazafias  keblű  Majláth  György  miut  udvari  kanczel- 
lár  és  b.  Sennyey  Pál,  mint  főtárnokmester  s  helytartósági  elnök  kor- 

máuyára  bízta ;  az  év  végére  pedig  országgyűlést  hirdetett.  Ennek 
megnyíltával,  a  fejedelem  trónbeszéde,  s  a  nemzet  iránt  nagy  rokon- 
szenvvel viseltető  Erzsébet  császárné  jelenléte  a  legszebb  reményeket 
ébreszté  a  gyors  kiegyenlítésre.  A  felette  bonyolódott  ügy  rendezése 
azonban,  melyre  a  haza  bölcse,  Deák  Ferencz  adta  a  vezéreszméket, 
bár  mind  a  két  részről  jó  akarat  s  engedékenység  nyilatkozott,  nagy 
nehézségekre  akadt. 

Az  1866.  nyarán  a  szövetséges  porosz  és  olasz  hatalmak  ellen  1866 
szerencsétlenül  folyt  háború  végre  meggyőzte  a  fejedelmet,  hogy  biro- 
dalma hatalmának  érdekében  mennél  gyorsabban  ki  kell  elégíteni  a 
nemzetet.  A  háború  miatt  pár  hónapig  elnapolt  országgyűlés  tehát 
ismét  összeült,  s  ő  felsége  jóakaratú  szándokait  támogatva,  Deák 
Ferencz  vezetése  alatt  oly  munkálatot  készített,  mely  a  legfelsőbb 
helyen  is  elfogadtatván,  alapjává  lett  a  végleges  kiegyenlítésnek. 

Az  új  törvényjavaslatok  szerint  a  birodalomnak  történelmileg 
alakúit  két  fele,  egy  részről  Magyarország  melléktartományaival,  más 
részről  a  német  cseh  örökös  tartományok  külön  alkotmánynyal,  külön 
képviseleti  országgyűlésekkel,  külön  felelős  parlamentaris  ministerium- 
mal  birnak,  melyek  egyike  a  másiktól  függetlenül  intézi  az  illető  orszá- 
gok belügyeit.  Az  egész  birodalmat  illető  közös  pénz-,  had-,  kereske- 
delmi és  külügyek  pedig  a  két  fél  országgyűléseiből  egyenlő  számmal 
kiküldendő,  s  felváltva  Bécsben  és  Pesten  egybegyűlendő  delegatiok 
megállapodásai  szerint  intéztetnek  az  ezen  ügyekre  külön  kinevezendő 
közös  ügyi  miniszterek  által,  kik  viszont  e  delegátióknak  lesznek  fele- 
lősek. Magyarországra  nézve  a  régi  alkotmány,  az  1848-ki  törvények- 
kel együtt,  a  mennyiben  ezek  az  említett  közös  ügyek  meghatározása 
által  módosulást  nem  szenvedtek,  teljesen  érvénybe  lép. 

Magyarország  viszonyai  a  birodalom  iránt  ekként  szabályoz- 
tatván,  Ferencz  József  ő  Felsége  a  magyar  felelős  minisztériumot  kine- 
vezte, s  1867 -ki  június  8-kán,  a  nemzet  leírhatatlan  lelkesedése  közt  1867. 
sz.  István  koronájával,  a  szokásos  szertartások  szerint,  a  budai  vártem- 
plomban magát  magyar  királylyá  és  Erzsébet  felséges  nejét  királynévá 
ünnepélyesen  megkoronáztatta.  Az  ünnepélyes  esküt  pedig  az  alkot- 
mány megtartására  Pesten,  a  belvárosi  templom  előtt  tette  le. 

E  kettős  koronázat  által,  melyet  az  új  törvények  szentesítése 
nyomban  követett,  Ferencz  József  király  és  Erzsébet  királyné  örök 
omléket  emeltek  magoknak  a  nemzet  szívében,  mert  az  zálogává  lett 
annak,  hogy  ezentúl  jobb  idők  derülnek  a  magyar  nemzetre. 


